
প্রকাশকের নিবেদন 


ভারতের সাধক-এর অষ্টম খণ্ড প্রকাশিত হলো । এই মহান গ্রস্থের বিভিন্ন 
খগ্ুগুলো বাংলার বিশিষ্ট সমালোচক ও সংবাদপত্রের অভিনন্দন বহু পূর্বেই 
লাভ করেছে। পাঠক-সাধারণও জ্ঞাপন করেছেন তাঁদের আত্তরিক সমর্থন । 

সর্বোপরি ১৩৭০ সালের রবীন্পুরস্কার জয়ী হয়ে এই জীবনী-ন্ বাংলা 
তথা ভারতের অন্যতম শ্রেষ্ট সাহিত্যকীতি বলে গণ্য হয়েছে। 

সম্প্রতি ভারতের সাধক-এর হিন্দি সংস্করণ প্রকাশিত হয়েছে এবং হিন্ডি 
সাহিত্য রসিকের! এ গ্রন্থকে জানিয়েছেন অকুঠ সাধুবাদ ও সংবর্ধন।। 

বিভিন্ন খণ্ডে প্রকাশিত আর কোন বাংলা ্রন্থই সমকালীন বাংলায় বা 
বহির্বাংলায় এতটা জন প্রিয়ত। লাভ করেছে বলে আমরা জানিনে | 

হাজার হাজার বছর ধরে ভারতের ধর্ম, সমাজ ও সংস্কৃতির প্রাণরস যুগিয়ে 
আসছেন আমাদের সাধকেরা__অধ্যাত্মজীবনের মহান শিল্পীরা । এদের 
ভেতর রয়েছেন যোগী, বেদান্ত, তান্ত্রিক ও মরমীয়া সাধকগোষ্ঠ । বিচিত্র 
সাধনা ও বিচিত্র মতবাদের ভেতর দিয়ে তীর! গড়ে তুলেছেন শাশ্বত মানব- 
ধর্মের একতান। এই সাধকদেরই প্রামাণ্য ও পরম রম্য জীবনী রচনা 
করেছেন গ্রন্থকার, আর সে ই সঙ্গে ফুটিয়ে তুলেছেন ভারত-সাঁধনার প্রকৃত 
পরিচয় । বলা বাহুল্য, এই পরিচয়ের ভেত 
সত্যকার আত্ম-পরিচয়। 


খ। ভারতের সাধক’ 
বাংলা সাহিত্যে অধিকার করেছে 

আচাৰ্য্য স্ব 

ভারতের আত্মিক সাধন! ও ধর্ম্ম-সংস্কৃতির ইতিহাসে দাক্ষিণাত্যের 
অবদান যেমনি বিপুল তেমনি বৈচিত্র্যময় ৷ জ্ঞান, কর্ম ও প্রেমতক্তির 
নানা সাধনা ও দার্শনিকতার ধারা এই প্রাচীন ভূখণ্ড হইতে 
উৎসারিত হইয়াছে, ছড়াইয়া পড়িয়াছে দেশের দিকৃবিদিকে | 

দক্ষিণভারত আমাদের উপঢৌকন দিয়াছে তাহার যোগৈশ্বরয্য- 
সম্পন্ন শৈবসাধক আর প্রেমভক্তি-সিদ্ধ আড়বার গোষ্ঠী, দিয়াছে 
শঙ্করের মত অদ্বৈতবাদের শ্রেষ্ঠ আচার্য্য । রামানুজ, মধ্ব, বিষুল্যামী, 
নিম্বার্ক বিচ্ভারণ্য, জ্ঞানদেব, তুকারাম প্রভৃতি সিদ্ধ সাধক ও 
ধর্ম্মনেতার একের পর এক এখানে ঘটিয়াছে অভ্যুদয় । 

ত্রয়োদশ শতকে আচার্য্য মধ্বের আবির্ভাব শুধু দক্ষিণ ভারতেরই 
নয়, সমগ্র ভারতেরই এক স্মরণীয় ঘটনা । ব্রন্ম্থত্রের ভক্তিবাদী 
ব্যাখ্যার মধ্য দিয়া তিনি এক নবতর দ্বৈতবাদী দর্শনের প্রচার করেন | 
তাহার নৈষ্ঠিক বৈষ্ণবীয় সাধনা, ভাবময় প্রেরণা ও সংগঠনশক্তি ভক্তি- 
আন্দোলনকে নূতন প্রাণ-প্রাচুর্য্যে ভরিয়া তোলে । ভারতীয় জন- 
জীবনে আচার্য্য মধ্ব পরিচিত হইয়া উঠেন ভক্তিবাদী চতুঃসম্প্রদায়ের 
অন্যতম ব্রহ্গসন্প্রদায়ের প্রবর্তকরূপে। তাহার প্রচারিত তত্ব ও ধর্ম্মাদর্শ 
যে গৌড়ীয় বৈষ্ণব ও বল্লপভাচারীদের মতবাদকে অনেকাংশে প্রভাবিত 
করিয়াছে একথাও অস্বীকার করার উপায় নাই। 

মধব আবিভূ্তি হন ১১৯৯ খৃষ্টাব্দে ৷ ভারতের দক্ষিণ-পশ্চিম 


১ মতান্তরে ১২৩৮ খৃষ্টাব্দে । দ্রঃ Subba [২৪০ £ Bhagabat Gita. 
R. তে, Bhanderkar : Vaishnavism, Saivism and Minor Reli- 
€1003 Systems PP. 89-। স্বরচিত গ্রন্থ “ভারত তাৎপৰ্য্য নির্ণয়”-এ মধ্ব 
আপন জন্ম সম্বন্ধে যে শকাব্দের উল্লেখ করিয়াছেন তাহা ১১৯৯ খুষ্টাব্বেরই 
নির্দেশনা দেয় শ্রীকূর্মম-এ মধ্যের প্রশিশ্ত স্বামী নরহরি তীর্থের এক অস্থশীসন 
আবিষ্কৃত হইয়াছে । এই অঙ্গশাঁপন মধ্বের জীবনকাল নির্ণয়ের সহায়ক ৷ 


এ ভাঁরতের সাধক 
উপকূলের কাছাকাছি বেলে-গ্রামের পাজক। ক্ষেত্র তাহার জন্মভূমি । 
তখনকার দিনে এ অঞ্চল ছিল তুলুব দেশের অন্তর্গত । আজিকার 
দিনের ধারোয়ার জেলা, উত্তর ও দক্ষিণ কানাড়া এবং মহীশূর 
রাজ্যের পশ্চিম অংশ নিয়া গঠিত ছিল ত্রয়োদশ শতকের তুলুব | 
আজও ইহার একাংশ তুলুব নামে পরিচিত। শঙ্করের জন্মস্থান 
শৃঙ্দেরী ও ম্যাজোলোরের দূরত্ব মধ্বের জন্মস্থান হইতে চল্লিশ 
মাইলের বেশী হইবে না। 

পাজকার তিন ক্রোশ দূরেই সাগর বিধৌত পবিত্র তীর্থ উড্ভুগী।৯ 
শেষশায়ী অনন্তেশ্বর বিষ্ণু ও চন্দ্রমৌলীশ্বর শিব, এই ছুই জাগ্রত 
বিগ্রহের মন্দির এখানে অবস্থিত। দেশের দূর দূরান্ত হইতে ভক্ত 
নরনারী এখানে সমবেত হয়, স্নান তর্পণ ও পৃজা শেষে যে যাহার ঘরে 
ফিরিয়া যায় । বিষ্ণুভক্ত ও শিবভক্তদের এই মিলনভূমিই উত্তরকালে 
পরিচিত হইয়। উঠে আচার্য্য মধ্বের সাধনগীঠ ও লীলাকেন্দ্ররপে ৷ 
ভক্তি-সাধনার এক নূতন ধারা তাহার মাধ্যমে এখান হইতে উৎসারিত 
হয়। তাঁহার উত্তরসূরী ও ভক্ত শি্াদের স্মৃতিও এই পবিত্র তীর্থের 
সহিত নানাভাবে বিজড়িত রহিয়াছে। 

মধ্বের পিতার নাম মধ্যগেহ নারায়ণ ভট্ট। প্রতিভাধর আচার্য্য 
হিসাবে 


ভট্ট এ অঞ্চলে সুপরিচিত ৷ বেদ-বেদান্তে তিনি পারঙ্গম, 
আবার সাধন-জীবনে নিষ্ঠাবান 


বিষ্ণতক্ত। স্ত্রী বেদবতী যেমনি 
রূপসী তেমনি মহাভক্তিমতী ৷ গৃহে নারায়ণ-শিল। প্রতিষ্ঠিত ৷ 
এই শিলাময় দেববিগ্রহের সেবা, ভোগরাগ, ধ্যানজপে অধিকাংশ 
সময় তাহাদের অতিবাহিত হয়। বিশেষ বিশেষ পাব্বণের দিনে 


উ চী 
কালে উড় পী রজতগীঠপুর নামেও আখ্যাত হইত । ক, 


আচাৰ্য্য মধ ৩ 


উভয়ে ভক্তিভরে গিয়া উপস্থিত হন উড়ুপীতে | কুলদেবতা অনস্তেশ্বর 
নারায়ণের অর্চনায় প্রাণমন ঢালিয়া দেন । 

মধ্যগেহ ভট্ট মোটেই বিত্তবান নন। সম্বলের মধ্যে রহিয়াছে 
পৈতৃক একটি বাসগৃহ আর একটি বাগিচা । এই বাগিচার ফসল 
আর অধ্যাপনার সামান্য কিছু আয় দিয়াই কোন মতে তাহার 
সংসারের ব্যয় নির্বাহ হয়। 

ভট্টবংশ খুবই প্রাচীন । কর্মকাণ্ডের বিখ্যাত আচার্য্য কুমারিল 
ভট্টের অনুগামী ব্রাহ্মণ ইহারা । পঞ্চ ব! ষষ্ঠ শতকের কাছাকাছি 
সময়ে বনবাসী কদম্ব রাজ ময়ূর বর্মণ এই নৈষিক ব্রাহ্মণদের কয়েকটি 
দলকে আমন্ত্রণ জানান । সেই সময় হইতে এই ভট্ট ব্রাহ্মণের! তুলুব 
অঞ্চলে আসিয়। বসতি স্থাপন করেন। যন্ঞক্রিয়া, শাস্ত্রনিষ্ঠা ও 
শুদ্ধতর জীবনচর্য্যার মধ্য দিয়! ধীরে ধীরে এই আগন্তক বত্রাহ্মণেরা 
সমাজনেতারূপে নিজেদের করেন সুপ্রতিষ্ঠিত 

এই পনিবেশিক ব্রাহ্মণদের অনেকে ছুই এক পুরুষের মধ্যেই 
শাঙ্কর অদ্বৈতবাদের অনুগামী হইয়া পড়েন। সাধারণভাবে তাহাদের 
মধ্যে শিবভক্তির প্রাবল্য দেখা যায়| 

কালক্রমে এই ব্রাহ্মণদের মধ্যে কিছু সংখ্যক লোক বিষ্ণু- 
উপাসনার দিকে ঝুঁকিয়া পড়েন। আচার্য্য মধ্বের পিতা মধ্যগেহ 
ভট্ট ছিলেন এমনি এক ভক্তিপরায়ণ বৈষ্ণব ত্রাহ্গণ। 

মধ্যগেহ ভট্টের ছুই পুত্র ও এক কন্যা। কিন্ত ভাগ্যের কি 
নিদারুণ পরিহাস, নিতান্ত তরুণ বয়সে দুইটি পুত্রই একে একে 
ইহলোক ত্যাগ করিয়া চলিয়া গেল। শোকের আঘাতে ভট্টদম্পতি 
একেবারে মুষড়িয়া পড়িলেন। 

কয়েক বৎসর ইতিমধ্যে অতিক্রান্ত হইয়াছে। কিন্ত পুত্রশৌকের 
দহনজাল! মধ্যগেহ তখনো ভুলিতে পারেন নাই। তাছাড়া, মনে 
এক নূতন ছুশ্চিন্তাও প্রবল হইয়া উঠিয়াছে। নৈষ্ঠিক ব্রাহ্মণ তিনি। 
বার বারই ভাবিতে থাকেন, অপুত্রক অবস্থায় এদেহ ত্যাগ করিলে 


৪ ভারতের সাধক 


পিণ্ডদান করার তো কেহ থাকিবে না । মাঝে মাঝে তাই উড়ুপীতে 
অনস্তেশ্বর মন্দিরে গিয়া উপস্থিত হন, ইষ্টের চরণে নিবেদন করেন 
অন্তরের আকুতি! 

সেদিন ছিল দশহরার শেষ দিন_নবমী। মধ্যগেহ ভট্ট উড়ুগীর 
নারায়ণ মন্দিরে বসিয়৷ একমনে জপ ধ্যান করিতেছেন । ভাঁবতন্ময় 
অবস্থায় প্রহরের পর প্রহর কি করিয়া কাটিয়া যায় হু'স নাই। 
রাত্রি ক্রমে গভীর হইয়া উঠে। ভক্ত দর্শনার্থীর! একে একে যে যাহার 


ঘরে ফিরিয়া গিয়াছে । ঠাকুরের শয়ান শেষে দীপ নিভাইয়া পুজারীরা 
নিজ নিজ কক্ষে বিশ্রীমরত | শুধু ভক্তপ্রবর মধ্যগেহ ভট্ট শ্রীমূত্তির 
সন্মুখে রহিয়াছেন ধ্যানস্থ। 

হঠাৎ গর্ভ- 


মন্দিরটি এক ঝলক শুভ্র স্নিগ্ধ স্ব্গীয় জ্যোতিতে 
উদ্ভাসিত হইয়| উঠে। ভট্ট্র ধ্যান ভাঙ্গিয়া যায়। বিস্ময়ে আনন্দে 


তিনি অভিভূত । এসময়ে কানে আসে এক দৈবী কঠম্বর । করুণ৷ 
বিজিত কষ্ট "টুর কহেন, আজ ভিজ ভি, তুমি জগ আটক 
সেক্সে তক কেক ক্চুত ভু হু । ক্রিন্ভ {ক করবে বল ৭ 
প্রাক্তন খণ্ডিত হয়েছে, তাই তো আর তাদের থাকা সম্ভব হয় নি, 
মত্ত্য থেকে বিদায় নিয়ে চলে গেছে । দুঃখ ক’রে| না ভট্ট, শোক 
যেমন আঘাত হানে তেমনি আনে পরম কল্যাণ । শোক মানুষকে 
করে আত্মস্থ, করে পবিত্রতর |” 
মধুর মোহময় বঙ্ধার প্রভুর দিব্যকণ্ঠে। কিন্তু ভট্টের বুকে তাহা 
অনুরণন তোলে কই? উপযু্ণপরি দুইটি পুত্রশোকে হৃদয় তাহার 
আজ মরুভূমি । তাহা শীতল হয় কই, শান্ত হয় কই? 
প্রভু আবার স্েহার্ডস্বরে বলিতে থাকেন, “ভট্ট, জেনে রাখো, 
ই শষ্য হয় পূৰ্ণ হবে বলে, রিক্ত হয় সিক্ত হবে ব’লে। শোঁক- 
কালিমা ঝেড়ে ফেল। আর খেদ করো না। ঈশ্বরীয় 
ক শুদ্ধাত্থা কুলপবিভ্রকারী পুত্র আসবে তোমার গৃহে | 
নবতর ভক্তি আন্দোলনের পথিকৃৎ হবে সে। আজকে দশহরার 


সত 


] 

শেষ দিন-_নবমী। তোমার একটি শিশুপুত্র ভূমিষ্ঠ হবে ঠিক 


একবৎসর পরে, এমনি পবিত্র তিথিতে ৷” 
দৈবী বাণীর রেশ ধীরে ধীরে মিলাইয়া যায়, কিন্তু মধ্যগেহ 


ভট্টের হৃদয়ে এই বাণী তুলিয়া দেয় ভাবোচ্ছাসের এক উত্তাল 
তরঙ্গ । অপার আনন্দে ও তৃপ্তিতে ভরপুর ভট্ট তখনই ছুটিয়া যান 
পাজকায় নিজগৃহে। পুলকভরা কণ্ঠে গৃহিণী বেদবতীর কাছে বর্ণনা 


করেন মন্দিরের অত্যাশ্চর্য্য অভিজ্ঞতার কাহিনী। আনন্দাশ্র 
ঝরিতে থাকে দুই নয়নে । 
উড়ুগীর অনন্তেশ্বর মন্দিরের দৈববাণী ফলিয়া যায়। ঠিক এক 
বৎসরের ব্যবধানে, ১১৯৯ খুষ্টাব্দের নবমী তিথিতে এক শুভলগ্নে 
ভট্টগৃহিণীর কোল আলো করিয়া আবিভূতি হয় এক শিশুপুত্র 
উত্তরকালে যে কীন্তিত হইয়া উঠে মহাসাধক মধ্বাচাধ্য নামে। 
যেমনি অনিন্দ্য সুন্দর, তেমনি সর্ববস্থলক্ষণযুক্ত এই শিশু । ভক্ত 
ভট্টদম্পতির আনন্দের আর অবধি নাই। ঠাকুরের কৃপাপ্রসাদ- 
কূপে সইয্মাছেন, এই ক্ষুত্রচিকে _ কৃতজ্ঞ হুদা ভাই তাহাক নাম 
বউ বসেন ॥ 
বাস্তুদেবের বাল্য জীবনের নানা অত্যাশ্চর্য্য ও অলৌকিক 
কাহিনী প্রচলিত আছে।৯ একদিন সাথীদের নিয়! সে খেলায় 
১ মধ্ব-শিষ্য পণ্ডিত ত্রিবিক্রম আচার্ষের পুত্র নারায়ণ আচাধ্য মধ্ববিজয় 
ও মণিমঞ্জরী নামে নানা কাহিনী সম্বলিত সংস্কৃত কাব্যগ্রন্থ রচনা করেন। 
পৌরাণিক ভঙ্গীতে রচিত এই দুইটি গ্রন্থে মধ্ব সম্বন্ধে কতকগুলি অলৌকিক 
ঘটনার উল্লেখ আছে। মধব জীবনের রূপরেখা অঙ্কনে নারায়ণ আচাধ্যের রচনা 
আমাদের সাহাষ্য করিলেও উগ্র সাশ্রদায়িকতা ও অযৌক্তিক শঙ্কর বিরোধিতার 
ফলে গ্রন্থ দুইটির যুল্যহানি ঘটিয়াছে। আচার্য ত্রিবিক্রম, নারায়ণ প্রভৃতি 
শিশ্বোরা মধবকে বায়ুর অবতার বলিয়া মনে করিতেন । মাধব বৈষ্ণবদের মতে, 
পৃথিবীতে যখনই নারায়ণ অবতার-রূপে আসিয়াছেন, তখনই তাহার সহায়ক 
হইয়া আসিয়াছেন বায়ু। রাম ও রুষ্ণ অবতারের সহায়ক হছুমান ও ভীম 
উভয়েই বায়ুপুত্ৰ । শেষ অবতার মধ্বাচাধ্য।__প্রজ্ঞানানন্দ ঃ বেদাস্তদর্শন, পৃষ্ঠা ৫১৮ 

মতিয়া আছে। হঠাৎ দেখা গেল, একটি দুর্দান্ত বড় নিকটস্থ রাস্তা 
দিয়া হেলিয় ছুলিয়া চলিতেছে । বালক বাস্সুদেবের কি এক অদ্ভুত 
ঝোঁক চাপিয়| যায়__তড়িৎবেগে ষাঁড়ের পুচ্ছ ধরিয়া সে ঝুলিয়া 
পড়ে। বাঁড়টিও সঙ্গে সঙ্গে উত্তেজিত ও চঞ্চল হইয়া উঠে, দ্রতবেগে 
ধাবিত হয় সম্মুখের এক নিবিড় অরণ্যে ৷ সঙ্গী সাথীরা ভয়ে সন্তুস্ত, 
আর্তন্বরে সবাই চীৎকার করিতে থাকে, ভট্টগৃহের আশেপাশে 
মহা সোরগোল পড়িয়া বায়। ধর্-ধর্‌ শব্দে সবাই পশ্চাদ্ধাবনে 
রত হয়। 

বাসুদেব সেদিন যেন এক উদ্দাম খেলায় মাতয়। উঠিয়াছে। 
পুচ্ছ হইতে সে যেমন তাহার বজ্রমুষ্টি শিথিল করিবে না, যগ্প্রবরও 
কোনমতে হার মাঁনিতে রাজী নয়। বন-বাদাড়, কণ্টকময় পথে 
কয়েক প্রহর ছুটাছুটির পর ক্লাস্তদেহ বণড়টি অবশেষে মধ্যগেহের 
বাড়ীর কাছে আসিয়া ভূমিতে লুটাইয়া পড়ে। বালক বাস্থদেবের 
চোখে মুখে তখন তৃপ্তির হাসি ফুটিয়া উঠিয়াছে। সকলের উদ্বেগ- 
ভর! প্রশ্নের উত্তরে সগর্ধ সে ত 


হার অদ্ভুত বন-ভ্রমণের কাহিনী 
বর্ণনা করিতে লাগিল । 
আর এক দিনের কথা । একটি বিশেষ পার্বণ উপলক্ষে 
সন্ধ্যার পর ভট্টদম্পতি বাস্থদেবকে 


নিয়া উড়্‌পীর অনস্তেশ্বর মন্দিরে 
গিয়াছেন। সান তর্পণ পৃজা সমাপন করিতে বেলা গড়াইয়। যায়। 
তারপর সন্ধ্যার সময় বনপথ দিয়া সবাই গ্রামে ফিরিয়া চলিয়াছেন। 
এমন সময়ে হঠাৎ তাহাদের পথ রোধ করিয়া দাড়ায় এক ছুষ্ট 
অশরীরী প্রেত। মধ্যগেহ ও বেদবতী ভয়ে জড়সড়ো হইয়া 
গড়েন, কিন্তু বালক বান্ুদেবের মধ্যে দেখ! যায় এক 
মুহ্র্তমধ্যে তাহার চোখ মুখের ভাব একেবারে 
পরিবন্তিত হইয়া যায়। গ্রীবা সমুন্নত, চোখছুটি ক্রোধে আর্ত হইয়া 
| একটি পূর্ণবয়স্ক ব্যক্তির মত দৃঢ়স্বরে এ প্রেতের উদ্দেশে 
বিড়ু-বিড় করিয়া কি এক মারণ-মন্ত্র সে উচ্চারণ করিতেছে । 

প্রেতটি তৎক্ষণাৎ ভীতভাবে তাহাদের সম্মুখ হইতে অন্তহিত হইয়া 
গেল। সঙ্গে সঙ্গে বাস্ুদেবও ফিরিয়া আসিল তাহার বালক 
স্বভাবে। ইষ্টনাম জপিতে জপিতে অতি সন্তৰ্পণে বালককে বুকে 
করিয়৷ ভট্টদম্পতি ঘরে ফিরিয়া আসিলেন। 


কৈশোরে বাস্থদেবের উপনয়ন অনুষ্ঠান সম্পন্ন হইয়া গেল। 
এবার শাস্ত্র অধ্যয়নের জন্য তাহাকে পাঠানো হয় গ্রামের টোলে ৷ 
অসাধারণ মেধা ও প্রতিভা বাস্থদেবের । অধ্যাপকের! বিস্মিত হইয়া 
যান। দেখা যায় কয়েক বৎসরের মধ্যেই বিভিন্ন শাস্ত্র তিনি আয়ত্ত 
করিয়া ফেলিয়াছেন। তত্ত্বের নির্ণয় ও বিচার বিশ্লেষণে জন্নিয়াছে 
তাহার অসামান্য অধিকার । 

ক্রীড়া অঙ্গনেও বাস্ুদেবের সুখ্যাতি কম নয়। অমিত সাহস, 
বজকঠিন দেহ আর দুর্জয় সঙ্কল্প নিয়া যে কোন প্রতিযোগিতায় 
অনায়াসে তিনি শীর্ষস্থান অধিকার করিয়া নেন। দক্ষিণ কানাডার 
ব্রাহ্মণদের মধ্যে কুস্তী খেলার প্রচলন খুব বেশী। এই খেলায় 
বাসুদেব অদ্বিতীয় । তাই সঙ্গীরা রহস্ত করিয়া তাহার নামকরণ 
করে ভীম ৷ 

যৌবনে পদার্পণের সঙ্গে সঙ্গে দেখা গেল বাসুদেব পরিণত 
হইয়াছেন এক পূর্ণাঙ্গ মানবে | ব্যবহারিক ও আধ্যাত্মিক ছুইয়েরই 
অপুর্ব সমাহার ঘটিয়াছে তাহার জীবনে । অসামান্য দৈহিক ও 
মানসিক উৎকর্ষের অধিকারী যেমন তিনি হইয়াছেন, তেমনি 
অর্জন করিয়াছেন শাস্ত্র-জ্ঞান ও ধ্যান মননের শক্তি। বিচারের 
শক্তিতেও কম ছুদবর্ষ তিনি হন নাই। 

১ অনেকের ধারণা, প্রথম জীবনের এইসব দৈহিক পরাক্রমের কথা স্মরণ 
রািয়াই উত্তরকাঁলে মধ্বের অনুগাঁমীর! তাহাকে বায়ুপুত্র বা বায়ুর অবতার 
বলিয়া প্রচার করিতে শুরু করেন। নারায়ণ ভট্ট রচিত মধ্ববিজয় ও 
মণিমগ্তরীতে এই বাঁযু-তত্বটি বার বার উল্লেখিত:হইয়াঁছে। 


ভারতের সাধক 

কয়েকশত বৎসর আগে বাস্থ্দেবের পূর্বপুরুষ ছিলেন কর্মকাণ্ডের 
অনুগামী, যাগযজ্ঞে বিশ্বাসী। একাদশ শতকের কাছাকাছি ইহাদের 
মধ্যে এক দূরপ্রসারী পরিবর্তনের সুচনা দেখা যায়। এ সময়ে 
আচার্য্য রামানুজের অভ্যুদয় ঘটে এবং তাহার অভ্যুদয়ের মধ্য 
দিয়াই পরিণতি লাভ করে প্রেম-ভক্তি-সিদ্ধ আড়বারদের সাধন! ও 
মতবাদ। রামানুজীয় ভক্তিবাদ সার! দাক্ষিণাত্যে প্রবল ভাববন্ধ 
প্রবাহিত করে, শঙ্কর বিরোধী দৈতবাদের প্রভাব নানা স্থানে অনুভূত 
হইতে থাকে। অনন্তশায়ী বিষ্ণু ও মুরলীধর কৃষ্ণের মহিমা 
কতকগুলি মঠ মন্দির ও সম্প্রদায়কে কেন্দ্র করিয়। ধীরে ধীরে 
ছড়াইয়া পড়ে। বাস্ুদেবের পিতা মধ্যগেহ ভট্ট ছিলেন ভক্তি 
রসাশ্রিত সাধনধারার একজন ধারক ও বাহক । তাহার ইষ্ট 
সননস্তেশ্বর নারায়ণ, আর গৃহে পূজিত হইতেন শালগ্রাম শিলা। 
পুলের বাসদের নামকরণ হইতেও অন্ণুমান করা যায়, মধ্যগেহ ভট্ট 
বেদান্তী বা কর্ম্মকাণ্ডী সাধক ছিলেন না, সাধন-জীবনে ভক্তিমার্গই 
তিনি অনুসরণ করিয়া! চলিতেন। 

বলা বাহুল্য পিতার এতিহয ও ব্যক্তিত্বের প্রভাব 


উড়ুগীতে শাস্ত্রবিদ আচাৰ্য্য ও সাধু-সন্যাসীর সংখ্যা কম নয়। 
ইহাদের মধ্যে বিদ্যাবত্তা ও সাধনার দিক দিয়া বিশিষ্টতম হইতেছেন 
আচাধ্য অচ্যুতপ্রকাশ। বাস্থদেব মনে মনে স্থির করিলেন, এবার 
এই মহাত্মার কাছেই বেদ-বেদাস্ত ও যড়দর্শনের উচ্চতম পাঠ 

দিলেন, কহিলেন, “আচাধ্যবর, অনেক আশা নিয়ে আপনার চরণে 
শরণ নিতে এসেছি। আপনি আমায় কৃপা করুন, শীস্ত্রতত্বের 
উপদেশ দিয়ে করুন কৃতকৃতার্থ।” 

“বৎস, তোমার পিতা মধ্যগেহ নারায়ণ ভট্টকে আমি জানি। 
তিনি সুপণ্ডিত এবং বিষ্ণুর উপাসক । তার ছেলে হয়ে আমার মত 
অদ্বৈত বেদান্তীর কাছ কেন তুমি শাস্ত্রের পাঠ নিতে এলে? এর 
রহস্য কি আমায় খুলে বলতে|?” জিজ্ঞাস্থ নেত্রে চেয়ে থাকেন 
অচ্যুতপ্রকাশ। 

“প্রভু, আমি আমার পিতার কাছে শুনেছি, অদ্বৈত বেদাস্তী 
হয়েও আপনি ভক্তিমার্গের উপর খড়াহস্ত নন। চন্দ্রমৌলীশ্বর 
শিবের মন্দির আর শেষশায়ী-বিষু অনন্তেশ্বরের মন্দির, এই ছুই 
পবিত্র গীঠেই রয়েছে আপনার স্বচ্ছন্দ গতায়াত। আর এ কথাও 
আমি শুনেছি, আপনার গুরু প্রাজ্ঞতীর্থ মহারাজ দশনামী সন্যাসী : 
হয়েও ভক্তিমার্গের প্রতি গভীরভাবে আকৃষ্ট ছিলেন। তাই অনেক 
ভেবে-চিন্তে আপনারই আশ্রমে আমি এসেছি ৷” 

সুন্দর-স্ুঠাম দেহ এই তরুণ শিক্ষার্থীর দিকে সপ্রশংস দৃষ্টিতে 
তাকাইয়া থাকেন অছ্যুতপ্রকাশ। বান্ুদেবের ছুই নয়ন প্রতিভার 
দীপ্তিতে প্রোজ্জল। আননে রহিয়াছে নিষ্ঠা ও সঙ্কল্পের ছুঢ়ত। 
অচ্যুতপ্রকাশ অন্তরে মহা উৎফুল্ল হইয়া উঠিয়াছেন। বাস্গুদেবের 
সঙ্গে কিছুক্ষণ শীস্ত্রালাপের পর স্েহপূর্শ্বরে কহিলেন, “বৎস, আমি 
বুঝতে পারছি, পরমাত্মার কৃপায় তুমি দিব্য প্রতিভা নিয়েই জন্মেছে! | 
একদিন দেশ ও ধর্মের মহা উপকার সাধিত হবে তোমার মনীষায় 
ও সাধনায়। আমি সানন্দে অনুমতি দিচ্ছি, আমার এ আশ্রমে 
থেকে উচ্চতর শান্্রপাঠ তুমি গ্রহণ করতে পারো” 

সেদিন উড্ভুলীর মঠে আচার্য্য অচ্যুতপ্রকাশের কাছে আশ্রয় 
লাভের পর হইতে বাস্ুদেবের জীবনে শুরু হইয়া গেল এক নতুনতর 
অধ্যায় । 


১০ ভারতের সাধক 


সায়, সাংখ্য বেদ-বেদান্তের অধ্যয়ন অগ্রসর হয়, অপূর্ব নিষ্ায় 
বাসুদেব এগুলি একের পর এক আয়ত্ত করিতে থাকেন। কিন্তু 
সব সময়েই দেখা যায়, গুরু অদ্বৈত-বেদান্তের পাঠ শুরু করিলেই 
বাসুদেব তাহার বিরুদ্ধে তুলিয়া ধরেন ভক্তিবাঁদী ব্যাখ্যা, আপন 
্কুরধার বুদ্ধি ও অমান্গুবী মনীষার সাহায্যে প্রয়োগ করেন 
বিস্ময়কর শান্তর প্রমাণ ও যুক্তিতর্ক । ক্রমে উড়ুগীর বিভিন্ন মঠ- 
মন্দিরে ও সন্নিহিত অঞ্চলে আচার্য্য অচ্যুতপ্রকাশের এই প্রতিভাধর 
ছাত্রের খ্যাতি ছড়াইয়া৷ পড়িতে থাকে । 


সুত্র বাসুদেব এখন শান্ত পারঙ্গম। বিদ্াবত্তা ও চরিত্রনি্ঠায় 


বহু লোকের দৃষ্টি তিনি আকর্ষণ করিতেছেন । ভট্টদম্পতির অন্তর 
তাই গর্বের ও তৃপ্তিতে ভরিয়া উঠিয়াছে। 


প্রসন্ন কণ্ঠে কহিলেন, “বাসুদেব, তোমার মত কৃতী পুত্রকে পেয়ে 
আমি ও তোমার জননী পরম স্থুখী| কিন্তু বাবা এখন তোমায় 
আমাদের একটা অনুরোধ রাখতে হবে। এবার তুমি গার্হস্থ্য 
আশ্রমে প্রবেশ করো । সুলক্ষণ! একটি পাত্রী আমরা দেখে রেখেছি। 
তাকে তুমি বিবাহ করো, আর ঘরেই একটি অধ্যাপনার টোল খুলে 
বাসো। সংসার জীবনে তুমি স্থির হয়ে বসলে আমরা একেবারে 
নিশ্চিন্ত হতে পারি |” 
নতশিরে কিছুক্ষণ চুপ করিয়া থাকিয়া বাসুদেব উত্তর দেন, 
“পিতা, আপনি আমায় মার্জনা করুন| 
জন্য নয়। আমি সঙ্কল্প করেছি_-অচিরেই একটি শুভদিন দেখে 
সন্যাস গ্রহণ করবো, এবং 
নেবো দীক্ষা, ও সন্যাস ৷ 


ভট্ট চমকিয়। উঠেন। এ কি অদ্ভুত অপ্রত্যাশিত সঙ্কল্প তাহার 
পুত্রের? এ যে বিনা মেঘে বরপাত! আর্ত কণ্ঠে কহেন, “বৎস, 

কেন এমন মর্দমভেদী কথা বলছো ? ভেবেছিলাম, তুমি সুপণ্ডিত ও 
ধর্ম্মনিষ্ঠ আচার্য্য হবে, যশ-অর্থ মানের হবে অধিকারী, আর 
তোমার হাতে ঘর-সংসারের ভার দিয়ে আমরা দিন কাটাবে! ধ্যান 
ভজন নিয়ে_পরম নিশ্চিন্তে । তোমার তো সংসার ত্যাগ করা 
চলে না, বৎস ৷” 

“সংসার অনিত্য বলে, মায়া-বিভ্রম বলে আমি সংসার ছাড়ছিনে, 
বাবা। সংসার ছাড়ছি, এ সংসারের প্রভু শ্রীনারায়ণের সেবায় 
লাগবো বলে । আপনাকে আর জননীকে যে তিনিই রক্ষা করবেন । 
আমার জীবনের লক্ষ্য চিরতরে স্থির হয়ে গেছে। সঙ্বল্প করেছি, 
ভক্তি-সাধনভ্রষ্ট এই পৃথিবীতে ভক্তিবাদ নূতন করে প্রচার করতে 
হবে। আর সে প্রচার হবে শাস্ত্রভিত্তিক | আমি ভেতর থেকে 
শক্তি পেয়েছি, উপলব্ধি করেছি-_-এই দুরহ ভগবৎ-কর্মে আমার 
একটা নির্দিষ্ট ভূমিকা রয়েছে ।” 

আত্মপ্রত্যয় ও সম্কল্পের দৃঢ়তা ফুটিয়া উঠে তরুণ বাস্থদেবের 
চোখে মুখে। 

ব্যাকুল কণ্ঠে পিতা কহেন, “বাবা, বাস্থদেব, তোমায় যে আমরা 
লাভ করেছি অনন্তেশ্বর নারায়ণের কৃপায়। দীর্ঘদিন ব্রত উপবাস 
করে প্রভুর চরণে অন্তরের আবেদন জানিয়েছি, প্রসন্ন হয়ে তিনি 
তোমায় পাঠিয়েছেন আমাদের ঘরে।” 

“প্রভুর বরে আমার জন্ম। তাইতো আমার দুঢ বিশ্বাস, প্রভুর 
আদিষ্ট কর্ম্মযজ্ঞেই হবে আমার এ জীবন উৎসগিত ৷” 

«সবই তো শুনলাম। কিন্তু বাবা, তুমি যে আমাদের একমাত্র 
পুত্র। তুমি সন্যাস নিলে, তোমার পিগুদান থেকেও যে আমরা 
বঞ্চিত হবো । এমনতর অধর্মের কাজ তুমি ক'রো না, বাবা ৷” 

নীরবে দীড়াইয়া কিছুকাল আত্মাবগাহন করেন বাস্থদেব। 
তারপর ধীর প্রশান্তকঠে কহেন, “পিতা, আমার দ্বারা আপনার 
পারলৌকিক কল্যাণের কোন ক্ষতি না হয় তা আমি দেখবো । 

বেশ, আচার্য্য অদ্যুতপ্রকাশের আশ্রয়ে থাকলেও, আমার সন্ন্যাস 
গ্রহণ আমি আপাততঃ স্থগিত রাখবো) আমার অন্তরাত্মা বলছে, 
অদূর ভবিষ্যতে আমার একটি অনুজ জন্মগ্রহণ করবে । তখন আর 
আপনাদের পিওলোপের ভয় থাকবে না| সে ভূমিষ্ঠ হবার পরেই 
আমি প্রবেশ করবো সন্যাস আশ্রমে ৷” 

পিতৃভক্ত বাসুদেব তাহার এ প্রতিজ্ঞা ভঙ্গ করেন নাই। উত্তর- 
কালে কনিষ্ঠভ্রাতার জন্মের পরই তিনি সংসার ত্যাগ করিয়াছিলেন । 

সন্যাস না নিলেও অচ্যুতপ্রকাশের কাছে দীক্ষা নিতে বাস্থদেব 
বিলম্ব করেন নাই। আচাধ্যের মঠে থাকিয়৷ তাহার নির্দেশিত 
পথে অনন্য নিষ্ঠায় তিনি উদ্যাপন করিয়! চলেন তাহার সাধনা ও 
স্বাধ্যায়। অচিরে সমগ্র কানাড়া অঞ্চলে তিনি পরিচিত হইয়া 
উঠেন এক অসামান্য পণ্ডিত ও সাধকরূপে। 

এভাবে বারো বৎসর অকিক্রান্ত হওয়ার পর মধ্যগেহ নারায়ণ 
ভটের গৃহে আবির্ভূত হয় আর একটি পুত্রসন্তান ৷ 

এবার বাস্থদেবের অভীষ্ট সিদ্ধির পথে আর কোন বাধা 
থাকে না, জনক ও জননীর সম্মতি নিয়া তিনি চিরতরে গৃহত্যাগ 
করেন। পঁচিশ বৎসরের সাধননিষ্ঠ প্রতিভাদীপ্ত জীবনে শুরু হয় 
সন্যাস আশ্রমের সুকঠোর ব্রত। 

গুরু এই নবীন শিন্যের সন্যাস নাম দেন পুর্ণপ্রজ্ঞ-তীর্ঘ। 
পুর্বাশ্রমে বাস্থদে ছিলেন আচার্য্য মধ্যগেহের পুত্র, এজন্য আচার্য্য 
মধ্ব নামেও তিনি সে অঞ্চলে পরিচিত হইয়া উঠেন। 


আচার্য্য অচ্যুতপ্রকাশের মঠে ছাত্ ও সন্যাসী শিশ্বদের ভীড় 
লাগিয়াই আছে। নিত্যকার সাধনভজনের সঙ্গে সঙ্গে শিক্ষার্থী ও 
সাধুর! শান্তপাঠ ও বিচার বিতর্কে থাকেন সদা তৎপর । আর 


> উত্তরকালে এই শিশু পরিচিত হন বিষ্ণুতীৰ্থ নামে। পিতা ও মাতার 
দেহাস্তের পর তিনিও জ্যেষ্ঠভ্রাতার অঙ্ছসরণে সন্ন্যাস গ্রহণ করেন। 


ৰ 


আচাৰ্য্য মধ্ব ১৩ 


নবীন আচার্য্য মধ্বই ইহাদের মধ্যমণি । বিশেষ করিয়া বেদান্তের 
তক্তিবাদী আলোচনায়, ভাগবত ও মহাভারত পুরাণের ব্যাখানে 
তাহার সমকক্ষ কেহ নাই। ন্তায়শাস্ত্রে মধ্বের দখল অসামান্য । 
সুযোগ পাইলেই বেদান্তের ভাষ্য নিয়! বর্ষীয়ান গুরুর সঙ্গে তিনি 
বিতর্ক বাধাইয়! বসেন, গভীর শীস্্রজ্ঞান ও তর্কশক্তির সাহায্যে 
আচার্য্য শঙ্করের অদ্বৈতবাদের ক্রটি-বিচযাতি উদ্ঘাটন করেন। এই 
মতবাদের উপর হানেন প্রচণ্ড আঘাত। 

গুরু অচ্যুতপ্রকাশ কেবলাদবৈতী সন্ন্যাসী হইলেও অন্তরে 
অন্তরে ভক্তিরসের রসিক। ভক্তি আন্দোলনের একটা নূতন 
আোতধারা উড়ুপীর শেবশায়ী নারায়ণ বিগ্রহ অনন্তেশ্বরকে কেন্দ্র 
করিয়া বিস্তারিত হোক, এই আশা গোপনে এতকাল তিনি পোষণ 
করিতেছিলেন। এবার প্রতিভাধর নবীন শিষ্য মধ্বকে দেখিয়া, 
তাহার বিরাট প্রতিশ্রুতি লক্ষ্য করিয়া, তিনি মহা উল্লসিত। মনে 
প্রাণে সদাই উপলদ্ধি করেন, উড়,গীর মঠে যে উৎস তিনি রচনা 
করিতেছেন অদূর ভবিষ্যতে তাহার লোকপাবনী কল্যাণধারা ছড়াইয়া, 
পড়িবে ভারতভূমির দিকে দিকে । 

কয়েক বৎসরের মধ্যেই মঠের নেতৃত্ব ভার মধ্বের উপর আসিয়া 
পড়ে | গুরু তাহাকে একদিন ডাকিয়া বলেন, “বৎস, আমার এ দেহ 
প্রাচীন হয়েছে, ক্রমে আরও অপটু হয়ে পড়বে । তাই আমার 
ইচ্ছে, তুমি এখানকার সন্গ্যাসীদের নেতা হয়ে বসো, আর মঠ 
পরিচালনার দায়িত্ব নিজ হাতে তুলে নাও | 

এক শুভদিনে অচ্যুতপ্রকাশ স্থানীয় সাধু-সন্যাসী ও সঙ্জনদের 
আহ্বান করেন, সকলের সমক্ষে মধ্বের হাতে তাহার উড়ুপী মঠের 
সর্বময় ক্ষমতা সঁপিয়! দেন। স্সেহপূর্ণ স্বরে কহেন, “বৎস, আজ 
হতে এই মঠের সমস্ত কর্তব্য সম্পাদনের ভার তোমার ওপর 
রইলো | এখানকার মঠাধীশরূপে তোমার নূতন নাম হলো__ 
আনন্দ তীর্থ ৷” 


১৪ ভারতের সাধক 
উ্তরজীবনে মধ্বকে তাহার সমস্ত শাহর ও ভাতে গুদ এই 


মঠাধীশ-নামই ব্যবহার করিতে দেখা গিয়াছে | 
মধ্বের সমকালীন ভারতে বিশেষতঃ দাক্ষিণাত্যে দার্শনিকতা ও 
ধন্মীয় মতবাদের দন সংঘর্ষ নিতান্ত কম ছিল না| সারা দেশ তখন 


বহুতর খণ্ডরাজ্যে বিভক্ত । এই সব রাজসভায় তর্কদক্ষ পণ্ডিতদের 


দেওয়া হইত। ইহাদের কেউ ছিলেন তর্ক-পঞ্চানন, কেউ বাদীসিংহ, 
€র্ট রা গাত ছিলেন প্রতিবাদী-ভয়ঞ্ধর নামে। রাজমভা, মঠ- 
মন্দির বা ধর্ণ অধিবেশনে এই সব তর্বদক্ম দ্ধ পণ্ডিতদের মর্যাদা 


ছিল অসাধারণ । 


তাহাদের সহিত তর্কযুদ্ধে নামিতেন, ভক্তিবাদী ব্যাখ্যা ও বিচারের 
মধ্য দিয়া করিতেন তীহাদের পয্যদিস্ত। 

তর্কযুদ্ধে জয়ী হইলে পাণ্ডিত্যের খ্যাতি বাড়ে, বিপক্ষকে ধরাশায়ী 
করিয়া একটা আত্মতৃপ্তিও পাওয়া বায়, একথা ঠিক। কিন্তু মধ 
এইসব ঘন্ব-সংঘর্ষে উৎসাহী হইতেন আরও একটা বড় কারণে । 


আচার্য্য মধ্ব ১৫ 


একাজ করিতে হইলে প্রথমত চাই শঙ্করের অদ্বৈতবাদের খণ্ডন, 
অপর দিকে চাই রামানুজের বিশিষ্টাদ্বৈত বাদ হইতে একটি পৃথক ও 
নৃতনতর ভক্তিবাদের ধারা উৎসারিত করা। ইহা করিতে হইলে 
প্রথমে শাস্ত্র পারঙ্গম ও বিচারদক্ষ পণ্ডিতদের পরাভূত করা ও 
স্বমতে আনয়ন করা দরকার | নতুবা জনসাধারণ তাহা গ্রহণ করিতে 
চাহিবে কেন? এ সময়ে উড়ুপীতে আসিয়া যাহারাই তর্কযুদ্ধে 
অবতীর্ণ হইয়াছেন তীহারাই মধ্বের তর্ক-শরজালে হইয়াছেন 
ভূতলশায়ী।, 

প্রিয় শিয্যের কৃতিত্বে বৃদ্ধ আচার্য্য অচ্যুতপ্রকাশ আনন্দ ও গর্ব 
তরপুর। সেদিন তাহাকে নিকটে ডাকাইয়া কহেন, “বৎস মধ্ব, 
যে সঙ্কল্প তুমি এহণ করেছো, তাতো শুধু উড়ুগীর মঠে বসেই সিদ্ধ 
হবে না। ছর্গপ্রাকীরের আড়ালে বসে থেকে ক'টি প্রতিপক্ষকে তুমি 
পরাস্ত করবে? এবার দুর্গের বাইরে যাও! আত্মরক্ষার মনোভাব 
ছেড়ে দিয়ে এগিয়ে পড়ো আক্রমণ করতে । আগে দাক্ষিণাত্যের 
রাজসভা ও মঠ-মন্দিরগুলিতে উপস্থিত হয়ে বিচার-যুদ্ধ আহ্বান 
করো । তারপর বেরিয়ে পড়ো উত্তর ভারতের ধর্ম্মনেতাদের 
প্রতিদন্দ্বী হয়ে |”? 

গুরুর নির্দেশ মধ্ব সানন্দে মানিয়া নেন। শুরু হয় সদলবলে 
তাহার দক্ষিণ ভারত পর্যটন ও শান্ত্রবিচারের অনুষ্ঠান। এ সময়ে 
বিভিন্ন অঞ্চলের সাধক ও দার্শনিকদের তিনি তর্কযুদ্ধে পরাস্ত করিতে 


১ তখনকার দিনে ভারতের সকল দার্শনিক ক্ষেত্রেই তাকিকতা বুদ্ধি 
পাইয়াছিল। একাদশ শতাব্দী হইতে চতুৰ্দশ শতাব্দী পৰ্যন্ত ন্যায় ও বেদাস্তের 
ক্ষেত্রে বিচারমল্পতা বেশ চলিয়াছে। এই সময়েই তাঁফিক শিরোমণি শ্রীহ্ধ 
মিশ্র, গ্ধেশ উপাধ্যায়, চিৎকুখাঁচার্্য, আনন্দবোধ ভট্টারকাঁচাধ্য, লীলাঁবতীকার 
বন্লভাচার্ধ্য, বেদান্ত দেশিকাঁচাধ্য ও বিদারণ্য মুনীশ্বরের আবির্ভাব । ইহারা 
সকলেই তাঁকিক, এই কয়েক শতাব্দী তাঁকিকতারই যুগ বলিলে অত্যুক্তি 
হয় না।_ প্রজ্ঞানানন্দ £ বেদাস্তদর্শনের ইতিহাস পৃষ্ঠা ৫২০ 


১৬ ভারতের সাধক 


সমৰ্থ হন | অবশেষে ঘুরিতে ঘুরিতে উপস্থিত হন বিষুমঙ্গলম তীৰ্থে । 
গুরু অচ্যুতপ্রকাশও এস্থানে তাহার সহিত মিলিত হইয়াছিলেন । 

মধ্ববিজয় ও মণিমগ্তরীতে বলা হইয়াছে, ঝদ্ধি সিদ্ধি সম্পন্ন মধ্ব 
এই সময়ে তাহার সঙ্গীদের কাছে কিছু যোগৈষ্বধ্য প্রকটিত করেন । 
পথ চলিতে চলিতে সেবার সবাই এক নিবিড় অরণ্যের মধ্য দিয়া 
অগ্রসর হইতেছেন। নিকটে কোন জনমানব নাই, আশ্রয় বা খাদ্য 
সংগ্রহের কোন সম্ভাবনাও দেখা যাইতেছে না | অথচ সঙ্গীর! ক্ষুধা- 
তৃঞ্চায় কাতর হইয়া উঠিয়াছে। এভাবে আর কিছুক্ষণ চলিতে 
থাকিলে ক্ষুৎপিপাঁসা ও পথশ্রসে কয়েকজনের জীবনান্ত ঘটিবে 
সন্দেহ নাই। 

এ সঙ্কটে কি করা যায়? ব্যগ্র ব্যাকুল মধ্ব সহযাত্রীদের নিয়া 
এক বৃক্ষতলে আশ্রয় গ্রহণ করেন। হঠাৎ তাহার দেহে দেখা দেয় 


নানা অঞ্চলের বিচার সভায় জয়ী হইয়া শিশ্তগণ সহ মধ্ব এবার 
্রিবেন্দ্রামে আসিয়া পৌছিয়াছেন। ভক্তিমান ও বিষ্োৎসাহী বলিয়া 
এখানকার রাজার খ্যাতি যথেষ্ট। মধ্ব তাহার সহিত সাক্ষাৎ 
করিলেন। আগন্তক সন্যাসীর নবীন বয়স, চোখে মুখে পাণ্ডিত্য ও 


প্রথম দর্শনেই রাজা তাহার প্রতি আকৃষ্ট 


- ১৮ 


আচার্য্য মধ্ব ১৭ 


হইলেন ৷ সাদর সন্বন্ধনার পর কহিলেন, “সন্যাসীবর, আদেশ করুন, 
আপনার কোন্‌ সেবায় নিজেকে আমি নিয়োজিত করতে পারি” 

“মহারাজ আমি সর্ব্বত্যাগী সন্যাসী, নিজের সেবার জন্য আমি 
মোটেই আগ্রহী নই। এই ভক্তিহীন ভষ্টাচার যুগে ভক্তিবাদ 
প্রচারের জন্য আমি কৃতসঙ্কর। আপনি কাঁলবিলম্ব না করে 
একটি বিচার-সভা আহ্বান করুন, সেখানে ভক্তিহীন অদ্বৈতবাঁদ্ের 
উপর হানবো আমি চুড়ান্ত আঘাত।”--ধীর গম্ভীর স্বরে বলেন 
আচার্য্য মধ্ব। 

“আপনি কি রামান্জের বিশিষ্টাদ্বৈতবাদের অনুগামী ?” 

“না, মহারাজ, আমার ভক্তিবাদ তা থেকে একেবারে পৃথক। 
আমার মতে, ব্রহ্ম ও জীব নিত্য পৃথক-_অর্থাৎ ছুটি পৃথক বস্তু। 
কারণ ব্রহ্ম স্বতন্ত্র, জীব অন্বতন্ত্র। তাই এই দ্বৈতবাদকে বলা হয় 
স্বতন্ত্র-অন্যতন্ত্রবাদ। এতে রয়েছে শঙ্কর ও রামান্ুজ দুই-এরই চরম 
বিরোধিতা |” 

“আপনার তত্বের পূর্ববস্থরী কারা? তাদের নাম তো শুনি নি।” 

“মহারাজ, সনতকুমারই এ তত্বের আদি গুরু | ঈশ্বরের কৃপায় 
আমার মাধ্যমেই এর পুনঃপ্রচার হতে যাচ্ছে ।” 

“কিন্ত যতিবর, আপনি কি আপনার এই মতবাদের সম্থনকল্পে 
ব্ৰহ্মস্থত্ৰের কোন ভাষ্য রচনা করেছেন? নইলে দেশের সাধুংসন্াসী 
ও পণ্তিতসমাজ এ মতবাদ গ্রহণ করবে কেন?” 

“মহারাজ, আমার কুত্রভাত্ত বিরাজিত রয়েছে আমার কণ্ঠেই। 
আপনি সত্বর বিচার-সভার ব্যবস্থা করুন, আর প্রতিপক্ষরূপে 
আমন্ত্রণ জানান কোন অদ্বৈতবাদী তৰ্কযোদ্ধাকে 1” 

“যতিবর, নিকটেই শৃঙ্গেরীতে বিরাজ করছেন আমার গুরু 
বি্যাশঙ্কর মহারাজ । তিনি শুধু শৃঙ্গেরী মঠেরই অধীশ্বর নন, শাঙ্কর 
অদৈতবাদের এক শ্রেষ্ঠ স্তম্ভ সারা দাক্ষিণাত্যে। বেশ কথা, কেই 
আমি আমন্ত্রণ জানাচ্ছি আপনার প্রতিপক্ষ হিসাবে 1৮ 

২ 


১৮ ভারতের সাধক 


দুই আচার্যের বিচার-সভা বিরাট চাঞ্চল্যের স্থষ্টি করে । প্রসিদ্ধ 
পণ্ডিত, সাধক ও অগনিত উৎসাহী জনগণের সন্মুখে শুরু হয় শাস্ত্রীয় 
যুক্তিতর্কের সুতীত্র সংঘাত। নবীন সন্ন্যাসী মধ্ব কিন্ত এই বিচার 
দ্বন্দ্বে তেমন সুবিধা করিতে পারেন নাই। অমান্ুষী প্রতিভার 
অধিকারী, বর্ষীয়ান পণ্ডিত ও সাধক শিরোমণি বিদ্াশস্করের 
শ্রুতিসিদ্ধ যুক্তিজাল তিনি ছিন্ন করিতে পারেন নাই। শেষটায় এই 
শক্তিধর প্রতিপক্ষের কাছে তাহাকে পরাজয় স্বীকার করিতে হয়। 

এই পরাজয়ের গ্রানি মধ্বের জীবনে আনে এক সুদূরপ্রসারী 
প্রতিক্রিয়া। এখন হইতে শুধু অদ্বৈতবাদের উপরই তিনি খড়গহস্ত 
হন নাই, আচার্য বিদ্যাশঙ্কর ও শৃঙ্গেরী মঠকেও জ্ঞান করিতে 
থাকেন তাহার প্রধান বৈরীরপে।১ বলা বাহুল্য, ত্রিবেন্্রাম সভার 
সেদিনকার এ করুণ অভিজ্ঞতা মধ্বের বিরোধিতাকে তীব্রতর করিয়া 
তোলে, আর তাহার নিজন্ব দ্বৈতবাদ স্থাপনের সঙ্ল্পকে করে দৃঢ়তর । 

তথ্য প্রমাণ হইতে দেখা যায়, ১২২৮ খুষ্টাব্দের কাছাকাছি কোন 
সময়ে আচার্য্য তাহার দক্ষিণ-ভারত পৰ্য্যটন শেষ করেন এবং 
পর্য্যটনের শেষের দিকেই শৃঙ্গেরীর মঠাবীশ বিদ্যাশঙ্করের সহিত হয় 
তাহার বিচার বিতর্ক ।২ নবীন সন্যাসী মধ্বের বয়স তখন প্রায় 
ত্রিশ বৎসর । 

ত্রিবেন্্রাম হইতে মধ্ব সরাসরি চলিয়া যান রামেশ্বরধামে এবং 
সেখানে চারমাস কাল অতিবাহিত করেন নিভৃত তপস্তায় | এখানেও 


১ শৃদ্দেরী মঠ ও উড়ুপীর মধ্বমঠের দ্বন্দ, বাদদাহ্বাঁদ ও শত্রুতা দীর্ঘকাল 
ধরিয়া চলে। ফলে মধ্ব ও তাঁহার অন্থগামীরা নানাভাবে নিগৃহীত হইতে 
থাকেন। প্রায় এক শতাব্দীর পরে মধ্ব-মত ব্যাপক জনসমর্থন লাভ করিলে 
উভয় মঠাধীশের মধ্যে মৈত্রী ও সৌজন্যযুলক সম্পর্ক গড়িয়া উঠে। 

২ শূল্দেরী মঠের অধ্যক্ষ-পঞ্জী হইতে দেখা যায়, স্বামী বিদ্যাশঙ্কর গদীতে 
আরোহণ করেন ১২২৮ খুষ্টাব্দে। অঙ্গমিত হয়, ইহার কিছু পরেই মধ্যের 
সহিত তাহার সাক্ষাৎ হয় ও সংঘর্ষ বাঁধে। 


ea 


আচার্য্য মধ্ব ১৯ 


অদ্বৈতবাদী পণ্ডিত ও সন্যাসীর! দলে দলে আসিয়া তাহাকে বিচার- 
বিতর্কে আহ্বান জানান। কিন্তু তপস্তাপরায়ণ মধ্বকে এসময়ে 
তর্কসভায় টানিয়া আনা সম্ভব হয় নাই। আপন মনে ইষ্টধ্যানে 
নিমগ্ন থাকিয়া তিনি সমাপ্ত করেন তাঁহার চাতুর্মাস্ত ব্রত। 

অতঃপর সদলবলে তিনি শ্রীরঙ্গমে উপনীত হন। পরমপ্রভু 
নারায়ণের সেবা-অর্চনায় কিছুদিন কাটানোর পর পালর নদীর তীর 
ধরিয়া বিষ্ণুকাঞ্চীতে প্রবেশ করেন। সেখান হইতে ফিরিয়া আসেন 
উড়ুগীতে | 

বিষ্চুকাঞ্চীতে থাকাকালে একটি চাঞ্চল্যকর ঘটনা ঘটে। নারায়ণ 
আচার্য্য ইহার বিবরণ দিয়াছেন । এই ঘটনাটির মধ্য দিয়া মধ্বের 
অলৌকিক প্রতিভার প্রকাশ দেখা যায়। তাহার আগমনবার্তা 
শুনিয়৷ একদল অদ্বৈতী ও শৈব সন্যাসী তাহাকে ঘিরিয়া ধরেন এবং 
তাহাকে নানাভাবে উত্তেজিত করিয়া টানিয়া আনেন শাস্ত্র বিচারের 
ছন্দে। মধ্বের ভিতরে এ সময়ে দেখা যায় এক দিব্য ভাবের 
আবেশ । শাস্ত্রের এক একটি শব্দের বহুতর অর্থ ও গ্যোতনা তিনি 
প্রকাশ করিতে থাকেন তড়িৎবেগে ও অনর্গলভাবে | স্বয়ং সরস্বতী 
যেন এই নবীন সন্ন্যাসী কণ্ঠে সেদিন আবিভূ্তি। বিচারকামী 
পণ্ডিতের! তাহার এই অমান্ুষী প্রতিভ। ও অলৌকিক প্রজ্ঞ। দেখিয়া - 
বিস্ময়ে হতবাক্‌ হইয়া যান। বিষ্ণুকাঞ্চী ও শিবকাঞ্চী উভয় স্থানেই 
মধ্বের জয়জয়কার ধ্বনিত হয়| 

উড্ভুগীর মঠে ফিরিয়া মধ্ব গুরুদেব অছ্যুতপ্রকাশের পদবন্দনা 
করিলেন। সবিস্তারে বর্ণনা করিলেন নানা তীর্ঘের নানা বিচার 
সভার বিচিত্র অভিজ্ঞতা । 

মধ্বের মনোভাব বুঝিতে গুরুর ভুল হয় নাই। প্রশ্ন করিলেন, 
“বৎস, পর্যটন শেষে তোমার মন এমন ভারাক্রান্ত হয়ে আছে কেন, 
বলতে ?” 

মৃতু কণে মধ্ব নিবেদন করেন, “প্রভু, চলার পথে বহু বিচার-সভার 


২০ ভারতের সাধক 


সম্মুখীন হয়েছি। জয় পরাজয় ছুই-এরই অভিজ্ঞতা হয়েছে এবং 
পরাজয় থেকে জয়মাল্যই লাত করেছি বেশীর ভাগ স্থানে। আমার 
আত্মবিশ্বাস বেড়েছে, ভক্তি-সামরাজ্য স্থাপনের সঙ্কল্পও আরো দু 
হয়েছে সন্দেহ নেই। কিন্ত প্রভু, ত্রিবেন্দ্রামের সভায় শৃঙ্গেরীর 
অধ্যক্ষের কাছে যে ভাবে আমি পরাস্ত হয়েছি তার গ্রানি যে এখনো 
ভুলতে পারছিনে |” 

“ভালোই হয়েছে বৎস | শক্তিমান প্রতিপক্ষের হাতে এ ধরণের 
আঘাতের তোমার প্রয়োজন ছিল। এ আঘাত থেকে নিশ্চয় বুঝতে 
পেরেছো, কোথায় কোন্‌ ক্রটি-বিচ্যুতি তোমার ভেতর লুকিয়ে 
রয়েছে। নিজের মতবাদের ভিত্তি আর তার ছুর্গপ্রাকার আরো! 
বেশী সতর্কতার সঙ্গে এবার গড়ে তোলো ।৮ 

হ্যা প্রভু, আমি উপলব্ধি করেছি__একটা নূতন ভক্তিপন্থী 
দ্বৈতবাদ ভারতে আমি স্থাপন করতে চাই অথচ আমার স্বপক্ষে নেই 
আমার এই মতবাদের সমর্থক ব্যাসদেবের বেদান্তস্থত্রের কোন 
নূতন ভাষ্য ৷” 

“ঠিকই বলেছো, সূত্রভাত্য ছাড়া দেশের সাধক ও দার্শনিকেরা 
তোমার নূতন মতবাদ গ্রহণ করবে কেন ? তাই আমি বলছি, তুমি 
অতি সত্বর তোমার মতবাদের সমর্থক একটি গীতাভাব্য রচনা 
কর। তারপর কয়েক বৎসর উড়ু্‌পীতে নিবিষ্ট হয়ে বসে সমাপ্ত 
করো ব্যাসসূত্রের ভাষ্য ৷” 


“তারপর তুমি হিমালয়ে যাও | মহস্ধি ব্যাসদেবের কপালাভের 
চেষ্টা করো | নৃতনতর স্ুত্রতাস্ত হাতে নিয়ে_দৃপ্তকষ্ঠে ঘোষণা করে| 
বুতন ভক্তিবাদ এবং তারপর শুরু হোক উত্তর ভারতে তোমার 
বিজয়-অভিযান। বৎস, স্মরণ রেখো, শৃঙ্গেরী মঠই ভারতবর্ষ নয়। 
আর শুধু শাঙ্কর মতই তোমার প্রতিপক্ষ নয়। শাঙ্কর অদ্বৈতবাদ 
ছাড়াও তোমায় যুঝতে হবে ভাস্কর, রামানুজ প্রভৃতির মতবাদের 


Ed 


শা 

বিরুদ্ধে। এখন থেকে তোমার প্রস্তরতিকে আরো ছুর্ভেন্চ, আরা 
নিখুত ক'রে তোল ৷” 

গুরুর এই নির্দেশ মানিয়৷ নিয়া মধব রত হইলেন নিজ মতের 
সমর্থক ভাষ্য রচনায়। কয়েক বৎসরের মধ্যে আরব্ধ কাঁধ্য সমাপ্ত 
হইয়া গেল। এবার তাহার দৃষ্টি পড়িল উত্তর ভারতের আধ্যাত্মিক 
প্রাণকেন্দ্র বারাণসী ও হরিদ্বারের দিকে | 

মধব মনে মনে স্থির করিলেন, প্রথমে স্বরচিত, সুত্রভাত্য নিয়া 
বারাণসীতে যাইবেন। সেখানকার সন্যাসী, দার্শনিক ও পত্ডিত 
সমাজ তাহার যে সমালোচনা করিবেন, তদন্ুযায়ী করা৷ হইবে ভাষ্যের 
পরিবর্তন। তারপর হিমালয়ে গিয়া মাগিবেন ব্যাসদেবের আশীবর্বাদ। 
এই আশীৰ্ব্বাদে বলীয়ান হইয়া হরিদ্বারে নামিয়া আসিবেন__ 
ঘোষণ। করিবেন তাহার নূতনতর ভক্তিবাদ। 

মূল্যবান পু'থিপত্র ঝুলিতে ভরিয়া মধ্ব পদব্রজে উত্তর ভারতের 
দিকে রওনা হইলেন | সঙ্গে রহিল কয়েকটি অন্তরঙ্গ শিষ্য ও একদল 
তীর্থযাত্রী | 


তখনকার দিনে তীর্থ পর্যটনে বিপদের অন্ত ছিল নাঁ। পথি- 
মধ্যে প্রায়ই অতিক্রম করিতে হইত বড় বড় অরণ্য | এই সব 
অরণ্যে ছিল হিংস্র বাঘ ও সাপের ভয়, ইহ! হইতেও বিপজ্জনক ছিল 
দস্থ্য ভয় পথচারীরা ধনী কি নির্ধন, গৃহস্থ কি সন্যাসী, কোন 
কিছু বিচার করিত না। সুযোগ পাইলেই অতক্কিতে ঝাপাইয়া 
পড়িয়া পথিকের সর্বস্ব লুটিয়া নিত। 

চলার পথে সঙ্গিগণসহ আচার্য্য মধ্বকেও বার বার কম বিপদে 
পড়িতে হয় নাই। কিন্ত কখনো ঈশ্বরের অনুগ্রহে, কখনো বা 
তাহার নিজের যোগশক্তির বলে আচার্য্য ও তাহার জঙ্গীরা চরম 


বিপদ ও লাঞ্ছনার হাত হইতে রেহাই রি । 


BOB RT Hea Fey 
টা টিন ডল 

তীহার মর্ববিজয়ে এ ধরণের নানা অত্যাশ্চ্য্য কাহিনীর বিবরণ 
দিয়াছেন ঃ 

মহারাষ্ট্রের খগুরাঞ্য দেবগিরিতে সেবার এক কৌতুকাবহ ঘটন! 
ঘটে। এখানকার তরুণ রাজা মহাদেব কিছুদিন আগে সিংহাসনে 
আরোহণ করিয়াছেন। তরুণ বয়স, অন্তরে উৎসাহ উদ্দীপনার 
অবধি নাই। জনসাধারণের কল্যাণের জন্য এক দীর্ঘ খাল খননের 
কাজে তিনি হাত দিয়াছেন । প্রকল্প অতি বৃহৎ এবং অল্প সময়ের 
মধ্যে তাহা সমাপ্ত করিতে হইবে | তাই রাজা মহাদেব অনেক সময় 
নিজে দাড়াইয়। থাকিয়াই খননের কাজ পরিদর্শন করেন । 

ঢোল শোহরত করিয়া রাজার আদেশ জানানো হইয়াছে। যে 
কোন পথচারীই এই খালের নিকটবর্তী অঞ্চল দিয়া যাতায়াত করিবে, 
খননের কাধ্যে তাহাকে দিতে হইবে অন্তত একদিনের কায়িক 
পরিশ্রম । ফাকি দিয়া কেহ এই কাজ এড়াইয়া না যায় এ জন্য 
রাজার ভারী কড়া ব্যবস্থা । 

মধ্ব ও তাহার শিশ্রেরা একদল তীর্ঘযাত্রীর সঙ্গে সেদিন খালের 
. পাশ দিয়া যাইতেছেন। প্রহরীরা তাহাদের আটক করিল। রাজার 
আদেশ শুনাইয়া দিয়া কহিল, “এবার তোমাদের ঝোলাঝুলি রেখে, 
কোদাল হাতে খাদের ভেতর নেমে পড়ো” 

মধ্বের শিষ্য ও সঙ্গীরা বুঝান, “ভাই, আমরা সাধুসন্যাসী | 
গঙ্গাতীরের তীর্থদর্শনে যাচ্ছি। রাজা যে আইন করেছেন, তার 
গৃহস্থ প্রজারা তা মেনে চলবে । ভিন্দেশী মানুষ, পরিব্রাজক সাধু- 
সন্যাসী, এদের ওপর তো এ আইনের প্রয়োগ চলতে পারে না|” 

কিন্তু কে কাহার কথা শোনে? রাজরক্ষীরা জোর চেঁচামেচি ও 
গালাগালি শুরু করিয়া দিল । { 

পাত্রমিত্র সঙ্গে নিয়া দেবগিরি-রাজ সেদিন খাল-খননের কাজ 
পরিদর্শন করিতে আসিয়াছেন। রক্ষী ও সাধুদলের সোরগোল 
শুনিয়া সেদিকে তিনি আগাইয়া আসেন। গম্ভীর স্বরে প্রশ্ন করেন, - 

“ব্যাপার কি? কাজকর্ম্ম না ক'রে এখানে এত হট্টগোল করা হচ্ছে 
কেন?” 

রক্ষীদের পক্ষ হইতে সব বলা হইবার পর মধ্ব রাজাকে উদ্দেশ 
করিয়া কহেন, “মহারাজ, প্রজাসাধারণের মঙ্গলের জন্য আপনি এই 
খাল খননের কাজে হাত দিয়েছেন, খুবই ভালো কথা। কিন্ত এতে 
সাধু-সন্যাসীদের ধরে টানাটানি কেন ?” 

“রাজার বিধান সাধু ও অসাধু সবার ওপরই প্রযোজ্য ৷” 

“কাজের দায়িত্ব প্রধানতঃ রাজার আর তার গৃহস্থ প্রজাদের ৷ - 
সাধুসন্যাসীরা কেন এতে কায়িক পরিশ্রম দিতে যাবে ?” 

“কেন, সাধুসন্ন্যাসীর! কি সমাজ থেকে কিছু পান না? তাদের 
খাওয়া-পরা চলে কোথা থেকে ? জনসাধারণ তাদের খাবার যোগায়, 
প্রতিদানে জনকল্যাণের কাজে কিছুটা ভাগ তাদের নিতে হবে 
বৈকি?” 

“মহারাজ, আপনি ভ্রান্ত। সাধু-সন্যাসীর কাজকে আপনি স্থুল 
দৃষ্টিতে দেখছেন কেন। আসলে তাদের কাজ সম্পন্ন হয় সুক্ষ স্তরে ৷ 
তাদের ত্যাগ তিতিক্ষা, প্রেরণা তি কিবনানিব 
কল্যাণ |” 

বিরক্তির সুরে রাজা মহাদেব বলে উঠেন, “আপনার এতে 
কিছু তত্বকথা শোন্বার সময় আমার নেই। রাঁজ-সরকার থেকে 
যে আদেশ প্রচার করা হয়েছে, সবাইকে নির্ধিবচারে তা মেনে 
চলতে হবে। আর এক মুহূর্ত দেরী না ক'রে খাল খননের কাজে 
আপনারা সবাই নেমে পড়ুন” 

“বেশ, মহারাজের আদেশমতই কাজ হবে, কিন্তু তার আগে 
একটা ক্ষুদ্র নিবেদন আছে ।৮__বিনীতভাবে বলেন আচার্য্য মধ্ব। 

“কি আপনার সেই নিবেদন ?” 

“মহারাজ, আপনি এ রাজ্যের অধীশ্বর, প্রজাদের পিতা, রক্ষা- 
কর্তা। প্রজার মঙ্গলের জন্য পবিত্র অনুষ্ঠান আপনি শুরু করছেন, 

তাতে আপনার মঙ্গল হস্তের স্পর্শ থাকা উচিত। এতো বড় একটা! 
কাজ হতে যাচ্ছে, কিন্ত তাতে আপনার স্পর্শ পড়েছে কি ?” 

“না, তা পড়ে নি বটে,”_নরম সুরে স্বীকার করেন দেবগিরির 
রাজা | 

“সে ভুল আজই এখনি সংশোধন করুন মহারাজ। আহুষ্ঠানিক- 
ভাবে কিছুটা মাটি কেটে তা মাথায় নিয়ে আপনি দুরে ফেলে আস্থন, 
এতে আপনার কর্তব্য যেমন করা হবে, তেমনি প্রজারাও পাবে 
উৎসাহ ও প্রেরণা ।৮ 

“আপনি ঠিকই বলেছেন, সন্যাসীবর । আমি সানন্দে এখনি 
খাল-খননের কাজে হাত লাগাচ্ছি।”_বলার সঙ্গে সঙ্গে কোদাল ও 
ঝুড়ি নিয়া রাজা খালের ভিতর নামিয়া পড়েন। 

খনন শুরু করার সঙ্গে সঙ্গে রাজা যেন ভূতাবিষ্ট হইয়া যান। 
ছুই চক্ষু রক্তবর্ণ, নাসিকায় বহিতেছে ঘন ঘন দীর্ঘশ্বাস। যন্ত্রসালিত 
মানুষের মত কেবলই ঝুঁড়ি-ঝুড়ি মাটি কাটিয়া চলিয়াছেন, একাজে 
শান্তি নাই, ক্লান্তি নাই, নাই কোন বিরতি । প্রহরের পর প্রহর 
অতিবাহিত হইতেছে, কিন্তু বহু চেষ্টা করিয়াও রাজাকে কেহ 
থা মাইতে পারিতেছে না। তবে কি তিনি উন্মাদ হইয়া গেলেন? 
অথবা কোন অশরীরী প্রেত তাহার উপর ভর করিয়াছে? মন্ত্রী ও 
রাজপরিষদেরা কিংকর্তব্য-বিমূঢ় হইয়া ইতস্তত ছুটাছুটি করিয়৷ 
বেড়াইতেছেন। প্রাসাদে খবর দেওয়া হইল, রাণী ও পুরনারীরা 
ভীত অসন্তস্ত হইয়া কানা জুড়িয়া দিলেন । 

তবে ইতিমধ্যে সবাই বুঝিয়া নিয়াছেন, রাজার এই অস্বাভাবিক 
অবস্থার জন্য দায়ী সন্যাসীবর মধ্ব। মধ্বের এক শিষ্য অতঃপর 
ব্যাপারটা ফাস করিয়া দেন। মুচকি হাসিয়া কহেন, “রাজার দুর্ভাগ্য, 
আমাদের আচার্য্য যে কতবড় মহাপুরুষ তা তিনি বুঝতে পারেন নি। 
নৰৰ হচ্ছেন বায়ুর অবতার, প্রভু নারায়ণের লীলার প্রধান সহায়ক ৷ 
রাজার ওপর তিনি ক্রুদ্ধ হয়েছেন, তাই বায়ুর ভর হয়েছে রাজার 

ওপর | আচার্য্যকে প্রসন্ন না করলে, এবার রাজার আর রক্ষা নেই, 
এভাবে দিনরাত বৎসরের পর বৎসর তীকে মৃত্তিকা খনন করে 
যেতে হবে ।” 

অতঃপর সবাই মিলিয়া মধ্বের চরণে বার বার ক্ষমা-প্রার্থনা 
করিতে থাকে । আচার্যের ক্রোধ প্রশমনের সঙ্গে সঙ্গে দেবগিরি- 
রাজের ভূতাবিষ্ট ভাব কাটিয়া যায়। সম্পূর্ণরূপে তিনি সুস্থ ও 
স্বাভাবিক হইয়া উঠেন। 

এবার স্বজনগণসহ রাজা মব্বের চরণে প্রণত হন, তাহার কৃপা! 
ভিক্ষা করেন। প্রসন্ন মনে রাজাকে আশীর্ব্বাদ জানাইয়া মধ্ব বলেন, 
“মহারাজ, একট! কথা সদাই স্মরণ রাখবেন, সাধু-সন্যাসীরা কর্ম্ম ও 
ধ্যান মননের ভেতর দিয়েই সমাজের প্রকৃত কল্যাণসাধন ক'রে 
যাচ্ছেন। ভগবান শ্রীনারায়ণের দর্শন ক'জন পায়? কিন্তু নারায়ণের 
চিহ্নিত সেবক সাধু-সন্নযাসীদের দর্শন সবাই অনায়াসে পেতে পারে। 
এদের ভেতর দিয়েই পৃথিবী আর বৈকুষ্ঠের ভেতর রচিত হয় যোগ- 
স্ত্র। তাই লক্ষ্য রাখবেন, আপনার রাজ্যে সাধুদের অমর্ধ্যাদা 
যেন নাহয়। আশীব্বাদ জানাচ্ছি, আপনার এই খাল খননের কাজ 
অতি অল্প সময়ের মধ্যে সমাপ্ত হবে|” 

অন্ৃতপ্ত দেবগিরি-রাজ মধ্বের কাছে ক্ষমা ভিক্ষা করিয়া নিলেন। 
এই রাজ্যে কিছুদিন অবস্থানের জন্য তাহাকে সানুনয় অনুরোধও 
জানাইলেন, কিন্ত তাহাকে আর ধরিয়। রাখা গেল না । 

আচার্য্য মধ্বের আশীব্বাদ অচিরে ফলিয়া যায়| রাজা মহাদেব 
স্বহস্তে কোদাল নিয়া সারাদিন খাল কাটিয়াছেন এ সংবাদ বিছ্যুৎ- 
বেগে ছড়াইয়া পড়ে। সহস্র সহস্র প্রজা উৎসাহে মাতিয়| উঠে) 
খাল খননের কাজে লাগিয়া যায়। রাজার মনস্কাম এভাবে পূর্ণ হয়। 


পণ্ডিত নারায়ণ-আচার্য্য মণিমঞ্জরীতে পরমগুরু মধ্বের যোগ- 
বিভূতি প্রদর্শনের কয়েকটি ঘটনা উল্লেখ করিয়াছেন £ 

* পরিভ্রাজনের পথে মবব ও তাহার শিশ্যগণ সেবার উত্তর-পশ্চিম 
ভারতের এক তুর্কা-মুসলমান রাজার সীমান্তে আসিয়া পৌছিয়াছেন। 
রাজ্যে প্রবেশ করিতে যাইবেন এমন সময় রক্ষী সেনারা তাহাদের 
বাধা দিল। কিন্তু আচাৰ্য্য মধ্ব পিছু হটিবার পাত্র নন, সেনাদলের 
সম্মুখে দীড়াইয়া তিনি কতকগুলি বিশেষ মুদ্রা প্রদর্শন করিলেন, 
সঙ্গে সঙ্গে এ সেনাদলটি মন্্মগ্ধ সর্পের মত তাহার বশীভূত হইয়া 
পড়িল | 

জনশ্রুতি আছে, মধ্ব অতঃপর সরাসরি এঁ মুসলমান রাজার 
সকাশে গিয়া উপস্থিত হন। আচাৰ্য্য তুকা ভাষা কোনকালেই 
শিখেন নাই । কিন্তু সকলে সবিস্ময়ে দেখিলেন, বিদেশী ভিন্ধন্মা 
রাজার সহিত বিদেশী ভাষাতেই অবলীলায় তিনি কথাবার্তা চালাইয়া 
গেলেন । - 
মধ্বের সুগৌর সুঠাম দেহ, দিব্যকান্তি ও প্রখর ব্যক্তিত্ব 
মুসলমান রাজা একেবারে মুগ্ধ | বার বার তিনি অন্থরোধ জানান, 
আচার্য আরো কিছুকাল তাহার রাজ্যে সশিশ্য বসবাস করুন; 
তাহাদের সেবা-পরিচর্ধ্যার জন্য যে কোন পরিমাণ অর্থব্যয়ে রাজ 
কুষ্টিত হইবেন না। কিন্ত মধ্বের পক্ষে আর সেখানে বিলম্ব কর! 
সম্ভব নয়। তুকারাজকে আন্তরিক শুভেচ্ছা জানাইয়। সেখান হইতে 
তিনি বিদায় গ্রহণ করিলেন। : 

মধ্বের প্রিয় শিয্য ও একান্ত সেবক সত্যতীর্থ সে-বার এক মহা- 
সঙ্কটে পতিত হন। পথ চলিতে চলিতে সাধুর! সবাই এক বিস্তীর্ণ 
অরণ্যের সম্মুখে আসিয়া উপস্থিত। সন্ধ্যার আর বেশী দেরী নাই, 
খানিক বাদেই চারিদিকে নামিয়া আসিবে ঘন অন্ধকার | এ সময়ে 
এই দীর্ঘ বনের মধ্য দিয়া পথ চলা কঠিন। তাই ভাবিয়া-চিন্তিয়া 
সবাই স্থির করিলেন, আজিকার মত এখানেই বিশ্রাম করা যাক, 
কাল প্রত্যুষে ডেরা-ডাণ্ডা উঠানো যাইবে 

সত্যতীর্ঘ তাহার ঝোলাঝুলি নামাইয়া তাড়াতাড়ি এ বনের 

দিকে চলিয়া গেলেন| গুরু মহারাজের রাত্রের আহারের জন্য কিছ 
ফলমূল এখনি তাহার সংগ্রহ করা চাই। 

কিছুকাল পরেই বনমধ্যে শুনা গেল এক হিংস্র বাঘের গৰ্জ্জন | 
সকলেই মহা. উৎকষ্ঠিত। বেচারা সত্যতীর্ঘ এই বাঘের মুখে পড়ে নাই 
তো? দলবল নিয়া আচার্য মধ্ব তখনি সেইদিকে ছুটিয়া গেলেন । 

বনের ভিতর প্রবেশ করিতেই যে দৃশ্য দেখা গেল, তাহাতে 
সকলেরই চক্ষুস্থির ! 

সত্যতীর্থ একটি বৃক্ষে আরোহণ করিয়াছে ফল-পাকড় সংগ্রহ 
করার জন্য । আর তাহার অনতিদূরেই_থাঁবা গুটাইয়া বসিয়া 
আছে এক হিংস্র বাঘ। ভাটার মত ছুই চোখ জ্বলজ্বল করিতেছে । 
বক্ষস্থিত শিকারের দিকে লুব্ধ দৃষ্টিতে তাঁকাইয়! মাঝে মাঝে 
ছাড়িতেছে হুঙ্কার-ধ্বনি । 

শমন-সদৃশ এই বাঘকে দেখিয়া সাধুরা সবাই ভীত সন্ত্স্ত। এমন 
সময়ে আচার্য্য মধ্বের দেহে দেখা গেল এক দিব্য ভাবের আবেশ। 
ভাবকম্পিত দেহে, ধীরপদে এ বাঘের দিকে তিনি অগ্রসর হইয়া 
গেলেন। জন্মোহিতের মত বাঁঘটি কিন্তু স্থির হইয়া বসিয়া আছে, 
চোখ দুইটি নিষ্পলক, তর্জন-গর্জন একেবারে স্তব্ধ | উহার সম্মুখে 
দাড়াইয়া মধ্ব নীরবে কয়েকবার হস্ত সঞ্চালন করিলেন। সঙ্গে 
সঙ্গে হিংস্র বাঘ মাথা নত করিল, সেস্থান ত্যাগ করিয়া ধীরে ধীরে 
প্রবেশ করিল গভীর বনাঞ্চলে। 

সবাই এবার হাফ ছাড়িয়া বাচিলেন; সত্যতীর্থকে গাছ হইতে 
নামাইয়া আনা হইল । 

সত্যতীর্থ যুক্ত করে নিবেদন করিলেন, “গুরুদেব, আপনার প্রতি 
কৃতজ্ঞতা প্রকাশের চেষ্টা আমি করবো না | কারণ, আপনার চরণেই 
নিজেকে আমি বিকিয়ে দিয়েছি । কিন্তু একটি প্রশ্ন আমি না ক'রে 
পারছিনে। আমার মত নগণ্য মানুষকে বাঁচানোর জন্য আপনি 
কেন আপনার অমূল্য জীবন আজ বিপন্ন করতে গিয়েছিলেন ?” 

» প্রশান্ত কণ্ঠে গুরু কহিলেন, “বৎস, তোমার জীবন যে বিষ্ণু 
ভগবানের কর্ম্মে উৎসর্গ করা। এঁশ্বরীয় কর্ম্ম সম্পন্ন করার জন্য 
তোমার যে বেঁচে থাকা প্রয়োজন। তুমি আমার গীতাভায় ও 
সুত্রভান্তের অন্থলিপি লিখেছো। সেবায় ও কর্ণ নানাভাবে আমায় 
সাহায্য করেছো । ঈশ্বরের আদিষ্ট কাজে আরো অনেক সাহায্য 
তুমি করবে। এই কথাটাই তো হিং বাঘটাকে আকারে ইঙ্গিতে 
আমি বুঝিয়ে বললাম। তাই তো সে আর দ্বিরুক্তি না ক'রে 
তোমায় ছেড়ে চলে গেল ।৮ * 

নিজের যোগবিভূতির কথা, এ অলৌকিক ঘটনার কথা, মধ্ব কি 
সহজভাবেই না বর্ণনা করিলেন। শিষ্য ও সঙ্গীরা সবিস্ময়ে একে 
অন্তের মুখের দিকে তাকাইতে লাগিলেন। 


দীর্ঘ পরিব্রাজনের শেষে আচার্য্য মধ্ব এবার বারাণসীতে আসিয়া 
উপস্থিত হন। এখানকার প্রধান প্রধান মঠ-মণ্ডলীর সহিত তাহার 
ঘনিষ্ঠতা হয়। গীতাভায্য ও ব্ৰহ্মস্থত্ৰ ভান্তে যে নূতন দ্বৈতবাদী ভক্তি- 
ধৰ্ম্ম তিনি ব্যাখ্য। করিয়াছেন, সে সম্বন্ধে স্থানীয় সাধক ও পণ্ডিতদের 
‘ সহিত তাহার মত বিনিময়ের স্থযোগ ঘটে। অতঃপর নিজের 
মতবাদের শাস্ত্রভিত্তিকে আরো দৃঢ় করিয়া নিয়া মধ্ব উপনীত হন 
পবিত্র সাধন-ধাম হরিদ্বারে | 

মধ্বের অনেক দিনের আশা, ব্যাসগুহায় বসিয়া প্রাণ ভরিয়া 
তপস্তা করিবেন, লাভ করিবেন শ্রীনারায়ণের অবতার ব্যাসদেবের 
পুণ্যময় দর্শন, তারপর তাহার চরণে সমর্পণ করিবেন স্বরচিত 
বেদাস্ত-সত্রের ভাস্ত। সে আশা এবার এতদিনে পূর্ণ হইল ৷ দীর্ঘ 
ধ্যান-মননের ফলে মহামুনি ব্যাস জ্যোতির্ময় যুত্তিতে আবির্ভ্তি 
হইলেন তাহার নয়ন সমক্ষে। শৃহ মধুর হাস্তে সূত্রের ভাষ্য স্বহস্তে 
তুলিয়া নিয়া তাহাকে করিলেন কৃতকৃতার্থ। 


> eta. > 

মহামুনি অতঃপর কহিলেন, “মধ্ব, তোমার প্রতি আমি প্রসন্ন । 
তোমার মতবাদ ভারতীয় দর্শনকে পুষ্ট করেছে, এযুগের ভক্তিধর্ম্মেরও 
করেছে বিস্তার সাধন। ভক্তি প্রচারের দিকে দৃষ্টি রেখে এবার 
তুমি মহাভারতের তাংপর্য্য নির্ণয়কারী একটি গ্রন্থ রচনা করো । 
এতে তোমার আরদ্ধ পুণ্যকর্ম্ম হয়ে উঠবে সহজতর ৷” 

মধ্বের হাতে একটি সম্পুট তুলিয়া দিয়া স্নেহভরে আরো! কহিলেন, 
“বৎস, এতে রয়েছে তিনটি পরমপবিত্র শালগ্রামশিলা | দেশে 
ফিরে গিয়ে এই শিলা যে-যে স্থানে তুমি স্থাপন করবে সেই সেই 
স্থান পরিচিত হয়ে উঠবে জাগ্রত পীঠ রূপে ।”৯ 

এই অযাচিত করুণায় মধ্ব একেবারে অভিভূত। ছুই নয়নে 
বহিতেছে আনন্দের অশ্রুধারা। মহামুনির চরণে সাষ্টাঙ্গ প্রণিপাত 
জানাইয়া, গুহা হইতে তিনি বাহির হইয়া আসেন। 

হিমালয় ক্রোডস্থিত মহাতীর্ঘগুলি পরিত্রাজন করার পর মধ্ব 
সমতল ভূমিতে অবতরণ করেন। এবার হইতে অধ্যাত্ম-ভারতের 
বৃহত্তর রঙ্গমঞ্চে আসিয়া তিনি দাড়ান, শুরু হয় ভক্তিসিদ্ধ মহাঁসাধক, 
অদ্বৈতবাদী মহাদার্শনিক, মধ্বাচাৰ্য্যের অবিস্মরণীয় ভূমিকা | 


নানা সম্প্রদায়ের বৈষ্ণবদের ভিতর মধ্ব-অনুগামীরা হইতেছেন 
আপোষহীন কট্টর দ্বৈতবাদী । 

সারা জীবন মধ্ব শঙ্করের কেবলাদ্বৈতবাদের বিরুদ্ধে সংগ্রাম 
করিয়াছেন, নিজের গ্রন্থসমূহে উপস্থাপিত করিয়াছেন প্রচুর শাস্ত্রীয় 
উদ্ধৃতি, যুক্তিতর্ক ও তথ্য-প্রমাণ। কিন্তু একথাও স্বীকার করিতে 
হইবে যে, শঙ্করের মতবাদ খণ্ডন করিতে গিয়া! শ্রুতি অপেক্ষা! স্মৃতির 


১ এই গরম পবিত্র শিলাত্রয় মধ্বাচার্য্য সাড়ম্বরে প্রতিষ্ঠা করেন কুত্রক্ষণ্য, 
উড়ুপী ও মধ্যতল এই তিনটি মঠে। 


৩০ ভায়তের সাধক 


উপ্রই তিনি নির্ভর করিয়াছেন, বেদ-উপনিষদ অপেক্ষা পুরাণশাস্ত্রের 
সহায়তাই নিয়াছেন বেশী | 

রামানুজের বিশিষ্টাদ্বৈতবাদ বৈষ্ণব আন্দোলনের এক বড় ভিত্তি । 
মধ্ব কিন্তু তাহার এই সর্ব্বজনশ্রদ্বেয় পূর্ববস্ুরীর মতবাদের উপরও 
আঘাত হানিতে পশ্চাদপদ হন নাই । 


মধ্ব মতের প্রধান ভিত্তি ভেদবাদ। ঈশ্বর ও জীব, সেব্যবস্তু ও 
সেবক নিত্য পৃথক, নিত্য ভেদযুক্ত | শুধু তাহাই নয়, ঈশ্বর স্বতন্ত্র, 
আর সবই অন্বতন্ত্র বা ঈশ্বর-নির্ভর। তাহার এই দ্বৈতবাদ দাৰ্শনিক 
মহলে স্বতপ্ত্র-অস্বতপ্বাদ নামে পরিচিত। মধ্বপন্থীরা নিজেদের 
সম্প্রদায়কে বলেন --সদৃ-বৈষ্ণব | 

মধবাচাধ্য ব্ৰহ্ম বা পরমাত্মার স্থলে স্থাপন করিয়াছেন বিষ্ণু বা 
নারায়ণকে। তিনি বলেন, স্থষ্টির আদিতে বিরাজিত ছিলেন এক ও 
অদ্বিতীয় আনন্দম্বূপ ভগবান নারায়ণ, তখন ব্রহ্মা ব| শিব কেহই 
ছিলেন না।১ « 

সেই বিষ্ণুর দেহ হইতেই সৃষ্ট হইয়াছে এই বিশ্বচরাচর ২ এবং 
এই বিষ্ণু বা নারায়ণই একমাত্র সৎ বস্তু, অশেষ সদৃগুণের আধারও 
তিনি বটেন। তিনি নির্দোষ ও স্বত্ত, তাহা ব্যতীত আর সমস্ত 
কিছুই অন্বতন্ত্র অর্থাৎ ঈশ্বরের অধীন ৩ 

জীব ও ঈশ্বরের এই কেবল-ভেদ ছাড়া আচার্য্য আরও পাঁচ 
প্রকার ভেদের অস্তিত্ব সমর্থন করিয়াছেন। জীব ও ঈশ্বরে ভেদ, 


> একো নারায়ণ আসীৎ ন ব্রহ্ম ন চ শঙ্করঃ, 
আনন্দ এক এবাগ্র আীঘ্নারায়ণঃ প্রভু ॥ 
২ বিস্োর্দেহাজ্জগৎ সর্বমাবিরানীৎ। ৩ মহোপোনিষদের-_“যথা পক্ষী চ 


সক নানা ৰৃক্ষরন! যথ।’_ ইত্যাদি শ্লোকে আচাৰ্য্য মধ্যের দ্ৈতবাদের কতকটা 
আভাস পাওয়া যায়। 


সি 

জড় ও ঈশ্বরে ভেদ, জড় ও জীবে ভেদ এবং জীবসমূহ ও জড় পদার্থ 
সমূহের আভ্যন্তরীণ ও পরস্পর ভেদ_এই পঞ্চ ভেদকে তিনি 
বলিয়াছেন প্রপঞ্চ।৯ 

আচার্য্যের মতে, জীবের মোক্ষ বা মুক্তি তখনই হয় যখন 
তাহার জন্ম-মৃত্যুর যাতায়াত বা পুনজ্জন্মের অবসান ঘটে এবং সে 
যখন বৈকুণ্ঠে নারায়ণের কাছে স্থিতি লাভ করে| 

তিনি আরও বলেন, মুখ্য প্রাণবায়ুর উপাঁসনাই শ্রেষ্ঠ__এবং 
নারায়ণের পুত্র বায়ুর কৃপা ছাড়া জীবের মোক্ষলাভের কোন সম্ভাবনা 
নাই| মধ্বের অনুগামী বৈষ্ণবদের বিশ্বাস, এ যুগে মধ্বই হইতেছেন 
বায়ুর অবতার ; তাই তিনিই মানুষের ত্রাণকর্তী। পুণ্যকান্মের জন্য 
মধ ব্যবস্থা দিয়াছেন অক্ষয় স্বর্গবাস এবং মাধব বৈষ্ণববাদের বিরোধী 
ব্যক্তিদের জন্য ব্যবস্থা করিয়াছেন অনন্ত নরকবাস।২ 

মধ্বের মতবাদ অনুসারে জীবাত্মা স্বাভাবিকভাবেই অবিদ্যা! দ্বার! 
আবৃত। এই অবিষ্য! দূর হয় এবং মোক্ষলাভ সম্ভব হয় ভগবানের 
স্বরূপ সম্বন্ধে জ্ঞান লাভের পর। উন্নতশ্রেণীর জীবাত্মারাই এই জ্ঞান 
লাভ করিতে পারে এবং এজন্য তিনি প্রচার করিয়াছেন আঠারোটি 
অনুশাসন। এগুলির মধ্যে প্রধান হইতেছে__বৈরাগ্য, শম, গুরু- 


১ বিশ্বকোষ, পৃঃ ১০২। 

২ মধ্ব ছাড়া অপর কোন প্রথম শ্রেণীর ভারতীয় দার্শনিক বা সাধক 
অনস্ত নরকবাঁসের কথা প্রচার করেন নাই । তাই অনেকের ধারণা, খৃষ্টধর্ম্মের 
মতবাদ দ্বারা প্রভাবিত হইয়াই মধ্ব একথা বলিয়াছেন। দক্ষিণ ভারতের 
কল্যাণপুর খৃষ্টানদের প্রাচীন উপনিবেশরূপে খ্যাত। ষষ্ঠ শতকেও পর্ধ্যটক 
কম্যস্‌ ইন্ডিকো প্রয়ষ্টম্‌ কল্যাণপুরে এমন একজন ধর্মঘাজককে দেখিতে পান 
যিনি পারস্ত হইতে এদেশে আদেন। এই কল্যাণপুর ছিল মধ্বের জন্মস্থান 
পাঁজকার কাছে, সমুদ্রের উপকূলে। কাজেই নিকটস্থ থুষ্টানসমাঁজের ছুই একটি 
খৃষ্টীয় তত্ব মধ্বের মতবাদের সহিত মিশিয়া গেলে বিস্ময়ের কিছু নাই 
ব্রঃ হেষ্টিংস এনসাইক্লোপিডিয়া অব রিলিজিয়ন অ]গ এথিকৃস, ভল্যু £ ৬। 


৩২ ভারতের সাধক 
স্নেবা, ভগবৎ-চরণে ভক্তি, উপাসনা, পূর্ববমীমাংসা অনুযায়ী শাস্ত্রীয় 
অনুষ্ঠান, অসত্য মতবাদের বিরোধিতা প্রভৃতি । 

তাহার মতে, বিষ্ণু সেবার উপায় তিনটি ঃ প্রথম-_অস্কন বা 
সাধকের বিভিন্ন অঙ্গে বিষ্ণুর শঙ্খ-চক্র ইত্যাদির চিহ্ন ধারণ। 
দ্বিতীয়-_নামকরণ অর্থাৎ বিষ্ণুর বিভিন্ন নাম অনুসারে পুত্রাদির নাম 
রাখা | তৃতীয়__কায়িক, বাচিক ও মানসিক এই ত্রিবিধ ভজন । 

জীবনের শেষপাদে আচার্য্য মধ্ব উড়ুগী ও অন্থান্য স্থানে কৃষ্ণ- 
মন্দির স্থাপন করিয়াছিলেন। কিন্তু অখিলরসামৃত-মৃত্ঠি শ্রীকষ্ণকে 
তিনি ই্টরূপে গ্রহণ করিয়াছেন বা মধুর ভজনের পথ অন্থসরণ 
করিয়াছেন, এমন কোন প্রমাণ নাই। 

কেহ কেহ মনে করেন, মধব মতবাদ হইতেই গোঁড়ীয় বৈষ্ণব 
আন্দোলন উদ্ধৃত হইয়াছে এবং গৌড়ীয় বৈষ্ণব সম্প্রদায় মধ্ব 
সম্প্রদায়েরই অন্ততুক্তি। আসলে এ ধারণার কোন ভিত্তি নাই।১ 


১ মহাপ্রভু শ্রীচৈতন্ত নিজে বা! তাহার বিশিষ্ট শিষ্য ও অ্থগামীরা কোন 
সময়েই মধ্বকে আদিগুরু বলিয়া বরন! করেন নাই বা নিজেদের মধ্ব সম্পরদায়- 
ভুক্ত বলেন নাই। বরং নানাস্থানে মাধব বা তত্ববাদীদের সমালোচনাই 
করিয়াছেন। গৌড়ীয় গণোদ্দেশ দীপিকায় উদ্ধৃত মধ্বমঠের একটি গুরু- 
পরম্পরা এবং বলদেব বিদ্যাতূযণের উক্তি হইতেই ভ্রান্ত ধারণার উদ্ভব হইয়াছে। 
আধুনিক গবেষণায় গৌড়ীয় গণোদ্দেশ দীপিকার শ্লোকটি প্রক্ষিপ্ত বলিয়। 
প্রমাণিত হইয়াছে। বলদেব প্রথম জীবনে ছিলেন মাধব সমপ্রদায়ভুক্ত। পরে 
গৌড়ীয় বৈষ্বসাধক রাধাদামোদর দাসের শিষ্যত্ব গ্রহণ করিয়া গৌড়ীয় 
গোষ্ঠীতে যোগ দেঁন। মধ্ব-সম্প্রদায়ের প্রভাব ও আকর্ষণ বলদেব তখনও 
ছাড়িতে পারেন নাই। তাছাড়া, জয়পুরে থাকিতে তিনি অপর সম্প্রদায়ের 
বৈষণবদের তীব্র বিরোধিতার সন্মুখীন হন। গৌড়ীয় বৈষ্ণবের| শ্রুতি-অনুগ 
নয় এবং তাহাদের নিজ বেদাস্ত-ভাস্তই বা নাই কেন, এইসব প্রশ্নের উত্তর 
দিতে গিয়াও তাঁহাকে বিব্রত হইতে হয়। এই সব কারণে বলদেব গৌড়ীয় 
সম্প্রদায়কে মধ্ব-দম্্রদায়ের অস্তভু ক্ত বলিয়া ঘোষণা করিতে উৎসাহী হন। 

ব্যাসগুহা, বদরীনারায়ণ প্রভৃতি হিমালয়ের জাগ্রত তীর্থসমূহে 
কিছুদিন অবস্থানের পর মধ্বাচার্য্য সমতল ভূমিতে নামিয়া আসেন । 
এ সময়ে উত্তর ভারতের প্রধান প্রধান তীর্থ-নগর তিনি পরিভ্রমণ 
করেন এবং প্রচার করেন নিজের ব্যাখ্যাত ভক্তিবাদ। 

অতঃপর আচার্য্য প্রত্যাবর্তন করেন দাক্ষিণাত্যে। গোদাব্রী 
তীরের তীর্থ ও জনপদে বহু নরনারী তাহার শিষ্যত্ব গ্রহণ করেন। 
শোভন ভট্ট ও স্বামী শাস্ত্রী নামে ছুই পণ্ডিতের খুব প্রভাব প্রতিপত্তি 
ছিল এই অঞ্চলে । মধ্বের সহিত শাস্ত্-বিচারে পরাস্ত হইয়া এবং 
তাহার ব্যক্তিত্ব ও সাঁধন-এশ্বর্যে আকৃষ্ট হইয়া এই ছুই শীস্তবিদ্‌ 
ত্রাহ্মণই তাহার শিষ্যত্ব গ্রহণ করেন। শোভন ভট্টের সন্যাস নাম 
হয় পদ্মনাভতীর্থ । মব্বের পরে তিনিই হন উড়ুলীর অধ্যক্ষ। 

মধ্বের গুরু আচার্য্য অচ্যুতপ্রকাশ অদ্বৈতবাদী সন্যাসী হইলেও 
ভক্তিবাদের উপর তাহার আকর্ষণ ছিল সহজাত। প্রতিভাধর প্রিয় 
শিষ্যের সাহচধ্য ও আকর্ষণ, তাহার ভক্তি-পর শীস্ত্ব্যাখ্যা ও দ্বৈত- 


বাদী নূতন সম্প্রদায়ের প্রবর্তন অচ্যুতপ্রকাশকে নবভাবে উদ্দীপিত 


সাধ্য-সাধন সম্পর্কে চৈতন্ত-মত ও মধ্ব-মতে যূলগত পার্থক্য রহিয়াছে। 
চৈতন্তের ধর্ম্ম শ্রীমদ্ভাঁগবতের অস্থকুল, আর মধ্বের ধর্ম মহাভারতের ছারা 
প্রভাবিত। চৈতন্য গোঁপীপ্রেম, গোগীভজনকে উচ্চতম স্থান দিয়াছেন । মধ্ব 
বলিয়াছেন ইহার বিপরীত কথা । তীহার মতে, মহাভারতই শেষ শান্তর । 
আরও বলিয়াছেন, কুষ্ণভক্তিতে ব্ৰহ্মাই শ্রেষ্ঠ, গোপীর! ভক্তির অনেক নিয্স্তরে 
অবস্থিত (দ্রঃ মধ্বাচাৰ্য্য ঃ ভাগবত তাঁৎ্পধ্যম ১১।১২২২)। তাছাড়া, 
“মধ্বাচার্য্য ব্রজবধূগণকে স্বর্বেশ্ঠার সহিত তুলনা করিয়া ক্রীমদ্ভাগবত ও 
্ীমদ্ভাগবতাছগ গৌড়ীয় সমপ্রদায়ের পারকীয় সিদ্ধান্তকে হেয় প্রতিপাদন 
করিয়াছেন”_( দ্রঃ সুন্দরানন্দ বিস্ঠাবিনোদ £ অচিস্ত্যভেদীভেদবাদ, শ্রীবলদেব 
বিদ্ধাভূষণ, পৃ ১৯৯)। স্থতরাং মহাপ্রভুর সুমহান গৌড়ীয় সম্প্রদায়কে মধব- 
মতাঁবলদ্বী বলার কোন যৌক্তিকতাই নাই । - আসলে চৈতন্য মহাপ্রভু স্বত্ত 
পুরুষ__তিনি নিজেই নিজের ধর্শদাত্রাজ্যের সংস্থাপক। 

কিয়া তোলে । শেষটায় মব্বের দার্শনিক মতবাদ ও সাধনপ্রণালী 
তিনি গ্রহণ করেন। 

উপরোক্ত পণ্ডিতদের আগমনে মব্বের বৈষ্ণব-আন্দোলন 
পু্ববাপেক্ষা অনেক বেশী শক্তিশালী হইয়া উঠে। শত শত নরনারী 
উড়ুলীর মঠে আসিয়া গ্রহণ করে তাহার পরমাশ্রয়। 

মধ্ব-মতের এই প্রসার এবং ভক্তিবাদীদের সংখ্যাধিক্য শৃঙ্গেরী 
মঠের কর্তৃপক্ষকে চিন্তিত করিয়া তোলে | নূতন বৈষ্ণব-সম্প্রদায়ের 
ভক্তিবাদ, ভজন-পুজনের সহজ পন্থা, জনসাধারণের কাছে অনেক 
বেশী সহজবোধ্য । ইহার সঙ্গে যুক্ত হইয়াছে নবদীক্ষিত পণ্ডিত ও 
সন্যাসীদের ত্যাগ তিতিক্ষা ও উদ্ভম। ফলে দিনের পর দিন 
আচার্য্য মধ্বের শিষ্য, ভক্ত ও অনুগামীর দল বাড়িয়৷ উঠিতেছে। 

পদ্মতীর্ঘ তখন শৃঙ্গেরী মঠের অধ্যক্ষ । মঠের সন্যাসীদের নিয়া 
তিনি এক গোপন সভা আহবান করিলেন । মধ্বাচার্যের প্রভাব কি 
করিয়া খবরব কর! যায়, কিভাবে উড়ুগী মঠকে হীনবল করা যায় 
ইহাই বড় সমস্তা। বহু পরামর্শের পর স্থির হইল, মধ্বের ভক্তি- 
আন্দোলনকে একযোগে নানা দিক দিয়া আক্রমণ করিতে হইবে, 
চরম আঘাত হানিয়া করিতে হইবে বিধ্বস্ত শৃঙ্গেরীর সন্যাসীদের 
সবাইকে এই লড়াইয়ে নামিতে হইবে । যে সব রাজরাজড়া ও ধনী 
ব্যক্তিরা মঠের শিষ্য ও সমর্থক, তাহাদের যোগাইতে হইবে অর্থ ও 
লোকবল। প্রতি জনপদে, বিদ্যাকেন্দ্রে, মঠে, মন্দিরে খণ্ডন করিতে 
হইবে প্রতিপক্ষের মতবাদ। উড়ুপীর মঠে মধ্বাচার্য্য ভক্তিশান্ত্রে 
এক বিরাট গ্রন্থশাল৷ গড়িয়া তুলিয়াছেন। এই ্রন্থণালাটি ধ্বংস 
করার গোপন বড়যন্ত্রও এই সভায় করা হইল । 

প্রচণ্ড উৎসাহে শুঙ্গেরীর সন্যাসীরা লড়াই-এ নামিয়া পড়েন। 
তাহাদের মঠ যেমন প্রাচীন, দলেও তেমনি আছে বহুসংখ্যক লোক। 
এ অঞ্চলের ধনী ও প্রভাবশালী ব্যক্তিদের অধিকাংশই তাহাদের 
সমর্থক। মধ্ব ও তাহার শিষ্যদের লাঞ্ছনা ও গীড়নের সীমা থাকে 

না। তাহাদের প্রাণপ্রিয় গ্রন্থশালাটি বিনষ্ট করা হয় সুকৌশলে? 
রাত্রিযোগে আকস্মিকভাবে একদিন ইহা৷ লুষ্ঠিত হয়। যেসব ছু্রাপ্য 
শাস্র-গ্রন্থের উপর নির্ভর করিয়া মধ্ব তাহার নূতন মতবাদ স্থাপন 
করিয়াছেন, ভক্ত শিষ্যদের প্রস্তুতি গড়িয়া তুলিয়াছেন, ছুষ্টের চক্রান্তে 
তাহা কোথায় উধাও হইয়া গেল। আচাৰ্য্য এবং তাহার অন্থুগামীরা 
এই চরম আঘাতে একেবারে মুষড়িয়া পড়িলেন। 

কিন্ত মধ্ব হার মানিবার পাত্র নন। যে ঈশ্বরীয় কাজের ভার 
গ্রহণ করিয়াছেন, চরম ছুর্দেবের আঘাত আসিলেও সে কাজে 
তিনি বিরত হইবেন না। বিষ্ণুমঙ্গলের রাজা জয়সিংহ শুঙ্গেরী মঠে 
যাতায়াত করিতেন, আবার এই রাজা আচার্য্য মধ্বের উপরও 
ছিলেন শ্রন্ধাবান। ভাবিয়া-চিন্তিয়া মধ্ব সেদিন জয়সিংহের কাছে 
গিয়া উপস্থিত হইলেন। কহিলেন, “মহারাজ, প্রাচীন পুথিপত্রের এই 
অপহরণ শুধু বৈষ্ণবদেরই ক্ষতি নয়, এ ক্ষতি দেশের সকল শাস্্রবিদের, 
সকল নরনারীর। ধর্ম ও সংস্কৃতির ভবিষ্যৎ গবেষক মাত্রেরই স্বার্থ 
হানি হবে এতে । আপনি একটু উদ্ছোগী হয়ে শৃঙ্গেরীর মঠাধীশকে 
বুঝিয়ে বলুন, অমূল্য শাস্তরগ্রন্থের পুনরুদ্ধারে সহায়তা করুন ৷” 

রাজা জয়সিংহ মধ্যস্থতা করিতে রাজী হন। শৃঙ্গেরীতে গিয়া 
মঠাধ্যক্ষকে নানাভাবে তিনি বুঝান, আপন প্রভাব প্রতিপত্তি প্রয়োগ 
করেন। তাহার এই দৌত্যকার্ধ্য সফল হয় এবং শাস্তগ্রন্থগুলি 
তিনি উড়ুপীর গ্রন্থাগারে ফিরাইয়| দিবার ব্যবস্থা করেন। 

এ ঘটনার পরও বেশ কিছুদিন উভয় মঠের মতবিরোধ ও বৈরিতা৷ 
চলিতে থাকে । উত্তরকালে অবশ্য এই মতবিরোধের অবসান ঘটে, 
মাধব বৈষ্ণব ও শুঙ্গেরীর অদ্বৈতবাদী সন্গ্যাসীদের মধ্যে শাস্তি স্থাপিত 
হয় এবং উভয়ে উভয়ের মর্য্যাদা ও সম্মান রক্ষায় যত্ববান হন। 
এ সময়ে উড়ুপী ও শৃঙ্গেরী মঠে তীর্থকামী বৈষ্ণব ও অদবৈতবাদীরা 
যাতায়াত করিতেন, ইহার প্রমাণ আছে। 

যে সব বৈষ্ণব-বিরোধী প্রভাবশালী পণ্ডিত আচার্য্য মব্বের শরণ 


৩৬ ভারতের সাধক 
নিয়া বৈষ্ণবধর্ম্ গ্রহণ করেন তাহাদের অন্যতম ত্রিবিক্রম আচাধ্য । 
ইনি ছিলেন একজন খ্যাতনামা শৈব। শুধু মব্বের যুক্তিতর্ক ও 
বিচার-মল্পতা দ্েখিয়াই নয়, তাহার ত্যাগ তিতিক্ষাঁময় জীবন ও 
অপুর্ব সাধনানিষ্ঠায় মুগ্ধ হইয়াই ত্রিবিক্রম আত্মসমর্পণ করেন। 
তাহার বৈষ্ণবমত গ্রহণ বহুতর শৈবকে মধ্ব-মতের অনুরাগী করিয়া 
তোলে । এই নবদীক্ষিত পণ্ডিতের পুত্র নারায়ণ আচার্য্যই উত্তর- 
কালে হন মধ্বের জীবন-কাহিনীর রচয়িতা, দীক্ষাদান কালে মধ্ব 
ত্রিবিক্রম আচার্য্যকে একখানি নয়নমন-লোভন কৃষ্ণমূৰ্তি উপহার 
দেন। কোচিন রাজ্যে, দক্ষিণ কানাড়ায় আজিও ভক্ত বৈষ্ণবের! 

সাগ্রহে এই অনুপম বিগ্রহটি তীর্থযাত্রীদের দর্শন করায় | 
১২৭৫ খৃষ্টাব্দে মধ্বের পিতা দেহরক্ষা করেন। ইহার অল্পকাল 
মধ্যেই মধ্বের কনিষ্ঠ ভ্রাতা, পুর্ব পরিকল্পন। অনুযায়ী, সন্যাস গ্রহণ 
করেন। দীক্ষার পর তাহার নূতন নাম হয় বিষ্ণুতীর্থ। আচার্য্য 
মধ্বের বৈষ্ণব আন্দোলনে স্থূপণ্ডিত বিষ্ণুতীর্থের অবদান প্রচুর । 


জীবনের শেষপাদে মধ্বের ভক্তিসাধন। রূপান্তরিত হয়। নৈঠিক 
ভক্তিবাদ ধীরে ধীরে ঝুঁকিয়া পড়ে ভাবময়তা ও রসের দিকে। 
হৃদয়াসনে এতকাল অধিষ্ঠিত ছিলেন শেষশায়ী বিষ্ণু, এবার তাহা 
অধিকার করেন অখিলরসামৃতসিন্ধু__বালগোপালমৃদ্তি_্তরীকৃষ্ণ। 

ধ্যান-সমাহিত মধ্বের নয়নসমক্ষে প্রভু বালগোপাল সেদিন 
আবিভূতি হন। আবদারের স্বরে কহেন, “আচার্য্য, এত মঠ-মন্দির তে 
করলে, কিন্তু আমার জন্য একট! ঠাই রাখলে না। তোমার ভক্তি- 
ভালবাসা কেমনতর গো? আমি শিগ.গীরই আসছি, আমার মূত্তি 
তুমি পাবে। সাগর থেকে ফেরা নৌকোর ভেতর আমি থাকবে৷ । 
আমায় তুলে নিয়ে স্থাপন করবে তোমাদের মন্দিরে |” 

ঠাকুর অস্তহিত হন। মধ্বের হৃদয়ে অন্তুরণিত হইতে থাকে 


আচার্য্য মধ্ব ৩৭ 


তাহার মধুনিয্যন্দী কণ্ঠের বঙ্কার। দিব্য আনন্দে আচার্য্য মধ্বের 
দেহ-মন-প্রাণ আগ্নুত হয়, দৈবী আশ্বাসের প্রেরণায় নব-চেতনায় 
তিনি উদ্বুদ্ধ হইয়া উঠেন । 

কয়েকদিন পরের কথা । শিষ্য ও ভক্তদের আমন্ত্রণে মধব 
সেদিন সমুদ্রতীরে মালগী বন্দরে গিয়াছেন। অতি প্রত্যুষে ধ্যানজপ 
সারিয়া আচার্য্য বন্দরের মুখে, তটভূমিতে একাকী পাদচারণা 
করিতেছেন। হঠাৎ দূরে নয়নপথে পড়িল একটি সমুদ্রগামী নৌকা । 
সাগর-মোহনার একপ্রান্তে কিছুদিন যাবৎ জাগিয়া উঠিয়াছে এক 
বিস্তৃত চড়া, নদীর উপরিভাগ হইতে সহসা ইহা দৃষ্টিগোচর হয় না। 
সমুদ্রগামী নৌকার মাঝি এই অদৃশ্য চড়ার কবলে বড় বিপন্ন হইয়া 
, পড়িয়াছে। যেদিকে সে নৌকা চালনা করে চড়ায় ঠেকিয় যায়, 
বাহির হইবার কোন সন্ধানই পাইতেছে না । 

দূর হইতে আচার্য্য মধ্বকে দেখিয়া মাঝি ডাকিয়া কহিল, “সাধু 
বাবা, আমি মহাবিপদে পড়েছি। চড়া থেকে নৌকো বাঁচাতে 
পারছিনে, দয়! ক'রে গভীর জলে বেরুবার পথ বলে দিন 1” 

মধ্ব হাঁক দিয়া কহিলেন, “ভয় নেই, মাঝি । আমার এই উত্তরীয় 
যেদিকে ঘুরিয়ে ফিরিয়ে নাড়াচ্ছি তা লক্ষ্য করে তুমি নৌকো 
চালাও। পথের সন্ধান পেয়ে যাবে” 

বলা বাহুল্য, সিদ্ধপুরুষ মধ্ব তাহার অলৌকিক বিভূতির বলে 
নদীতলের অবস্থা সবই জানিয়া নিয়াছেন । ঠিক কোন্‌ পথে চলিলে 
নৌকাটি চড়ার ছুষ্টচক্র এড়াইতে পারিবে, গভীর জলে পড়িয়া আবার 
সচল হইবে মাঝিকে সে নির্দেশ দেওয়া দরকার। তাই তীরে 
দাড়াইয়া বার বার তিনি উত্তরীয় আন্দোলন করিতেছেন আর মাঝি 
সেই অনুসারে করিতেছে নৌচালন!। অবশেষে ছুঃসহ পরিস্থিতির 
অবসান ঘটিল, চড়া হইতে যুক্ত হইয়া নৌকাটি বন্দরের একপাশে 
আসিয়া ভিডিল। 

মাঝির হৃদয় কৃতজ্ঞতায় ভরিয়া উঠিয়াছে। ভক্তিভরে মধ্বকে 


৩৮ ভারতের সাধক 


প্রণাম করিয়া কহিল, “প্রভু, আপনার কৃপায় নৌকাটি আজ বাচাতে 
পারলাম, নইলে ধনে-প্রাণে নিজেও মারা যেতাম। আমার বাড়ী 
এই দক্ষিণেরই আদমা গ্রামে। দ্বারকায় মালপত্র বিক্রি করতে 
গিয়েছিলাম, ফেরবার পথে এই বিপত্তি। ভাগ্যিস এ সময়ে 
এখানে আপনার দর্শন পেলাম। প্রভু, আমার একান্ত ইচ্ছে, 
আপনাকে আমি কিছু অর্থ দিই, আর আপনি তা ঠাকুরের সেবায় 
লাগান |” 

“বাবা, তোমার অর্থের লোভে আমি এই ভোরবেলায় বন্দরের 
মোহনায় এসে দীড়াইনি। তুমি এখানে আসবে, আর নৌকোটি 
চড়ায় ঠেকবে, এসব আগে থেকেই আমার জানা । যাক্‌, নৌকোর _ 
খোলের ভেতর কি আছে বল ?” 

মাঝি ভাবিল, “সাধুবাবা নিশ্চয় ভেবে নিয়েছে, নৌকোর ভেতর 
বহুতর দামী মালপত্র আছে । তা থেকে তিনি কিছু বাছাই করে 
নিতে চান!” হাসিয়া কহিল,*প্রভু, নৌকোর খোলে দামী বস্তু কিছুই 
নেই। রয়েছে শুধু একরাশ মাটির ঢেলা। দ্বারকায় সব মালপত্র 
বিক্রি হয়ে গেল। ফেরবার পথে শৃন্ট নৌকা কেবলই টাল খাচ্ছে। 
ভাবলুম, কিছু ভারী জিনিষ বোঝাই করা যাক্‌। কাছেই গোগী- 
সরোবর | সেখানকার মাটি__গোপীচন্দন যাকে বলে, খুব পবিভ্র। 
তারই কতকগুলো বড় বড় খণ্ড নৌকোর খোলে পুরে নিলাম । 
ভাবলাম, নৌকোর তল! ভারী করার কাজ এতে হবে, আবার ওঁ 
গোপীচন্দন এখানকার ভক্ত মানুষদের বিলানোও যাবে । আর তো. 
কোন দামী জিনিষপত্র আমার নেই৷” 

“ভাই, এ বস্তই যে আমার কাছে মহাদামী, মহাপবিভ্র।৮__ 
প্রসন্ন সুরে উত্তর দেন আচার্য্য মধ্ব। “তুমি ওর থেকে বেছে সব 
চাইতে বড় খণ্ডটি আমায় দাও। তোমার মাটির চেলায় কোন পরম 
বস্তু লুকোনো আছে, তা তুমি জানো না, ভাই ৷” এ 


“বেশ তাই হবে, আপনার যেমন অভিরুচি |” সানন্দে একথা 


আচাৰ্য্য মধ্ব ৩৯ 


বলিয়া মাঝি একটি বৃহৎ গোপীচন্দন-খণ্ড নৌকোর তল! হইতে বাহির 
করিল, গড়াইয়া দিল আচাধ্য-মধ্বের দিকে | 

সঙ্গে সঙ্গে ঘটিয়া গেল এক অদ্ভুত কাঁড। উহার ভিতর হইতে 
বাহির হইয়া আসিল শিলাময় এক অনিন্দ্যস্ন্বর বালগোপাল মৃত্তি। 
গোপালের দক্ষিণহস্তে দধিমন্থনের দণ্ড, আর বামহস্তে মন্থনদণ্ডের 
সুত্র | 

সগ্প্রকটিত এই শ্রীমূত্তি নিয়া মধ্ব ও তাহার ভক্তশিত্তেরা 
সাড়ম্বরে উড়ুপীতে আসিয়া পৌছেন। গোপীচন্দনলিপ্ত বালগোপালকে 
এখানকার বৃহত্তম সরোবরের১ তীরে নামাইয়া আ্নান-অভিষেক 
করানো হয়, পূজা অর্চনার শেষে স্থাপন করা হয় একটি নব- 
নিম্মিত মঠে। 

আটজন প্রধান সন্যাসী-শিষ্যের উপরে মধ্ব ন্যস্ত করেন তাহার 
পরমপ্রিয় বালগোপালের অর্চনা, ভোগরাগ ও সর্বববিধ সেবাকার্ষের 
ভার।২ 
_ মব্বের দীর্ঘজীবন ত্যাগ তিতিক্ষা ও তপস্তায় ভরা। দার্শনিক 
মতবাদের বিস্তার, ভক্তিধর্ম্মের আন্দোলন এবং বৈষ্ণবগ্রন্থের রচনা ও 
প্রচারের মধ্য দিয়া ভারতের ধর্ম্ম-সংস্কৃতির উপর তিনি দূরবিস্তারী 
প্রভাব রাখিয়া গিয়াছেন। তাহার উত্তর-সাধকেরাও তাহার দ্বৈত- 


১ এই সরোবর আজো স্থানীয় জনসমাঁজে মধ্ব-সরোবর নামে পরিচিত । 

২ পরবর্তীকালে এই আটজন সন্যাসী শিষ্য বিভিন্ন অঞ্চলে আটটি কৃষ্ণ- 
মন্দির প্রতিষ্ঠা করেন, এই আটটি মঠ আবার দুইটি করিয়া দন্দমঠ নামে 
পরিচিত হুইয়াছে। উড় পীস্থিত মূল মধ্ব-মঠকে বলা হয়_উত্তরাদি মঠ। 
আচার্য্য মধ্বের পরে মূল মঠের অধ্যক্ষ হন তাঁহার মন্ত্রশিষ্য পদ্মনাভভীর্থ। 

৩ মধ্বের প্রধান গ্রস্থত্রয়ের নাম__গীতীভাস্ত, ্রহষস্থত্রভাহ্ত, মহাভারত 
তীৎপর্য্যনির্ণয়। ইহা ছাড়াও আরো ৩৫টি ধর্মগ্রন্থ তিনি রচনা করিয়া 
গিয়াছেন। 


৪০ ভীরতের সাধক 


মতবাদ ও বৈষ্ণব আন্দোলনকে পরিপুষ্ট করার কাজে কম খ্যাঁতি 
অর্জন করেন নাই ।৯ 

আরন্ধ ঈশ্বরীয় কর্মের এক বিরাট অধ্যায় সমাপন করিয়া 
আচাৰ্য্য একদিন অন্তরঙ্গ ভক্ত-শিষ্যদের কাছে ব্যক্ত করেন তাহার 
মর্তলীলায় ছেদটানার অভিপ্রায়। ১৩০৩ খুষ্টাব্দের শুর্লানবমী 
তিথি। এ সময়ে সরিদত্তর নামক স্থানে প্রধান শিষ্যদের কাছে 
আচার্য্য এতরেয় উপনিষদের ভক্তিমূলক ব্যাখ্যা প্রদানে রত 
রহিয়াছেন। এই সময়ে লীলা অবসানের পরমমৃহূর্তটি অগ্রসর 
হইয়া আসিল ৷ ইষ্টধ্যানে সমাহিত হইয়। আচাৰ্য্য মধ্ব শেষ নিঃশ্বাস 
ত্যাগ করিলেন, প্রবিষ্ট হইলেন ইষ্টধামের নিত্যলীলায়। 


শুধু দাক্ষিণাত্যেরই নয়, সারা ভারতের আধ্যাত্মিক আকাশ 
হইতে ঘটিল এক ইন্দ্রপাত। 


/ 
১. মধ্বমতাবলম্বী দার্শনিক/ ব্যাসরাজের রচিত ‘ন্যায়ামৃত*_অদ্ৈতবাদ 
বিরোধী এক প্রধান গ্রস্থ। উত্তরকালে ভারতবিশ্রুত মনীষী মধুস্থদন সরন্বতীকে 
এই গ্রন্থের যুক্তিখণ্ডনে প্রচুর আয়নাস স্বীকার করিতে হয়। 


সনাতন গে 


নীলাচল হইতে প্রীটৈতন্ত সে-বার নবদ্বীপে আমিয়াছেন | 
উদ্দেশ্য, জননীর চরণ দর্শন আর কিছুদিনের জন্য পবিত্র গঙ্গাতীরে 
বাস। সে কাজ সাঙ্গ হইয়াছে। এবার প্রাণ কীদিয়া উঠিয়াছে 
বৃন্দাবনের জন্য । প্রাণগোবিন্দের লীলাভূমিতে গড়াগড়ি দিতে মন 
হইয়াছে উতল, যমুনায় অবগাহনের লোভও হইয়া উঠিয়াছে দুনিবার। 
প্রভু তাই সাঙ্গোপাঙ্গসহ তাড়াতাড়ি ব্রজের দিকে ছুটিয়। চলিলেন। 

কিন্ত একি বিচিত্র কাণ্ড? ঝাঁড়খণ্ডের পথে না গিয়া তিনি 
হঠাৎ উত্তরের দিকে বাদশাহ হুসেন শাহের রাজধানী গৌড়ের দিকে 
চলিলেন কেন? তিনি কি পথ ভুলিলেন ? অথবা কি আছে তাহার 
মনে, কে জানে ? 

কষ্ণপ্রেমে প্রভু গর্গর মাতোয়ারা । সঙ্গীদের অন্তরেও লাগিয়াছে 
এই প্রেমের. ঢেউ। নৃত্য কীর্তন সারা পথটি মুখর হইয়া উঠিয়াছে। 
আর এই দেবপ্রতিম সন্যাসীর পিছে পিছে চলিয়াছে ভাবাকুল এক 
বৃহৎ জনতা । চলিতে চলিতে সেদিন প্রভুর এই দলটি আসিয়া 
উপস্থিত হয় গৌড়ের উপকণ্ঠে, রামকেলীর অনতিদুরে । 

রাত্রে প্রভু বিশ্রাম করিতেছেন। এমন সময় নিতান্ত দীনবেশে 
সেখানে সাক্ষাৎ করিতে আসিলেন স্থানীয় ছই কৃতী পুরুষ, দুই 
সহোদর ভ্রাতী। ধর্ম্মনিষ্ঠা আর শাস্তরজ্ঞানের সহিত ভক্তি প্রেমের 
অপরূপ মিলন ঘটিয়াছে তাহাদের জীবনে । 

যুক্তকরে, দন্তে তৃণ নিয়া, উভয়ে প্রভুর চরণে লুটাইয়া পড়েন। 
ভক্তের! পরিচয় করাইয়া দেন, “প্রভু, এরা ছ'ভাই গৌড়ের বাদশ। 
হুশেন শাহের প্রধান অমাত্য । বড় ভাই হচ্ছেন অমরদেব। 
রাজকীয় উপাধি-দবীর খাস। আর ছোটভাই সন্তোষদেব, 
সাঁকর মল্লিক বলে ইনি সরকারী মহলে পরিচিত। শীস্ত্রবিগ্তা, 


ভারতের সাধক 


ধর্মাচরণ ও দানধ্যানের খ্যাতি যেমন এদের আছে তেমনি আঁছে 
অর্থ, প্রতিষ্ঠা ও মান-মর্য্যাদা। কিন্ত সব্বোপরি রয়েছে সত্যকার 
কৃষ্ণতক্তি |” 

প্রভুর চোখে মুখে ফুটিয়া উঠে প্রসন্নতার দীন্তি। প্রবীণ ভক্ত 
অমর দেবকে সন্গেহে টানিয়া তোলেন, আবদ্ধ করেন প্রগাঢ় 
আলিঙ্গনে। মৃতু মধুর কণে কহেন, “তোমার প্রেরিত পত্র আমি 
যথাসময়ে পেয়েছি, তার উত্তরও দিয়েছি। তোমরা ছুভাই যে কৃষ্ণ- 
কপার মহা অধিকারী! তাইতো তোমাদের দর্শনে ছুটে এলাম। 
গ্াখো আমার কৃপাময় কৃষ্ণের কি অপুর্ব লীলা! ব্রজধামে যাবার 
জন্য বেরিয়েছি, কিন্ত সোজা সেদিকে না গিয়ে অজ্ঞাত আকর্ষণে ছুটে 
এলাম এই অঞ্চলে। গৌড়ে আসবার আমার কোন প্রয়োজনই 
নেই | এসে পড়েছি শুধু তোমাদেরই জন্য |” 

বৃন্দাবন যাত্রী প্রভুর পথভ্রান্তির মর্ম্ম এবার বুঝা গেল৷ ভক্তের 
নীরবে দীাড়াইয়া একে অন্তের মুখ চাহিতে লাগিলেন । 

প্রভুর একি অপার অনুগ্রহ, একি অহেতুকী কৃপা! অমরদেব 
ও সন্তোষদেবের নয়ন বাহিয়া ঝরিতে থাকে পুলকাশ্রুর ধারা। 
পরিত্রাতা আজ স্বয়ং অযাচিতভাবে দুয়ারে আসিয়া উপস্থিত! এযে 
তাহাদের কল্পনারও অতীত। কান্না আর আত্তিতে উভয়ে ভাঙ্গিয়! 
পড়েন | 

চরণতলে পতিত হইয়া দৈন্যভরে নিবেদন করেন, “প্রভু, কৃপা 
করে যদি এলেই, এবার তবে এই অধমদের উদ্ধার সাধন করে| 
তোমার শ্রীচরণের সেবক করে নাও| বিষয়-বিষে এ জীবন হয়ে 
উঠেছে দুঃসহ |” ও 

দুই ভাইকে আশিস জানাইয়া গ্রীচৈতন্ত কহিলেন, “ভয় নেই 
তোমাদের | অচিরে কৃষ্ণ তোমাদের কৃপা করবেন, তার নিজ কর্ে 
করবেন নিয়োজিত। তোমাদের যে আমি দেখছি কৃষ্ণের চিহ্নিত 
সেবকরপে | আজ থেকে তোমাদের আমি নূতন নামকরণ করলাম | 


সনাতন গোস্বামী ৪৩ 


অমর আর সন্তোষ__এখন থেকে পরিচিত হবে সনাতন আর 
রূপ নামে |” I 

প্রভুর সেদিনকার দর্শন ও স্পর্শন সনাতন ও রূপের জীবনে 
বিপ্লব ঘটাইয়া দেয়। তাহার আন্তরিক আশীর্বাদ হইয়া উঠে 
অমোঘ । উত্তরকালে ছুই ভাই প্রসিদ্ধি লাভ করেন প্রভুর অন্যতম : 
পার্যদরূপে | সনাতন গোস্বামী নিৰ্ম্মাণ করেন গৌড়ীয় বৈষ্ণবধর্ম্মের 
সুদৃঢ় শাস্ত্রীয় ভিত্তি, স্থাপন করেন ভক্তিময় তপস্তার বলিষ্ঠ আদর্শ 
আর তাহার অনুজ রূপ গোস্বামীর মাধ্যমে সাধিত হয় রাধাকৃষ্ণ 
লীলা-রসের পরিপুষ্টি ও বিস্তার__উদ্ঘাটিত হয় গোপীভজনের নিগুঢ় 
পদ্ধতি | 

সনাতনের পূর্বপুরুষের জন্মভূমি দাক্ষিণাত্যে । চতুর্দশ শতকের 
মধ্যভাগে কর্ণাটদেশের পরাক্রমশালী নৃপতি ছিলেন সর্ববজ্ঞ জগদৃগুরু। 
ইহার বংশধর রূপেশ্বরদেব এক সময়ে রাজ্যচ্যুত হইয়া গৌড়দেশে 
আশ্রয় নিতে বাধ্য হন। শাস্্রবিগ্তা ও রাজকার্য্য ছয়েতেই দেখা 
যাইত এই অভিজাত বংশের সমান পারদশিত!। তাছাড়া, 
দাক্ষিণাত্যের বৈষ্ণবীয় সাধনার ধারাও ইহাদের জীবনে কিছুটা 
বহমান ছিল । 

এই বংশের কুমারদেবের গৃহে ভূমিষ্ঠ হন তিন পুত্র_অমর, 
সন্তোষ ও বল্লভদেব। জ্যেষ্ঠ পুত্র অমর জন্মগ্রহণ করেন ১৪৬৫ 
খৃষ্টাব্দে; ইনিই উত্তরকালের বহু বিশ্রত বৈষ্ণবসাধক-__সনাতন 
গোস্বামী । বুন্দাবনের ধর্ম্মজীবনের নিয়ন্তারূপে, মহাপ্রতিভাধর 
ভক্তিশাস্ত্রবিদ-রূপে তাহার খ্যাতি সারা ভারতে প্রচারিত হয়। 
আর গৌড়ীয় সাধকসমাজে তিনি গণ্য হন প্র শ্রীচৈতন্যের 
জীবন-দর্শনের অন্যতম শ্রেষ্ঠ ভাষ্যকাররূপে । 

সনাতনের পিতার নাম মুকুন্দদেব। গৌড় রাজসরকারের এক 
উচ্চপদে তিনি নিয়োজিত ছিলেন এবং তাহার বাসস্থান ছিল 
গৌড়ের উপকষ্ঠস্থিত রামকেলীতে ৷ এ স্থানটি কানাই-নাটশীলা! 


৪৪ ভারতের সাধক 


নামেও সে সময়ে পরিচিত ছিল। মুকুন্দদেব নিজে ছিলেন ভক্তিমান 
সাধক। পুজা-পারবণ, কৃফকীর্তন ও রামলীলার উৎসব অনুষ্ঠানে 
তাহার প্রাসাদতবন সদাই থাকিত মুখরিত | 

বালক পৌত্রদের লেখাপড়ার সুব্যবস্থা করিতে মুকুন্দদেব ত্রুটি 
করেন নাই। সনাতন ও রূপের শিক্ষাদানের ভার পড়ে রামভদ্র 
বাণীবিলাস নামক পণ্ডিতের উপর ৷ প্রাথমিক পাঠ সমাপ্ত হইলে 
ছই ভ্রাতাকে পাঠানো হয় তখনকার শ্রেষ্ঠ বিদ্ধাকেন্দ্র নবদ্ধীপে ৷ 
সেখানে কয়েক বৎসরের মধ্যে নান! শান্ত্ে তাহারা পারঙ্গম হইয়া 
উঠেন। 

প্রথমে শিক্ষাগুরুর পদে বৃত হন প্রখ্যাত পণ্ডিত বাসুদেব 
সাব্বভৌম। পরবর্তীকালে তাহার কনিষ্ঠ ভ্রাতা রত্বাকর বিদ্যা- 
বাচস্পতির টোলে থাকিয়া সনাতন ও রূপ শাস্ত্রের দুরহ তত্বাদি 
অধ্যয়ন করেন। ছুজনেই অসাধারণ মেধা ও প্রতিভার অধিকারী | 
তাই নবদ্বীপে থাকিতেই তাহাদিগকে সাহিত্য, ব্যাকরণ ও বিবিধ 
ধৰ্ম্মশাস্তরে অসামান্য অধিকার অর্জন করিতে দেখা যায়| 

কিন্তু সে যুগে সংস্কৃত সাহিত্য ও শাস্ত্র অধিগত করিলেই বৈষয়িক 
জীবনে উন্নতি সাধন করা যাইত না। বাদশাহের দরবারের ভাষা 
ছিল ফারসী । এই ফার্সা ভালভাবে আয়ত্ত করিতে না পারিলে 
কোন দায়িত্বপূর্ণ কর্মে নিযুক্ত হওয়ার সম্ভাবনা ছিল না। পরিবারের 
কর্তা তাই সনাতন ও রূপের ফার্সী শিক্ষার ভাল ব্যবস্থা করেন। 
সপ্তগ্রামে তাহাদের পাঠাইয়া দেওয়া হয়। সেখানকার মুসলমান 
শাসনকর্তা ফকর উদ্দীন মুকুন্দদেবের বন্ধু। তাহার তত্বাবধানে 
থাকিয়া উভয় ভ্রাতা ফার্সী ও আরবী বিশেষজ্ঞ মোল্লাদের কাছে পাঠ 
গ্রহণ করিতে থাকেন, অচিরে এ ভাষা ছুইটি ভালভাবে আয়ত্ত 
করিয়াও ফেলেন । « 

ফার্সী ও আরবী সাহিত্যের ব্যুৎপত্তি কিন্তু সনাতন ও রূপের 
ব্যক্তিগত কৃষ্টি ও ধৰ্ম্মাচারণকে কোনদিন ব্যাহত করিতে পারে নাই। 

রাঁজ-অমাত্যপদ তাহারা গ্রহণ করিয়াছেন, মুসলমান বাদশাহ $ 
আমীর ওমরাহদের সঙ্গে ঘনিষ্ঠতাও কম করেন নাই, কিন্তু নিজন্ব 
ধন্মীয় আচার-আচরণ ও ভাবধারাঁকে রক্ষা করিয়া চলিয়াছেন 
সতর্কভাবে । এ 
তাহাদের রামকেলীর ভবন বরাবরই ছিল বিশিষ্ট সাহিত্যিক, 
শান্ত্রবিদ ও বর্শ্মাচার্য্যদের মিলনস্থল । বিশেষ করিয়া শিক্ষক 
বিদ্ভাবাচস্পতি মহাশয়ের সহিত সনাতনের যোগ ছিল অত্যন্ত বেশী । 
এই ধর্মমানিষ্ঠ আচার্ধ্যকে তিনি গুরুর মতই শ্রদ্ধা করিতেন। পরম 
সমাদরে প্রায়ই তাহাকে রামকেলীতে আমন্ত্রণ করিয়া আনা হইত। 
তাহার সহিত শাস্ত্র পাঠ ও ধন্মীলোচনায় সনাতন দীর্ঘ সময় অতি- 
বাহিত করিতেন। উত্তরকালে চৈতন্যচরণে আশ্রয় নিবার পর হইতে 
সনাতনের শাস্ত্র পাঠের আগ্রহ কেন্দ্রীভূত হয় ভক্তিশাস্ত্রের দিকে । 
বৃন্দাবনবাসের প্রথম যুগে পরমানন্দ ভট্টাচার্য্য নামক এক 
বিশিষ্ট ভক্তিসিদ্ধ আচার্যযের কাছেও তিনি শিক্ষা গ্রহণ করেন 
এবং ভাগবত ও অন্যান্য ভক্তিশাস্ত্রের নিগৃঢ় তত্ব হয় তাহার অধিগত। 
পিতামহ মুকুন্দদেবের লোকান্তরের পর, তাহারই পদে সনাতন 
রাজসরকারে নিযুক্ত হন। তখন তাহার বয়স মাত্র আঠার বৎসর | 
তারপর ধীরে ধীরে নিজের প্রখর ব্যক্তিত্ব, বিচক্ষণত৷ ও কর্ম্মনিষ্ঠার 
বলে পাঠান রাজ্যের অন্যতম প্রধান অমাত্যের পদে উন্নীত হন। 
রাজ্যের প্রতিরক্ষা, শাসন প্রভৃতি সমস্ত গুরুত্বপূর্ণ কার্য্যেই 
সুলতান হুসেন শাহকে সনাতনের পরামর্শ গ্রহণ করিতে দেখা 
যাইত | সনাতন ক্রমে বাদশাহের দক্ষিণহস্ত স্বরূপ হইয়া উঠেন 
তাহার অনুজ রূপ এবং অনুপম তীহারই প্রভাবে উচ্চ রাজপদে 
নিযুক্ত হন। 
তখনকার দিনে রামকেলীর দেবভ্রীতাদের পদমর্ধ্যাদা, প্রভাব ও 
বিত্ত-বিভবের খ্যাতি ছিল অসাধারণ। তাঁহাদের প্রাসাদের চারি- 
দিকে ছড়ানো ছিল বহুসংখ্যক মন্দির, মণ্ডপ ও নাটশালা | খ্যাত- 

নামা হিন্দু বিদবজ্জন, আচাৰ্য্য ও সাধু-সন্যাসী মাত্রেই রামকেলীতে 
সনাতনের সভাকক্ষে পদার্পণ করিতেন, গ্রহণ করিতেন তাহার সেবা ও 
পৃষ্ঠপোষকতা । সনাতন ও তাহার ভ্রাতাদের বদান্ততায় দেশের দূর 
দূরান্তস্থিত শীক্ত্র-ব্যবসায়ী বহু ব্রাহ্মণ ও দীন দরিদ্র প্রতিপালিত 
হইত। এই সব কারণে রামকেলীর খ্যাতি ও সনাতনের প্রভাব 
প্রতিপত্তি সারা গৌড়দেশে ছড়াইয়া পড়ে। 

"সনাতন ছিলেন হুসেন শাহের দবীর খাস-_ একান্ত সচিব | 
তৎকালীন যে কোন শিক্ষিত, সন্তান্ত মুসলমানের মত তিনি ফাস 
ও আরবীতে অনর্গল কথা বলিতে পারিতেন। বিধন্মা সুলতান 
এবং ওমরাহদের সামাজিক জীবন ও রীতিনীতির অনেক কিছু 
তাহাকে অনুসরণ করিতে হইত। গৌড় দরবার বা সুলতানের 
শিবিরে অবস্থান কালে তাহার বেশভুষ| ও চালচলন দেখিয়! সাধারণ 
মানুষ তাহাকে ধরিয়। নিত মুসলমান ভাবাপন্ন বলিয়|। কিন্তু 
দিনান্তের কার্য্যশেষে রামকেলীতে গেলেই ফুটিয়া উঠিত তাহার আর 
এক রূপ। বাদশাহী দরবারের বাহ্য আচার-আচরণ, হাব-ভাব 
তিনি ত্যাগ করিতেন। স্নান তর্পণের পর শুরু হইত দানধ্যান, 
পুজা-অর্চনা, শাস্ত্রপাঠ ও ধর্মীয় আলাপ-আলোচনা । 


কিন্ত এত দানধ্যান, ধৰ্ম্মনিষ্ঠা ও দরবারী পদমর্য্যাদ! সত্বেও 


সনাতনের পরিবারের ভাগ্যে কিন্তু সামাজিক কৌলিন্ত জুটে নাই। 
রক্ষণশীল হিন্দুসমাজের দৃষ্টিতে এই পরিবার ছিল পতিত মুসলমানের 
ঘনিষ্ঠতা ও স্পর্শদোষের জন্য অবজ্ঞাত। এই জন্যই বঙ্গীয় কায়স্থদের 
কুলজীতে ইহাদের কোন উল্লেখ পাওয়া যায় না। 


বিধন্মীয় আচার-আচরণছুষ্ট সনাতন এতদিনে পাইয়াছেন প্রভু 
শ্রীচৈতন্তের দুর্লভ দর্শন। সারা দেহ ও মনপ্রাণে আসিয়াছে দিব্য 


আনন্দের জোয়ার। প্রভুর এই দর্শনের পরে নুতন মানুষে তিনি 
হইয়াছেন রূপান্তরিত । 

সনাতনের জীবনের এ পরিবর্তন শুরু হইয়াছে দীর্ঘদিন যাবৎ,” 
অগ্রসর হইয়াছে প্রচ্ছন্ন ধারায়। বিত্ত বিষয় ও দরবারী মর্যাদার 
চাপে যে জীবন চাপা পড়িয়াছিল, আকুল হইয়া এতদিন তাহা 
কেবলি মাগিতেছিল বন্ধনমুক্তি। এবার সে মুক্তি সমাগত। 

বাহাজীবনে সনাতন ছিলেন প্রভাবশীল রাজ-অমাত্য, আর 
অন্তরে দৈন্যময়, ত্যাগত্রতী মহাবৈষ্ণব। অন্তজ্জীবনে তাই এতদিন 
ধীরে ধীরে জমিয়া উঠিতেছিল অধ্যাত্ম-সাধনার পরমসঞ্চয়, একান্ত- 
ভাবে গ্রহণ করিয়াছিলেন ভক্তি ও প্রেমধর্ম্ের আদর্শ । তাহার 
এই গোপন প্রস্তুতিই সেদিন আকর্ষণ করিয়াছিল চৈতন্দেবকে। 
সুদূর রামকেলীতে প্রভু ছুটিয়া আসিয়াছিলেন। ভবিষ্যৎ জীবনের 
চিহ্নিত পার্ধদ ও লীলা-পরিকর সনাতন ও রূপ এই দুই ভাইকে 
তিনি অবলীলায় করিয়াছিলেন আত্মসাৎ। 

সনাতনের জীবন ছিল বৈষ্ণবীয় সাধনার জন্য উন্মুখ, সদ! ভক্তি- 
ধৃত। তাহার পক্ষে ইহা আকস্মিক কিছু নয়। এ মনোবৃত্তি ও 
সাধনধারা তাহার পূর্বপুরুষের মধ্যেও বর্তমান. ছিল। বংশগত 
বৈশিষ্ট্যটিই অপরূপ রূপে ফুটিয়া উঠিয়াছিল সাধননিষ্ঠ সনাতনের 
জীবনে । আর প্রভু শ্রীচৈতন্যের কৃপায় উত্তরকালে উহা লাভ 
করিয়াছিল চরম সার্থকতা । 

হুসেন শাহের বড় প্রিয়পাত্র ছিলেন সনাতন। রাজ্যের জটিল 
কর্মের দায়িত্বভার তাহার উপর ছাড়িয়া দিয়া বাদশাহ নিশ্চিন্ত 
থাকিতেন। শুধু শান্তির সময়েই নয়, যুদ্ধাভিযানে বাহির হইলেও 
হুসেন শাহ তাহার এই প্রতিভার অমাত্যকে সঙ্গে রাখিতেন। 
কিন্ত এই রাজানুগ্রহ, এই দায়িত্বভার ও মর্য্যাদা ক্রমে ভারম্বরূপ 
হইয়া উঠে। বিষয়-কীট হইয়া দিন যাপন করা আর তাহার সহ্য 
হইতে চায় না। বাদশীহের সেনাধ্যক্ষেরা সে-বার নিম্মমভাঁবে 
উড়িষ্যায় দেব-দেবীর মুক্তি ধ্বংস করে। ভক্ত সনাতনের হৃদয় বিদীর্ণ 
হয়। শুরু হয় তীব্র অন্ুতাপের দহন। দিনের পর দিন ভাবিতে 

থাকেন, একি পাবণ্ডীর জীবন তিনি যাপন করিতেছেন? সদাই 
অনুসন্ধান করিতে থাকেন উদ্ধারের উপায়! 
রামকেলী ও তাহার আশেপাশে সনাতন গড়িয়া তুলিয়াছেন 
এক অপুর্ব ধৰ্ম্মীয় পরিবেশ । অজস্র মঠ-মন্দির নির্দ্মিত হইয়াছে, 
খনন করা হইয়াছে পবিত্র কুণড। প্রায়ই তিনি দেশ-দেশান্তর হইতে 
এখানে আমন্ত্রণ করিয়া আনেন বিশিষ্ট শাস্ত্রবিদ ও ভক্ত সাধকদের । 
গৌড় দরবারের কাজ শেষ হইলেই রামকেলীর ভক্তিময় পরিবেশে 
আসিয়া হৃদয়ের জাল! জুড়াইতে বসেন, সাধন-ভজনে রত হন। 
এমনি পরিবেশে থাকিয়া সনাতনের জীবনে জাগিয়া উঠে 
ভক্তিপ্রেমের সুপ্ত চেতনা । রামকেলীতে তাহার নিজের তৈরী 
কৃষ্ণ-লীলাস্থল গুলি ঘুরিয়া ঘুরিয়া আহরণ করেন দিব্য আনন্দ | 
বাড়ীর নিকটে অতি নিভৃত স্থানেতে 
কদন্ব কানন ধারা শ্যামকুণ্ড তাতে। 
বৃন্দাবনলীলা৷ তথা করয়ে চিন্তন, 
না ধরে ধেরয নেত্রে ধারা অনুক্ষণ। (ভক্তি রত্বাকর ) 
অতঃপর তীব্র আন্তি জাগে জীবনে, আর এই আন্তির মধ্য 
দিয়। নামিয়া আসে কৃষ্ণপ্রেমের রসস্রোত। সংসারের বিত্ত-বিভব, 
যশ মান সব কিছু নিরর্থক হইয়া উঠে । আকুলভাবে চিন্তা করিতে 
থাকেন_ কোন্‌ পথে, কাহার নির্দেশে মিলিবে বহুবাঞ্ছিত কৃষ্ণ দর্শন? 
কবে অপ্রাকৃত লীলারসে অবগাহন করিবেন? কবে এ জীবন 
হইবে কৃতকৃতার্থ? 
এমনি সময়ে সনাতনের কাণে পৌছিল প্রভু গ্রীচৈতন্তের কথা। 
নীলাচলে তাহার অভ্যুদয় ঘটিয়াছে। প্রেমভক্তির প্রবল রসতরঙ্গে 
তিনি ভাসাইয়। নিতেছেন অগণিত ভক্ত সাধককে। এই তরঙ্গের 
ঢেউ সেদিন সনাতনেরও হৃদয়তটে আসিয়া আঘাত করে। জাগিয়! 


উঠে পরম উপলব্ধি__এই প্রভুই যে জীবের উদ্ধারকর্তা ! আর ইনি 
যে তাহারই জীবনপ্রভু । 


সনাতন গোস্বামী ৪৯ 


আকুল আবেদন জানাইয়া সনাতন শ্রীচৈতন্কে পত্র দিলেন 
“প্রভু, তুমি আবিভূ্তি হয়েছো জীবের উদ্ধারের জন্য । একটিবার 
আমার মত অধমজনের প্রতি কৃপা দৃষ্টিপাত করো । আমি একে 
বিষয়-কীট, তদুপরি শ্রেচ্ছাচারী__পতিত। আমার মুক্তির কি কোন 
উপায় নেই? মনে প্রবল ইচ্ছা জেগেছে, এ ঘৃণ্য সংসারজীরন 
ত্যাগ করবো । আমায় অনুমতি দাও, তোমার চরণতলে নিজেকে 
উৎসর্গ করি, সারা জীবন কাটিয়ে দিই তোমার দিব্য মুখচন্দ্র 
নিরীক্ষণ ক'রে 1” 

নীলাচলের অন্তরঙ্গ ভক্তের! প্রভুকে এই দৈন্যময় পত্র দিলেন । 
কহিলেন, “গৌড়ের বাদশাহ, দোর্দগু-প্রতাপ হুসেন শাহের 
ইনি প্রধান অমাত্য। রাজনৈতিক ও প্রশাসনিক কর্ম্মকুশলতার 
দিক দিয়ে এর জুড়ি নেই। এমন মানুষও তোমার নর্তনে কীর্তনে 
পাগল হয়ে উঠেছে; রাজৈশর্য্য ছেড়ে দিয়ে ভিখারী হতে চাচ্ছে = 
এ তো তোমার অলৌকিক কৃপালীলা ছাড়া আর কিছু নয়, প্রভু ।” 

প্রভুর অধরে মৃদু মধুর হাসি দেখা দেয়। বার্তাবহের হস্তে 
তখনি তিনি এক পত্র প্রেরণ করেন। এ পত্রে আর কোন কথা 
নাই, আছে শুধু একটি মাত্র প্লোকের উদ্ধ'তি-- 

পরব্যসনিনী নারী ব্যগ্রাপি গৃহকর্মন্থ। তদেবাম্থাদয়ত্যন্তর্নবস হু 
রসায়নং ॥ 

অর্থাৎ, পরপুরুষে আসক্তা কোন নারী যেমন গৃহকর্ম্মে থেকেও 
প্রেমিকের স্মৃতি সদাই ধরে রাখতে পারে, তেমনি বিষয়ে লিপ্ত 
থেকেও চিত্তকে ডুবিয়ে রাখা যায় তার প্রেম-রসে। 

সনাতন মহাপণ্ডিত ব্যক্তি, সর্ব দর্শন ও অধ্যাত্মতত্বে পাঁরঙ্গম । 
তাই প্রভু তাহাকে ইচ্ছা করিয়াই স্বামী বিগ্ভারণ্যের স্থপ্রসিদ্ধ গ্রন্থ 
পঞ্চদশী হইতে এঁ শ্লোকটি লিখিয়! পাঠান । 

প্রভুর এই শ্লোকপত্রের ইঙ্গিত পরিক্ষার। সনাতন বুঝিলেন, 
মিলনলগ্ন এখনো উপস্থিত হয় নাই, তাই প্রভু তাহার সান্ুনয় অনুরোধ 


৪ 

কৌশলে এড়াইয়া গেলেন। হৃদয়ের আগুন চাপিয়া রাখিয়া এখনে 
কিছুদিন তাহাকে সংসারে বাস করিতে হইবে । 

প্রভুর কাছ হইতে এ পত্র পাইবার পর হইতে সনাতনের 
ব্যাকুলতা আরো বাড়িয়া যায় । দিনের পর দিন অতিবাহিত হয় 
করুণ আত্তি ও কানায়। 

অবশেষে এই সেদিন রামকেলীতে বসিয়া প্রভুর কৃপা মিলিল। 
স্থদূর পুরীধাম হইতে ছুটিয়া আসিয়া নিজে যাচিয়া সনাতনকে তিনি 
দর্শন দিলেন। সংসার ত্যাগের অন্কুমতি সেদিন না মিলিলেও তাহার 
প্রেমস্পর্শ ও আশ্বাসবাণী প্রাপ্ত হইয়া সনাতনের তাপিত হৃদয় 
কতকটা শান্ত হইল ৷ 

সনাতন ও রূপের নিকট বিদায় নেওয়া হইয়াছে, শ্রীচৈতন্য এবার 
বৃন্দাবনের দিকে রওনা হইবেন। তাহার নয়নাভিরাম রূপ, নর্তবন- 
কীর্তন ও ভাবাবেশ এই কদিনের মধ্যেই সমগ্র অঞ্চলে আনিয়৷ 
দিয়াছে প্রাণচাঞ্চল্য। অগণিত নরনারী ভীড় করিয়াছে এই পুণ্য- 
দর্শন দেব-মানবের আশেপাশে । তাহাদের অনেকেই প্রভুর সঙ্গী 
হইতে ব্যগ্র। 

সনাতন বিচক্ষণ ও দূরদর্শী; ব্যাপার দেখিয়৷ তিনি প্ৰমাদ 
গণিলেন। উত্তর-পুবর্ব ভারতের বিভিন্ন অঞ্চলে তখন রাজনৈতিক 
ঝড়-ঝাপটা চলিতেছে। এ সময়ে এত লোক সঙ্গে নিয় চলিলে 
প্রভুর বিপদ হইতে পারে । 

করজোড় তিনি নিবেদন করেন, “প্রভু, বৃন্দাবনেই যদি যাবে, 
এত লোক কেন সঙ্গে নিচ্ছো? আজকাল রাজা বাদশাদের দ্বন্দ 
সংঘর্ষ চলছে চারদিকে। এসময়ে জনসঙ্ঘট্র নিয়ে চলা মোটেই 
যুক্তিযুক্ত হবে না। তাছাড়া প্রভু, বৃন্দাবনে তো একান্তে কাঙাল 
বেশেই যেতে হয়।৮ 

প্রবীণ রাজ-অমাত্য সনাতনের কথাগুলি 


যুক্তিযুক্ত । আবার 
ভক্তবৃন্দকে সঙ্গচ্যুত এবং 


নিরাশ করিতেও প্রভুর মন সায় দেয় না। 


সনাতন গোস্বামী ৫১ 


অগত্যা বুন্দাবন-যাত্রা ত্যাগ করিয়া রওনা হইলেন শাস্তিপুর' 
অভিমুখে | সনাতন হাক ছাড়িয়! বাঁচিলেন। 


প্রভুর রামকেলীতে আগমন ও দর্শনদান যেন সনাতন ও রূপের 
নবজন্মের উন্মেষ ! তাহার অলৌকিক শক্তির প্রভাবে উভয়ের জীবনে 
আসিয়াছে কৃষ্ণপ্রেমের নূতন জোয়ার। এই জোয়ারের উচ্ছাসে 
তাহারা এবার ভাসিয়া চলিলেন। 

অনতিবিলম্বে রামকেলীর প্রাসাদে বিশিষ্ট একজন শীস্তরজ্ক বৈষ্ণব 
সাধককে আমন্ত্রণ করিয়া আনা হইল | সনাতন ও রূপ তাহার 
সাহায্যে ভক্তিভরে কৃষ্ণমন্ত্রের পুরশ্চরণ করিলেন। রাজকর্ম্ম এখন 
তাহাদের কাছে ছূর্ববহ ভারস্বূপ। যত তাড়াতাড়ি ইহা হইতে 
নিষ্কৃতি পাওয়া যায় ততই মঙ্গল ৷ 

উভয় ভ্রাতার মধ্যে সেদিন গভীর রাত অবধি গোপন পরামর্শ 
চলে । সিদ্ধান্ত স্থির হয়, রূপ আগে গৃহত্যাগ করিবেন, আর সনাতন 
বহির্গত হইবেন কিছুদিন পরে । 

সনাতনের উপর বাদশাহের বহু দায়িত্বপূর্ণ কাজ ন্যস্ত রহিয়াছে, 
তিনি অকস্মাৎ এখনি পদত্যাগ করিলে সার! দেশে চাঞ্চল্য পড়িয়া 
যাইবে, রাজকাধ্যে দেখা দিবে নানা বিশৃঙ্খলা । কাজেই তাহার 
নিক্রমণ সঙ্গত নয়। রাজকীয় দায়িত্বের বোঝা কিছুটা হাক্কা করিয়া 
তবেই তিনি স্থযোগমত একদিন সরিয়া পড়িবেন | 

সনাতন ও রূপের আশ্রিত ব্রাহ্মণ পণ্ডিত ও সাধু সঙ্জনদের 
সংখ্যা নিতান্ত কম নয়। ইহাদের এবং আত্মীয়ন্বজনদের ভরণ- 
পোবণের মোটামুটি ব্যবস্থার জন্য রূপ তখনই তৎপর হইলেন। অল্প 
দিনের মধ্যে একাজ সম্পন্ন হইয়া গেল এবং পুর্ব পরিকল্পনা অনুযায়ী 
রূপ চিরতরে করিলেন গৃহত্যাগ ৷ 

যাওয়ার আগে তিনি বিশ্বস্ত এক মুদির কাছে দশ হাজার টাকা 


5 ভাঁরতের সাধক 


গচ্ছিত রাখিয়া গেলেন। কথা রহিল, জরুরী প্রয়োজন উপস্থিত 
হইলে সনাতন এই অর্থ তাহার কাজে লাগাইবেন ৷ 


রূপের নিক্রমণের পর সনাতন আরো নিঃসঙ্গ হইয়া হইয়া 
পড়েন। বিবয়বিতৃষ্ণা চরমে উঠে। ক্রমে দরবারে যাতায়াতও 
বন্ধ হইয়া যায়। বাদশাহকে খবর পাঠান-__তিনি অত্যন্ত গীড়িত, 
এখন হইতে স্বাভাবিকভাবে রাজসেবা সম্পন্ন করা তাহার পক্ষে আর 
সম্ভব হইবে না । 

হুসেন শাহ বড় সন্দিগ্ধ হইয়। উঠেন। রূপ ইতিমধ্যে কাঁজকর্ম্ম 
ছাড়িয়া কোথায় উধাও হইয়াছেন। দবীর খাসও তেমনি কোন 
মতলব আটে নাই তো? রাজ্যের চারিদিকে যুদ্ধবিগ্রহের মেঘ 
ঘনাইয়া আসিতেছে, ঠিক এসময়ে তাঁহার মত একজন বিশ্বস্ত ও 
কুশলী অমাত্য কৰ্ম্মত্যাগ করিয়া বসিয়া থাকিলে যে মহাবিপদের 
কথা । 

রাঁজবৈগ্য প্রেরিত হইল সনাঁতনকে পরীক্ষা করার জন্য । বৈদ্য 
ফিরিয়। আসিলেন, মুচকি হাসিয়া জানাইলেন, “বীর খাস শারীরিক 
টি আছেন, তার জন্য জাহাপনার দুশ্চিন্তার কোন কারণ 

৮ 

হুসেন শাহ তো৷ চটিয়৷ আগুন। পরদিনই তিনি অতক্কিতে 
সনাতনের রামকেলী-প্রাসাদে স্বয়ং উপস্থিত হন। দেখেন, 
দবীর খাসের দেহে রোগের চিহ্নমাত্র নাই, সাধু-সন্গ্যাসী ও শান্্র- 
বিদ্দের দ্বার পরিবৃত হইয়া পরমানন্দে তিনি ধর্ম্মালোচনায় রত 
রৃহিয়াছেন। 

বাদশাহ তাহাকে কাৰ্য্যে যোগদানের জন্য গীড়াগীড়ি করিলেন। 
অবশেষে ভীতি প্রদর্শন করিতেও ছাড়িলেন না| কিন্তু সনাতন 
তাহার সঙ্কল্পে অটল। গৌড়েশ্বরের বদলে পরমেশ্বরের আসন 


সনাতন গোস্বামী ৫৩ 


স্থাপিত হইয়াছে তাঁহার জীবনে, কোন চাওয়া-পাওয়ার প্রয়োজনই” 
যে আজ আর তাহার নাই। 

চূঢ়স্বরে স্পষ্ট ভাষায় তিনি হুসেন শাহকে কহিলেন, “জাহীপনা, 
সত্য কথা বলতে কি, দরবারের কাজে আমি যোগদান করবো না 
বলেই স্থির করেছি। এখন থেকে আমি কেবলমাত্র শ্রীভগবানের 
দাস, আর কারুর নই। আমার এ সঙ্কল্প অপরিবর্তনীয়। আমায় 
আপনি মার্জনা করুন৷” 

ক্রুদ্ধ হইয়া বাদশাহ তখনি সনাতনকে কারাগারে নিক্ষেপ 
করিলেন। 

কিছুদিনের মধ্যেই রাজ্যে দেখা দিল এক জরুরী পরিস্থিতি 
হুসেন শাহের সেনাপতি ইতিপূর্বে উড়িত্যার যুদ্ধে পরাস্ত হইয়া 
ফিরিয়া আসিয়াছেন। এবার তিনি নিজেই সসৈন্যে রাজা 
প্রতাপরুদ্রের বিরুদ্ধে অগ্রসর হইতে চাহেন। প্রয়োজনীয় সব 
ব্যবস্থা প্রায় সমাপ্ত হইয়াছে । কিন্তু এসময়ে সনাতনের মত তীক্ষুধী 
ও বিচক্ষণ অমাত্যের সাহায্য যে তাহার'পক্ষে অপরিহাধ্য ! 

কারাগৃহ হইতে আনাইয়া বার বার সনাতনকে বুঝাইতে 
লাগিলেন, “দবীর খাস, এখনো তুমি তোমার পাগলামী ছাড়ো। 
আবার নিজের দায়িত্বপূর্ণ কাজে এসে যোগ দাও। আমার অন্তুরোধ 
শোন, আমীর সঙ্গে তুমি উড়িষ্যা অভিযানে চল 1” 

সনাতন চরম কথা শুনাইয়া দ্িলেন,_“আপনাঁর অভিযানের 
দৃশ্য আমি মানসপটে চমৎকার দেখতে পাচ্ছি, জাহীপনা | আপনার 
সেনাবাহিনী সারা পথের দেবমন্বির ধ্বংস করবে, পবিত্র বিগ্রহ 
করবে কলুষিত। না-কোন মতে আমি আপনার এ পাপকার্যের 
সঙ্গী হতে পারবো না|” 

অমাত্যকে তখনি আবার কারাগারে প্রেরণ করিয়া! হুসেন শাহ 
প্রতাপরুদ্রের বিরুদ্ধে যুদ্ধযাত্রা করিলেন । 

সনাতনের এখন একমাত্র লক্ষ্য_কি করিয়া তিনি মুক্তিলাভ 
করিবেন, মিলিত হইবেন প্রাণপ্রভু শ্রীচৈতন্যের সঙ্গে ৷ 

হঠাৎ সেদিন রূপের প্রেরিত এক পত্র গোপন পথে তাহার নিকট 
গৌছিল। তাহাতে নির্দেশ দেওয়া আছে- স্থানীয় মুদির কাছে যে 
টাক! গচ্ছিত আছে, তাহা হইতে, সনাতন যেন এই পত্র দেখাইয়া, 
সাত হাজার টাকা গ্রহণ করেন এবং উহা দ্বারা ক্রয় করেন 
নিজের মুক্তি । 

প্রভুর সহিত মিলনের জন্য সনাতন উন্মন্তপ্রায় হইয়া উঠিয়াছেন। 
তাই উপায়ান্তর অভাবে কারামুক্তির জন্য সেদিন রূপের প্রস্তাবিত 
পথই তাহাকে বাছিয়া নিতে হইল। রক্ষীকে উৎকোচে বশীভূত 
করিয়া তিনি বাহির হইয়। আসিলেন। 

শ্রীচৈতন্য এসময়ে বৃন্দাবনের পথে বারাণসীতে আসিয়া অবস্থান 
করিতেছেন। সনাতন আর এক মুহূর্ত বিলম্ব না করিয়া পশ্চিম 
ভারতের দিকে ধাবিত হইলেন। সঙ্গে চলিল বহু দিনের বিশ্বস্ত 
ভৃত্য ঈশান । 


মুক্তির অমোঘ আহ্বান আসিয়৷ গিয়াছে সনাতনের জীবনে । 
এই মুক্তির জন্য চরমতম মূল্য দিতে তিনি আজ প্রস্তত। ধন মান 
রাজসম্পদ সব কিছু অবলীলায় ত্যাগ করিয়া, নিিঞচন মুমুক্ষু সাধক 
ত্রস্তপদে ছুটিয়া চলিলেন। 

বাদশাহের রক্ষীরা তাহাকে অনুসরণ করিতে পারে, এ আশঙ্কা 
যথেষ্টই রহিয়াছে। তাই পথ চলিতে লাগিলেন দীন দরিদ্র দরবেশের 
ছদ্মবেশে । 


পথ চলিতে চলিতে সেদিন এক ক্ষুদ্র ভূঁইয়ার অধিকারে তাহার! 
আসিয়৷ পড়িয়াছেন। কোন পরিচয় নাই, কিন্তু সাক্ষাৎ মাত্রেই 
ভুঁইয়৷ তাহাদের মহাসমাদর শুরু করিয়া দিল, যেন সে কত 
দিনের বান্ধব । 


এই আতিশয্য দেখিয়া সনাতন কিন্ত সন্দিঞ্ধ হইয়া উঠিলেন। এই 

শ্রেণীর ভূঁইয়াদের কুকীন্তির কথা আগেই কিছু কিছু তাহার শোন! 
ছিল। ইহারা বিদেশী পর্যটকদের আশ্রয় দেয়, প্রচুর আদর- 
যত্ন করে, তারপর রাত্রিযোগে স্বযোগমত যথাসৰ্বস্ব লু্ঠুন করিয়! 
করে হত্যা । সনাতনের নিজের জন্য চিন্তা নাই। তিনি তো 
কপর্দকহীন | কিন্তু ঈশান? সে তো অর্থাদি লুকাইয়া রাখে নাই? 

চাপে পড়িয়া ঈশান স্বীকার করিল__ সাতটি মোহর সে সংগোপনে 
নিজের কাছে রাখিয়াছে। প্রয়োজন হইলে সনাতন বা তাহার 
নিজের কাজে এগুলি ব্যবহার করা হইবে, ইহাই ছিল উদ্দেশ্য | 

সনাতন ক্রোধে জলিয়া৷ উঠিলেন, কঠোর ভাষায় ভৃত্যকে তিরস্কার 
করিয়া কহিলেন, সর্বস্ব ত্যাগ করে, বৈরাগ্যসীধন নিয়ে, আমি 
পথে বেরিয়েছি। আর তুমি আমার সেই সাধনার পথে স্ষ্টি 
করেছে৷ এমনিতর বিদ্ব! ছি_ছি!” 

তখনি ভূ'ইয়ার সমীপে গিয়া কহিলেন, “আমার সঙ্গীর কাছে 
সাতটি সঞ্চিত মোহর রয়েছে। এগুলো আপনি গ্রহণ করুন, আর 
আমাদের নিরাপদে পার করে দিন সামনের এঁ দুর্গম পাহাড় ।” 

সনাতনের সততায় ও সত্যভাষণে অর্থনৃপন, ভূইয়া খুব খুশী। 
তখনি সে নিজে সঙ্গে করিয়া অতিথিদয়কে সেখানকার বিপজ্জনক 
অঞ্চল পার করিয়া দিল। 

ভুঁইয়া প্রস্থান করিলে ঈশান কথ৷ প্রসঙ্গে কহিল, “হুজুর, একটা! 
কথা আপনার কাছে গোপন করে আমি আরো অপরাধী হয়েছি । 
আমার কাছে আসলে আটটি মোহর ছিল। ভু ইয়াকে সাত মোহর 
দিয়ে দেবার পর আর একটি মোহর অবশিষ্ট রয়েছে। মিথ্যা 
বলার জন্য আপনার কাছে আমি মাপ চাইছি” 

সনাতনের আনন মুহূর্তে কঠোর হইয়া উঠে। দৃঢম্বরে কহেন, 
“ঈশান, আমার অনুসরণ করা৷ তোমার ঠিক হবে না। এখনো 
অর্থের ওপর তোমার প্রবল আকর্ষণ রয়েছে। অর্থের উপর নির্ভর 
করেই তুমি চলতে চাও। আর আমি নিয়েছি বৈরাগ্য সাধনের 

কঠিন পথ; একান্তভাবে নির্ভর করতে চাই ভগবানের উপর | 

নিন্ধিঞ্চন হয়ে জীবন যাপন না করলে আমি আমার ত্রত থেকে চ্যুত 

হবো | তুমি এখনি আমার কাছ থেকে বিদায় নিয়ে চলে যাও ৷” 
মনিবকে প্রণাম করিয়া ঈশান সাশ্রুনয়নে রামকেলীতে 

প্রত্যাবর্তন করিল । 


দ্রুতপদে পথ চলিতে চলিতে সনাতন সেদিন শোনপুরে আসিয়া 
উপস্থিত। সেখানে তখন হরিহরছত্রের মেলা অনুষ্ঠিত হইতেছে। 
হঠাৎ মেলাক্ষেত্রে তাহার সাক্ষাৎ ঘটে ভগিনীপতি শ্রীকান্তের সঙ্গে । 
সনাতনেরই কৃপায় শ্রীকান্ত রাজসরকারের দায়িতবপূর্ণ পদে অধিষিত 
আছেন । ছত্রের মেলায় তিনি আসিয়াছেন বাদশাহের জন্য কয়েক 
লাখ টাকার ঘোড়া কিনিতে | 

বহু অনুনয়-বিনয়েও শ্রীকান্ত সনাতনকে তাহার বৈরাগ্যের পথ 
হইতে বিচ্যুত করিতে পারিলেন না । শেষটায় ধরিয়া বসিলেন, 
“বেশ, যদি ঘর ছেড়ে যেতেই হয়, ভিখারীর বেশে যেতে দেবো না। 
অন্থমতি দিন, আমি আপনাকে কিছু নূতন পরিচ্ছেদ কিনে দিই |” 

সনাতন দৃঢত্বরে এ প্রস্তাব প্রত্যাখ্যান করিলেন। অগত্যা 
শ্রীকান্ত ধরিয়া বসিলেন, “এখন তো প্রচণ্ড শীত পড়েছে পশ্চিমে 
একখণ্ড ভোটকম্বল আপনাকে নিতেই হবে, নতুবা পথে যে কষ্টের 
অবধি থাকবে না 1” 

ভগিনীপতির নির্ববন্ধাতিশয্যে সনাতনকে এ কম্বলটি গ্রহণ 
করিতে হইল। সেটি কীধে ফেলিয়া আবার তিনি শুরু করিলেন 
পদযাত্রা। কয়েকদিন অবিরাম পথ চলার পর উপনীত হইলেন 
বারাণসীধামে ৷ 

বারাণসীতে পৌছিয়াই যে স্ুসংবাদটি সনাতন শুনিলেন, তাহাতে 
তাহার আনন্দের অবধি রহিল না। প্রাণপ্রভু শ্রীচৈতন্য কিছুদিন 

যাবৎ এখানেই অবস্থান করিতেছেন। তাহার নর্তন-কীর্তনে কাশীর 
ভক্তসমাজে এক প্রচণ্ড সাড়া পড়িয়া গিয়াছে । 

চন্দ্রশেখর মিশ্রের গৃহে প্রভু তখন অবস্থান করিতেছেন। 
দীনবেশে যুক্তকরে সনাতন মিশরের দ্বারে আসিয়া দাড়াইলেন। 

গৃহের অভ্যন্তরে বসিয় প্রভু ভক্তদের সঙ্গে ইষ্টগোর্ঠী করিতেছেন । 
হঠাৎ চন্দ্রশেখর মিশ্রকে কহিলেন, “মিশ্র, আজ বড় শুভদিন ৷ বাইরে 
গিয়ে দ্যাখো, তোমার দ্বারে সমাগত হয়েছেন এক মহাবৈষ্ণব 
এখনি পরম সমাদরে তাকে আমার কাছে নিয়ে এসো ৷” 

ভক্তের! ত্রস্তেব্যস্তে বাহিরে ছুটিয়া আসিলেন। কিন্তু কই, কোন 
বৈষ্ণব মূৰ্তি তো সেখানে নাই? দুয়ারে দণ্ডায়মান ছিন্নবাস পরিহিত 
এক দরবেশ । কষ্টিমালা, তিলক বা বৈরাগীর উত্তরীয় কোন কিছুই 
তাহার নাই। প্রভু অপর কাহারো কথা বলেন নাই তো! 

কিছুক্ষণ ইতস্ততঃ করার পর চন্দ্রশেখর মিশ্র দরবেশ-বেশী 
সনাতনকে বাড়ীর ভিতরে নিয়া গেলেন। 

প্রভুর দর্শন পাওয়া মাত্র সনাতনের ভাবাবেগ উথলিয়া উঠিল । 
ছুটিয়া গিয়া সাষ্টাঙ্গে তাহার চরণে প্রণত হইলেন। প্রাণপ্রিয় 
ভক্তের আগমনে প্রভুরও আনন্দের আর অবধি নাই। ভাবাবেগে 
সারা দেহ কম্পিত হইতেছে, নয়নে বহিতেছে পুলকাশ্রু। ভূলুঠিত 
সনাতনকে সযত্রে তুলিয়। ধরিয়া তখনি আলিঙ্গনীবদ্ধ করেন। 

দৈম্তভরে সনাতন সরিয়া দাড়ান। কাতর স্বরে কহেন, “প্রভু, 
আমি অতি নীচ, হীনাচারী, তোমার দেবছূর্ণভ অঙ্গ দিয়ে আমায় 
এভাবে আর স্পর্শ কারো না।” 

চিহ্নিত লীলা-পার্ধদ এতদিন পরে আজ প্রভুর চরণে আত্মসমর্পণ 
করিলেন। এ আনন্দ রাখার তাঁহার যে আর ঠাই নাই। প্রেমাবেগে 
বার বার সনাতনকে বক্ষে জড়াইয়া ধরিলেন__- 

প্রভু কহে তোমা স্পশি আত্ম পবিত্রিতে। 
ভক্তি বলে পার তুমি ব্রন্মাণ্ড শোধিতে। 

অতঃপর প্রেমার্ছকণ্ডে সকলের কাছে সনাতনের নিগৃঢ় পরিচয় 
জ্ঞাপন করিলেন, তাহার ত্যাগ তিতিক্ষা ও বৈরাগ্য সাধনের প্রশস্তি 
গাহিতে লাগিলেন উচ্ছসিত কণে । 

মধ্যাহ্ন সমাগত । প্রভু কহিলেন, “সনাতন, বেলা অনেক 
হয়েছে। এবার তাড়াতাড়ি পতিতপাবনী গঙ্গার পুণ্য ধারায় স্নান 
তর্পণ সমাপন করে এসো । তারপর ভিক্ষা গ্রহণ করে| 1” 

মিশ্রগৃহ হইতে একখণ্ড পুরাতন বস্ত্র সনাতন চাহিয়া! নিলেন। 
উহা দ্বিখণ্ডিত করিয়া তৈরী করিলেন নিজের কৌগীন ও বহির্বাস । 

স্নানের ঘাট হইতে ফিরিয়া আসিতেই এক মারাঠী ব্রাহ্মণ 
সনাতনকে তাহার গৃহে ভোজনের নিমন্ত্রণ জানাইলেন ৷ 

কিন্ত সনাতন তাহাতে সম্মত নন। কচ্ছ ব্রত ও কাঙালের 
জীবনকেই যে তিনি পরম পথের প্রস্তুতি হিসাবে আজ প্রাণপণে 
আঁকড়িয়! ধরিয়াছেন। সার! জীবন কাটিয়াছে বাদশাহী দরবারের 
ভোগ-বিলাস ও এঁশর্য্যের চাকচিক্যের মাঝখানে। তাইতো! 
বৈষয়িকতার সুক্মতম অন্ধুরটিকে নিঃশেষে দগ্ধ না করা অবধি তাহার 
বস্তি নাই। চরম বৈরাগ্যের মধ্য দিয়া পৌছিবেন কৃষ্ণ অনুরাগের 
মহাসমুদ্রে, ইহাই যে তাহার অভীগ্ন|। 

যুক্তকরে সনাতন নিবেদন করিলেন, “আপনারা আশীর্বাদ 
করুন, নিষ্ষিঞ্চন বৈষ্ণব হয়ে গৃহে গৃহে মাধুকরী করেই যেন আমি 
দিনাতিপাত করতে পারি” 

ভোট-কম্বলটি স্কন্ধে নিয়া, ভিক্ষার ঝুলি হস্তে সনাতন উঠিয়া 
দাড়াইলেন। এবার বাহির হইবেন দ্বারে দ্বারে ভিক্ষা মাগিতে। 

প্রভু তো মহা উল্লসিত, বার বার গদ্গদ কণ্ঠে সবাইকে কহিতে 
লাগিলেন, “দ্যাখো গ্াখো, সনাতনের কি অপুর্ব বৈরাগ্য সাধন ৷” 

প্রভু আনন্দ প্রকাশ করিতেছেন বটে, কিন্ত এই সঙ্গে তীক্ষ দৃষ্টিতে 
ঘন ঘন চাহিতেছেন সনাতনের স্বন্ধস্থিত ভোট-কম্বলটির দিকে । 

তাহার এই দৃষ্টির গৃঢ় তাৎপর্ধ্য বুঝিতে সনাতনের দেরী হইল না। 

মুহূর্তে নিজ সিদ্ধান্ত তিনি স্থির করিয়া ফেলেন, ছুটিয়! যান গঙ্গতীরে । 
দীন দরিদ্র এক বৃদ্ধ নিকটস্থ ঘাটে বসিয়া তাহার জীর্ণ কীথাটি রৌদ্রে 
শু করিতেছে । সনাতন তাহারই শরণ নিলেন। মিনতি করিয়া 
কহিলেন, “ভাই, তুমি দয়া করে আমার একটা উপকার করো । 
আমার এই নূতন কম্বলটির বদলে তোমার ওঁ ছেড়া কীথাখানি 
আমায় দাও। এজন্য চিরকৃতজ্ঞ থাকবো তোমার কাছে | 
সংশয় ও সন্দেহে বৃদ্ধের ভ্রু কুঞ্চিত হইয়া উঠে। নুতন ভোট- 
কম্বলের বদলে এই অব্যবহার্য্য কীথা? এ আবার কি অদ্ভুত 
প্রস্তাব? এই বৈরাগীর মনে কোন অভিসন্ধি নাই তো? না কি 
এ তাহার পরিহাস ! 
বহুক্ষণ নানাভাবে বুঝাইয়া সনাতন লোকটিকে রাজী করান। 
তারপর মহাপ্রসন্ন মনে জীর্ণ কাথা গায়ে জড়াইয়া ফিরিয়া আসেন 
প্রভুর সমীপে । 
প্রভুর চোখে মুখে ফুটিয়া উঠে অপার আনন্দের দীপ্তি । বিস্ময়ের 
ভান করিয়া জিজ্ঞাসা করেন, “একি সনাতন! তোমার সেই ভোট- 
কম্বলটি কোথায় হারিয়ে এলে ?” 
কম্বল বঙ্জনের কাহিনী শুনিয়! প্রভু আনন্দে ডগমগ | এই তো 
চাই। তাঁহার সনাতন যে লোকগুরু হওয়ার জন্য আবির্ভূত! যে 
ভক্তি সা্রাজ্যের পত্তন প্রভু করিতেছেন তিনি যে তাহার অন্যতম 
নিয়ামক রূপে আগে হইতেই চিহ্নিত হইয়া আছেন। তাই তে 
লোকশিক্ষার জন্য সনাতনের জীবনে প্রকটিত হওয়া প্রয়োজন ত্যাগ 
বৈরাগ্যের পরাকাষ্ঠা।_ 
প্রভু কহে ইহা আমি করিয়াছি বিচার । 
বিষয় রোগ খণ্ডাইল কৃষ্ণ যে তোমার । 
সে কেন রাখিবে তোমার শেষ বিষয় ভোগ । 
রোগ খণ্ডি সদ্বৈ্য না রাখে বিষয় রোগ । 
হুসেন শাহের প্রধান অমাত্যের এই সর্ববত্যাগী মহাবৈরাগীর 

রূপটি শ্রীচৈতন্য সেদিন ইচ্ছা করিয়াই স্ব্বজন সমক্ষে প্রকটিত 
করিলেন। বৈষ্ণব সাধকসমাজের সম্মুখে রাখিয়! গেলেন কুচ্ছবরণ ও 
দৈহ্যময়তার এক কালজয়ী আলেখ্য। 

বারাণসীতে প্রভুর কাছে সনাতন এ সময়ে কিছুদিন অবস্থান 
করেন। ঘনিষ্ঠ সান্নিধ্যে রাখিয়া প্রভু তাহার এই চিহ্নিত পার্ধদকে 
অস্থপ্রাণিত করেন নিজ প্রবর্তিত বৈষ্ণবীয় সাধনায়। সাধ্য-সাধনার 
তত্ব নিরূপণে দিনের পর দিন অতিবাহিত হয়। সনাতন প্রকৃত 
জিজ্ঞান্থ, মহাপ্রতিভাধর, সব্ব্বোপরি প্রভুর চরণে সমপিত-প্রাণ। 
পরমোৎসাহে একের পর এক তিনি প্রশ্ন করিয়া চলেন, আর প্রভু 
প্রসন্নোজ্জল মুখে উত্তর দিতে থাকেন। কিছুদিন আগে গোদাবরী- 
তীরে প্রভু ও রামানন্দের সংলাপের মধ্য দিয়া প্রকাশিত হইয়াছে 
গৌড়ীয় বৈষ্ণবধৰ্ম্মের নির্য্যাস _শ্রজরসতত্ব। আর আজ বারাণসীর 
গঙ্গাতীরে প্রভু ও সনাতনের প্রশ্নোত্তরের মধ্য দিয়া উদ্ঘাটিত হইল 
গৌড়ীয় বৈষ্ণবসাধনার ক্রম ও নিগৃঢ তত্ব । প্রভুর ব্যাখ্যাত এই 
তত্বের সংবাহকরূপেই সনাতন উত্তরকালে ব্রজম 
শীর্ষস্থানীয় হইয়। উঠিয়াছিলেন। 

একে একে প্রভু বিবৃত করিলেন কৃষ-অবতাঁর ও বন্দাবন-লীলার 
মন্মকথা | প্রকাশ করিলেন যুগলভজনের অপুর্ব পদ্ধতি 


গুলের বৈষ্ণব-সমাজের 


প্রথমে 
শ্রীযুখের বাণী শুনাইয়াই প্রভু সনাতনকে কৃতাৰ্থ করিলেন। তারপর 
পরম কৃপাভরে তাহার মধ্যে করিলেন শক্তি-সঞ্চার । সনাতনের 


শিরে পদ্মহস্ত স্থাপন করিয়া কহিলেন, “সনাতন, আজ দেববাঞ্ছিত যে 
সব তত্ব তুমি শ্রবণ করলে, আশীর্বাদ করি, তা তোমার ভেতর 
স্কারিত হয়ে উঠুক |” 

ইতিপুরের্ব রূপকেও প্রভু এমনি কৃপা করিয়াছেন। শক্তি 
সঞ্চার করিয়া পাঠাইয়! দিয়াছেন বৃন্দাবনধামে | এবার সনাতনকে 


সেখানে প্রেরণ করিলেন বিরাট দায়িত্বের ভার দিয়া। নির্দেশ 
দিলেন__ 


সনাতন গোস্বামী ৬১ 


তুমিও করিহ ভক্তিরসের প্রচার ৷ 
মথুরায় লুপ্ত তীর্থের করিহ উদ্ধার ৷ 
বৃন্দাবনে কৃষ্ণসেবা বৈষ্ণব আচার | 
ভক্তি স্মৃতি শাস্ত্র করি করহ প্রচার ॥ 
আরো! কহিলেন, “সনাতন, এর পর থেকে আমার কাশম্থাকরঙ্গ- 
ধারী কাঙাল বৈষ্বেরা দলে দলে ত্রজমণ্ডলে গিয়ে আশ্রয় নেবে। 
তুমি তাদের ওপর ছৃষ্টি রেখো, রক্ষণাবেক্ষণ ক'রো 1৮ 
প্রভুর এই আদেশ সনাতন নিষ্ঠাভরে পালন করিয়াছিলেন । 
প্রভুর ব্যাখ্যাত তত্বের ধারক ও বাহকরূপে উত্তরকালে ব্রজমণ্ডলেই 
তিনি স্থায়ীভাবে বাস করিতে থাকেন এবং অচিরকাঁল মধ্যে 
সেখানকার বৈষ্ণবসমাঁজের মুখপাত্ররূপে চিহ্নিত হইয়া উঠেন । 


বৃন্দাবনে পৌছিয়াই প্রবীণ ভক্ত সুবুদ্ধি রায়, লোকনাথ গোস্বামী 
ও ভূগর্ভ পণ্ডিতের সহিত সনাতন সাক্ষাৎ করিলেন। দৈন্যভরে 
তাহাদের চরণে দণ্ডবৎ করার পর আশ্রয় নিলেন যমুনা-পুলিনের 
আদিত্যটিলায় । 
স্থানটি ঘন অরণ্যময়। এখানকার নির্জন সুগন্তীর পরিবেশ 
ধ্যানভজনের বড় অনুকুল | নিবিবপ্ন সাধক সনাতনের এ জায়গাটি 
বড় ভাল লাগিল। এখানে বসিয়া একান্ত নিষ্ঠায় তিনি সাধনভজন 
শুরু করিয়৷ দিলেন! 
সনাতনের এই সময়কার ত্যাগ-বৈরাগ্যময়, ভজননিষ্ঠ জীবনের 
চিত্র ‘ভক্ত পদাবলী’ হইতে পাওয়া যায়_ 
কভু কান্দে কভু হাসে কতু প্রেমানন্দে ভাসে 
কভু ভিক্ষা কতু উপবাস। 
ছেড়া কাথা, নেড়া মাথা মুখে কৃষ্ণ গুণগাথা 
পরিধান ছেঁড়া বহির্র্বাস। 


৬২ / ভারতের সাধক 


কখনও বনের শাক অলবণে করি পাঁক 
মুখে দেয় ছুই এক গ্রাস। 


মাঝে মাঝে ভজনতন্ময় সাধকের স্বাভাবিক অবস্থা যখন ফিরিয়া 
আসে, ঝুলি কীধে পদক্রজে মথুরায় চলিয়া যান। যৎকিঞ্চিৎ ভিক্ষা 
সেখানে মিলে, তাহাতেই হয় উদরপুন্তি। 


কিছুদিনের মধ্যেই প্রভুর নির্দেশ মত সমাতন লুপ্ততীর্ঘ উদ্ধারে 
ব্রতী হন। আগে হইতেই লোকনাথ গোস্বামী এ কাজ কিছুটা শুরু 
করিয়াছেন। সনাতন তাহার সহিত নিজের প্রচেষ্টা যুক্ত করিলেন | 
যে সব প্রাচীন গ্রন্থে ব্রজমাহাত্ম্য বর্ণিত আছে সেগুলি টুঁড়িয়া লুপ্ত 
তীর্থের সন্ধান বাহির করা এখন হইতে হয় তাহার এক বড় কাজ। 
এই উদ্দেশ্য নিয়। দিনের পর দিন তিনি অরণ্যে পর্র্বতে ঘুরিয়া 
বেড়ান। শান্তর, মহাজন বাক্য ও লোকগাথার ভিত্তিতে রাধাকৃষ্ণের 
এক একটি লীলাতীর্ঘথ উদ্ধার করেন, আর আনন্দে উৎফুল্ল হইয়া 
স্থানীয় জনগণকে নিয়! মত্ত হন কীর্তনানন্দে। 

বৎসরখানেক বন্দাবনে অতিবাহিত করার পর প্রভু গ্রীচৈতহ্যের 
জন্য সনাতনের প্রাণ চঞ্চল হইয়া উঠে। তাছাড়া, প্রভু তাহাকে 
একবার নীলাচলে ঘুরিয়া আসিতেও বলিয়াছিলেন। তাই হঠাৎ 
একদিন ঝুলি কাধে নিয়া উড়িস্তার পথে ধাবিত হইলেন | 

ঝাড়খণ্ডের মধ্য দিয়া সনাতন দিন রাত পথ চলিতেছেন। 
হঠাৎ একদিন দেখা গেল, দেহে তাহার বিষাক্ত কণ্ডু রোগের আক্রমণ 
ঘটিয়াছে। নিধিবঞ সন্যাসী মনে মনে ভাবিতে থাকেন, এই দুষ্ট 
রোগের দুর্ভোগ যে তাহার প্রাপ্য। দবীর খাস জীবনে ফ্লেচ্ছ 
সুলতানের অধীনে থাকিয়া যে সব অন্ায়-অনাচার করিয়াছেন, 
এ যে তাহারই অনিবার্ধ্য পরিণতি। সঙ্গে সঙ্গে নিজ সঙ্কল্প স্থির 
করিয়া ফেলিলেন, স্বণ্য রোগে আক্রান্ত এই দেহভার আর শুধু শুধু 
বহন করিয়া বেড়াইবেন না। পুরীধামে পৌঁছিয় শ্রীজগন্াথ ও প্রভু 


সনাতন গোস্বামী ৬৩ 


ভ্রীচৈতন্তের চন্দ্রবদন দর্শন করিবেন, তারপর রথচক্রতলে করিবের্ন 
প্রাণ বিসর্জন | 


ধামে পৌছিয়াই সনাতন উপস্থিত হইলেন হরিদাঁসের ভজন 
কুটিরে। হরিদাস নিজেকে মনে করেন যবন, পতিত, দীনাঁতিদীন। 
তাই শ্রীজগন্নাথের সেবক ও চৈতন্য-প্রভুর ভক্তদের স্পর্শ এড়াইয়া 
নগরের এক প্রান্তে নিজের পর্ণকুটির রচনা করিয়াছেন। সনাতনের 
মনেও এমনি দৈম্তভাব; নিজেকে মনে করেন আচারভ্রষ্ট ও অপবিত্র । 
তাই হরিদাসের কুটিরই যে তাহার আশ্রয়স্থল । জপসিদ্ধ হরিদাস 
আর ত্যাগনিষ্ঠ শাস্ত্রবিদ সাধক সনাতন, এই দুয়ের মিলনে বিজন 
টোট! মধ্যস্থ কুটির সরগরম হইয়া উঠে। 

প্রভুর নিত্যকার এক কাজ ছিল পরম ভক্ত হরিদাসকে দর্শন 
দান। জগন্নাথের উপল ভোগের পর তিনি সাঙ্গোপাঙ্গ সহ এই 
কুটিরে উপস্থিত হইতেন, দীর্ঘ সময় কাটাইয়া গৃহে ফিরিতেন। 

সেদিন প্রভু টোটায় পদার্পণ করা মাত্র সনাতন দৈহ্তভরে 
তাহাকে প্রণাম করিলেন। বাহু প্রসারিয়া প্রভু যতই আলিঙ্গন 
করিতে যান, সনাতন ততই পিছু হটেন। কাতর স্বরে বলেন, 
“প্রভু কৃপা করো, আমার মিনতি রাখ। এমন ক'রে তোমার 
দেবদুর্লভ দেহ দিয়ে আমায় স্পর্শ ক'রো না! আমি অতি হীন, 
্রষ্টাচারী। তদুপরি সারা অঙ্গে রয়েছে কঙুর ঘৃণ্য ক্লেদ। দোহাই 
তোমার, এই ক্লেদ তোমার গায়ে মেখে আমায় আর পাপের ভাগী 
করো না” 

কিন্তু প্রভুকে রোধ করিবে এমন সাধ্য কার ? আনন্দের আবেশে 
বার বার প্রিয় পার্ধদকে বুকে জড়াইয়া ধরেন, কণ্ডুরস' তাহার 
সারা শরীরে লিপ্ত হয়। আর সনাতন কেবলি জলিতে থাকেন 
অনুতাপের তীব্র দহনে । 


৬৪ ভারতের সাধক 

সনাতনের আত্মগ্রানি কেবলি বাড়িতে থাকে । ভাবেন__কৃষ্ণ 
তাহাকে একি বিপদে ফেলিলেন! রোজই প্রভু তাঁহাকে এমনি. 
ভাবে প্রেমালিঙ্গন দিবেন, আর তাহার দেহ হইবে অপবিত্র। এযে 
নিতান্ত অসহা। বরং এ পাপ-দেহ তাড়াতাড়ি বিসর্জন দেওয়াই 
যুক্তিযুক্ত | 

সেদিন ভক্তগণসহ শ্রীচৈতন্য হরিদাসের ভজনকুটির আলো করিয়া 
বসিয়াছেন, ভাবাবেশে ও দিব্য আনন্দে তিনি উদ্দীপিত। শ্রীমুখ 
হইতে কৃষ্ণকথার অমৃতধার! ঝরিয়! পড়িতেছে । 

হঠাৎ প্রভু সনাতনের দিকে ফিরিয়া কহিলেন, “সনাতন, একটা! 
কথা মনে রেখো, দেহত্যাগ করলেই কিন্তু কৃষ্ণ মিলে না; কৃষ্ণ 
মিলে কৃষ্ণভজনে । ওসব অগুভ সঙ্কল্প ছেড়ে দাও, ডুব দাও লীলা- 
ময়ের লীলারসের মহাপাথারে। আমি আশীর্বাদ করছি, অচিরে 
তোমার মনস্কামন! সিদ্ধ হবে, পাবে পরম প্রভুর দর্শন ।” 

প্রভুর ইঙ্গিতের মর্ম সনাতন বুঝিলেন। অন্তর্ধ্যামীর কাছে 
সনাতনের আত্মহত্যার গোপন ইচ্ছাটি অজান! থাকে নাই। 

প্রেমাবেগে সনাতন তাঁহার চরণতলে নিপতিত হইলেন 


তবে এ দেহ জিইয়ে রেখে কি লাভ, বলো? শ্রীজগন্নাথের রথচক্রতলে 
আমি নিজেকে নিক্ষেপ করবো, আমায় তুমি অনুমতি দাও |” 
উত্তরে কৃপাময় প্রভু যে কথা কহিলেন, তাহার মধ্য দিয়া অন্তরঙ্গ 

ভক্ত সনাতনের মূল্যায়ন প্রকট হইয়৷ উঠে £ 

প্রভু কহে তোমার দেহ মোর নিজ ধন। 

তুমি মোরে করিয়াছ আত্মসমর্পণ | 

পরের দ্রব্য তুমি কেন চাহ বিনাশিতে। 

ধৰ্ম্মাধৰ্ম্ম বিচার কিবা না পার করিতে | 

তোমার শরীর মোর প্রধান সাধন | 

এ শরীরে সাধিব আমি বহু প্রয়োজন | (চেঃ চঃ) 


সনাতন গোস্বামী ৬৬ 


চিহ্নিত পার্ধদ সনাতনকে দিয়া কি এশী কৰ্ম্ম প্রভু করাইবেন 
তাহার আভাষ ইতিমধ্যেই কিছুটা ফুটিয়া উঠিয়াছে। কৃষ্ণভক্তি, কৃষ্ণ- 
সেবার প্রবর্তন, লীলাতীর্থ উদ্ধার, বৈরাগ্যময় আদর্শের প্রচার 
এগুলি তাহার স্কল্পে রহিয়াছে। একাজে সনাতন তাহার অন্ততম 
প্রধান সহায়। নিজে প্রভু মাতৃআজ্ঞায়-নীলাচলে বাস করিতেছেন, 
তাই এস্থান ত্যাগ করার ইচ্ছা তাহার নাই। এদিকে প্রাণপ্রিয় 
ব্রজেন্দ্রন্দনের লীলাধাম বৃন্দাবনের দিকে তাহার দৃষ্টি রহিয়াছে 
সতত নিবদ্ধ। সেখানকার নব উজ্জীবিত ভক্তিধর্ম আন্দোলনের 
পুরোভাগে প্রিয় পরিকর সনাতনকেই যে তিনি স্থাপন করিতে 
চান। সনাতনের মাধ্যমেই যে তাহার নিজ প্রয়োজন অনেকাংশে 
সিদ্ধ করিবেন। 

ভর্খসনার পর সনাতন শির নত করিয়া রহিলেন। সত্যিই 
তো, প্রভুর চরণে যে জীবন উৎসর্গ করিয়াছেন, তাহার উপর যে 
তাহার সত্যকার কোন অধিকার নাই। তবে সে জীবন এখন নিজ 
ইচ্ছায় কি করিয়া বিসর্জন দিবেন? 

প্রভুর বাণী শুনিয়া হরিদাসের আনন্দ আর ধরে না। প্রেমভরে 
সনাতনকে আলিঙ্গন করিয়৷ কহিলেন, “সনাতন, তোমার সৌভাগ্যের 
সীমা নেই। স্বয়ং প্রভু তোমার দেহকে নিজ ধন বলে দাবী করছেন। 
শুধু তাই নয়, নিজ দেহ দিয়ে যে কাজ সম্ভব নয়, তা করাতে মনস্থ 
করছেন তোমায় দিয়ে। ভাই, তুমি সত্যিই ধন্য | আমরা নিতান্ত 
অধম, তাই প্রভুর কোন কাজে লাগতে গারমুম না” 

“এ কি অদ্ভুত কথা তুমি বলছো, শ্রীপাদ ?”-__সনাতন সুক্তকরে 
উত্তর দেন। “প্রভুর এই মণ্ডলীতে তোমার মত ভাগ্যবান আর কে 
আছে? প্রভুর আবির্ভাব নামধর্ম প্রচারের জন্য ও কানে তুমিই 
যে সবার অগ্রগণ্য ! প্রভুর ভক্তদের সবাই সাধনভজন করছে 
নিজ নিজ কল্যাণের জন্যে । কিন্ত তুমি হচ্ছে! ব্যতিক্রম । নিজের 


উদ্ধারের জন্য ব্যগ্র না হয়ে, অবিরাম উচ্চ কণ্ঠে জপ ও কীর্তন করে 
৫ 


৬৬ ভারতের সাধক 


তুমি জীবের উদ্ধারের জন্য তৎপর হয়েছে৷ বেশী । তোমার প্রেমের 
তুলনা কোথায়, শ্রীপাদ ?” 

সনাতন ও হরিদাসের এমনিতর প্রণয়-ছন্দে ভজনকুটির মুখর 
হইয়া উঠিতে থাকে । 

প্রীচৈতন্যের অন্তরঙ্গ ভক্ত জগদানন্দ পণ্ডিত দেশ হইতে নীলাচলে 
আসিয়া পৌছিয়াছেন। সেদিন তিনি সনাতনের সঙ্গে সাক্ষাৎ 
করিতে গেলেন ৷ কিছুক্ষণ কৃষ্ণকথায় অতিবাহিত করার পর সনাতন 
কহিলেন, “পণ্ডিত, আপনি প্রভুর একান্ত আপনার জন। আপনি 
আমায় সদুপদেশ দিন। প্রভু রোজ আমায় আলিঙ্গন করেন, আর 
তার কনককান্তি দেহে লিপ্ত হয় আমার বীভৎস কওু-রোগের রস। 
এ এক মহা অপরাধে আমি অপরাধী হয়ে পড়েছি। প্রভুকে নিরস্ত 
করা৷ অসম্ভব | তাই ভেবেছিলাম, আত্মহত্যা করে এ সমস্তার সমাধান 
করবো, তাও হলো না| অন্তর্ধ্যামী প্রভু আগে থেকে সব বুঝতে 
পেরে তাতে বাদ সাধলেন। এখন আমি কি করি, বলুন তো!” 

জগদানন্দ স্বভাবতঃই প্রভূ-অন্ত প্রাণ। প্রভুর শরীরে বিষাক্ত 
রোগের স্পর্শ নিত্য লাগিতেছে শুনিয়! তিনি শিহরিয়া উঠিলেন। 
ব্যাকুল কে কহিলেন, “সনাতন, তুমি এক কাজ করো । বৃন্দাবনধাম 
থেকে তুমি ছুটে এসেছো প্রভুর দর্শনের জন্য, সেই আসল কাজটি 
তো ভাই সাঙ্গ হয়েছে। তবে আর এখানে থেকে রোজ বিপদ 
ডেকে আনছে! কেন? সামনেই রথযাত্রা উৎসব__তারপরেই 
তাড়াতাড়ি বৃন্দাবনে চলে যাও। তোমাকে আর রূপ গোস্বামীকে 
প্রভু বৃন্দাবনের নেতৃত্ব দিয়েছেন, আরে দিয়েছেন কত ছুরহ কাজের 
ভার। তোমার কি ভাই বৃন্দাবন ছেড়ে অন্যত্র বাস কর! সাজে? 
বৃন্দাবন যে তোমার স্বস্থান। কাল-বিলম্ব না করে সেই স্বন্থানেই 
তো৷ তোমার চলে যাওয়া উচিত ৷” 

পণ্ডিতের কথাগুলি যুক্তিযুক্ত । ভাবিয়া-চিন্তিয়া সনাতন তাহাতে 
সায় দিলেন। 


০ 


সনাতন গোস্বামী ৬৭ 


পরদিন হরিদাস ও সনাতনকে প্রভু দর্শন দিতে আসিয়াছেন 17 
অভ্যাসমত সেদিনও তিনি সনীতনকে বক্ষে ধারণ করিলেন। তীব্র 
অন্থুশোচনার দহন শুরু হইল সনাতনের মনে । করজোড়ে কাতর 
কণ্ঠে নিবেদন করিলেন, “প্রভু, রোজ রোজ এই পাগীর দেহ তুমি স্পর্শ 
করো, বিষাক্ত কণ্ডুর ছোয়া তোমার পবিত্র দেহে লাগে । আর আমি 
জলে পুড়ে মরি। প্রভু, এবার আমি স্থির করেছি, নীলাচলে আর 
থাকবো না, রথযাত্রার পরেই বৃন্দাবনে. চলে যাবো । তাছাড়া, 
এইতো কাল পণ্ডিত জগদানন্দের সঙ্গে কথাবার্তা হলো। তিনিও 
আমায় উপদেশ দিলেন, তাড়াতাড়ি এখান থেকে চলে যাবার জন্য ৷” 

প্রভু রোষে গঞ্জিয়া উঠেন। হুঙ্কার দিয়া কহেন, “কি ব্ল্‌লে 
তুমি সনাতন! সেদিনকার জগা, সে আসে তোমায় উপদেশ দিতে | 
এত বড় তার স্পদ্ধী| সে কি জানে না__বুদ্ধিতে, শান্ত্রজ্ঞানে, ভজন- 
সাধনে তুমি তার গুরু হবার যোগ্য ? আমাকেও তুমি শাস্ত্রের নিগুঢ় 
তত্ব শেখানোর শক্তি ধরো! ৷ তাছাড়া, তুমি আমার প্রাণাধিক প্রবীণ 
সুহৃদ । বাঁলকবুদ্ধি জগা তোমায় উপদেশ দিতে আসে, এ ধৃষ্টতা 
তার কি করে হলো ?” 

প্রভুর ক্রোধোদ্দীপ্ত মূত্তির দিকে সনাতন নিনিমেষে চাহিয়া 
আছেন, গণ্ড বাহিয়া ঝরিতেছে প্রেমাশ্রুর ধারা । 

ক্ষণপরে আত্মনন্বরণ করিয়া কহিলেন, “প্রভু, আজ আমার পরম 
সৌভাগ্য-_তোমার এই প্রেমমনোহর রূপটি আমার সামনে এমনি 
করে উদঘাটিত হলো | আরো! বুঝলাম, ভক্তপ্রবর জগদানন্দের মত 
ভাগ্যবান খুব কমই রয়েছেন। তাকে তুমি যে কঠোর ভাষায় 
তিরস্কার করলে, তা করলে আত্মজন জ্ঞানে । তোমার সহজ 
আত্মীয়তার সে অধিকারী । একি সহজ কথা, প্রভু? আসলে 
দেখছি, প্রকৃত অন্তরঙ্গ জগদানন্দের জন্য তুমি রেখেছ একা আ্বকতার 
মধু। আর দূর ব্যবধান থেকে আমাদের পান করাচ্ছে গৌরবস্তুতির 
নিন্ব নিশিন্দা রস ৷” 


৬৮ ভারতের সাধক 


*.. অনাতনের এই কথায় প্রভু একটু অপ্রস্তুত হইয়া পড়িলেন। 
তারপর প্রসন্ন মধুর কণ্ডে কহিলেন, “সনাতন, আসল কথাটি শোন। 
তোমার চাইতে জগদানন্দ আমার প্রিয় নয়। আর জেনে রেখো, 
কারুর মর্ষ্যাদা লঙ্ঘন আমি কখনো সহ্য করতে পারিনে | তোমায় 
উপদেশ দিতে এসে জগদানন্দ তোমার মত ব্যক্তির মর্য্যাদাকে লঙ্ঘন 
করেছে। এই জন্যই আমি তাকে ভর্থসনা করেছি । আর বহিরঙ্গ 
জ্ঞানে আমি তোমার প্রশংসা করেছি, তা মনে ক'রো না। তোমার 
নিজস্ব গুণই প্রশংসা উৎসারিত করে ।৮ 

ভক্তদের লক্ষ্য করিয়া প্রভু আরে! কহিলেন, “তোমরা জানো, 
আমি সর্ব্বত্যাগী সর্ব্ববন্ধনমুক্ত সন্গ্যাসী_ চন্দন ও পঙ্কে আমার 
সমজ্ঞান রাখাই তো উচিত। তবে সনাতনের কঙুরস আমার গায়ে 
লাগায় তোমরা এত চঞ্চল হচ্ছে। কেন, বল তো ?” | 

প্রবীণ ভক্ত হরিদাস এবার নিবেদন করিলেন, “প্রভু, তুমি 
স্বেচ্ছাময়, স্বতন্ত্র ঈশ্বর। তোমার লীলার মর্দন আমরা কি বুঝবো? 
বৈষ্ণবাপরাধ করে বাসুদেব ঠাকুর কুষ্ঠরোগে আক্রান্ত হয়েছিল, 
তা সত্বেও তুমি তার প্রতি কৃপা করতে কাঁপণ্য করো নি। তোমার 
প্রসাদে তার দুরারোগ্য কুষ্ঠ হয়েছিল নিরাময় । অথচ আজ দেখতে 
পাচ্ছি, তোমাতে সমপিতপ্রাণ পরমভাগবত সনাতনের বিষাক্ত 
কও কিছুতেই দূর হচ্ছে না। এর রহস্ত শুধু তুমিই জানো, প্রভু” 

মুচকি হাসিয়া প্রভু উত্তর দিলেন, “হরিদাস, সনাতন আমায় 
সমর্পণ করেছে তার দেহ মন প্রাণ। আর আমি আমার সব সমর্পণ 
করে বসে আছি আমার প্রাণপ্রভু কৃষ্ণের কাছে। সনাতনকে তিনি 
নিশ্চয়ই রক্ষা করবেন ৷” 

ভক্তের! সবিস্ময়ে লক্ষ্য করিলেন, কিছুদিনের মধ্যেই সনাতনের 


দুরারোগ্য ব্যাধি সম্পূর্ণরূপে দূরীভূত হইল, সারা দেহে ফুটিয়া উঠিল 
অপূর্ব্ব লাবণ্যস্রী। 


সনাতন গোস্বামী ৬৯ 


ক্ৰমে রথযাত্রা আপিয়া যায়। গৌঁড়ীয়া ভক্তগণ এ সময়ে” 
সদলবলে নীলাচলে সমবেত হন, প্রাণপ্রভুকে কেন্দ্র করিয়া তাহাদের 
আনন্দরঙ্গ উচ্ছল হইয়া উঠে। এই সব প্রেমিক, প্রভুগতপ্রাণ 
ভক্তদের সাথে একে একে সনাতন পরিচিত হন, নিজেকে গণ্য 
করেন মহাভাগ্যবান | 

এ সময়কার আর এক বড় আকর্ষণ শ্রীজগন্নাথের রথের 
অগ্রভাগে ভাবাবিষ্ট শ্রীচৈতন্ের নর্তন। এবার এই অপুবর্ব দৃশ্য 
দেখিয়া সনাতন আনন্দে আত্মহারা হইয়া যান । 

চাতুন্মাস্ত শেষ হইলে গৌড়ীয়! ভক্তগণ দেশে চলিয়া গেলেন। 
প্রভু কিন্তু সনাতনকে ছাড়িবেন না। তাই দোলযাত্রা অবধি 
সনাতনকে নীলাচলে অবস্থান করিতে হইল । 

বারাণসীতে থাকা কালে বৈষ্ণব তত্ব ও সাধনার যে শিক্ষা প্রভু 
সনাতনকে দিয়াছিলেন, এবার সমাপ্ত হয় তাহার পরবর্তী অধ্যায়। 
তাছাড়া, বৃন্দাবনে প্রভু এক নূতন ভক্তিসাত্রাজ্য গঠন করিতে চান 
এবং তাহার ভিত্তি নিৰ্ম্মাণ ও সংগঠনের ভার দিয়াছেন প্রিয় পার্ষদ 
সনাতনেরই উপর। বিশেষ করিয়া এই ছুইটি কারণে মাসের পর 
মাস সনাতনকে প্রভু ঘনিষ্ঠ সান্নিধ্যে রাখেন, দান করেন বহুতর 
গুরুত্বপূর্ণ নির্দেশ । 

দোলযাত্রা উৎসব সাড়ম্বরে সমাপ্ত হইয়া গেল। এবার সাশ্রু- 
নয়নে প্রভুর চরণে বিদায় নিয়া সনাতন নীলাচল ত্যাগ করিলেন । 

বৃন্দাবনের আদিত্য টিলার পর্ণকুটিরে বসিয়া আবার শুরু হইল 
তাহার ভজন কীর্তন ও প্রভুর নির্দেশিত কর্ম্মদাধন ৷ 

স্থানটি ইষ্ট-ধ্যানের পক্ষে বড় অন্থুকুল। উপরে দিগন্তবিস্তৃত 
নীলাকাশ। নীচে কল্লোলিনী যমুনা বহিয়া চলিয়াছে অপরূপ 
লীলাভঙ্গিমায়। দূরে বনানী বেষ্টিত পাহাড়ের শ্রেণীতে জড়ানো 
নীল সবুজের মাধুরিমা। সমগ্র পরিবেশে যেন ওতপ্রোত হইয়া 
আছেন প্রাণপ্রিয় ইষ্টবিগ্রহ- শ্যামস্থন্দর | পরমানন্দে দিনের 


ত ভারতের সাধক 
পর দিন এই নির্জন রমণীয় অরণ্যাবাসে সনাতনের তপস্যা অগ্রসর 
হইয়া চলে । 

বৃন্দাবনের আশেপাশে তখন জনমানবের বসতি খুব কম ছিল, 
তাই ভিক্ষা সংগ্রহ করিতে হইলে সাধুদের যাইতে হইত মথুরা 
অঞ্চলে । সনাতনকেও মাঝে মাঝে তাহাই করিতে হইত। হঠাৎ 
একদিন এই ভিক্ষার মধ্য দিয়! উন্মোচিত হইল তাহার সাঁধনজীবনের 
এক নূতন বাতায়ন | ইষ্টদেব প্রকটিত করিলেন তাহার এক নৃতনতর 
সেবালীল | 

মাধুকরী করিতে গিয়া সনাতন সেদিন মথুরীর দামোদর চৌবের 
বাড়ীতে উপস্থিত হইয়াছেন। অঙ্গনে পা দিতেই চোখে পড়িল 
নয়নাভিরাম বিগ্রহ, নাম শ্রীত্রীমদনগোপাল । দর্শন মাত্রেই সনাতন 
কি জানি কেন এক অপুর্ব প্রেমাবেশে বিহ্বল হইয়া গেলেন। এই 
স্রীমূত্তি যেন তাহার কত আপনার, কত পরিচিত। কত জন্মের 
সাধনার ধন আজ যেন তাহার সম্মুখে আসিয়া উপস্থিত । 

ভাবাবিষ্ট সাধকের অন্তরে জাগিয়া উঠে প্রবল আত্তি, আর 
জাগে এই শ্রীবিগ্রহ সেবার জন্য ছুর্ঘমনীয় আকাজ্ষা। কিন্তু অতি 
কষ্টে তাহাকে আত্মসন্বরণ করিতে হয়। নিজে তিনি কান্থাকরঙ্গধারী 
কাঙ্গাল বৈষ্ণব, শ্রীমুন্তির সেবার সামর্থ্য তাহার কই? তাছাড়া, 
চৌবে পরিবার তো প্রাণ গেলেও এই ইষ্ট-বিগ্রহ ত্যাগ করিবে না | 
ভিক্ষা গ্রহণের শেষে, লোভাতুর নয়নে বার বার এ শ্রীমূত্তির দিকে 
দৃষ্টিপাত করিয়া তিনি স্থান ত্যাগ করিলেন । 

আদিত্য টিলার বিজন আবাসে সনাতন ফিরিয়া আসেন, 
দৈনন্দিন ধ্যানভজনে হন নিবিষ্ট। কিন্ত একি বিপদে আজ তিনি 
পড়িলেন? যখনি নয়ন মুদিয়া ভজন-আসনে উপবেশন করেন, 
কোথা হইতে সেই মদনগোপাল মৃত্তি মানসপটে ভাসিয়া উঠে, 
প্রাণ মন কাড়িয়া নিয়া আবার কোথায় মিলাইয়! যায়। সনাতনের 
মনে আর স্বস্তি নাই, শান্তি নাই। মাঝে মাঝেই কাজে বা অকাঁজে 

মথুরায় ছুটিয়া যান, চৌবেজীর অঙ্গনে দাড়াইয়! নিনিমেষে চাহিয়া 
থাকেন এ নয়নমনবিমোহন ঠাকুরের দিকে । 

ক্রমে চৌবে পরিবারের সঙ্গে সনাতনের ঘনিষ্ঠতা জন্মে। 
চৌবেজীর বিধবা পত্নীর সেবার ভাবটি বড় সহজ সুন্দর। এই 
শ্্ীবিগ্রহ তাহার আদরের বালগোপাল_নিজের বালক জ্ঞানেই 
দিনরাত তিনি ইহার সেবা পরিচর্ধ্যা করেন। চৌবে গৃহিণীর পুত্রের 
নাম সদন। এই সদন যেমন তাহার এক পুত্র, মদনগোপালজীও 
তেমনি আর একটি। প্রাণপ্রিয় ছুই পুত্রের লালনপালন তিনি 
সম্পন্ন করেন এক ভাবে, একই সহজ সরল মাতৃভাবের মধ্য দিয়া । 

নিষ্ঠাবান ভক্ত সনাতনের মন কিন্তু খুঁতখু'ত করিতে থাকে । ইষ্ট- 
বিগ্রহের সেবা পরিচর্য্যা চলিবে গৃহেরই একটি বালকের সমপর্য্যায়ে ? 
প্রকৃত ইষ্টনিষ্ঠা থাকিবে না, ইষ্টের সেবা ও পুজার বিশেষ ব্যবস্থা 
থাকিবে না, এ কেমন কথা ? 

সেদিন চৌবের গৃহিণীকে ডাকিয়া কহিলেন, “মা, তুমি পরম 
ন্সেহে মদনগোপালজীর সেবা যত্ব করে যাচ্ছো তা ঠিক। কিন্ত 
আমার মনে হয়, এতে একটু ত্রুটি রয়ে যাচ্ছে। তুমি মাতৃভাবে, 
যশোদাভাবে, প্রতুজীকে লালন করছে৷ | কিন্তু মা-যশোদার বাৎসল্য 
রস তো সাধারণ জীবের মধ্যে সঞ্চারিত হওয়া সম্ভব নয়। তাই 
আমার মনে হয়, তুমি শ্রভূজীর সেবা সম্পন্ন করে| সত্যকার ভক্তি ও 
শ্রদ্ধা নিয়ে। যে প্রণালীতে ভক্ত বৈষ্ণবেরা ভগবানকে সেবা পূজা 
করে, সেই প্রণালী তুমি অনুসরণ করো ।” 

মহিলা সবিনয়ে উত্তর দিলেন, “তাই তো» বাবাজী ৷ তুমি যে 
আমায় নূতন করে ভাবিয়ে তুললে । বেশ, তাই হবে, তোমার 
উপদেশ মত এবার থেকে ঠাকুরের জন্য বিধিমত সেবা-অর্চনার 
ব্যবস্থাই করবো 1৮ 

ইতিমধ্যে কয়েক দিন অতিবাহিত হইয়াছে। মদনগোপালজীর 
দর্শনের জন্য সনাতন সেদিন মথুরায় গিয়াছেন, অঙ্গনে পদার্পণ 

করামাত্রই চৌবে পত্নী তাড়াতাড়ি ছুটিয়া আসিলেন। স্মিত হাস্তে 
কহিলেন, “নাঃ বাবাজী, তোমার কথামত কাজ আর করা গেল ন1। 
মদনগোপালজী বড় ক্ষুব্ধ হয়েছেন। সেদিন আমায় স্বগ্লাদেশ 
দিয়েছেন,-“ওগো১ তুমি আমার মা হয়ে ছিলে, সেই তো ছিল 
ভালো। এখন ঠাকুর জ্ঞানে আমায় দূরে সরিয়ে রাখছো, পুজো 
অর্চনার ভীড় লাগিয়েছো। এ আমার ভালো লাগছে না, বাপু। 
তোমার ছুই ছেলে, সদন আর মদনের ভেতর তফাৎ রাখা কি 
ভালে! ?” 

সনাতন চমকিয়া উঠিলেন। তাই তো। সহজাত প্রেম ও 
প্রাণের স্বাভাবিক টান__ইহাই যে ঠাকুরের সেবার শ্রেষ্ঠ উপচার ! 
চৌবে গৃহিনীর স্বপ্নাদেশের মাধ্যমে এই মূলতন্বটিই যে মদনগোপাল 
আজ তাহাকে বুঝাইয়! দিলেন। প্রভুজীর এই কৃপা নির্দেশের কথা 
স্মরণ করিয়া বার বার সনাতনের নয়ন ছুটি অশ্রু সজল হইয়! উঠিতে 
থাকে। 

মদনগোপালজীর আকর্ষণ কিন্তু সনাতনের জীবনে দিন দিনই 
হইয়া উঠে ছুনিবার। দৈহ্যময় সাধকের অন্তরের অন্তস্তল হইতে 
নিয়ত উদগত হয় কাতর প্রার্থনা__“হে প্রভু, হে দয়াল, তোমার বিরহ 
যে আর আমি সহা করতে পারছিনে। তুমি এসো-_এসো, এই 
দীনহীন কাঙ্গালের কোলে এসো। এই দুর্ভাগার জীবনে যে তীব্র 
দহন শুরু হয়েছে, তোমায় না পেলে তার নিবৃত্তি আর হবে না? 

অচিরে এই প্রার্থনা ও আপত্তির ফল ফলিয়া যায়। দামোদর পত্রী 
সেদিন শ্লানমুখে সনাতনের কাছে আসিয়া দীড়ান। অশ্রুরুদ্ধ কঠে 
কহেন, “বাবাজী. আজ থেকে তুমিই নাও আমার মদনগোপালের 
সেবার ভার। গোপাল এখন বড় হয়েছে, মায়ের আচলের তলে 
আর বসে থাকতে চাইবে কেন? তোমার ঝুপড়িতে যাবে বলে 
বায়ন! ধরেছে, কাল রাতে স্বপ্নে এ কথা বার বার আমায় জানালে । 
তাছাড়া, আমাদের সাংসারিক অবস্থাও ক্রমে অসচ্ছল হয়ে পড়ছে। 

ঠাকুরকে পাছে কষ্ট দিতে হয়, এই দুশ্চিন্তীয়ই আমি মরছি। বাবাজী ০ 
আজই এ বিগ্রহ তুমি নিয়ে যাও!” 

সনাতনের প্রাণের আকাজ্ষা এভাবে পূর্ণ হইল। পরম আনন্দে 
শ্ীবিগ্রহ কোলে করিয়। তখনি ছুটিয়। চলিলেন বৃন্দাবনের ভজনকুটির 
অভিমুখে । সেখানে সযতনে স্থাপন করিলেন তাহার প্রাণপ্রিয় এই 
কৃষ্ণমূত্তি। 

চৌবেজীর ঘর হইতে যে মদনগোপাল বিগ্রহ সনাতন লাভ 
করিয়াছেন তাহার একটি বিশেষ এঁতিহ্য রহিয়াছে । কথিত আছে, 
শ্রীকৃষ্ণের প্রপৌত্র মহারাজ বজ্রনাভ এক সময়ে সারা ব্রজমগ্ডলে 
অনুসন্ধান চালাইয়া যে আটটি প্রাচীন বিগ্রহ আবিষ্কার করেন, 
মদনগোপাল শ্রীমৃত্তি তাহাদেরই অন্যতম | 


প্রাণপ্রিয় বিগ্রহ তো হস্তগত হইল। কিন্তু এখন ইহার সেবা 
পরিচর্যার কি উপায়? সনাতন মহাঁসমস্তায় পড়িলেন। ভাবিয়া- 
চিন্তিয়া অবশেষে ভজনকুটিরের নিকটে এক ঝুপড়ি বাধিলেন, পরম 
যত্বে ঠাকুরকে সেখানে করিলেন সংস্থাপিত। সেবার জন্য নৃতন 
উৎসাহে শুরু হইল মাধুকরী । ভিক্ষাস্বরূপ সামান্য যাহ! কিছু আটা! 
মিলিত তাহাই পিগাকৃতি করিয়া আগুনে পৌড়াইয়া নিতেন। 
তারপর প্রেমাপ্নুত হৃদয়ে দীন ভক্ত রোজ ইহা নিবেদন করিতেন 
প্রাণপ্রিয় ঠাকুরের সন্মুখে । অগ্নিদগ্ধ এই আটার পিণ্ডই ব্রজমগ্ডুলের 
বৈষ্ণবসমাজে খ্যাতিলাভ করে সনাতন গোসাইর আডাকড়ি-ভোগ 
নামে। উত্তরকালে বড় বড় ধনী ব্যক্তিরা মদনগোপালজীর সেবায় 
প্রচুর অর্থদান করিতে আগাইয়া আসেন। তখনকার সে বিপুল . 
আয়োজন, এশর্য্য ও আড়ম্বরের দিনেও কাঙ্গাল সনাতনের দগ্ধ 
আটাপিণ্ড ছিল শ্রীবিগ্রহের নিত্যকার ভোগের অপরিহাধ্য অঙ্ক । 

আগঙাকড়ি ছাড়া আর একটি বস্তুও সনাতনকে নিবেদন কারতে 


৭৪ ভারতের সাধক 


- দেখ! যাইত ৷ টিলার সান্ুদেশে ইতস্ততঃ ছড়ানো! ছিল নানা ধরণের 
বুনে| শাক ; রোজ তিনি এগুলি তুলিয়া আনিতেন। সৈন্ধব প্রায়ই 
জুটিত না, দীনহীন বৈষ্ণব অধিকাংশ দিনই অলবণে রান্না-করা এ 
শাক দ্বারা ভোগ চড়াইতেন। 

এভাবে কিছুকাল অতিবাহিত হয়। অতঃপর শ্রীবিগ্রহ একদিন 
বড় গোল বাধাইয়া বসেন। স্বপ্নে সনাতনকে দর্শন দিয়া কহেন, 
“ওগো, তোমার দেওয়া এই ভোগ আর গলাধঃকরণ করা যাচ্ছে না। 
তোমার আঙাকড়ি আর সৈন্ধব-মসলাহীন রান্না খেয়ে আর কতকাল 
চালাবো, বল ?” 

সনাতনের নয়ন ছুটি অশ্রু ছলছল হইয়া উঠে। কাতরন্বরে 
নিবেদন করেন, “প্রভু, তুমি তো জানো, আমি তোমার এক নিন্ধিঞ্চন 
অধম সেবক। তুমি বিশ্বত্ৰহ্মাণ্ডের অধিরাজ, তোমার উপযুক্ত 
রাজভোগ আমি কি ক'রে যোগাবো ? দগ্ধ আটা আর এই শাঁক- 
সেদ্ধ খেতে রুচি না হয়, তুমি নিজেই নিজের সেবার যথাযোগ্য 
ব্যবস্থা ক'রে নাও |” 

বড় জটিল, বড় ছক্জেয় প্রভুর লীলাখেলা । চৌবে গৃহিণীর এত 
দিনের বাৎসল্য ও সমাদর ছাড়িয়৷ স্থান নিয়াছেন এই সহায় সম্পদ- 
হীন কাঙ্গাল সাধুর ঘরে। আবার এখানে আসিয়া বায়না ধরিয়াছেন 
রুচিকর আহার্য্যের জন্য । কিন্তু ডোর-কৌগীন মাত্র সম্বল সনাতন 
এ ব্যাপারে কি করিতে পারেন? তিনি যে একেবারে নিরুপায়। 

দিনের পর দিন সনাতন চিন্তা করেন স্বপ্নে প্রভু মদনগোপালজীর 
দর্শনদানের কথা | অন্তর তাহার তীব্র ব্যথায় মুহামান হয়, কপোল 
বাহিয়। ঝরিতে থাকে অশ্রুধারা | 

নিরন্তর আকুতি ও অশ্রুর অর্ধ্য এবার অন্তর্ধ্যামীর অন্তর স্পর্শ 
করে। ভক্তাধীন ভগবান অল্প কয়েক দিনের ভিতরই ভক্তের 
মনোবাঞ্ছা পুরণের ব্যবস্থা করিয়া দেন। 

পাঞ্জাবের বিশিষ্ট ব্যবসায়ী রামদাস কাপুর সেদিন রাত্রে নৌকা 


সনাতন গোস্বামী ৭৫ 


করিয়া বৃন্দাবনের পাশ দিয়া চলিয়াছেন। সঙ্গে একরাশ মূল্যবান 
মালপত্র, দূর শহরে গিয়া এগুলি বিক্রী করিবেন । হঠাৎ আদিত্য 
টিলার নীচে সূর্যযঘাটের কাছে আসিয়া নৌকাটি এক বৃহৎ চড়ায় 
আটকাইয়া যায় ও সঙ্গে সঙ্গে কাৎ হইয়া পড়ে। মাবি-মাল্লারা 
বহুক্ষণ ঠেলাঠেলির পর হার মানিতে বাধ্য হয়, মালভন্তি ভারী 
নৌকা কোনমতেই নড়ানো সম্ভব হয় না। 

কৃষ্ণপক্ষের গভীর রাত্রি। বুন্দাবনের অরণ্যে ও টিলায় টিলায় 
ঘন অন্ধকার জমাট বাঁধিয়া উঠিয়াছে। নিকটে কোথাও জনবসতির 
চিহ্ন দেখ! যাইতেছে না। রামদাস কাপুর প্রমাদ গণিলেন। কিছু 
সংখ্যক স্থানীয় লোকজন সংগ্রহ করিতে পারিলে নৌকাটি চড়া 
হইতে টানিয়! বাহির করা যাইত। কিন্তু সে আশা ছুরাশা। এই 
নিশুতি রাত্রে, জনমানবহীন যমুনার তীরে কে আর তাহাকে সাহায্য 
করিতে আসিবে ? 

ক্রমে রামদাসের দুশ্চিন্তা বাড়িয়া চলে। নৌকা এরূপ কাৎ 
হইয়া থাকিলে অবশ্যই ডুবিবে এবং তাহার সৰ্ব্বস্ব বিলীন হইবে 
জলগর্ভে। তাছাড়া, না ডুবিলেও বিপদের আশঙ্কা কিছু কম নয়। 
তীরস্থিত এই বিজন অরণ্যে দন্যুদের আনাগোনা আছে। কখন 
তাহার! হা-রে-রে করিয়া নৌকায় চড়াও হয়, মালপত্র, টাকাকডি 
লুটপাট করিয়া নেয়, কে জানে? 

নিরুপায় হইয়া কেবলি ভাবিতেছেন। হঠাৎ চোখে পড়িল, 
অদূরস্থিত টিলায় এক মৃতু দীপশিখা। সঙ্গে সঙ্গে আশার আলো 
জ্বলিয়া উঠে রামদাসের অন্তরে । একবার শেষ চেষ্টা করিয়! দেখা 
যাক না কেন? হয়তো টিলার উপরে কোন বসতি রহিয়াছে। 
ওখানকার কাহাকেও দিয়া কি আশপাশ হইতে লোকজন সংগ্রহ 
করা যায় না? 

সাঁতরাইয়া তখনি তীরে উঠিলেন, আলো লক্ষ্য করিয়৷ ত্রস্তপদে 
আরোহণ করিলেন টিলার শীর্ষদেশে । 


৭৬ ভারতের সাধক 


১ সঙ্গে সঙ্গে নয়নপথে পতিত হইল এক পর্ণকুটির। ভিতরে 
প্রদীপের ক্ষীণ আলো! মিটিমিটি জবলিতেছে, আর এক পাশে স্থাপিত 
রহিয়াছেন নয়নাভিরাম কৃষ্ণবিগ্রহ। সম্মুখে এক দেবপ্রতিম বৈষ্ণব 
সাধক ভজনরত। কি জানি কেন এই সাধককে দর্শন করা মাত্র 
রামদাসের অন্তরে জাগিয়া উঠিল এক সুচূঢ বিশ্বাস। ভক্তিভরে 
সন্তৰ্পণে তিনি প্রণাম নিবেদন করিলেন। 

উঠিয়া দাড়াইতেই সপ্রশ্ন দৃষ্টিতে সনাতন আগন্তকের মুখের 
দিকে চাহিলেন। রামদাস করজোড়ে নিবেদন করিলেন তাহার 
বিপদের কাহিনী । কাতর কণ্ঠে মিনতি করিয়া কহিলেন, “মহারাজ, 
আমি আজ বড় বিপন্ন, যমুনাগর্ভে আমার সর্ববস্ব খোয়াতে বসেছি । 
ভাগ্যক্রমে এই বিজন স্থানে আপনার মত মহাপুরুষের দর্শন পেলাম | 
আমার অন্তরাত্মা থেকে কে যেন কেবলি ডেকে বলছে, আপনার 
কৃপা ছাড়া আমার উদ্ধারের কোন আশা নেই। অকপটে চরণতলে 
আশ্রয় নিলাম, আপনি আমায় বাঁচান ৷” 

আর্তের কাতরোক্তিতে সনাতনের হৃদয় বিগলিত হইল। সিপ্ধমধুর 
কণ্ঠে কহিলেন, “বাবা, তুমি এত অধীর হ'য়ে! না, শান্ত হও, আমার 
মদনগোপালজী তোমায় কৃপা করবেন। এ বিপদ থেকে তুমি মুক্ত 
হবে। যাও নির্ভয়ে নেমে গিয়ে যমুনা তীরে অপেক্ষা করো ৷» 

আশীবর্বাদ ও অভয় লাভে রামদাসের হৃদয় কথঞ্চিৎ শান্ত হইল। 
টিলা হইতে অবতরণের আগে কহিলেন, “মহারাজ, আমি সঙ্থলপ 
করলাম, এ বিপদ থেকে উদ্ধার পেলে আমার এবারকার বাণিজ্যের 
সবটা মুনাফা আপনার এই দেববিগ্রহের সেবায় আমি নিয়োজিত 
করবো” 

সনাতনের শুভেচ্ছায় সেই রাত্রেই রামদাস কাপুরকে বিপদমুক্ত 
হইতে দেখা যায়। কোথা হইতে অলৌকিকভাবে যমুনাবক্ষে 


প্রবাহিত হয় নূতন আ্রোতধারা | চড়ায় আবদ্ধ পণ্যবাহী বিপন্ন তরী 
আবার নিজপথে ভাসিয় চলে । 


সনাতন গোস্বামী ॥ ৭৭ 


বাণিজ্য হইতে ফিরিয়া রামদাস কাপুর তাড়াতাড়ি বৃন্দাবর্নে 
চলিয়া আসেন। সনাতনের নিকট হইতে সন্ত্রীক দীক্ষা গ্রহণ 
করিয়া ধন্য হন। তাছাড়া, সেবারকার বাণিজ্যের সবটা লভ্যাংশ 
মদনগোপালজীর সেবায় তিনি উৎসর্গ করেন। সেই বিপুল অর্থে 
নিশ্মিত হয় শ্রীবিগ্রহের জন্য সুরম্য মন্দির, জগমোহন ও নাটশালা। 
প্রচুর ভূসম্পত্তি ক্রয় করিয়া ঠাকুরের সেবা ও ভোগ বিতরণের 
স্থায়ী ব্যবস্থাও এই সঙ্গে করা হয়। 

সনাতনের সেবিত এই মদনগোপাল কিন্তু ক্রমে জনসাধারণের 
কাছে মদনমোহন নামেই পরিচিত হইয়া উঠেন। উত্তরকালে নানা 
ঘটনাচক্রের মধ্য দিয়া এই লীলাময় শ্রীবিগ্রহ জয়পুরে স্থানান্তরিত 
হইয়াছিলেন। 

ইষ্টদেবের মন্দির নির্মাণ ও সেবাকার্যের চমৎকার বন্দোবস্ত 
এভাবে আপনা হইতেই হইয়া যায়। সনাতনের সকল দুশ্চিন্তা দূর 
হয়, প্রাণমন ভরিয়া উঠে অপার তৃপ্তিতে | 

প্রেমপুরিত হৃদয়ে, গলদশ্রুনয়নে শ্রীবি গ্রহের সম্মুখে দণ্ডবৎ করিয়া 
কহিতে থাকেন, “ঠাকুর, আগে ছিলে চৌবে ভবনে, তারপর এলে 
কাঙ্গাল ভক্ত সনাতনের ঝুপড়িতে। এবার তুমি এসে দাড়িয়েছে 
ব্রজমণ্ডলের তীর্থকামী ভক্তসমাজের নয়নসমক্ষে তীর্থরাজরূপে। 
জীবের কল্যাণের জন্য কৃপাভরে যে সেবালীল। এখানে তুমি প্রকট 
করেছো, তা অব্যাহত থাকুক, এই মোর একান্ত প্রার্থনা । এবার 
এখান থেকে আমার ছুটি দা, প্রভু ৷” 

নবনিম্মিত সুরম্য এ ইষ্ট মন্দিরে সনাতন কিন্তু একদিনও বাস 
করেন নাই। পূর্ব্ববৎ বৃক্ষতল আর পর্ণকুটিরই হয় সর্ব্বতাগী কচ্ছুবতী 
সাধকের একমাত্র আশ্রয়। 

এখন হইতে কখনো গোবদ্ধনের পাদমূলে, কখনে। রাধাকুণ্ডের 


তীরে, কখনো বা গোকুলের অরণ্য অঞ্চলে ঝুপড়ি বাঁধিয়া একান্ত 
নিষ্ঠায় তিনি সাধন-ভজন করিতে থাকেন। 


রঃ ভারতের সাধক 
১ লুপ্ত তীর্থ উদ্ধারের যে নির্দেশ প্রভু শ্রীচৈতন্যের নিকট হইতে 
সনাতন পাইয়াছেন ক্ষণেকের তরেও তিনি তাহ! বিস্মৃত হন নাই। 
এ সময়ে যখন যেখানে অবস্থান করিতেন, তাহার চারিদিকে তীর্থ 
ও তীর্থবিগ্রহের আবিষ্কার চেষ্টা ছিল তাহার সাধনার অন্যতম অঙ্গ | 
প্রভুর প্রেরণায় উদ্বুদ্ধ হইয়া সনাতন ক্রমে ক্রমে অনেকগুলি তীর্থকে 
পুনরুজ্জীবিত করেন, তারপর সেগুলিকে তুলিয়া! ধরেন জন-চৈতন্ের 
সমক্ষে। এস্থলে বিশেষভাবে উল্লেখযোগ্য যে, নন্দগ্রামে নন্দ 
যশোদা, বলভদ্ৰ ও কৃক্ণবিগ্রহ স্থাপন করিয়া তিনি ভক্ত সমাজের 
ধন্যবাদভাজন হন। 

লোকনাথ গোস্বামী ও ভূগর্ভ পণ্ডিত আগে হইতেই শ্রীচৈতন্যের 
নির্দেশ অন্ধ্যায়ী ব্রজমগ্ডলে সাধন-ভজন করিতেছেন । অতঃপর 
একে একে আসিয়া উপস্থিত হন রূপ গোস্বামী, গোপাল ভট্ট, রঘুনাথ- 
ভট্ট, রঘুনাথদাস গোস্বামী প্রভৃতি। প্রত্যেকেই ভক্তিসাধনার এক 
একটি দিক্পাল। ইহাদের অত্যুগ্র সাধনা, ত্যাগ, বৈরাগ্য ও শাস্ত্র- 
জ্ঞানের প্রভায় সার! উত্তর ভারতের অধ্যাত্মজীবন উদ্ভাসিত হইয়া 
উঠে। আর এই সাধকগোষ্ঠীর মধ্যমণিরূপে অধিষ্ঠিত থাকেন অশেষ 
শাস্ত্রবিদ্‌ ধীর-গম্ভীর আত্মকাম মহাপুরুষ সনাতন গোস্বামী । 

প্রভু শ্রীচৈতন্ের নির্দেশ ছিল, ভক্তিশাস্্র উদ্ধার করিতে হইবে 
এবং প্রবল উদ্যমে প্রচার করিতে হইবে নব নব বৈষবীয় দর্শন, 
স্মৃতি ও সাধন-ভজনের গ্রন্থ | এই নির্দেশ সনাতন একদিনের তরেও 
বিস্মৃত হন নাই। ভক্ত ও অনুগত বন্ধুবান্ধবদের সংখ্যা বৃদ্ধি পাইতে 
থাকিলে ইহাদের সাহায্যে দিনের পর দিন তিনি সংগ্রহ করেন 
অজস্র প্রাচীন ভক্তিশাস্ত্ের গ্ন্থ। শুধু তাহাই নয়, নবতর রচনার 
দিকেও তাহার দৃষ্টি প্রসারিত হয়। নিজে কতকগুলি শাস্তরগরন্থ যেমন 
রচনা করেন তেমনি তাহার আধ্যাত্মিক প্রেরণায় ও নেতৃত্বে লিখিত 


হয় গৌড়ীয় বৈষ্ণবদৰ্শন, স্মৃতি, ও ভজন-পূজনের গ্রন্থ ও নানা ধরণের 
টাকা ভাষ্য । 

সনাতন গোস্বামী ৭৯ 


গৌড়ীয় বৈষ্ণবদের শাস্ত্রভিত্তি নির্মাণে ও গৌরবময় এতিহয গড়িয়া! 
তুলিতে যে অবদান সনাতন গোস্বামী রাখিয়া গিয়াছেন তাহার 
তুলনা বিরল । এই মহান কর্ম্মকে তিনি গণ্য করিয়াছিলেন প্রভু 
ক্ীচৈতন্যের আদিষ্ট ব্রতরূপে । বলা বাহুল্য এ ব্রত সাফল্যের সহিত 
তিনি উদ্যাপন করিয়া যাঁন। 

ত্যাগ তিতিক্ষা, বৈরাগ্যময় সাধনা! ও কৃষ্ণপ্রেমের পরম অনুভূতির 
সহিত সনাতন গোস্বামীর জীবনে মিলিত হইয়াছিল অসাধারণ 
প্রতিভা, শাস্ত্রজ্ঞান ও শ্রমনিষ্ঠা। বহুতর নিজস্ব রচনা, সঙ্কলন ও 
সম্পাদনার মধ্যে তাহার এই জীবন বৈশিষ্ট্যের ছাপ পরিস্ফুট হইয়া 
রহিয়াছে । 

পণ্ডিতের শাস্তরচ্চা ও সাধকের প্রত্যক্ষীভূত সুক্মলৌকের 
অন্ুভূতি--এই দুইটি পৃথক বস্ত। কিন্ত যে সব ক্ষেত্রে এই ছুটির 
সমাবেশ ঘটে, তাহ! হইয়। উঠে এক দুর্লভ সম্পদ । সনাতনের রচনা 
ও সম্পাদনায় এই বৈশিষ্ট্য দৃষ্টিগোচর হয়। তাহার নিজস্ব গ্রন্থাদির 
মধ্যে রহিয়াছে  লীলাস্তব, বৈষ্ণবীয় স্মৃতি হরিভক্তিবিলাসের ‘দিগ, 
দর্শিনী’ টীকা, বৃহৎ ভাগবতামৃত, ভাগবতামুতের টীকা ও বৃহৎ 
বৈষ্ণবতোষণী টীকা ৷ 

ইষ্ট-বিগ্রহের ভজন-পুজনের সময় আপ্তকাম সাধক সনাতনের 
শ্রীমুখ হইতে অজশ্রধারে নির্গত হইত লীলামাহাত্ম্যের স্তব ও দৈন্যময় 
প্রার্থনা। ইহারই সম্কলন হইতেছে “লীলাস্তব” | 

গোস্বামী গোপাল ভট্টকৃত “হরিভক্তিবিলাস' এক মহামূল্যবান 
বৈষ্ণব-স্মৃতি। গৌড়ীয় বৈষ্ণবদের কৃত্য ও আচারসমূহ ইহাতে 
বিস্তারিত ভাবে বর্ণিত হইয়াছে । গোপাল ভট্টের নামে এই গ্রন্থ 
প্রচারিত হইলেও ইহার সঙ্কলনে সনাতনের পাণ্ডিত্য ও প্রতিভার 
প্রভাব ছিল দূরপ্রসারী। সনাতন নিজে এই বিরাট স্মৃতিগ্রন্থের 
টাকা প্রণয়ন করেন। তাহার এই টাকার উদ্দেশ্য প্রামাণ্য শাস্ত্র 
বাক্যের উদ্ধৃতি ও যথোচিত যুক্তিতর্ক প্রয়োগের দ্বারা জটিল সমস্তা- 


৮০ ভারতের সাধক 
সমূহের সমাধান করা। 'হরিভক্তি বিলাস'এর গ্রন্থকাররূপে বয়ঃকনিষ্ঠ 
গোপাল ভট্টকে আগাইয়া দিয়া দিক্পাল শীস্ত্রবিদ্‌ সনাতন যে ভাবে 
বিরাট বনস্পতির মত ছায়া বিস্তার করিয়াছেন, নান! সিদ্ধান্তময়, 
বিতর্কবহুল এ স্থৃতিগ্রন্থের পৃষ্ঠরক্ষার্থ দণ্ডায়মান হইয়াছেন, তাহা 
তাহার মত প্রবীণ সাধক ও মনীষীরই উপযুক্ত। 

বৃহৎ-ভাগবতামূত নামক প্রসিদ্ধ গ্রন্থে সনাতন ভক্তিশান্ত্-সাগর 
মন্থন করিয়াছেন। একদিকে বৈফবধর্মের মর্ম্মকথ| যেমন ইহাতে 
উদ্ঘটিত হইয়াছে, অপরদিকে তেমনি বিস্তারিত হইয়াছে বিভিন্ন 
অবতারের তত্ব ও প্রেমভক্তি-ধর্ম্মের সাধনপ্রণালী। বৈষ্ণব সাধকদের 
কাছে এই গ্রন্থ অমৃতের খনি বিশেষ । এ গ্রন্থের সিদ্ধান্ত ও নির্দেশ 
সহজতর করার উদ্দেশ্যে সনাতন একটি বিস্তৃত টাকা প্রণয়ন করেন, 
তাহা “দিগ.দিনী' নামে পরিচিত । 

সনাতনের শাস্ত্রসাধনার চরম অবদান- বৃহৎ বৈষ্ণবতোষণী নামক 
ভাগবতের টীকা। বেদান্তের নিগৃঢ় পরমতত্ব ও ভগবৎ ভক্তির অমৃতময় 
ব্যাখ্যার মহামিলন ঘটিয়াছে মহামুনি বেদব্যাস রচিত জ্রীমদ্ভাগবতে। 
বৈষণবধর্ের শ্রেষ্ঠ প্রবর্তক ও টাকা-ভাস্তাকারেরা প্রধানতঃ প্রেমভক্তি- 
শাস্ত্রের এই অম্ৃতনির্ঝর হইতেই পরম পথের পাথেয় সংগ্রহ করিয়াছেন, 
বার ধার নিজন্য সিদ্ধান্ত ও সাধনার ধারা উন্মুক্ত করিয়া নিয়াছেন। 
গৌড়ীয় বৈষ্ণবসমাজের পক্ষ হইতে প্রবীণ সাধক সনাতন এই মহান 
আকর গ্রন্থের দশম স্কন্দ বা কৃষ্ণ জন্মধণ্ডের এক বিস্তীর্ণ টীকা প্রণয়ন 
করেন। পাণ্ডিত্য ও রসমাধূর্য্যের দিক দিয়া সনাতনের বৈষ্ণবতোষণী 
ভক্তিশাস্ত্ের জগতে এক বিশিষ্ট স্থান অধিকার করিয়া আছে । বিশিষ্ট 
গবেষকদের মতে, সনাতনের “বৈষ্ণৱতোষণী’ যে ভাবে ভাগবতের 
ছরহ স্থলের ব্যাখ্যায় আলোকপাত করিয়াছে, অনেক প্রাচীন টীকায়ও 
তাহা পাওয়া যায় ন|। 

বৈষ্ণবতোষণী টীকা রচনা করার কালে সনাতন ছিলেন অতিশয় 
বৃদ্ধ, প্রায় চলৎশক্তিহীন। এসময়ে বয়ঃকনিষ্ঠ ও অনুগত গোস্বামীদ্বয় 


সনাতন গোস্বামী ৮১ 
রঘুনাথ ভট্ট ও রঘুনাথ দাস সবর্বদা তাহার সেবক ও সহকারীরূপে 
সঙ্গে থাকিয়া এই গ্রন্থ প্রণয়নে নানাভাবে সাহায্য করেন । বৈষ্ণব- 
তোবণীই সনাতন গোস্বামীর শেষ রচনা, যে বৎসর এই মহাগ্রন্থ 
সমাপ্ত হয়, সেই বৎসরই তাহার জীবনদীপ হয় নিব্বাপিত। 


সনাতনের দেহান্তের প্রায় পঁচিশ বৎসর পরে তাহার ভ্রাতুষ্পুত্র, 
শিশ্যপ্রতিম শ্রীজীব গোস্বামী, স্ুবিস্তুত বৈষ্বতোষণীর এক সংক্ষিপ্ত 
ও সহজবোধ্য সংস্করণ প্রকাশ করেন। ইহার নাম দেওয়া হয় 
'লঘুতোষণী? । 


অন্থুজ রূপ গোস্বামীর সুপ্রসিদ্ধ গ্রন্থ “ভক্তিরসামৃতসিন্ধুর'র উপরও 
সনাতন গোস্বামীর যথেষ্ট প্রভাব ছিল। গোপাল ভট্টের হরিভক্তি- 
বিলাস-এর মত রূপের এই গ্রন্থখানির পশ্চাতেও রহিয়াছে সনাতনের 
অধ্যাত্স-প্রেরণা, ক্ষুরধার পাণ্ডিত্য ও পরমতত্বের ব্যাখ্য! বিশ্লেষণ । 
ভক্তিসাধনার নিগৃট প্রণালী ও ভাবরসের মাধুর্য প্রভৃতি যাহা কিছুই 
ইহাতে প্রকটিত হইয়াছে, অনেকাংশে তাহা সনাতনেরই প্রতিভা, ও 
সাধনান্থৃভূতির স্বাক্ষর বহন করে| 


সমকালীন ব্রজমণ্ডলে গৌড়ীয় সাধক ও শান্ত্বিদ্দের মধ্যে 
সনাতন ছিলেন বয়ঃজ্যে্ঠ। তাছাড়া কৃচ্ছ ব্রত, সাধনা, পাণ্ডিত্য ও 
প্রজ্ঞার দিক দিয়াও তাহার সমকক্ষ কেহ ছিলেন না| তাই দেখা 
যায়, এই মহাপুরুষের সুদীর্ঘ জীবনকালে সারা ব্রজমগ্ডল তাহার . 
ব্যক্তিত্ব, প্রতিভা ও সিদ্ধির কাছে মস্তক অবনত করিয়া রহিয়াছে। 
ভক্তিশাস্ত্র সম্বন্ধে যিনিই যে গ্রন্থ এ সময়ে লিখিতেন, যে সিদ্ধান্ত ও 
মতবাদ স্থাপন করিতেন, সনাতনের সম্মতি ও সমর্থন ছাড়া তাহা 
ভক্ত সমাজে গৃহীত হইতে পারিত না । 

শ্রীচৈতন্ত নীলাচলে অপ্রকট হন ১৫৩৩ খৃষ্টাব্দে । এই. দুঃসংবাদ 
শোনার পর হইতেই সনাতনের বহিরঙ্গ জীবনে ছেদ পড়িতে দেখা 
যায়। কর্মজীবন হইতে নিজেকে প্রায় গুটাইয়া নিয়! ইষ্ট বিগ্রহের 

৮২ ভারতের সাধক নী 
নিরন্তর ধ্যান ও ভজনে তিনি তন্ময় হইয়া যান। তারপর ধীরে 
ধীরে মহাসাধক প্রবিষ্ট হন ভক্তি-সাধনার গভীরতম স্তরে । 
সনাতনের ত্যাগ, বৈরাগ্য, পাণ্ডিত্য ও প্রেমভক্তি সাধনার 
এশ্বর্ষ্যের কথা ইতিমধ্যে শুধু ব্রজমগ্ডলেই নয়, সারা উত্তর ভারতে 
ব্যাপ্ত হইয়া পড়ে। দূর দূরান্ত হইতে ভক্ত সাধকের! দলে দলে 
আনিয়া তাহার দর্শনের জন্য ভীড় জমায়। কুঞ্জকুটির আলো-করা! 
এই দেবমানবের চরণে লুষ্ঠিত হইয়া সকলে হয় কৃতকৃতার্থ। 
সনাতনের এ সময়কার সাধনৈশ্ব্্য সম্বন্ধে নানা কাহিনী প্রচলিত 
আছে। সেবার বারাণসী হইতে এক বুদ্ধ ব্রাহ্মণ হস্তদন্ত হইয়। 
সনাতনের কুটিরে আসিয়া উপস্থিত। বর্ধমান জেলার মানকড়ে 
তাহার বাড়ী, নাম জীবন ঠাকুর । সৎ ও ধর্ম্মনিষ্ঠ বলিয়া লোকে 
তাহাকে জানে ; চির জীবন কাটাইয়া আসিয়াছেন দারিদ্রের সহিত 
নিরন্তর যুঝিয়া | কিন্তু বৃদ্ধ বয়সে আর যেন দমে কুলাইতেছে না। 
সেদিন আর্তভাবে বিশ্বনাথের চরণে বার বার প্রার্থনা জানাইলেন, 
“বাবা, দারিদ্র্যের এ জ্বালা আর যে সহ হচ্ছে না, এবার কৃপ। করে 
আমায় রক্ষা করো, অর্থ প্রাপ্তির কোন সন্ধান বলে দাও ৷” 
নিশাযোগে প্রত্যাদেশ মিলিল “ওরে, তুই শিগ্‌গীর ব্রজমণ্ডলে 
চলে যা। সেখানে গিয়ে সনাতন গোস্বামীর শরণ নে। মহার্ঘ 
রত্ন পড়ে রয়েছে তার সন্ধানে । তাঁর করুণা হলে তোর সবব 
দারিদ্র্য-দুঃখ চিরতরে দূর হবে|” টু 
কালবিলম্ব ন| করিয়৷ জীবন ঠাকুর ত্রজমণ্ডলে আসিয়া উপস্থিত 
. হন। সনাতন গোস্বামীর পদতলে পড়িয়া সবিস্তারে নিবেদন করেন 
স্বপ্লাদেশের কথা | হি 
এ কাহিনী শুনিয়া গোস্বামী প্রভু তো মহা বিশ্মিত। নিজে তিনি 
কাঙ্গাল বৈষ্ণব, রিক্ত সন্ন্যাসী। ব্রাহ্মণের এই দারিজ্রয তিনি কি 
করিয়া ঘুচাইবেন? আজকাল ভজন-পুজন সারিবার পর যেটুকু 
সময় অবশিষ্ট থাকে, তাহা অতিবাহিত হয় ইঞ্টদেবের ধ্যান জপে | 

বাহিরের কাহারো সঙ্গেই বড় একট! সম্পর্ক রাখেন না। এ ব্রাহ্মণের 
সাহায্যের জন্য কাহাকে ধরিবেন, কাহার কাছে উপস্থিত হইবেন, 
ভাবিয়া পান না। 

সহস। স্মৃতিপটে ভাসিয়৷ উঠে পুরাতন একটি ঘটনার কথা । 
তাই তো। দারিজ্রযক্লিষ্ট এই মানুষটির সাহায্য তো তিনি করিতে 
পারেন। সে অনেক দিন আগের কথা । যমুনার তট ধরিয়া 
সনাতন আপন মনে ভজন করিতে করিতে যাইতেছেন, হঠাৎ 
পায়ে ঠেকিল এক দুর্লভ রত্ব। মৃত্তিকা হইতে তখনি তাড়াতাড়ি 
উহ! তুলিয়া নিলেন। পরক্ষণেই মনে খেলিয়া গেল চিন্তার ঝলক। 
সর্ববত্যাগী কৃচ্ছ,ব্রতী সন্যাসী তিনি, এ রত্ব দিয়া তাহার কোন্‌ কাজ? 
বরং যত শীঘ্র এটিকে যমুনায় বিসর্জন দেওয়৷ যায় ততই মঙ্গল । 
আবার ভাবিলেন, শ্রীভগবানের কি ইচ্ছা তা কে জানে? হয়তো 
এই রত্ব দরিয়া কোন দুঃখী বা বিপন্ন মানুষের প্রাণ বাঁচিতে পারে। 
জলে ফেলিয়া না দিয়া তটের বস্তু তটে রাখিয়া দেওয়াই সমীচীন । 
সামনেই একটি চিহ্নিত স্থানে রত্বটি প্রোথিত করিয়া সনাতন আপন 
কুটিরে ফিরিয়া আমিলেন। 

এতকাল সেই রত্বের কথা তাহার স্মরণে ছিল না। এবার মহা 
উৎফুল্ল হইয়। ভাঁবিলেন, ভালই হইল, এই অভাবগ্রস্ত ত্রান্মণই তবে 
উহা গ্রহণ করুক। - 

যেস্থানে উহা প্রোথিত আছে তাহার সন্ধান বলিয়া দিলেন, 
প্রসন্ন মধুর কণ্ঠে কহিলেন, “বাবা, এ রত্ন তুমি এখনি তুলে নিয়ে যাও, 
দারিদ্রযর্লেশ তোমার দূর হোক |” কথা কয়টি বলার পরই গোস্বামী 
আবার মগ্ন হইলেন ইষ্টধ্যানে। 

জীবন ঠাকুর সোৎসাহে তখনি নদী তীরে ছুটিয়া আসেন। 
নির্দেশিত গোপন স্থান হইতে উদ্ধার করেন সেই দুর্লভ সম্পদ। 

হস্তস্থিত রত্বখণ্ড কূর্য্যকরে ঝলসিয়া উঠে । দরিদ্র ব্রাহ্মণ বিস্ময়ে 
হন হতবাক্‌ । একি অদ্ভুত দৈবী লীলা প্রকটিত তাহার জীবনে? 

সাত রাজার ধন মাণিক আজ যে তাহার মত চির কাঙ্গালের মুঠোর 
মধ্যে | এই মহার্ঘ বস্তু বিক্রয় কর! মাত্র মিলিবে অগণিত অর্থ, 
এশ্বর্য্যের তাহার সীমা থাকিবে না। 

সনাতনের কৃপীতেই জীবন ঠাকুর আজ এই বিপুল সম্পদের 
অধিকারী | তাই তাহার কথা মনে হইতেই কৃতজ্ঞতায় নয়ন দুটি 
অশ্রসজল হইয়া আসে | 

হঠাৎ জীবন ঠাকুরের চেতনার দ্বারে এক প্রচণ্ড আঘাত লাগে। 
সমগ্র সত্তায় জাগে আলোড়ন । সবিস্ময়ে ভাবিতে বসেন, ধন- 
সম্পদের লোভে পুণ্যধাম বারাণসী হইতে বৃন্দাবন অবধি তিনি 
পদত্রজে ছুটিয়া আসিয়াছেন, আর সনাতনের কৃপার ফলে করায়ন্ত 
হইয়াছে রাজভোগ্য রতু। অথচ সেই সনাতন গোস্বামীর বিন্দুমাত্র 
হু'স নাই এই মহার্থ বন্তটির দিকে। এতকাল এটির কথা বিস্মতই 
ছিলেন, যদিই বা আর্তের কাতর ক্রন্দনে সে কথা মনে পড়িয়াছে, 
তাহার সন্ধানটি বলিয়া দিয়াই আবার ডুবিয়া গেলেন ধ্যান ভজনে । 
কোন্‌ অমৃত ভূঞ্জনের ফলে গোস্বামী এমন বিভোর হইয়া আছেন? 
কোন্‌ পরম ধনের অধিকারী তিনি যাহ! এমন রাজবাঞ্চিত রত্বুকে তুচ্ছ 
‘জ্ঞান করায় ? অতুল বিস্তবৈভব, রাজসম্মান ত্যাগ করিয়া আসিয়া 


সনাতন ভজনানন্দে আত্মবিস্ৃত হইয়া আছেন, রূপান্তরিত হইয়াছেন. 


দেবমানবরূপে । আর জীবন ঠাকুর শিবরুপায় সেই দেবমানবেরই 
সান্নিধ্য ও কৃপাপ্রসাদ পাইয়া তুচ্ছ রত্বের মোহে হইয়াছেন আচ্ছন্ন, 
ঘৃণ্য বিষয়কীটের জীবন আকড়াইয়া ধরিতে চলিয়াছেন আরো! 
দৃঢ়হত্তে । 

পরম ধন লাভের তীব্র আকুতি জাগিয়া উঠে ব্রাহ্মণের অন্তরে ৷ 
এক অভূতপূর্বব দিব্য চেতনায় হন উদ্ুদ্ধ | মুহ্র্তমধ্যে সেই মহার্থ 
রত্ন লোস্ট্রংৎ নিক্ষেপ করেন যমুনায় । তারপর ত্রস্ত পদে সনাতনের 
কুঞ্জে ফিরিয়া! যান। দগুবৎ করিয়া গলদাশ্রুলোচনে নিবেদন করেন, 
“প্রভু, আমি অতি জীবাধম। নিজের তুচ্ছ ঘর সংসারের মায়ায় 

আবদ্ধ হয়ে আছি। দারিদ্র্যে নিষ্পিষ্ট হয়ে সদাই উদগ্র হয়ে আছি 
অর্থলাভের জন্য । আজ আপনার সানিধ্যে এসে আমার জ্ঞানচক্ষু 
উন্মীলিত হয়েছে । যে ধনে ধনী হয়ে মণিকেও আপনি মণি বলে 
গণ্য করছেন না, কৃপা করে তারই কিছুটা আমায় দিন। অর্থের 
বদলে দিন পরমার্থ। আজ থেকে আপনার চরণেই নিজেকে উৎসর্গ 
করলাম ।”৮ 

সনাতনের নিকট দীক্ষা গ্রহণের পর শুরু হয় জীবন ঠাকুরের 
অধ্যাত্মজীবনের অভিযাত্র। | নূতন মানুষে তিনি রূপান্তরিত হন | 
উত্তরকালে তাহার বংশ খ্যাত হইয়া উঠে কাঠমাগুরার গোস্বামী 
পরিবার নামে । 

জীবনের শেষ পর্য্যায়ে সনাতন নন্দীশ্বরের মানসগঙ্গা নামক পুণ্য 
সরোবরের তীরে আসিয়া সঙ্গোপনে অবস্থান করিতে থাকেন। 
উত্তরকাঁলে এ স্থানটি বৈঠান বলিয়! খ্যাত হয়| নিকটেই চক্রেশ্বর 
মহাদেবের মন্দির | এই স্থানে এক বৃক্ষতলে বসিয়া মহাসাধক ব্রতী 
হন তাহার চরম অধ্যাত্স-সাধনায়। নাঁনাহারের দিকে কোন হু'স 
নাই, একেবারে অজগর বৃত্তি। অন্তরে সদা চলিয়াছে কৃষ্ণভজন 
আর কৃষ্লীলার অন্ুধ্যান | j 

সনাতন এ সময়ে অতিবৃদ্ধ, বয়স নববই বৎসরের কাছাকাছি । 
কথিত আছে এই বয়সে প্রাণপ্রিয় ভক্তের এই কৃচ্ছ,সাধন দেখিয়া 
ইষ্টদেব নিজেই ব্যগ্রভাবে বুক্ষতলে আসিয়া উপস্থিত হন। গোপ 
বালকের ছদ্মবেশে ভার গ্রহণ করেন তাহার দৈনন্দিন আহার্যের ৷ 
ভক্তিরত্রাকর’ এই রসমধুর লীলার উল্লেখ করিয়া লিখিয়াছেন__ 


কৃষ্ণ গোপবালকের ছলে দুগ্ধ লৈয়া। 

দাড়াইলা গোস্বামী সম্মুখে, হর্ষ হৈয়া। 
গোরক্ষক বেশ, মাথে উষ্ণীষ শোভয় । 
দুগ্ধভাণ্ড হাতে করি, গোস্বামীরে কয় | 


৮৬ ভারতের সাধক 
আছহ নির্জনে, তোমা কেহ নাহি জানে ৷ 

দেখিলাম তোমারে আসিয়া গোচারণে । 

এই দুগ্ধ পান কর, আমার কথায় । 

লইয়া যাইব ভাণ্ড, রাখিও এথায়। 

কুটিরে রহিলে, মো! সভার সুখ হবে । 

এছে রহ, নহিলে ব্রজবাসী দুঃখ পাবে । 

(৫ম তরঙ্গ, পৃঃ ২৫০-২৫১ ) 

ক্রমে ভক্ত ভগবানের এই প্রেমলীলার কথা লোকমুখে প্রচারিত 

হইয়া পড়ে । সনাতনের ভক্ত ও গুণগ্রাহীর! ব্যাকুল হইয়! বৈঠানে 
ছুটিয়া আসেন । ইহাদের অন্তুরোধ উপরোধে সনাতন কৃচ্ছ,সাধন 
হ্রাস করিতে বাধ্য হন। সবাই মিলিয়া এ বুক্ষতলে তাহার জন্য 
এক কুটির বাধিয়া দেন। এ কুটির ত্যাগ করিয়া সনাতন গোস্বামী 
বৃন্দাবনে আর ফিরিয়া যান নাই, শেষের দিন কয়টি এখানেই 
অতিবাহিত করেন। রূপ, রঘুনাথ প্রভৃতি বৃন্দাবনের গোস্বামীর, 
সারা ভারতের দিগ্‌বিজয়ী পণ্ডিত ও সার্থকনামা সাধুরা, প্রায়ই 
আসিয়া উপস্থিত হইতেন বৈঠানের এই নিভৃত পর্ণ কুটির । আপ্তকাম 


“সাধক সনাতনকে দর্শন করিয়া তাহারা ধন্য হইতেন, তাহার 
উপদেশ গ্রহণ করিয়! হইতেন উপকৃত । 


গিরি গোবদ্ধনের পরিক্রমা ছিল সনাতনের জীবনের এক প্রধান 
ব্রত। এই পুণ্যগিরি বৈঠান হইতে বেশী দূরে নয়। প্রথম প্রথম 
জরাজীর্ণ অশক্ত দেহ নিয়াও সনাতন পরিক্রমা সম্পন্ন করিতেন । 
পরের দিকে আর দৈহিক সাধ্যে তেমন কুলাইয়া উঠিত না। 
তখন তাহার সার! মনপ্রাণ পড়িয়া থাকিত ইষ্টদেব শ্রীকৃষ্ণের স্মৃতিপৃত 
এ গিরির প্রদক্ষিণ পথের দিকে । অনুশোচনা ও বেদনায় পরম 
ভাগবতের অন্তর হইয়া উঠিত ভারাক্রান্ত । 

ভক্ত হৃদয়ের আন্তি আবার সেদিন টানিয়া আনে ইট্টদেবকে ৷ 
নয়নাভিরাম মূক্তিতে গিরিধারীজী আবিস্ভূতি হন সনাতনের সমক্ষে ৷ 


সনাতন গোস্বামী ৮৭ 


প্রসন্ন মধুর হাসন্তে কহেন, “সনাতন, তোমার অন্তরে খেদ জেগেছে, 
আমার গোবদ্ধন গিরির পরিক্রমা আর তুমি করতে পারছো না । 
সেই জন্যেই তো আমি ছুটে এলাম । এই গ্যাখো, আমার হাতে 
রয়েছে গোবদ্ধনের শিলাখণ্ড | আর এতে অঙ্কিত রয়েছে আমার 
চরণচিহ্ন। এই চরণ-পাহাড়ী ভক্তিভরে তোমার কুটিরে স্থাপন 
করবে, ভজন শেষে রোজ করবে এটিকে প্রদক্ষিণ । তাতেই হবে 
তোমার গোবর্ধন পরিক্রমণের ব্রত উদ্যাপন । এতে এই জীর্ণ 
দেহে তোমার শ্রম লাঘব যেমন হবে, তেমনি আমারও বাড়বে 
আনন্দ !”> 


এখন হইতে এই চরণ-পাহাড়ীকে কেন্দ্র করিয়াই সনাতনের 
ভজন ও তপস্তার ধারা বহিয়া চলে । অতঃপর ধীরে ধীরে সমাগত 
হয় ১৫৫৪ খুষ্টাব্দের আধাট়ী পু্রিমার তিথি । সনাতন গোস্বামীর 
জীবনদ্বারে সেদিন ধ্বনিত হয় তাহার প্রাণাধিক নওলকিশোরের 
পরম আহ্বান | চরণ-পাহাড়ীর পুণ্যময় বেদীতে দণ্ডায়মান হইয়া 
জ্যোতির্ময় মূতিতে ইষ্টদেব তাহার পরম ভক্তকে দর্শন দেন | মায়িক 
জগতের যবনিকা ভেদ করিয়া সনাতন গোস্বামী বহত 

লীলাধামে | 


এই মহাপ্রয়াণের ফলে উত্তর ভারতের বৈষ্ণবীয় সাধনার, 
সারম্বত সাধনার, এক তুঙ্গ শিখর যেন সেদিন ধ্বসিয়া পড়ে। সারা 
ব্রজমণ্ডলে নামিয়া আসে করুণ শোকের ছায়া। আর গৌড়ীয় 


১ অলৌকিক ভাবে লন্ধ সনাতনের এই চরণ-পাহাড়ী একটি বটপত্রারুতি 
শিলাখণ্ড। গৌড়ীয় ভক্তের| মনে করেন, ইহা পুণ্যগিরি গোবর্ধনের প্রতীক 
এবং ইহাতে শ্রীক্কষ্ণের চরণচিহন অঙ্কিত রহিয়াছে । সনাতন মরলোঁক ত্যাগ 
করার পর শ্রীজীব গোস্বামী ও চরণ-পাহাঁড়ী নিজের ইষ্টবিগ্রহ রাধাদামোদরজীর 
মন্দিরে স্থাপন করেন ও পুজা অচ্চ'নার ব্যবস্থা করেন । আজ অবধি এই পবিত্র 
শিল! সেখানেই রহিয়াছে । 


৮৮ ভারতের সাধক 


বৈষ্ুবসমাজ তাহার দূর বিস্তারী আলোক স্তন্তটি হারাইয়া' বিহ্বল 
হইয়া পড়ে। 

সহ সহস্র শোকার্ত ব্রজবাসীর সম্মুখে, প্রভু মদনমোহনজীর 
মন্দিরপ্রাঙ্গণে সনাতন গোস্বামীর মরদেহ সমাধিস্থ কর! হয় । অগণিত 
ভক্তের শ্রদ্ধার্ঘ্য আজিও নিবেদিত হয় সেই পবিত্র ভূমিতে | 


জা হালদা 


ছোট ছেলে নারায়ণকে নিয়া রাণুবাঈ বড় বিপদে পড়িয়াছেন। 
গ্রামের স্কুলে লেখাপড়া সমাপ্ত প্রায়; সে তাহার দাঁদা গঙ্গাধরের 
সঙ্গে থাকিয়া কাজকর্ম্ম করিবে, ঘর-সংসার করিবে, ইহাই রাণুবাঈ 
চান। কিন্ত নারায়ণ এ কথায় কান পাতে না। সাধু-সম্তের খোজ 
পাইলেই তাহাদের পিছনে করে ঘোরাঘুরি, মাঝে মাঝে মঠে-মন্দিরে 
গিয়াও চোখ বুজিয়া বসিয়া থাকে | আর গঙ্গাধরের কাছে বলিয়া 
বেড়ায়, ঘরে তাহার মন মোটেই টিকে না, সন্ন্যাস নিয়া হইবে সে 
দেশত্যাগী। 

জননী সেদিন নারায়ণকে নিকটে ডাকিলেন। যা হোক একটা! 
- বুঝাঁপড়া আজ তাহার সঙ্গে করিতেই হইবে । আর দেরী করা সঙ্গত 
নয়। কোমল স্বরে কহিলেন, “বাবা নারায়ণ, এখন তুই বড় 
হয়েছিল, লেখাপড়াও কিছুটা! শিখেছিস। তোর দাদা গঙ্গাধর তো 
সংসারের জন্য খেটে খেটে সার! হল, তোর কি উচিত নয় তাঁকে 
সাহায্য করা, তার সংসারের ভার লাঘব করা? আরও একটা! 
জরুরী কথা। আমার শরীর খারাপ হয়ে যাচ্ছে দিন দিন। 
বড় বউ পার্বতীর উপর অন্যায় রকম সংসারের চাপ পড়েছে। 
তাকে সাহায্য করবার জন্য বাড়িতে একটি বউ আনা দরকার । 
তাই আমি ঠিক করেছি, আসছে মাসেই তোর বিয়ে দেবে। 
ভাল ঘরের সুলক্ষণা একটি পাত্রীও আমি মনে মনে ঠিক করে 
ফেলেছি।” 

“মা, তোমার ছুটো ইচ্ছের কোনটিই যে আমি পুরণ করতে 
পারছিনে । আমি বলি কি, আমার আশা বরং তুমি ছেড়েই দাও ৷” 
অবলীলায় উত্তর দেয় নারায়ণ। 


ao. ভারতের সাধক 


“এসব কি তুই বাজে বক্ছিস ? এ শুধু তোর দায়িত্ব এড়ানোর 
একটা ছুতো ৷” 

“না, মা, সত্যি কথাই বলছি । গৃহস্থী আমায় দিয়ে কখনো 
হবে না। জানিনে কেন এক অজানা রাজ্যের হাতছানি কেবলই 
আমায় ডাকছে। আর দ্যাখো মা, প্রায়ই আমি স্বপ্নে প্রভু রামজীকে 
দেখি, ভক্তবীর মারুতীকেও দেখি। শুধু তাই নয়, কি এক অদ্ভুত 
শৃতায় আমার হৃদয় ছটফট করে। আর ভেতর থেকে কে যেন 
বার বার অস্ষুট স্বরে বলে ওঠে__ওরে সাবধান, সাবধান--সংসারের 

জালে যেন জড়িয়ে পড়িসনে-_সদ্গুরুর কাছে ছুটে যা, মন্ত্র নে 
তার কাছ থেকে, আর এই মন্ত্রের ভেলায় চড়ে পৌছে যা প্রভু 
রামচন্দ্রজীর চরণে ৷» 

পুত্রকে হারানোর আশঙ্কায় জননীর হৃদয় কীপিয়া উঠে I 
নিজেকে সামলাইয়! নিয়া রাণুবাঈ বলেন, “বেশ তো বাবা, মন্ত্র 
নিতে হয়, রামজীর ধ্যান-জপ করতে হয়_ত৷ বাড়ীতে বসেই তো 
ওসব করা যায়। এজন্য সংসার ছাড়া কেন, বলতো ৫ 

“না, মা। সঙ্্াসীর মুক্ত জীবনই আমি নেবো । গ্রামে যখন 
সাধুসন্যাসীর জমায়েত আসে, আমি তাদের দেখে দেখে মুগ্ধ হই। 

কোন পিছুটান নেই, সঞ্চয় নেই | নেই কোন বন্ধন বা জটিলতা । 


একমনে ইষ্টধ্যান করার পরম সুযোগ রয়েছে তাদের । এই 
জীবনই আমার বড় ভাল লাগে” 


“বাবা নারায়ণ, শুধু নিজের ভালো লাগার পিছনেই চলতে 
নেই, বাপ মায়ের ভালো লাগার দিকেও যে চাইতে হয়। ভেবে 
গাখ, প্রভু রামজী ভার বাপ-মায়ের কি বাধ্যই না ছিলেন। 
তাঁদের তৃপ্তির জন্য কি-ই না করতে পারতেন তিনি। তুইও তোর 
অভাগিনী মায়ের দিকে একটু ফিরে তাকাস্‌, বাবা। সাত বছর 
আগে তোদের বাবা স্বর্গে গেছেন, দুটি নাবালক পুত্র আমার হাতে 
সপে দিয়ে। তোর তখন মাত্র পাঁচ বৎসর বয়স! কত দুঃখে কষ্টে 

তোদের ছু'ভাইকে আমি মানুষ করেছি। তোর বাবার কথা” 
মনে ক'রে, এই ছুঃখিনী মায়ের মুখ চেয়ে, তুই ঘর-সংসারে থাক্‌, 
আমাদের দুঃখের ভার লাঘব কর্‌, বাবা । আর জেনে রাখিস্, তুই 
যদি আমাদের ছৃঃখ না বুঝিস, কথার অবাধ্য হোস্‌, তবে আমিও 
আমার পথ দেখবো | হবো আত্মঘাতিনী।৮__সাশ্রুনয়নে কাতর 
কণ্ঠে একথা বলিতে বলিতে জননী নারায়ণের হাত ছুটি ধরিয়া 
ফেলিলেন। j 

মায়ের অশ্রু, পিতার মৃত্যুর করুণ স্মৃতি, নারায়ণের সঙ্কল্প 
টলাইয়া দেয়। মন তাহার কোমল হইয়া আসে । ছলছল নয়নে 
উত্তর দেয়, “মা, তুমি এমন করে কীদাকাটি করোনা | বেশ তো, 
তোমার ইচ্ছা অন্ুসারেই আমি কাজ করবে৷ ৷” 

“তা হলে, তোর বিয়ের সম্বন্ধ আমি পাকাপাকি করে ফেলি, 
কি বলিস্‌ ? আসন্‌ গাঁও-এ এক সৎ গৃহস্থ রয়েছেন, নাম তার 
ভন্জিপন্থ চোরাল্পুরকর্‌। তার একটি মেয়ে আছে, যেমনি সুন্দরী 
সুলক্ষণা, তেমনি স্বভাবটিও সুন্দর । প্রস্তাব নিয়ে তারা ঘোরাফেরা 
করছে। আমরা সন্মতি দিলেই হয়।” জননী রাণুবাঈ এবার 
স্বস্তির নিঃশ্বাস ত্যাগ করেন। পরদিনই কন্যাপক্ষের সহিত কথা 
পাকা করার জন্য লোক পাঠান। দিনক্ষণও ধার্য্য করা হয়। 


বিবাহের রাত। বরধাত্রীরা সাড়ম্বরে কনের বাড়ীতে উপস্থিত 
হইয়াছেন। বরকর্তা গঙ্গাধর মহা উৎসাহে এদিক-ওদিক ছুটাছুটি' 
করিতেছেন। আত্মীয়-কুটুম্বদের হাসি গান আনন্দ-কলরবে কান 
পাতা দায়। বাগ্ঠভাণ্ড মশালের আলো আর আতসবাজীতে 
আকাশ বাতাস সরগরম ! 
. অল্পকাল মধ্যে অনুষ্ঠান শুরু হইয়া যায়। সুসজ্জিত কনেকে 
নিয়া আসা হয় বিবাহ-সভায় | বরকনের মাঝখানে আড়াল রচনা! 


৯২ ভারতের সাধক 
' করিয়া আছে শুধু একটি পর্দা, এখনি উহা উত্তোলন করা হইবে, 
চার চোখের হইবে শুভ মিলন । 
এমন সময় জলন্ত মশালধারীদের সতর্ক করিতে গিয়া কে যেন 
গম্ভীর আওয়াজে বলিয়া উঠে__সাবধান ! বিছ্যুৎস্পৃষ্টের মত হঠাৎ 
শিহরিয়া উঠে বরবেশী নারায়ণ। চিন্তার ঝলক্‌ খেলিয়া যায় তাহার 
অন্তরে । সাবধান ? সে কি! এ কথাটি যে তাহার পূর্বেকার শোনা ; 
অন্তর্লোক হইতে উদগত এই বাণী আরো কয়েকবার যে তাহার 
নিকট পৌছিয়াছে। আজো এই বাণী তাহারই উদ্দেশে উচ্চারিত ৷ 
ভ্রান্তিবশে সংসারের জালে আজ সে জড়াইতে যাইতেছে । আর তো 
কোন দিনই এই জাল ছিন্ন করিয়া সে বাহির হইতে পারিবে না। 
নাঃ এই মুহুর্তেই ইহার একট! প্রতিবিধান সে করিবে । বিবাহের 
শৃঙ্খল এড়াইয়া এখনই এই মুহূর্তে এখান হইতে করিবে পলায়ন ৷ 
সিদ্ধান্ত অনুযায়ী কাজ করিতে দেরী হয় ন|। তৎক্ষণাৎ বরের 
টোপর ও উত্তরীয় নারায়ণ ভূতলে নিক্ষেপ করে, “জর রামজী” বলিয়া 
উচ্চকণ্ঠে ধ্বনি দেয়, বিবাহের অঙ্গন হইতে ছুটিয়া বাহির হইয়া 
আসে! তারপর বাড়ীর পিছনের রাস্তা দিয়া ধাবিত হয় নিকটস্থ 
বনের দিকে । 
বিবাহ-সভায় উপস্থিত লোকজন এ কাণ্ড দেখিয় হতবাক্‌ হইয়া 
গিয়াছে । ক্ষণপরেই তাহাদের চমক ভাঙ্গিল__ধর্ধর্, শব্দে সবাই 
করিল পলাতক বরের পশ্চাদ্ধাবন | 
চারিদিকে অন্ধকার, রাস্তাঘাট কিছুই দেখা যায় না, ইতিমধ্যে 
সবার অলক্ষ্যে নারায়ণ কোথায় উধাও হইয়া গিয়াছে। অবশেষে 
তসাহী অন্গুদরণকারীরা নিবৃত্ত হয়, হতাশ হইয়া ঘরে ফিরিয়া যায়। 
আলো হাসি গান ভরা বিবাহ-বাড়ীতে নামিয়া আসে নৈরাশ্টের 
অন্ধকার। ভগ্নদূতের মত গঙ্গাধর গৃহে ফিরিয়া আসেন, জননীর 
কাছে বর্ণনা করেন এই ছুর্দৈবের কথা । মন্মভেদী কান্নায় জননী 
ভাঙ্গিয়া পড়েন । পুত্র নারায়ণ প্রায়ই যে তাহার কাছে প্রকাশ 

করিত গৃহত্যাগের সঙ্কল্প । জননী বুঝিলেন, বিবাহ-বাসর হইতে 
পলায়ন করিয়া সেই সঙ্কললই আজ সে সিদ্ধ করিতে চলিয়াছে। 
সংসারে সে আর কোনদিন ফিরিয়া আসিবে না । 


এদিকে বিবাহ-বাসর হইতে লাফাইয়৷ পড়িয়া নারায়ণ উদ্ধশ্বাসে 
চলিয়াছে। গ্রামের চেনা রাস্তা তাহার পক্ষে মোটেই নিরাপদ 
নয়, অন্ুসরণকারীরা যে কোন সময়ে ধরিয়। ফেলিতে পারে, . 
তাই অন্ধকার বনপথ দিয়াই সে অগ্রসর হইতেছে । ছুই পা 
ক্ষত-বিক্ষত, গাছের গুড়ির আঘাতে মাথা ফাটিয়া গিয়াছে, কিন্ত 
তাহাতে কোন ভ্রুক্ষেপ নাই। উন্মাদের মত কেবলই সে ছুটিয়া 
চলিয়াছে। 

দীর্ঘপথ অতিক্রম করার পর মনে হইল, এবার সে অনেকটা 
নিরাপদ। শরীর তাহার বড় শ্রান্ত, ক্ষত ও আঘাতের বেদনায় 
কাতর। এবার কিছুটা বিশ্রাম না নিলে আর চলে না। কিন্তু 
এই অন্ধকার রাত্রে, দুর্গম বনের মধ্যে আশ্রয় কোথায় ? 

সন্মুখে দণ্ডায়মান এক বিশাল বটবৃক্ষ। নারায়ণ স্থির করিল, 
এই বৃক্ষশীখে উঠিয়া রাত কাটাইয়া দিবে। শয়নের অন্ুবিধা। 
হইলেও এ ব্যবস্থায় অন্তত হিংঅজন্তর আক্রমণের ভয় নাই। বৃক্ষের 
প্রশস্ত শাখায় অবসন্ন দেহটি এলানোর সঙ্গে সঙ্গে নিদ্রায় সে 
অভিভূত হইয়া পড়ে। 

পরদিন আবার শুরু হয় পথ চলা | বনের প্রান্তদেশে গিয়া 
এক ব্রাহ্মণের কুটিরে নারায়ণ আশ্রয় পায়। সেখানে স্নানাহার 
সম্পন্ন করার পর শরীর অনেকটা! সুস্থ হইয়া উঠে | 

ভাগ্যক্রমে একদল তীর্থযাত্রীর সঙ্গে তাহার সাক্ষীৎ। এই 
দলটি যাইতেছে পঞ্চবটি দর্শনে | প্রভু শ্রীরামচন্দ্রের পুণ্যময় লীলা- 
ভূমি এই স্থান। নারায়ণের মনপ্রাণ আনন্দে নৃত্য করিয়া উঠে; 


৯৪ ভারতের সাধক 
তীর্থচারীদের দলে তখনই সে ভিডিয়া পড়ে। তারপর এগারো 
দিনের পদযাত্রা শেষে উপনীত হয় পঞ্চবটিতে। 

এই পরম পবিভ্রতীর্থে অবস্থানের সময়ই নারায়ণের জীবনে হয় 
নব অরুণৌদয়, গুরুকৃপা ও অনন্য সাধনার বলে সে পরিণত হয় 
প্রভু-রামচন্দ্রের কৃপাধন্ এক মহান সাধকে। তাহার নব নামকরণ 
হয়__রামদাস। শীল্ত্বিদ্‌, যোগবিভূতিসম্পন্ন মহাপুরুষ, সমর্থ রামদাস 
শুধু এক সিদ্ধ রামাইৎ সাধুই নন, মহারাষ্ট্রের উজ্জীবনে ও দক্ষিণ 
ভারতে রামভক্তির প্রচারণে তাহার অবদান অসামান্য । ছত্রপতি 
শিবাজীর নব মহারাষ্ট্র নিন্মাণের, ধর্ম্মরাজ্য স্থাপনের, প্রেরণা ও 
পরিকল্পনা, উদ্ভূত হইয়াছিল এই মহাত্মার সিদ্ধজীবন হইতে। 
বৈরাগীর উত্তরীয়কে রাষ্ট্রের পতাকারূপে চিহ্নিত করিয়া দিয়া রামদাস 
ভারতের জনজীবনের পুরোভাগে স্থাপন করিয়াছিলেন ত্যাগ- 
বৈরাগ্য ও অধ্যাত্মশক্তির কালজয়ী মাহাত্ম্য । 


হায়দ্রাবাদ নগরীর পনের মাইল দূরে জাম্ব, নামক একটি ক্ষুদ্র 
গ্রাম। মহারাষ্ট্রের অন্যান্য অঞ্চলের মত এ স্থানটি রুক্ষ ও পিঙ্গল 
নয়, চারদিক রহিয়াছে শস্তশ্যামল ক্ষেত্র দিয়া ঘেরা। এই গ্রামে 
বাস করিতেন সূর্য্যজী পন্থ নামে এক সদাচারী ব্রাহ্মণ । তাহার 
পত্নী রাণুবাঈ-ও পরিচিত ছিলেন ধর্ম্মপ্রাণা মহিলারূপে । 

পন্থজীর বয়স যৌবনের কোঠা পার হইতে চলিয়াছে, কিন্তু এ 
যাবৎ কোন সন্তানাদি হয় নাই। স্বামী-স্ত্রী উভয়েরই মনে বড় 
অশান্তি। তাই ভগবৎ অনুগ্রহ লাভের জন্য নানা ধর্মানুষ্ঠান ও ব্রত 
উদ্যাপনে তাহারা ব্রতী হন, দেবদ্ধিজের সেবায় করেন আত্মনিয়োগ | 
অতঃপর কয়েক বৎসরের ব্যবধানে ইহাদের দুইটি পুত্র ভূমিষ্ঠ হয়। 


প্রথমটির নাম গঙ্গাধর, দ্বিতীয়টি নারায়ণ । এই নারায়ণই হন 
ভারতবিশ্রুত মহাসাধক-_সমর্থ রামদাস |" 


নি মু টি 


সমর্থ রামদাগ ৯৫ 
দ্বিতীয় পুত্রের জন্মের অব্যবহিত পূর্বের রাণুবাঈর অন্ত্্জাবনে 
নান! ভাবান্তর দেখা যায়। রামদাসের অন্যতম জীবনীকার গিরিধর 
লিখিয়াছেন, এই সময়ে প্রায়ই রাণুবাঈয়ের দেহে দেখা দিত দিব্য 
ভাবের আবেশ । লোকের সঙ্গ এডাইয়া তিনি নিজ্জনে আপন মনে 
ঘুরিয়া বেড়াইতেন। 
একদিন রাণুবাঈ স্বামীকে কহিলেন, পঘ্যাখো, আজকাল প্রায়ই 
আমি বড় অদ্ভুত রকমের স্বপ্ন দেখে থাকি । আর সেই সব স্বপ্রদৃশ্ঠে 
আবিভূর্ত হন প্রভু রামচন্দ্র, মা-জানকী, লক্ষণ প্রভৃতি। কখনো বা 
সামনে দাঁড়িয়ে অপুর্ব কণ্ঠে স্তবগান করছেন রামদাস মারুতী। 
একই ধরণের এই দৃশ্য কেন বার বার দেখছি, বলতে! ?৮ 


“ভালোই তো। এতে বোঝা যাচ্ছে, প্রভু শ্রীরামচন্দ্রের কৃপা 
হয়েছে আমাদের ওপর | €তামার কোলে হয়তো আসছে রামজীরই 
কোন চিহ্নিত সেবক | যাক্‌, এসব কথা যেন কারুর কাছে প্রকাশ 
ক'রে না, আর খুব সাবধানে থেকো |৮ 

অল্নকাল মধ্যেই ভূমিষ্ঠ হয় সূর্ধ্যজী পন্থের বহু প্রত্যাশিত এই 
দ্বিতীয় তনয়__রামদাস| ১৬০৮ খুষ্টাব্দের এই শুভ জন্মদিনটি, ১৫৩০ 
শকাব্দের চৈত্র মাসের শুক্লা নবমীর এই পবিত্র তিথিটি, মহারাষ্ট্রের 
ধৰ্ম্ম-সংস্কৃতির ইতিহাসে সংযোজন করিয়াছে এক উজ্জল অধ্যায়। 


পিতা ুষ্যজী পন্থ ছিলেন আচারনিষ্ঠ রক্ষণশীল ব্রাহ্মণ ৷ 
রামদাসের যখন পাঁচ বৎসর বয়স, তখন তিনি তাহার উপনয়ন 
সংস্কার করান। তারপর পুত্রকে প্রেরণ করেন গুরুপৃহে । বিস্ময়কর 
মেধা ও প্রতিভা বালকের । অল্প সময়ের মধ্যেই পাঠশালার বিদ্ধ 
তিনি আয়ত্ত করিয়া ফেলেন । 

্বল্নবিত্ত হইলেও রামদাসের পরিবারে এতদিন সুখ শান্তির 
অভাব ছিল না। কিন্তু এবার একদিন তাহাদের উপর পতিত হয় 
দৈবের নিক্করুণ আঘাত। মারাত্মক রোগে ভুগিয়া সূর্য্যজী পন্থ হঠাৎ 


৯৬ ভারতের সাধক 
পরলোকে গমন করেন। দ্বিতীয় পুত্র রামদাসের বয়স তখন মাত্র 
সাত বৎসর ৷ ৰ 

এই দারুণ বিপদে রাণুবাঈ একেবারে ধৈর্য্যহারা হন নাই। 
কিছুদিনের জন্য শক্ত হাতে সংসারের দায়িত্ব ভার তিনি গ্রহণ করেন 
এবং বড় ছেলে গঙ্গাধর বয়ঃপ্রাপ্ত হইয়া রোজগার শুরু করিলে 
তাহাকে বিবাহ করান । ইহার কয়েক বৎসর পরে জননী রামদাসকে 
গৃহস্থাতে প্রবেশ করাইয়া নিশ্চিন্ত হইতে চাহেন। কিন্তু ভবিতব্য 
ছিল অন্যরূপ | পুত্রের সেদিনকার পলায়ন সংবাদ জননীর" হৃদয়ে 
গিয়া বিদ্ধ হয় শেলের মত, দুঃসহ শোকের ভারে তিনি মুহমান 
হইয়া পড়েন। 


বিবাহ-সভা হইতে নাটকীয় অন্তর্ধানের পর প্রায় একপক্ষকাল 
কাটিয়া! গিয়াছে । পদব্রজে দীর্ঘপথ অতিক্রম করিয়! রামদাস এবার 
উপনীত হইয়াছেন গোদাবরী তীরে, নাসিকের নিকটে, পঞ্চবটির 
মহাতীর্থে। 

এখানে পৌছানোর পর দীর্ঘ পথের শ্রম যেন মুহূর্তে দূর হইয়া 
গেল । স্বগীয় আনন্দের শিহরণ তখন রামদাসের সারা দেহে-মনে ৷ 
পুণ্যতোয়া নদীতে স্নান সমাপন করিয়া তাড়াতাড়ি ছুটিয়। গেলেন 
রামচন্দ্রজীর মন্দিরে | শ্রীবিগ্রহের দর্শন পাওয়া মাত্র নিমজ্জিত 
হইলেন দিব্য আনন্দের সাগরে | 

পঞ্চবটির আশেপাশে রামচন্দ্রজীর স্মৃতিগৃত বহু স্থান রহিয়াছে । 
কয়েকমাস রামদাস মনের আনন্দে এই সব লীলাস্থল দেখিয়া 
বেড়ীন। পরিব্রাজক সাধু-সন্যাসীদের জমায়েত এখানে লাগিয়াই 
আছে। তরুণ রামদাস সোৎসাহে ইহাদের সঙ্গ করেন, সাধ্যমত 
রত হন সাধুদের সেবায় । কোন কোন মহাত্মা কাছে ভজনের 
উপদেশ তিনি প্রাপ্ত হন, নিষ্ঠাভরে তাহাই অঙ্গুসরণ করিয়া চলেন । 

যত দিন যায় রামদাসের মনের ব্যাকুলতা বাড়িতে থাকে । 


সমর্থ রাঁমদাঁস ৯৭ 


ভাবিতে থাকেন-_পরমার্থের জন্য, রামচন্দ্রজীর জন্য ঘর-সংসার 
ছাড়িয়াছেন, জননীর ন্সেহ-মমতার বন্ধন কাটাইয়া আসিয়াছেন, 
কিন্তু সেই পরমবস্ত মিলিবাঁর উপায় কই? 

বালক বয়স হইতেই সাধু-সন্তদের কাছে শুনিয়া আসিয়াছেন, 
ইষ্টলাভের জন্য চাই সদ্গুরু, চাই অমোঘ দীক্ষামন্ত্র চাই কঠোরতম 
সাধনা । কিন্তু তাহার জীবনে সর্বাগ্রে প্রয়োজন সদ্গুরুর আবির্ভাব | 
তাহা তে এ যাবৎ সম্ভব হইল না| এ সঙ্কটে কি করিবেন, কাহার 
কাছে যাইবেন ভাবিয়া কোন কুল-কিনারা পান না। 

কিন্ত নিজের যাহা সাধ্য তাহ! তো রামদাস করিতে পারেন । 
প্রতিদিন অতি প্রত্যষে উঠিয়া গোদাবরীর পবিত্র সলিলে স্নান 
করেন, তারপর অনন্নিষ্ঠায় শুরু হয় ইষ্ট শ্রীরামচন্দ্রের নামজপ 
ও কীর্তন । জপে নিবিষ্ট হইয়া কোন কোন দিন একেবারে বেহুস 
হইয়া পড়েন, সেদিন আর মাধুকরীতে যাওয়া হয় না। উপবাসেই 
দিনরাত কাটিয়া যায়৷ 

এই ব্যাকুলতা, কৃচ্ছ, ও নামসাধনের ফল অচিরে ফলিল। 
সদ্গুরুর আবির্ভাব ঘটিল তাহার জীবনে । 


পঞ্চবটির নির্জন অরণ্যের একপ্রান্তে, বৃক্ষমূলে বসিয়। তরুণ 
সাধক সেদিন সার! রাত নিবিষ্ট মনে জপ করিয়া চলিয়াছেন। ক্রমে 
রাত্রির অন্ধকার তরল হইয়া আসে। বনানীর শিরে দেখা দেয় 
উষার অরুণ রাগ, প্রভাত পাখীর কাকলী ছড়াইয়া পড়ে আকাশে 
বাতাসে । দেব-দেউলের কীসর ঘণ্টা আর সাধু-সম্ভজনের ভজনের 
দুরাগত বঙ্কার অন্তরলোকে উৎসারিত করে দিব্য আনন্দের ধারা । 
এমনি সময়ে বৃক্ষমূলে আসিয়! দাড়ান এক বৈরাগী মহাপুরুষ ৷ 
গম্ভীর কণ্ঠের আওয়াজ ধ্বনিত হয়, “বৎস, চোখ মেলে চাঁও। 
তোমার আত্তি আর ভজন-নিষ্ঠায় রামজী প্রসন্ন হয়েছেন, সেই 


আনন্দ সংবাদ দিতেই আজ এখানে আমার আগমন!” 
ন 


৯৮ ভারতের সাধক 


চোখ মেলিতেই রামদাস দেখেন সমুন্নত দেহ, জটাজুট সমন্বিত 
এক মহাত্মা তাহার সন্মুখে দণ্ডায়মান । গলে বিলম্বিত একছড়া 
তুলসীর মালা | কোমরে একফালি কৌগীন- ছাড়া আর কোন 
আচ্ছাদন নাই | বয়সে প্রাচীন হইলেও দেহের গৌরকান্তি এখনে 
অপরিয়্ান। আয়ত নয়ন দুইটি দিব্য আনন্দের ছ্যতিতে ঝক্ঝকৃ 
করিতেছে । 

দর্শন মাত্রেই রামদাসের সর্ববসত্তায় উঠে প্রবল আলোড়ন । 
অস্তরাত্মা হইতে উথ্িত হয় আশ্বাস বাণী-_“ওরে ভয় নেই, রামজীর 
কৃপাপ্রসাদ পেতে আর দেরী নেই, এই যে সম্মুখে এসে দীডিয়েছেন 
তোর সদ্গুরু, ইষ্টদেবের চরণে ইনিই যে তোকে দেবেন পৌছে” 

মোহাবিষ্টের মত এগিয়ে যান তরুণ সাধক রাঁমদাঁস। মহাত্মার 
চরণে লুটিয়ে পড়েন, সাশ্রুনয়নে আবেদন জানান, “কৃপা ক'রে যদি 
এসেছেনই, দিন আপনার পরমাশ্রয়, জীবন আমার কৃতার্থ হয়ে 
উঠুক ৷” 

র্যা, বৎস, তোমায় আমি মন্ত্র দেবো, সন্যাস দেবো। আর 
দেরী ক'রো না। তাড়াতাড়ি গোদাবরীর পবিত্র নীরে তুমি স্নান 
সমাপন ক'রে এসে ৷” 

দীক্ষা ও সন্যাস সমাপ্ত হইয়া! গেল।১ গুরু তার শিষ্যের নাম 
দিলেন রামদাস | কহিলেন, “বৎস, এখন থেকে শুধু নামেই রামদাস 


১ এই গুরুর নামধাম আজো অজ্ঞাত। রামদাসের চিঠিপত্র, রচনা ও 
সংলাপ অজস্র প্রকাশিত হইয়াছে। কিন্ত দেখ! যায়, সর্বত্রই তিনি গুরুর 
পরিচয় গোপন রাখিয়াছেন। হয়তো গুরুর নির্দেশেই তাহাকে এই 
গোঁপনীয়তা অবলম্বন করিতে হইয়াছিল। এ স্থলে উল্লেখযোগ্য যে, গুরুকরণ, 
গুরুদত্ত মন্ত্র ও গুরুশক্তিকে রামদাস অপরিহার্য্য মনে করিতেন। 

গবেষকের! মনে করেন, রামদাসের গুরু ছিলেন একজন বিশিষ্ট রামাইৎ 
সাধু, তিনি রামান্থজী বা রাষানন্দী সাধক ছিলেন না। সাধ্য সাধন সম্পর্কে 
তাহার নিজস্ব মত ও আদর্শ ছিল। অবতার রামচন্দ্রের তত্ব এবং অদ্বৈত 
বেদান্ত, এই দুইয়ের সমন্বয় বাণী তিনি প্রচার করিতেন। 


সমর্থ রামদাস ৯৯ 


নও, কর্মেও সতত করবে শ্রীরামচন্দ্রজীর দাসত্ব । নিজের আদর্শরূপে 
রাখবে মহাবীর হনুমানজীকে, মারুতী মহারাজকে ৷ মহাশক্তিধর 
ছিলেন মারুতী, আর নিজের সর্বশক্তি তিনি নিয়োজিত করেছিলেন 
অবতার পুরুষ রাঁমজীর ধর্ম্মসংস্থাপনের মহান কর্মে। কত ছুক্কৃতের 
বিনাশ করেছিলেন এই রামভক্ত, আর কত সাধুদের করেছিলেন 
রক্ষণ। বহিরঙ্গ জীবনে মারুতীজীর এই কর্্মসাধনা তুমি অন্থুসরণ 
করে চলবে । এই ভক্তবীরের অন্তর্লোকের সাধনতত্বও তোমার 
অনুধাবন করা দরকার |” 

“কৃপা করে, এ তন্্‌টি বিশদ করে বলুন, মহারাজ ৷” 

“মহাযোগী মারুতীর অন্তর্লোকে রামজী দীপ্যমীন ছিলেন 
সচ্চিদানন্দ বিগ্রহরূপে | শ্রীরামচন্দ্রের এই অবতাররূপ আর 
সচ্চিদানন্দরূপ দুই-ই বিভাসিত ছিল রামভক্ত মহাসমর্থ মারুতীজীর 
সাধনজীবনে । এ কথাটি সব সময়ে স্মরণ রেখো, বৎস ৷” 


গুরু মহারাজ সেদিন বিদায় গ্রহণ করিবেন। চরণতলে পতিত 
হইয়া, রামদাস ডুকরিয়া কীদিয়া উঠিলেন। সন্গেহে গুরু কহিলেন, 
“বৎস, অধীর হ'য়ে! না, ধৈর্য্য ধরো । পরমার্থ লাভ করতে হলে চারটি 
কৃপা চাই। এ চারটি হলো-__গুরু কৃপা, আত্ম কৃপা, শাস্ত্র কপা ও 
ইষ্ট কৃপা । গুরু কৃপার দ্বার তোমার সাধনজীবনের সম্মুখে উন্মুক্ত 
হয়েছে। এবার তোমার চাই আত্ম কৃপা, অর্থাৎ নিজের অনুষ্টিত 
কঠোর তপস্তা, যার ভেতর দিয়ে সবর্ধ অহমিকা ও দেহবৌধ যাবে 
লুপ্ত হয়ে ।” 

একটু থামিয়। আবার কহিলেন, “আর চাই শাস্ত্র কৃপা । শাস্ত্রের 
নিগুঢ় তত্বসমূহ ভেতর থেকে উদ্ভাসিত হবে তোমার অন্তর সত্তায়। 
তারপর ইষ্ট কৃপার অবতরণ হতে দেরী হবে না, বৎস । তোমায় 
প্রাণভরে আশীর্ববাদ করছি-_অচিরে তুমি সিদ্ধকাম হও। আমার 


১০৩০ ভারতের সাধক 
অদর্শনে খেদ ক’রে| না । প্রয়োজনমত আবার এই পুণ্যধামেই তুমি 
আমার সাক্ষাৎ পাবে |” 

গুরু পরদিনই পঞ্চবটি ত্যাগ করেন; সাধক রামদাসও শুরু 
করেন তাহার মরণ-পণ তপস্তা। দৈন্য ও কচ্ছ,সাধন হয় তাহার 
এই তপস্তার বড় অবলম্বন । ক্ষুধা তৃষ্ণার বালাই নাই, আকাশবৃত্তি 
নিয়া দিনাতিপাত করেন, ঈশ্বরের বিধানে যেদিন যেটুকু আহার্য্য 
উপস্থিত হয় তাহা দিয়াই করেন ক্ষুৎপিপাসার নিবৃত্তি। 

মাথা গুজিবার একটি ঝুপড়ি বা পর্ণকুটিরও তাহার নাই। 
একমাত্র আশ্রয় বৃক্ষতল | গুরুর মত একফালি কৌগীন সম্বল 
করিয়া সেখানেই দিনরাত থাকেন, মাথার উপর দিয়া খতুর পর খতু 
গড়াইয়া যায়। শীত-গ্রীন্ম সম্বন্ধে যেমন রামদীসের হু'স নাই, তেমনি 
নাই বর্ষার ঝড় জলের নির্যাতনে বিন্দুমাত্র অন্ুবিধার বোধ | নবীন 
সন্যাসীর এই ত্যাগ তিতিক্ষা, একনিষ্ঠা ও ছুশ্চর সাধনা দেখিয়া 
পঞ্চবটির ভজনশীল প্রবীণ সাধকেরাও বার বার সাধুবাদ করিতে 
থাকেন। 


অবশেষে রামদাসের সাধনা সফল হইয়া উঠে, ইষ্টদেব প্রভু 
শ্রীরামচন্দ্রের জ্যোতির্শায় মূর্তি উদ্ভাসিত হইয়! উঠে তাহার নয়ন 
সমক্ষে। দিব্য আনন্দের রসতরঙ্গে সর্ববসত্তা তাহার প্লাবিত হয়, 
বাহাজ্ঞান হারাইয়া দেহখানি ভূমিতলে লুটাইয়া পড়ে। 

সন্ধি ফিরিয়া আসিলে দেখিলেন, গুরু মহারাজ তাহার শিয়রে 
উপবিষ্ট । চোখে মুখে তাহার আনন্দের আভা | স্নিগ্ধকঠে রাঁমদাঁসকে 
তিনি কহিলেন, “বৎস, তুমি ভাগ্যবান, ইষ্টদর্শন তোমার হয়েছে, 
তপস্তার এক প্রধান ধাপ তুমি অতিক্রম করেছো ।৮ 


তাড়াতাড়ি ভূমিশয্যা ছাড়িয়া সাধক রামদাস উঠিয়া বসিলেন। 


সমর্থ রামদাঁস ১০১ 


আনন্দাশ্রধারায় স্নাত হইয়া সাষ্টাঙ্গে প্রণত হইলেন গুরু মহারাজের 
চরণতলে | 


পরের দিন গুরুজী ভক্ত রামদীসকে নিকটে ডাকিয়া কহিলেন, 
“বৎস, তোমার ইষ্টদর্শনের প্রাকালেই আমি উপস্থিত হয়েছিলাম। 
তোমার সাফল্য দেখে আমি প্রসন্ন হয়েছি |” 

“প্রভু, এসবই আপনার কৃপা । আপনার প্রদত্ত মন্ত্র সাধনই 
হচ্ছে আমার বড় সম্বল ৷” নিবেদন করেন রামদাস। | 

দন বৎস, তোমার সাধনার এঁকান্ডিকত! আর কৃচ্ছ, তোমার 
দৈন্য আর আত্মাভিমানের বিলুপ্তি আমায় আনন্দ দিয়েছে। সাধনা 
ও আত্মশুদ্ধির বলে আত্ম-কৃপ! তুমি পেয়েছে, শাস্ত্রের গুঢ় তত্বনমূহ 
স্ফুরিত হয়েছে তোমার সাধনসত্তায়। এবার সেই অন্ৃভূত তত্বকে 


শান্ত অধ্যয়নের মধ্য দিয়ে যাচাই করে নাও। আরো একটা কারণ 


আছে যে জন্য তোমায় শাস্ত্র পারঙ্গম হতে হবে ।৮ ' 

“বুঝিয়ে বলুন, মহারাজ ।” 

“রামদাস, তুমি রামজীর দাস সর্ব্বতোভাবে, অন্তরঙ্গ ও বহিরঙ্গ 
এই দুইদিক দিয়ে। আশীর্বাদ করি, অচিরে তোমার অন্তর্লোকে 
শ্কুরিত হোক প্রভু রামচন্দ্রের অদ্বৈত ব্ৰহ্মন্বপ । আর বাইরে তুমি 
অবতার শ্রীরামের ধর্ম্মরাজ্য সংস্থাপনে তৎপর হও 1” 

“রামরাজ্য তো ত্রেতাযুগের প্রভু। এ যুগে তো তার আসবার 
কথা নয়।” প্রশ্ন করেন রামদাস। 

“বৎস, প্রীরামচন্দ্র হচ্ছেন পরম ঈশ্বর, পর-ত্রন্ম। প্রতি যুগেই 
রয়েছে তার অধিকার; রয়েছে তার রাজ্য স্থাপনের কর্মসূচী । নামে 
কি আসে বায়, রামদাস। রামরাজ্য, ধর্মারাজ্য, এ যুগেও প্রতিষ্ঠিত 
হতে যাচ্ছে ৷” 

“এ বৃহৎ এশী কৰ্ম্মে আমার মত ক্ষুদ্র মানুযকীটের কি করবার 
আছে, প্রভু ?” 


১০২ - ভারতের সাধক 

“ভুল করলে, রাঁমদাস। তিনি মহাযোগী হন্ুমানজীকে যেমন 
নিয়োজিত করেছিলেন, তেমনি কি কাঠবেড়ালীর সাহায্যও নেন নি? 
তিনি আসছেন--তোমার আমার কাজ হচ্ছে, যে পথ দিয়ে তার রথ 
আসবে সে পথকে কণ্টকমুক্ত করা |” 

“এক্ষেত্রে আমার কি করার আছে ?” 

“শোন রামদাস, বিধন্মীর অত্যাচারে জাতি পন্দ হয়ে গিয়েছে। 
ধর্মবুদ্ধি আজ বিলুপ্ত, নোংরা জঞ্জালে ভরা সর্ববস্থান। পরম প্রভুর 

আসন পাত্বার মত ঠাই কোথাও নেই। এ সঙ্কটে তুমি তোমার 
কাজ শুর করো । মহারাষ্ট্র হোক তোমার কর্মক্ষেত্র | ধর্ম্মবোধ ও 
'অধ্যাত্মশক্তিকে ভিত্তি করে জাগিয়ে তোল এ দেশটাকে ৷” 

“প্রভু, ভাবছি, আমার মত কাঙাল অসহায় ব্যক্তি, কি করে এ 
কাজে এগোবে ৷” দৈন্যের সুরে বলেন রাঁমদাস। 

“বৎস, ভেবো না। আমি তোমায় বর দিচ্ছি, অচিরে খদ্ধি- 
সিদ্ধি হবে তোমার করতলগত | দেশের শক্তিধর রাজা থেকে শুরু 
করে সাধারণ মানুষ সবাই দেবে তোমার এ মহান কর্মে সহীয়ত1।৮ 

“নির্দেশ দিন, প্রভু, কিভাবে এ কাজে আমি অগ্রসর হবো।৮ 

“এ এঁশী কর্মের দায়িত্ব ও গুরুত্ব অনেক, রামদাস। তাই এজন্য 

প্রস্তুতি দরকার । এই প্রস্তুতি এশী কর্টেরই অঙ্গ ব্যতীত আর কিছু 
নয়। এখানে পঞ্চবটির ভীড়ে এ কাজ হয়ে উঠবে না। গোদাবরীর 
অপর তীরে তাকের্লীতে তুমি চলে যাও। সেখানে নির্জনে বাস 
করো দশ বৎসর কাল। সমাপ্ত করো তোঁমার অবশিষ্ট সাধনা ও 
শাস্ত্র অনুশীলন | জনগণের ভেতর তোমায় কাজ করতে হবে, সেখানে 
শুধু ভক্ত ও প্রেমিক সাধক হলেই চলবে না, আচার্য্য হয়েই তোমায় 
বসতে হবে। এজন্য চাই অসামান্য শাস্ত্র ব্যুৎপত্তি। রামজীর কৃপায় 
ভক্তিশাস্্র ও অদ্বৈত ব্রন্মবাদ ছুইয়েতেই থাকবে তোমার অনায়াস 
অধিকার | যাও, বৎস, রামজীর উপর সকল ফলের আশা ছেড়ে 
দিয়ে, অনাসক্ত যোগীরপে তুমি এখন থেকে বিরাজ করো 1৮ * 


মমর্থ রাঁমদাস ১০৩ 


বার বার রামদাসকে উৎসাহিত করিয়া, অন্তরের গভীর আশীর্বাদ 
জানাইয়া, গুরু মহারাজ বিদায় গ্রহণ করিলেন । 


তাকের্লীতে রামদাস একাদিক্রমে অবস্থান করেন প্রায় বারো 
বৎসর এই দীর্ঘ সময় ব্যাপিয়া একদিকে অগ্রসর হন গুরু প্রদণিত 
নিগৃঢ় যোগ সাধনার মার্গে__অপর দিকে আয়ত্তে আনিতে থাকেন 
জটিলতর শান্ত্রতত্ব। 

পঞ্চবটির ছুই মাইল দূরেই তাকের্লী । তন্বী আোতন্ষিনী 

নন্দিনী এই স্থানটি বিধৌত করিয়! প্রবাহিত হইয়াছে, অদূরে গিয়া 
পতিত হইয়াছে পুণ্যতোয়া গোদাবরীতে। পিছনে রহিয়াছে একটি 
অনুচ্চ নির্জন পাহাড়। এখানকার নৈসগিক সুষমা আর শান্ত 
পবিত্র আবহাওয়া হইতে আধ্যাত্মিক প্রেরণা সহজে লাভ করা যায়। 
তাঁকের্লী পাহাড়ের এক প্রান্তে একটি পর্ণকুটিরে রামদাস অতিবাহিত 
করেন তাহার সাধনজীবনের দ্বিতীয় পর্যায় । 

অল্পকীল মধ্যে এই শীস্ত্রবিদ্‌ ভজনশীল সাধকের খ্যাতি চারিদিকে 
ব্যাপ্ত হইয়া পড়ে। নবাগত ভক্ত ও গুণমুগ্ধদের সহায়তায় বহু 
দুপ্রাপ্য গ্রন্থ রামদাস সংগ্রহ করিতে সমর্থ হন। এই সব গ্রন্থের 
অনুশীলন ও বিচার বিশ্লেষণের পর তিনি ব্রতী হন তাহার নিজন্ব 
ভক্তিবাদের ভিত্তি গঠনে | লি 

বারো বৎসরের শীল্ত্র্চা ও ভক্তি সাধনা রামদাসের জীবনে 
আনিয়৷ দেয় বিপুল আত্মবিশ্বাস ও প্রশান্তি। এবার গুরু নির্দেশিত 
এঁশী কর্মের উদ্যাপনের কথাও বার বার মনে পড়িতে থাকে । এই 
সময়ে একদিন ধ্যান সমাহিত থাকাকালে রামদাস আবার ইঞ্টদেব 
প্রীরামচন্দ্রের দর্শন লাভ করেন। দিব্য করুণাধারায় হৃদয়কুম্ভ 
কানায় কানায় পূর্ণ হইয়া উঠে । 

ইহার অব্যবহিত পরেই আবার ঘটে গুরু মহারাজের আবির্ভাব । 


১০৪ ভারতের সাধক 


স্নেহপূর্ণ স্বরে প্রিয় শিশ্কে তিনি কহেন, প্রামদাস, তোমার প্রস্তৃতি- 
পবর্ব সমাপ্ত প্রায়। আর যেটুকু বাকী আছে তাও এবার শেষ করে 
ফেল। এঁশী কাজ শুরু করার আগে সারা দেশটাকে একবার 
ঘনিষ্ঠভাবে দেখে নাও । পদত্রজে বেরিয়ে পড়ো, প্রধান তীর্ঘগুলো 
দর্শন করে এসো। এই সঙ্গে হৃদয়ে তোমার গ্রথিত হোক সারা 
ভারতের মন্মন্তদ বাস্তব চিত্র |” 

অতপর একদল সন্যাসী সঙ্গীর সহিত রামদাঁস পরিব্রাজনে 
বাহির হন। উত্তরে হিমালয়-তীর্ঘ কেদারবদরী হইতে শুরু করিয়া 
দক্ষিণে রামেশ্বর ও সিংহল এবং পশ্চিমে ছারকা বৃন্দাবন হইতে শুরু 
করিয়া বারাণসী গয়া জগন্নাথধাম প্রভৃতি দর্শন করিয়া আবার 
পঞ্চবটিতে তিনি ফিরিয়া আসেন । 


এবার শুরু হয় তাহার অধ্যাত্মজীবনের সর্বাপেক্ষা গুরুত্বপূর্ণ 
অধ্যায় । আচার্য্যের ভূমিকা গ্রহণ করিয়া রামাইৎ বৈষ্ণবধৰ্ম্মের 
এক নব সম্প্রদায় তিনি গড়িয়া তোলেন | রামদাসী সম্প্রদায় নামে 
তাহা খ্যাত হইয়া উঠে। 

রামদাস ও তাহার ধর্মান্দোলনের প্রকৃত মূল্যায়ন করিতে হইলে 
তখনকার মহারাষ্ট্রের রাজনৈতিক ও সামাজিক পশ্চাদ্পট জানিয়া 
নেওয়া দরকার | ইতিপূর্বে প্রায় তিনশত বৎসর কাল দাক্ষিণাত্য 
মুলমান অধিকারে ছিল। চৌদ্দ শতক হইতে সতের শতক কাল 
অবধি দেখা যায় আমেদনগর ও বিজাপুর এই দুইটি রাজ্য উত্তরাগত 
মুখল শক্তির প্রতিরোধে ব্যস্ত। রামদাসের সময়ে দক্ষিণাঞ্চলে 
মুঘল শক্তির প্রধান কেন্দ্র ছিল আমেদনগর ; সম্রাট ওরংজেব 
ইতিমধ্যে এই গুরুত্বপূর্ণ নগরটি দখল করিয়া নিয়াছিলেন। 

খুসলমান রাজাদের যুদ্ধ বিগ্রহ ও অত্যাচার মারাঠার জন- 
জীবনে আনয়ন করে ঘোরতর অশান্তি ও উপদ্রব | হিন্দুদের 


সমর্থ রামদাস ১০৫ 


দেব-দেউলের উপর বিধন্মীদের কোন শ্রদ্ধা ছিল না, সুযোগ পাঁইলেই 
দেববিগ্রহ তাহারা কলুষিত করিত, মঠ ও মন্দির কাঁরত বিনষ্ট | 
ফলে হিন্দুদের মধ্যে দেখা! দেয় হীনমন্ত ও অসহায়ের মনোভাব | 
সামরিক সংঘর্ষ প্রায়ই ঘটিতে থাকে, ফলে বিস্তীর্ণ অঞ্চল পড়িয়া 
থাকে অনাবাদী অবস্থায়। আর দরিদ্র চাষীরা পতিত হয় ঘোর 
সঙ্কটে । সরকারী ও বেসরকারী স্তরে উৎকোচ ও অন্যান্য দুর্নীতি 
চলিতে থাকে অবাধে । সমাজ-জীবন তাই ধীরে ধীরে হইয়া উঠে 
পন্থু ও নৈরাশ্ঠবাদী | 

সব ক্রিয়ারই প্রতিক্রিয়া থাকে, মহারাষ্ট্রেও তাহার ব্যত্যয় দেখ! 
যায় নাই। মারাঠার দূর দুর্গম স্থানগুলিতে মুঘলশক্তি তেমন দৃঢ় 
হইয়া বসিতে পারে নাই, এই সব স্থানে হিন্দু জাগৃতির চিহ্ন দেখা 
যাইতে থাকে। এই নব জাগৃতির মুখপাত্র শিবাজী ভৌসলে। 
অসাধারণ নেতৃত্ব শক্তি, সংগঠন প্রতিভা ও রণচাতুর্য্য ছিল এই 
নেতার। এই সঙ্গে ছিল ধর্ম্ম-ভিত্তিক হিন্দুরাজ্য গঠনের মহান 
পরিকল্পনা ।৯ সিদ্ধপুরুষ রামদাসের অধ্যাত্-প্রেরণা শিবাক্গীকে 
যোগাইয়াছিল নৃতনতর সঞ্জীবনী-শক্তি ও উদ্দীপনা । 

স্বামী রামদাসের সমকালীন মহারাষ্ট্রে পন্ধারপুরের বৈষ্ণব 
আন্দোলনের প্রভাব বড় কম ছিল না। এই বৈষ্ণবেরা ছিলেন 
কৃষ্ণবিগ্রহ বিঠ ঠলজীর ভক্ত । অভঙপদ কীর্তন ও নাম প্রচারের 
মধ্য দিয়া মারাঠার জনজীবনকে অনেকাংশে ইহারা আত্মস্থ করেন, 
নূতনতর আত্মশক্তিতে উদ্বুদ্ধ করিয়া তোলেন।২ 


১ রাণীডে : রাইজ অব, দ্য মীরাঠা পাঁওয়ার__পৃষ্ঠা ২৭-৩৪ 

২ অনেকের ধারণা, মাঁরাঁঠী বৈষ্ণব ও সাধক কবিরা মারাঁঠার জাতীয় 
অভ্াদয়ে কোন সাহায্য করেন নাই। তাহাদের দৈন্য ও ত্যাগ তিতিক্ষা বরং 
দেশবাসীকে হীনমন্য ও হীনবল করিয়াছে। কিন্তু রাণীডে তাহার 'রাইজ 
অব দ্য মারাঠ। পাওয়ার’ গন্থে প্রমাণ করিয়াছেন__-এ ধারণা ভিত্তিহীন, এ সব 
বৈষ্ণব কবিরাই বরং মারাঠা জাগৃতির ভিত্তি গড়িয়া তোলে। স্তর যছুনাথ, 
কিনকেড, রেভারেণ্ড এডওয়ার্ডস্‌ প্রভৃতি এক্ষেত্রে রাণাডের মতবাদের সমর্থক 


১০৬ - ভারতের সাধক 


পন্ধারপুরের বৈষ্বদের প্রধান ছিলেন ভ্ঞানেশ্বর | ত্রয়োদশ 
খৃষ্টাব্দ তাহার অভ্যুদয় কাল। এই মহাপুরুষের লিখিত জ্ঞানেশ্বরী 
গীতায় যোগ ও ভক্তিবাদের সমন্বয় দেখা যায় । নামদেব, তুকারাম 
প্রভৃতির উপর সাধক জ্ঞানেশ্বরের প্রভাব প্রচুর । জ্ঞানেশ্বরের পরে 
চতুর্দশ শতকে আবিভূতি হন নামদেব। তাহার ভক্তিবাদের ধারা 
মারাঠা হইতে শুরু করিয়া পাঞ্জাব অবধি বিস্তারিত হয়। 

রামদাস এবং তুকারাম- প্রায় সমসাময়িক। এতিহাসিক 
তথ্যাদি হইতে দেখা যায়, কর্মক্ষেত্র ও বৈষ্ণবীয়তায় পার্থক্য 
থাকিলেও এই ছুই মহাত্মা পরোক্ষভাবে উভয়ে উভয়কে সাহায্য 
করিয়াছিলেন। মারাঠার উজ্জীবনকে করিয়াছিলেন ত্বরান্বিত । 

বারো বৎসর ব্যাপিয়৷ সমগ্র ভারত পরিত্রাজনের পরে স্বামী 
রামদাস ১৬৪৪ খৃষ্টাব্দে মহারাষ্ট্রে ফিরিয়া আসেন । দেশের যে চিত্র 
এই পরিব্রাজনের মধ্য দিয়া তাহার নয়ন সমক্ষে উদ্ঘাটিত হয় তাহা 
মন্গান্তিক। এই ধর্ম্ধধূত মহান দেশে ধর্ম্মবোধ সেদিন স্তিমিত 
বিধন্মীর প্রতাপের সম্মুখে দেশবাসী হারাইয়া বসিয়াছে তাহার 
আত্মবোধ, তাহার জাতীয় গৌরব । দেব-দেবীর মূত্তি নানা স্থানে 
হইতেছে কলুষিত ৷ সমাজ হইতে নীতিবোধ প্রায় লোপ পাইয়াছে। 
দারিদ্র্যের নির্ধ্যাতনও মানুষের মনু্যত্বকে কম অবনমিত করে নাই। 
এই পরিস্থিতিতে সদ্গুরুর নির্দেশ তাহার মানসপটে জাগিয়া 
উঠিল। নিজ দেশ, লাঞ্ছিত পদদলিত মহারাষ্ট্রকে তিনি নির্ব্বাচিত 


করিলেন তাহার কর্ম্মকেন্দ্রপে। নৃতনতর উজ্জীবন ও ধৰ্ম্মরাজ্য 


সংস্থাপনের জন্য হইলেন কৃতসঙ্বল্প। এ 

নানা স্থান পরিভ্রমণের পর সাতারা অঞ্চলকে রামদাস বাছিয়া 
নিলেন তাহার কাজের প্রধান ক্ষেত্ররূপে । পশ্চিমঘাট পর্বতমালার 
কাছে_শস্ত-্যামল নদী-উপত্যকার এক নয়নলোভন স্থান এই 
সাতার! । প্রাকৃতিক শোভায় ভরপুর । নদী, পাহাড় ও অরণ্যে ঘেরা 
এই , অঞ্চলটিতে আসিয়| ভক্ত রামদাসের হৃদয় আনন্দে নাচিয়া 


সমর্থ রামদাঁস ১০৭ 


উঠিল। পাহাড়ের বুকে বসানো, নিভৃতি ও শাস্তির নীড়, ছাফল 
গ্রাম। পাদদেশ দিয়া ক্ষীণকায়া এক তটিনী কুলকুলুরবে বহিয়া 
চলিয়াছে। এই গ্রামটির একপ্রান্তে কিছুকালের জন্য স্থাপিত হইল 
স্বামী রামদাসের সাধন-আশ্রম ৷ 

আশ্রম তো করা গেল, কিন্তু আশ্রমের বিগ্রহ হা ? ইষ্টদেবের 
বিগ্রহ স্থাপন না করা অবধি রামদাসের মনে শান্তি নাই । 

অল্পকাল মধ্যেই এ সমস্যার সমাধান হইয়া গেল। সেদিন 
গভীর রাতে ধ্যানাসনে বসিয়া! স্বামী রামদাস এক অপূর্ব নির্দেশ 
পাইলেন। ইষ্টদেব রামচন্দ্র তাহাকে বলিতেছেন, “বৎস রাঁমদাস, 
তোমার আশ্রম-মন্দিরে প্রবেশের জন্য যে আমি বহুকাল ধরে 
উৎসুক হয়ে আছি। তোমার স্নানের ঘাটের একপাশে নদীগর্ভে 
প্রোথিত রয়েছে আমার বিগ্রহ । কাল প্রত্যুষে এটিকে নদী থেকে 
উদ্ধার করো, স্থাপন করো তোমার আশ্রমে ৷” 

শ্রীরামজীর এই প্রস্তরবিগ্রহ পরদিনই নদী হইতে উঠাইয়া 
আনা হইল । রামদাস পরম আনন্দে ইহার সেবা-পূজা শুরু 
করিলেন। কিছুদিন পর জাঁকজমক সহকারে মাঁরুতীজীর একটি 
মূৰ্তিও এখানে স্থাপন করা হয়। 

ছাফলের আশ্রমে রামদাস একাদিক্ৰমে বেশী দিন বাস করেন 
নাই। ইহার পর শিবথর নামক একটি অতি-নিভূত স্থানে তিনি 
উপনীত হন। লোকালয় বঞ্জিত এই নির্জন অঞ্চলে প্রায় দশ 
বৎসর কাল তিনি অবস্থান করেন | বিশিষ্ট জীবনীকার ও শিষ্যদের 
মতে, এই স্থানটিতেই সমাপ্ত হয় রামদাসের অধিকাংশ জনপ্রিয় 
ধর্মসঙ্গীত ও তনগ্রন্থের রচনা । 

অতঃপর রামদাস আর নিভৃতি বা অবকাশ খুঁজিয়া বেড়ান 
নাই। বিপুল উদ্যম, কর্ম্মশক্তি ও সজনী প্রতিভা নিয়া ঝাপাইয়া 
পড়েন ধর্ম সংগঠনের কাজে, মারাঠার জনজীবনে তোলেন অভূতপূর্ব 
আলোড়ন । 


১০৮ ভারতের সাধক 


রামদাসের ব্যক্তিত্ব আচার আচরণ ও ধর্ম্মপ্রচার ছিল বড়ই 
আকর্ষণীয়। ভক্ত-শিত্যগণসহ কৌগীনধারী এই সর্ববত্যাগী সন্ন্যাসী 
গ্রামে গ্রামে ঘুরিয়া বেড়াইতেন। শীস্ত্ের ব্যাখ্যা বিশ্লেষণ আর 
ভজন কীর্তনে তাহার ধর্ম্মনভা জমজমাট হইয়া উঠিত। রামদাস 
একাধারে যেমন ছিলেন ভাবুক ভক্ত, কবি ও কীর্তন গায়ক, তেমনি 
বেদ-বেদান্ত, পুরাণশান্ত্র ও যোগ মার্গে ছিল তার অনায়াস অধিকার | 
বিশেষ করিয়া তাহার ভজন, কীর্তন ও ধর্ম্মরাজ্য স্থাপনের আশ্বাস 
বাণী শত-শত ভক্ত নরনারীকে উদ্ধদ্ধ করিত নব প্রেরণায়। 

গ্রামের উচ্চ নীচ, শিক্ষিত অশিক্ষিত, ধনী নির্ধন সকলেই পরম 
উৎসাহে ভীড় করে রামদাসের ধর্ম্মসভায়। তাহার উজ্জল ব্যক্তিত্বকে 
ঘিরিয়। নানা স্থানে গড়িয়া উঠিতে থাকে স্ুসস্দ্ধ ভক্তগোষ্ঠী। 
ভাবাবেগের বন্যা উৎসারিত করিয়া, ভক্তদের হাসাইয়া কীদাইয়াই 
কিন্তু রামদাসের কর্তব্য শেষ হইত না। অসামান্য গঠন-প্রতিভ। 
বলে অল্পকাল মধ্যে ভক্তদের নিয়! তিনি স্থাপন করিতেন এক একটি 
মঠ বা সাধন কেন্দ্র। ইষ্টদেব রামচন্দ্র আর মহাযোগী মারুতীজীর 
মূত্তির পুজা হইত সেখানে সাড়ম্বরে । এইভাবে এই মঠগুলিকে 
কেন্দ্র করিয়া বহিয়া চলে নব ভক্তিধর্ম্মের আতধারা | 

গুরুজী রামদাসকে বর দিয়াছিলেন, খদ্ধি-সিদ্ধি দুই-ই তাহার 
করায়ত্ত হইবে। এবার সে বর ফলিয়া উঠিতে থাকে। কয়েক 
বৎসরের মধ্যেই রামদাসী রামাইৎ সম্প্রদায়কে মহারাষ্ট্রের নানা 
অঞ্চলে ছড়াইয়৷ পড়িতে দেখা যায়। মঠ-মন্দিরও নিল্মিত হয় অজস্র 
সংখ্যায়। সহস্র সহস্র মারাঠীর দৃষ্টিতে রামদাস গণ্য হন রামজীর 
শ্রেষ্ঠ ভক্তরূপে, মহাবীর মারুতীজীর অবতার রূপে। 

রামদাসের জীবনসাধনায় ভক্তি, জ্ঞান ও কর্ম্ম এই তিনটির 
সময় লক্ষ্য করা যার। অবতার পুরুষ রামচন্দ্রের উপাসনা ও 
অর্চনার কথা তিনি সার! জীবন ভরিয়া বলিয়া গিয়াছেন। আজো 
বোড়শোপচারে এই ইষ্টদেবের পুজা তাহার সম্প্রদায়ে প্রচলিত। 


সমর্থ রামদাস ১০৯ 


আবার প্রভু রামজীকেই তিনি স্থাপন করিয়াছেন পরম ব্রন্মরূপে । 
সে স্থলে দেখা যায়, অদ্বৈতবাদের তত্ব তিনি নিষ্ঠাভরে বিশ্লেষণ 
করিতেছেন । রামরাঁজ্য অথবা ধন্মরাজ্য স্থাপনার যে মহান ব্রত 
তিনি গ্রহণ করেন তাহার মধ্য দিয়া ফুটিয়া উঠে এঁশী কর্ম্ম উদ্যাঁপনের 
আন্তরিক প্রয়াস। তাহার রচিত ভক্তিসঙ্গীত ও ধর্মগ্রন্থ গুলিও 
সেদিনকার জনজীবনে প্রবল উদ্দীপনার স্থষ্টি করে| 

এই সময়ে মহারাষ্ট্রের পন্ধারপুরকে কেন্দ্র করিয়া ও ভক্তি- 
সাধনার আোত প্রবাহিত হইতেছিল । জ্ঞানেশ্বর, একনাথ, নামদেব, 
প্রভৃতি মহাত্মাগণ ছিলেন এই ভক্তিধারার উৎস। মহারাষ্ট্রের 
প্রতি জনপদে ইহাদের প্রভাব বর্তমান ছিল, তাই রামদাসও এই 
প্রভাব হইতে মুক্ত থাকিতে পারেন নাই। তবে তাহার ভক্তির 
আন্দোলন ছিল পন্ধারপুর হইতে অনেকটা পৃথক । বিঠ ঠলজী 
বা কৃষ্ণবিগ্রহ তাহার ইষ্ট নয়, তাহার ইষ্ট হইতেছেন রামচন্দ্র | 
অবতাররূপী এই রামজীর পুজা ও তাহার ধর্ম্মরাজ্য প্রতিষ্ঠার প্রয়াসই 
নিরন্তর তিনি করিয়া গিয়াছেন, আর রামজীর মধ্য দিয়াই সাধন 
জীবনের শেষে পৌছিতে চাহিয়াছেন সত্যম-শিবম-অদ্বৈতম-এ, 
-_ অদ্বৈতত্রন্ধাত্মজ্ঞানে । 

রামদাঁসের গ্রন্থাদি হইতে দেখা যায়, বেদান্তের অদ্বৈততত্বের উপর 
তাহার একটা স্বাভাবিক প্রবণতা ছিল ৷ মনে হয়, তাহার রামাইৎগুরু 
ভক্তিবাদী হইয়াও অদ্বৈতবেদান্তে পারঙ্গম ছিলেন এবং তাহার প্রভাব 
শিষ্য রীমদীসের উপর প1তত হয় । তখনকার দিনে শৃঙ্গেরী মঠের বহু 
সাধক অদ্বৈতবেদান্তী হইয়াও রামচন্দ্রের উপাসক ছিলেন। এমনও 
হইতে পারে, ই'হাদের কাহারো সহিত বিশেষ ঘনিষ্ঠতা হইবার পর 
রাঁমদাসের মধ্যে রামভক্তি ও অদ্বৈতবাদের এই সমন্বয় গড়িয়া 
উঠিয়াছিল। তাকের্লী ও ছাফলের নিজ্জন আবাসে থাকার কালে 
রামদীস দীর্ঘকাল গভীরভাবে বেদান্ত, জ্ঞানেশ্বরী-গীতা ও যোগ- 
বাশি রামায়ণ অধ্যয়ন করেন। স্বভাবতই এই সব গ্রন্থের 


১১০ ভারতের সাধক 


 জ্ঞানমার্গীয় তত্ব তাহার অধ্যাত্মজীবনে দৃঢ়রূপে প্রবিষ্ট হয় এবং উত্তর 
জীবনে তাহার ভক্তিবাদ অদ্বৈতবোধের দিকে ঝুঁকিয়া পড়ে। 


অধ্যাত্ম-জীবনের উপাদান রামদাস যেখান হইতেই আহরণ 
করুন, নিজ মতবাদ ও তত্বাদর্শকে তিনি যে একটি বিশিষ্ট রূপ দিতে 
সক্ষম হন, প্রধানতঃ তাহাকে কেন্দ্র করিয়াই যে এই রামভক্তিবাদের 
পরমতত্ব বিকশিত হুইয়! উঠে, তাহাতে সন্দেহের অবকাশ নাই ! 


দার্শনিক ব্যাখ্যা অথব! তত্ববাদ সম্পর্কে রামদাস যাহাই বলুন 
ব্যবহারিক জীবনে, জনসাধারণের আচার্য্য ও উপদেষ্টারপে তিনি 
রামভক্তি ও রাম উপাসনার উপরই বেশী জোর দিয়া গিয়াছেন। 
তাহার সম্প্রদায়ের মঠ মন্দিরে ভক্তি সাধনা, পূজা অঙ্চন! ও নাম- 
কীর্তনের প্রাধান্যই বেশী চোখে পড়ে। তাহার অজস্র ভক্তিগাথায় 
রহিয়াছে ইঞ্টের কৃপাভিক্ষা, শরণাগতি ও অন্ুশোচনার আকুতি। 
করুণাষ্টকের একটি পদে সাধক কবি রামদাস প্রভুর চরণে সখেদে 
নিবেদন করিতেছেন £ 


হে রাম, নিতি নিতিই যে হৃদয় আমার 
যাচ্ছে জলে অন্ুতাপের দহনে। 

ঘোর চঞ্চল আমার এই মন, 

আমি পারছিনে তাকে বশে রাঁখতে। 

হে প্রভু, হে করুণাময়, 

ছিড়ে ফেলো আমার এই মায়ার বন্ধন,_ 
য। স্থজন করে মরীচিকার মোহ | 

এসো, এসো, আমার হৃদয় কুটিরে, 
তোমা-হার! জীবনে এসেছে অবসাদের শুন্যতা, 
তোমার আঁরাধন! বিনা কেটেছে মোর দিন, 
বন্ধুজন আর বিভ্তবিভবের মাঝে 

নিজেকে হারিয়েছি ঈর্ষা আর স্থার্থান্ধতায়। 


০ সায় MIB oop 

হে রঘুপতি, হে করুণাময়, 
দাও আমায় তোমার মনের উদারতা, 
যেন অক্লেশে বিলিয়ে দিতে পারি আমার সর্ববন্ব_ 
একান্ত বিশ্বাসে নিতে পারি তোমার চরণে ঠাই । 
ইন্দ্রিয়ের সেবায় কি করে পাবো পরমানন্দ? 
হে রঘুনাথ, তোমা বিনা 
আমি যে হয়েছি রিক্ত, হতভাগ্য ৷ 
হে প্রভূ তাই আশিস্‌ মাগি চরণে 
জীবন যেন মোর হয় ব্রন্মময়।* 
অপর একটি সংবেদনময় প্রার্থনায় রামদাস তাহার শরণাগতি 
জানাইতেছেন £ 
হে প্রভু, কোটি কোটি জনম ধরে 
হৃদয় আমার যাচ্ছে জলে-পুড়ে ছাই হয়ে 
তাইতো হে কৃপালু রাম চাইছি তোমায়, 
বন্যার বিপুল প্লাবনে ছড়িয়ে পড়ো আমার বুকে । 
ছয়টা শত্ৰু ভেতর থেকে করছে প্রতিরোধ 
ভেঙ্গে চুরে দাও, ভাসিয়ে দাও তাদের । 
হে রাম, তুমি বিনা কেই বা আছে আমার? 
কেই বা জানে আমার মর্ম্মভেদী দুর্দশার কথা ? 
হে রাঘব, শ্রান্ত ক্লান্ত আমি সাধন সমরে 
এসো, এসো প্রভু করে| আমায় পরিত্রাণ । 
আবার প্রাপ্তির পরমানন্দে উচ্ছল হইয়া দাস রামদাসকে আর 
একটি অভঙপদে বলিতে শুনি ঃ 
হে দয়াল রঘুনাথ, হে আমার প্রভু, 
কত পাপই যে করেছি এ জীবনে 
তার কোনটিই বা পায়নি তোমার ক্ষমা ? 
ডন্তইলবার এস ডেমিং ২ রামদাল ত্যাগ রামদাপীজ, পৃঃ ৩২ ; ৯০-৯৫, 


১১২ ভারতের সাধক 

গুণরাশি তোমার খচিত রয়েছে 

অসীম আকাশে সংখ্যাতীত নক্ষত্রের মত__ 

তার কোনটি রাখা যায় স্মৃতিপটে ? 

কি করেই বা শুধবো তোমার অপার খণ? 

দীনের শরণ তুমি প্রভু, তুমি পরমাগতি__- 

আর এই পরিচয়ই যে তোমার আসল পরিচয় । 

সুখ দিয়েছে তুমি, পরম স্ুখও চাই তোমার কাছে, 

এই কাঙালের যা কিছু আছে চাওয়া আর পাওয়া 

সবই যে তোমার জানা। 

অন্তর যে আমার দিয়েছে! দানে ভরে 

হে প্রভু, হে রঘুনাথ, বলতো এ অভাগা 

কি দিয়ে শুধবে তোমার খণভার ? 

রামদাসের প্রধান গ্রন্থ “দাসবোধ' তাহার অন্থুগামীদের কাছে 

গীতার মত নিত্য পাঠ্য। এই গ্রন্থে ও অন্যান্য রচনায়” রামদাস 
ভক্তিমার্গের সাধককে শ্রবণ, স্মরণ, অর্চনা প্রভৃতি নয় প্রকার 
অনুষ্ঠানের উপদেশ দিয়াছেন। গুরুসেবা নামজপ ও নামকীর্তনের 
উপর রামদাসকে সর্বাধিক গুরুত্ব আরোপ করিতে দেখা যায়। 
তাহার মতে ভক্তি মুক্তির মূলে রহিয়াছে সদ্গুরুর কৃপা । সদগুরুই 
আপন শক্তিবলে শিষ্যের অধিকারকে পরিশুদ্ধ করেন, প্রস্তুত করেন 


নিয়ে দেওয়া হইতেছে : 
সথটিকে রাঁমদাঁদী সম্প্রদায়ের 


১ সমর্থ রামদাস স্বামীর প্রধান রচনাগুলির নাম 
(১) দাসবোধ__৭৭৫২ কবিতা সম্বলিত এই গর 
লোকেরা সন্মান করিয়া বলে '্রন্থরাঁজ”। (২) শ্রীশ্লোক মনাচে-_মনকে 
বশে রাখার উপদেশ এই পদগুলিতে নিহিত। সাধুরা ভিক্ষা করার সময় 
এগুলি গাছিয়া থাকেন। (৩) করুণাষ্ টকে__অন্ুশোচনা1 ও প্রার্থনায় ভরা 
এই সমস্ত পোক সান্ধ্য ভজনের সময় গীত হয়। (৪) রামদাসের রামায়ণ 


(সবন্দরকাণ্ড, যুদ্ধকাণ্ড ও কিন্বিন্ধ্য! কাণ্ড )। 
(৫) শতক পঞ্চ 
নাক ৰি ক ও ভূপালী 

তাহাকে ঈশ্বরপ্রাপ্তির জন্য । তিনি বলেন, গুরু সেবার মধ্য দিয়া 
শিষ্ের অহমিকা! যেমন ক্ষীণ হইয়া আসে তেমনি নামিয়া আসে 
গুরুকৃপার অমিয়ধারা । 
নামজপ ও কীর্তন সম্বন্ধে তাহার প্রসিদ্ধ রচনা শ্রীশ্লোক মনাচে-তে 

তিনি বলিয়াছেনঃ 

হে মন, ভ্রান্ত বুদ্ধিবশে এই নামকে করো না ত্যাগ, 

শ্রদ্ধাভরে নিরন্তর করে| এর অনুধ্যান। 

যা কিছু দেখছো এই প্রপঞ্চেঃ 

সবই রয়েছে বিধৃত, প্রভুর নামের বলে । 

কোন কিছুরই হয়না তুলনা এর সাথে। 

আপন ইষ্টনাম, রামনামের মাহাত্ম্য বর্ণনা করিতে গিয়া ভক্ত 

সাধক রামদাঁস প্রেমভরে কহিতেছেন £ 

ভজন ও জপের নাম তো রয়েছে অনেক, 

কিন্ত ভাই রামনামের তুল্য কোন্‌ নাম? 

হীন আর দুর্ভাগা যার! 

কি করে জানবে তারা এই পরম বস্তুর মহিমা? 

বাস্থকীর হলাহল পান করে 

পাৰ্ব্ৰতীনাথ শঙ্কর জপেছিলেন এই মহানাম, 

হয়েছিলেন তিনি মৃত্যুঞ্জয় _ 

তবে ছার মনুষ্য কেন করবেনা জপ 

আমার প্রভুর এই অমৃতময় নাম? 


ভক্তি-মাগীঁয় সাধনার প্রচারের সঙ্গে সঙ্গে বহুতর মঠ-মন্দিরের 
প্রতিষ্ঠা করেন রামদাস ন্বামী। এইসব মঠকে তিনি পরিণত করেন 
তাহার ধর্ম্মরাজ্যের এক একটি স্ুচ্ঢ় ঘাটিরূপে। ভক্তিধর্ম্ম প্রচার 
করিলেও রামদাস অতিরিক্ত ভাবোচ্ছাসের প্রশ্রয় কখনো দেন 
নাই। রামচরিত্রের সংযম, সত্যনিষ্ঠ। ও ন্যায়পরতাকে সতত তিনি 
৮ 


টা ভারতের সাধক 
ভক্তদের নয়ন সমক্ষে তুলিয়া ধরিতেন | মঠ ও মন্দিরের মোহান্ত 
বা পরিচালকদের করিতেন কঠোরভাবে নিয়ন্ত্রণ। একবার তাহার 
এক মঠের মোহান্ত নীতিবিগহিত কোন কাজ করেন। রামদাস 
এজন্য তাহার শাস্তিবিধান করেন_বেত্রাঘাত। অপর একজন 
মঠাধীশ উপযুক্ত প্রস্তুতির আগেই তাহার এক অন্থগত ভক্তকে মন্ত 
প্রদান করেন। দীক্ষার আগে কেন সতর্কতা অবলম্বন কর! হয় 
নাই, এই দোষে রামদাস মঠাধীশকে কঠোরভাবে প্রহার করেন। 
কয়েকটি বিশিষ্ট কীর্তনিয়া শিষ্যকে একবার তিনি দুশ্চরিত্রা স্ত্রীলোকের 
সঙ্গ করিতে দেখিতে পান। কীর্ভনসভা৷ হইতে ইহাদের তিনি তিন 
বৎসরের জন্য বহিষ্কৃত করিয়া দেন। রামদাসের মঠ-মন্দিরের এই 
নীতিগত আদর্শবাঁদ ও নিয়মশৃঙ্খলা মারাঠার পুনর্গ ঠনে ও আত্মিক 
শক্তির উজ্জীবনে কম সাহায্য করে নাই। 

আচার্য্য জীবনের শুরু হইতেই রামদাসের কাছে আশ্রয় গ্রহণ 
করেন একদল সৎ ও ধর্মানিষ্ঠ গুরুগতপ্রাণ শিষ্য। ইহাদের মধ্যে 
প্রথম সামিতে রহিয়াছেন_কল্যাণ, শ্রেষ্ঠ (রামদাসের ভ্রাতা ), 
উদ্ধব গোসাবি, দিবাকর, বেনাবাঈ, আকাবাঈ প্রভৃতি । 

শিষ্য কল্যাণ শুধু ত্যাগ তিতিক্ষা! ও সাধনার দ্বারাই গুরুর 
অস্গ্রহলাভ করেন নাই, ডোমর্গাও মঠে রামদাসী সম্প্রদায়ের অন্যতম 
প্রধান মঠ স্থাপন করিয়া গুরুর আরব্ধ মহান কাধ্যকে তিনি 
অনেকাংশে সফল করিয়া তোলেন। 

কল্যাণ ছিলেন রামদাসের সবব্বাপেক্ষা বিশ্বস্ত পরিকর ৷ তাহার 
গুরুভক্তির একটি আখ্যায়িকা মহারাষ্ট্রে প্রচলিত আছে। রামদাস 
মাঝে মাঝে নানা অভিনব উপায়ে তাহার শিষ্য ও ভক্তদের ভক্তির 
দচতা ও আনুগত্যের পরীক্ষা নিতেন। 

একদিন শিষ্যদের তিনি নিকটে ডাকিলেন। 
তরবারি নিয়া গম্ভীর স্বরে কহিলেন, « 
আমায় ভোরবেলার ধ্যানজপের পর 


হাতে একটি 
গাখো, আজ থেকে কেউ আর 
যেন প্রণাম করো না| যে 

করবে, আমি তার মস্তক ছেদন করবো । রামদাস কোন মানুষের 
সঙ্গই যেন সহা করিতে পারিতেছেন না । সকলেই মহা শঙ্কিত। 
স্বামীজী মহারাজকে তাহারা যতটা পারেন এড়াইয়! চলিতেছেন | 

কয়েকদিন পরে রামদাস আশ্রম ত্যাগ করিলেন । পরনে মাত্র 
একখানি কৌগীন, হাতে একটি তীক্ষ তরবারী । এই বেশে প্রবেশ 
করিলেন নিকটস্থ অরণো । যাইবার সময়ে শাসাইয়া গেলেন, 
“সাবধান, কেউ যেন আমার এই নিজ্জনবাসের সময় আমার সামনে 
না যায়, আর আমার চরণ কেউ স্পর্শ না করে৷” 

আশ্রমিকরা তো ভয়ে জড়োসডো । কেহই তাহার সঙ্গ নিতে 
সাহসী হইলেন না। চারিদিকে সংবাদ রটিয়া গেল, স্বামী রামদাস 
পাগল হইয়। গিয়াছেন। একথ। অচিরে স্বামীজীর শিষ্য ডোমর্গীও- 
এর মহান্ত কল্যাণের কানে গেল । তৎক্ষণাৎ ব্যস্ত-সমস্ত হইয়া তিনি 
ছুটিয়া আসিলেন আশ্রমে । কহিলেন, “এ কেমনতরো! কথা ? 
স্বামীজী মহারাজ একলা অরণ্যে বাস করছেন, আর তোমরা কেউ 
তার সঙ্গে গেলে না? আমরা থাকতে তার সেবার ব্যবস্থা হবে না? 
বেশ, তোমরা না যাও আমি যাবো সেখানে ৷” 

“কিন্তু ভাই, খোল তলোয়ার নিয়ে স্বামীজী বনে বনে ঘুরে 
বেড়াচ্ছেন, কেউ প্রণাম করতে গেলেই নিশ্চয় হবে তার শিরশ্ছেদ ৷” 
আশ্রমের একজন সতর্ক করিয়া দেয়। 

কল্যাণ উত্তরে বলেন, “বেশ তো, গুরু মহারাজের সেবায় 
এগিয়ে যদি তার হাতে আমার প্রাণ যায়, তবে তা হবে আমার 
পরম সৌভাগ্য |” 

আত্ম বলিদানের জন্য প্রস্তুত হইলেন কল্যাণ। রক্ত-চন্দন 
ললাটে লেপন করিলেন, মুখে গুঁজিয়া দিলেন পর্ণপত্র, তারপর গুরুর 
নিকট উপস্থিত হইলেন করজোড়ে। 

রামদান স্বামী প্রথমে রোষ-কষায়িত নেত্রে, কুদ্ধন্বরে বেশ 
খানিকটা তক্জন-গর্জন করিলেন, বার বার আন্দোলিত করিলেন 


১১৬ ভারতের সাধক 


তাহার তরবারি । কল্যাণ কিন্ত নিবিবকার | গুরু উন্মাদই হোন আর 
যা-ই হোন, তিনি তাহার চরণে প্রণাম নিবেদন করিবেনই, তাহার 
সেবায় হইবেন তৎপর । 

মুহ্র্তমধ্যে রামদাস মহারাজের ক্রোধের অভিনয় বন্ধ হয়। 
হাতের তলোয়ার দূরে নিক্ষেপ করিয়া পরম স্নেহে কল্যাণকে করেন 
আলিঙ্গন। ভাব-বিহ্বল কণ্ঠে কহেন, “বৎস, তোমার মত বীর, 
আত্মোৎসর্গে সদ প্রস্তত শিষ্যই যে আমার চাই। তাছাড়া কি করে 
হবে প্রভু রামজীর ধর্ম্মরাজ্য স্থাপন ?” 

নীলোপন্থ নামে রামদাসজীর এক গৃহী শিষ্য ছিলেন। একবার 
পরিব্রাজনের পথে ভক্ত সঙ্গে স্বামীজী তাহার গৃহে উপস্থিত হন। 
নীলোপন্থ তখন গ্রামের বাহিরে কি কাজে গিয়াছেন। তাহার পত্নী 
নিরুবাঈ ব্যস্ত-সমস্ত হইয়া উঠিলেন। স্বামীজী ও তাহার সঙ্গীদের 
জন্য তাড়াতাড়ি কিছু ভোজনের ব্যবস্থা করা চাই। এ অঞ্চলে 
উপধূর্ণপরি কয়েকদিন ঝড়-জল হইয়া গিয়াছে, ঘরে জালানী কাঠ 
এক টুকরাও অবশিষ্ট নাই। অথচ স্বামীজী মহারাজকে বেশীক্ষণ 
ধরিয়া রাখা যাইবে না, এখনি গ্রামান্তরে যাইবার জন্যে তিনি তাড়া 
লাগাইতেছেন। 

নিরুবাঈর মাথায় জালানীর এক বিকল্প বাহির হইল । তৎক্ষণাৎ 
নিজের তোরঙ্গ খুলিয়| জামা কাপড় শাড়ী ও মূল্যবান শাল প্রভৃতি 
তৃপীকৃত করিলেন, ঢুকাইয়া দিলেন উন্ননে। জালানীরপে এগুলি 
ব্যবহার করিয়া পরমাননে প্রস্তুত করিলেন স্বামীজীর আহাৰ্য্য। 

কিছুকাল পরেই নীলো পন্থ ঘরে ফিরিয়া আসেন। স্বামীজী 
মহারাজকে গৃহে পাইয়| তাহার আনন্দের আর সীমা নাই। বিদায় 
কালে স্বামী-স্ত্রী উভয়ে ভক্তিভরে গুরুর চরণে প্রণাম করিতেছেন, 
এমন সময় রামদাসজী প্রসন্ন কণ্ঠে কহিলেন, “নীলো পন্থ, তুমি 
ভাগ্যবান, এমন সাধ্বী স্ত্রী তোমার ঘরে রয়েছে । খোজ নিয়ে ঘ্যাখো, 
আমার আহাধ্য তৈরী করতে গিয়ে মাতাজী নিরুবাঈ তোমাদের 


উল 

মূল্যবান পরিচ্ছদ সব জালিয়ে দিয়েছে। ভালোই করেছে, প্রপঞ্চের 
মায়া কিছু কেটেছে ।” 

নীলোপন্থ তো মহা খুশী । যুক্তকরে কহিলেন, “প্রভু, শত শত 
ভক্ত শিষ্য আপনার সেবার জন্য প্রাণপাত করছে। নিরুবাঈ সে 
তুলনায় তেমন কি আর করেছে? যাক্‌, যাবার আগে আপনি 
আমাদের আশীর্বাদ করুন। আপনার আশীবর্বাদই যে হবে আমাদের 
পরম পাথেয় ৷” 

ঝুলি হইতে রামদাসজী একটি ডাব তুলিয়া নিলেন, নীলোপন্থের 
হাতে এইটি দিয়া কহিলেন, “বৎস, নাও, এই রইলো আমার 
আনীবর্বাদ। আমি জানি দীর্ঘদিন তোমরা অপুত্রক রয়েছো। আমার 
বরে মাতাজী নিরুবাঈর কোল জুড়ে আসবে একটি শিশুপুত্র। প্রভু 
রা'মজীর প্রতি থাকবে তার অচল ভক্তি ৷” 

অতঃপর সঙ্গীগণ-সহ স্বামীজী মহারাজ ধীরে ধীরে সেখান হইতে 
নিষ্রান্ত হইলেন। যথাকালে নিরুবাঈ একটি পুত্র সন্তান লাভ 
করেন। উত্তরকালে এই পুত্র রামদীস মহারাজের কাছে দীক্ষা লাভ 
করিয়া ধন্য হয়| 

কল্যাণের গুরুভক্তির আর একটি কাহিনী প্রচলিত আছে। 
সেবার রামদাস মহারাজ স্থির করিলেন, কিছুদিনের জন্য নির্জনবাসে 
যাইবেন এবং একটি নিগৃঢ় সাধন! সেখানে সমাপ্ত করিবেন। নদীর 
ওপারে রহিয়াছে এক দূর বিস্তারী অরণ্য, ইহারই এক কোণে 
পর্ণকুটির বাধিয়া স্বামীজী ধ্যানস্থ হইলেন। 

কয়েকদিন পরেই ডোমর্গাও হইতে কল্যাণ সেখানে আসিয়া 
উপস্থিত। গুরুদেবের সঙ্কল্পের কথা শুনিয়া তিনি তো মহা চিন্তিত। 
বুঝিলেন, একান্তে সাধনভজন তাহার হয়তো৷ ঠিকই চলিয়াছে, কিন্তু 
তাহার নিত্যকার আহার্য্যের ব্যবস্থা কি? এজন্য নিশ্চয় তাহাকে 
কষ্ট পাইতে হইতেছে । 

কল্যাণ স্থির করিলেন, এখন হইতে কিছুদিন একবার করিয়া 

তিনি নদীর ওপারে স্বামীজীর ধ্যাঁনকুটিরে যাইবেন, নিত্যকার 
খাবার দিয়া আসিবেন। 

আগের দিন রাত্রে এ অঞ্চলে বর্ষার ঢল নামিয়াছিল। আশ্রমের 
সম্মুখস্থ ময়না নদী তাই ক্ষীতকায়া হইয়া উঠিয়াছে, স্রোত বহিয়া 
চলিয়াছে খরবেগে। গুরুগতপ্রাণ কল্যাণ মোটেই দিবার পাত্র 
নন। আহার্যের পাত্র মাথায় বাঁধিয়া নিলেন । তারপর, জয় জয় 
রঘুবীর, জয় সমর্থ রামদাস স্বামী, বলিয়া বর্ধা-প্লাবিত নদীগর্ভে 
দিলেন ঝাপ| ওপারে গিয়া অনেক খোজাখুঁজির পর গুরুজীর 
সন্ধান পান, সম্মুখে দীড়াইয়া সমাপ্ত করান তাহার ভোজন । 
রামদাসজীর অরণ্যবাসের প্রতিটি দিন কল্যাণকে এই খরস্রোতা 
বিপজ্জনক নদী সাতরাইয়া পার হইতে হয়। 

হনুমন্ত স্বামীর রামদাস-চরিতে সমর্থ রামদাঁস স্বামীর বহুতর 
যোগবিভূতির বর্ণনা রহিয়াছে। ইহাদের একটি শিষ্য-প্রধান কল্যাণ 
সম্পর্কিত ৷ 

সেদিন গভীর রাত্রি অবধি স্বামীজী মহারাজ কতকগুলি অভঙ- 
পদ রচনা করিয়াছেন। শিত্ত-সেবকদের অনেকেই তখন নিদ্রায় 
অভিভূত | পান-স্থুপারী চর্বণের অভ্যাস তাহার বরাবরই ছিল। 
নিবকদের ডাকিয়া তুলিয়া কহিলেন, “দ্যাখো তো কৌটার ভেতরে 
পান-স্থপারী আছে কিনা। খানিকটা না চিবুতে পারলে ভালো 
লাগছে না” 

খুঁজিয়া দেখা গেল, কোটায় স্তুপারী যথেষ্টই আছে কিন্ত পান 
একটিও নাই | “পান ছাড়া শুধু সুপারী কি ক'রে খাওয়া যায়__” 
এই বলিয়া রামদাস মহা হৈ-চৈ তুলিয়া দিলেন | 

এত রাত্রে পাহাড়ে পান কোথায় পাওয়া যাইবে? যদি সংগ্রহ 
করিতেই হয়, নীচে নামিয়া গ্রামের অভ্যন্তরে যাইতে হইবে, যদি 
কৌন গৃহস্থ বাড়ীতে সন্ধান মিলে । সেবকেরা সবাই এ উহার মুখ 
চাহিতেছেন, কিন্তু কল্যাণ তখনি উঠিয়া দাড়াইলেন ৷ করজোড়ে 

কহিলেন, “প্রভু আপনি কিছুকাল অপেক্ষা করুন। আমি নীচের 
গ্রাম থেকে এখনি কয়েকটি পান সংগ্রহ করে আনছি।৮ 

একথা বলার সঙ্গে সঙ্গে অন্ধকার পাহাড়ী পথ দিয়া তিনি দ্রুত- 
পদে নীচে নামিতে লাগিলেন । 

কয়েক মিনিট পরেই শোনা গেল কল্যাণের আর্ত চীৎকার । 
একটি মিশ কালো কেউটে সাপের গায়ে পা দিতেই তৎক্ষণাৎ উহা 
তাহাকে ছোবল মারিয়াছে। রামদাস ও শিষ্য সেবকেরা মশাল 
নিয়া তখনি সেখানে ছুটিয়া গেলেন। সর্পদষ্ট কল্যাণ তখন ভূমিতে 
লুটাইয়া পড়িয়াছে। চোখে মুখে অসহ্য যন্ত্রণার ছাপ। মুখ দিয়া 
অবিরাম ফেন নির্গত হইতেছে। 

রামদাস হাটু গাড়িয়া শিষ্যের সম্মুখে বসিয়া পড়েন। অস্ফুট 
স্বরে মন্ত্র উচ্চারণ করিয়া বার বার কল্যাণের দেহে করেন কর- 
সঞ্চালন, তারপর স্নেহপূর্ণ স্বরে বলিতে থাকেন, “বৎস কল্যাণ, এবার 
ওঠো ওঠো ৷” 

অন্নকাল মধ্যেই কল্যাণ চোখ মেলিয়া চান এবং ধীরে ধীরে 
উঠিয়া বসেন । বাহ্জ্ঞান ফিরিয়া পাইয়া আবার উদ্যত হন গুরু 
মহারাজের পান সংগ্রহের জন্য | 

সপ্রশংস দৃষ্টিতে শিষ্যের দিকে চাহিয়া গুরুজী বলেন, “বৎস, 
আর তোমায় কোথাও যেতে হবে না। এবার আশ্রমে ফিরে চল ।৮ 

পথ চলিতে চলিতে একটি তরুণ শিষ্য মৃদুন্থরে মন্তব্য করেন, “এত 
গভীর রাতে, এভাবে একলা এমন করে চলে আসাটা কল্যাণের 
উচিত হয় নি।” 

রামদাস স্বামী সহাস্তে উত্তর দেন, “গ্ভাখো, যা ঘটেছে রামজীর 
কূপাতেই ঘটেছে । আমর! নিমিত্ত মাত্র। রামজী আমায় ইঙ্গিত 
দিয়েছিলেন, কল্যাণের আয়ু আর নেই ।” 

“সেকি প্রভু, তা জেনেও আপনি এই অন্ধকারের ভেতর বনপথে 
ওকে যেতে দিলেন ?” সবিন্ময়ে প্রশ্ন করেন এক সেবক। 


-১২০ ভারতের সাধক 


“সর্পাঘাতে ওর জীবনান্ত হবার কথা । অথচ ঈশ্বরের কাজে 
ওকে অনেক কিছু করতে হবে। তাইতো পান-স্ুপারীর জন্য টেচা- 
মেচি করে ওকে পথে নামালাম | কালসাপ ওকে দংশন করবে তা 
আমি জানতাম। আমার কাছাকাছি থাকা কালে এই দুর্ঘটনা হয়ে 
ভালই হলো | রামজীর কৃপায় ওকে বাঁচাতে পারলাম 1৮ 


রামদাস স্বামীর অন্যতম জীবনীকার ভীমস্বামী শিরগাভ্‌ কার 
একটি মনোরম আখ্যায়িকা বর্ণন। করিয়াছেন 

সেবার বারাণসীর এক প্রখ্যাত পণ্ডিত ঘুরিতে ঘুরিতে মহারাষ্ট্র 
উপনীত হন। ইনি একজন প্রসিদ্ধ বিচার-মল্প, যেখানেই যান 
সোংসাহে সাধুদের তর্কযুদ্ধে আহ্বান করেন। আত্মবিশ্বাস ইহার 
অত্যন্ত বেশী। সদাই গলদেশের উপবীতের সঙ্গে প্রকাশ্যে ঝুলানো 
থাকে একটি তীক্ষ ছুরিকা, দস্তভরে এটি সবাইকে দেখাইয়া বলেন, 
“শাস্ত্র বিচারে যখনি কেউ আমায় পরাস্ত করবে, তক্ষুনি তার সন্মুখে 
এই ছুরিকা দিয়ে নিজের হাতে আমি কেটে ফেলবো আমার 

জিহ্বা |” 

মহারাষ্ট্রে লোকের ঘরে ঘরে তখন রামদাস স্বামীর ‘দাসবোধ’ 
পঠিত হয়, স্বামীজীর বিগ্তাবত্ব। ও সাধন-বিভূতির প্রসিদ্ধিও নবাগত 
পণ্ডিতটি শুনিয়াছেন। একদিন তিনি সদলবলে ছাফলে আসিয়া 
উপস্থিত | সংবাদ দিলেন, স্বামীজীর সহিত অবিলম্বে তিনি তর্কদন্দে 
অবতীর্ণ হইতে চান | 

রামদাস ব্যস্ত-সমস্ত হইয়| শিষ্যদের কহিলেন, “যাও, যাও, 
এখনি তোমরা এ মহাআকে সসম্মানে আশ্রমে নিয়ে এসো । মশাল 


বারাণসীর এমন কৃতী 
’ কোন দিক দিয়ে যেন তার অমর্ধ্যাদা ন! হয় ?” 


সঃ 


সমর্থ রামদাপ ১২১ 


আনয়ন করা হয়। রামদাস স্বামী স্বয়ং অগ্রসর হইয়া তাহাকে 
অভ্যর্থনা ও অভিবাদন জ্ঞাপন করেন। কিন্ত স্বামীজীর অভিবাদনের 
দিকে পণ্ডিতের কোন লক্ষ্যই নাই। দর্পভরে কহেন, “আমার 
সময় অতি মূল্যবান। আর বিলম্ব না করে, আপনি আমার 
প্রশ্নগুলির উত্তর দিন, অবশ্য যদি সমর্থ হন।” 

রামদাস সহাস্তে কহিলেন, “বিদ্যা মানেই সেই পরমবন্ত যা 
হৃদয় কন্দরকে আলোকিত করে । তবে শাস্ত্রপারঙ্গম হয়েও আপনি 
এমন অন্ধকারে ডুবে রয়েছেন কেন, বলুন তো ?” 

রোষে পণ্ডিতের ছুই চোখ জ্বলিয়া উঠে, হুঙ্কার দিয়! বলেন, 
“বটে, এতো উদ্ধত্য তোমার? এখানে কার সম্মুখে দাড়িয়ে তুমি 
কথা বলছো, জানো ?” 

«খুব জানা আছে, পণ্ডিতবর | এবার একটু অনুগ্রহ করে আপনি 
আপনার শীস্ত্রতত্বের প্রশ্ন উত্থাপন করুন, যথাযথ সব উত্তর এখনি 
পাবেন” সবিনয়ে নিবেদন করেন রামদাস | 

কুদ্ধ উত্তেজিত পণ্ডিত তাহার প্রশ্নবাণ নিক্ষেপ করিলেন | সঙ্গে 
সঙ্গে gr রামদাস প্রদর্শন করিলেন তাহার এক যোগবিভূতি। 
বহুলোক তাহাদের সম্মুখে ভীড় করিয়া আছে। এই ভীড়ের ভিতর 
হইতে একটি নিয়শ্রেণীর অর্ধশিক্ষিত মানুষকে রামদাস কাছে 
ডাকিলেন। কিছুক্ষণ একদৃষ্টে তাহার দিকে দৃষ্টি নিবদ্ধ রাখিয়া 
তাহার মধ্যে করিলেন শক্তি সঞ্চালল। এবার দৃঢ় কণ্ঠে দিলেন 
নির্দেশ, “বৎস, পণ্ডিতজীর সব ক'টা শান্ত্রীয় প্রশ্নের যথাযথ উত্তর 
তুমি দিয়ে দাও |” 

সর্ববসমক্ষে ঘটিতে দেখা যায় এক অবিশ্বাস্ত কাণ্ড | অৰ্দ্ধশিক্ষিত 
লোকটির মুখ দিয়া অবিরলধারে নিঃস্থত হইতে থাকে শাস্ত্রের নান! 
ছুরহ তত্বের ব্যাখ্যা-বিপ্লেষণ। বাঁরাণসীর পণ্ডিত মহারাজ তে 
বিস্ময়ে হতবাকৃ। ইতিমধ্যে তিনি বুঝিয়। নিয়াছেন, রামদাস এক 
সিদ্ধ মহাত্মা । অলৌকিক প্রজ্ঞা ও অলৌকিক শক্তির তিনি 


১২২ ভারতের সাধক 
₹ অধিকারী । এ হেন ব্যক্তির সমক্ষে বিছ্ার দম্ভ প্রকাশ করিয়া 

পণ্ডিত মারাত্মক ভুল করিয়াছেন । 

রামদাসের চরণে পতিত হইয়া বার বার তিনি ক্ষমা ভিক্ষা 
মাগিতে থাকেন। নিজের জিহ্বা কর্তনের জন্যও উদ্যত হন। 

উপবীতে ঝুলানো ছুরিকাটি তৎক্ষণাৎ দূরে নিক্ষেপ করিয়া 
রামদাসজী পণ্ডিতকে কহিলেন, “আপনাকে অনেক আগেই আমি 
ক্ষমা করেছি পণ্ডিতবর । মনে রাখবেন, আপনার জিহবা, আপনার 
দেহ, সবই রামজীর। ছেদন করতে হয় তিনি করবেন। আপনার 
পিহমন-আত্মা কোন কিছুর ওপরই তো আপনার অধিকার নেই। 
ভালোই হলো, আপনার দর্প এবার ভূমিসাৎ হলো, এবার সত্যকার 
বিদ্যা এলো৷ আপনার আধারে ৷” 

এই পণ্ডিত অতঃপর দীনভাবে রামদাসের শিত্যত্ব গ্রহণ করেন। 


বারাণসীতে ফিরিবার সময় সাগ্রহে রামদাসের রচনা দাসবোধের 
একটি প্রতিলিপি তিনি সঙ্গে নিয়া যান ] 


সিদ্ধপুরুষ বলিয়া রামদাসের তখন খ্যাতি রটিয়াছে, একটি 
সম্বন্ধ তক্তিবাদী সম্প্রদায়ের নেতা রপেও মহারাষ্ট্রে তাহার বিরাট 
মরধ্যাদা। এই সময়ে এক শুভলাগ্নে রামদাসের সহিত মিলন ঘটে 
রাজা শিবাজী ভোসলের। : এই মিলন যেন মণিকাঞ্চনের সংযোগ ] 
রামরাজ্য, ধর্ম্মরাজ্য, স্থাপনের যে স্বপ্ন রামদাস এতদিন দেখিয়া 
আসিতেছেন, যে স্বপ্নকে রপায়িত করার জন্য জীবন উৎসর্গ করিয়াছেন, 
রাজ| শিবাজী হন সেই মহান এঁশী কর্মের ধারক ও বাহক | এই 
মিলনে সারা মারাঠায় প্রবাহিত হয় আত্মিক শক্তি ও 
্ষবরশক্তির ঘুষ্টধারা। সারা ভারতেও ইহার ফল হয় সুদূরপ্রসারী । 


এক ও অথগ্ড ধর্শরাজ্যের পরম সম্ভাবনার আশ! ছড়াইয়া পড়ে 
দেশের দিকে দিকে । 


সমর্থ রাঁমদাঁস ১২৩ 


শিবাজীর অভ্যুদয়ের দিকে স্বামী রামদাস নিয়ত তাহার দৃষ্টি 
নিবদ্ধ রাখিয়াছেন। লক্ষ্য করিয়াছেন ওরংগজেবের নগণ্য “পীর্ববত্য 
মুষিক’ শিবাজী ভোসলে ধীরে ধীরে গড়িয়। তুলিয়াছেন একটা দৃঢ় 
মূল স্বাধীন রাজ্যের বনিয়াদ। শুধু তাই নয় এই রাজ্য যাহাতে 
ধর্মকৃত হয়, উচ্চাদর্শে অনুপ্রাণিত হয় সেজন্য তাহার ব্যাকুলতার 
সীমা নাই। অন্তরে অন্তরে রামদাস বুঝিয়া নিয়াছেন, শিবাজীকে 
তাহার সাহায্য নিতেই হইবে। তাহার কাছে আসিতেই হইবে । 
কিন্তু এখনই নয়, আরো কিছুকাল রামদাঁসকে অপেক্ষা করিতে 
হইবে, লগ্ন সমাগত হইলেই শিবাজী আকুল আগ্রহ নিয়া ছুটিয়! 
আদিবেন, গ্রহণ করিবেন রামদাসের পরমাশ্রয়। 

সৈন্যবল ও রাজ্যপরিধির বিস্তারের সঙ্গে সঙ্গে শিবাজী ভোসলের 
অন্তরেও জাগিয়াছে পরম কল্যাণের ভাবনা, আত্মিক উজ্জীবনের 
জন্য তিনি ব্যগ্র হইয়া উঠিয়াছেন। যখন যে সাধু মহাত্মার সন্ধান 
পান, সাগ্রহে তাহাকে দর্শন করেন, সাধ্যমত করেন সেবা পরিচর্ষ্য । 
সাধারণ সাধুসন্যাসী হইতে শুরু করিয়া পন্ধারপুরের সাধু 
তুকারামজীর সঙ্গে, কোন কিছুই শিবাজী বাদ দেন নাই। কিন্তু 
মনের মানুষের সন্ধান, চিহ্নিত সদ্গুরুর সন্ধান এখনও তিনি পান 
নাই। 

রাম্দাস স্বামীর আদর্শ ও সংগঠনের নানা সংবাদ শিবাজী 
রাখেন, তাহার মাহাত্ম্য ও যোগৈশ্বর্যের খ্যাতিও তাহার অজানা 
নয়। এই মহাপুরুষের আশ্রয় গ্রহণের জন্য অন্তর তাহার বড় 
ব্যাকুল হইয়া পড়িয়াছে। রামদাস তখন কোন মঠেই স্থায়ীভাবে বাস 
করিতেন না। স্বেচ্ছামত ঘুরিয়া বেড়াইতেন| তাই কিভাবে কোথায় 
মহাত্মার দর্শন করা যায় শিবাজী মাঝে মাঝে ভাবিতেছিলেন। 

নর্সোমল্‌ নাথ নামে শিবাঁজীর এক কর্মগারী সেবার খবর দেন, 
স্বামীজী এখন ছাঁফলের মঠে অবস্থান করিতেছেন । কয়েকজন 
পার্খরদ্ষী নিয়া শিবাজী তখনি সেখানে ছুটিয়া যান। কিন্তু সাক্ষাৎ 


১২৪ ভারতের সাধক 


হইল না। শুনিলেন, রামদাস স্বামী তখন সে স্থান ত্যাগ করিয়া 
অন্যত্র চলিয়া গিয়াছেন। 
ছাফলের মঠটি ছোট হইলেও বড় মনোরম। শিবাজী সাধুদের 


জিজ্ঞাসা করিলেন, কিভাবে কাহার আনুকুল্যে, এই সুন্দর মঠটি 
নিশ্মিত হইয়াছে । 


সাধুর! সবিন্ময়ে কহেন, “সে কি মহারাজ, আপনি কি জানেন না, 
এটি যে আপনার প্রদত্ত অর্থে ই তৈরী হয়েছে। কয়েক বৎসর আগে 
পুনাতে, আপনার পুরোহিতের ভবনে গিরি গোসাবি নাসিখর 
নামে এক কীর্তবনিয়া রামলীলা কীর্তন করছিলেন। কীর্তন শুনে 
খুশী হয়ে আপনি তাকে কিছু অর্থ দান করতে চান। এ কীৰ্ত্বনিয়া 
রামদাস মহারাজের একজন পরম ভক্ত | তিনি অনুরোধ জানান-_ 
মহারাজের প্রতিশ্রুত অর্থ যেন রামদাস স্বামীজীকেই দেওয়া হয় 
ছাফলের রামমন্ৰির নির্মাণের জন্ত। এটিই তো সেই মন্দির। 
আপনার সরকার থেকে তিন শত স্বরণমদ্রা দেওয়! হয়েছিল এই 
পবিত্র কাজের জন্য |” 


এ সংবাদে শিবাজী হৃষ্ট হইলেন। মন্দিরের চারপাশে ঘুরিয়া 
দেখিলেন, নদীর খরস্রোত উহার ভিত্তির দিকে অগ্রসর হইতে 
চাহিতেছে। সরকারী অধিকর্তাকে ডাকিয়া তখনি তিনি হুকুম 
দিলেন, “যে কোন উপায়ে এই নদীর তআোত-ধারাকে ঘুরিয়ে দাও, 
স্বামীজীর এই মন্দিরকে রক্ষা করো । এজন্য যে কোন অর্থব্যয়ে 
কার্পণ্য ক'রো না” 


নির্দেশমত কাৰ্য্য সম্পন্ন হইতে বিলম্ব হয় নাই। ফলে ছাফলের 
এ মন্দির ধ্বংসের হাত হইতে রেহাই পায়। 
রামদাস স্বামীর কাছে শিবাজীর সব সংবাদই যথাসময়ে 


পৌছিল, ইহার কিছুদিন পরে শিবাজী মাহুলীতে একটি ধর্মানুষ্ঠানে 

সমর্থ রামদাঁস ১২৫ 


যোগ দিতে গিয়াছেন, সেখানে এক শুভ মুহূর্তে তাহার হাতে 
আদিল রামদাঁস স্বামীর এক ক্ষুদ্র লিপি। এ লিপি পাইয়া রাজা 
মহা উৎফুল্ল হইয়া উঠেন, সঙ্গে সঙ্গে মহাত্মাকে উত্তর দেন ঃ 

“ছে মহাতাপস, আমি আপনার চরণে অপরাধী । আপনার 
হৃদয়ে রয়েছে অসীম করুণা_-আপনার আশিস্পূত লিপি আমায় 
ভরপুর করে দিয়েছে পরম আনন্দে। কি ভাষায় আমি তার বর্ণনা 
দেব? আপনি কৃপা করে আমার গুণগান করেছেন, কিন্তু আমি 
জানি আমি মোটেই তার উপযুক্ত নই। বহুদিন যাবৎ আপনার 
দর্শনের অভিলাষী রয়েছি, এবং সুযোগ পেলে এখনই আমি উপস্থিত 
হতে পারি আপনার সকাঁশে | হে প্রভু, আপনি কি আমায় গ্রহণ 
করবেন? আমার তৃষ্ণা কি করবেন দূর ?” 

এই পত্র পাঠাইয়। দিয়া পরদিনই শিবাজী তাহার রক্ষীদল নিয়া 
উপনীত হন ছাফলে | সেখানে গিয়। শুনিতে পান, রাঁমদাঁস মহারাজ 
তখন সিংগন-বাড়ীতে অবস্থান করিতেছেন | মঠের সাধুর! তাহাকে 
বলেন, “মহারাজ, এই সময়ে স্বামীজীর কাছে আপনার যাওয়া ঠিক 
হবে না । কারণ, এখন তিনি হন্ুমানজীর মন্দিরে একটি বিশেষ পূ 
অনুষ্ঠানে ব্যস্ত। পূজা অর্চনা সমাধা করে স্বামীজী মহারাজ নিজের 
হাতে বহুতর ভোগরাগ প্রস্তুত করবেন। তারপর মারুতীজীকে 
তাঁ নিবেদন করে দিনশেষে বসবেন প্রসাদ গ্রহণের জন্য । আপনি 
বরং পরে আর কোনদিন তার সঙ্গে সাক্ষাৎ করুন|” 

শিবাজী একথা মানিলেন না| কহিলেন, “হৃদয় বড় ব্যাকুল 
হয়ে পড়েছে, আর ধৈর্য্য ধারণ করা আমার পক্ষে সম্ভব নয়। তা 
ছাড়া, আজ তো বৃহস্পতিবার__গুরুবার, এই শুভদিনেই স্বামীজীকে 
আমি দর্শন করবে৷!” | 

রক্ষীদল পশ্চাতে রাখিয়া তাড়াতাড়ি তিনি অগ্রসর হন | দুইজন 
সঙ্গী নিয়া সিংগন-বাড়ীর মঠে উপস্থিত হন, লুটাইয়া। পড়েন 
রাঁমদাসজীর চরণতলে । 


১২৩ ভারতের সাধক 


রামদাস স্বামীর হস্তে তখনো ধৃত রহিয়াছে শিবাজীর সদ্বপ্রাপ্ত 
লিপি। প্রসন্ন মধুর কণ্ঠে কহিলেন, “রাজা, আপনি আসবেন তা 
আমি জানতাম । কিন্ত জিজ্ঞেস করি, সাক্ষাতের জন্য আপনি এত 
ব্যগ্র, কিন্ত আরো আগে কেন আপনার সঙ্গে দেখা হয়নি ?” 

“দুভাগ! আমি, তাই অভিলাষ থাকলেও এতদিন বঞ্চিত ছিলাম 
আপনার দর্শনে। প্রভু, এ অনিচ্ছাকৃত ক্রটির জন্য আমায় আপনি 
মার্জনা করুন। এখন দর্শন যখন মিলেছে, আর আমায় দূরে সরিয়ে 
রাখবেন না। অবিলম্বে দীক্ষা দিয়ে আমায় উদ্ধার করুন|» 

শাস্ত্রীয় বিধান মত দীক্ষা অনুষ্ঠান সম্পন্ন হইয়া গেল ৷ চৈতন্থময় 
মন্ত্র গ্রহণের পর গুরু মহারাজের কাছে শিবাজী চিরতরে আত্মসমর্পণ 
করিলেন। ১৬৪৯ খুষ্টাব্ের এই শুভদিন, রামদাস ও শিবাজীর 
মিলনের দিন, মহারাষ্ট্রের ধর্মা-সংস্কৃতির ইতিহাসে স্মরণীয় হইয়া আছে। 

গুরুর ধর্মারাজ্য স্থাপনের পরিকল্পনায় শিবাজীর অবদান যথেষ্ট। 
এই পরিকল্পনার পিছনে স্বামী রামদাঁস জোগাইয়াছেন অব্যাত্বশক্তি, 
আর শিবাজী উৎসর্গ করিয়াছেন তাহার ক্ষাত্রতেজ ও অর্থবল। 
শিশতত্ব গ্রহণের পর হইতে শিবাজী তাহার রাজ কোষাগার উন্মুক্ত 
করেন নব নব মঠ-মন্দিরের প্রতিষ্ঠায়। বড় বড় জায়গীর দিয়! এই 
ধর্মাকেন্দ্র গুলিকে দৃঢ় ভিত্তিতে স্থাপন করিতে তিনি সাহায্য করেন। 
গুরু ও শিযের এই মহান যৌথ প্রয়াস সারা ভারতের রাষ্ট্রচিন্তা ও 
ধর্্াদর্শের সম্মুখে সেদিন উন্মোচন করে এক নূতন দিগন্ত, সহস্র 
সহঅ ধর্মপ্রাণ আদর্শবাদী মানুষের বুকে জাগাইয়া৷ তোলে বিরাট 
প্রত্যাশার আলো। 


রামদাস স্বামী একদিন শিবাজীকে নিভৃতে ডাকিয়া কহেন, 


“শিবাজী, খকুপূর্ণ একটা কাজ তুমি অসম্পূর্ণ রেখেছো, এবার সেটা 
শেষ করতে হবে ।” 


সমর্থ রামদাস ১২৭ 


“কি সে কাজ, প্রভু, আদেশ করুন, সব্বশক্তি দিয়ে আমি তা 
পালন করবো ।”__যুক্তকরে নিবেদন করেন শিবাজী । 

“তোমার রাজ্যাভিষেক তো এখনো হয় নি। শাস্ত্রীয় বিধান 
অনুযায়ী এ অনুষ্ঠান সম্পন্ন করতে হবে। ধর্ম্মরাজ্যের অধীশ্বর তুমি | 
শুধু মারাঠাই নয় সারা ভারতভূমি আজ তোমার মুখের দিকে 
তাকিয়ে আছে। তোমার এই শাসনকে শাস্ত্রীয় সমর্থনের ভিত্তিতে 
আমি দাড় করাতে চাই । তোমার শক্তি সত্যকার ক্ষাত্রশক্তি বলে 
গণ্য হোক, তাও আমি চাই। ভারতের শ্রেষ্ঠ শাস্ত্রবিদ্‌ ব্রাহ্মণ, সাধু- 
মহাত্মা, সমাজনেতা ও জনগণের সমক্ষে_ প্রাচীন ভারতীয় প্রথায় 
--তোমার অভিষেক হোক। পবিত্র যজ্ঞ হোম সম্পন্ন হোক। 
অবিলম্বে এর উদ্যোগ আয়োজন করো 1৮ 

গুরুর আদেশ শিরোধার্য্য করিয়া শিবাজী ভোসলে অচিরে 
এ কাজে ব্রতী হন। কাশীধামে তখন অশেষ শাস্ত্রবিদ্‌ গাগা ভট্টের 
প্রবল প্রতাপ । বেদের কর্মকাণ্ড ও জ্ঞানকাণ্ড ছুইয়েতেই তিনি 
পারজম। তীহাকেই অভিষেক ক্রিয়ার প্রধান আচার্য্য রূপে 
মনোনীত করা হইল। ভারতের কাত ধন্মসংস্কৃতি ও সমাজের 
নেতাদের কাছে প্রেরিত হইল আমন্ত্রণ পত্র। সাড়ম্বরে ও 
শাস্ত্রোক্ত বিধান অনুযায়ী শিবাজী মহারাজের অভিষেক উৎসব 
সুসম্পন্ন হইল । 

কাজকর্ম্ম শেষ হইয়া গিয়াছে, পণ্ডিতবর গাগা ভট্ট আগামী এক 
সপ্তাহের ভিতর বারাণসীর দিকে রওনা হইবেন । হঠাৎ একদিন 
ভট্টজী দেখেন, প্রত্যুষে উঠিয়া শিবাজী ভক্তিভরে সব্বপ্রথমে মারাঁী 
ভাষায় লিখিত এক ধর্মগ্রন্থ পাঠ করিতেছেন । 

“মহারাজ, এই মারাী পুঁথি কি রোজই আপনি এ সময়ে পাঠ 
করেন ?”_ প্রশ্ন করেন ভট্টজী ৷ 

‘হ্যা, পণ্ডিতবর, এটি যে আমার প্রাত্যহিক কাজ এবং প্রধান 
কৃত্য ৷” 


১২৮ ভারত সাধক 
“কি নাম এ গ্রন্থের? কার রচিত? কোন্‌ তত্ব আছে এতে, 
খুলে বলুন তো?” 

“এ হন্থ মারাহীতে লেখা, নাম দাসবোধ, মহাত্মা রামদাস স্বামী, 
আমার গুরু মহারাজ এর রচয়িতা ৷” 

“এ বড় অদ্ভুত কথা৷ মহারাজ । আপনার মত বিচক্ষণ, শাস্ত্র 
প্রেমিক ব্যক্তির একি রুচিহীনতা? আপনার পক্ষে এ ্রন্থপাঠ তো 
মোটেই শোভন নয়। বৈদিক ভাষা, সংস্কৃত ভাষা, তাই তো হবে 
আপনার আমার উপজীব্য । বেদ-বেদান্ত উপনিষদ সব কিছু ছেড়ে, 
শেষটায় আপনি মারাঠী দাসবোধ নিয়ে মেতে উঠলেন ? ছিঃ।৮ 

মহারাজ শিবাজী সবিনয়ে উত্তর দেন, “পণ্ডিতবর, এ পুথি 
মারাঠীতে লেখা হলেও, আমাদের প্রাচীন শাস্ত্র থেকেই এর তত্ত্ব 
সঙ্কলিত হয়েছে। আমি মনে করি- প্রজ্ঞাবান, যোগসিদ্ধ মহা- 
পুরুষের রচিত এ গ্রন্থ সব মানুষেরই কল্যাণ-সাধনে সক্ষম। তাই 
এটা আমার নিত্য পাঠ্য ৷” 

গাগা ভট্ট শিবাজীর কথা দেখিয়া শ্লেষাত্বক হাসি হাসিলেন। 
এ প্রসঙ্গ নিয়া আর ঘাটাঘাটি করিলেন না। 

শিবাজী কিন্তু ভট্টজীর কথাগুলি বিস্মৃত হইলেন না। মনে মনে 
স্থির করিলেন, পণ্ডিতবরকে অচিরে সমুচিত শিক্ষা দিয়া তবে 
মহারাষ্ট্র হইতে ছাড়া হইবে। 

দুই দিন পরেই রাজপ্রাসাদে চত্বরে স্বামী রামদাসের এক 

ধর্মসভার অনুষ্ঠান বসিল। এই সভায় প্রধান অঙ্গ__দাসবোধের 
ব্যাখ্যা, ও রামলীলা! কীর্তন| গাগ! ভট্ট এবং অন্যান্য বড় পগ্ডিতদেরও 
এই সভায় নিমন্ত্রণ করা হইল । 

সভা শুরু হইয়াছে। ইষ্টনাম ও ইষ্টলীলা গাহিতে গাহিতে 

স্বামী রামদাস দিব্যভাবে উদ্দীপিত হইয়! উঠিলেন। কখনে। তিনি 
হাসিতেছেন, কখনে৷ বা কাদিতেছেন _এ যেন মহাভাবের উৎসারক 
“এক অনির্বচনীয় অবস্থা অগনিত শ্রোতা ও দর্শনার্থী এই কৌগীনবন্ত 

স্ববত্যাগী মহাপুরুষের দিকে নিনিমেষে চাহিয়া আছে। তাঁহার ভাব- 
রসের উত্তাল তরঙ্গ ছুলিতেছে, উঠিতেছে, নামিতেছে। রামদাসের 
এই লীলা! বর্ণনা যেন জীবন্ত। ভাববিহ্বল শ্রোতাদের নয়ন সম্মুখে 
রাম, সীতা, লক্ষণ, ভরত আর মারুতী এক একটি মূৰ্তি যেন ভাস্বর 
হইয়| ফুটিয়া উঠিতেছে। ভাব ও তত্বের মিশ্রণে রচিত হইয়াছে 
দিব্যলোকের অপরূপ পরিমণ্ডল । 

গাগা ভট্ট অনিমেষ নয়নে এই ভাবময় ইন্দ্রজালের দিকে 
তাকাইয়। আছেন, আর হৃদয়ের অন্তস্তল হইতে উদ্‌গত হইতেছে 
এক ছুনিবার আকুতি । কোনমতে পণ্ডিত ধৈর্য্য ধরিয়া রহিলেন। 
তারপর সভার অন্তে আবেগভরে ছুই হাতে জড়াইয়া ধরিলেন স্বামী 
রামদাসকে | গদ্গদ কণ্ডে কহিলেন, “স্বামীজী, আমি আপনার 
কাছে মাৰ্জ্জনা! ভিক্ষা চাই।৮ 

পিণ্ডিতবর, না-না, এসব কথা বলে আমায় পাপের পঙ্ক 
ডোঁবাবেন না৷” বিনয়নআ বচনে বলেন স্বামী রাঁমদাস। 

“না স্বামীজী, আমি সত্যই অপরাধী । আপনি যে কত বড় 
জ্ঞানী, কত বড় প্রেমিক পুরুষ, তা আমি বুঝতে পারি নি। আপনার 
মূল্য বুঝতে আমি. ভুল করেছিলাম, আজ এই সভায় আপনার 
সত্যকার রূপ আমি চিন্তে পেরেছি ৷” 

বারাণসীতে ফিরিয়া গিয়াও স্বামী রামদাসের দিব্যোজ্জল স্মৃতি 
গাগা ভট্ট দীর্ঘদিন ভুলিতে পারেন নাই। এই মারাঠী সাধকের 
প্রতি তাহার শ্রদ্ধা চিরদিন অটুট ছিল। 


রামদাস স্বামীর অন্যতম জীবনীকার ভীমস্বামী সিরগাভকার 
স্বামীজীর যোগবিভূতির এক অত্যাশ্চর্য্য কাহিনী বর্ণনা করিয়াছেন। 
কয়েকটি শিশ্তুসহ স্বামীজী তখন গ্রাম হইতে গ্রামান্তরে পরিব্রাজন 
করিতেছিলেন। সেদিন একটি গ্রামের উপান্তে তাহার! বিশ্রাম 


নী 

করিতেছেন। পাশেই রহিয়াছে একটি শ্মশান। হঠাৎ এক সদ্য 
বিধবার আর্ত কান্না ও চীৎকার স্বামীজীর কানে গেল। বড় 
মৰ্ম্মভেদী এই কান্ন৷। তাড়াতাড়ি শিষ্যদের নিয়া তিনি শ্মশানে 
ছুটিয়৷ যান। গিয়া দেখেন স্থানটি লোকে লোকারণ্য_ গ্রামের 
পাটেল মারা গিয়াছে। এইমাত্র মৃতদেহ সেখানে আনা হইয়াছে। 
পাটেলের স্ত্রীর ললাট সিন্দুরলিপ্ত, পরিধানে লালপেড়ে একটি নূতন 
শাড়ী, সতীরূপে স্বামীর সহমরণে যাইতে তিনি প্রস্তুত শাস্ত্রীয় 
অনুষ্ঠান শেষে চিতায় আরোহণ করিতে যাইবেন, এমন সময় সদ্য 
বিধবা কান্নায় ভাঙ্গিয়া পড়েন, স্বামীর মৃতদেহটি জড়াইয়! ধরিয়া 
বিলাপ করিতে থাকেন। 

বড় মর্মস্তদ এই দৃশ্য। অসহায়! বিধবার ক্রন্দন রামদাস 
স্বামীর হৃদয় বিগলিত হইল, মুহূর্তে প্রকাশিত হইল করুণাঘন রূপ । 
অগ্রসর হইয়া কহিলেন, “মাঈ, তুমি শান্ত হও। ভয় নেই, রামজীর 
কৃপায় তোমার স্বামী আবার তার প্রাণ ফিরে পাবেন।৮ 

শবের পাশে কিছুক্ষণ ধ্যান-নিমীলিত নেত্রে রামদাস উপবিষ্ট 
থাকিলেন, তারপর কমণ্ডলু হইতে ছিটাইয়া দিলেন এক অঞ্জলি 
পবিত্র বারি। সঙ্গে সঙ্গেই দেখা, গেল এক রোমাঞ্চকর দৃশ্য | 
মৃত পাটেল ধীরে ধীরে চোখ মেলিলেন। 

জনতা তখন আনন্দে উৎফুল্ল হইয়া স্বামী রামদাঁসকে ঘিরিয়া 
ধরিয়াছে। আর স্বামীজীর শিশ্গণ বার বার উচ্চারণ করিতেছে ' 
জয়ধ্বনি_-জয় জয় সমর্থ রঘুবীর-_জয় জয় সমর্থ রামদাস। 

পাটেলের স্ত্রী এবার স্বামীজীর পাছুটি জড়াইয়া ধরেন। সজল. 
চক্ষে মিনতি করেন, “প্রভু, দয়া যদি একবার করেছেনই, তবে এই 
দাসীর উদ্ধারও আপনাকেই করতে হবে। আমার স্বামী আর 
আমাকে আপনি দীক্ষা দিন। আপনার পরমাশ্রয়ে থেকে রামজীর 
নামজপ করে বাকী দিন কণ্টা কাটিয়ে দিই |” 


রামদাস প্রশান্ত স্বরে কহেন, “কিন্ত মা, আমি তো প্রস্তুতি ছাড়া 

কাউকে দীক্ষা দিইনে। আমার পা ছাড়ো, শান্ত হয়ে উঠে বসো। 
জরুরী কাজ আছে আমার, এখনি আমায় যেতে হবে ।৮ 

“প্রভু, প্রস্ততি কাকে বলে আমি জানিনে। কিন্তু আমার 
অন্তরাত্মা কেবলি ডেকে বলছে, আপনিই আমার উদ্ধারকর্ত ৷ 
বেশ, আপনি চলে যাচ্ছেন যান | আমি বাধা দেবো না। কিন্তু 
জানিয়ে রাখছি, আজ থেকে আমি আমরণ উপবাস ব্রত গ্রহণ 
করলাম। যে কটা দিন বাঁচি, কাটাবো প্রভু রামজীর ধ্যানে 
আমি যদি সত্যকার সতী হই, আপনাকে আমায় উদ্ধার করতে 
আবার আসতেই হবে 1” 

রামদীস স্বামী অতঃপর কার্ধ্যান্তরে চলিয়া যান। কিন্তু ভক্তি- 
মতী পাটেলের স্ত্রীর সঙ্কল্প আবার তাহাকে এই গ্রামে টানিয়৷ 
আনে । একমাস পরে এখানে আসিয়া পাটেল ও তাহার স্ত্রীকে 
তিনি দীক্ষা দান করেন । 


নিজের এক জন্মদিনে শিবাজী মহারাজ ছাফল মঠে রামদীসজীর 
আশীৰ্ব্বাদ নিতে আসিয়াছেন। সঙ্গে আনিয়াছেন গুরুর জন্য কয়েকটি 
মূল্যবান আড্রাখ। ও শাল । 

_ প্রণাম ও কুশল প্রশ্নের পর উভয়ে নানা কথাবার্তা বলিতেছেন । 
বিশিষ্ট ভক্ত ও শিষ্যের৷। আশেপাশে দণ্ডায়মান । হঠাৎ শিবাজী লক্ষ্য 
করিলেন, গুরুদেবের গায়ের উত্তরীয় কৌগীন সব একেবারে ভেজা । 
মনে হয়, এই মাত্র তিনি যেন নদীতে স্নান সমাপন করিয়া 
আসিয়াছেন। সেবকের! সবাই বিস্ময়ে হতবাকৃ। স্বামীজী তো সান 
তর্পণ স্ূর্য্যোদয়ের অনেক, পূর্ব্বেই সারিয়াছেন, তারপর পরিধান 
করিয়াছেন তাহাদের দেওয়া শুদ্ধ আঙ্‌রাখা ও কৌগীন | এমন্ভাবে 
কি করিয়া হঠাৎ তাহ! জলসিক্ত হইল ? 

কৌতুহলী হইয়! শিবাজী প্রশ্ন করিলেন, “প্রভু, বলুন তো কি 

এর রহস্য । নদীর জল এলো কোথা থেকে, কি করেই বা আপনার 
শুক্ষবস্ত্র ভিজিয়ে দিল ?” 

“না, মহারাজ, নদীর জল নয়। এ সব ভিজেছে সমুদ্রের জলে । 
এই গ্যাখে। 1৮ মুচকি হাসি হাসিয়া রামদাসজী মহারাজের অগ্রলিতে 
ঢালিয়। দিলেন উত্তরীয় নিংড়ানো কিছুটা! জল । 

এ জল মুখে দিতেই শিবাজী চমকিয়া উঠিলেন। তাই তো, 
এ যে ঘোর লবণাক্ত, নদীর জল তো নয়--সমুদ্রের জলই বটে। 

সপ্রশন দৃষ্টিতে গুরুর দিকে তাকাইতেই তিনি কহিলেন, “মহারাজ, 
আজকের তারিখটা৷ তুমি বিশেষভাবে মনে করে রেখো | ঠিক 
পনের দিন পরে এই সাগরজলের রহস্ত উন্মোচিত হবে। তখন 
আশ্রমে এলে সব টের পাবে” 

নির্ধারিত দিনে শিবাজী আবার ছাফলে আসিয়া উপস্থিত। 
দেখিলেন, একটি ধনী বণিক স্বামীজীর সহিত নিভৃতে বসিয়া কথাবার্তা 
বলিতেছেন। শিবাজীকে দেখিয়াই গুরু স্সেহভরে তাহাকে কাছে 
ডাকিলেন। সহাস্তে কহিলেন, “মহারাজ, সেদিনকার সাগরজলের 
রহস্ত, আজ বুঝা গেল। ইনি হচ্ছেন রাজাপুরের মুঞ্জেজী, আমার 
একজন আশ্রিত শিষ্য । এ'র মুখেই শোন সব কথা।৮ 

মুঞ্জে এতক্ষণ স্বামীজীকে যে কাহিনী বলিতেছিলেন, শিবাজীর 
কাছে করিলেন তাহারই পুনরাবৃত্তি। মারাঠার উপকূল বাণিজ্যের 
অন্যতম প্রধান বণিক এই মুঞ্জে। পনের দিন আগে জাহাজভর্তি 
মালপত্র নিয়া তিনি সমুদ্রপথে চলিতেছিলেন, হঠাৎ ঝড়ের কবলে 
পড়িয়া জাহাজটি জলমগ্ন হইতে থাকে। মুগ্জে এই সময়ে গুরুদেব 
রাঁমদাসজীর কথা স্মরণ করিয়া প্রাণপণ চীৎকারে তাহাকে ডাকিতে 
থাকেন, ধনপ্রাণ রক্ষার প্রার্থন। জানান। এই সময়ে জাহাজের 
খোলের, উপরে জ্যোতির্ময় মৃত্তিতে আবিভূতি হন সমর্থ রামদাস 
স্বামী | বরাতয় দানে আশ্বস্ত করেন আশ্রিত শিষ্যকে | ক্ষণকাল 
পরেই ঝড়ের তাণ্ডব হাঁস পায়, সমুদ্র শান্ত হইয়া আসে। মুঞ্জের দৃঢ় 


» 

বিশ্বাস, গুরুমহারাজের করুণাবলেই এ যাত্রা সে বীচিয়া গিয়াছে, 
জাহাঁজটিও রক্ষা পাইয়াছে ভরাডুবি হইতে | বন্দরে বন্দরে মাল 
পৌছাইয়৷ দিয়া মাত্র গতকালই মুণ্ডে দেশে ফিরিয়াছে। আজ 
আসিয়াছে ন্বামীজীর চরণ দর্শনে । 

শিবাজী প্রশ্ন করিয়! জানিলেন, পক্ষকাল আগে যে তারিখে ও 
যে সময়ে স্বামী রামদাসজীর বসন তিনি সিক্ত দেখিয়াছেন, ঠিক 
সেই সময়েই বণিকের জাহাজটি ঝটিকা-ক্ষুব্ধ সাগরে বিপন্ন হইয়া 
পড়ে। 


শিবাজীর জীবনে এখন একটানা সাফল্যের কাল। দুর্গের পর 
দুর্গ মুঘলের হাত হইতে তিনি ছিনাইয়া নিতেছেন, রাজ্যের পরিধি 
হইতেছে বিস্তৃততর। সেনাবল ও অর্থবলও বিপুল। কিন্তু প্রবীণ 
নৃপতি শিবাঁজীকে কিন্তু এই জাগতিক সমৃদ্ধি বিভ্রান্ত করিতে পারে 
নাই। বরং ধর্ম্মরাজ্যের ভিত্তি গড়িয়া তুলিতে তিনি আরো তৎপর 
হইয়াছেন, গুরু রামদাস স্বামীর পরমাশ্রয় আকড়াইয়া' ধরিতেছেন 
আরো ছৃঢ হস্তে | স্বামীজীও বিশ্বাস করেন, যে এঁশী কাধ্যের ভার 
তিনি নিয়াছেন তাহার প্রধান সহায় হইভেছেন শিবাজী। তাই 
শিবাজীর জীবনকে অধ্যাত্মরসে উজ্জীবিত করিয়া তুলিতে তাহার 
প্রয়াসের অন্ত নাই। অনন্ত আশা নিয়া, সদা সতর্ক দৃষ্টিতে এই রাজ 
শিষ্যের দিকে দিনের পর দিন তিনি চাহিয়া আছেন। 

সে-বার পদত্রজে ঘুরিতে ঘুরিতে রামদাস স্বামী সাতারায় 
আসিয়াছেন। শিবাজী তখন রাজধানীর ছুর্গেই অবস্থান করিতেছেন, 
কিন্ত গুরুজীর আগমন সংবাদ তখনো পান নাই। রামদাসজী স্থির 
করিয়াছেন, অপর শিষ্যদের সহিত কয়েকদিন অতিবাহিত করিয়া 
তারপর দর্শন দিবেন শিবাজী মহারাজকে । 

পদব্ৰজে পরিব্রাজন, আর মাধুকরী ছুইটিই স্বামী রামদাসের 


১৩৪ ভারতের সাধক 
পরম প্রিয়। সাতারায় আসিয়৷ প্রতিদিনই তিনি দ্বারে দ্বারে ভিক্ষার 
তঙ্ল সংগ্রহ করিতেন । 

শিবাজী সেদিন দুর্গের বারছুয়ারীতে বসিয়া অন্ুুচরদের সহিত 
আলাপ-আলোচনা করিতেছেন, হঠাৎ দৃষ্টি পড়িল সন্নিহিত মহল্লার 
এক কুটির দ্বারে। দেখিলেন, গুরুজী রামদাস স্বামী ভিক্ষাপাত্র হাতে 
সেখানে দণ্ডায়মান । 

মুহূর্তে চিন্তার ঝলক খেলিয়। যায় তাহার মনে । একি অদ্ভূত 
কাণ্ড! রাজ্যের অধীশ্বর ধার পদানত-_ধার বিশ্বস্ত সেবক, সেই 
রাজগুরু মহাসমর্থ রামদাস স্বামী রাজ্যের দ্বারে দ্বারে ঘুরিবেন দীন 
কাঙ্গালের বেশে, ভিক্ষান্সে করিবেন জীবনধারণ? না-না, শিবাজী 
কিছুতেই তা আর চলিতে দিবেন না।১ 

বিশ্বস্ত অমুচর বালাজীকে ডাকিয়া তখনি তাহার হাতে এক পত্র 
দিলেন। কহিলেন, “গুরুজী ভিক্ষার ঝুলি নিয়ে পথে বেরিয়েছেন, 
কিছুক্ষণের মধ্যেই এসে পড়বেন দু্গদ্বারে। তুমি আমার এই পত্র 
তার চরণতলে রেখে দিও ৷” 

দুর্গ তোরণে দাড়ানো মাত্র শিবাজীর পত্র রামদাঁসজীকে দেওয়া 
হইল | কৌতৃহলভরে তিনি এটি পাঠ করিলেন । মহারাজ শিবাজী 
লিখিয়াছেন, প্রভু, আপনার এই ভিক্ষাবৃত্তির দৃশ্য আমি আর সহ 
করতে পারছিনে। এই সমগ্র রাজ্য, আর আমার যা কিছু ব্যক্তিগত 
বিস্তবিভব আছে সবই আমি আপনার চরণে উৎসর্গ করলাম । 
আপনি কৃপা করে এসব গ্রহণ করুন, ক্ষান্ত হোন ভিক্ষাবৃত্তিতে |” 

মৃদু হাস্যে পত্রটি হাতে নিয়া রামদাস সেদিন সেখান হইতে 
চলিয়া যান। পরের দিনই সাক্ষাৎ করেন শিবাজীর সঙ্গে। বলেন, 
মহারাজ, তোমার সবই তো দান করেছো আমায়, তোমার নিজের 
বলতে আর তো কিছু অবশিষ্ট নেই। এবার তবে আমার সঙ্গে 


১ শির যদ্মাথ সরকার : শিবাজী অ]াও হিজ টাইম্‌স পৃঃ ৮; আযাঁকওয়ার্থ £ 
মারাঠী ব্যালাড্‌স ২ ভূমিক 

দুর্গের বাইরে এসে দাড়াও | আমার প্রকৃত চেলা হয়ে আমার সঙ্গে 
শুরু করো মাধুকরী 1৮ 

সানন্দে ভিক্ষাঝুলি কাধে নিয়া শিবাজী গুরুর অনুসরণ করেন, 
দ্বারে দ্বারে মাগিয়া ফিরেন | 

ভিক্ষুকের বেশে শিবাজী মহারাজ উপস্থিত । ঘরে ঘরে 
সোরগোল পড়িয়। যায়, সসঙ্কোচে, কম্পিত হস্তে রাজভিখারীকে 
মুষ্টিভিক্ষা দিয়া গৃহস্থেরা সরিয়া দাড়ায়। 

দিন শেষে রাজধানীর উপান্তে এক অরণ্যে বসিয়া গুরু শিষ্য 
উভয়ে ভিক্ষান্ন ভোজন করিলেন । প্রসন্ন হাসি হাঁসিয়। রামদাস এবার 
কহিলেন, “বৎস শিবাজী, পরীক্ষায় তুমি উত্তীর্ণ হয়েছো! । তোমার 
রাজ্য ও রাজৈশ্বর্য্য আমায় দান করে তুমি ভিক্ষুক হয়েছিলে। আজ 
সব কিছু আবার আমি তোমাকেই ফিরিয়ে দিলাম। তুমি আবার 
রাজসিংহাসনে বসবে বটে, কিন্ত চিরদিনই রবে আমারই প্রতিনিধি 
রূপে । আমার গেরুয়া! গাত্রবাস তোমায় দান করছি, বৈরাগীর এই 
উত্তরীয়ই হবে তোমার রাষ্ট্র-পতাকা 1৮ 

এই গেরুয়া পতাকা বা ভগোয়া ঝাণ্ডা মহারাজা শিবাজীর রাজ্যে 
যতদিন উড্ভীয়মান ছিল, ভারতবাসীর হৃদয়পটে ততদিন ত্যাগ- 
বৈরাগ্যের পরম আদর্শ ছিল দেদীপ্যমান। আজে! সে আদর্শের 
স্মৃতি এদেশ বিস্মৃত হয় নাই ৷ 


একদল ভক্ত ও শিষ্য নিয়া রাম্দাসজী একদিন দূর গ্রামের 
এক মঠে যাইতেছেন। দীর্ঘ দুর্গম পথ। চলিতে চলিতে সঙ্গীর! 
ক্ষুপিপাসায় কাতর হইয়া পড়িয়াছে। সম্মুখেই একটি ভুট্টার ক্ষেত। 
ভক্তের! নিবেদন করে,“প্রভু, এখানে তো কাছাকাছি কোন লোকালয় 
দেখছিনে । আমর! সবাই শ্রান্ত অবসন্ন। ক্ষুধার জ্বালায় পথ চল! 
সম্ভব হচ্ছে না। আমরা বলছি কি, ক্ষেত থেকে কিছু ভুট্টা তুলে 


১৩৬ ভারতের সাধক 
আমর! প্রাণ বাচাই, তারপর অন্য সময়ে ক্ষেতের মালিককে এর 
দাম দিয়ে দিলেই হবে!” 

শিষ্যদের ছুর্দশা দেখিয়া স্বামীজী এ প্রস্তাবে সায় দিলেন। 
প্রয়োজনীয় ভুট্টা সংগৃহীত হইল, সামনের এক বটগাছের নীচে আগুন 
আলাইয়া, দঞ্ধ ভুটা ভোজনের পর সকলে সুস্থ হইলেন । 

এমন সময়ে যমদূতের মত গ্রামের পাটেল সেখানে আসিয়া 
উপস্থিত। ভুট্টার ক্ষেতটি তাহারই। সাধুদের কাণ্ড দেখিয়া সে 
ক্ষিপ্ত হইয়া উঠে। অকথ্য ভাষায় দলের নেতা রামদাসজীকে গালি- 
গালাজ করিতে থাকে। ভুট্টার কয়েকটি অবশিষ্ট আঁটি সন্মুখে 
পড়িয়া ছিল, সেগুলি উঠাইয়| নিয়। পাটেল সজোরে রামদাসজীকে 
আঘাত করিতে থাকে। স্বামীজীর দেহের নান স্থানে কাটিয়া যায়, 
রক্ত ঝরিতে থাকে । আঘাতকারীকে কোন প্রকার বাধা না দিয় 
স্বামী রামদাস প্রশান্ত বদনে রহেন দণ্ডায়মান | 

স্বামীজীর এই সমদশিত| ও নিবিবকার ভাব ভক্ত-শিষ্যদের 
থাকিবে কেন? তাহারা ক্রোধে জলিয়া উঠে, সবাই মিলিয়। 
পাটেলকে জাপটাইয়া ধরে, ষট্যাঘাতে করে তাহাকে ধরাশায়ী । 

রামদাসজীকে এবার উত্তেজিত হইতে দেখা যাঁয়। শিষ্যদের 
হটাইয়। দিয়! পাটেলকে তিনি মুক্ত করেন, তিরস্কারের সুরে কহেন, 
“এ তোমাদের অন্যায় । ভুট্টার ক্ষেতের মালিক এই পাটেল। তার 
ভুট্টা খেয়ে, আবার তাকেই ধরে মারবে এ কেমন কথা? না-_একে 
তোমর! কিছু ব'লে না, অপরাধ তে বরং আমাদেরই । পরদ্রব্য না 
বলে আমর] নিয়েছি ৮ 


এই ঘটনার কয়েকদিন পরে শিবাজী মহারাজ একদিন গুরুর 
সঙ্গে দেখা করিতে আসেন। কৌগীনবন্ত রামদাসজী খালি গায়ে 
নিজ আসনে বসিয়! বিশরস্তালাপে রত, হঠাৎ তাহার দেহের কাচা 
ঘায়ের দিকে শিবাজীর দৃষ্টি পড়িল। ব্যস্ত-সমস্ত হইয়া এ বিষয়ে 
তিনি প্রশ্ন করিলেন । কিন্তু স্বামীজী একেবারে নিরুত্তর । 


সমর্থ রামদীস ১৩৭ 


পার্শ্বে দণ্ডায়মান এক সেবক কিন্ত মূল কথাটা ফাস করিয়া দেয় | 
ভুটা ক্ষেতের মালিক পাটেলের মারধোরের কাহিনী সবিস্তারে 
বর্ণনা করে । 

আন্মপুর্্কক সব শুনিয়া শিবাজী তো মহারু্ট। উত্তেজিত কণ্ঠে 
কহিলেন, প্রাজগুরুর প্রতি এই অত্যাচার! আচ্ছা, এখনি এই 
পাটেলের সমুচিত দণ্ডবিধান আমি করছি।” 

স্বামী রামদাস সহাস্তে বলেন, “বৎস, মনে রেখো, তুমি রাজ- 
সিংহাসনে রসলেও আসলে তুমি হচ্ছে ধর্মের প্রতিনিধি, ভিক্ষুক 
সন্যাসীর প্রতিনিধি। এ স্থলে অপরাধ হয়েছে আমাদেরই, পাঁটেলের 
নয়। ভক্তের! ভুট্টা খাবার প্রস্তাব করার সময় আমি ভেবেছিলাম, 
পরে এসে ক্ষেতের মালিককে এর মূল্য দিয়ে যাঁবো। তুমি বরং 
আমার হয়ে তাই দাও এই পাটেলকে। তাকে কয়েক বিঘা জমি 
তুমি পুরস্কার স্বরূপ দান করো, তবেই আমি লাভ করবো অপার 
সন্তোষ ।” 

বল৷ বাহুল্য, গুরুর এই নির্দেশ প্রতিপালিত হইতে সেদিন 
বিলম্ব হয় নাই। 

গুরুর প্রতি শিবাজীর আত্মসমর্পণ ও ভক্তিপ্রেমের তথ্য গবেষকেরা 
কতকগুলি চিঠিপত্র হইতে আবিষ্কার করিয়াছেন। রাজ! শিবাজীর 
একটি পত্রের অনুবাদ নিয়রূপ £ 

শ্রীন্বামীজী মহারাজ! ম্হত্তম গুরো। ! 

আমি শিবাজী হচ্ছি আপনার শ্রীচরণের ধুলি। শ্রীচরণে প্রণাম 
নিবেদন করে জানাচ্ছি আমার এই আবেদন। হে পরম পুজ্য, আপনি 
আমায় দীক্ষা দান করে ঢেলে দিয়েছেন কল্যাগবহ আশীব্বাদ | 
একটি স্বাধীন রাঁজ্যগঠন, ধন্মসংস্থাপন, দেবদিজের আরাধনা, জন- 
গণের রক্ষণ ও দুঃখ দুরীকরণ-_-এইসব মহৎ কাধ্য সাধনের নির্দেশ 
আপনি আমায় দিয়েছিলেন । তাছাড়া পরম বস্তুর অন্বেষণে ও আপনি 
আমায় উদ্দ্ধ করেছিলেন, আর আশ্বাস দিয়েছিলেন__আমার সকল 


না 


১৩৮ ভারতের সাধক 


কিছু প্রচেষ্টা সফল হয়ে উঠবে প্রভু শ্রীরামজীর কৃপায়। তদনুসারে 
আমিও এগিয়ে চলেছি আমার কর্মসুচী নিয়ে । সফল হয়েছি দুষ্ট 
মুসলমান শক্তির দমনে, বিপুল ধনরত্ব এসেছে আমার অধিকারে, 
নির্মাণ করেছি ছু ছর্গসমূহ। এ সবই, প্রভু, সম্ভব হয়েছে আপনার 
আশীবর্বাদের বলে | 

বোধহয় আপনার মনে আছে, একদিন আমি আপনার চরণে 
সপে দিয়েছিলাম আমার সমগ্র রাজ্য ও বৈভব। বলেছিলাম__আমি 
আপনার সেবায় নিজেকে করবো উৎসর্গ । আপনি তখন উত্তরে 
বলেছিলেন, আমি যদি আমার রাজকর্তব্য নিষ্ঠাভরে পালন করে 
যাই, তবে তাই গণ্য হবে আপনার শ্রেষ্ঠ সেবাকার্য্যরূপে ৷ 

_আর এক প্রার্থনা ছিল, শ্রীরামজীর মন্দির যেন আমার কাছা- 
কাছি কোথাও নির্মিত হয়, তাহলে আমরা পরস্পরের সঙ্গে দেখা 
সাক্ষাৎ করতে পারবো, আর রামদাসী সম্প্রদায়ও ছড়িয়ে পড়তে 
পারবে দিকে দিকে। হে আমার পরমপুজ্য, আপনি আমার সে 
প্রার্থন৷ শুনেছিলেন। আমার নিকটবন্তাঁ পর্ব্বতগুহায় এসে আপনি 
বাস করতে থাকেন, ছাফল্‌-এ প্রভু রামজীর মন্দিরও নির্দ্মিত হয়, 
এরপর সম্প্রদায়ের ভক্ত শিষ্যদের প্রভাবও বেছেেলে দিনের পর 
দিন। তাছাড়া, আরো একটা! আস্তরিক অনুরোধ আমার ছিল। 
আমার আরো আবেদন ছিল, শ্রীরামজীর পূজায়, উৎসব-অনুষ্ঠানের 
ব্যয় নিব্বাহে, ছাফল মন্দিরের নিশ্মাণকাজে এবং অন্তান্ স্থানের 
যুত্তির সেবায় আমি যেন কিছু পরিমাণ জমিখণ্ড দান করতে পারি। 
তার উত্তরে আপনি আমাকে জানিয়েছিলেন,__এজন্য আমি যেন 
চিন্তিত না হই, যেসব জমি আমি এ উদ্দেষ্যে দান করা প্রয়োজন 
মনে করি তা যেন দিই, এবং সম্প্রদায়, রাজ্য এবং জাতির কল্যাণে 
যেন আত্মনিয়োগ করি। তারপর আমি আমার রাজকীয় নির্দেশ- 
নামা প্রদান করি এবং বিভিন্ন অঞ্চলে সরকার হইতে জমি অর্পণের 
ব্যবস্থা করা হয়। ছাফলের চারপাশে যে ১২১টি গ্রাম রয়েছে 


সমর্থ রামদাস ১৩৯ 


তাদের প্রত্যেকটি থেকে ১১ বিঘা জমি দান করার নির্দেশ ইতিমধ্যে 
দেওয়া হয়ে গিয়েছে ।৯ 

অভিষেকের পর হইতেই শিবাজীর জীবনে অধ্যাত্ম-তৃষ্ণ৷ বাড়িয়া 
উঠিতে থাকে ; স্বামী রামদাসের উপরও আসে পূর্ববাপেক্ষা অনেক 
বেশী নির্ভরতা । যে কোন প্রশ্ন, তাহা সাধনতন্ব সম্পর্কেই হোক, 
সামাজিক বা রাজনীতি সম্পর্কেই হোক, গুরুকে দিয়া তাহার 
মীমাংসা করিয়া ন! নিলে শিবাজীর চলে নাঁ। তাছাড়া, এখন হইতে 
গুরুর সঙ্গ ও ঘনিষ্ঠ সাহচধ্যের জন্যও তাহার মন বড় বেশী ব্যাকুল 
হইয়া উঠে। 

কিন্তু রামদীসজীকে কোন একটি বিশেষ স্থানে ধরিয়া রাখিবার 
জো নাই। তীর্থে-তীর্ঘে মঠে-মঠে স্বেচ্ছামত তিনি ঘুরিয়া বেড়ান। 

পরলী দুর্গটি শিবাজীর অধিকারে আসার পর তিনি স্থির করেন, 
গুরুর জন্য এখানে একটি স্থায়ী আবাস নিৰ্ম্মাণ করিয়া দিবেন। 
অনেক অনুনয় করিয়া! রামদাসজীকে রাজী করানো হয়। শিবাঁজীর 
নির্দেশমত ছূর্গ-শীর্ষে রামদাসজীর এক নূতন ভবনকে কেন্দ্র করিয়া 
গড়িয়া উঠে সাধু-সন্ন্যাসীদের একটি মঠ এবং উপনিবেশ। সাধু 
সজ্জনের আবাস-ভূমি_-তাই ইহার নাম দেওয়া হয় সজ্জনগড় | 
দুর্গের চারদিকের গ্রামগুলির আয় শিবাজী দান করিলেন এই সাধু 
উপনিবেশের জন্য ॥ রামদাসজীর প্রবন্তিত বড় বড় ধর্ম্ম-উৎসবগুলি 
সাড়ম্বরে এখানে পালন করা হইত। সে ব্যয়ও নির্বাহ হইত 
সরকারের প্রদত্ত নজরানা হইতে । 

সজ্জনগড় সাতার! হইতে বেশী দূর নয়। শিবাজীর প্রিয় দুর্গ 
রায়গড়ও খুবই কাছাকাছি। শিবাজী প্রায়ই রায়গড়ে যাইতেন 
এবং নিকটবর্তী গুরুস্থান সজ্জনগড় ছিল তাহার এক বড় আকর্ষণ। 
অবসর পাইলে সেখানে গুরুজীর সমীপে গিয়া উপস্থিত হইতেন, 
গ্রহণ করিতেন সাধনভজন ও রাজকার্য্যের নানা গুরুত্বপূর্ণ নির্দেশ । 

১ উইলবাঁর এম্‌ ডেমিং: রামদাস__-পৃঃ ৬১ 


১৪০ ভারতের সাধক 


অনেকের ধারণা, রামদাস স্বামী তাহার শিষ্য শিবাজীর রাজ- 
নৈতিক জীবন ও রাষ্ট্র চিন্তার নিয়ামক ছিলেন, এবং ইহাই স্বামীজীর 
বড় পরিচয় । কিন্তু এ ধারণা একেবারেই যুক্তিসহ নয়। শিবাজী 
রামদাসজীর আশ্রয়ে আসেন জীবনের শেষপাদে। ধর্মধূত রাজ্যের 
যে সঙ্কল্প তাহার মনে ছিল, রামদাসজীর শিশ্ত্ গ্রহণের পর সে সঙ্কল্প 
আরে! দৃঢ় হইয়া উঠে। প্রকৃতপক্ষে সিদ্ধপুরুষ রামদাসজী ছিলেন 
রাজা শিবাজীর অধ্যাত্মজীবনের আলোকদিশারী এবং তাহার সাধন 
জীবনেরই নিয়ন্তা । উত্তর জীবনে শিবাজীর মুমুক্ষা তীব্রতর হইয়া 
উঠে এবং গুরুর চরণে করেন তিনি আত্মসমর্পন ৷ 

এ সম্পর্কে রামদাস স্বামীর অন্যতম জীবনীকার যাহা! বলিতেছেন 
তাহা প্রণিধানযোগ্য, তাহার মতে, “শিবাজীর উপর রামদাসের 
আধ্যাত্মিক প্রভাবই ছিল মুখ্য, রাজনৈতিক প্রভাব গৌঁণ। তথ্য 
প্রমাণ হইতে পরিষ্কারভাবে দেখা যায়, শিবাজীর রাজনৈতিক ও 
সামরিক জীবনে রামদাস খুব একটা! গুরুত্বপূর্ণ ভূমিকা গ্রহণ করেন 
নাই। কাজেই রামদাসের রাজনৈতিক প্রভাবকে বড় করিয়া 
তোলাটা শুধু যে এতিহাসিক তথ্য দ্বারা অসমর্থিত তা-ই নয়, ইহা 
বার! মহারাজা শিবাজী এবং স্বামী রামদাঁস উভয়কেই খাটো করা 
হয়। ধৰ্ম্ম ও অধ্যাত্মদাধনার ক্ষেত্রে স্বামীজী ছিলেন সর্বময় প্রভু, 
এবং ইতিহাস নিশ্চয়ই তাহার এই প্রভুত্থকে স্বীকৃতি দিতে বাধ্য 
থাকিবে। কারণ, ধর্ম্ম ও অধ্যাত্মসাধন! সম্পর্কে তাহার জ্ঞান ছিল 
স্থগভীর এবং সেখানকার সমস্তার সমাধানে তিনি ছিলেন অতি- 
মাত্রায় দক্ষ । প্রধানত; ধর্মগুরুরূপে স্বীকৃতি না দিয়! তাহাকে যদি 
রাজনৈতিক গুরু বলিয়া আমরা প্রচার করি তবে তাহার প্রকৃত 
"কপ নির্ণয়ে, ভুল করিব। একথা সত্য যে বড় জীবনের শেষ ভাগে 
প্রিয় শিষ্য ও আদর্শবাদী রাজা শিবাজীর কাজকর্মের ধারা দেখিয়া 
তিনি পরিতুষ্ট হন এবং রাষ্ট্রীয় ব্যাপারে প্রয়োজন মত মাঝে মাঝে 
নির্দেশও তিনি দিতেন। তাহার ধর্মগ্রন্থ দাসবোধের শেষ অংশে 


সমর্থ রামদাঁস ১৪১ 


সামাজিক ও রাজনৈতিক উপদেশ কিছুটা রহিয়াছে। শিবাজী 
মহারাজ শেষ জীবনে গুরুজীর কাছে আসিয়া রাষ্ট্রীয় চিন্তা ও 
কাজকর্ম্ম সম্বন্ধেও তাহার মতামত জানিয়! নিতেন, কারণ স্বামীজীর 
জ্ঞান ও বুদ্ধিমত্তার উপর তাহার গভীর শ্রদ্ধা ছিল। এই দিক 
দিয়া দেখিতে গেলে স্বামী রামদাস ভক্ত-তুকারাম বা অন্যান্য বৈষ্ণব 
সাধক হইতে ভিন্ন ধরণের ছিলেন । কিন্তু এই সঙ্গে এ কথাও স্বীকার 
করিতে হইবে যে রাষ্ট্রীয় কর্ম, সম্প্রদায়ের সংগঠন কর্ম প্রভৃতি 
ব্যবহারিক ক্ষেত্রের গুরুত্ব স্বীকার করিলেও স্বামী রামদাস মুখ্যত 
ছিলেন একজন সিদ্ধসদাধক ও জনকল্যাণকর অধ্যাত্ম-আন্দোলনের 

তা।৮১ 
” পা পরিবেশ ছিল বড় পবিত্র, বড় রমণীয়। চারিদিকে 
শস্ত-শ্যামল উপত্যকা বিস্তারিত। নদী-নালার বঙ্কিম রেখায় রেখায় 
প্রকৃতি যেন ক্ষীণ-শুভ্র আলপনা আকিয়া রাঁখিয়াছে পরম প্রভুর 
আগমন প্রতীক্ষায় | উদ্ধাকাশের মহাবিস্তারে তাকাইলে প্রাণমন 
মুহুর্তে কোথায় যেন উধাও হইয়া যায়। এই অনুকুল পরিবেশে 
আসিয়া! রামদাস ধ্যান-ভজনে বিভোর হইয়া পড়েন। পাহাড়ের 
চুড়ায় ঘনিষ্ঠ ভক্তশিষ্য নিয়। তিনি বাস করিতে থাকেন। 

মঠ এবং মণ্ডলীর সংখ্যা ও পরিধি বাড়িয়াছে, কাজও আত 
বাড়িয়াছে। কিন্তু রামদাসের জীবনে আসিয়াছে প্রচুর অবসর । 
বিশ্বস্ত, কর্ম্মকুশল ও ত্যাগব্রতী শিয্যেরা মঠ-মন্দিরগুলি সুষ্ঠুভাবে 
পরিচালনা করিতেছেন, তদুপরি রাজশিব্য শিবাজীর জনবল ও 
কোষাগার সতত রহিয়াছে গুরুর সেবায় নিয়োজিত। প্রয়োজন 
বোধে মঠের মোহন্তেরা, শিবাজী ও তাহার উচ্চকর্মমচারীরা, সঙ্জন- 
গড়ের শীর্ষে ছুটিয়া আসেন, স্বামী রামদাসের পরামর্শ ও আদেশে হয় 
তাহাদের সমস্যার সমাধান । 


স্বামীজীর সজ্জনগড়ের এই পরিবেশটি কিন্ত দীর্ঘস্থায়ী হয় নাই। 
১ উইলবার এস্‌ ভেমিং 2 রামদাম পৃঃ ৭১-৭২ 


একন্থ স্থলী 


মারাঠার ভক্তি আন্দোলনের আদি ও প্রধান উৎস পন্ধারপুর। 
এখানকার জাগ্রত বিগ্রহ বিঠঠলজীকে কেন্দ্র করিয়া ত্রয়োদশ ও 
চতুর্দশ শতকে প্রেমভক্তির যে প্লাবন উৎসারিত হয় তাহার নায়ক 
ছিলেন জ্ঞানদেব ও নামদেব। এই ছুই মহাত্বার প্রয়াণের পর ভক্তি 
আন্দোলন কিছুটা স্তিমিত হইয়া আসে, সমাজজীবনে দেখা দেয় 
অনাচার, বিশৃঙ্খলা ও ধর্ম্মবিমুখত| । এই অবনতি ও অবক্ষয়ের দিনে, 
জ্ঞানদেব ও নামদেবের প্রায় দুইশত বৎসর ব্যবধানে আবির্ভূত হন 
একনাথ স্বামী। মারাঠার বৈষ্ণব আন্দোলনে তিনি সঞ্চারিত করেন 
নূতন প্রাণপ্রবাহ, ভক্তি ও প্রপত্তির পরম পাথেয় পৌছাইয়া দেন 
সমাজের উচ্চনীচ ধনী নির্ধন সকল মানুষের অঙ্গনে । 

পঞ্চদশ শতকের তৃতীয় পাদের কথা | এসময়ে পৈঠান বা 
প্রতিষ্ঠানপুরে অভ্যুদয় ঘটে সাধকপ্রবর ভানু দাসের । একজন সিদ্ধ 
বৈষ্ণব বলিয়া এ অঞ্চলের সর্ধ্বত্র তিনি পরিচিত ছিলেন। পন্ধার- 
পুরের বিঠঠলজী বিগ্রহের পুন:প্রতিষ্ঠা ও সেবা পুজার প্রবর্তন 
করিয়াও ভান্ুদাস প্রসিদ্ধ হন। মুসলমান রাজাদের অত্যাচারে 
পন্ধারপুরের মন্দির দুইবার বিধ্বস্ত হয়। বিজয়নগরের রাজা কৃষ্ণরায় 
তাই বিঠঠলজী বিগ্রহের নিরাপত্তা বিধানের জন্য তৎপর হইয়া উঠেন 
এবং নিজের রাজধানী হাম্পি নগরে এক নূতন মন্দিরে করেন 
ইহাকে সংস্থাপিত। রাজনৈতিক অশান্তি ও উপদ্রব অতঃপর কমিয়া 
যায় এবং পন্ধারপুরের ভক্তসাধক ভানুদাসের নেতৃত্বে বিঠঠলজীকে 
দেশে ফিরাইয়া আনার ব্যবস্থা হয়। কথিত আছে, সাধক 
ভান্গ্দাসই বিজয়নগর হইতে এই শ্রীমৃত্তি বহন করিয়া আনেন এবং 
প্রবর্তন করেন সেবা পূজার নবপর্ধ্যায়ের ব্যবস্থা । 


একনাথ স্বামী ১৪৭ 


এই ভান্গুদাসেরই বংশে তাহার প্রপৌত্ররূপে ১৫৩৩ খৃষ্টাব্দে জন্ম- 
গ্রহণ করেন সার্থকনাম। ভক্তসাধক একনাথ। 

একনাথের পিতার নাম স্থ্যনারায়ণ, মাতা রুঝ্সিণী বাঈ। 
একনাথ যখন ছোট শিশু, তখন তাহার পিতা মাতা উভয়েরই প্রাণ- 
বিয়োগ ঘটে। অতঃপর পিতামহ ও পিতামহীর যত্বে তিনি পালিত 
হইতে থাকেন। 

শুভ সংস্কার নিয়া জন্মিয়াছেন, তাই বালককাল হইতেই . 
একনাথের জীবনে প্রকাশ পায় ভগবদ্‌-ভক্তি। খেলাধুলায় কোন 
উৎসাহ নাই, স্বভাবে চাপল্য নাই__সৌম্য শাস্ত বালক অবসর 
পাইলেই গ্রামের উপান্তে শিব-মন্দিরটিতে গিয়া উপস্থিত হয়, সার! 
দিন সেখানে কাটাইয়া ঘরে ফিরিয়া আসে। 

অপুবর্ব মেধা বালকের । মন্দিরে পুরাণপাঠ ও শাস্ত্রের ব্যাখ্যা- 
বিশ্লেষণ যাহা হয়, সবই তাহার কণ্ঠস্থ | ধর্ম্মজীবনের কাহিনী শুনিতে 
বসিলেই সে মাতিয়া উঠে, ঞ্রব প্রহলাদের পুণ্য কথা ভাবিতে ভাবিতে 
মন কোথায় উধাও হইয়া যায়। 

একনাথের বয়স তখন বারো বৎসরের বেশী নয়। একদিন 
জনবিরলপথে শিবমন্দির হইতে তিনি বাড়ীতে ফিরিয়া আসিতেছেন, 
হঠাৎ কানে আসে এক দৈবী প্রত্যাদেশ, “ওরে, বৃথা কেন আর 
কাল ক্ষেপণ করছিস, চলে যা দেবগড়ে জনার্দন স্বামীর কাছে। 
তিনিই যে তোর চিহ্নিত সদ্‌গুরু, তোর জীবনের চাবিকাঠি রয়েছে 
তারই হাতে |” 

বালকের মর্মমূলে কে যেন এক প্রচণ্ড ঝাকুনি দিয়া যায়। 
অজানা লোকের অদৃশ্য ইঙ্গিত মনকে বার বার উচ্চকিত, উদ্ভ্রান্ত 
করিয়া তোলে। সেইদিনই পিতামহীর হে হনীড় ছাড়িয়া, কাহাকেও 
কিছু না জানাইয়া পদব্রজে সে বাহির হইয়া পড়ে দেবগড়ের 
উদ্দেশে । 
কে এই জনাদ্ন স্বামী, কি তাঁহার পরিচয়, কিছুই একনাথের 


১৪২ ভারতের সাধক 


অল্পদিনের মধ্যেই নেপথ্যের মহানাট্যকার তাহার জীবনলীলাকে 
ঠেলিয়া দেন শেষ অঙ্কের দিকে | 

১৬৭৯ খুষ্টাব্দের শেষের দিকে শিবাজী একবার গুরুর সঙ্গে 
দেখা করিতে আসেন। নানা প্রসঙ্গের পর গুরু রহস্যময় হাসি 
হাদিয়া কহেন, “মহারাজ, মাটির মানুষ আমি, রঘুনাথজীর এক দীন 
সেবক। তাকে তুমি পাহাড়ের শীর্ষে আকাশে তুলে এনে রেখেছো । 
আকাশ হাতছানি দিচ্ছে বার বার। মহারাজ, স্পষ্টই বুঝতে পারছি, 

, মরজীবনে ছেদ পড়তে বেশী বাকী নেই ৷” 

“তা কি করে হয় গুরুদেব । লক্ষ লক্ষ লোক যে আপনার মুখ 
চেয়ে আছে, আপনার অভয় বাণী শোনার জন্য উৎকর্ণ হয়ে আছে। 
এত তাড়াতাড়ি আপনার চলে যাওয়া কি করে হয়? তাছাড়া, 
ধর্মরাজ্য স্থাপনের অনেক কিছুই যে এখনো বাকী ।৮-- যুক্তকরে 
নিবেদন করেন শিবাজী । 

“মহারাজ, আমরা বুদ্বুদ্‌ মাত্র, আমরা শুধু একটা ক্ষীণতম 
ক্ষীণ স্পন্দন তুলতে পারি। যা করবার সচ্চিদানন্ন ব্রহ্ম শ্রীরামচন্দ্রই 
করবেন। তবে তার ভক্ত ও অনুচর হিসেবে আমায় তোমায় তার 
পুনরাবি9াবের পটভূমি কিছুটা রচনা করতে হবে। তার আসন 
পাততে হবে । ধৰ্ম্মরাজ্যের আদর্শ আমর! তুলে ধরলাম, বীজ ছড়িয়ে 
গেলাম_-এই তো৷ ছিল আমাদের কর্তব্য |” ৬ 

নতশিরে শিবাজী গুরুর চরণসমীপে বসিয়া আছেন। মুখে 
একটি শব্দ নাই। 

গুরু আবার কহিলেন, “বৎস, অতিরিক্ত পরিশ্রমে তোমার 
শরীর দুর্বল হয়েছে, অপটু হয়েও পড়েছে । খুব সাবধানে থেকো। 
রায়গড়ে গিয়ে তুমি পূর্ণ বিশ্রাম করো।৮ 

শিবাজী রায়গড়ে ফিরিয়া গেলেন, কিন্ত উপঘু্পরি কয়েকটি 


সামরিক অভিযান চালানোর ফলে স্বাস্থ্য তাহার একেবারে ভাঙ্গিয়া 
পড়িয়াছে, আর তাহা জোড়া লাগে নাই । 


সমর্থ রামদাঁস ৯3৩ 


১৬৮০ খুষ্টাব্দের ৫ই এপ্রিল শিবাজী মহারাজ চিরবিদায় গ্রহণ 
করিলেন । স্বামী রামদাসের দক্ষিণবাহু যেন ভাঙ্গিয়া পড়িল, 
ধর্মরাজ্যে স্থাপনা ছিল রামদাসজীর কাছে এক মহান এঁশী ব্রত। 
আদর্শবাদী পরম ধাম্মিক মহারাজা শিবাজীর আনুগত্য ও সেবা! ছিল 
তাহার এই কর্মের বড় সহায়। বিধির বিধানে আজ তাহা অন্তহিত 
হইল ৷ 

রামদাস-শিষ্ত শিবাজীর প্রকৃত মূল্যায়ন বিদেশী এঁতিহাসিকেরা 
করিতে পারেন নাই। পরবন্রীকালে এ দেশের মনীষী গবেষকেরা 
তাহার আত্মিক জীবন ও ধৰ্ম্মীয় জীবনের স্বরূপ নির্ণয় করিয়াছেন। 
এ যুগের শ্রেষ্ঠ কবি রবীন্দ্রনাথের অনন্থকরণীয় ভাষায়ও মূর্ত হইয়া 
উঠিয়াছে শিবাজীর ধর্ম্মধৃত জীবনের পরম বৈশিষ্ট্য । একাধারে 
বিপুল আশা, আশ্বাস ও প্রতিশ্রুতি বিশ্বকবির অমর কণ্ঠে ধ্বনিত 
হইয়াছে ঃ 


সেদিন শুনিনি কথা_আজ মোরা তোমার আদেশ 


শির পাতি লব । 
কণ্ঠে কণ্ঠে বক্ষে বক্ষে ভারতে মিলিবে সর্বদেশ 
_ ধ্যানমন্ত্রে তব। 
ধ্বজা করি উড়াইব বৈরাঁগীর উত্তরীবসন 
দি দারিদ্র্যের বল ৷ 
_ এক ধর্মরাজ্য হবে এ ভারতে’ এ মহাবচন 


করিব সম্বল । 


[) < 
এবার পরপারের ডাক আনিয়া গিয়াছে সমর্থ রামদাসম্বামীর 
অস্তরসত্তায়। প্রাণপ্রভু রামজীর চরণকমলে নিজেকে এবার তিনি 


ংশ সময়ই অতিবাহিত 
ধ্যান তন্ময়তা ভাঙ্গায়! সেবকেরা মাঝে মাঝে চেষ্টা 


১৪৪ ভারতের সাধক 


করেন খাওয়ানোর জন্য, কিন্তু প্রায়ই তাহা সম্ভব হইয়া উঠে ন!। 
উপবাসে তনু দিন দিন ক্ষীণ হইতে থাকে । 

প্রধান শিষ্য কল্যাণ ব্যাকুল হইয়া ছুটিয়া আসিলেন। কয়েকটি 
নিগুঢ় নির্দেশ নিয়া গুরু মহারাজের আদেশে ফিরিয়া গেলেন আপন 
কর্ম্মকেন্দরে। অন্যান্য মঠ-মন্দিরের পরিচালক ও ভক্ত-শি্বেরা 
শেষবারের মত স্বামীজীকে দর্শন করিয়া গেলেন । 

প্রধান শিষ্য উদ্ধব ও ভক্তিমতী আকাবাঈ গুরুজীর শয্যাপার্শ্বে 
সদা উপস্থিত। প্রাণপণে তাহারা সেবা করিয়া চলিয়াছেন, শঙ্কাকুল 
চিন্তে অপেক্ষা করিয়া আছেন বিচ্ছেদের মর্মন্থদ মুহূর্তটির জন্য | 

কয়েকদিন আগে স্বামীজী তাহার অভিলাষ অনুযায়ী রাম, 
সীতা, লক্ষ্মণ ও মারুতীজীর নূতন নূতন নয়নলোভন বিগ্রহ গড়াইয়া 
আনিয়াছেন। এই বিএহগুলি এবার তাহার শয়নঘরে স্থাপন 
করিতে বলিলেন। বহুক্ষণ ইহাদের সম্মুখে রহিলেন ধ্যানাবিষ্ট। 

শয়নগৃহে তখন উপস্থিত একনিষ্ঠ সেবিকা আকাবাঈ আর প্রধান 
শিষ্য উদ্ধব। ধ্যান হইতে বিত হইয়৷ আকাবাঈ-এর হাত হইতে 
গুরু গ্রহণ করিলেন একপাত্র চিনির সরব | তারপর প্রসন্ন মধুর 
হাস্যে কহিলেন, “বৎসে, এবার তবে তোমরা আমায় বিদায় দাও ৷” 

কান্নায় ভাঙ্গিয়া পড়িলেন আকাবাঈ। সান্তনা দিয়া গুরুজী 
কহিলেন, “চির আনন্দধামে যাচ্ছি, সচ্চিদানন্দ বিগ্রহ শ্রীরামজীর 
লীলা নিকেতনে আমি রওনা হচ্ছি। পরম মধুর মিলন-ক্ষণে এই 
কানা কেন ?” 


“প্রভু, মরদেহ ছেড়ে যাচ্ছেন, আর তো শুনতে পাবো না 
আপনার অমৃতবাণী, আর পাবো না আপনার পরম আশ্রয় ।” 

“এতদিন কি আমার কাছে থেকে তোমরা শুধু এই শিখলে ? 
প্রপক্বরূপ এ দেহ একদিন তে ত্যাগ করতেই হবে। প্রাণ প্রভুর 
নির্দেশ এসেছে, সানন্দে তাই আমি চলে যাচ্ছি। ভয় কেন গো, 
তোমাদের? এ মুখের কথা নাই বা শুনলে, কিন্তু দাসবোধ' তে 


সমর্থ রামদাস ১৪৫ 


আছে। তাই রইল আমার মন্মকথা। প্দাসবোধ” তোমরা সবাই 
নিত্যপাঠ করবে, থাকৃবে রামজীর নিত্যদাস হয়ে ।” 

ইষ্টবিগ্রহের দিকে প্রেমাপ্তুত নয়নে তাঁকীইয়। রামদাস স্বামী 
মৃতুকণ্ডে উচ্চারণ করিলেন, “হর হর-__রাম রাম, জয় সমর্থ 
রঘুবীর।” সঙ্গে সঙ্গে সিদ্ধ মহাপুরুষের প্রাণবায়ু ব্রহ্মরক্র পথ 
দিয়! করিল উৎক্রমণ | 

১৬৮১ খৃষ্টাব্দের এই মহাপ্রয়াণের দিনে সারা মারাঠার ভক্ত- 
সমাজে পতিত হয় গভীর শোকের ছায়া । রামদাসী সম্প্রদায়ের 
শত শত লোক সাশ্রনয়নে আসিয়া উপস্থিত হয়। উদ্ধব গোসাঁবী ও 
অন্যান্ প্রধান শিষ্য ও মহান্তের ভারাক্রান্ত হৃদয়ে গুরুর শেষ- 
কৃত্যের আয়োজন সম্পূর্ণ করিলেন। পবিত্র তুলসীতরু জালাইয়া 
রামদাস স্বামীর মরদেহ করা হইল ভম্মীভূত। 

প্রভু রঘুবীরজীর নিত্যদাস-__সমর্থ রামদাস ইহলোক ছাড়িয়া 
চলিয়া গেলেন। কিন্তু তাহার ধন্মরাজ্যের, রামরাজ্যের, ধ্যানকল্পনার 
বীজ ছড়াইয় দিয়া গেলেন সারা ভারতের আকাশে বাতাসে । 


১৪৮ ভারতের সাধক 


জান! নাই। পথ চলিতে চলিতে লোকের মুখে শোনেন, তিনি 
দ্েবগড়ের কেল্লাদার, মুসলমান রাজার এক অতি বিশ্বাসভাজন 
ব্যক্তি ৷ যুদ্ধকুশল ও রাজনীতিবিদ বলিয়া যেমন তাহার খ্যাতি 
আছে, তেমনি খ্যাতি আছে সিদ্ধ সাধকরূপে। স্ুপ্রসিদ্ধ মহাপুরুষ 
নৃসিংহ সরস্বতী তাহার গুরু। সমর্থ গুরুর কৃপা ও আপন সাধনবলে 
জনার্দনের সাংসারিক জীবন আর অধ্যাত্মজীবনের ঘটিয়াছে এক 
বিস্ময়কর সমাহার । হিন্দু মুসলমান উভয় সম্প্রদায়ের লোকেই 
তাহাকে শ্রদ্ধা করে, ভালবাঁসে আন্তরিকভাবে । 

কেল্লার ভিতরে জনার্দন স্বামীর দর্শন ঘটিল। সাষ্টাঙ্গ প্রণত 
হইয়া একনাথ কহিলেন, “প্রভু, আমি পৈঠানের লোক, ভাম্গুদাসজীর 
প্রপৌত্র_একনাথ । ঈশ্বর কি বস্তু, কি করে তা লাভ করা যায়, 
কিছুই আমি জানিনে । কিন্তু কি জানি কেন, এক প্রচণ্ড ব্যাকুলতার 
বেগ আমায় কেবলি ঠেলে নিয়ে যাচ্ছে” 

“ভান্ুদাসের প্রপৌত্র তুমি? অতি আনন্দের কথা । তিনি ছিলেন 
পরম বৈষ্ণব, আমাদের সকলের নমস্ত। তা বৎস, এত সাধু সন্ত 
থাকতে আমার মত কেল্লাদারের কাছে তুমি এলে কেন বলতে?” 
প্রশ্ন করেন জনার্দন স্বামী ৷ 


“প্রত্যাদেশ শুনেছি, আপনিই আমার গুরু, আমার ইহকাল 
পরকালের চাবিকাঠি আপনারই হাতে 1৮ 


“কি করে বুঝলে, বালক, এ প্রত্যাদেশ সত্য ?” 

“আমার অন্তরাত্মা কেবলই ডেকে বলছে, এ দৈবী আদেশ 
এসেছে আমারই পরম কল্যাণের জন্য |৮ কিছুক্ষণ নীরব থাকিয়া 
অশ্রুসজল চক্ষে একনাথ বলেন, “প্রভু, শৈশবে পিতামাতা হারিয়ে 
অসহায় হয়ে পড়ি, ঈশ্বরের কৃপায় পিতামহীর আশ্রয় পাই। আজো 
আবার তেমনি অসহায় হয়ে এই বালক আপনার আশ্রয় চাচ্ছে, 
আপনি কি কৃপা করবেন না ?” 


“বৎস, শান্ত হও। আমি তোমায় আশ্রয় দেবো | সত্য বলতে কি, 

তোমার আগমন আমার অপ্রত্যাশিত নয়। তোমার ছবি আগে 
থেকেই আমার মানসপটে ফুটে উঠেছে। জন্মান্তরের ভালে! সংস্কার 
আছে তোমার ভেতর । তাইতো এ বয়সে ঈশ্বরের জন্যে এমন 
ব্যাকুল হয়েছে৷ ।” 

পরম যত্বে জনার্দন স্বামী একনাথকে দীক্ষা দেন, সেই সঙ্গে 
দেন নিগৃঢ় ভক্তিসাধনার উপদেশ | বালক শিষ্যের শাস্ত্র পুরাণ 
অধ্যয়নের উপরও গুরুত্ব দেওয়া হয়। জ্ঞানেশ্বরী গীতা ও ভাগবতের 
তন্বসমূহে অচিরে একনাথের আয়ত্তে আসিয়া যায়। তাছাড়া, 
একনিষ্ঠ সাধনার ফলে ভক্তির নবধা লক্ষণ তাহার সাধন-সত্তায় 
প্রকট হইয়! উঠিতে থাকে । 

গুরুগৃহে একাদিক্রমে ছয় বৎসর অতিবাহিত হয়। বালকশিত্ত 
ক্ৰমে পদার্পন করে যৌবনে । শাস্ত্রজ্ঞান, প্রেমাবেগ ও কাব্য প্রতিভার 
অপরূপ স্ফুরণ দেখা যায় তাহার মধ্যে । অপার স্সেহ মমতা! দিয়! 
গুরুজী একনাথকে গড়িয়া তুলিয়াছেন, তাহার এই রূপান্তর দেখিয়া 
সেদিন তাহাকে নিভৃতে ডাকিয়া কহেন, “বৎস, একনাথ, তোমার 
সাধনা ও শিক্ষা অনেক দূর এগিয়ে এসেছে । এবার তোমায় শুরু 
করতে হবে জীবনের একট! দুরহ পর্য্যায়। সাধনজীবন ও অধ্যাত্ম- 
জীবনকে নিয়ে দূরে নিভৃতে সরে থাকলে চলবে ন!। এ সাধন 
দৃঢ়মূল হয়েছে কিনা তা যাচাই হবে নিত্যকার ব্যবহারিক জীবনে | 
উপলব্ধিতে আনতে হবে শ্্রীমদ্ভাগবতের পরমতত্ব । সচ্চিদানন্দ 
বিগ্রহ কৃষ্ণই রূপায়িত হয়ে আছেন স্থষ্টির প্রত্যেকটি বস্তুতে । 
সর্ববঘটে ব্যাপ্ত রয়েছে মহাকাশ | তেমনি সব্র্ব বস্তুতে সব্ব ঘটে কৃষ্ণ 
বিরাজিত। তাই তোমার কৃষ্ণসেবা হবে সর্বত্র পরিব্যাপ্ত। এই 
তত্ব ও সাধনকে জীবনে রূপায়িত করতে হলে ব্যবহারিক জীবন 
বা সাংসারিক জীবনের প্রত্যেকটি কর্ম করতে হবে কৃষ্ণের কর্ম 
বলে। আমি ভাবছি, তোমার অধ্যাত্মসাধনার সঙ্গে ব্যবহারিক 
জীবনের শিক্ষাও তোমাকে দেবে।। দুটোকে মিলিয়ে যদি চলতে 

পাঁরো, তবেই সার্থক হয়ে উঠবে তোমার এই ভাগবত-ভিত্তিক 

অতঃপর একনাঁথকে গুরু সরকারী কাজকর্মের নানাবিধ শিক্ষা 
দান করেন। দুর্গের কিছু কিছু দায়িত্রপূর্ণ কাজও ধীরে ধীরে তাহার 
উপর ন্যস্ত হয়। 

জনশ্রুতি আছে, এই সময়কার একটি ঘটনায় তরুণ একনাথ 
যে সাহস, বুদ্ধিমত্তা ও প্রত্যুৎপন্নমতির পরিচয় দেন, তাহার ফলে 
দেবগড় কেল্লা রক্ষা পায় এবং কেল্লাদার জনার্দন স্বামীও এক ভয়ঙ্কর 
বিপদ এড়াইতে সক্ষম হন । 

সেদিন গভীর রাত্রির অন্ধকারে নিতান্ত আকস্মিকভাবে শত্রুর 
এক সেনাবাহিনী দেবগড় আক্রমণ করিয়া বসে । জনার্দন স্বামী 
তখন কেল্লার অভ্যন্তরে একটি নির্জন কক্ষে রহিয়!ছেন ধ্যানাবিষ্ট । 
শক্রসেনা রণহস্কার দিয়! প্রাণপণে গুলীবর্ষণ করিতেছে, ছুই একটি 
দল পাহাড়ের গা বাহিয়া উপরে উঠার চেষ্টাও করিতেছে । এই 
সঙ্কট সময়ে কেল্লার নায়কের দেখা নাই, কেল্লার রক্ষীদল কিংকর্তব্য- 
বিমূঢ় হইয়া ইতস্ততঃ ছুটাছুটি করিতেছে। 

তরুণ একনাঁথ চকিতে এ বিপদের গুরুত্ব বুঝিয়া নিয়াছেন। 
গুরুদেবকে ধ্যানাসন হইতে উঠানোর উপায় নাই, অথচ শক্রুর 
প্রতিরোধ করিতেই হইবে। তড়িৎবেগে তিনি জনার্দন স্বামীর 
কক্ষে ঢুকিয়া পড়েন, নিজেকে সজ্জিত করেন তাহার বর্ম, শিরস্ত্রাণ 
ও অস্ত্রশন্ত্রে। তারপর দূর্গপ্রাকারে দীড়াইয়া দক্ষ নায়কের মত 
দেন প্রতি-আক্রমণের নির্দেশ । রাত্রির অন্ধকারে যুদ্ধের হাঁকডাক 
ও উত্তেজনায় একনাথকে কেহই চিনিতে পারে নাই, ভাবিয়াছে 
দুর্গের নায়ক জনার্দন স্বামীই তাহার ছূর্ভেষ্ত বর্ম্ম শিরস্ত্রাণ পরিধান 
করিয়। দিতেছেন কৌশলপূর্ণ সামরিক নির্দেশ । 

তীব্র প্রতিরোধের ফলে শক্রসেনার মনোবল সেদিন ভাঙ্গিয়া 
পড়ে, পরাস্ত হইয়া তাহার পলায়নপর হয়। 

ইতিমধ্যে জনাৰ্দন স্বামী ধ্যান হইতে ব্যথিত হইয়াছেন । 
বাস্জ্ঞান পাইবার সঙ্গে সঙ্গে ঘটনার গুরুত্ব বুঝিয়!| নিতে তাহার 
দেরী হইল নাঁ। এ ঘোর বিপদে একনাথের উপস্থিত বুদ্ধি, বীরত্ব 
ও নেতৃত্বই আজ অসাধ্য সাধন করিয়াছে। শক্ত সেনা যেমন বিধ্বস্ত 
হইয়াছে তেমনি দুর্গবাসীদেরও হইয়াছে প্রাণরক্ষা। 

একবার জনার্দন স্বামী সরকারের একটি জটিল হিসাব নিয়া 
বড় বিপদে পড়েন। হিসাবে একটা মারাত্মক ভুল রহিয়াছে কিন্তু 
সে ভুলের সুত্রটি খুজিয়া পাওয়া যাইতেছে না। কয়েকদিন ধরিয়া! 
অবিরত চেষ্ট। চলিল, কিন্তু সমস্তার সমাধান হইল না। একনাথের 
একটা বিশেষ গুণ, যখনি যে কাজে সে হাত দেয় নিষ্ঠা ও দাঁয়িহ 
নিয়া সে তাহা সম্পন্ন করে। জনাৰ্দন স্বামী তাহার এই হিসাবের: 
গরমিল সংশোধনের ভার শিষ্যের উপরই দিলেন । 

একনাথ একাগ্র হইয়া এই হিসাব নিয়া পড়িলেন এবং বহু 
পরিশ্রমের পর ভুলের স্বত্র খুঁজিয়া পাওয়া গেল। জনার্দন স্বামী তো 
মহা আনন্দিত। কহিলেন, “বৎস, একনাথ, তোমার নিষ্ঠা ও মনঃ- 
সংযম প্রশংসনীয় । এমনিভাবে অধ্যাত্ব-সাধনের উপরেও মনকে 
করতে হবে কেন্দ্রীভূত । তোমায় আমি একটি নিগৃঢ় সাধন এবার 
দেবো । কেল্লার বাইরে যে অরণ্য রয়েছে, সেখানে বসে এই 
প্রক্রিয়াটি তুমি দীর্ঘকাল ধরে অনুষ্ঠান করো। আশীর্ববাদ করি, 
তোমার সাধনা! অচিরে জয়যুক্ত হয়ে উঠুক ৷” 

গুরুর এই আশীর্ববাদ সফল হইয়া উঠে, ভক্তিপ্রেম-সিদ্ধ একনাথ 
শ্রীহরির দর্শনলাভে হন কৃতকৃতার্থ। 

শিয্ের এ সাফল্যে জনার্দন স্বামীর আনন্দের অবধি নাই । 
স্নেহপূর্ণ স্বরে কহিলেন, “বৎস, একনাথ, আমার এখানে আর তোমার 
অবস্থান করার প্রয়োজন নেই। ইষ্টদেবের নাম স্মরণ করে, বেরিয়ে; 
পড়ো, দর্শন করে| দেশের প্রধান প্রধান দেবমন্দির ও তীর্থগুলি ৷” 

পিতৃদম মমতায় গুরু এ কয়টি বৎসর একনাথকে সঞ্জীবিত 

রাখিয়াছেন, গুরুরূপে তাহার সাধনজীবনকে করিয়াছেন উদ্দীপিত। 
' এবার আসিয়াছে বিচ্ছেদের পালা । 

সজলচক্ষে করজোড়ে একনাথ কহেন, “প্রভু, এ ক’টি বৎসর এমন 
নিবিড় করে আপনাকে পেয়েছিলাম, কোনদিন ভাবতেও পারি নি, 
এভাবে আপনি আমায় দূরে সরিয়ে দেবেন” 

“না, বৎস, দূরে আমি কোনদিনই থাকবো না, দীক্ষামন্ত্রের মধ্যেই 
যে থাকে গুরুর নিবাস, ইষ্টধ্যানে জড়িয়ে থাকেন তিনি ওতপ্রোত 
হয়ে। তোমায় আমায় বিচ্ছেদ কৌন দিনই হবে না, আর শোন__ 
তীর্থ পরিক্রমায় একট! বড় লাভ আছে ।” 

“বুঝিয়ে বলুন আমায়, প্রভু ।” 

“যা, এই পরিক্রমা উপলক্ষে পথে প্রান্তরে, বনে জঙ্গলে কত 
ঘুরে বেড়াতে হবে, সাধু তক্কর, যোগী ভোগী সবারই যুখোমুখী 
হতে হবে। পর্যটনের জীবনে আসবে কত সুখ-দুঃখ কত উত্থান 
পতন, কত বিচিত্র অভিজ্ঞতাঁ। এই উত্থান-পতনের মধ্যে নামজপ 
আর ইষ্টধ্যান ঠিক থাকে কিনা, ইষ্টের উপলব্ধি আরো দৃঢ় হয় 
কিনা; সঠিকভাবে তা যাচাই করা হয়ে যাবে” 


পরিত্রাজন ও তীর্থদর্শনে কয়েক বৎসর অতিবাহিত হয়, তারপর 
একনাথ দেবগড়ে গুরুর সকাশে উপনীত হন। গুরু শিষ্যোর 
পুনম্মিলনে দিব্য আনন্দ উৎসারিত হইয়। উঠে। 

সেহপূর্ণ স্বরে জনার্দন স্বামী কহেন, “বৎস, তোমার উপর আমি 
প্রসন্ন হয়েছি । ঈশ্বর উপলব্ধি তোমার দৃঢ়তর হয়েছে, সাধনায় 
হয়েছো তুমি সফলকাম । এবার নিজের ঘরে ফিরে যাও। বিবাহ 
করে সংসারী হও 1৮ 

একথা শোনা মাত্র জাৎকিয়া উঠেন একনাথ | তিনি কিছু 
বলার আগেই জনার্দন স্বামী হাসিয়া কহেন, “এতে বিস্মিত বা ক্ষুব্ধ 

হবার কিছু নেই, একনাথ ! সাধনজীবনে জ্ঞান ভক্তি কন্মের সমন্বয় 
ফুটিয়ে তোলার উপদেশ দিয়েছিলেন আমার গুরুদেব শ্রীনৃসিংহ 
সরম্বতী। তার কিছুট। নিদর্শন তুমি দেবগড়ে থেকে প্রত্যক্ষ 
করেছো । তোমাকেও তেমনি জীবন যাপন করতে হবে । হ্যা, তুমি 
বিবাহ করো,__যাঁপন করে| অনাসক্ত কৃষ্ণভক্তের জীবন | কৃষ্ণ 
আর কৃষ্ণের রচিত এই বিশ্বসংলার এই উভয়কেই অবলম্বন করে 
থাঁকো। কৃষ্ণময় হও তুমি, আর প্রতি ভক্ত-মানুষের হৃদয়ে গড়ে 
তোল এক একটি কৃষ্ণমন্দির | আমার আর একটা নির্দেশ, সাধারণ 
ভক্তমান্থষের উপযোগী সুখবোধ্য ভক্তি-গরন্থাদি তুমি রচনা করো, 
পুরাণ শাস্ত্রের তত্ব ও কাহিনীকে জনমানসের গ্রহণীয় করে দিকে 
দিকে ছড়িয়ে দাও ৷” 

গুরুর নির্দেশ একনাথ শিরোধার্য্য করিয়া নেন। পৈঠানে 
ফিরিয়। গিয়া মিলিত হন বুদ্ধ পিতামহ ও পিতামহীর সঙ্গে । 
অতঃপর বিজাপুরের এক সং ব্রাহ্মণের কন্যাকে তিনি বিবাহ করেন। 
নাম তাহার গিরিজাবাঈ । একনাথের সাধনা ও ধর্মীচরণে পতিব্রত। 
গিরিজাবাঈ চিরকাল অকু চিত্তে সহযোগিতা করিয়া গিয়াছেন।” 

এবার পৈঠানে বলিয়া একনাথ রচনা করেন বন্ুতর ভক্তিমূলক 
গ্রন্থ। ইহাদের মধ্যে সাহিত্য, দর্শন ও ভাবসম্পদের দিক দিয়া 
সব্বাপেক্ষা গরীয়ান তাহার ভাগবতের ব্যাখ্যা । একাদশ স্কন্ধকে 
ভিত্তি করিয়া এটি রচিত ৷. মারাঠী জনসাধারণ এ গ্রস্থকে বলে 
একনাধী ভাগবত | বিশহাজার পদ-সমদ্বিত এই মহান গ্রন্থ মারাঠা 
সাহিত্যের এক অক্ষয় কীত্তি। 

- ভাবার্থ রামায়ণ একনাথের অন্যতম সার্থক আধ্যাত্মিক সাহিত্য 
কীন্তি। একনাথ নিজে বলিয়া গিয়াছেন_-রামভক্তির এক দৈবী 
প্রেরণায় উদ্ধ দ্ধ হইয়! এই গ্রন্থ রচন! তিনি শুরু করেন। কিন্ত যুদ্ধ- 
কাণ্ডের চতুর্দশ অধ্যায় অবধি গিয়া আর এটি তিনি শেষ করিয়া 
যাইতে পারেন নাই। তাহার অন্যতম প্রিয় শিষ্য গাবোয়া এটি সমাপ্ত 

করেন। রুক্মিণী স্বয়স্বর একনাথের আর এক উল্লেখযোগ্য স্থষ্টি । 
কৃষ্ণ-রুক্সিণীর সুমধুর প্রেমরসের ভিয়ান চড়ানো হইয়াছে ইহাতে ৷ 
ইহ ছাড়া, তাহার অন্যান্য রচনার মধ্যে রহিয়াছে চতুঃশ্লোকী ভাগবত, 
স্বাত্মন্সুখ ও কয়েক শত মনোজ্ঞ অভঙ্গপদ। এই সব রচনায় 
একনাথের অধ্যাত্ম অনুভুতি ও জীবনদর্শনই শুধু প্রকাশিত হয় নাই, 
তাহার কবিত্ব শক্তির মহিমাও চমৎকার রূপে ফুটিয়া উঠিয়াছে। 

উত্তরস্থুরী জ্ঞানদেব ও নামদেবের প্রভাব একনাথের মধ্যে 
যথেষ্টই আছে, কারণ জ্ঞানদেবের ভ্ঞানেশ্বরী গীতা, অমৃভান্ভব এবং 
নামদেবের প্রেম-ভক্তি-আপ্লুত অভঙ্গের দ্বারা তিনি অনেকাংশে 
অনুপ্রাণিত । কিন্ত তৎসত্বেও নিজ সাহিত্য-কৃতিতে একনাথের 
স্বকীয়তা ফুটিয়া উঠিয়াছে। ভক্তিরসাত্মক সাহিত্য স্থষ্টি করিলেও 
জ্ঞানদেব ও নামদেব তাহাদের গুরু নাথযোগীদের দার্শনিক মতবাদ 
এড়াইতে পারেন নাই| কিন্তু একনাথের সময়ে মারাঠার ভক্তি- 
আন্দোলনে রামায়ণ, মহাভারত, ভাগবত প্রভৃতি পুরাণ শাস্ত্রের প্রচার 
বাড়িয়াছে, ভক্তিধর্্ম তাহার উৎস খুঁজিয়। পাইয়াছে সনাতন ধৰ্ম্ম ও 
অবতার পুরুষদের লীলা কাহিনীতে । এই উৎস হইতেই, বিশেষ 
করিয়া ভাগবত পুরাণ হইতে একনাথ সংগ্রহ করিলেন তাহার অধ্যাত্ম- 
সাহিত্যের মূল রস, তারপর গুরুর নির্দেশ অনুযায়ী সহজ ভাষায়, 
সর্বজনীন সংবেদনে, তাহা পরিবেশন করিলেন ভক্ত সাধারণের 
কাছে। ফলে অল্পকালের মধ্যে একনাথ চিহ্নিত হইয়! উঠিলেন 
এক তক্তিসিদ্ধ- আচার্য্যরূপে । : তাহাকে কেন্দ্র করিয়া এক নবতর 
খাতে হরিকথা ও হরিভক্তির রসপ্রবাহ সারা দেশে বিস্তারিত হইয়া 
পড়িল। পৌরাণিক ভক্তিধর্ম্ম মারাঠার পুনরুজ্জীবিত হইয়া উঠিল 
ভাহারই জীবন সাধন! ও সাহিত্যকৃতির মধ্য দিয় । 

অধ্যাপক পটবর্ধন একনাথের সাধনজীবন ও কবিত্ব শক্তির 
ব্যাখ্যা-বিশ্লেষণ করিতে গিয়। একস্থানে বলিয়াছেন__একনাথের 
রচনায় অন্তরের আবেগধক্মিতা ও ভাবরসের সহিত মিলিত হইয়াছে 

ভক্তি-সাধনার পরমতত্ব। তাই দেখা যায়, একনাথ শুধু একজন 
ভক্তি-সিদ্ধ মহাপুরুষ মাত্র ছিলেন না, এই সঙ্গে তিনি ছিলেন অতি 
উচ্চ শ্রেণীর একজন ভাবুক কবি। প্রধানত: এই কারণেই একনাথ 
কীন্তিত হন একজন অতিশয় জনপ্রিয় ধর্মগুরু রূপে ৷* 

ভক্ত কবি সিদ্ধপুরুষ একনাথের খ্যাতি পৈঠান ও পন্ধারপুর 
অঞ্চলে পরিব্যাপ্ত হইয়া পড়ে। শত শত লোক আসিয়া ভীড় জমায় 
তাহার কীর্তনের অঙ্গনে । মহারাষ্ট্রের সর্বত্র তিনি পরিচিত হইয়া 
উঠেন একনাথ স্বামী নামে । 


একনাথের রচিত অভঙ্গপদে গুরুভক্তি ও গুরুর পদে আত্ম- 
সমর্পণের তত্ব বার বার প্রচারিত হইয়াছে। একটি অতঙ্গে কৃতজ্ঞতা 
জানাইয়। তিনি বলিতেছেন__ 
গুরুর দেওয়া বিপুল ঝণ 
কি করে একনাথ শুধবে তার এই জীবনে ? 
গুরু দেখিয়েছেন এক চমকপ্রদ ইক্দ্রজাল__ 
শিষ্য একনাথের অহমিকার তীব্র বিষ 
নিঃশেষে করেছেন তিনি পান, 
দৃষ্টি টেনে নিয়েছেন অন্তরের গভীরে, 
যেখানে রয়েছে সেই দিব্য আলোকের উদ্ভাসন__ 
নেই কখনো যার উদয় আর অস্ত। ( অভঙ্গ ৪) 
গুরুর কৃপা হইতেছে পরশ-পাথর, যাহার স্পর্শগুণে শিষ্য ধন্য 
হয়, তাহার সর্ববসত্তায় ঘটে রূপান্তর। একনাঁথ আর একটি পদে 
গুরুদেব জনার্দন স্বামীর মহিম জ্ঞাপন করিতেছেন ঃ 
এ কি পরম বিস্ময় ঘটালেন গুরু আমায় দিয়ে, 
হৃদয় কন্দরে করিলেন গ্রীভগবানের দর্শন | 


১. অধ্যাপক পটবর্ধন £ উইলসন ফিলসফিক্যাল লেকচাব্ষ । 

আর এমনি কৃপালু তিনি 
ত্যাগ দুঃখের চরম মূল্য থেকে 
দিলেন আমায় অব্যাহতি! 
শোন তবে গুরু-কৃপার গোপন রহস্ত । 
এই কপার আলোয় সর্ব বস্তু আর সৰ্ব্ব চরাঁচর 
হয়ে ওঠে ঈশ্বরময় | 
চোখে যা দেখি, কানে যা শুনি, 
যে আস্বাদ গ্রহণ করি জিহ্বায়, 
সব কিছুতেই পাই ঈশ্বরের পরিচয়। ( অভঙ্গ ৮) 


ভক্তি আর নাম-সাধনা সম্পর্কে একনাথের বাণী বড় মর্মস্পর্শী । 
তাঁহার মতে জীবন-প্রভু ঈশ্বরের নিরন্তর স্মরণই জীবন। আর 
ঈশ্বরের বিমুখতা ও বিস্মরণ হইতেছে মায়া-বিভ্রম | 


স্মরণ মনন ও জপ কর্তনের যে কোন সাধনই শ্রীভগবানকে 
অমোঘ শক্তিতে আকর্ষণ করে, তিনি ছুটিয়া আসেন এই ধূলার 
ধরণীতে। একটি পদে একনাথ গাহিতেছেন-_“সদা অন্ুধ্যানের 
ফলেই তো তিনি ত্রাণ করলেন যখন কোপন স্বভাব খৰি ও তার 
ব্ৰাহ্মণ শিষ্যেরা এসে চাইলেন ক্ষুধার অন্ন; অঙ্জ্বনের ভাবনায় সদা 
জাগ্রত ছিলেন কৃষ্ণ, তাই তো প্রভু বাঁচিয়েছিলেন তাকে বার বার। 
_ ভক্তিতে শুধু শ্রীভগবান দর্শনই দান করেন না, ভক্তের বশ্যতাও তিনি 
স্বীকার করেন। এমনি ভার মহত্ব, আর এমনি ভক্তি-সাধনার 
মাহাত্ম্য’ £ 

সদা ভক্ত-বশ আমার পরম প্রভু 

'দ্রৌপদীকে করেন উদ্ধার তার চরম বিপদে, 

সুদামার দারিদ্ৰা-ছুঃখ মুহূর্তে করেন দূর, 

পরীক্ষিতকে মাতৃজঠরে বাচাতো কে 

যদি না হতে তার কপাঘন দৃষ্টিপাত ? 


এ = 

গোবর্ধন ধারণ ক'রে, তাঁর নীচে গিরিধর 

রক্ষা করেন গাভী আর গোপগোপীদের ৷ 
গোরা কুমোরের সাথে বসে প্রভু আমার 
শুকিয়ে তোলেন ভেজা মাটির ভাগ্ু। 

চোখা মেলার সাথে চড়ান পশুর দল, 

সাওতা মালীর পাশে বসে কাটেন বুনো ঘাস। 


কবীরের সাথে টানা-পোড়েনে বুনেন কাপড়, 
রুইদাসের সঙ্গী হয়ে চামড়ায় রং লাগান, 


সজন কষাইর মাংস বিক্রয় 
আর হ্ব্ণকার নরহরির সোন! গালানোর কাজে 
হাত এগিয়ে দেন কৃপালু প্রভু। 
জনাবাঈর গোবর সানন্দে বহন করেন তিনি, 
আবার ভূমিকা নেন দামাজীর পারিয়| দূতের | 
মহারাষ্ট্রের জনগণ পৌরাণিক সংস্কৃত সাহিত্যের সহিত বিশেয় - 
পরিচিত ছিল না। একনাথ স্বামী এই পরিচয় সাধিত করিলেন 
প্রধানতঃ তাহার একনাধী ভাগবত ও রামায়ণ ভাষ্যের মধ্য দিয় । 
জ্ঞানদেবের জ্ঞানেশ্বরী গীতার প্রভাব একনাথের সাধনজীবন 
ও সাহিত্যকর্শ্মের উপর যথেষ্ট ছিল। একনাথ নিজে তাহা অকু$ 
চিত্তে স্বীকার করিয়াও গিয়াছেন। কিন্তু তথা প্রমাণ হইতে দেখ। 
যায়, গুরুর আদেশে ভাগবত-অন্থুকুল ভক্তিপ্রেমের যে সাধনা তিনি 
গ্রহণ করিয়াছেন, গুরুকপায় যে সাধনায় সিদ্ধ হইয়াছিলেন, উত্তর 
কালে তাহার ব্যক্তিত্ব ও জীবনদর্শনে তাই প্রতিফলিত হইয়া উঠে 
অধিক পরিমাণে । 
নিজের প্রেমভক্তি সাধনার অন্যতম উৎস ভাগবত সম্পর্কে 
একনাথের উক্তিটি বড় মনোরম । তিনি বলিতেছেন £ শ্রীভাগবত 
হচ্ছে একটি বড় ক্ষেত। ব্রহ্মা প্রথমে এর জন্য প্রদান করেন শস্ত- 
বীজ । নারদ এই ক্ষেতের অধিকারী, এ শস্ত-বীজ তিনিই বপন 


১৫৮ ভারতের সাধক 
করেন তার নিপুণ হস্তে । ব্যাসদেব করেন এঁ ক্ষেতের নিরাপত্তার 
ব্যবস্থা__দশটি বাধ দিয়ে বেঁধে দেন এর চারদিকে । ফলে সে 
স্থান তরে ওঠে দিব্য আনন্দ আর শাস্তির ফসলে । শুক এই ফসল 
পাহারা দেবার ভার গ্রহণ করেন। হরিনাম অবিরত নিক্ষেপ 
করেন তিনি, আর পাপরূপ পাখীরা যায় দূরে পালিয়ে। ভক্ত 
উদ্ধব করেছিলেন কেটে-আনা শস্তের ঝাড়-বাছাই। কৃষ্জজীর পরম 
বাণীর মূল্যবান শস্তকণা বার করে রেখেছিলেন তা" থেকে। এ 
থেকে তৈরী হয়েছে দিব্যলোকের সৌরভ মাখানো কত আহাধ্য | 
পরীক্ষিৎ এলেন তারপর | সংসার থেকে বিচ্ছিন্ন হয়ে বসে, শুক- 
দেবের মুখে পবিত্র ভাগবত কথা শুনে পান করেন তিনি ভাগবতী 
আনন্দের সুধা । তার পদাঙ্ক অনুসরণ করে শ্রীধর ভাগবতের 
নিগুঢ মৰ্ম্মকথার ওপর করেন আলোকপাত, দিব্য আনন্দ লাভ করে 
নিজে হন কৃতকৃতার্থ। জনার্দন স্বামীর প্রিয় মক্ষিকা, একনাথ 
তার মারাঠী ভাষার ছুটি পাখনা মেলে উড়ে গিয়ে বসেছে সেই 
লোভনীয় আহার্য্ের ওপর, প্রাণভরে ভোজন করে হয়েছে ধন্য |” 

ভক্তি-সাধনকে একনাথ স্বামী বলিয়াছেন_-পরম ধামে যাইবার 
প্রশস্ত রাজকীয় পথ। শ্রীহরি স্বয়ং এ পথের রক্ষণাবেক্ষণকারী, পথে 
তিনি চক্র হস্তে দাঁড়াইয়া থাকেন | আক্রমণকারী দক্থ্যু বা বৈরীদের 
করেন হনন। নিজস্ব অস্ত্র দিয়া প্রভু আরো! একটি বড় কপার কাজ 
করেন। সাধনপথের বড় শক্র__সাঁধকের অহংবোধ | এই অহং- 
বোধকে কৃপালু প্রত চূর্ণ করেন তার গদার আঘাতে । তার মঙ্গল 
শঙ্খের ধ্বনিতে শুচিশুত্র হয়ে ওঠে ভক্তের অন্তর, জ্ঞানালোক প্রবেশ 
করে তাতে । আর শ্রীহস্তের প্রস্থুটিত কমল দিয়ে আপ্তকাম ভক্তের 
করেন তিনি সন্বদ্ধন।। 

আদর্শ ভক্ত ও তাহার তক্তিসিদ্ধির যে বর্ণনা একনাথ দিয়েছেন 
তাহা ভাগবত হইতেই নেওয়া £ 

এই চরম অবস্থায় পথ ও লক্ষ্যবস্ত এক হয়ে ওঠে_ ঈশ্বরের 


০... — 
টি পপ 


একনাঁথ স্বামী ১৫৯ 


বরণীয়, কুপাপ্রাপ্ত ছুই-চারিটি সাধকের ভাগ্যেই এটা ঘটতে দেখা 
যায়। একৈকনিষ্ঠা আর শরণাগতির ফলে, সাধক গুরুর কৃপা! 
লাভে ধন্য হন, উপলব্ধি করেন আত্মার স্বরূপ । তিনি দেখতে পান, 
সব মানুষের হৃদয়েই বিরাজিত রয়েছে শ্রীহরির মন্দির। ভ্রীহরিকে 
দেখেন তিনি ভিতরে ও বাইরে, সর্বত্র সর্বববন্ততে। তারপর ধ্যাতা 
আর ধ্যেয়ের ভেতর থাকে না কোন পার্থক্য । ভক্ত নিজেই হয়ে 
যান ভগবান-__যিনি সারা বিশ্ব ব্রন্মাণ্ডে রয়েছেন ওতপ্রোত। এখন 
থেকে অবস্থান, চলাফেরা সব কিছু ভগবানের মধ্যে, ভগবানের 
সারপ্য লাভ করেন তিনি। নাম রূপ, কাৰ্য্য কারণের বিভেদ ঘুচে 
যায়, এ অবস্থায় সর্বববস্তর মধ্যে প্রকৃত ভগবৎ-সত্তীকে তিনি দেখতে 


পাঁন। স্থষ্টির এত কিছু বৈচিত্র্য, বৈষম্য ও ভেদের মধ্যে_এক 
' ও অদ্বিতীয় পরমবন্ত শ্রীভগবানকে নিরন্তর করেন তিনি প্রত্যক্ষ । 


একনাথ বলেন, সর্ববভূতে ভগবৎ-দর্শন__এই হচ্ছে ভক্তি সাধনার 
চরম কথা | কিন্তু এ অবস্থা ভক্ত লাভ করতে পারে না__যদি না 
প্রভুর কপার আলোয় তার হৃদয় হয় উদ্ভাসিত।৯ 
গুরু জনার্দন স্বামীর কৃপায় ও নিজের সাধন বলে একনাথ- 
স্বামী পরিণত হন এক ভক্তিসিদ্ধ মহাপুরুষরূপে । নিজ জীবনে এই 
সিদ্ধি কি ভাবে আসিল, কি ছিল তখনকার অতীন্দ্িয় অভিজ্ঞতা, 
এ তথ্য তাহার কতকগুলি অভঙ্গপদে নিহিত রহিয়াছে । 
একটি পদে তিনি গাহিতেছেন ঃ 
অস্তরাত্মায় অধ্যাত্ম-সুর্য্যের ঘটলো দীন্তিময় প্রকাশ 
দেখলাম আমি, এ প্রকাশের নেই উষা, 
নেই মধ্যাহ্ন বা অস্তাচল | 
নেই এর কোন আদি বা অস্ত। 
সম্মুখে আমার আত্মিক সুর্যের চির উদ্ভাসন, 
পূর্বব-পশ্চিমের পার্থক্য চিরকালের মত গেছে ঘুচে | 


১ রাণাডেঃ মিষ্িসিজম ইন মহারাষ্ট্_পৃং ২৪৯ 


১৬০ ভারতের সাধক 
কন্ম আর নৈক্র্ম্য দুই-ই হয়ে গেছে অর্থহীন 
দিনের আকাশে চাদের ছায়ার মত। 

একনাথ স্বামী ভক্তিসিদ্ধ মহাপুরুষ | বহুজনের বন্দিত, বহুজনের 
সাধনপথের আলোক দিশারী তিনি। কিন্তু গুরুদেব জনার্দঘন 
স্বামীর নির্দেশে, চিরদিন তিনি লোকালয়েই বাস করিয়াছেন, যাপন 
করিয়াছেন সাধারণ ভক্ত বৈষ্ণবের গৃহস্থ জীবন। ঘ্বৃতের প্রদীপের 
মত এই জীবন পবিত্রতা আর স্সিগ্কতাঁয় ভরা, এই প্রদীপের আলো 
বিকীর্ণ হয় প্রায় চল্লিশ বৎসর ব্যাপিয়া। মহারাষ্ট্রের সহস্র সহস্র 
ভক্তের সাধনজীবন এই কল্যাণময় আলোকের দীন্তিতে উজ্জল 
হইয়া উঠে। 

পৈঠানে একনাথের দিনচর্য্যা ছিল এইরূপ £ প্রত্যুষে উঠিয়া 
তিনি কিছুটা সময় ধ্যান-ভজনে অতিবাহিত করিতেন। তারপর 
নদীতে গিয়া সমাপন করিতেন স্নান তর্পণ। এবার শান্ত্রপাঠের 
পর্ব। ভাগবত ও গীতার পাঠ ব্যাখ্যার আসরে সমবেত হইত 
অন্তরঙ্গ ভক্তমণ্ডলী। দিব্যভাবে আবিষ্ট পরম বৈষ্ণবের মুখনিঃস্থত 
বাণী ও উপদেশ সকলে উৎকর্ণ হইয়া শুনিতেন। মধ্যাহ্ত-ভোজনের 
একটা! বিশেষ অঙ্গ ছিল অতিথি সংকার। অতিথিদের সঙ্গে নিয়া 
মিতাহারী একনাথ আহার ক্রিয়! সম্পন্ন করিতেন। বিশ্রামের পর 
অপরাহ্নে আবার ভক্তিএন্থ পাঠ । জ্ঞানেশ্বরী গীতা বা ভাগবত এই 
দুইটি প্রিয় গ্রন্থ প্রধানতঃ তিনি আলোচনা করিতেন। শ্রোতাদের 
মধ্যে তখন বহিয়া যাইত প্রেম-ভক্তি রসের প্রবাহ। সব্ব্বাপেক্ষা 
আকর্ষণীয় ছিল একনাথের সান্ধ্য সংকীর্ভন। নিজের রচিত অভঙ্গ 
পদ গাহিয়া-গাহিয়া! একনাথ স্বামী ভাবরসে উদ্দেল হইয়া উঠিতেন। 
ভক্তদের মধ্যে জাগিয়৷ উঠিত ভক্তিপ্রেমের প্রবল উদ্দীপন|| দুর- 
দূরান্ত হইতে বহু দর্শনার্থীর আগমন ঘটিত পৈঠানের এই বৈষ্ণব 
মহাত্মাকে দর্শনের জন্য | 

একনাথ ছিলেন প্রকৃত বৈষ্ণব, ভক্তেরা ভগবানের আপনজন, 


একনাথ স্বামী ১৬১ 


প্রিয়জন, তাহাদের মধ্যে বর্ণ বৈষম্য থাকিবে, তাহার কাছে এই 
চিন্তা ছিল অসহনীয়। কীর্তনের আসরে উচ্চ নীচ, ব্রাহ্মণ অন্ত্যজ, 
সকলের সঙ্গে তিনি একসঙ্গে উপবেশন করেন, নিধিবচাঁরে যে কোন 
জাতির ভক্ত অতিথিদের নিয়া ভোজনে বসেন, গ্রামের ব্রাহ্মণেরা 
ইহা স্ুচক্ষে দেখেন নাই । কঠোর ভাষায় তাহারা একনাথের এই 
আচরণের বিরুদ্ধে বলাবলি করিতে থাকেন। 

একনাথ এ বিষয়ে একেবারে নিবিবকার ; স্বরচিত অভঙ্গপদে 
তিনি গাহিলেন৯__ k 

হো কী বৰ্ণামাজী অগ্রণী । 
যো বিমুখ হরিচরণী। . ৯ 
ত্যাহুনি শ্বপচ শ্রেষ্ঠ মানী 
জো ভগবদ্‌ ভজনী প্রেমল । 

_ প্রীহরির চরণকমল থেকে যে বিমুখ, বর্ণের দিক দিয়ে অগ্রণী 
হয়েও সে যে নিক্ষল, ব্যর্থ। তার থেকে সেই চগ্ডালও শ্রেষ্ঠ যদি 
সে প্রেমভরে করে ভগবদ্‌ ভজন । 

পৈঠান ও তাহার কাছাকাছি গ্রামের উচ্চবর্ণের লোকের! 
স্বভাবতঃই রক্ষণশীল । একনাথ স্বামীর নৃত্য কীর্তন ও ধর্ম্ম উপদেশ 
সমাজে বিশৃঙ্খলা আনিতেছে, সমাজকে ধ্বংসের পথে টানিয়া 
নিতেছে বলিয়া তাহারা সোরগোল তুলিলেন। জনগণের মধ্যে 
একনাথের প্রভাব দিন দিনই বৃদ্ধির পথে, ইহাতেও অনেকের ঈর্ষার 
অবধি নাই। শুরু হইল নানা নিন্দাবাদ। বিরোধীরা রটাইলেন, 
একনাথের-গুরুকরণ হয় নাই। সত্যকার কোন সাধনা ও সিদ্ধিও 
তাহার নাই। যশ ও অর্থের লোভে তিনি ভুয়া আচাধ্যগিরি 
করিতেছেন, লোক ঠকাইয়া বেড়াইতেছেন । 

এই সব দুর্নাম একনাথ স্বামী শুনিলেন, কিন্তু তাহাকে কিছুমাত্র 


১. উজ্জীবন, আষাঢ় ১৩৭৫, মধ্যযুগের ভারতীয় ভক্তি সাহিত্য । 
১১ 


১৬২ ভারতের সাধক : 


বিচলিত হইতে দেখা গেল না। উদার ক্ষমাস্ুন্দর সাধক ইহার 
উত্তরে যাহা লিখিলেন যে কোন সাধক বা সমাজ-সংস্কারকের কাছে 
তাহা চিরকাল স্মরণ রাখার মত। 
নিন্দক কামাচা কামাচা। 
গড়ী আত্মারামাচা । 
নিন্দক আমুচী গঙ্গা। 
আমুচী পাতকে নেতে ভঙ্গা। 
নিন্দক আমুচা সখা ৷ 
আমুচী বস্ত্রে খুনো ফুকা। 
নিন্দক আমুচী কাশী ৷ 
আমুচী পাতকে অবধী নাশী__ 
নিন্দক আমুচ। গুরু 
একা জনার্দন থোরু।১ 
_নিন্দুকেরা আমার অতি প্রিয়, কারণ তারা যে স্ষ্ট একই 
আত্মারামের দ্বারা। নিন্দুকেরা যেন গঙ্গার পবিত্র ধারা, আমাদের 
যত কিছু পাপরাশি করছে বহন। নিন্দুকেরা আমাদের সখা, 
আমাদের কলুষিত বস্ত্র বিনামূল্যে দিচ্ছে ধুয়ে । নিন্দুকেরা আমার 
কাশী, সব কিছু পাপ করছে বিনষ্ট। নিন্দুকেরা আমার গুরু, 
কারণ, তারাই যে আমায় গড়ে তুলেছে জনার্দন স্বামীর শিয্যরূপে ৷ 


সাধক-কবি হিসাবে একনাথ স্বামীর দুইটি অবদান ধর্ম্মসংস্কৃতির 
ইতিহাসে অমর হইয়া থাকিবে । প্রথমত, আপন রচনার মাধ্যমে 
বেদান্তের তত্বকে তিনি সাধারণ মানুষের কাছে সহজবোধ্য করিয়া 
তুলিয়াছেন। দ্বিতীয়ত, তাহার ভক্তি সাহিত্য মারাঠী ভাষায় রচিত 
হওয়ার ফলে মারাঠী জনগণের অশেষ কল্যাণ সাধিত হইয়াছে । 


১. উজ্জীবন, আষাঢ় ১৩৭৫, মধ্যযুগের ভারতীয় ভক্তি সাহিত্য । 


এ 


একনাথ স্বামী ১৬৩ 


বেদান্তের উচ্চতর তত্বের আলোচনা আগে শুধু সংস্কতে শিক্ষিত 
মুষ্টিমেয় মানুষের মধ্যেই সীমাবদ্ধ ছিল । এবার তাহার জনপ্রিয়তা 
বৃদ্ধি পায়, সমাজের স্তরে স্তরে ছড়াইয়া পড়িতে থাকে | একনাথের 
অভঙ্গপদ গ্রামে গ্রামে নগরে নগরে গীত হইত | একনাথী ভাগবত ও 
রামায়ণ পঠিত হইত বহুতর ধর্্মসভায়। কাজেই তাহার তত্ব ও 
আদর্শের প্রচার ভ্রতবেগে বাড়িয়া চলে । 

পূরবস্রী জ্ঞানদেব তাহার গীতাভাস্তে বেদান্তের তত্ব আলোচনা 
যথেষ্টই করিয়াছেন, কিন্তু জ্ঞানদেবের দার্শনিক তত্ব ও তাহার ভাষা 
ছিল জটিল ও ছূর্ব্বোধ্য। তাহার দর্শন-ব্যাখ্য! ছিল মেঘলৌকের 
মত ধোঁয়াটে, সাধারণ মানুষের ধরা ছৌয়ার উদ্ধে | কিন্তু একনাথের 
ব্যাখ্যা ছিল অতি প্রাঞ্জল, গ্রাম্য মানুষের পক্ষেও তাহার রসন্বাদ 
গ্রহণ কর! কঠিন হইত না। মর্তের মানুষের কাছে স্বর্গীয় সুধা 
তিনি যেন নিবিবচারে অকৃপণ করে বিলাইয়া গেলেন | 

মারাঠীতে রচিত একনাথের ধর্ম্মসাহিত্যের প্রশংসায় মুখর হইয়া 
অধ্যাপক পটবদ্ধন লিখিয়াছেন £ “পণ্ডিতদের জন্য লিখে নাম-ষশের 
অধিকারী হবার ইচ্ছে একনাথের ছিল না। তিনি লিখেছিলেন 
সমাজের সর্বব স্তরে সত্যবোধ ও জ্ঞানের আলোক বিস্তারের জন্য । 
স্ত্রীলোক, শুদ্র ও অশিক্ষিত জনসাধারণের কল্যাণেই লেখনী ধারণ 
করেছিলেন তিনি। পণ্ডিতের ঘৃণাকে তিনি করতেন ঘৃণা, আর 
লক্ষ লক্ষ নিরক্ষর দেশবাসীর দাবীকে অগ্রাধিকার দিয়ে সদাই লিখে 
চলতেন দেশজ ভাষায় । 

“দেশজ ভাষার জন্য তাকে অসম সাহসে যুঝতে হয়েছিল-__এবং 
এতকালের ব্যবধানেও, আজকের দিনেও, দেশজ ভাষার লড়াই 
আমাদেরও কম চালিয়ে যেতে হচ্ছে না। তখনকার দিনে সংস্কৃত 
জানা পণ্ডিতরা ছিলেন গর্বস্ফীত-_মারাঠী ভাষা হচ্ছে অশিক্ষিত, 
' নিয়স্তরের গ্রাম্য লোকের ভাষা, এ ভাষায় লিখে নিজেকে হেয় 
১ রাঁণাডে £  মিষ্টিসিজম ইন মহারাষ্ট্র_পূ ২৫০ 


১৬৪ ভারতের সাধক 


করবো! কেন_-এই ছিল তাদের মনোভাব । একনাথ তীর মহান 
ূ্বন্থরী জ্ঞানদেবেরই অনুসরণ করে চললেন। অন্ধ মূক জনগণের 
জন্য তাহার হৃদয় কেঁদে উঠেছিল। তিনি উপলব্ধি করেছিলেন-__এ 
হতভাগ্য জনগণের হৃদয়ে প্রবেশের পথ হচ্ছে তাদের মাতৃভাষা । 
তাই সেই ভাষাতেই নিজের ভক্তি সাহিত্য তিনি রচনা করলেন ৷” 

দেশজ ভাষায় ধর্মগ্রন্থ রচনার জন্য কাশীর শান্ত্রবিদ্‌ পণ্ডিতের 
একনাথকে তীব্র ভাষায় ধিক্কার দিয়াছিলেন। মহারাষ্ট্রের রক্ষণশীল 
বিরোধিতাঁও বার বার তাহার বিরুদ্ধে উদগ্র হইয়া উঠে | এমনকি 
ঘরের মধ্যে নিজের পুত্রের গঞ্জনাও তাহাকে কম সহা করিতে হয় 
নাই। এই প্রতিকূল পরিবেশে যে দৃঢ়তা ও আত্মপ্রত্যয় নিয়া তিনি 
নিজের আরব্ধ ব্রত উদ্যাপন করিয়াছেন তাহা বিস্ময়কর | 

পুত্র হরি শাস্ত্রী সংস্কৃতশান্্র অধ্যয়ন করিয়াছেন, ব্রাহ্মণ-সমাজে 
তাহার যথেষ্ট প্রতিষ্ঠা | একদিন পিতাকে তিনি খুব চাপিয়া ধরিলেন, 
কহিলেন, “পিতা, শাস্তজ্ঞ ব্রাহ্মণের বংশে আমাদের জন্ম। সারা 
দেশের এক শ্রেষ্ঠ সাধকরূপে, সুপণ্ডিত ও আদর্শবাদী আচাধ্যরূপে, 
আপনার কত স্থনাম। আপনার মত লোক মারাচী ভাষায় ধর্ম্মগ্রন্থ 
লিখবেন, ভাষণ দেবেন? উত্তর ও দক্ষিণ ভারতের বিশিষ্ট পণ্ডিতের! 
এ নিয়ে আপনার কত নিন্দাবাদ করছেন ld 

“এসব তো আমার অজানা নয়, বৎস, তা এখন তোমার মূল 
বক্তব্যটা কি বল দেখি?” প্রশান্ত কঠে বলেন একনাথ স্বামী ৷ 

“আমার বক্তব্য আর সারা দেশের পণ্ডিতসমাজের বক্তব্য 
একই। এখন থেকে আপনি সংস্কৃত ভাষাতেই রচনা করুন আপনার 
র্গরন্থ। প্রয়োজনমত মারাঠী সাহিত্যিকেরাই তা থেকে অনুবাদ 
করে নেবেন। হ্যা, আমাদের বিশেষ অনুরোধ, মারাঠী ভাষায় 
আপনি আর লিখবেন না, ভাষণও দেবেন না 1” 


“এ অনুরোধ অন্তায় ৷ জাতির পক্ষে দেশের পক্ষে অকল্যাণকর, 
বৎস।৮ 


একনাথ স্বামী ১৬৫ 


অতঃপর স্বরচিত একটি অভঙ্গপদে একনাথ দেশবাসীকে 
উপরোক্ত প্রশ্নের উত্তর দিলেন ঃ 
সংস্কৃত বাণী দের্বে কেলী__ 
প্রাকৃত ওরী চোরাপাস্ুনী ঝালী 
অসোত যা অভিমান ভুলী। 
বৃথা বোলী কায় কাজ__ 
আতা সংস্কৃতা অথবা প্রাকৃতা । 
ভাষা ঝালী জে হরি কথা 
তে পাবনাচে তত্ত্বতী 
সত্য সবথা মানলী-_ 
দেবাসি নাহী' বাচাভিমান 
সংস্কৃত প্রাকৃত তায় সমান । 
জ্যা বাণী জাহলে; ব্রহ্মকথন 
ত্যা ভাষা শ্রীকৃষ্ণ সন্তোষে ॥ 


__সংস্কৃত ভাষা কি দেবতার স্থষ্টি ? 

আর প্রাকৃত স্যষ্টি করেছে চোরের! ? 
আসলে অহমিকার জালে 

তুল করে বলা হয় এমনতরো কথা । 
আসলে সংস্কৃত বা প্রাকৃত যা-ই হোক, 
যে ভাষা বর্ণনা করে হরিকথা-_ 
পবিত্র আর সত্য বাণী রূপে 

সবাই মোরা দিই তার সন্মান । 

ভাষা নিয়ে দেবতার নেই পক্ষপাত, 
সংস্কৃত আর প্রাকৃত দুই-ই তুল্য তাঁর কাছে। 
ব্ৰহ্মবাণী, ব্ৰহ্মজ্ঞান যে ভাষাতে হয় বৰ্ণন 
তাতেই যে হয় প্রভু শ্রীকৃষ্ণের সন্তোষ । 


১৬৬ নী ভারতের সাধক 


পৈঠান এবং পদ্ধারপুরকে কেন্দ্র করিয়া একনাথ স্বামী অতিবাহিত 
করেন প্রায় চল্লিশ বৎসর | কর্মময় ও সাধনময় এই দীর্ঘ জীবনে 
তাহাকে ঘিরিয়া গঠিত হয় একটি বিরাট ভক্ত দল। শত শত ভক্ত 
সাধককে অন্তরঙ্গ ভক্তিসাধন দিয়া তিনি কৃতার্থ করেন, আর সহস্র 
সহঅ সাধারণ মানুষ তাহার ভাবসমৃদ্ধ কীর্তন; ভাষণ ও ধর্ম্মসাহিত্য 
হইতে লাভ করে প্রেমভক্তির উদ্দীপনা । 

১৫৯৯ খৃষ্টাব্দে ৬৬ বৎসর বয়সে পৈঠানে নিজ গৃহের অঙ্গনে 
হরিকথা বলিতে বলিতে এই হরিময় ভক্তিসিদ্ধ মহাপুরুষ সজ্ঞানে 
অমরলোকে প্রয়াণ করেন। 


বিসশুদ্ধালন্দ ্জ্ঞ্তী 


উত্তর ভারতের সাধক ও সারম্বত সমাজের এক অত্যুজ্জল ব্যক্তিত্ব 
ছিলেন স্বামী বিশুদ্ধানন্দ সরন্বতী। উনিশ শতকের দ্বিতীয়পাদ 
হইতে শুরু করিয়া অর্ধশত বংসরেরও অধিককাল অধ্যাত্ব-ভারতের 
প্রাণকেন্দ্র বারাণসীতে এই মহাত্মা বিরাজিত থাকেন, বিস্তারিত 
করেন তাহার তপস্তার আলোক ৷ সন্যাসী ও গৃহস্থ দুই-ই দলে দলে 
শরণ নিত এই মহাত্বার চরণে । ত্যাগ বৈরাগ্য ও জ্ঞানের হরিহর-মূর্তি 
এই মহাঁসাধকের জীবন হইতে সংগ্রহ করিত মুক্তিপথের পাথেয় । 

বিশুদ্ধানন্দের পূর্ববাশ্রমের পিতার নাম সংগমলাল, মাতা যমুনা 
দেবী । উত্তর প্রদেশের বৌড়ী গ্রামে এক সদাচারী ব্রাহ্মণ বংশে 
সংগমলালজীর জন্ম । সংসারে আথিক সচ্ছলতা তেমন ছিল না। 
ভাগ্য অন্বেষণে দেশের নানাস্থানে ঘোরাফেরা করিয়া অবশেষে তিনি 
হায়দ্রাবাদ অঞ্চলের কল্যাণী নামক স্থানে আসিয়া উপস্থিত হন । 
সবসুখরাম এখানকার নবাব সরকারের এক উচ্চপদস্থ ব্যক্তি, ইহারই 
আশ্রয়ে থাকিয়! সংগমলাল সরকারী কাজে নিযুক্ত হন। কিছুদিন 
পরে সবন্খরামের ভগিনী যমুনাদেবীকে বিবাহ করেন। 

১৮০৯, খৃষ্টাব্দে, ভাব্রমাসের জন্মাষ্টমীর পুণ্যদিনে মাতুলগৃহে 
বিশুদ্ধানন্দের জন্ম হয়। গৌরকাস্তি, অনিন্দ্যস্ুন্দর এই নবজাত 

শিশুটিকে পাইয়া সকলের আনন্দের অবধি নাই। 

"-_ জন্মাষ্টমীর পবিত্র দিনে জন্ম, তাই ভাবিয়া-চিন্তিয়া শিশুর নাম 
রাখা হইল-_বংশীধর | পিতা সংগমলালজী তাড়াতাড়ি ছুটিয়া গিয়া 
শহরের এক জ্যোতিষীকে ডাকাইয়৷ আনিলেন। ইতিপূর্বে পর পর 
দুইটি সন্তান ভূমিষ্ঠ হওয়ার অল্পকাল মধ্যে মারা গিয়াছে। তাই 
নবজাত শিশুটিকে নিয়া দুশ্চিন্তার অবধি নাই। কিন্তু জন্মলগ্ন বিচার 


১৬৮ ভারতের সাধক 


করিয়া জ্যোতিষী কহিলেন, “আপনারা ঘাবড়াবেন না। আমি 
দেখতে পাচ্ছি, এ শিশু দীর্ঘজীবী হবে, শুধু তাই নয় সহস্র সহস্র 
মানুষকে সে দেবে আশ্রয় |” 

বৎসর খানেক পরে ধুমধাম করিয়া বংশীধরের অন্নার্ত উৎসব 
সম্পন্ন হয়। শিশুর কল্যাণের জন্য পূজা হোম যাগযজ্ঞের অনুষ্ঠানও 
কম করা হয় নাই। কিন্ত দুর্ভাগ্যক্রমে অল্পকালের মধ্যে বংশীধর 
“আক্রান্ত হয় দ্রশ্চিকিতস্ত রোগে। তাহার দেহে দেখা দেয় মূচ্ছা বা 
অপশ্মার রোগ। এ রোগের আক্রমণের শেষে দেহটি দুর্বল ও 
অসাড় হইয়৷ পড়িত| 

দিন দিন শিশুর দেহ ক্ষীণ হইয়া আসিতে থাকে । সকলেরই 
ধারণা হয়, এ মৃগী রোগ আর সারিবার নয়। সারা গৃহে নামিয়া 
আসে বিষাদ ও হতাশার অন্ধকার ৷ 

মাতুল সবস্থখরাম বড় ভালবাসেন বংশীধরকে | অবসর পাইলেই 
মাঝে মাঝে তাহাকে নিয়া বেড়াইতে বাহির হন, নানা গল্পকথায় 
তাহাকে উৎফুল্ল রাখিতে চেষ্টা করেন। 

বংশীধরের বয়স তখন চার বৎসর । মাতুলের সঙ্গে একদিন সে 
জমণে বাহির হইয়াছে। পথ চলিতে চলিতে হঠাৎ দেখা যায় 
বালকের অদ্ভুত ভাবাস্তর | চোখছুটি বিস্কারিত, ভাবাবেশে সারা দেহ 
থরথর করিয়া কাপিতেছে। মাতুলের হাতটি সজোরে আকড়াইয়া 
ধরিয়া হঠাৎ সে থামিয়া পড়ে। ব্যগ্র দৃষ্টিতে তাকাইয়া সবস্থুখরাম 
প্রশ্ন করেন, “কিরে বংশীধর কি হয়েছে? অমন করছিস কেন? 
আমায় কিছু বলবি ?” 

“মামাজী, মামাজী ! আমার কেতাব কোথায় ?” উত্তেজিত স্বরে 
বলিতে থাকে বালক বংশীধর । 

“কোন্‌ কেতাব, কিসের কেতাব, ভাল করে বুঝিয়ে বল, এখনই 
তোকে আমি তা কিনে দিচ্ছি ৷” 


“আমার নিজের সেই কেতাবটি এনে দাও। তা পেলেই আমার 


বিশ্বদ্ধানন্দ সরস্বতী ১৬৯ 


ব্যারাম সেরে যাবে। আমি ভালো হয়ে উঠবো।” মোহগ্রস্তের 
মত কথাটি সে বার বার আওড়ায়। 

সবসুখরাম ভাবেন, রোগে ভূগিতে ভুগিতে বালকের মস্তিষ্কের 
ধারণশক্তি কমিয়া গিয়াছে । মাথায় হঠাৎ খেয়াল চাপিয়াছে, একটা 
বই চাই। তাই নিয়াই সে এমন উত্তেজিত। বাড়ীতে ফিরিয়া 
রংবেরং-এর বই ছুই চারটি আনিয়া দিলেন, কিন্তু বংশীধরের সেদিকে 
কোন ভ্রক্ষেপই নাই। এগুলি দূরে ছু'ড়িয়া ফেলিয়া সে কাঁদিতে 
বসে তাহার কোন্‌ এক কাল্পনিক বই-এর জন্য | 

মাতুল সান্ত্বনা দেন, “বেশ তো, বংশী, এনে দেবো তোর বই। 
কিন্ত কোথায় রয়েছে তা তো বলবি ।৮ 

সজলচক্ষে বালক উত্তর দেয়, “তা রয়েছে আমার কুঠিয়ায়। 
শিগতীর তোমরা খুঁজে নিয়ে এসো । নইলে আমি বাঁচবো না।৮ 
এ অদ্ভুত কথার কি রহস্ত তাকে জানে? বাড়ীর লোকেরা আর 
ইহা নিয়া মাথা ঘামান নাই৷ 

অসুখ কি করিয়া ভাল হইবে, এই চিন্তায় জননীর মনে কিন্তু 
একটুও শান্তি নাই। সাধুসন্তের সন্ধান পাইলেই তাড়াতাড়ি সেখানে 
ছুটিয়া যান। শান্তজ্ঞ ত্রান্মণ দেখিলেই তাহাকে ঘরে আনাইয়া 
শান্তি-স্বস্ত্যয়ন করান, কিন্ত কোন কিছুতেই কাজ হইতেছে না । 
যমুনাদেবী ক্রমে একেবারে হতাশ হইয়া পড়েন । 

কল্যাণীতে সে-বার এক সতীদাহ অন্ুষ্ঠিত হইবে । একটি ক্ষত্রিয় 
নারী পতির চিতায় আরোহণ করার সঙ্কল্প নিয়াছেন; সংবাদ 
পাইয়া দলে দলে লোক ছুটিয়৷ চলিয়াছে শ্মশানের দিকে । 

সাধারণ মানুষের ধারণা, চিতাঁশয্যায় উপবিষ্টা সতী নারীর 
আশীববাদ একেবারে অমোঘ, তাহা কখনো ব্যর্থ হয় না। যযুনাদেবী 


স্থির করিলেন, বালক বংশীধরকে নিয়া সতীর কাছে যাইবেন, 


রোগমুক্তির জন্য মাগিবেন তাহার আশীব্বাদ। 
চিতাশষ্যার কাছে গিয়া সাশ্রনয়নে পুত্রের জটিল রোগের কথা 


১৭০ ভারতের সাধক 


নিবেদন করা মাত্র সতী বলিয়া উঠেন, “বহিন, তুমি তোমার এ 
ছেলের জন্য মোটেই ভেবো না। সিদ্ধযোগীর চিহ্ন রয়েছে এর দেহে । 
অকালমৃত্যু কখনো এর ঘটবে না। তবে একে হয়তো তোমরা 
ধরে রাখতে পারবে না, ঘর ছেড়ে এ ছেলে সন্ন্যাসী হবে» 

পুত্রকে নিয়! যযুনাদেবী গৃহে ফিরিয়া আসেন। যে কারণেই 
হোক, বেশ কিছুদিন বংশীধর মূচ্ছা-রোগে আক্রান্ত হয় নাই। কিন্ত 
বংসরখানেক বাদে আবার ইহার পুনরাবৃত্তি ঘটিতে শুরু করে। 
আত্মীয়ন্বজনদের উদ্বেগ আরো বাড়িয়। যায়। 

কল্যাণীর কাছেই কীর্ণা ও মঞ্জিরা নদীর পবিত্র সঙ্গমস্থল । প্রতি 
বৎসর হাজার হাজার নরনারী এখানে স্নান করিতে আসে । একটি 
বৃহৎ মেল উৎসবও এই উপলক্ষে অনুষ্ঠিত হয়। 

সবন্থখরাম আত্মপরিজন ও বন্ধুদের নিয়! সে-বাঁর এই মেলায় 
আসিয়াছেন। স্নান-্তর্পণের শেষে একজন সঙ্গী কহেন, “এখানে 
ঘাটের খুব কাছেই একটা পর্ণ কুটিরে একান্তে বাস করেন এক বড় 
মহাত্বা| যাবে তাকে দর্শন করতে ?” 

সাধুদর্শনের কথায় সবাই মহা উৎসাহী হইয়া উঠে। সবনুখরাম 
বিচক্ষণ ব্যক্তি। তিনি বলেন, “না, এত লোক নিয়ে গিয়ে মহাত্মার 
শান্তিভঙ্গ করা ঠিক নয়। ছোট ছেলেমেয়েরা এই ঘাটে বসে 
থাকুক। চল, আমরা আর সবাই সেখানে যাই৷” 

সঙ্গীরা সবাই এ কথায় সায় দেয়__কিন্ত গোল বাধাইয়| বসে 
পাঁচ বৎসরের বালক বংশীধর ৷ সে বায়না ধরে, “না__আমি যাঁবোই 
সাধুজীকে দেখতে | আমায় নিয়ে চল । আমি এখানে থাকবো না 1৮ 

বালককে বুঝাইয়া নিরস্ত করা যায় না, তখনি সে শুরু করে 
চীৎকার আর কানা। মাতুলকে হার মানিতে হয়, বংশীধরসহ 
সবাইকে নিয়া উপস্থিত হন সাধুর আশ্রমে 

প্রণাম নিবেদনের পর সাধু একে একে সবাইকে আশীর্বাদ 
জ্ঞাপন করেন। এবার বালকের দিকে সহান্তে তাকাইয়া মাতুল 


টি 

সবস্থুখরাম কহেন, “বংশী এখানে আসবার জন্য তো এতো কীদাকাটি 
কর্লি। কিন্তু এসে কি তোর লাভ হলো, বলতো ?” 

বলিক ইতিমধ্যে ভাবাবিষ্ট হইয়া পড়িয়াছে। পর্ণকুটিরের 
এদিক ওদিকে তীক্ষ দৃষ্টিতে কি যেন সে খুঁজিয়া বেড়ায়। হঠাৎ দৃঢ় 
স্বরে সে বলিয়া বসে, “মামাজী, এই তো, এই কুঠিয়ার ভেতরেই 
আছে আমার সেই কেতাব, আমার নিজের হাতে লেখা কেতাব। 
হ্যা, এখানেই রয়েছে ।” 

মহাত্সার দিকে ফিরিয়া সবস্ুখরীম যুক্তকরে বলেন, “প্রভু, 
দেখুন এ বালক কি বল্ছে। তার নিজের হাতে লেখা, একটা বই 
নাকি এখানে রয়েছে । এ বইয়ের কথা আগেও ওর মুখে আমরা 
শুনেছি । কিন্তু ব্যাপারটা কি, এর ভেতরে কোনও রহস্য আছে 
কিনা, তা আমরা কি করে বুঝবো ?” 

মহাত্মা শান্ত স্বরে কহেন, “আর কি বলে এই বালক, আমায় 
খুলে বল তো ?” 

“প্রভু, আমার এই ভাগ্নেটি মৃগীরোগে ভুগছে অনেকদিন। শরীর 
বড় দুর্বল, আর বেশী দিন বাঁচবে বলে মনে হয় না। এই বই 
প্রসঙ্গে বালক কিন্তু একটা অদ্ভুত কথা বলে। এ বই ওর নিজস্ব 
বই, আর এটা খুঁজে পেলে ওর রোগ নাকি সেরে যাবে। এখন 
আপনার আশ্রমে এসে'তো দৃঢস্বরে বলছে বইটি এখানেই রয়েছে ।” 

ক্ষণকাল চুপ করিয়া থাকিয়া সাধু মহারাজ কহেন, “ছ্যাখো” 
এ বালক কিন্তু ঠিক বালকভাব থেকে কথাগুলো বলছে না, একটা 
দিব্ভাবে আবিষ্ট হয়ে রয়েছে। তোমরা তন্ন তন্ন করে আমার 
কুটিরে অনুসন্ধান করো। কোন পুরাণো হাতে-লেখা পুঁথি আছে 
কিনা, দ্যাখো 1৮ 

ছোট খড়ো ঘর। গ্রন্থপেটিকা ছাড়া অন্য আসবাবপত্র তেমন 
বেশী কিছু নাই। অন্ুসন্ধানের কাজ শেষ হইল, কিন্ত বালকের 
কথিত বই-এর পাণ্ডুলিপি কোথাও পাওয়া গেল না। 


১৭২ ভারতের সাধক 


ভাবাবিষ্ট বংশীধরের দেখা গেল এক নূতন রূপ । কি এক অজ্ঞাত 
আনন্দে সে ভরপুর । সারা দেহ রোমাঞ্চিত, কম্পমান। ছুই চোখ 
বাহিয়া ঝরিতেছে পুলকাশ্র” নাসিকায় ঘন ঘন বহিতেছে দীর্ঘশ্বাস । 
আত্মপ্রত্যয়ের সুরে সে বলিয়া ওঠে, “কুটিরের চালের বাতা ভাল 
করে খুঁজে গ্াখো । ওখানেই পাবে আমার বই। হ্যা, আর ভয় 
নেই, এবারে আমার রোগ যাবে পালিয়ে, তোমাঁদেরও আর থাকবে 
না কোন কষ্ট।৮ 

বালকের নির্দেশিত সেই স্থানটিতেই পাওয়া গেল একখানি 
পুরাতন হস্তলিখিত জীর্ণ পুঁথি, এক খণ্ড কাপড় দিয়া সযত্বে জড়ানে!। 

বংশীধরের হাতে বইয়ের মোঁড়কটি দেওয়া মাত্র চোখ-মুখ উজ্জল 
হইয়া উঠে, ভাবাবেশ অস্তহিত হয়। স্বাভাবিক বালক-ভাব আবার 
ফুটিয়া উঠে তাহার দেহে-মনে 

সাধুজী গ্রন্থটি সতর্কভাবে পরীক্ষা করেন, বিশ্মায়ে তাহার চোখ 
দুইটি বিস্ফারিত হইয়া উঠে। সজল চক্ষে আবেগভরা৷ কণ্ঠে কহেন, 
“এ যে আমার গুরুদেবের স্বহস্ত লিখিত গ্রন্থ। গীতার নিধ্যাস এতে 
তিনি লিখেছেন, এ গ্রন্থ তার বড়ই প্রিয় ছিল। পাঁচ বৎসর আগে, 
তার দেহান্তের প্রাক্কালে বার বার এটি তিনি চেয়েছিলেন । তখন 
খুঁজে পাওয়া যায় নি এবং এ জন্য মর্মাহত হয়ে শেষ নিঃশ্বাস ত্যাগ 
করেন” 

উপস্থিত সকলে তো এ কাহিনী শুনিয়! মহা বিস্মিত। সবস্থখরাম 
কৌতুহলভরে প্রশ্ন করেন, “মহারাজ, সেই গ্রন্থের সঙ্গে এ বালকের 
কি সম্পর্ক তাতো বুঝতে পারছিনে। একটু বিশদ করে বলুন ৷” 

“ভগবান গীতাতে বলেছেন, মৃত্যুর সময়ে মানুষ যে ভাবে ভাবিত 
হয় পরবর্তী জীবনে সেই ভাব ও সেই সংস্কার উদ্‌গত হতে দেখা 
যায় তার ভেতর। তোমাদের এই জাতিল্মর বালক পূর্ববজন্মে 
ছিলেন আমাদের গুরুদেব। এ আশ্রমেরই অধ্যক্ষ তিনি ছিলেন। 
এখন থেকে এর দেহ রোগমুক্ত হলো। তোমরা দেখো, অদূর 

ভবিষ্যতে এর সাত্বিক সংস্কার জেগে উঠবে । আর পুর্ববজন্মের মত 
এ জন্মেও গ্রহণ করবেন সন্যাস-জীবন ৷? 
অতঃপর বাড়ির সবার সঙ্গে বংশীধর কল্যাণীতে ফিরিয়া 

আসে । এই ঘটনার পর হইতে আর কোনদিন কিন্তু মুচ্ছা-রোগে 
সে আক্রান্ত হয় নাই। ধীরে ধীরে সে একটি সুস্থ সবল কিশোরে 
পরিণত হয়। 

কিশোর বংশীধরের জীবনে এবার আসে এক বড় ছর্দৈব। 
অল্পদিনের ব্যবধানে পিতামাতা উভয়েই ইহলোক ত্যাগ করিয়া 
চলিয়া যান। মাতুল সবন্ুখরাম এই কিশোর ভাগনেটিকে বড় 
ভালোবাসেন। এখন হইতে তিনিই গ্রহণ করেন বংশীধরের সকল 
কিছু দায়িত্ব । শিক্ষার সর্বপ্রকার সুযোগ দিয়া প্রকৃত মানুষরূপে 
তাহাকে গড়িয়া তোলার জন্য তিনি সচেষ্ট হন। 

ভট্টজী নামে এক বিখ্যাত পণ্ডিত নিকটেই থাকেন, তাহার 
টোলে বংশীধরকে পড়িতে দেওয়া হয়। বালক অতি অন্ন সময়ে 
সংস্কৃত ব্যাকরণ, কাব্য, অলঙ্কার প্রভৃতির পাঠ শেষ করিয়া ফেলে । 
স্মৃতিশক্তি তাহার অতিশয় প্রখর, একবার যাহা শ্রবণ করে, আর 
কখনো বিস্মৃত হয় না । শিক্ষাগুরু ভট্টজী এজন্য তাহাকে বড়ই স্সেহ 
করিতেন, ডাকিতেন শ্রুতিধর বলিয়া । 

কয়েক বৎসর সংস্কৃত সাহিত্য ও বেদ বেদান্ত পাঠে অতিবাহিত 
হয়। অতঃপর সবসুখরাম বংশীধরের ফাসী ও মারাঠী ভাষা শিক্ষার 
ব্যবস্থা করেন। এই দুইটি ভাষার উপর দখল না থাকিলে তখনকার 
দিনে দাক্ষিণাত্যে কেহ সরকারী দপ্তরে উন্নতি করিতে পারিত ন!। 
তাই সবনুখরাম তাড়াতাড়ি ভাগনেকে এই ভাষা দুইটি শিখাইয়া 
নিতে চেষ্টিত হন। প্রতিভার বংশীধরও অনতিবিলম্বে ইহাতে ব্যুৎপন্ন 
হইয়া উঠেন । 

বংশীধর তখন সবেমাত্র যৌবনে পদার্পণ করিয়াছেন। সুন্দর 
সুঠাম দেহ ও পরিপূর্ণ স্বাস্থ্য সহজেই আকর্ষণ করে। খেলার মাঠে 


১৭৪ ভারতের সাধক 
দৈহিক শক্তি ও মনোবলের দিক দিয়! কেহই তাহার সঙ্গে জাটিয়া 
উঠিতে পারে না। 
মাতুল সবন্ুখরাম নবাব সরকারের সেনাবিভাগের একজন 

উচ্চপদস্থ কর্মচারী । তাছাড়া, নবাব মমতাজ্জল ওমরাহ. তাহার 
প্রতি স্ুপ্রসন্ন। তাই সবন্থখরাম ভাবিলেন, ভাগনেকে সেন! 
বিভাগে ভত্তি করাইয়া দ্রবেন। দৈহিক বল, সাহস ও দক্ষতা 
বংশীধরের যথেষ্ট। কাজেই এ বিভাগের কাজে তাড়াতাড়ি সে 
উন্নতি করিতে পারিবে । এসব ভাবিয়া বংশীধরকে অশ্বচালনা ও 
যুদ্ধবিগ্ঠায় নিপুণ করিয়৷ তুলিতে তিনি উদ্যোগী হন। অল্প কিছুদিনের 
মধ্যেই দেখা যায়, বংশীধর একজন সুদক্ষ ঘোড়সওয়ার হইয়া 
উঠিয়াছে। অতঃপর স্থুযোগমত মাতুল তাহাকে সেনাদলের শিক্ষা- 
নবীশের কাজে ভর্তি করিয়া দিলেন । 

নবাবের সেনা শিবিরে সেদিন একটি তেজী আরবী ঘোড়া কেনা 
হইয়াছে। বড় ছুরস্ত ও চঞ্চল এই ঘোড়াটি, সহজে বশে আসিতে 
চায় না। সওয়ার তেমন দক্ষ নয় বুঝিলেই ঝাঁকুনি দিয়া তাহাকে 
ফেলিয়া দেয়। তাই এ ঘোড়াটি নিয়! কর্তৃপক্ষ বড় সমস্তায় পড়িয়া 
গিয়াছেন। বংশীধর কহিল, “আপনারা যদি অনুমতি দেন, আমি 
এই দুষ্ট ঘোড়াটাকে সায়েস্ত। করতে পারি ৷” 

দৃদর্ধ ঘোড়াটি নিয়া শিবিরের অধ্যক্ষের দুশ্চিন্তার অবধি নাই। 
কহিলেন, “এতো খুব ভালে! কথা । বংশীধর, তুমি এখনই ঘোড়াটাকে 
কিছুক্ষণ ছুটিয়ে নিয়ে এসো |” 

বংশীধরের অপর ছুই শিক্ষানবীশ বন্ধু সেখানে দণ্ডায়মান | 
ইহাদের একজন নবাবের পুত্র মেহেদি হুসেন, অপরজন বব্বর হুসেন 
_শবাবের অন্যতম ভ্রাতুদ্পুত্র। সেনাবিভাগের নূতন শিক্ষাথথিদের 
মধ্যে বংশীধর সাহস, কৌশল ও দক্ষতায় শীর্ষস্থানীয় । তাই উপরোক্ত 
ছুই বন্ধুর কিছুটা ঈর্ষা আছে তাহার প্রতি। বংশীধরকে কোন 
কৃতিত্বের সুযোগ দিতে তাহার! ইচ্ছুক নয়। ভয় দেখাইয়া তাহারা 

বলে, “এই পাগলা ঘোড়াটায় সওয়ার হয়ে, কেন ভাই শুধু শুধু 
প্রাণটা খোয়াবি ?” 

বংশীধর নিরস্ত হওয়ার পাত্র নয়। হাসিয়া বলে, “দেখি একবার 
কে জেতে, ঘোড়া না তার সওয়ার |” 

এই আরবী ঘোড়ার উপর অবলীলায় সে চড়িয়া বসে। অদ্ভুত 
কৌশলে তাকে আয়ত্তে আনে, তারপরে সপাসপ, চাবুক চালাইয়া 
বহুদূরে এটিকে নিয়া উধাও হইয়া যায়। উর্ধন্বাসে কয়েক ঘণ্টা 
অবিরাম দৌড়ানোর পর ঘোড়াটি ক্লান্ত হইয়া পড়ে। শিবিরে 
ফিরিলে দেখা যায়_পূর্ব্বের সে অবাধ্যতা আর নাই, দুর্ধর্ষ আরবী 
ঘোড়া সম্পূর্ণরূপে তাহার সওয়ারের বশে আসিয়া গিয়াছে। উপস্থিত 
অনেকেই বংশীধরকে সাধুবাদ করিতে থাকে। 

ঘোড়াটিকে দানাপানি দিয়া আদর জানাইয়া বংশীধর ঘরে 
ফিরিয়া যায়। পরের দিন ভোরে উঠিয়াই কিন্ত শুনে এক ছুঃসংবা। 
এত পরিশ্রম করিয়া যে ঘোড়াটাকে সে আয়ত্তে আনিয়াছে গত 
রাত্রে সেটি হঠাৎ মারা গিয়াছে । 

শিবিরের অধ্যক্ষ বড় ভীত সন্ত্রস্ত হইয়া পড়েন। নবাব বাহাদুর 
নিজে সখ করিয়া, বহু অর্থব্যয়ে এই তেজী আরবী ঘোড়াটি বিদেশী 
বণিকদের কাছ হইতে কিনিয়াছেন। এটির মৃত্যু হইয়াছে শুনিলে 
তাহার ক্রোধের সীমা থাকিবে না। 

এদিকে বংশীধরের সাফল্যে নবাবের পুত্র ও ভ্রাতুদ্গুত্রেরও শুরু 
হয়েছে গাত্রদাহ। তাড়াতাড়ি নবাবকে তাহারা ঘোড়াটির মৃত্যু- 
সংবাদ দেয়। আরো! জানায়, “এজন্য দায়ী বংশীধর | অবিরাম চাবুক 
মেরে ঘোড়াটাকে অনর্থক সে দূর দৃরান্তে ছুটিয়েছে। অতিরিক্ত 
শ্রান্ত হবার ফলেই ঘটেছে তার মৃত্যু ৷” 

নবাব বাহাদুর ক্রোধে অধীর হইয়া উঠেন। বংশীধরকে তখনি 
সেখানে ডাকাইয়া আনা হয়। অভিযোগ শুনিয়! শাস্ত্রে সে বলে, 
“হুজুর, কাল সন্ধ্যার পর আস্তাবলে ফিরে এসে এঁ ঘোড়া আমার 

হাত থেকে সাগ্রহে দানাপানি খেয়েছে । অসুস্থ অবস্থায় পশুরা 
সহজে কোন কিছু খেতে চায় না। কিন্তু এ ঘোড়াটি খেতে তখন 
কোন অনিচ্ছা প্রকাশ করে নি। কাজেই বহুক্ষণ ছুটাছুটির পরেও সে 
বেশ সুস্থই ছিল। মৃত্যু ঘটেছে গভীর রাতে । হয় কোন সংক্রামক 
রোগে, নয় তো সহিসদের দোষে এ ছূর্ঘটন। ঘটেছে । এজন্য আমাকে 
দায়ী করা কি সঙ্গত ?” 

নবাব রুষ্ট হইয়াই আছেন, এ কথায় কোন কান দিলেন না। 
বংশীধরের জন্য ব্যবস্থা হইল হাজতবাসের। মাতুল সবস্ুখরাম 
দরবারের প্রভাবশালী ব্যক্তি, তিনি কাছে থাকিলে নবাবকে বুঝাইয়া 
নরম করিতে পারিতেন | দুর্ভাগ্যক্রমে সরকারী কাজে কয়েকদিনের 
জন্য তিনি হায়দ্রাবাদে গিয়াছেন। কাজেই বংশীধরকে হাজতে 
প্রবেশ করিতেই হইল। 

কয়েকদিনের মধ্যেই সবন্ুখরাম কল্যাণীতে ফিরিয়া আসিলেন। 
আন্ুপুর্বিক সব ঘটনা শুনিয়া তিনি তো স্তম্ভিত । অতঃপর নবাব 
বাহাদুরকে অনেক বুঝাইয়! সুঝাইয়া তিনি শান্ত করেন, ভাগিনেয়কে 
যুক্ত করেন হাজতবাস হইতে। 


এদিকে এ কয়দিন কারাকক্ষে বাস করার ফলে বংশীধরের অন্তরে 
জাগিয়াছে নিবের্ধদ, সংসারের সব কিছুতে আসিয়াছে চরম বিরক্তি | 
বসিয়া বসিয়া কেবলই ভাবেন, যেখানে প্রতি পদে ঈর্ষা, স্বার্থবুদ্ধি 
আর বিশ্বাসঘাতকতার সঙ্গীন উচানো, সেখানে কোথায় আনন্দ, 
কোথায় শান্তি? নাঃ এমন স্থানে বাস করার কোন সার্থকতা 
নাই। এর চাইতে সন্যাসী হইয়া পাহাড়ে জঙ্গলে ঘুরিয়া বেড়ানো 
অনেক ভাল। 

কল্যাণীর একপ্রান্তে লোকালয় হইতে দূরে একটি প্রাচীন শিব 
মন্দির আছে। মনে শান্তি নাই, নানা দুশ্চিন্তায় ভারাক্রান্ত বংশীধর 

আজকাল প্রায়ই সেখানে ছুটিয়া যান, নিজ্জনে আপন মনে চুপচাপ 
বসিয়া থাকেন। সেদিন সেখানে আসিয়া উপস্থিত হন জটাজুটমণ্ডিত 
সৌম্যদর্শন এক প্রবীণ সন্যাসী । পরমহংসজী নামে এ অঞ্চলে তিনি 
খ্যাত। পূর্বাশ্রমে ছিলেন পেশোয়া বংশের সন্তান। মোক্ষলাভের 
আশায় বহুদিন আগে ঘর ছাড়িয়া বাহির হন, কঠোর তপস্তায় হন 
আপ্তকাম। 

পরমহংসজীকে দেখা মাত্র বংশীধর উচ্চকিত হইয়া উঠেন, নিকটে 
গিয়া নিবেদন করেন সাষ্টাঙ্গ প্রণাম । 

আশিস্‌ জানাইয়৷ পরমহংসজী কহেন, “বৎস, দেখছি, অন্তরে 
তোমার শান্তি নেই। এক ছুঃসহ জ্বালা বয়ে নিয়ে বেড়াচ্ছে । কি 
তোমার সঙ্কট, আমায় খুলে বল ৷” 

“প্রভু, আপনি সর্ববজ্ঞ, ঠিকই ধরেছেন। অন্তরের জালা আমার 
অসহনীয় হয়ে উঠেছে । সংসারের সব কিছুই হয়ে গিয়েছে তিক্ত, 
বিশ্বাদ অর্থশৃন্য । স্থির করেছি, মনের ছুঃখ-জাল। এড়াবার জন্য গ্রহণ 
করবো সন্যাসীর জীবন ।৮__কাতর স্বরে নিবেদন করেন বংশীধর। 

“এই তরুণ বয়সে, কেন সংসারের প্রতি তোমার এই বিরক্তি, 
বৎস ?” 

“সাত বৎসর বয়সে পিতামাত৷ দুই-ই হারিয়েছি । বালক-জীবনের 
ওপর পড়েছে বিধাতার নিম্মম আঘাত। তারপর মাতুলের আশ্রয়ে 
দিন মোটামুটি ভালোই কাটছিল। কিন্তু এবার যেন জীবনের 
বাস্তব রূপ, নিষ্ঠুর রপটাই, আমার অভিজ্ঞতায় বেশী ধরা পড়েছে ।” 

“বিশদ করে সকল কথা আমায় বলো, বৎস |” 

“যাদের আমি অকৃত্রিম বন্ধু বলে জানতাম, তাদের চক্রান্তে 
আমায় যেতে হয়েছে কারাগারে । দেশের শাসক ও প্রতিপালক 
মতিচ্ছন্ন হয়েছেন, ঘোরতর অবিচার করেছেন আমার প্রতি । 
কয়েকদিনের কারাবাসই আমার জ্ঞানচক্ষু খুলে দিয়েছে। বুঝেছি, 
গোটা গৃহস্থ-জীবনই- আসলে একটা বন্দী জীবন। শাস্তি নেই, 

আনন্দ নেই, এখানে পড়ে পড়ে অদৃষ্টের মার খাওয়া ছাড়া আর 
কোন উপায়ও নেই। তাই তে সন্যাস নেবো বলে সঙ্কল্প করেছি। 
কৃপা করে আপনি আমায় এ বিষয়ে সাহায্য করুন ৷” 

“বৎস, যিনি তোমার আমার প্রভু, সবার প্রভু, তিনি আগে 
থেকেই তোমার অবস্থার কথা আমায় জানিয়ে দিয়েছেন। এজন্যই 
ঠিক এই সময়ে তোমার সমক্ষে আমার আগমন 1৮ 

“আশ! হচ্ছে, আনন্দ হচ্ছে, আপনার কথা শুনে । এবার কৃপা 
করে বলুন, কি আমায় করতে হবে|” 

“বৎস, সন্যাস বড় কঠিন ব্রত। এ ব্রত নেবার আগে যথেষ্ট 
প্রস্তুতি চাই। শুধু গৃহত্যাগ করলেই হবে নাঁ। সন্যাসীকে এ 
জন্মেই ব্রহ্মলাভ করতে হবে এবং এজন্য সর্বাগ্রে চাই ত্যাগ বৈরাগ্য, 
ব্ৰহ্মৰ্য্য_চাই শীস্ত্াত্যাস ও কঠোর সাধন! ৷ প্রস্তুতির এই ধাপগুলি 
পেরিয়ে যেতে পারলে তবেই আসবে পরাশান্তি ও পরাজ্ঞান__যেজন্ত 

অজানিতে তোমার মন ব্যাকুল হয়ে উঠেছে ।” 

“বেশ প্রভু, আপনার কথিত মত দীর্ঘ-প্রস্তুতির পথই আমি বেছে 
নেবো । কিন্তু একট। প্রার্থনা । কৃপা! করে যখন এসেছেনই, আপনি 
আমায় দীক্ষা দিন, সন্ন্যাস দিন, এ জীবন কুতার্থ হোক ।” 

“না-বৎস, আমি তোমার গুরু নই । তোমার চিহ্কিত গুরু 
রয়েছেন উত্তর ভারতে । যথা সময়ে তার দর্শন পাবে । হ্যা, এবার 
শোন আমার কথ | প্রথমে তুমি পুণ্যতীর্থ নাসিকে যাও । সেখানে 
বৈরাগ্য ও ব্রন্মচর্য্য অবলম্বন ক'রে বেদ বেদাঙ্গের অধ্যয়ন শুরু 
করো” 

“আপনার দর্শন ও উপদেশ আবার কবে পাবো, প্রভু?” সজল 
চক্ষে প্রশ্ন করেন বংশীধর। 

“প্রয়োজনমত আমি নিজেই আবিভূতি হবো তোমার সকাশে |” 
একথা বলার পর পরমহংসজী মন্দির চত্বর ছাড়িয়া প্রবেশ করেন 
সন্নিহিত অরণ্যে |. তারপর ধীরে ধীরে অদৃশ্য হইয়া যান । 


+ 

ঘরে ফিরিয়া আসিয়া বংশীধর মাতুল সবনুখরামের উদ্দেশে এক 
চিঠি লিখিলেন। সতের বৎসরের বালকের সেই চিঠির মর্ম্ম ঃ 

“জীবনে যেটুকু অভিজ্ঞতা এই অল্প বয়সে আমার হয়েছে, তাঁতে 
দেখেছি_এ সংসার নিতান্ত ছুঃখময়। এর জটিল জালে জড়িয়ে 
অসহায়ের মত কেবলি নির্ধ্যাতন সহা করতে হয়। আর এটাও 
আমি বুঝেছি_সংসারের সব কিছুই নশ্বর, ক্ষণস্থায়ী । একমাত্র 
ঈশ্বরই অবিনশ্বর, তার ধামেই রয়েছে পরম শাস্তি, পরম আনন্দ । 
আমি ঈশ্বরলাভের আকাঙ্ষা নিয়েই চিরতরে গৃহত্যাগ করে যাচ্ছি। 
আমায় অনুসন্ধান করার চেষ্টা করবেন না, কারণ ঘরে ফেরা আমার 
কোন মতেই সম্ভব নয়। পুত্রনিধিবশেষে আপনি আমায় পালন 
করেছেন, মাতা পিতার অভাব বুঝতে দেন নি কোনদিন, আপনার 
স্নেহ মমতা ও কল্যাণেচ্ছার খণ কখনো শোধ করার নয়। আমায় 
আপনি মার্জন! করবেন, গ্রহণ করবেন আমার অদ্ধাপূর্ণ প্রণাম |” 

সেই রাত্রেই গোপনে বংশীধর কল্যাণী ত্যাগ করিলেন । পদত্রজে 
চলিলেন নাঁসিকের উদ্দেশে । পরের দিন তাহার চিঠি পড়িয়া মাতুল 
মাথায় হাত দিয়া বসিয়া পড়েন। সারা গৃহে নামিয়া আসে 
নৈরাশ্যের অন্ধকার । 


নাসিকের এক নিষ্ঠাবান সুপণ্ডিত ব্রাহ্মণের আশ্রয়ে থাকিয়া 
বংশীধর বেদ বেদাঙ্গ অধ্যয়ন করেন । অসাধারণ প্রতিভা ও ধীশক্তি 
তাহার। তিন বৎসরের মধ্যে শিক্ষাগ্ডরুর গ্রন্থাদি তিনি আয়ত্ত 
করিয়া ফেলেন। শান্ত্পাঠের সঙ্গে সঙ্গে তপস্তার জন্য, প্রত্যক্ষ 
অনুভূতি লাভের জন্যও তিনি ব্যাকুল হইয়া পড়েন। কোথায় তাহার 
চিহ্নিত সদ্গুরু, কবে তাহার কৃপা পাইবেন, কোন্‌ সাধন নিয়া 
অগ্রসর হইবেন, ভাবিয়া কুল-কিনার! পান না। 

বিষাদ-খিন্ হৃদয়ে গোদাবরীর ঘাটে সেদিন বসিয়া আছেন, এমন 

সময়ে দ্বিতীয়বার দর্শন দিলেন কল্যাণকামী সন্যাসী পরমহংসজী । 
স্নেহমাখা স্বরে কহিলেন, “বৎস বংশীধর, তুমি এবার পদত্রজে বেরিয়ে 
পড়ে উত্তর ভারতের দিকে । পথে ওষ্কারনাথের জ্যোতিলিঙ্গ আর 
উজ্জ়িনীর মহাকাল দর্শন করে যেও । ত্রহ্মচারীদের পক্ষে মহাকাল 
মন্দিরে ব’সে শিবপঞ্চাক্ষর মন্ত্রের জপ সাধকদের পক্ষে কল্যাণকর | 
তুমি এই জপ-সাধন সেখানে সম্পন্ন কারো” 

ওক্কারনাথ তীর্থ লক্ষ্য করিয়া বংশীধর চলিতে থাকেন । তখনকার 
দিনের পথঘাট মোটেই নিরাপদ ছিল না| মারাঠা শক্তির সবে 
মাত্র পতন ঘটিয়াছে। তাই চারিদিকেই রাজনৈতিক অশান্তি আর 
সামাজিক বিশৃঙ্খলা পথে ঠগী ও ডাকাতদের উপভ্রবও বুদ্ধির 
পথে। এ অবস্থায় একাকী কোথাও যাওয়া অত্যন্ত বিপজ্জনক । 
একদল বণিকের সঙ্গে মিলিত হইয়া বংশীধর পথ চলিতেছেন। 

এই দলে কখন যে কয়েকজন ডাকাত কারবারীর বেশে ঢুকিয়া 
পড়িয়াছে তাহা কেহ বুঝিতে পারে নাই। বংশীধরের কান্তি 
স্থগৌর, দেহ সুন্দর সুঠাম, চোখে মুখে আভিজাত্যের ছাপ। 
ডাকাতরা ভাবিল, নিশ্চয়ই এ যুবক কোন অন্তান্ত জমিদারের পুত্র, 
কোন জরুরী কাজে দুরদেশে যাইতেছে । কোমরের পেটিতে প্রচুর 
অর্থ যে লুকানো আছে তাহাতেও কোন সন্দেহ নাই| স্থির করিল, 
পথের মধ্যে কোথাও তাহাকে হত্য। করিয়া টাকাকড়ি ও সোনাঁদানা 
লুটিয়| নিবে। 

যাত্রীদল সেদিন দৌলতাবাদের কাছে আসিয়া পৌছিয়াছে। 
এ সময়ে এক চটিতে অবস্থান করার সময় ছুর্ত্েরা বংশীধরের 
খাতে বিষ মিশাইয়া দেয়। অন্পক্ষণের মধ্যেই সে ভূমিতে লুটাইয়া 
পড়ে, দেহটি হয় নীলবর্ণ, অসাড়_মুখ দিয়া ঘন ঘন ফেনা নির্গত 
হইতে থাকে। সঙ্গীর! প্রমাদ গণিতে থাকে । এই মুমূর্যু যুবক 
সম্বন্ধে আর মাথ। ন! ঘামাইয়া৷ তাড়াতাড়ি সেখান হইতে তাহারা 
প্রস্থান করে। ডাকাতের! দেহ তল্লাস করিয়া দেখে টাকাকড়ি 

বংশীধরের কাছে কিছুই নাই। অগত্যা তাঁহারাঁও সেখানে হইতে 
চম্পট দেয় । & 

স্থানীয় এক বিত্তবান পাঁটেল এই সময়ে দৌলতাবাদের দিকে 
যাইতেছিলেন। চটির সম্মুখে আসিয়া দেখেন, এক সুদর্শন যুবক 
মৃতপ্রায় হইয়া পড়িয়া আছে। ব্যাকুল হইয়া তখনি তিনি গ্রাম 
হইতে এক চিকিৎসক ডাকাইয়া আনেন। চিকিৎসা ও পরিচর্যযার 
ফলে বংশীধর অনেকটা সুস্থ হইয়া উঠেন। যুবকটির উপর পাটেলের 
ইতিমধ্যে বড় মমতা পড়িয়া গিয়াছে। পরম যবে তাহাকে তিনি 
এবার দৌলতাবাদের নিজ গৃহে নিয়! যান, সেবা ও শুঞ্রাধার যথোচিত 
ব্যবস্থা করেন। অতঃপর কয়েকদিনের মধ্যেই বংশীধরকে অনেকটা! 
ভালো হইয়া উঠিতে দেখা যায়| 

পাঁটেলের স্ত্রী সানন্দে গ্রহণ করিয়াছেন বংশীধরকে । মায়ের 
মমত্ব ও স্নেহ দিয়া সদাই তাহাকে ঘিরিয়া রাখিতে তিনি ব্যস্ত ৷ 
বংশীধরকে তিনি জানাইয়া দেন, পঘ্াখো বাবা, ভগবানের দয়ায় 
মৃত্যুর মুখ থেকে তুমি উঠে এসেছ। স্বাস্থ্য তো একেবারেই ভেজে 
পড়েছে । সাফ কথা বলে দিচ্ছি-__তোমাঁর শরীর না সারলে আমরা 
তোমায় কোথাও যেতে দেবো না। মনের আনন্দে আমাদের কাছে 
কয়েকমাস থাকো, ভালো করে খাওয়া-দাওয়া করো, তারপর যাবার 
কথা ভাববে ৷” 

শুধু স্নেহময়ী গৃহক্ত্রাই নয়, বাড়ীর আর সকলেও বড় ভালো- 
বাসিয়া ফেলিয়াছে বংশীধরকে, কেহই তাহাকে ছাড়িয়া দিতে 
রাজী নয়। অগত্যা কিছুদিনের জন্য তাহাকে স্থান ত্যাগের সঙ্কল্প 
ত্যাগ করিতে হয়। 


পরম আনন্দে ও আরামে দিনগুলি কাটিয়! যাইতেছে। এভাবে 
প্রায় তিন মাস অতিক্রান্ত হইল। পাটেলের বৃদ্ধা জননী বংশীধরকে 

নিজের নাতির মতই স্নেহ করেন, বংশীধরও তাহার প্রতি কম 
শ্রদ্ধাবান নয়। প্রতিদিন সন্ধ্যায় বৃদ্ধাকে তিনি ভাগবত পাঠ করিয়া 
শুনান। সেদিনও পাঠ চলিতেছে। প্রদঙক্রমে জড়ভরতের 
উপাখ্যান শুরু হয়। রাজ্য, বিভ্তবিভব ও আত্মপরিজন সব কিছু 
ত্যাগ করিয়া আসিয়া বনবাসী রাজা শেষটায় আবদ্ধ হন এক 
হরিণশিশুর মায়ায়। অবৃষ্টের একি নিদারুণ পরিহাস ! এই করুণ 
কাহিনীটি বর্ণনা করিতে গিয়া! বংশীধর ক্রন্দন করিতে থাকেন, গণ্ড 
বাহিয়া ঝরিতে থাকে অশ্রুধারা! । 

বৃদ্ধা চমকিয়া। উঠেন, ব্যাকুল হইয়া প্রশ্ন করেন, “বংশী, কি হয়েছে 
তোমার? এমন করে তুমি কীদছো কেন? কেউ কি তোমায় 
গালমন্দ দিয়েছে, দুঃখ দিয়েছে ?” 

“না__দাদী, ছঃখ আমিই দিয়েছি আমার নিজেকে । দুঃখের 
সাগরে পড়ে এখন হাবুডুবু খাচ্ছি। আমার অবস্থা ভরত রাজারই 
মত--অথব| তার চাইতে আরো শোঁচনীয়। সন্যাস নেবো বলে 
আত্মীয়ন্বজনের স্নেহ প্রেম ঠেলে ফেলে এসেছিলাম। কিন্তু কি 
চরম দুর্ভাগ্য আমার__এখানে দৌলতাবাদে এসে এ গৃহপরিজনের 
মায়ায় আবদ্ধ হয়ে পড়েছি । নাঃ_আর নয়। আজই আমি এ স্থান 
ত্যাগ করবো, সিদ্ধ করবো নিজের পবিত্র সঙ্কল্প ৷” 

বৃদ্ধা দাদী অনেক করিয়া বুঝাইলেন। পাটেলের স্ত্রী আসিয়া 
শুরু করিলেন করুণ ক্রন্দন । কিন্তু বংশীধর নিজ সিদ্ধান্তে রহিলেন 
অচল অটল । রী 

আঁচলে চোখ মুছিয়া পাটেলের স্ত্রী কহিলেন, “বেশ বেটা, 
সন্যাসের পথে তুমি যখন যাবেই, যাও। আর তোমায় আমরা 
বাধা দেবো না। কিন্তু তোমায়, আমি নিজ সন্তানের মত দেখি, 
এভাবে কপর্দকহীন অবস্থায় তুমি যেতে পারবে না। আমার 
নিজের কাছে জমানো রয়েছে পঞ্চাশটি সোনার মোহর । এগুলো 
তোমায় সঙ্গে নিতে হবে| খাওয়া-পরা আর আরামের জন্য 

এগুলো তুমি খরচ করবে। হ্যা, এতে তুমি আপত্তি ক'রো না, 
বেটা 1” 

“ঘোর আপত্তি আছে আমার। ঘর-সংসার ছেড়ে কাঙাল 
সন্যাসীর জীবন যে গ্রহণ করতে চলেছে, একগাদা মোহর সে কি 
করে কোমরে বেঁধে রাখবে? কেনই বা রাখবে? ছি-ছি এ 
প্রলোভন আমায় আপনারা যেন দেখাবেন না। তাছাড়া, এই তো 
সেদিন নিজের অভিজ্ঞতা থেকে দেখলাম । সঙ্গে একটি কানাকড়িও 
নেই, অথচ ডাকাতেরা আমায় বিষ খাওয়ালো । সোনার মোহর 
সঙ্গে থাকলে কি আর রক্ষে আছে? না__এসব দেবেন না ?” 

সাশ্রুনয়নে বাড়ীর সবাই বংশীধরকে বিদায় দ্রেন। স্সেহান্ধ 
পাটেল গৃহিণী কিন্ত এক সময়ে এক কাণ্ড করিয়া বসেন। সামনেই 
আসিতেছে প্রচণ্ড শীত খতু । তাই ঝুলিতে ভরিয়া বংশীধরের জন্য 
একটি জীণ কাথা দেওয়া হয়। পাটেল গৃহিণী গোপনে এই কথাটির 
ভাজে পঞ্চাশটি মোহর তাড়াতাড়ি সেলাই করিয়া দেন। মনের একান্ত 
ইচ্ছা, পথে অর্থের প্রয়োজন হইলে বংশীধর ইহার স্যবহার করিবেন । 

অনেকটা দূর পথ চলিয়া আসিয়াছেন। হঠাৎ একসময়ে 
বংশীধরের হাতে ঠেকিল এ জীর্ণ কন্থার একপ্রান্ত । স্থানটি যেন 
বড় ভারী ঠেকিতেছে। ভাজ খুলিয়া তো তাহার চক্ষু স্থির। 
দেখেন, পঞ্চাশটি মোহর গাদাগাদি করিয়া সেখানে সেলাই করিয়া 
রাখা হইয়াছে । 

মাতৃরূপিণী মহিলার এই সেহ নিদর্শন দেখিয়া চোখ দুটি তাহার 
শ্রদ্ধায় কৃতজ্ঞতায় অশ্রসজল হইয়া আসে। কিন্ত কোনমতেই যে 
তাহার পক্ষে এগুলি গ্রহণ করা সম্ভব নয়। পথ চালতে চলিতে 
স্থির করিলেন, অচিরে কোন দরিদ্র এবং যোগ্য পাত্রকে মোহরগুলি 
দান করিবেন। 

কয়েকদিন পথ চলার পর বংশীধর ওঞ্কারনাথে আসিয়! 
পৌছেন। পুরাণে বর্ণিত সুপ্রসিদ্ধ জ্যোতিলিঙ্গ এখানে বিরাজিত। 


১৮৪ ভারতের সাধক 


দশন করিয়া বংশীধরের আনন্দের সীমা নাই। দীর্ঘ সময় মন্দিরে 
ধ্যানজপ করিয়া কাটাইয়। দিলেন, নিবেদন করিলেন প্রাণের 
আকুতি। করজোড়ে কহিলেন, “প্রভু, অদৃশ্যলোক থেকে “তামার 
হাতছানিই আমায় ঘর-সংসার ত্যাগ করিয়েছে। দেখো, ত্যাগ- 
বৈরাগ্য থেকে, তোমার আরাধনার পথ থেকে, কোনদিন যেন 
বিচ্যুত না হই।৮ 

সঙ্গে সঙ্গে মনে পড়িয়া যায়, কীথায় সেলাই করা স্র্ণসুদ্রাগুলির 
কথা। সান্গুনয়ে মহেশ্বরের চরণে প্রার্থনা জানান, “প্রভু, এ সোনার 
শৃঙ্খল আর যে সহ্য করতে পারছিনে। তোমার সত্যকার কোন 
দরিদ্র ভক্তকে এগুলো দিয়ে দাও 1৮ 

মন্দির হইতে বংশীধর নামিয়া আসিয়াছেন, হঠাৎ প্রাঙ্গণের 
একপাশে তাহার দৃষ্টি পড়িল। এক দরিদ্র বৃদ্ধ ব্রাহ্মণ ভাবাবেগ 
জড়িত কণ্ঠে শিবস্তোত্র পাঠ করিয়া চলিয়াছেন__ জ্যোতি্ময়ায় 
পুনরুদ্ভব বারণায়, দারিদ্র্য-ছুঃখ দহনায় নমঃ শিবায়। 

বংশীধরের অন্তর হইতে কে যেন ডাকিয়া বলে,__ওরে এই তো 


তোর ন্বর্ুদ্রার ভার লাঘব করার স্থুযোগ উপস্থিত, যোগ্যপাত্র 
যে সামনেই রয়েছে। 


নীরবে এ বৃদ্ধ ব্রাহ্মণের পাশে কিছুক্ষণ তিনি বসিয়া থাকেন। 
তারপর স্তোত্রপাঠ সাঙ্গ হইলে সবিনয়ে নিবেদন করেন 

“দ্বিজবর, দেবাঁদিদেব আপণাঁর প্রার্থনা শুনেছেন। দারিজ্রয- 
দুঃখ থেকে আপনাকে ত্রাণ করার জন্য আমার হাত দিয়ে পাঠিয়েছেন 
কিছু অর্থ। আপনি তা গ্রহণ করুন|» 

উত্তরে ব্রাহ্মণ কহেন, “দেখুন, নিজে আমি পরম আনন্দে আছি। 
শিবধামে বাস করি, আকাশবৃত্তিই আমার সম্থল। প্রভু নিজেই 


তাই নিত্যকার আহার জুটিয়ে দেন। আমার স্তোত্রপাঠ ও ধন- 
প্রার্থনা সেজন্য নয়।৮ 


“তবে কিসের জন্ত ।৮ 

“আমার একটি কন্তা অনেক দিন বিবাহযোগ্য। হয়েছে । সম্প্রতি 
একটি পাত্রের সন্ধানও মিলেছে । কিন্তু আমার মত ভিক্ষুকের পক্ষে 
বিবাহের ব্যয় নির্ববাহ করার মত টাকাকড়ি কই? তাই তো 
রোজ এখানে এসে মহেশ্বরের চরণে প্রার্থনা! জানাচ্ছি।” 

“আপনার প্রাথনা সফল হয়েছে, দ্বিজবর ৷” বলিয়াই বংশীধর 
জীর্ণ কাঁথার সেলাই খুলিয়া ঝক্ঝকে একরাশ স্বর্ণমুদ্রা ব্রাহ্মণের 
কৌচড়ে ঢালিয়া দেন। 

বিস্ময় বিক্ফারিত নয়নে ব্রাহ্মণ তাহার কৌচড়ের দিকে তাকাইয়া 
আছেন । মুখে কোন কথা সরিতেছে না । 

বংশীধরের চোখে মুখে তৃপ্তির হাসি। কহিলেন, “দ্বিজবর 
নিশ্চিন্ত মনে এগুলে। গ্রহণ করুন| এ অর্থ অতি শুদ্ধ, কোন অসৎ 
উপায়ে অজ্জিত হয় নি। কোন সম্পন্ন সৎ-গৃহস্থ এই মোহরগুলো 
জমিয়েছিলেন| পুত্রাধিক স্সেহে তা আমায় দান করেছেন। আমি 
কাঙাল, ত্যাগ-বৈরাগ্য ও সন্যাসের পথে বেরিয়েছি। এসব দিয়ে 
আমি কি করবো? বরং এ অর্থ আপনার মত ভক্ত দরিদ্র 
ব্রাহ্মণের কাজে লাগুক । প্রভু জ্যোতিলিঙ্গের কপাতেই আমাদের 
এ যোগাযোগ সাধিত হয়েছে, তাতে সন্দেহ নেই ।” 

অপার এশী কৃপার এই স্পশ পাইয়া, দারিদ্র্য-ছুঃখ দহনের এই 
চমৎকারিত। দেখিয়। ব্রাহ্মণ একেবারে স্তব্ধ, আবেগ বিহ্বল । ছুই 
নয়নে তাহার কেবলি ঝরিতেছে পুলকা শ্রু। 


অতঃপর কয়েকদিন পদব্রজে পথ চলার পর বংশীধর উজ্জয়িনী 
তীর্ঘে আলিয়া উপস্থিত হন। প্রাচীনকাল হইতেই এখানকার - 
মহাকাল মন্দিরের প্রসিদ্ধি রহিয়াছে। তাছাড়া, সাধু সন্যাসী ও 
ভক্ত গৃহস্থেরা মহাকাল বিগ্রহকে পরম জাগ্রত বলিয়াও মনে করেন। 
পরমহংসজী বংশীধরকে এখানকার মন্দিরে শিবপঞ্চাক্ষর মন্ত্র জপের 

নির্দেশ দিয়াছিলেন। বংশীধর পরমনিষ্ঠায় সে নির্দেশ প্রতিপালন 
করেন। জপসিদ্ধির ফলে অন্তর তাহার পরম শান্তিতে ভরিয়া উঠে, 
নৃতনতর অধ্যাত্-চেতনায় উদ্দীপিত হয়। 

প্রায় একমাস কাল তিনি মহাকাল মন্দির চত্বরে অবস্থান করেন । 
কচ্ছসাধন ও কঠোর তপস্তার জন্য মন তাহার আকুল । একাদি- 
ক্রমে পাঁচদিন কাটে নিরন্কু উপবাসের মধ্য দিয়া। অবশিষ্ট দিনগুলি 
আকাশবৃত্তি করিয়াই অতিবাহিত করেন। এই সময়ে এক বৃদ্ধা 
চানাওয়ালী দিনান্তে বংশীধরকে একমুঠা ভিজা ছোল। দিয়া যাইত, 
তাহা দিয়াই বৈরাগ্যবান তরুণ সাধক করিতেন ক্ষুধার নিবৃত্তি। 
দেবাদিদেব মহেশ্বরের ধ্যানজপে এসময়ে এমন গভীরভাবে তিনি 
নিমগ্ন থাকিতেন যে দিনরাত কোথা দিয়া চালিয়া যাইত, হু'স 
থাঁকিত না। 

এই সময়ে আর একবার ঘটে তাহার জীবনের অন্যতম পথ- 
প্রদর্শক পরমহংসজীর আবির্ভাব । পরমহংসজী কহেন, “বৎস, এখানে 
আর তোমার থাকার প্রয়োজন নেই। তাড়াতাড়ি উত্তর ভারতের 
গঙ্গাতীরের দিকে অগ্রসর হও | বিঠৌরে বাল্মীকি তপোবনে রয়েছেন 
অশেষ শাস্ত্রবেন্তা, প্রবীণ সাধক, রাঘবেন্দ্র স্বামী। তাঁর আশ্রয়ে 
কিছুকাল বাস ক'রে শাস্ত্রের উচ্চতর পাঠ তুমি আয়ত্ত ক'রে নাও। 
তোমার সাধন প্রস্তুতির এ হবে একটা বড় অঙ্গ। আরও একটা 
কথা। পথে আজকাল নানা গোলযোগ হচ্ছে, হঠাৎ কোন বিপদে 
পড়লে ঘাবড়ে যেয়ো না। প্রভু মহেশ্বর তোমায় রক্ষা করবেন ৷” 

কয়েকজন পথচারীর সহিত মিলিত হইয়া বংশীধর সিদ্ধিয়া 
রাজ্যের মধ্য দিয়! চলিয়াছেন। এখানকার শাসনব্যবস্থায় তখন 
চরম বিশৃঙ্খলা ও গোলযোগ । উত্তরাধিকারীর! সিংহাঁসনের দাবী 
নিয়! উদগ্র হইয়া উঠিয়াছে। চারিদিকে চলিয়াছে চক্রীদের ষড়যন্ত্র 
গ্রেপ্তার ও নির্য্যাতন। সন্দেহবশে বংশীধরও কয়েকপ্রন জঙ্গীসহ 
ধৃত হন। নিক্ষিপ্ত হন কারাগারে । কয়েকদিনের মধ্যে কর্তৃপক্ষ 

নিজেদের ভুল বুঝিতে পারিয়া তাহাদের মুক্ত করিয়া দেন। ইহার 
কয়েকদিন পরেই বিন্ধ্যাচলের তীর্থাদি পরিক্রমা করিয়া বংশীধর 
কানপুরের কাছে বিঠৌরে উপনীত হন । 


সুপ্রাচীন যুগে মহৰি বাল্মীকির আশ্রম বিরাজিত ছিল আধুনিক 
বিঠোরের সংলগ্ন পবিত্র ভূমিতে । আদিকবির পুণ্যময় স্মৃতিকে 
জনমানসে চির উজ্জল রাখার জন্য পণ্তিতবর রাঁঘবেন্দ্রজী এখানে 
একটি উচ্চতর শাস্ত্র অধ্যয়নের চতুপ্পাঠী খুলিয়াছেন, নাম বাল্মীকি 
তপোবন । 

এখানে পৌছিয়াই বংশীধর রাঘবেন্দ্রজীর চরণে প্রণত হইলেন, 
নিবেদন করিলেন অন্তরের আকাঙ্। | দিব্যকান্তি, বৈরাগ্যবান এই 
ব্রহ্গচারীকে দেখিয়া আচার্য্য প্রীত হইলেন । ছুই একটি প্রশ্ন জিজ্ঞাসা 
করার পর প্রসন্ন কে কহিলেন, “বৎস, এ আশ্রমে তোমায় আমি 
আশ্রয় দিচ্ছি। সঙ্গে সঙ্গে এ আশাও পোষণ করছি, শ্রদ্ধা ও নিষ্ঠার 
সঙ্গে অধ্যয়ন সমাপ্ত করে তুমি তৈরী করবে তোমার অধ্যাত্বজীবনের 
শান্ত্র-ভিত্তি ৷” 

বিঠৌরের এই আশ্রমে বংশীধর তিন বৎসরকাল অধ্যয়ন করেন। 
তাহার অমান্ুুষী মেধা, প্রতিভা ও শ্রমনিষ্ঠা দেখিয়া আচার্য্যের বিস্ময়ের 
অবধি নাই। পরম যত্বে নিজের অধীত বিদ্যা তাহাকে শিখাইতে 
থাকেন। 

এই সময়ে ঘটনাচক্রে একদিন বংশীধর তাহার অসাধারণ গুরু- 
ভক্তির পরিচয় দেন। আচার্য্য রাঘবেন্দ্রজী সন্ধ্যাবেলায় প্রায়ই 
শিষ্যদের নিয়া গঙ্গাতীরে বেড়াইতে যাইতেন। সেদিনও গিয়াছেন। 
বর্ষার প্লাবন দেখা দিয়াছে কিছুদিন যাবৎ | ক্ফীতকায়। গঙ্গা খরবেগে 
বহিয়া চলিয়াছে । আশ্রমের কয়েকটি ছাত্র আনন্দ কলরব করিতে 
করিতে স্নান শুরু করিয়া দিল | একটু পরেই দেখা গেল, ইহাদের 

একজন প্রবল স্রোতের টানে ভাসিয়া চলিয়াছে। রক্ষার কোনই 
উপায় নাই। কিংকৰ্তব্যবিমূঢ় হইয়া সবাই শঙ্কিত হৃদয়ে ওঁ অসহায় 
ছাত্রটির দিকে তাকাইয়া আছে। 

চরম বিপদের আর দেরী নাই। ক্ষণকাল পরেই অবসন্নদেহ 
ছাত্রটি গঙ্গাগর্ভে ডুবিয়া যাইবে । রাঘবেন্দ্ আচার্য্য উত্তেজিত স্বরে 
ছাত্রদের কহিলেন, “পুরাণে তোমরা তো! গুরুতক্তির কত কথাই 
পড়েছো। তোমাদের ভেতর এমন একজনও কি নেই যে গুরুর 
আশ্রিত এ যুবকটিকে উদ্ধার করে আনতে পারে ?* 

বংশধর নীরবে উঠিয়া দাড়ান, মুহূর্ত মধ্যে ঝাপাইয়া পড়েন বর্ধা- 
বিক্ষুব্ধ উত্তাল গঙ্গায় । সন্তরণে চিরদিনই তিনি পটু, দেহের শক্তি ও 
সাহসও যথেষ্ট । স্রোতের অনুকূলে প্রায় এক ক্রোশ সাতরাইয়৷ 
গিয়। শেষটায় বিপন্ন ছাত্রটিকে ধরিয়া ফেলিলেন, টানিয়া আনিলেন 
তীরের দিকে। 

ইতিমধ্যে রাত্রির অন্ধকার গঙ্গার ছুইকুল ছাইয়! ফেলিয়াছে। 
আচার্য্য রাঘবেন্্রজী মশাল হাতে, অন্যান্ত ছাত্রদের সঙ্গে নিয়া, 
বংশীধর ও তাহার সহপাঠাকে খুজিতে বাহির হইয়াছেন। অবশেষে 
তাহাদের দেখা মিলিল । সকলে হাফ ছাড়িয়া! বাঁচিলেন। 

বার বার আশীব্বাদ জানাইয়া গুরু কহিলেন, “্বংশীধর, তুমি 
বগ তোমার মত অস্তেবাসী পেয়ে আচার্য্য হিসেবে আমি গর্ব 
বোধ করছি। তোমার এই গুরুভক্তি, পরহিতে প্রাণ বিপন্ন করবার 
এই মহৎ প্ৰয়াস সবাইকে উদ্দ্ধ করুক, এই আমার কামনা।” 


শাস্তরচ্চায় অনেকদিন অতিবাহিত হইয়াছে, এবারে বংশীধরের 
দয় জাগিয়| উঠে যোগসাধনার আকাঙ্ঞা। জ্ঞান সাধনার উপর 
বেশী ঝোঁক থাকিলেও ঈশ্বরলাভের অন্যান্য শান্ত্রসম্মত পথের 
অভিজ্ঞতাও তিনি পাইতে চান,। এবার তাই বিঠৌর ত্যাগ করিয়া 

তিনি উপনীত হন হিমালয়ে, উচ্চকোটির যোগীমহাত্মাদের অনুসন্ধান 
শুরু করেন। কয়েকদিন হরিদ্বার কন্খল ও হৃষিকেশে কাটাইয়া 
অবশেষে আসিয়া পৌছান কেদার বদরীর মহাতীর্থে। 

এখানে থাকাকালে সংবাদ পান, নীচে বিষ্ণুপ্রয়াগের পর্ববতগুহাঁয় 
হঠযোগে সিদ্ধ এক মহাপুরুষ বাঁস করেন। বড় ছুর্গম ও জনহীন 
সেই অঞ্চল। বহু দুঃখ কষ্ট ও পথশ্রম স্বীকার করিয়া বংশীধর 
যোগীবরের্‌ গুহায় গিয়া উপস্থিত হন। ভক্তিভরে প্রণাম নিবেদনের 
পর ব্যক্ত করেন মনের অভিলাষ । এই যোগীর কৃপায় ও নিজের 
অনন্য নিষ্ঠার কয়েক বৎসরের মধ্যে হঠযোগে তিনি পারঙ্গম হইয়া 
উঠেন। 

হঠযোগের ফলে বংশীধরের দেহকান্তি উজ্জল হইয়া উঠে, দেহে 
মনে উদ্ভূত হয় এক অভূতপূৰ্ব্ব শক্তি। সিদ্ধাই ও যোগসামর্থ্যও 
ধীরে ধীরে দেখা দেয়। কিন্ত এসব কোন কিছুতেই বংশীধরের 
শান্তি নাই, আনন্দ নাই। এতকালের পরিত্রাজন, তপস্তা ও 
শাস্তচর্চার মধ্য দিয়! ঈশ্বরলাভের জন্য, ব্রহ্মসাক্ষাৎকারের জন্য, মন 
তাঁহার উদগ্র অধীর হইয়া উঠিয়াছে__পরম প্রাপ্তির সঙ্ধল্প হইয়াছে 
দৃঢ়তর। কিন্তু হঠযোগের সাধনক্রমের মধ্য দিয়া জীবনের সেই 
লক্ষ্যে তো পৌছিতে পারিতেছেন না । 

নিরপেক্ষ মন নিয়া দিনের পর দিন ভরিয়া দেখিলেন, নিজের 
সম্পর্কে বিচার-বিশ্লেষণও কম করিলেন না। চিত্তের যে শুদ্ধতা, 
প্রশান্তি ও স্থৈধ্য সাধিত হইলে পর! চৈতন্যের উদয় হয়, হঠযোগের 
সাধনায় তাহা লাভ করা ছুফর। বরং এই যোগ সাধনার ফলে যে 
সিদ্ধাই ও বিভূতির স্ফুরণ হয়, তাহার ফলে নবীন সাধকের আত্মা- 
ভিমান বাড়িবারই আশঙ্কা থাকে । হৃদয়ে তাহার এবার দৃঢ় প্রতীতি 
জন্মিল, রাজযোগের পথ ছাড়া পরমপ্রান্তির অন্ত পথ নাই। এবার 
সেই রাজযোগের রাজপথই তিনি অন্ুসরণ করিবেন একান্ত নিষ্ঠায়। 

অতঃপর শিক্ষাদাতা হঠযোগী মহাত্মাকে অন্তরের গভীর কৃতজ্ঞতা 

জানাইয়া বংশীধর বিষ্ণুপ্রয়াগ হইতে বাহির হইয়া পড়েন। উপস্থিত 
হন হৃষিকেশে | 

হৃষিকেশে তখন গোবিন্দ-গুরুজী আশ্রমের খুব প্রসিদ্ধি। এই 
আশ্রমে স্বামী পূর্ণাশ্রম ও সতুয়া স্বামী নামে দুই মহাত্মা অবস্থান 
করিতেছেন। বেদান্তের ব্রহ্মাতমজ্ঞান ও রাজযোগের ব্যাখ্যা বিশ্লেষণে 
ইহারা পারঙ্গম। ইহাদের সান্ধ্য ও সাহায্য পাইবার জন্য বংশীধর 
গোবিন্দ-গুরুজী আশ্রমে আশ্রয় নিলেন। 

দর্শন, শাস্্রবিদূ, বংশীধর অল্পদিনের মধ্যেই প্রবীণ স্বামীজীদ্বয়ের 
অত্যন্ত স্মেহভাজন হইয়| উঠেন। নবীন সাধক হঠযোগে পারদর্শী 
হইয়া আসিয়াছেন, এজন্য স্বামীজীরা আদর করিয়া তাহার নাম 
দেন_-বীরভদ্র। এখানকার শাস্তরচর্চা ও সাধন-অনুকুল পরিবেশে 
পরমানন্দে বংশীধর প্রায় তিন বৎসর কাটাইয়া দেন। 

এই সময়ে আবার একদিন তাহার সন্মুখে আবিভূত হন 
তাহার চিরকল্যাণকামী পরমহংস মহারাজ, প্রদান করেন তাহাকে 
প্রয়োজনীয় নির্দেশ ৷ 

প্রসন্ন মধুর কে পরমহংসজী বলেন, “বৎস বংশীধর, তোমার 
অহ্মলাভের আকুতি দেখে, শাস্তবুৎপত্তি দেখে, আমি আনন্দিত 
হয়েছি। ইতিমধ্যে হঠযোগ-সাধন তুমি নিয়েছো ভালোই করেছো । 
হঠযোগে ব্রহ্গলাভ হয় না, কিন্তু ব্রহ্মলাভের জন্য ছুশ্চর তপস্তা করতে 
ইয়_ তাতে অবস্থাই সাহায্য হয়। দেহ হঠযোগ-কুশল ও দৃঢ় থাকলে 
কচ্ছ, ও ত্যাগ বৈরাগ্যের প্রস্তুতি ভালোভাবে গড়ে ওঠার অবকাশ 
পায়। কিন্তু বৎস, সদাই দৃষ্টি নিবদ্ধ করতে হবে মূল লক্ষ্যের ওপর | 
সার সে দৃষ্টি যে তোমার আছে, তা আমি জানি। রাজযোগই 
তোমার আসল পথ, এ পথ নিজেই তুমি খুঁজে নিতে বেরিয়েছো 
এটা বড় আনন্দের কথা। হ্যা বৎস, এবার তোমায় আমি একটা 
নূতন নির্দেশ দেবে ।৮ 


“মহারাজ, আপনার আশীব্বাদই আমায় এগিয়ে দিচ্ছে ধাপে 

ধাপে। আপনার কল্যাণ কামনা আমায় সতত রক্ষা করছে বন্ধের 
মত। আপনার যে কোন নির্দেশ আমার শিরোধার্য্য 1” যুক্তকরে 
নিবেদন করেন বংশীধর | 

“বৎস, সময় হয়ে এসেছে । তোমার চিহ্নিত সদ্গুরু তোমার 
প্রতীক্ষায় বসে আছেন। অবিলম্বে তুমি কাশীধামে যাও। সেখানে 
গুরুর কাছে তত্বজ্ঞান লাভ করো । ব্রন্মসাক্ষাৎকাঁর ক'রে জীবন 
তোমার সফল হয়ে উঠুক । 

পরমহংসজীর নির্দেশপালনে বংশীধর আর বিলম্ব করেন নাই। 
দীর্ঘদিনের তিতিক্ষা, তপস্যা ও প্রত্যাশা সফল করার জন্য তিনি 
উপনীত হন কাশীধামে । 


আনন্দদায়িনী কাশী বিদ্যাদায়িনী কাশী- মোক্ষদায়িনী কাশী। 
যুগ যুগ. ধরিয়া শাশ্বত ভারতের ললাটে শুচিশুভ্র তিলকরূপে জ্বল্জল্‌ 
করিতেছে এই পুণ্যময়ী তীর্থনগরী। বিশ্বনাথ আর অন্নপুর্ণার লীলা- 
নিকেতন এই কাশীকে বেষ্টন করিয়া রহিয়াছে গঙ্গার পবিত্র ধারা, 
আর রহিয়াছে অগণিত ত্রন্মবিদ্‌ পুরুষদের তপস্তার অনন্ত প্রবাহ । 
তেজঃপুগ্কলেবর ভ্রন্মবিদ্‌ মহাত্মা, ব্রহ্মচারী সাধকদল ও মুমুক্ষুদের 
দর্শন যেমন এখানে পাওয়া যায়, তেমনি পাওয়া যায় শাস্ত্রবিদ্‌ আচার্য্য 
আর সনাতন ধম্ম ও সমাজের বিশিষ্ট ধারক বাহকদের | এখানকার 
কত মঠে মন্দিরে সোৎসাহে চলিতেছে বেদান্ত ও ব্রন্ষাবিগ্ভার অনুশীলন, 
আবার কত বড় বড় ধন্মসভায় অনুষ্ঠিত হইতেছে নানা দেশ হইতে 
আগত তর্ক-শূরদের বিচার দ্বন্থ। অধ্যাত্ম-জীবন আর সারস্বত 
জীবনের মিলিত আলোকচ্ছটায় এই পুণ্যময়ী নগরীর দিক্‌-দিগন্ত 
উদ্ভাসিত। তাই এই কাশীধামে উপনীত হইয়া বংশীধরের আনন্দের 
অবধি নাই | 

কয়েকদিন ঘুরিয়া ঘুরিয়া তিনি নগরীর শ্রেষ্ঠ মঠ মন্দির গীঠস্থান 

ও বিছ্যাকেন্দ্রগুলি দর্শন করিয়া বেড়ান । আশ্রয়ের স্থান কোথাও 
মিলে নাই, ত্রন্মচারী বেশে যত্রতত্র ঘুরিয়া বেড়ান, সত্রে একবেলা 
আহার জুটিয়া যায়, তারপর নিশাযোগে দশাশ্বমেধ ঘাটের সিঁড়িতে 
ঘাটিয়ালদের ছাতার নীচে শয়ন করিয়! গভীর নিদ্রায় ঢলিয়! পড়েন ৷ 

কাশীতে তখন শক্তিধর মহাত্বাদ্বয় তেলঙ্গ স্বামী ও ভাস্করানন্দের 
খুব প্রসিদ্ধি। বংশীধর সাগ্রহে ইহাদের দর্শন করিলেন, ভক্তিভরে 
প্রণাম নিবেদন করিয়া ফিরিয়া আসিলেন । 

অন্তরে তাহার বড় প্রশ্ন_ কোথায় তাহার চিহ্নিত সদ্গুরু ধাহার 
নিকট হইতে নিবেন সন্যাস দীক্ষা, যাহার চরণে চিরতরে করিবেন 
আত্মসমর্পণ । মনপ্রাণ তাহার রাজযোগের সাধন গ্রহণে উন্মুখ হইয়া 
উঠিয়াছে। এ সাধন যিনি দিবেন তাহাকে একাধারে হইতে হইবে 
বৈরাগ্যবান, তপস্তাপরায়ণ, বেদান্তের অদ্বৈত বিচারে পারঙ্গম এবং 
রাজযোগের নিগুঢ় সাধনায় সিদ্ধকাম। যে সাধন-প্রস্তুতি এ যাবৎ 
বংশীধরের জীবনে গড়িয়া উঠিয়াছে তাহাকে সার্থক করিয়া তুলিতে 
হইলে এমনি এক মহাত্মাকে খুজিয়া বাহির করিতে হইবে । 

পরমহংসজী আশ্বাস দিয়াছেন, এই কাশীধামেই গুরু তাহার জন্য 
অপেক্ষমান | ব্রন্মবিদ্‌ পুরুষের এ আশ্বীসবাণী তো কখনো মিথ্যা 
হইবার নয় । আশায় আশায় দিন গুণিতে থাকেন বংশীধর । 

ইতিমধ্যে সংবাদ পাইলেন, গঙ্গাতীরে মহাযোগী অহল্যাবাঈর 
প্রতিষ্ঠিত মঠে এক পরমজ্ঞানী অশেষ শান্ত্রবেত্তা মহাপুরুষ অবস্থান 
করেন। বিশেষ করিয়া বেদান্ত বিচারে ও রাঁজযোগের সাধনায় 
তাহার তুল্য ব্যক্তি সমকালীন উত্তর ভারতে কেহ নাই। 

প্রত্যুষে গঞ্গান্সান সারিয়া ভন্ম-ভূষিত ললাটে, প্রদীপ্ত ভাস্করের 
মত সন্যাসীবর গৌড়ন্বামী অহল্যাঘাটে শিশ্তগণ সহ বসিয়া আছেন । 
দুরহ শাস্ত্রত্ব ও সাধনতত্ত্বের ব্যাখ্যা ও আলোচনা চলিয়াছে। আর 


প্রবীণ অন্তরঙ্গ শি্তেরা তৃষ্ণার্ত চাতকের মত স্বামীজীর অমৃতবাণী 
শ্রবণ করিতেছেন। 

অনেকক্ষণ যাবৎ এই তত্বালোচনা শুরু হইয়াছে । মণ্ডলীর এক 
কোণে বংশীধর নীরবে নিনিমেষে প্রজ্ঞানঘন দিব্যোজ্জল মূর্তির দিকে 
চাহিয়া আছেন | সবর্ব অন্তর দিয়া উপলব্ধি করিতেছেন,_যে পরম 
বস্তলাভের জন্য তিনি সংসার ছাড়িয়াছেন, ভিখারীর মত দেশ 
দেশাস্তরে ঘুরিয়া মরিতেছেন, তাহা এই মহান পুরুষেরই করায়ত্ত। 
আত্মসমর্পণ করিতে হয় তো এমন মহাত্মার চরণেই করিতে হয় । 

শান্তর ব্যাখ্যা ও আলোচনার শেষে বংশীধর উঠিয়া দাড়ান, 
আচার্য্য গৌড়স্বামীর পদপ্রান্তে ভক্তিভরে লুটাইয়া পড়েন। তারপর 
নিজের পরিচয় দিয়া করজোঁড়ে নিবেদন করেন তাহার অন্তরের 
আকাজ্চা_প্রতু, সার! দক্ষিণ ও উত্তর ভারত পরিক্রমা করে এই 
অভাগার জীবনতরী আজ আপনার চরণপ্রান্তে এসে ঠেকেছে। 
আপনি এর ভার নিন। কৃপা করে আমায় সন্যাস দান করে, খুলে 
দিন মোক্ষপথের দ্বার ৷” 

অনিন্দ্যস্ুন্দর যুবক, চোখে-মুখে প্রতিভা ও সাধন-নিষ্ঠার 
ছাপ। আচার্য গৌডস্বামী মুগ্ধনয়নে কিছুক্ষণ বংশীধরের দিকে 
চাহিয়া আছেন। তারপর প্রশান্ত স্বরে প্রশ্ন করা শুরু করেন। 
কি তাহার নাম, বংশপরিচয়, কোথায় কোন্‌ আচার্য্যের কাছে কোন্‌ 
কোন্‌ শাস্ত্র অধ্যয়ন করিয়াছেন, কোন্‌ সাধন নিয়া কতটা অগ্রসর 
হইয়াছেন, খুঁটিনাটি সকল তথ্যই স্বামীজী মহারাজ জানিয়! নিলেন। 

শান্্রালাপ শুরু করিতেই দেখা গেল, বয়সে তরুণ হইলেও 
বংশীধর একজন অসামান্য শাক্্বেত্তা। দীর্ঘদিনের ত্যাগ বৈরাগ্যের 
সহিত জ্ঞানান্ুশীলন তাহার জীবনে যুক্ত হওয়ায় ব্রন্মকারা বৃত্তির 
এক বিরাট আধার রূপে সে পরিণত হইয়াছে । বহুদিন যাবৎ 
অন্তরে অন্তরে তরন্ম-সাধনার এমনি এক উপযুক্ত অধিকারী পুরুষের, 
এমনি এক উত্তরস্থুরীর প্রতীক্ষায় ছিলেন গৌড়ম্বামী। 

তৃপ্তি ও প্রসন্নতায় আচার্য্যের স্থগৌর আননখানি প্রদীপ্ত হইয়া 


উঠিয়াছে। কিন্ত বশীধরকে তাহার এ ভাবান্তর বুঝিতে দিলেন না । 
১৩ 

কণ্চন্বরে গাল্ভী্য টানিয়া আনিয়া কহিলেন, “বৎস, উত্তম কথা । 
আমি তোমায় আমার কাছ থেকে সন্ন্যাস নেবার সুযোগ দেবো। 
কিন্ত তার আগে কয়েকটা মাস আমার কাছে নৃতন করে তোমায় 
বেদান্তের পাঠ নিতে হবে। তোমার গ্রহণ ক্ষমত| যদি সন্তোবজনক 
হয়, তবেই তোমায় দীক্ষা দেবো, নতুবা আর কোথাও তোমায় 
যেতে হবে|” 

বংশীধর তো আকাশের চাদ হাতে পাইলেন। বুঝিলেন, আচার্য্য 
তাহাকে কঠোরভাবে পরীক্ষা করিয়া নিতে চান। বেশ, তাহাতেই 
তিনি সম্মত। 

আচার্য্য গৌডম্বামী আবার কহেন, “হ্যা বৎস, আর একটা 
কথা। আমার এ আশ্রমে এখন তোমার স্থান হবে না। তুমি 
যেমনভাবে দিনাতিপাত করছো, তাই করে যাবে। আর প্রতিদিন 
ছুই বেল! আশ্রমে এসে গ্রহণ করবে তোমার পাঠ |” 

“যে আজ্ঞে মহারাজ । আপনার নির্দেশ আমার শিরোধার্য্য”। 
আচার্যকে প্রণাম জানাইয়া নিধিবকার চিত্তে বংশীধর স্থান ত্যাগ 
করেন 

এবার গৌভন্বামীর ভক্ত শিষ্যদের মধ্যে শুরু হয় মৃতু গুঞ্জন । 
আচাৰ্য্য কৌতুহলী হইয়া প্রশ্ন করেন, “তোমরা কি আমায় কিছু 
বলতে চাও ?” 

‘হ্যা, প্রভু, আমাদের একট! নিবেদন আছে।” সবিনয়ে 
বলেন এক প্রধান শিশ্য। “আপনার এই বৃহৎ আশ্রমে স্থানের 
অভাব বিন্দুমাত্র নেই, রাজকীয় ভাণ্ডারা তো প্রায়ই লেগে আছে। 
তবে নবাগত ব্ৰহ্মচারীটিকে এখানে স্থান দিলেন না কেন, বুঝতে 
পারছিনে। ওকে তে বৈরাগ্যবান ও তপস্তা-পরায়ণ বলেই মনে 


এ যুবকটির ভেতর বিরাট সম্ভাবনা লুকিয়ে 
আধার বড় ও শুদ্ধ বলেই তো পরীক্ষা হবে কঠোর্তর। 


বিশুদ্ধানন্দ সরস্বতী ১৯৫ 


সত্রের শুকনো রুটি খেয়ে আর ঘাটিয়ালের ছাতার নীচে রাত্রিবাস 
করে আরে কিছুদিন কাটিয়ে দিক | ত্যাগ বৈরাগ্যের শোধন ওকে 
পাকা সোনায় পরিণত করুক | এটাই আমি চাই। 

কিছুক্ষণ নীরব থাকিয়া গৌড়ম্বামী আপন মনে কহিতে থাকেন, 
“ভালো মন্দের কথা নয়-তবে একটা পরিবর্তনের সুচন! কিন্তু দেখা 
যাচ্ছে। কাশীর মঠ-মন্দির ও বিগ্যাকেন্দ্রে এতদিন দক্ষিণী দণ্ডী 
সন্যাসীদেরই ছিল একচেটিয়া নেতৃত্ব । উত্তর ভারতের এই প্রতিভার 
যুবকটি সেই ধারা এবার পাণ্টে দেবে বলে মনে হচ্ছে ৷” 

পরের দিন হইতেই বংশীধর গৌড়ম্বামীর কাছে পাঠ নেওয়া শুরু 
করেন। ত্যাগ-বৈরাগ্যময় পথে জীবনযাত্রা তাহার আগেকার মতই 
চলিতে থাকে। 

গৌরকান্তি, সমুন্নত দেহ, প্রতিভা-সমুজ্জল বংশীধরের প্রতি 
এ সময়ে অনেক মঠ-মগুলীর মোহান্তের দৃষ্টি আকৃষ্ট হয়। নানা 
প্রলোভন দেখাইয়। এই শাস্ত্রবিদ্‌ তরুণকে তাহারা দলে ভিড়ানোর 
চেষ্টা করিতে থাকেন। কিন্তু তাহাদের সকল চেষ্টাই হয় ব্যর্থ । 
গৌড়ন্বামী এখন বংশীধরের জীবন-আকাশের প্রুবতাঁরা, অনন্ত- 
নিষ্ঠায় এই কৃপালু আচার্যের দিকে লক্ষ্য রাখিয়! অধ্যাত্মপথের 
অভিধাত্রায় তিনি অগ্রসর হইতে থাকেন। 


উত্তর ভারতে তখন সিপাহী যুদ্ধের ঘোর তাণ্ডব চলিয়াছে। 
বারাণসীতেও এই সময়ে বিক্ষোভ ও সংঘর্ষ দেখা দিতে থাকে। 
শান্তিরক্ষার জন্য কর্তৃপক্ষ এ অঞ্চলে একদল গোরা সৈন্য মোতায়েন 
রাখেন। কিছু সংখ্যক সেনা মাঝে মাঝে গঙ্গাবক্ষে টহল দিয়া 
বেড়ায় _ সেদিনও তাহারা নদীতে ঘুরিয়া বেড়াইতেছে। ইংরেজ সেনার 
আবির্ভাব দেখিয়া ঘাটের লোকজন ভয়ে দূরে সরিয়া পড়িয়াছে। 
এমন সময়ে বংশীধর ঘুরিতে ঘুরিতে নদীতীরে আসিয়| উপস্থিত। 


১৯৬ ভারতের সাধক 


নির্জন ঘাটে কে এই লোকটি, কি তাহার অভিসন্ধি? বজরার 
ইংরেজ সৈনিকের! সন্দিহান হয়, তাড়াতাড়ি তীরে নামিয়া আসে। 
বহিব্বাস-পরা অর্ধনগ্ন বংশীধরের সম্মুখে তাহার! সঙ্গীন উচাইয়া ধরে, 
ভাঙ্গা-ভাঙ। হিন্দিতে নানা প্রশ্নবাণ বর্ষণ করিতে থাঁকে । বংশীধরও 
যথাযথ উত্তর দেন। এই প্রশ্নোত্তরের মর্ম্মার্থ 

“ওহে, একলাটি এখানে তুমি ঘুরে বেড়াচ্ছো কেন, বলতো ?” 
গোরা সৈনিকের! জিজ্ঞাসা করে| 

“কেন, আমায় দেখে কি বিদ্রোহী বলে মনে হচ্ছে? পরিচ্ছদ 
দেখে বুঝতে পারছো না যে আমি একজন ভিক্ষাজীবী সাধু ?” 
_বংশীধর মুচকি হানিয়া উত্তর দেন | 

বংশীধরকে আপাদমস্তক নিরীক্ষণ করিয়া, তাহার সপ্রতিভ 
হাসি দেখিয়া গোরার! একটু আশ্বস্ত হয়, বলে--“না, তোমায় দেখে 
মনে হচ্ছে তুমি বদমায়েস নও। তুমি সাধূ- জ্যোতিষী । আচ্ছা, 
তুমি জ্যোতিষী গণনা করতে পারো ?” 

“কি তোমাদের প্রশ্ন বলই না সাহেব, একবার চেষ্টা করে দেখি 
পারি কিনা।” সকৌতুকে বলেন বংশীধর | 

“গ্যাখো, সাধু, এলাহাবাদে এখন জোর লড়াই চল্ছে। বিদ্রোহী 
সিপাইর। ইংরেজ সরকারের কেল্লা ঘিরে ফেলেছে | আমর] বড় 
দুশ্চিন্তায় আছি। বলতে পারো এ কেল্লার পতন ঘটেছে কিনা jd 

“খুব পারি। আচ্ছা তোমরা আমার পায়ের কাছে মাটির 
দিকে তাকিয়ে দেখতো । কি দেখছে৷? পি’পড়ের সারি মাটির 
একটা উঁচু চক্রের চারপাশ ঘিরে রয়েছে, ভেতরে ঢুকছে না;_তাই 
না? এলাহাবাদ ছর্গের অবস্থাও এমনি। সিপাইর! দুর্গ অবরোধ 
করেছে, কিন্তু চুকে পড়ার মত শক্তি সঞ্চয় এখনো করে নি!” 

গোর! সৈনিকেরা এ সংবাদে উৎফুল্ল হইয়া উঠে। বলে, “সাধু, 


তুমি বড় ভালো। লোক ৷ আচ্ছা যাও, তুমি তোমার খুশী মত নদীর 
ঘাটে চলাফেরা! করতে পারে৷ ৷” 


বিশুদ্ধানন্দ সরস্বতী ১৯৭ 


নিব্বিকার চিত্তে বংশীধর ঘাটের এক কোণে বসিয়া পড়েন, 
তারপর ধ্যান-ভজনে রত হন। 


কয়েকমাস গত হইয়াছে। সাধনা, স্বাধ্যায় ও গুরুসেবার মধ্যে 
দিয়! বংশীধর আচার্য্য গৌড়স্বামীর আরো ঘনিষ্ঠ আরো প্রিয় হইয়া 
উঠিয়াছেন। পরীক্ষার কয়েকটি পর্য্যায় সমাপ্ত হইয়াছে। গুরু 
এবার নবীন তপন্বীকে সন্যাস দীক্ষাদানের সিদ্ধান্ত করিলেন। 
উত্তরায়ণের পুণিমায়, শুভ নক্ষত্রে, এই অনুষ্ঠান সম্পন্ন হইয়৷ গেল। 
বংশীধরের সন্যাস নাম হইল- বিশুদ্ধানন্দ সরস্বতী । 

অলৌকিক মেধা প্রতিভার অধিকারী, সৎ ত্রান্মণকুলে জাত 
এই নবীন শিশ্তা। গুরু মনে মনে স্থির করিয়াছেন তাহাকেই 
করিবেন গদির উত্তরাধিকারী, তাহার সন্যাসী মণ্ডলীর ভবিষ্যৎ 
নেতা । কাশীধামের সারস্বত সমাজে ও শাস্ত্রবিদ্‌ সন্যাসী সমাজে 
যাহাতে সে শীর্ষস্থানীয় হইয়া উঠে, সে প্রস্তুতি সাধনেও গোড়ম্বামী 
কোন ক্রি রাখিলেন না। প্রাচীন শাস্ত্র ও অবিবিষ্ঠায় তাহাকে 
পারঙ্গম করিয়া তুলিতে লাগিলেন । 

মীমাংসা দর্শন, বেদান্ত, প্রাচীন ও নব্যন্তায়, কপিল দর্শন, 
শৈবতত্ব, প্রভৃতির মূল, প্রকরণ, টাকা ভান্ত বিশুদ্ধানন্দ সরস্বতী 
একে একে আয়ত্ত করিয়া ফেলেন। কয়েক বৎসরের মধ্যে গুরু 
তাহাকে নিজস্ব সন্যাসী সম্প্রদায়ের অধ্যাপনা কার্যেরও দায়িত্ব 
অর্পণ করেন। 

কাশী ও উত্তর ভারতের শাস্তার্থ বিচারসভাগুলিতে অশেষ শাস্তর- 
বিদ্‌ বিশুদ্ধানন্দ মহারাজ আবিভূ্ত হইতেন জলন্ত পাঁবকের মত। 
শাস্ত্রের নিহিভার্থ উদ্ঘাটনে, সনাতন ধর্ম্মের বিজয়কেতন সংস্থাপনে 
তিনি ছিলেন এক অপ্রাতিদন্দী নেতা। কাশীর মঠ মণ্ডলী আখড়া 


১৯৮ ভারতের সাধক 


ও গৃহীমণ্ডল যেখানেই বিশুদ্ধানন্দ যাইতেন, লাভ করিতেন সকলের 
স্বতঃসছর্ত শ্রদ্ধা ও সন্ত্রম। শিস্তের এই সাফল্যে আচার্য্য গৌড়ন্বামীর 
আনন্দের সীমা নাই। 


এ সময়ে মণ্ডলীর সকল সন্াসীকে একদিন তিনি সমবেত 
করিলেন, ঘোষণা করিলেন,_তাহার দেহান্তের পর বিশুদ্ধানন্দ 
সরম্বতীই হইবেন মঠ-মগুলীর মোহান্ত এবং পরিচালক । তাই 
যতদিন এই মহাত্মা! জীবিত ছিলেন, মঠের ভাবী উত্তরাধিকারী 
বিশুদ্ধানন্দের আচার-আচরণ ও আদর্শের বিশুদ্ধতা রক্ষার দিকে 
ছিল তাহার স্বতীক্ষ দৃষ্টি । প্রিয় শিষ্যের অন্তরে আত্মাভিমান যেন 
কখনো না আসে, ত্যাগ-বৈরাগ্যের সাধনায় তাহার জীবন যেন 
সদাই থাকে সমুজ্জল, এ জন্য তাহার সতর্কতার অবধি ছিল ন|। 
মঠের একদিনকার একটি ক্ষুদ্র ঘটনায় ইহার প্রমাণ মিলে ।__ 

বিশুদ্ধানন্দের আগমনের কয়েকবৎসর পুরে আচার্য্য গৌড়ম্বামী 
তিনজন ব্রন্মচারীকে সন্যাস দেন। ইহাদের মধ্যে স্বামী বিশ্বরূপ 
ছিলেন প্রবীণতম এবং গুরুদেবের সর্বাপেক্ষা স্মেহভাজন। সেদিন 
একটি তত্বের মীমাংসা নিয়! বিশুদ্ধানন্দের সহিত স্বামী বিশ্বরূপের 
বিতর্ক উপস্থিত হয়। উভয়েই দক্ষতার সহিত শাস্ত্র প্রমাণ 
উপস্থাপিত করিতে থাকেন এবং অবশেষে বিশুদ্ধানন্দই জয়ী হন। 
কিন্ত বিতর্কের কালে হঠাৎ এক সময়ে বিশুদ্ধানন্দ শান্তভাব হারাইয়া 
ফেলেন, কুদ্ধন্ধরে প্রধান গুরুভ্রাতাকে কিছু কড়া কথাও তাহাকে 
বলিতে শুনা যায়। 

এভাবে বিশুদ্ধানন্দ তাহার চিত্তের প্রশান্তি হারাইবেন, গুরু 
তাহা ভাবিতে পারেন নাই। তাই দুঃখিত অন্তরে তাহার দিকে 
একবার দৃষ্টিপাত করিয়াই তিনি তুফ্ীভাৰ অবলম্বন করিলেন, 
দীর্ঘ সময় কাহারো সহিত কোন বাঁক্যালাপ করিলেন না। 


বিশ্ুদ্ধানন্দ সরস্বতী ১৯৯ 


বিশুদ্ধানন্দ বুঝিলেন, সাময়িক উত্তেজনা বশে গুরু-মহারাঁজের 
অন্তরে আজ তিনি আঘাত দিয়াছেন। তখনি ছুটিয়! গিয়া আচার্য্য 
গৌড়ম্বামীর পদতলে পতিত হইলেন, ক্ষমা ভিক্ষা করিলেন অকু্ 
চিত্তে। দৃঢম্বরে কহিলেন, “প্রভু, আপনি প্রসন্ন হোন। আপনাকে 
আমি কথা দিচ্ছি, স্বামী বিশ্বরূপজীকে এখন থেকে আমি পরমপুজ্য 
জ্যেষ্ঠ ভ্রাতার মতই দেখবো, আজীবন গুরুজ্ঞানে তার সেবা করে 
যাবো । এতে কোনদিনই অন্যথা হবে না।” 

এ অঙ্গীকার বিশুদ্ধানন্দ কোনদিন বিস্মৃত হন নাই, উত্তরকালে 
অক্ষরে অক্ষরে ইহ! পালন করিয়া গিয়াছেন। 

১৮৫৯ খৃষ্টাব্দে আচার্য্য গৌড়ন্বামী ইহলোক ত্যাগ করিয়া যান। 
সন্ন্যাসী মণ্ডলীর সবাই জর্ববসম্মতিক্রমে বিশুদ্ধানন্দকে তাহার 
উত্তরাধিকারীরূপে বরণ করেন, কিন্তু আপত্তি উঠে বিশুদ্ধানন্দজীর 
দিক হইতে । প্রবীণ গুরু-ভ্রাতা বিশ্বরূপজীর চরণে প্রণাম করিয়া 
তিনি বলেন, “মণ্ডলীর সবাকার স্মেহ ও সমর্থন আমার ওপর আছে 
জেনে আমি আনন্দিত, গৌরবান্বিত। কিন্তু আপনি বর্তমান থাকতে 
আমি এ পদাধিকার গ্রহণ করতে পারি নে। আপনি বয়োজ্যেষ্ঠ, 
আপনিই এ পদের উপযুক্ত । তা ছাড়া, আপনি নিজেই অবগত 
আছেন, আপনাকে গুরুজ্ঞানে এত বৎসর যাবৎ আমি সেবা করে 
আসছি । আপনাকে মঠের মোহান্ত গুরুরূপে রেখে সেই সেবাকর্ম্মই 
অব্যাহত রাখতে চাই ।” 

বিশ্বরূপ স্বামী চমকিয়া উঠেন। বলেন, “এ তুমি কি অদ্ভুত 
প্রস্তাব করছো বিশুদ্ধানন্দ। গুরু মহারাজ স্বয়ং তোমায় ঘোষণা 
করে গেছেন তীর উত্তরাধিকারী বলে। আমরা সবাই সাগ্রহে আজ 
সে মনোনয়ন সমর্থনও করছি। আর তুমি বলতে চাচ্ছো- আমি 
বয়োবৃদ্ধ। তা হলে কি হয়, আমি তো জানি আমার চাইতে বয়সে 
ছোট হলেও তুমি_জ্ঞানবৃদ্ধ| তাছাড়া, গুরুজীর অবর্তমানে তুমি 
যদি আমাকেই গুরু বলে মানতে চাও, তবে তোমায় আমি আদেশ 

দিচ্ছি, অবিলম্বে তুমি মোহান্তের গদিতে অধিষ্ঠিত হও, সবারই 

অভিলাষ পুর্ণ করো ৷” 
বিশদ্ধানন্দজী গুরু গৌড়ন্বামীর গদীতে আরোহণ করিলেন । 

কিন্ত যতকাল তিনি বাঁচিয়৷ ছিলেন, জ্যেষ্ঠ গুরুভ্রাতা ও গুরুপ্রতিম 

বিশ্বরপ স্বামীর পরামর্শ না নিয়া কোন কর্মে ব্রতী হন নাই, কোন 

গুরুতর সিদ্ধান্তও গ্রহণ করেন নাই। 


একাদিক্ৰমে দীর্ঘ উনচল্লিশ বৎসরকা'ল কাশীর অধ্যাত্ম-সমাজে 
ও সারম্বত-সমাজে বিশুদ্ধানন্দ সরস্বতী একাধিপত্য করেন। প্রতিদিন 
গঙ্গাস্নান ও ধ্যান-জপের পর ভক্ম-তিলকাঞ্কিত ললাটে এই সন্ন্যাসী- 
ভাস্কর শিষ্য ও ভক্ত দর্শনার্থীদের সম্মুখে পরমতত্বের উপদেশ দিতেন। 
তাহার শ্রীমুখ নিঃস্থত বেদান্তের অদ্বৈত বিচার ও রাজযোগের নিগুঢ় 
সাধন তত্ব গুনিয়া শত শত শ্রোতা হইত কৃতকৃতার্থ। 
সনাতন ধর্মের দুর্গশিখরের শীর্ষপতাকা ছিলেন স্বামী বিশুদ্ধানন্দ 
সরম্বতী। উত্তর ভারতের সন্যাসী সম্প্রদায়ের তিনি ছিলেন অন্যতম 
অগ্রণী সাধক ও শক্তিধর নেতা । ধর্ম ও সমাজের বহুতর সমস্তা, 
বহুতর বিচার বিতর্ক উপস্থাপিত করা হইত এই মহাপুরুষের সন্মুখে। 
বেদোজ্জলা বুদ্ধির সাহায্যে সব কিছু সমস্তা, সংশয় ও বিতর্কের 
সমাধান অনায়াসে তিনি করিয়া দিতেন | 
শানতার্থ বিচারসভায় অন্থ্গামী সন্যাসীদের নিয়! বিশুদ্ধানন্দ 
বিরাজিত থাকিতেন শাস্্মূত্তিরপে, ত্রহ্মসাধনার নিল দীপশিখা 
রূপে । সাধু সন্ন্যাসী, শাগ্রজ্ঞ ব্রাহ্মণ ও নিরক্ষর জনগণ সকলেরই 
সহজ শ্রদ্ধা, প্রেম ও আন্গগত্য কি করিয়া তিনি অনায়াসে লাভ 
করিতেন তাহা ছিল এক পরম বিস্ময় । 
পুরীধামের সর্ব্বজনশ্রদ্ধেয় আত্মজ্ঞানী সন্যাসী নাঙ্গাবাবার সহিত 
বিশুদ্ধানন্দজী দীর্ঘদিনের সখ্যতাস্থৃত্রে আবদ্ধ ছিলেন। কাশীতে 


বিশুদ্ধানন্দ সরস্বতী ২০১ 
আসিলেই নাঙ্গাবাবা মহারাজ প্রায়শঃ তাহার মঠে আসিয়া দর্শন 
দিতেন। ছুই ব্রন্মাবিদ্‌ মহাত্মার মিলনে আনন্দের তরঙ্গ উচ্ছলিত 
হইয়। উঠিত। অসিঘাটের হরিহরবাবা। ওবনপুরোয়ার বীতরাগানন্দজী 
তখন নবীন সাধক। এ সময়ে প্রায়ই তাহার! বিশুদ্ধানন্দজীর 
চর্ণতলে গিয়া উপবেশন করিতেন, লাভ করিতেন শাস্ত্র ও সাধনার 
নিগূঢ় উপদেশ ।৯ মণ্ডলী ও সম্প্রদায় নিবিবশেষে জিজ্ঞাস ও মুমুক্ষু 
সন্যাসীরা বিশুদ্ধানন্দজীকে সবর্বদা দর্শন করিতে আসিতেন, জানিয়া 
নিতেন পরম তত্ত্বের রহস্ত | 

সন্যাসী শিরোমণি বিশুদ্ধানন্দজীর সারন্বত প্রতিভা দেশ-বিদেশ 
হইতে বহু বিদ্তার্থীকে আকর্ষণ করিয়া আনিয়াছে। উত্তরকীলে 
ইহাদের এক একজন চিহ্নিত হইয়াছেন দিকপাল পণ্ডিতরূপে ।২ 

উত্তর ভারতের রাঁজরাজড়াদের মধ্যে স্বামীজীর প্রতিষ্ঠা ছিল 
অসামান্য । ইহাদের কেহ কেহ ছিলেন তাহার গুণমুগ্ধ, কেহ বা 
ভক্ত শিষ্য। কিস্করের মত তাহার আদেশ পালনে ইহাদের অনেকে 
যত্ববান ছিলেন।৩ স্বামীজীর আদেশে বহু সত্র, সন্যাসী-মঠ ও 
আখড়ায় এই রাজারা অন্নবস্ত্রের যোগান দিতেন । 


১ নান্গাবাবা, হরিহরবাঁবা ও বীতরাঁগবাঁবার সহিত বিশ্ুদ্ধানন্দজীর 
যোগাযোগের কাহিনী লেখক বীতরাঁগবাঁবার নিকট হইতে জানিয়াছেন। 
কাশী বিশ্ববিদ্যালয়ের দক্ষিণ-পশ্চিম অঞ্চলে বনপুরোয়ায় এই ব্রহ্মজ্ঞ মহাত্মা বাস 
করিতেন। ১৯৬০ সালে দেঁড়খত বৎসর বয়সে তাহার দেহাস্ত ঘটিয়াছে। 

২ ইহাদের মধ্যে আছেন__ঘারভাঙ্দার বাচ্চা ঝা, ভাটপাঁড়ার তারাঁচরণ 
তর্করত্ব (কাশীরাজের সভাপণ্ডিত ) ও তাহার স্বনামধন্ত পুত্র প্রমথনাথ তর্কতৃষণ, 
মহারাষ্ট্রের সখারাম ও কাকারাম ভট্ট, বোগ্বাইএর নাচ্ছরাঁম, রাজস্থানের 
চেতরামজী, অস্থিকারদত্ত ব্যাঁসজী, লাহোরের গুরুপ্রসা্দ, মীরাঁটের সেবকরাম, 
স্বামীরাঁম মিশ্র, সত্যচরণ প্রভৃতি | দ্রঃ শিবম্‌, আশ্বিন ১৩৭২, বিশুদ্ধানন্দ 
( অধ্যাপক বটুকনাথ ভট্টাচাৰ্য্য ) 

৩ কাশ্মীর, সিন্ধিয়া, জয়পুর, ইন্দোর, বুন্দী, ঘারভাঙ্গা, শিশোড়ী প্রভৃতির 
রাজার! স্বামীজীর পরম অনুগত ছিলেন। দ্রঃ এ 

আৰ্য্য সমাজের প্রবর্তক, সংস্কারপন্থী নেতা, দয়ানন্দ স্বামী তখন 
সনাতন ধর্মের উপর প্রবল আঘাত হানিতেছেন। উত্তর ভারতের 
সর্বত্র সফর করিয়৷ পণ্ডিত ও সাধু মণ্ডলীকে স্বমতে আনয়নের জন্য 
তাহার প্রয়াসের অন্ত নাই। সেবার কাশীতে আসিয়াও তিনি 
বহু ভাষণ দিতে থাকেন। কাশীর মহারাজা ঈশ্বরীপ্রসাদ শাস্ত্রার্থ 
নির্ণয়ের জন্য এক বিচারসভার অনুষ্ঠান করেন। এই সভায় 
দয়ানন্দের প্রতিপক্ষ রূপে উপস্থিত থাকেন স্বামী বিশুদ্ধানন্দ ও 
তাহার ছাত্র কাশীরাজের সভাপণ্ডিত তারাচরণ তর্করত্ব। বিচারে 
দয়ানন্দের পরাজয় ঘটে, এবং ইহার পর উত্তর-পূর্ব ভারতে তাহার 
মতন মতবাদ আর বেশী বিস্তারিত হওয়ার সুযোগ পায় নাই। 

১৮৯০ সালের কুস্তমেলায় যোগদান স্বামীজীর জীবনের এক 
উল্লেখযোগ্য ঘটনা । ধর্দামেলায় যোগদান তো নয়, এ যেন এক 
বিজয় অভিযাত্রা। সন্যাসী, ভক্ত ও শাস্্রবিদ্‌ পণ্ডিতদের এক বিরাট 
বাহিনী মন্থরগতিতে অগ্রসর হয় বিশুদ্ধানন্দজীর সঙ্গে। চলার 
পথে যেখানেই যান, কাশীধামের এই বহুলখ্যাত মহাত্মার শিবিরের 
চারিপাশে দেখা যায় ভক্ত জনতার ভীড়। রাজরাজড়া ও শেঠের 
দল থাকেন স্বামীজী মহারাজের সেবায় সদা তৎপর । 

সিলাক্ষেত্রে শাসবমুকতি ব্ৰহ্মবিদ্‌ এই মহাপুরুষ প্রতিভাত হন এক 
দর্শনীয় পুরুষ রূপে । সহস্র সহ মুমুক্ষু নরনারী সদা তাহাকে বেষ্টন 
করিয়া থাকে । আর্ত ভক্তেরা সমাগত হয় দলে দলে। স্বামীজীর 
কৃপাপ্রসাদ লাভ করিয়া তাহারা আনন্দ সাগরে নিমজ্জিত হয়| 

মেলা হইতে ফিরিবার পথে কাশ্মীরের মহারাজা রণবীরসিংজীর 
অনুরোধে স্বামীজী শ্রীনগরে পদার্পণ করেন | এই কাশ্মীর যাত্রাকে 
উপলক্ষ্য করিয়া! স্বামীজী সে-বার উত্তর-পশ্চিম ভারতের সহস্র সহ 
নরনারীকে দর্শন দেন, সর্বত্র সঞ্চারিত করেন নৃতনতর আধ্যাত্মিক 
উদ্দীপনা ৷ 


অতঃপর আটবংসর স্বামীজী মরদেহে অবস্থান করেন এবং এই 


বিশুদ্ধানন্দ সরস্বতী ২০৩ 


সময়ে কাশীধাম ত্যাগ করিয়া আর কোথাও তিনি গমন করেন নাই। 
ভারতের শ্রেষ্ঠ অধ্যাত্বগীঠ ও বিগ্যাকেন্দ্রে সন্ন্যাসী সমাজের শ্রেষ্ঠ 
পুরুষ বিরাজিত থাকেন এক অত্যুজ্জল আলোক স্তম্ভরূপে ৷ 


বিধি নির্দিষ্ট কর্ম প্রায় উদযাপিত হইয়াছে। এখন শেষ 
লগ্নটির জন্ স্বামীজী প্রতীক্ষমান। শরীর প্রাচীন হইয়া পড়িয়াছে, 
আজকাল মঠের বাহিরে কোথাও তাহার যাওয়া হয় না, চিত্তবত্তি 
সদাই থাকে ত্ৰহ্মধ্যানে নিমগ্র। মাঝে মাঝে স্বেচ্ছামত সন্যাসী 
শিষ্যদের স্বাধ্যায়ে তিনি সহায়তা করেন। 

গঙ্গাতীরে অহল্যাবাঈ ঘাটের উপরেই স্বামীজীর মঠ। মঠের 
দ্বিতলকক্ষে বসিয়া উদাস নেত্রে সেদিন গঙ্গার স্রোতধারার দিকে 
তাকাইয়া আছেন। এক নবীন সঙ্গ্াঁসী শিষ্য একখণ্ড কঠোপনিষৎ 
নিয়া চরণতলে উপবেশন করেন। প্রসন্ন মধুর হাস্তে গ্রন্থটি হাতে 
তুলিয়া নিয়া স্বামীজী ধীরে ধীরে শুরু করেন তাহার পাঠ ও 
ব্যাখ্যান। ক্রমে আসিয়া পড়ে সেই প্রসিদ্ধ কারিকাটি যাহাতে 
বলা আছে-_ন্ুযুয়| নাড়ীর কথা | দেহের শত শত নাড়ীর মধ্যে 
এই নাড়িটি যুদ্ধনস্থলে গিয়া সংলগ্ন হয় এবং এই পথেই আপ্তকাম 
যোগীর প্রাণ উৎক্রমণ করে। 

কারিকাটি ব্যাখ্যা করার সময় নবীন সন্যাসী ছাত্রটি হঠাৎ একটু 
উনমনস্ক হইয়া পড়ে। বড় বিরক্তি বোধ করেন স্বামীজী মহারাজ । 
দৃঢ়স্বরে বলিয়া উঠেন, “এখন তো এ নাড়ীর কথায় কান দিচ্ছে না, 
দেখো অতি শীঘ্রই এই নাড়ী পথে হবে আমার দেহান্ত। 
তারপর এই নাড়ীর কথা আর হয়তো তোমার স্মৃতি থেকে মুছে 
যাবে না।৮ 

নবীন সন্যাসী বড় লজ্জিত হন, বার বার করজোড়ে গুরু 
মহারাজের ক্ষমা ভিক্ষা করিতে থাকেন। 


২০৪ ভারতের সাধক 

কয়েকদিন পরেই বিশুদ্ধানন্দ মহারাজের প্রতীক্ষিত পরম লগ্নটি 
আসিয়া পড়ে । | 

১৮৯৮ খৃষ্টাব্দের চন্দন একাদশীর পুণ্যতিথি। সময় আসন্ন জানিয়! 
স্বামীজী শিশ্কদের আদেশ দেন, “আর কালবিলম্ব না ক'রে আমার 
দেহটি স্থাপন করে! গঙ্গা বিধৌত এ বুরুজের ওপর | তোমরা সবাই 
তাড়াতাড়ি তৈরী হয়ে নাও” 

শিব্েরা শোকবিহ্বল হইয়া পড়েন। মৃদু কণ্ঠে স্বামীজী তাদের 
আশ্বাস দেন, “শোক কেন বলতো? আত্মজ্ঞানীর জন্মই বা কই, 
মৃত্যুই বা কই? তোমরা চিত্তের স্থৈর্য্য অটুট রাখো ৷” 

বুরুজের উপর নিয়া যাওয়! হইলে জরাজীর্ণ দেহটি নিয়! স্বামীজী 
ঝজু হইয়া উপবেশন করেন। তারপর সজ্ঞানে প্রাণবায়ুকে চালিত 
করেন সুযুয়ার মধ্য দ্রিয়া ব্রহ্মরন্ত্রের পথে। 

তৎক্ষণাৎ চারিদিকে এ সংবাদ রটিয়৷ যায়। দশাশ্বমেধ ঘাটে 
সমবেত হয় সহস্র সহস্র ভক্ত ও দর্শনার্ধা নরনাদী। ব্রহ্মলীন মহাত্বার 


মরদেহটি পুষ্পচন্দনে সুসজ্জিত করিয়া বিসর্জন দেওয়া হয় পৃতসলিল! 
ভাগীরঘীর গর্ভে । 


ভাগীরথীর ছুই তীরে নামিয়া আসিয়াছে সন্ধ্যার অন্ধকার 
আকাশের বুকে ছুই চারিটি তার! মিটমিট করিয়া জবলিতেছে। 
নদীবক্ষ স্তন্ধ, নিস্তরঙ্গ, নোঙর-কর! বজরাখানিতেও তেমনই অখণ্ড 
নীরবতা । একটি সুদর্শন যুবক ত্রস্তপদে সি'ড়ি বাহিয়া উপরে 
উঠিয়া আসেন, নিভৃত কক্ষের দ্বারে বার বার করেন করাঘাত। 

সৌম্য, প্রশান্ত মৃত্তি এক বৃদ্ধ ধ্যান-কক্ষ হইতে বাহির হইয়া 
আসেন । স্সেহপূর্ণ স্বরে প্রশ্ন করেন, “কি বাবা, কি চাই তোমার 1? 

যুবকের চোখে-মুখে উত্তেজনার ছাপ ৷ ব্যাকুল কণে বলিয়া 
উঠেন, “মশাই, আপনি কি ঈশ্বর দর্শন করেছেন? আমায়ও কি 
দর্শন করাতে পারেন ?” 

ধ্যানোখিত বৃদ্ধ তাপস সর্ববজনশ্রদ্ধেয় ব্রাহ্ম নেতা__ দেবেন্দ্রনাথ 
ঠাকুর । গঙ্গার উপরে এই হাউস বোটে নিভৃত তপস্তায় কিছুদিন 
যাবৎ দিন কাটাইতেছেন। তাহার সন্মুখে দণ্ডায়মান মুমুক্ষু তরুণ 
নরেন্দ্রনাথ দত্ত | 

যুবকের হৃদয়োচ্ছাস ও ব্যাকুলতার মন্দ বুঝিতে দেবেন্দ্রনাথের 
বিলম্ব হইল না। সস্সেহে নিকটে বসাইয়া তাহাকে শান্ত করিলেন, 
দিলেন নানা আশ্বাস ও উপদেশ । তারপর নিষ্পলক নেত্রে কিছুক্ষণ 
চাহিয়৷ থাকিয়া বলিলেন, “বাবা, তোমার চোখ দুটি ঠিক যোগীদের 
মত। একনিষ্ঠ হয়ে সাধন করে|। তুমি সফলকাম হবে।” 

নরেন্দ্রনাথ বজরা হইতে নিক্কান্ত হইলেন । দেবেন্দ্রনাথের 
ব্যক্তিত্ব ও প্রবোধবাক্য তাঁহার উত্তেজনা হাঁস করিয়াছে সত্য, কিন্ত 
প্রাণের অদম্য পিপাসা মিটিল কই? মূল প্রশ্নের উত্তর তো তিনি 
সাধক দেবেন্দ্রনাথের কাছে পাইলেন না । 


২০৬ ভারতের সাধক 


নরেন্দ্রনাথের জীবন-জিজ্ঞাসার আর এক চিত্র । দক্ষিণেশ্বরের 
গঙ্গা তীরে দেবী ভবতারিণীর মন্দিরে জন্ধ্যারতির কীসর-ঘণ্টা 
বাজিয়া সবেমাত্র শেষ হইয়াছে । ঠাকুর শ্রীরামকৃষ্ণ ভক্ত পরিবৃত 
হইয়| বসিয়া আছেন। নরেন্দ্রনাথ ধীরে ধীরে সম্মুখে আসিয়া 
দাড়ান| ঝড়ের আলোড়ন তাহার অন্তরে । ব্যাকুল কণ্ঠে প্রশ্ন 
করেন, “মশাই আপনার কি ঈশ্বর সাক্ষাৎকার হয়েছে ?৮ 

বহু সাধু পুরুষকে একথা বার বার তিনি জিজ্ঞাসা করিয়াছেন । 
কেহই তো এ পর্য্যন্ত হা” বলেন নাই। ইনিও যদি আজ তাহাকে 
নিরাশ করেন? 

সহজ কণ্ঠে, প্রত্যয়ের সুরে, অবিলম্বে রামকৃষ্ণ উত্তর দিলেন, 
“সে কি গো! দেখেছি বই কি? এই যেমন তোমাদের দেখছি__ 
এমনি করেই তো রোজ দেখছি। শুধু তাই নয়, তোমাকেও 
দেখাতে পারি। কিন্তু আমার কথামত চলতে হবে।” সঙ্গে সঙ্গে 
শ্মিতহাস্তে বটুয়া হইতে কিছুটা সুপারী তুলিয়া লইয়া ঠাকুর 
চিবাইতেছেন | নরেক্দ্রনাথ অপার বিস্ময়ে এই দেব-মানবের দিকে 
নিনিমেষে তাকাইয়া আছেন। বাক্য মনের অতীত ঈশ্বরকে এমন 
করিয়া পাঁওয়া যায়, এই ছুঃসাহসের কথা এমন সহজ প্রত্যয় ভর! 
কণ্ঠে কেহ তো আজ অবধি বলে নাই । 

যে প্রশ্ন তিনি আজ দক্ষিণেশ্বরের পূজারী ব্রাহ্মণের পদতলে 
বসিয়া করিলেন, তাহা শুধু তাহার নিজ জীবনেরই প্রশ্ন নয়, 
তাহা যে উনবিংশ শতাব্দীর সকল বুদ্ধিজীবীদেরই সংশয় গীড়িত 
প্রশ্ন ! যুক্তি, বিজ্ঞান ও অধিবিগ্ার জটিল গ্রন্থি ভেদ করিয়া প্রত্যক্ষ 
অনুভূতি ও দর্শনের কামনা ইহাতে নিহিত। 

দীর্ঘদিনের সেই প্রশ্নের উত্তর আজ মিলিয়াছে। সে উত্তর 
বাস্তব অনুভূতিতে প্রোজ্জল, সহজ প্রত্যয়ে পূর্ণ। ঠাকুর অকুঠ কণ্ঠে 
দাবী করিতেছেন, তিনি তাহাকে ভগবৎ দর্শন করিয়া দিবেন, 
যেমনটি নিজে দর্শন করিয়াছেন তেমন করিয়াই দিবেন | 


স্বামী বিবেকানন্দ ২০৫ 


এবার বলিবার পালা নরেনের। আত্মসমর্পণের প্রয়োজন 
সববাধিক, সে প্রস্তুতি আজ তাহার কোথায়? রামকৃষ্ণের তত্ব তাহার 
হৃদয়ে ফুটিয়া উঠিতে পারিতেছে কই ? এই অর্দোন্াদ অদ্ধশিক্ষিত 
সাধকের পদে তাহার সমস্ত কিছু ব্যক্তিত্ব, শিক্ষা-দীক্ষা উৎসর্গ 
করিতে পারিতেছেন কই? 

কিন্ত নরেনকে পারিতে হইয়াছিল | দীর্ঘ পাচ বৎসরের পরীক্ষা 
নিরীক্ষার ফলে এই আত্মসমর্পণকে আমরা সম্ভব হইতে দেখি। 
এই পাঁচ বৎসরের ইতিহাস ঠাকুরেরই করুণালীলার এক নিরবচ্ছিন্ন 
ইতিহাস। দিনে দিনে পলে পলে সহজ স্বচ্ছন্দ ভালবাসার মধ্য 
দিয়া রামকৃষ্ণ তাহার স্বরূপটিকে, তাহার পরমতত্তবকে নরেন্দ্রনাথের 
জীবনে প্রতিফলিত করিয়া তুলিয়াছেন। ঠাকুরের এই আত্মসাৎ 
ক্রিয়াই নরেনের আত্মসমর্পণকে সহজতর করিয়া তোলে, অধ্যাত্মশিল্পী 
রামকৃষ্ণের মহান স্থষ্টি তাহারই মধ্যে ধীরে ধীরে রূপায়িত হইয়া 
উঠে | আচার্য্য বিবেকানন্দের ঘটে চমকপ্রদ অভ্যুদয় । ভারতবর্ষের 
অধ্যাত্-জীবনে এ অভ্যুদয় ঘটায় কল্যাণকর উজ্জীবন, ত্বরান্বিত 
করে প্রাচ্য ও পাশ্চাত্যের আত্মিক সেতুবন্ধন । 

এক ছুজ্ঞেয় এশীশক্তির আকর্ষণে যুবক নরেন্দ্রনাথ দক্ষিণেশ্বরে 
ঠাকুরের পদপ্রান্তে উপনীত হইয়াছিলেন। এই একই এঁশীশক্তির 
লীলা তাহার বাল্য ও কৈশোর জীবনকে নিয়ন্ত্রিত করিয়াছে, আ্োত- 
ধারার গতিপথের মোড় ঘুরাইয়াছে বার বার-_উত্তরণ ঘটাইয়াছে 
মুক্তির মহাসাগরে । 

শিমুলিয়ার অভিজাত দত্-পরিবারে নরেন্দ্রনাথ জন্মগ্রহণ করেন। 
এই বংশের রামমোহন দত্ত ছিলেন স্ুগ্রীম কোর্টের প্রতিষ্ঠাবান 
উকিল। বিপুল বিস্তবিষয় তিনি রাখিয়া যান, কিন্তু পুত্র দুর্গাচরণ 
ইহাতে আকৃষ্ট হন নাই, পঁচিশ বৎসর বয়সে পত্নী ও একমাত্র শিশু- 
পুত্র বিশ্বনাথের মায়া কাটাইয়া তিনি সন্যাস গ্রহণ করেন। এই 
বিশ্বনাথ দত্তই স্বামী বিবেকানন্দের জনক । 


২০৮ ভাঁরতের সাধক 
বিশ্বনাথ কলিকাতার প্রসিদ্ধ এটনী রূপে পরিচিত হইয়া উঠেন। 
ধনজনপূর্ণ বিশাল ভবনে রাজসিকতার সহিত বাস করিতে তিনি 
অভ্যস্ত হন। উদার ও আশ্রিত জনের পালক বলিয়া তাহার খ্যাতি 
ছিল। আর পত্নী ভূবনেশ্বরী ছিলেন এক ধর্মপ্রাণ! প্রাচীনপন্থী 
মহিলা । প্রতিদিন স্বহস্তে শিবপুজা না৷ করিয়া তিনি জল গ্রহণ 
করিতেন না। ইষ্টনিষ্ঠা, তেজস্বিতা ও কর্মকুশলতায় তিনি ছিলেন 
অনন্ত-সাধারণ। 
একদিন ভূবনেশ্বরী শিবার্চনায় বসিয়াছেন। সেদিন কি জানি 
কেন এক গভীর ধ্যানতন্ময়তা তাঁহাকে পাইয়া বসে। প্রায় সমস্ত 
দিনই ধ্যানাবেশে কাটিয়া যায়, তারপর রাত্রিতে ক্লান্ত দেহে পুজা 
কক্ষেই নিদ্রায় অভিভূত হইয়! পড়েন । 
এই সময়ে তিনি এক বিচিত্র স্বপ্ন দেখেন । জটাজুটমণ্ডিত রজত- 
গিরিসন্নিভ মহেশ্বর তাহার সম্মুখে আবিভূতি হইয়া সন্তানরূপে 
ক্রোড়ে আসিতে চাহিতেছেন। “শিব--শিব’ উচ্চারণ করিতে 
করিতে ভুবনেশ্বর নিদ্রা হইতে উতিত হইলেন । 
ইহার পরের বৎসর, ১৮৬৩ সালের ১২ই জানুয়ারী ভূবনেশ্বরী 
দেবীর অঙ্ক আলো করিয়া আসে এক সুদর্শন শিশু | সেদিন ছিল 
পৌষ-সংক্রান্তি, মকর-বাহিনী পূজার দিন | এই নবাগত শিশুপুত্রই 
নরেন্দ্রনাথ, উত্তরকাঁলের শক্তিধর সন্যাসী,_ স্বামী বিবেকানন্দ | 
বাল্যকাল হইতেই নরেন ছুরন্ত, প্রাণচঞ্চল। কি যেন এক 
অব্যক্ত অধীরতা নিয়া সে ছুটাছুটি করিয়া বেড়ায় । আবার এই 
অশান্ত বালকের আধারে কখনো কখনো এক দুরজ্ঞেয় ধ্যানের ধারা 
নামিয়। আসে, অকস্মাৎ কি করিয়া সে রূপান্তরিত হইয়া যায় | 
বালক তাহার সাথীদের সহিত একদিন পৃজা-অর্চনার খেলায় 
রত। চক্ষু মুদিয়! ধ্যানজপের অভিনয়ও বেশ শুরু হইয়াছে । হঠাৎ 
কোথা হইতে এক গোঁখ্‌রা সাপ ফণা নাচাইয়া আসিয়া উপস্থিত ৷ 
খেলার সঙ্গীরা তো ভীত ত্রস্ত হইয়া সেখান হইতে ছুটিয়া পলাইল | 


স্বামী বিবেকানন্দ ২০৯ 


নরেনের কিন্তু কোনই হুস নাই। ছুই চক্ষু মুদিয়া অচঞ্চলভাবে 
উপবিষ্ট, সম্মুখে সাপটিও ফণা মেলিয়া স্থির হইয়া আছে । বালকের 
খেলার অভিনয় কোন্‌ অজানা মুহুর্তে ধ্যানের গভীরে তলাইয়া 
গিয়াছে কে জানে? বাড়ীর লোকে মহা সন্ত্রস্ত, পাছে বালকের 
অনিষ্ট হয় এই ভয়ে সবাই চুপ করিয়া আছে। কিছুকাল পরে 
সাপটি ধীরে ধীরে সেখান হইতে চলিয়া গেল, আর আত্মীয়-স্বজনেরা 
স্বস্তির নিঃশ্বাস ফেলিয়া বাচিলেন। 

নরেন পরে বলিয়াছেন, “বালক বয়সে একদিন ধ্যান করিতে- 
ছিলাম। ধ্যান শেষে চুপ করিয়া বসিয়া আছি, হঠাৎ দেখিলাম__ 
ঘরের দক্ষিণ দেয়াল ভেদ করিয়া এক জ্যোতির্ময় দিব্য মূর্তি সম্মুখে 
দণ্ডায়মান। মুণ্ডিত মস্তক, হাতে দণ্ড ও কমগ্লু, নয়নে অপরূপ 
সিগ্ধতা। জ্যোতির্ময় পুরুষ কি যেন বলিতে যাইতেছিলেন। 
অবাক হইয়া তাহার দিকে এতক্ষণ চাহিয়াছিলাঁম | হঠাৎ যেন 
ভয় হইল-_দরজ। খুলিয়া বাহিরে আসিয়া পড়িলাম।” কোন্‌ এক 
দিব্য পুরুষ যেন তাহার উপর লক্ষ্য রাখিতেছেন। 


বালক নরেনের নিদ্রার ভঙ্গিটিও বড় অদ্ভূত। উপুড় হইয়া তাহার 
শয়নের অভ্যাস। নিদ্রা আকর্ষণের সময়ে, বহিজ্জগতের চেতনা 
ধীরে ধীরে কমিয়া আসে, আর সঙ্গে সঙ্গে দেখা দেয় এক অলৌকিক 
অন্ুভূতি। দেখেন, আলোকোজ্জল পথ বাহিয়! একটি দিব্য বালক 
একটি গোলাকার জ্যোতির্ময় পিণ্ড ঠেলিয়া নিয়া তাহার দিকে 
অগ্রসর হইতেছে । এই জ্যোতি-গোলক ক্রমে তাহার ভ্রমধ্যে 
আসিয়া স্থির হয়, তারপর জ্যোতির রাশি অজস্র ধারায় উহ! হইতে 
ঝরিয়া ঝরিয়। পড়ে । এই দিব্য আলোক ধারায় তলাইয়া গিয়া 
অতঃপর ধীরে ধীরে সে নিদ্রায় ঢলিয়া পড়ে । 

নরেনের নিজের কিন্তু ইহ! বিস্ময়কর মনে হইত না। ভাবিতেন, 
এ তো সকলেরই নিন্দার অভিজ্ঞতা । শ্রীরামকৃষ্ণ উত্তরকালে এই 


১৪ 


২১০ ভারতের সাধক 
অনুভূতির কথা শুনিয়া বলিয়াছিলেন, “এটা যে ধ্যান-সিদ্ধের 
লক্ষণ গো !”১ 

নরেনের তখন চৌদ্দ বৎসর বয়স, রায়পুরে পিতার সঙ্গে বায়ু 
পরিবর্তনে আসিয়াছেন। একদিন একাকী গো-শকটে বিন্ধ্য পাহাড় 
দিয়া যাইতেছেন। এখানে হঠাৎ তাহার এক অলৌকিক অভিজ্ঞতা 
হয়। পাহাড়ের গায়ে তৈরী হইয়াছে একটি মৌমাছির চাক। সে 
দিকে হঠাৎ দৃষ্টি পড়িতেই অন্তরে জাগিয়া উঠে এক অভূতপূর্ব 
আনন্দের শিহরণ | উত্তরকালে স্বামীজী নিজে এ সম্বন্ধে বলিয়াছেন, 
“বিস্ময়ে মগ্ন হইয়া সেই মক্ষিকা রাজ্যের আদি অন্তের কথা 
ভাবিতে ভাবিতে মন জগৎ-নিয়ন্তা ঈশ্বরের অনস্তু উপলব্ধিতে 
এমনভাবে তলাইয়া গেল যে, কিছুকালের জন্য বাহ্য-সংজ্ঞার 
লোপ হইল। কতক্ষণ যে এভাবে গো-যানে পড়িয়াছিলাম, স্মরণ 
হয় না। যখন পুনরায় চেতনা হইল তখন দেখিলাম উক্ত স্থান 
অতিক্রম করিয়া অনেক দূরে আসিয়া পৌছিয়াছি।” প্রথম 
জীবনে নরেনের ধ্যানাবেশের ইহা এক অপুর্ব নিদর্শন 


১৮৭৯ সালে নরেন্দ্রনাথ এনট্রান্স পাস করিয়া কলেজে ঢুকিলেন | 
ব্যক্তিত্ব, মেধা ও প্রাণশক্তি তাহার প্রচুর, তাই ক্লাসের ছেলেদের 
নেতা হইয়া উঠিতে দেরী হইল না । অধ্যাঁপকেরাঁও তাহাকে চিনিয়া 
নিলেন এক অসাধারণ ছাত্র বলিয়। | জেনারেল এসেম্বলীতে তখন 
প্রতিভাবান ছাত্রের অভাব ছিল না| ব্রজেন্দ্রনাথ শীলও তখন 
এখানেই পড়িতেন, নরেন্দ্রনাথের এক ক্লাস উপরে । একবার এক 
বিতর্কসভায় নরেনের উপর খুসী হইয়া দর্শনবেত্তা অধ্যক্ষ হেষ্টি সাহেব 
বলেন, “এই তরুণ দর্শনশান্ত্রের এক প্রতিভাধর ছাত্র। আমার 
মনে হয়, জার্মানী ও ইংলগ্ডের বিশ্ববিগ্ভালয়েও এর মত একটি ছাত্র 
খুঁজে পাওয়া যাবে না।৮ 


১ প্রমথ বস্তু: স্বামী বিবেকানন্দ, ১ম খণ্ড 


স্বামী বিবেকানন্দ ২১১ 


নরেন তখনও এফ-এ পরীক্ষা দেন নাই । কিন্তু ডেকার্ট, হিউম ও 
বেন-এর সুক্ষ দার্শনিক তত্ত্ব তিনি পড়িয়া ফেলিয়াছেন। ডারুইন ও 
স্পেন্সারের চিন্তাধারার সহিতও তাহার পরিচয় নিবিড়। পাশ্চাত্য 
দার্শনিকদের যুক্তিবাদ ও বিচার বিতর্কের মধ্যে সত্যের প্রকৃত পথটি 
তিনি খুঁজিয়া পাইতেছেন না। দিক্ভ্রান্ত পথিকের মত অবস্থা 
তাহার । 

বাংলায় সংস্কার আন্দোলন চলিতেছে প্রায় সাত বৎসর যাবৎ । 
রামমোহনের ধর্ম দেবেন্দ্রনাথ ও কেশবের দ্বারা কিছুটা রূপান্তরিত | 
নৈতিক জীবনের দৃঢ় আদর্শ ও সমাজজীবনে আত্মপ্রকাশ করিতেছে । 
কিন্ত তাহাতে নরেনের প্রাণের পিপাসা মিটিতেছে কই? অধ্যাত্ম- 
সাধনার রসে জীবনের শু্কতরু মুঞ্জরিত হইয়া উঠে, প্রত্যক্ষ অনুভূতির 
মধ্য দিয়া সাধকের প্রাণে আসে পরম শান্তি | কই সে শান্তি তো 
পাওয়া যাইতেছে না? 

পাশ্চাত্য দর্শনের বিচার-বিশ্লেষণে নব্য শিক্ষিত নরেন দিশেহারা। 
ব্ৰাহ্মসমাজের ছায়াতলে আসিয়া দীড়াইলেন, ভাবিলেন, শাশ্বত 
সত্যের সন্ধান এবার হয়তো মিলিবে, কিন্তু কোথায় তাহা? সংশয় 
জাগে মনে, ঈশ্বর কি সত্যই আছেন? জীবন পথের শেষে অমৃত 
কুম্তটি হাতে নিয়া যে জীবনপ্রভু প্রসন্ন মধুর হাসি হাসেন, তিনি কি 
শুধু কবির কল্পনা? 

সন্দেহ সংশয় যাহা কিছু আন্ুক না কেন নরেন্দ্র কিন্ত ব্যবহারিক 
জীবনের পবিত্রতা, বিশুদ্ধতা, একই ভাবে রক্ষা করিয়া যাইতেছেন | 
শুভ সংস্কার নিয়া তিনি জন্মিয়াছেন। বড় হইয়াও উচ্চতর প্রেরণায় 
তিনি উদ্ধ দ্ধ_ত্যাগী সাধকের জীবনই যাপন করিতেছেন । 

সংশয় ও বিচার বুদ্ধির গহন অরণ্যে কিন্তু এক দিব্য অনুভূতি 
মাঝে মাঝে ক্ষুরিত হইয়া উঠে। ধ্যান করিতে যখন বসেন, তখন 
তো কোন অবিশ্বাস অসন্তোষের ছায়াপাত অন্তরে হয় না? স্বচ্ছন্দ 
ধ্যানাবেশে তিনি অন্তলন হইয়া যান। 

প্রায়ই একটা জ্যোতিপুঞ্জ আবিভূতি হয় আর তাহার নয়ন 
সমক্ষে এক ত্রিভুজ যন্ত্রের অপরূপ ছবি রচনা করে । অজানা আনন্দে 
নরেন্্রনাথের হৃদয় রসায়িত হইয়া উঠে। ভাবেন, এ কোথাকার 
ইঙ্গিত? অতীন্দ্িয়লোকের অন্তরালে তবে তো তাহার জীবন-প্রভু 
বিরাজ করিতেছেন। কিন্তু কে তাহাকে এই পরমধন মিলাইয়া 
দিবে? অন্তর মথিত করিয়া প্রশ্ন উঠিতে থাকে, কোথায় সেই 
সত্যত্রষ্টা মহাপুরুষ যিনি ভগবৎ সাক্ষাৎকার করিয়াছেন, অভীগ্সিত 
পথে তাহাকে যিনি চালনা করিবেন? 


১৮৮০ খৃষ্টাব্দের নবেম্বর মাস। শিমুলিয়া পল্লীতে একটি ক্ষুদ্র 
আনন্দোৎসবের ব্যবস্থা হইয়াছে । নরেনের প্রতিবেশী সুরেন্দ্রনাথ 
মিত্র পরম ভক্তিভরে দক্ষিণেশ্বরের শ্রীরামকৃষ্ণকে নিয়! আসিয়াছেন। 
ভক্তি সঙ্গীত গাওয়া হইবে, তাই নরেনের ডাক পড়িল। নরেন 
যেমন নানা বৈঠকে ঘুরিয়া বেড়ান_তেমনই আনিয়া উপস্থিত। 
তাহার কণ্ঠে গান শুনিয়া. পরমহংসদেবের আনন্দের অবধি নাই। 
সন্সেহে নিকটে ডাকিয়া এই প্রিয়দর্শন যুবকের দেহলক্ষণ মিলা ইয়া 
দেখেন। পরিচয় গ্রহণের পর আমন্ত্রণ জানান, “দক্ষিণেশ্বরে একবার 
যেয়ো, কেমন ?” 

এফ, এ পরীক্ষার ব্যস্ততায় কয়েক মাস নরেন দক্ষিণেশ্বরের কথা 
ভুলিয়াই ছিলেন| আত্মীয় রাম দত্ত ও প্রতিবেশী স্থুরেক্দ্নাথ 
ঠাকুরের তক্ত। তাহাদের কথায় সেদিন ঠাকুরের কথা মনে পড়িল, 
কয়েকজন বন্ধুসহ দক্ষিণেশ্বরে উপস্থিত হইলেন ৷ 

উত্তরকালে রামকৃষ্ণ এই এঁতিহাসিক সাক্ষাতের বিবরণ দিয়াছেন 
দেখলাম, নরেনের নিজের দেহের দিকে কোনই লক্ষ্য নেই। 
মাথার চুল ও বেশভূষোর বাহার নেই। বাইরের কোন জিনিষেই 
ইতর সাধারণের মত আট নেই। সবই যেন আল্গা । চোখ দুটো 

দেখে মনে হয়, ওর মনের অনেকটা কে যেন ভেতর থেকে টেনে 
রেখেছে । মনে হল, বিষয়ী লোকের জায়গা কলকাতায় এতবড় 
সত্বগুণী আধার থাকাও সম্ভব!” 
ঠাকুর রামকৃষ্ণের সম্মুখে নরেন উদাস স্থুরে গান ধরিলেন__ 
মন চল নিজ নিকেতনে, 
সংসার বিদেশে বিদেশীর বেশে 
ভ্রম কেন অকারণে ? 
বিষয় পঞ্চক আর ভূতগণ 
সব তোর পর কেহ নয় আপন, 
পর প্রেমে কেন হয়ে অচেতন 
ভুলেছ আপন জনে? 
নিজের অজ্ঞাতসারে এ কি গান নরেন গাহিলেন? যাহার 
কাছ হইতে আসিয়াছেন, যাহার কাছেই আবার ফিরিতে হইবে, 
এ যে সেই পরমাত্মীয় পরমাত্মার কথা | 
সেই পরমাত্মারই আনন্দধন ঠাকুর রামকৃষ্ণ এখানে বসিয়া 
আছেন। ঠাকুরকে নরেন সেদিন চিনেন নাই, কিন্তু ঠাকুর নরেনকে 
তখনি চিনিয়াছেন। মন প্রাণ ঢালিয়া নরেন গাহিলেন-__-আর ঠাকুর 
ততক্ষণে হইয়াছেন ভাবাবিষ্ট। ক্রমে বাহাজ্ঞান তাহার তিরোহিত 
হইল । 
নবপরিচিত রামকৃষ্ণ সেদিন “আপনজনের" মতই তাহার সহিত 
ব্যবহার করিলেন। লৌকিক জীবনের চেনা-পরিচয়ের উদ্দে, জন্ম- 
জন্মান্তরের যোগন্ুত্রে গাথা রহিয়াছে এই আত্মীয়তার বোধ । 
নরেনকে হাতছানি দিয়! ঠাকুর উত্তরের বারান্দায় নিভৃত স্থানে 
নিয়া যান। দুই নয়নে দরবিগলিত প্রেমাশ্রর ধারা | ঘনিষ্ঠ 
স্থহৃদের মত বলিতে থাকেন “এত দিন পরে আসতে হয়? আমি 
যে এতকাল অপেক্ষা করে আছি, তা ভাবতে নেই? বিষয়ী লোকের 


২১৪ ভারতের সাধক 
বাজে কথা শুনতে শুনতে আমার কান ঝলসে যাচ্ছে । প্রাণের 
কথা বলতে ন! পেয়ে পেট ফুলে গেল!” 
তারপর ঠাকুরের অবিশ্রান্ত কান্ন।। নরেন তে বিস্ময়ে হতবাক্‌। 
আবার এই উন্মাদ ব্রাহ্মণ হাত জোড় করিয়া, তাহাকে সাশ্রুনয়নে 
বলিতেছেন, “জানি, জানি প্রভু, তুমি সেই খষি, জীবের দুর্গীতি 
দূর করতে তুমি এসেছ !” 
বিশ্বনাথ দত্তের পুত্র, ব্রান্মসমাজের সভ্য, আধুনিক শিক্ষা-দীক্ষায় 
উদ্ধ দ্ধ তরুণকে এই ব্রাহ্মণ কি বলিতে চাহিতেছেন? যেন কোন্‌ 
এক প্রচ্ছন্ন দেবতার উদ্বোধনের জন্য তাহার এই আকুতি । অথবা 
এট। কল্পনা বিলাস? নরেনের চিন্তাধারা বিপর্যস্ত হইয়া যায় ! 
ঠাকুর ক্ষণকাল পরেই নিজের ঘরে ছুটিয়া যান। কিছু মাখন 
মিছরি ও সন্দেশ আনিয়া নরেনকে স্বহস্তে খাওয়াইয়া দিতে থাকেন। 
নরেন তাহার সঙ্গীদের সহিত এসব ভাগ করিয়া খাইতে উৎসুক 
কিন্তু তাহা শুনে কে? 
রামকৃষ্ণ স্েহমাখ! স্বরে বলেন, “ওরা খাবে এখন | তুমি আগে 
খেয়ে নাও |” 
সবট! ভোজন করাইয়া ঠাকুর হাত ধরিয়া অনুনয় করিতে 
থাকেন, “বল শিগ্‌গীর আর একদিন এখানে আসবে, একলাটি 
আমার কাছে আসবে!” নরেনকে কথা দিতেই হয়। তারপর 
সঙ্গীদের কাছে ফিরিয়| গিয়া তিনি হাফ ছাঁড়েন। 
নরেনের অন্তরে তখন চিন্তার ঝড় বহিতেছে। এই ব্রাহ্মণ কি 
উন্মাদ? আর তাই বা কি করিয়া হয়? ঈশ্বরের জন্যই তো! সর্ববন্ব 
ছাড়িয়াছেন। উত্তরকালে তিনি বলিয়াছেন, “নির্ববাক হইয়া! ভাবিতে 
লাগিলাম, উন্মাদ হইলেও ঈশ্বরের জন্য এরূপ ত্যাগ জগতে খুব কম 
লোকই করিতে সক্ষম। উন্মাদ হইলেও এ ব্যক্তি মহাপবিত্র, 
মহাত্যাগী এবং এজন্য মানব হৃদয়ের অদ্ধা, পূজা ও সন্মান পাইবার 
যথার্থ অধিকারী। এরূপ ভাবিতে ভাবিতে সেদিন তাহার চরণ 

বন্দনা ও তাহার নিকটে বিদায় গ্রহণপূর্ব্বক কলিকাতায় ফিরিয়! 
আসিলাম ৷” 

নরেন চলিয়া গেলে ঠাকুরের কি অবস্থা? তাহার নিজের বর্ণনায়, 
“নরেন চলে গেলে, তাকে দেখবার জন্যে প্রাণের ভেতরটা চব্বিশ 
ঘণ্টা এনন ব্যাকুল হয়ে রইল যে বলবার নয়। সময় সময় এমন 
যন্ত্রণা হত যে মনে হত বুকের ভেতরটা যেন কে গামছা নিংড়ানোর 
মত জোর করে নিংড়াচ্ছে। নিজেকে তখন সামলাতে পারতুম না। 
ঝাউতলায় নিজ্জনে গিয়ে ডাক্‌ ছেড়ে কাদতুম,_ওরে তুই আয়রে, 
তোকে না দেখে আর থাকতে পারছিনা |” 

এ আহ্বান আত্মার আত্মীয়ের । এ আহ্বান ঈশ্বরীয় কর্ম্মযজ্ঞের ৷ 
এ অমোঘ আহ্বান নরেনকে চুম্বকের মত ধীরে ধীরে আকর্ষণ 
করিয়া আনিয়াছিল। 

মাসখানেক পরে নরেন আবার দক্ষিণেশ্বরে আসিলেন। রামকৃষ্ণ 
একাকী তক্তাপোষের উপর বসিয়৷ আছেন। নরেনকে দেখিয়াই 
তিনি আনন্দে অধীর | পরম স্সেহে শয্যার এক পাশে তাহাকে 
বসাইলেন। ইহার পরই একেবারে ভাবাবিষ্ট। কিছুক্ষণ অস্ফুটন্বরে 
কি বলিতে বলিতে নরেনের কাছে আসিয়! দক্ষিণ পদ দিয়া তাহাকে 
স্পর্শ করিলেন। সঙ্গে সঙ্গে ঘটিল নরেনের দিব্য ভাবান্তর | 

তিনি নিজেই ইহ! বিবৃত করিয়াছেন, “আমার এক অপূৰ্ব্ব 
উপলব্ধি উপস্থিত হইল। চাহিয়া দেখিতে লাগিলাম, দেয়ালগুলির 
সহিত গৃহের সমস্ত বস্তু বেগে ঘুরিতে ঘুরিতে কোথায় লীন হইয়৷ 
যাইতেছে এবং সমগ্র বিশ্বের সহিত আমার আমিত্ব যেন এক সর্বব- 
গ্রাসী মহাশূন্যে একাকার হইতে ছটিয়া চলিয়াছে! তখন দারুণ 
অন্ধে অভিভূত হইয়া পড়িলাম, মনে হইল-_আমিত্বের নাশেই 
মরণ, সেই মরণ সম্মুখে, অতি নিকটে! সামলাইতে না পারি 
চীৎকার করিয়া বলিয়া উঠিলাম ওগো তুমি St 

? হাস আমায় একি করলে, 


আমার যে বাপ মা আছেন! অদ্ভুত পাগল আমার একথা শুনিয় 


২১৬ ভারতের সাধক 
খল্খল্‌ করিয়া হাঁসিয়৷ উঠিলেন, এবং হস্তদ্বারা আমার বক্ষ স্পর্শ 
করিতে করিতে বলিতে লাগিলেন, “তবে এখন থাকৃ। একবারে 
কাজ নেই, কালে হবে 1৮৯ 

ইহার পরই নরেন্দ্র আত্মসন্িৎ ফিরিয়া পান। স্থির হইয়া তিনি 
ভাবিতে থাকেন, এই উন্মাদ ব্রাহ্মণের মধ্যে কোন্‌ বিরাট শক্তি 
বিরাজিত? নরেনের স্থায় স্বাতন্থ্যবাদী, দূঢচেতা, বিচারশীল যুবকের 
ইচ্ছাশক্তিকে অবলীলায় ইনি চূর্ণ করতে পারেন। শুধু তাহাই নয়, 
একতাল কাদার মত উহাকে ছানিয়! স্বেচ্ছামত রূপ দান করিতেও 


তিনি সক্ষম৷ দিব্যশক্তিসম্পন্ন এমন মানুষকে পাগল বলিয়া! উড়াইয়া 
দেওয়াই বা যায় কি করিয়া ? 


আর এক দিনের অলৌকিক অভিজ্ঞতাও অনুরূপ । দক্ষিণেশ্বরে 
যদু মল্লিকের বাগানে ঠাকুর ও নরেন সেদিন বেড়াইতেছেন। 
কিছুক্ষণ পর ঠাকুর ধ্যানবিষ্ট হইয়া পড়েন| তারপর অকস্মাৎ 
নরেন্্রকে স্পর্শ করামাত্র তাহার সংজ্ঞা লোপ পায়। 

বাহাজ্ঞান ফিরিয়া আসিলে নরেন দেখেন, রামকৃষ্ণ তাহার বক্ষে 
মৃছ্ুভাবে হাত বুলাইতেছেন, আননখানি তাহার দিব্য আনন্দের 
আভায় সমুজ্জল । 

এই দিনকার বাহুজ্ঞান লোপের অবস্থায় নরেনের সহিত ঠাকুর 
রামকৃষ্ণের এক অলৌকিক প্রশ্নোত্তর চলিয়াছিল। অতীন্দিয় 
রাজ্যের এ কথোপকথনের সারমর্ম ঠাকুর উত্তরকালে ভক্তদের কাছে 
নিজেই বর্ণনা করিয়াছিলেন | 

বিলুপ্ত-সংজ্ঞা নরেনকে সেদিন তিনি তাহার স্বরূপ ও পরিচয় 
জিজ্ঞাসা করেন। কোথা হইতে, কেন সে আসিয়াছে এবং কোন্‌ 
কম্মসাধনের দায়িত্ব তাহার, এই প্রশ্নও তাহাকে করা হয়। নরেন 
যথাযথ উত্তর প্রদান করেন। ঠাকুর বলিতেন, “এ থেকেই 
জেনেছিলাম, নরেন যেদিন জানতে পারবে সে কে, সেদিন আর 

৯. স্বামী সারদানন্দ ঃ লীলাপ্রস্গ, ৫ম খণ্ড 

ইহলোকে থাকবে না। দৃঢসঙ্কল্ল সহায়ে যোগমার্গে সে তার দেহ 
ত্যাগ করে চলে যাবে । নরেন যে ধ্যানসিদ্ধ মহাপুরুষ !” 

ঠাকুরের দিব্য দেহের এতটুকু স্পর্ণ, তার ফলেই একি বিচিত্র 
অধ্যাত্ম-অন্গভূতি! নরেন ভাবিতে থাকেন, তবে কি. এই মহী- 
সাধকের করুণা সম্পাতে অসম্ভবও সম্ভব হয়? মানুষের জন্ম- 
জন্মান্তরের সংস্কাররাশি হয় অপস্থত ? তাহার নিজ দেহের গবেষণা- 
গারেই যে ইহার কিছুট। সত্যতা প্রমাণিত হইয়াছে। 

এই সঙ্গে যুক্তিবাদী মনের নানা সন্দেহও দেখা দেয়। এই 
দিব্যকান্তি ব্রাহ্মণ কোন সম্মোহন বিদ্যা আয়ত্ত করে নাই তো? 
নরেনের আত্মবিশ্বাসের মূলে এক প্রচণ্ড আঘাত লাগে । স্থির 
করেন,_বেশ কিছুদিন খু'টিয়া খুটিয়া না দেখিয়া, পরীক্ষা-নিরীক্ষা 
না চালাইয়া রামকৃষ্ণকে তিনি গ্রহণ করিবেন না । 

ঠাকুর কিন্তু দিব্যদৃষ্টি বলে জানিয়! বসিয়। আছেন, নরেন 
তাহারই বাণীবাহ, তাহার এশী নির্দিষ্ট লীলার সে প্রধান পরিকর । 
নরেন যে তাহার চোখে এক সহত্রদল কমল-_কবে এটি ফুটিয়া 
উঠিবে রঙে রসে সৌগন্ধে, এ জন্যই যে তিনি প্রতীক্ষমান। একথা 
মাঝে মাঝে লোকের কাছে প্রকাশ করিয়াও বসেন | 


একদিন দক্ষিণেশ্বরে কেশব সেন ও বিজয়কৃষ্ণ প্রভৃতি পরিবৃত 
হইয়। রামকৃষ্ণ ধর্মকথা কহিতেছেন | সহসা ভাবাবিষ্ট হইয়া কেশব, 
বিজয় ও নরেনের দিকে তাকাইতে লাগিলেন। কি যেন তিনি 
ইহাদের মধ্যে খুঁজিতেছেন। 

সভা ভাঙ্গিয়া গেলে কহিলেন, “দেখলাম, কেশবের ভেতরে 
একটা শক্তি, যার ফলে সে জগৎ বিখ্যাত হয়েছে। আর নরেনের 
ভেতর সেরকম আঠারোট। শক্তি বর্তমান । আবার দেখলাম 
কেশব ও বিজয়ের হৃদয়ে প্রদীপের মত জ্ঞানালোক জলছে, কিন্ত 


২১৮ ভারতের সাধক 
নরেনের দিকে চেয়ে দেখি__-তার ভেতরে জ্ঞান স্বর্য্য উদিত হয়ে 
রয়েছে। মায়। মোহের লেশ পর্য্যন্ত নেই৷” 

নরেন চমকিয়। উঠেন। প্রতিবাদ করিয়া বলেন, “মশাই কি সব 
বলছেন ? লোকে যে আপনাকে উন্মাদ বলবে । কোথায় জগদিখ্যাত 
কেশব ও মহামন! বিজয়কৃষ্ আর কোথায় আমার মত এক নগণ্য 
ছোড়া !” - 

ঠাকুর অসহায়ের মত উত্তর দেন, “কি করবো রে, তুই কি ভাবিস 
যে আমি এসব বলেছি। মা যে আমাকে সমস্ত দেখালেন, তাই তো 


বল্লুম। মা তে| আমাকে সত্য বই মিথ্য। কখনে। দেখাননি, তাই তো 
আমি একথা বলেছি ।” 


তেজন্বী, তর্কবিশারদ নরেন সহজে ছাড়িবার পাত্র নহেন। 
বলিয়া বসেন, “ওসব অতীন্দ্ৰিয় রপ-টুপ, ম! কালীর দর্শন, নির্দেশ, 
আপনার নিজের মাথার খেয়াল। দেহ-বিজ্ঞান বলছে, আমাদের 
ইন্ড্িয়ের বিকার অনেক সময় আমাদের প্রতারিত করে।” 

ঠাকুর যেন ছোট বালকটি, ভীত হইয়া ভাবেন__তাই তে! 
সত্যনিষ্ঠ নরেন তাহাকে ভুল বুঝাইতে যাইবে কেন? 

মা জগদস্বার নিকট সব কিছু জিজ্ঞাস! করিয়া তবে তিনি আশ্বস্ত 
হন। বলিতে থাকেন, “মা আমাকে বলে দিলেন, ওর (নরেনের ) 
কথা শুনিস কেন? কিছুদিন পরে ও সব কথাই সত্য বলে মানবে !” 

তরুণ ভক্তদের কথা উঠিলেই রামকৃষ্ণ নরেনের প্রশংসায় পঞ্চ- 
মুখ। বলেন, “নরেনের মত একটি ছেলেও দেখতে পেলুম না । 
যেমন গাইতে বাজাতে, তেমনি লেখাপড়ায়, তেমনি বল্তে-কইতে, 
আবার তেমনি ধর্ম বিষয়ে। সে রাতভোর ধ্যান করে, ধ্যান করতে 
করতে সকাল হয়ে যায়, হস থাকে না !__আমার নরেনের ভেতর 
এতটুকু মেকি নেই। বাজিয়ে দেখ টং টং করছে। আর সব 
ছেলেদের দেখি, যেন চোখ-কান টিপে কোনও রকমে ছু-তিনটে পাস 
করছে, ব্যস্ত এই পধ্যস্ত। এ করতেই যেন তাঁদের সব শক্তি 


স্বামী বিবেকানন্দ ২১৯ 


বেরিয়ে গেছে। নরেনের কিন্তু তা নয়_হেসে খেলে সব কাজ 
করে, পাস করাটা যেন তার কাছে কিছুই নয়! সে ব্রাহ্ম সমাজেও 
যায়, সেখানে ভজন গায়, কিন্ত অন্য সকল ত্রান্মের মতন নয়__সে 
যথার্থ ব্ৰহ্মজ্ঞানী । ধ্যান করতে বসে তার জ্যোতি দর্শন হয়। 
সাধে কি তাকে ভালবাসি !” 

নরেনের সম্বন্ধে ঠাকুরের বড় সহজ প্রত্যয় । প্রায়ই বলেন, 
“ও খাপ খোলা তলোয়ার, ও অখণ্ডের ঘর, ধ্যানসিদ্ধ ঝৰি |» 

নিজের আচার-ব্যবহারেও এই তরুণ ভক্তের অসামান্ততাকে 
সকলের সামনে ফুটাইয়া তুলেন। দক্ষিণেশ্বরের বণিক সম্প্রদায়ভুক্ত 
অনেক ভক্ত যাওয়া-আসা করিত, ঠাকুরের জন্য নিয়! যাইত ফলমূল 
মিষ্টি। এই সব সকাম নিবেদনের বস্তু ঠাকুর নরেনকেই খাইতে 
দিতেন। বলিতেন, “ওর কোন হানি হবে না।৮ 

নরেন ব্যক্তিম্বাতন্ত্যবাদী, বাহ্বাস্ফোট তাহার বড় কম ছিল না । 
একদিন ভক্তমণ্ডলী পরিবৃত ঠাকুরের সম্মুখে আসিয়া দর্পভরে বলেন, 


“মশায়, আজ হোটেলে, সাধারণে যাকে অখাদ্য বলে তাই খেয়ে 


এসেছি ।” ঠাকুর এ কথায় গুরুত্ব না দিয়! উত্তর দেন, “ওরে তোর 
ওতে দোষ লাগবে না। শোর গরু খেয়ে যদি কেউ ভগবানে মন 
রাখে, তা হবিষান্নের তুল্য, আর শাকপাত। খেয়ে যদি কেউ বিষয় 
বাসনায় ডুবে থাকে তবে তা শোর গরু খাওয়ারই সমান ৷” 

সমাগত ভক্তদের দিকে চাহিয়া বলিতেন, “নরেনের ব্যতিক্রমে 
দোষ নেই|। ওর ভেতরে জ্ঞানাগ্লি সব সময়ে জলছে, আহারের 
সব রকম দোষকে ভন্ম করে দিচ্ছে। এসব অনাচারে ওর মন 
কলুষিত হবে না ।” 

তার পর সকলের বিস্ময় উৎপাদন করিয়! ঠাকুর এই চিহ্নিত ভক্ত 
সম্বন্ধে বলেন, “ও জ্ঞান-খড়গ সহায়ে মায়াময় সব বন্ধনকে খণ্ড বিখণ্ড 


করে ফেলেছে। মহামায়া তাই তে। ওকে নিজের আয়ত্তে আনতে 
পারছে না I” 


২২০ ভারতের সাধক 


নরেন কিন্তু মনের দ্বিধাদ্ন্ মতবিরোধ সবকিছু সকলের সাক্ষাতে 
স্পষ্টভাবে ব্যক্ত করেন। শুধু তাহাই নয়, তাহার তীব্র শ্লেষে, যুক্তি 
আর বাক্যবাণে সকলে জজ্গরিত হন। 

_ নরেন সাধারণ ব্রাহ্ম সমাজের সদস্ত, নিয়মিত প্রার্থনায় সেখানে 
যোগ দেন। ঠাকুরের সাকার আরাধনা, তাঁহার অদ্বৈত উপলব্ধির 
কথা, স্বেচ্ছামত হাসিয়া উড়াইয়া দেন। রামকৃষ্ণের কিন্তু তাহার এই 
ভাবী উত্তরসাধকের উপর স্থির বিশ্বাস। এই রাজকীয় শিকারকে, 


লক্ষ্যবস্তু এই সিংহকে, আয়ত্তে আনার সুযোগের প্রতীক্ষা তিনি 
করিতেছেন। 


শীঘ্রই এক আকন্মিক ঘটনায় তাহার ও নরেনের সম্পর্ক নিকটতর 
হইল | নরেন ত্রান্ম-সমাজ হইতে বিচ্ছিন্ন হইয়া পড়িলেন। 

নরেন কিছুদিন দক্ষিণেশ্বরে আসিতেছেন নাঁ। ঠাকুর তাঁহার 
অদর্শনে অধীর । তাই এক রবিবার তাহার সহিত সাক্ষাতের জন্য 
গা সাধারণ ত্রান্ম-সমাজে গিয়া তিনি উপস্থিত। রামকৃষ্ণের 
সংস্পর্শে আসিয়া কেশব, বিজয়, চিরঞ্জীব, প্রভৃতি ব্রাহ্ম-নেতাদের 
পরিবর্তন ঘটিয়াছে।১ শিবনাথ প্রভৃতি একদল ব্ৰাহ্ম আচাৰ্য্য তাই 
তাহার সংশ্রব তেমন পছন্দ করিতেছেন না| তাহার সংস্পর্শ যথা- 
সম্ভব এড়াইয়া চলিতেই তাহারা চান | কিন্তু আগ্রহাকুল রামকৃষ্ণের 
এতকিছু ভাবিবার অবসর কোথায়? নরেনের খোঁজে, বৎসহার! 
গাভীর মত সেদিন তিনি সমাজগৃহে আসিয়। উপস্থিত | 

সমাজ মন্দিরে ঢুকিয়াই ঠাকুর ভাবাবিষ্ট। দেহ রোমাঞ্চিত, পা 
ছুটি টলিতেছে। এই অবস্থায় বেদীর দিকে অগ্রসর হইলেন । 
নরেন্দ্র প্রতি রবিবারে সমাজ-গৃহে আসেন । সেদিনও উপস্থিত । 

কেন আসিয়াছেন, বুঝিতে তাহার বিলম্ব হইল না । 
> মাক্স্‌ মূলের : রামক্ষ্চ_হিজ্‌ লাইফ, এণ্ড সেইংস্‌ 


স্বামী বিবেকানন্দ ২২১ 


বেদীর আচার্য বা আর কোন ব্রাহ্ম নেতাই কিন্তু ঠাকুরকে 
অভ্যর্থনা জানাইলেন না। শিষ্টাচার বজ্জিত এক বিরূপ পরিবেশ । 
ঠাকুরের কিন্তু কোন হু'সই নাই, অচিরে সমাধিস্থ হইয়া পড়িলেন। 
কৌতুহলী জনতার ভীড় এড়ানোর জন্য মন্দিরের গ্যাসের আলোক 
নিভাইয়া দেওয়া হইল। অভিকষ্টে ঠাকুরকে নিয়া নরেন মন্দির 
হইতে নিক্রান্ত হইলেন, উপনীত হইলেন দক্ষিণেশ্বরে | 

তাহার সহিত সাক্ষাতের জন্যই ঠাকুরের এই অপমান বরণ ! 
নরেনের মর্মে এ ঘটনাটি তীক্ষভাবে বিদ্ধ হইল | ভালবাসা উপলব্ধির 
সঙ্গে সঙ্গে ক্রোধও কম হয় নাই। রামকৃষ্ণের এই দুর্ব্বলতার জন্য 
তাহাকে তীব্র ভাষায় তিরস্কার করিলেন। তারপর ভয় দেখাইয়। 
বলিলেন, “মশাই, শেষটায় এই মায়ার জন্য আপনাকে বিপদে পড়তে 
হবে। পুরাণে আছে, ভরত রাজা হরিণের কথ! ভাবতে ভাবতে 
হরিণ হয়ে যান, আপনারও ভাগ্যে আছে তেমনি পরিণাম ! 

রামকৃষ্ণ যেন জগদস্বার বালক পুত্রটি । বিষণ্ন মনে তখনই মায়ের 
নিকট ছুটিয়া যান। আবার তাহার বাক্যে আশ্বাসিত হইয়া! যখন 
ফিরিয়া আসেন, আননখানি আনন্দের আভায় উজ্জল। স্মিত হাস্তে 
নরেনকে বলিতে থাকেন, “যা শালা ! আমি তোর কথা শুনবো না। 
মাবলে দিলেন,_তুই যে ওকে সাক্ষাৎ নারায়ণ বলে জানিস। 
তাই এত ভালোবাসিস। যেদিন ওর ভেতর সেই নারায়ণকে না 
দেখতে পাবি, সেদিন ওর মুখ দেখতেও পারবি ন!” 

এই দেব-শিশুর কাছে, জগন্মাতার চরণে সমগিত-প্রাণ 
কাছে, নরেন্দ্রনাথকে সেদিন হার মানিতে হইয়াছিল | 

নরেন দক্ষিণেশ্বরে আসিলেই ঠাকুরের আনন্দ উথলিয়া! উঠে। 


মাঝে মাঝে তাহাকে দেখিয়া এমন উদ্দীপনা হয় যে তিনি সমাধিস্থ 
হইয়া পড়েন । 


সন্তানের 


সামনেই বি-এ পরীক্ষা। পড়া তৈরী করার জন্য নরেন কিছুদিন 


হহ ভারতের সাধক 


যাবৎ ব্যস্ত, দক্ষিণেশ্বরে আসিতে পারিতেছেন না। ঠাকুর তাহার 
জন্য অস্থির হইয়া পড়িলেন। একদিন নরেনের সহিত সাক্ষাতের 
জন্য নিজেই কলিকাতায় আসিয়। উপস্থিত। পড়ীশুন। ও ধ্যান- 
ধারণার সুবিধার জন্য নরেন্দ্র তখন তাহার মাতামহীর বাসাবাড়ীর 
এক নিভৃত কক্ষে বাস করিতেছেন। দোতলার এই ক্ষুদ্র ঘরটির 
নামকরণ করিয়াছেন “টং |” একটি ক্ষুদ্র তক্তাপোঁষের উপর মাদুর 
পাতা, চারিদিকে ছড়ানো রহিয়াছে বইখাত।। মেজের একদিকে 
স্তূপ কর! তামাকুর গুল ও ছাই ৷ অপর দিকে তানপুরা ও বীয়া- 
তবলা | ঘরের মালিকের অশান্ত মনেরই এ যেন এক হুবহু 
প্রতিচ্ছবি ৷ 
ঠাকুর নীচ হইতে “নরেন, নরেন? বলিয়া চীৎকার করিতে 
থাকেন। নরেন ছুটিয়া আসিয়া, ঠাকুরকে অভ্যর্থনা করিয়া উপরে 
নিয়া যান। সাশ্রুনয়নে, গদগদ স্বরে ঠাকুর বলিতেছেন, “তুই 
এতদিন যাননি কেন রে? তুই এতদিন যাসনি কেন ?” 
প্রেমলীলার শেষ এখানেই নয়। দক্ষিণেশ্বর হইতে গামছায় 
বাঁধিয়া নরেনের জন্য সন্দেশ আনিয়াছেন। ব্যগ্রভাবে তাহ! খুলিয়া 
বলিলেন, “ধর খাঁ, খা 1৮ 
নেহপূর্ণ স্বরে কহেন, “একটা গান শোন! দেখি, অনেকদিন 
তোর কণ্ঠ শুনিনি ৷” 
বড় অযাচিত এ আগমন আর বড অহেতুক এ কৃপা । নরেন 
অভিভূত হইয়া গিয়াছেন। তানপুর। লইয়া ধীর কণ্ঠে সঙ্গীত শুরু 
করিলেন_- 
জাগ মা৷ কুলকুণ্ডলিনী, 
(তুমি ) ভ্ৰহ্মানন্দ স্বরূপিণী । 
(তুমি) নিত্যানন্দ স্বরূপিণী, 
্রন্ুপ্ত ভুজগাকা রা 
আধার-পদ্ম-বাসিনী | 


স্বামী বিবেকানন্দ 

ঠাকুরের মন তখন ধীরে ধীরে উৰ্দ্ধতর 
ক্ৰমে সমাধিমগ্ন হইয়া পড়িলেন। 

নরেন ঠাকুরের ধরণ-ধারণ আজকাল কিছুটা বুঝিয়া নিয়াছেন। 
ভজন গানের মাধ্যমেই ঠাকুরকে বাহা-জ্ঞানের ভূমিতে অবতরণ 
করাইতে হইবে। তাই গাহিতে লাগিলেন, ‘একবার তেম্‌নি তেম্নি 
তেম্নি করে নাচ মা শ্যামা)” 

ধীরে ধীরে ঠাকুর সহজ অবস্থায় আসেন। তারপর আদরের 
ধন নরেনকে দক্ষিণেশ্বরে নিয়া গিয়া! তবে শান্ত হন। 


স্বার্থগন্ধহীন এই অপাধিব প্রেমের বন্যা দিনের পর দিন যেন 


চেতনায় উঠিয়! যাইত ॥ 


নরেনের জীবনের ভিত্তিমূল শিথিল করিয়া দিতেছে। ইহারই 


উল্লেখ করিয়া! স্বামী বিবেকানন্দ উত্তরকালে বলিতেন, “ঠাকুরের 
এই ভালবাসাই আমাকে চিরকালের মত বাঁধিয়া ফেলিয়াছে। 
একা তিনিই ভালবাসিতে জানিতেন ও পারিতেন_-সংসারের অন্য 
সকলে স্বার্থসিদ্ধির জন্য ভালবাসার ভানমাত্র করিয়া থাকে ।” 


দিব্য প্রেমের চুন্বকাকর্ষণে নরেন ধীরে ধীরে ঠাকুরের অস্তিত্বের 
সহিত মিশিয়া যাইতেছেন। কিন্তু ইহার পরই আসে ঠাকুরের আর 
এক রকম পরীক্ষা । কিছুদিন পধ্যন্ত তিনি নরেনের দিকে মোটেই 
দৃষ্টি দেন না। অহেতুক কপার ধারাটি যেন প্রত্যাহার করিয়া 
নিয়াছেন। নরেন্দ্রকে দেখা মাত্র আগে উল্লসিত হইয়া উঠিতেন। 
এখন আর সেরূপটি দেখা যায় না। ডাকিয়া একবার একটি কথাও 
জিজ্ঞাসা করিতেছেন না । নরেন্দ্রনাথেরও যেন এই তাচ্ছিল্য 
আজকাল তেমন আর কিছু যায় আসে না। পুবর্ববৎ নিয়মিত ভাবে 
ঠাকুরকে গিয়া তিনি দর্শন করেন। তারপর ভক্তদের সহিত 
বাক্যালাপ করিয়াই ফিরিয়া আসেন নিজগৃহে । 

এই অবহেলা ও ওুদাসীন্যের পালা প্রায় একমাস চলিল। 
ঠাকুর একদিন জিজ্ঞাসা করিলেন, “আচ্ছা, আমি তো তোকে ডেকে 


২২৩ 


২২৪ ভারুতের সাধক 


আজকাল একটা কথাও বলি না। তবে তুই এখানে কি করতে 
আসিস্‌ বল্‌ দেখি ?৮ 

নরেন্দ্র অবলীলায় উত্তর দিলেন, “আপনার কথা শুনতে তো 
আসি না। আপনাকে ভালবাসি, সব সময়ে দেখতে ইচ্ছে করে__ 
তাই আসি ৷” 

দু্্ব্য সিংহ এইবার ধরা পড়িয়াছে শিকারীর জাল বেষ্টনীতে 
নরেনের এই অকপট স্বীকারোক্তিতে ঠাকুরের তাই আনন্দের 
অবধি নাই । স্মিত হাস্তে বলিলেন, “আমি তোকে বিড়ে (পরীক্ষা 
করে ) দেখছিলাম__আদর-যত্ব না পেলে তুই পালিয়ে যাস্‌ কিনা; 
তোর মত আধারই এতটা! তাচ্ছিল্য সহ্য করতে পারে |” 


রামকৃ্ষ একদিন দক্ষিণেশ্বরে বসিয়া নরেনকে অদ্বৈত তত্ত্বের 
মর্ম-কথা বুঝাইতেছেন। বলিতেছেন, জীব ও ব্রহ্ম অভেদ | নরেন 
ত্রান্ম-সমাঁজের দ্বার! প্রভাবিত, এমন কট্টর অদ্বৈতবাদের কথায় 
তাহার মন সায় দেয় না। মন্দির চত্বরের এক পাশে প্রতাপ 
হাজরা থাকেন। নরেন সেখানে বসিয়া মাঝে মাঝে গল্পগুজব 
করেন, তামাক খান। কথ প্রসঙ্গে নরেন হাজরার সম্মুখে বসিয়া 
সেদিন বলিতেছেন, “আচ্ছা মশাই, একি কখনো হতে পারে? 
ঘটিটা ঈশ্বর, বাটিট! ঈশ্বর, যা কিছু দু'চোখে দেখছি সকলই ঈশ্বর !” 

হাজরাও এ কথার উপর ব্যঙ্গ করিয়া এক মন্তব্য করেন। 
উভয়ের মধ্যে হাসির রোল উঠে। ঠাকুর তাহার কক্ষে ভাবাবিষ্ট। 
নরেনের হাস্তরব কানে যাইতেই বাহিরে চলিয়া আসেন । নয়ন 
আধ-নিমীলিত, পরনের কাপড়খানি বালকের মত বগলে ধরা । 
নিকটে আসিয়| স্মিত হাস্তে অস্ফুট স্বরে প্রশ্ন করিলেন, “তোর! কি 
বলছিস রে ?” তারপর একটু কাছে থে যিয়া নরেনকে স্পর্শ করিতেই 
ঘটে এক অদ্ভূত কাণ্ড! নরেন সমাধিমগ্ন হইয়া যান । 

এ যেন এন্দ্রজালিকের স্পর্শ ! হাস্ত-পরিহাসরত নরেনের সত্তায় 
বিপ্লব ঘটিয়৷ গেল ! মুহূৰ্তত মধ্যে সমস্ত চেতনার, সমস্ত অস্তিত্বের 
যেন এক বিরাট রূপান্তর সাধিত হইয়া গিয়াছে। সঙ্গে সঙ্গে 
নরেনের উপলব্ধি হইল, ঈশ্বর ভিন্ন বিশ্বত্রন্মাণ্ডে আর কিছুরই কোন 
অস্তিত্ব নাই। এই অপূর্ব দিব্য অনুভুতি জাগ্রত রহিল সারাদিন 
ব্যাপিয়া ৷ 

তারপর বাড়ীতে ফিরিয়া আসিলেও দেখা গেল এই চৈতন্যময় 
অবস্থ। অক্ষুণ্ন রহিয়াছে । আহারে বসিয়া তিনি প্রত্যক্ষ করিতেছেন, 
অন্ন, থালা, পরিবেশনকারী, সব কিছুই সেই এক পরম ব্রন্মেরই 
রূপায়ণ। রাস্তা-ঘাটে, কলেজে সেই একই অভিজ্ঞতা ॥ শুধু দুই 
একদিন নয়, কয়েকদিন এই চিন্ময় অন্গুভূতি সর্ধবসত্তায় ওতপ্রোত 
রহিল । 

স্বামীজী বলিয়াছেন, “যখন আচ্ছন্ন ভাবটা একটু কমে যেত 
তখন জগংটাকে মনে হত স্বপ্ন । হেছুয়া পুকুরে বেড়াতে গিয়ে তার 
চারদিকের লোহার রেলিঙে মাথা ঠুকে দেখতাম, যা সব দেখছি তা 
স্বপ্নময় না বাস্তব । হাত পার অসাড়তার জন্য মনে হত, পক্ষাঘাত 
হবে নাতো? বেশ কিছুকাল এই ভাবের ঘোর ও আচ্ছন্নতার 
হাত থেকে পরিত্রাণ পাই নি। যখন প্রকৃতিস্থ হলাম তখন ভাবলাম 
__এই হচ্ছে অদ্বৈত বিজ্ঞানের আভাস। তবে তো শাস্ত্রে যা লেখা 
আছে, তা মিথ্যে নয়। যেই অবধি অদৈততত্বের ওপর আর সন্দেহ 
জাগে নি।” 

শুদ্ধতম প্রেমের দুর্ভে্ব বেড়াজালে ঠাকুর নরেনকে জড়াইয়া 
ফেলিয়াছেন। এইবার বাস্তব অনুভুতি ও প্রত্যক্ষ দর্শনের মধ্য 
দিয়া ধীরে ধীরে তাহাকে চৈতন্যের তোরণ-দ্বারে উপস্থিত করিয়| 
দিলেন। পরিহাস ও অস্বীকৃতির মধ্য দিয়া স্বাধীনচেতা যুক্তিবাদী 
নরেন তাহার অনুসন্ধান শুরু করিয়াছিলেন। পূর্ণ প্রত্যয়ের মধ্য 
দিয়া ধীরে ধীরে আজ তাহারই ঘটিল আত্মপ্রকাশ ৷ 


১৫ 


২২৬ ভারতের সাধক 
সিংহ এবার এক লক্ষে লক্ষ্যবস্তর উপরে ঝণপাইয়া পড়িয়াছে-_ 
রামকৃষ্ণতত্ব প্রবিষ্ট হইয়াছে নরেনের সর্ব্বসত্তায় । 
নরেনের স্বীকৃতি ও শরণাগতির এক অপুর্ব চিত্র শরৎ মহারাজ 
অঙ্কিত করিয়া গিয়াছেন। ১৮৮৪ সালের শীতকাল । শরৎ ও 
শশীর সহিত হেছুয়ায় বেড়াইতে বেড়াইতে নরেন তাঁহার প্রত্যয়তরা 
মর্শ-কথা উদ্ঘাটন করিলেন। রামকৃষ্ণের এশী নির্দিষ্ট কৰ্ম্মলীলার 
আভাস তখন তিনি পাইয়াছেন। তাহার কৃপাবলে কত শরণাগত 
ভক্তের কত সংস্কার বন্ধন কাটিতেছে, দিব্য আনন্দের অধিকারী 
তাঁহারা হইতেছেন, ইহার অপূর্ব বর্ণনা দিলেন। প্রত্যক্ষ অন্ুভূতি- 
লাভে তিনি নিজেও যে আজ ধন্য । তারপর সজল নয়নে প্রেম 
গদ্গদ স্বরে নরেন গান ধরিলেন-__ 
প্রেমধন বিলায় গোরা রায়, 
চাদ নিতাই ডাকে আয় আয়, 
(তোরা কে নিবিরে আয়!) 
প্রেম কলসে কলসে ঢালে 
তবু না ফুরায়! 
তরুণ সাধকের হৃদয়ের কপাটখানি সেদিন উন্মুক্ত। আপন 
মনে অস্ফুট স্বরে তিনি কহিয়া যাইতে লাগিলেন, “হ্যা, সত্য সত্যই 
তিনি বিলাচ্ছেন। যা! কিছু শ্রেয়, প্রেম বল, ভক্তি বল, জ্ঞান বল, 
মুক্তি বল, গোরা রায় যাকে যা ইচ্ছে তাকে যেন তাই বিলাচ্ছেন। 
কি অদ্ভুত শক্তি !_-রাত্রে বিছানায় শুয়ে আছি, সহসা আকর্ষণ করে 
দক্ষিণেশ্বরে হাজির করালেন_শরীরের ভেতরে যেটা আছে 
সেইটাকে।- তারপর কত কথা কত উপদেশের পর আবার ফিরতে 
দিলেন। সব করতে পারেন__দক্ষিণেশ্বরের গোরা রায় সত্যিই 
সব করতে পারেন |” 
অতীন্দ্রিয়লোকের অভ্যন্তরে, 


পরম চেতনা ও শক্তির মর্ম্মকেন্দ্রে 
মহাসাধক রামকৃষ্ণ সমাসীন। 


তাহার সহিত নরেন্দ্রনাথের পরিচয় 


স্বামী বিবেকানন্দ ২২৭ 


এইবার সাধিত হইতেছে । সেই নিগুঢ় অধ্যাত্মলোকের চমকপ্রদ 
বার্তীরই আভাস তাহার সেদিনকার কথায় ফুটিয়া উঠে। 

সাধনপথের দিগনির্ণয় হইয়াছে__নরেন্দ্র শ্রীরামকৃষ্ণকে তাহার 
জীবনপ্রতুরূপে স্বীকার করিয়াছেন। তাই বুঝি এবার ঠাকুর শুরু 
করিলেন নরেনের পরীক্ষা ও জীবনমন্থন | দারিদ্র্যের পীড়ন আসে 
বার বার। তারপর ঘটে পিতার আকস্মিক মৃত্যু | এই ছুর্দৈবময় 
অধ্যায়ের স্থত্রপাত হয় ১৮৪৪ খুষ্টাব্দের প্রথমভাগে । ইহার কিছুকাল 
আগে নরেন বি, এ, পরীক্ষা দিয়া উঠিয়াছেন। 

পিতা বিশিষ্ট এটনী হইলেও তিনি ছিলেন অমিতব্যয়ী। সঞ্চয় 
দুরের কথা খণের বোঝা-ই কিছুটা রাখিয়| গিয়াছেন। আর সেই 
সঙ্গে রহিয়াছে মা ও কয়েকটি ভাইবোনের খাওয়া পরার দায়িত্ব। 
মাত ও পুত্র সাহসের সহিত এই সংগ্রামে রত হইয়াছেন। যে 
সংসারের মাসিক ব্যয় হাজার টাকা, আজ তাহা ত্রিশ টাকায় 
চালাইতে হইতেছে। কিন্তু এই টাকারই বা সংস্থান কোথায়? 

এই সময়কার সঙ্কটের বাস্তব চিত্রটি উত্তরকালে বিবেকানন্দের 
নিজের ভাষায়ই ফুটিয়া উঠিয়াছে, “মৃতাশৌচের অবসান হইবার পূর্ব্ব 
হইতেই কর্মের চেষ্টায় ফিরিতে হইয়াছিল। অনাহারে নগ্রপদে 
চাকুরির আবেদন হস্তে লইয়া মধ্যাহ্নের প্রখর রৌদ্রে অফিস হইতে 
অফিসান্তরে ঘুরিয়া বেড়াইতাম-_ অন্তরঙ্গ বন্ধুগণের কেহ কেহ ছুঃখের 
দুঃখী হইয়। সঙ্গে থাকিত, কোনদিন থাকিতে পারিত না, কিন্তু 
সর্বত্রই বিফল হইয়া ফিরিতে হইয়াছিল। সংসারের সহিত এই 
প্রথম পরিচয়েই বিশেষভাবে আমার হৃদয়ঙ্গম হইতেছিল, স্বার্থশুন্ত 
সহানুভূতি এখানে অতীব বিরল --দুর্ববলের, দরিদ্রের এখানে স্থান 
নাই। দুইদিন পূৰ্ব্বেও যাহারা আমাকে সাহায্য করিতে পারিলে 
ধন্য হইত, সময় বুঝিয়া তাহারাই এখন আমাকে দেখিয়া মুখ 
বাকাইতেছেন।.'যেদিন বুঝিতাম গৃহে সকলের প্রচুর আহার্ধ্য 
নাই এবং হাতে পয়সা নাই সেদিন মাতাকে ‘আমার নিমন্ত্রণ আছে’ 

বলিয়া! বাহির হইতাম এবং সামান্য কিছু খাইয়া, কোনদিন বা { 


অনশনে, কাটাইয়া দিতাম ৷” ু 

এত কিছু দুঃখ-কষ্ট ও অভাব-অনটনের উপর ছিল জ্ঞাতিদের 
শক্রতা ৷ বাড়ী হইতে উচ্ছেদ করার জন্য তাহারা জোর মামলা শুরু 
করিয়৷ দিয়াছেন। 

এই সব উৎগীড়নের সঙ্গে আছে আর এক ধরণের উৎপাত। 
এক ধনী মহিলার দৃষ্টি আগে হইতেই সুদর্শন তরুণ নরেনের উপর 
পড়ে। সুযোগ বুঝিয়া এবার তিনি লোভ দেখা ইতে থাকেন, তাহাকে 
গ্রহণ করিলে নরেন অচিরে এই অর্থকষ্ট হইতে নিষ্কৃতি লাভ করিতে 
পারেন। নরেন্দ্র কিন্ত ঘৃণাভরে এ প্রস্তাব প্রত্যাখ্যান করেন। 

এক ধনী বন্ধু আমোদ-প্রমোদের জন্য এই সময়ে নরেনকে 
তাহার বাগান বাড়ীতে নিয়! যায়। নরেন গিয়া দেখেন, সুর! এবং 
বারাঙ্গনারও ব্যবস্থা সেখানে রহিয়াছে। সকলে যুক্তি করিয়া 
স্ত্রীলোকটিকে হঠাৎ নরেনের বিশ্রাম-কক্ষে প্রেরণ করে। যুবতীর 
দিকে স্থির দৃষ্টিতে তাকাইয়া তেজন্বী নরেন প্রশ্নের পর প্রশ্ন করিতে 
থাকেন,_কেন সে এই পাপের পথে নামিয়াছে? সত্যকারের সখ 
তাহার জীবনে কখনো মিলিয়াছে কি? 

তারপর তীক্ষ পৌরুষদৃপ্ত কণ্ঠে বলিয়া উঠেন, “বাছা, এই 
ছাইভস্ম দেহটার তৃপ্তির জন্য তো কত কিছু করলে । কিন্তু মৃত্যু কি 
তোমায় ছাড়বে? সে তে ক্রমেই এগিয়ে আসছে। পারের সম্বল 
কিছু করেছ কি? এসব ছেড়ে, ভগবানকে ডাকো ৷” 

রমণী লজ্িতা ও অন্ুতপ্ত। হয়, ফিরিয়া আসিয়া অনুযোগের 
সুরে বলে, “ছিঃ এমন লোকের কাছেও কি আমায় পাঠাতে হয়।” 

সাহস ও অকপটতা নরেনের আজন্ম বৈশিষ্ট্য । বাগানবাড়ী 
হইতে ফিরিয়া আসিয়াই সবাইকে বলিতে থাকেন, “জানো, আজ 


বাগানে গিয়া কত আমোদ-প্রমোদ করে এসেছি। তাছাড়া, মদ, 
মেয়েমান্ুষ সবই সেখানে ছিল” 

এ সব কথা পল্লবিত হইয়া পরমহংসদেবের কানে পৌছিল। 
নরেন অধঃপাতে গিয়াছে! রামকৃষ্ণ গজ্জিয়া উঠিলেন, “চুপ কর, 
শালার! ! মা বলেছেন, সে কখনো অমন হতে পারে না । যোষিৎ- 
সংসর্গ ওর হবে না। আর কখনো, আমাকে ওসব কথা বললে 
আমি তোদের মুখ দেখবো না!” 

নরেনের জীবনপ্রভু তাহার জ্যোতিঃনিয্যন্দী তৃতীয় নয়নটি যে 
সতত তাহার দিকেই নিবদ্ধ রাখিয়াছেন। সে নয়নের দৃষ্টি-সীমা 
এডাইয়। চলার উপায় তাহার কই? 


কখনো অভিমানে, কখনো! বা দারিদ্রের পেষণে নরেন তাহার 
উচ্ম প্রকাশ করেন, ঈশ্বরের অস্তিত্বে সন্দেহ জানান | কিন্তু ঠাকুরের 
সহিত সাক্ষাতের পর হইতে যে প্রত্যক্ষ অনুভুতি তিনি লাভ করিয়া- 
ছেন, যে অপ্রাকৃত দর্শন তাহার হইয়াছে, তাহা তো বিস্মৃত হইবার ; 
নয়। অন্তঃসঞ্চারী আলোকআ্রোত ধীরে ধীরে তাহার জীবনের 
গভীরে প্রবাহিত হইতে আরম্ত করিয়াছে। আর ঠাকুর রামকৃষ্ণের 
কৃপার উৎস হইতেই যে সে প্রবাহ নামিয়া আসিতেছে তাহা 
অস্বীকার করিবার উপায় কই? 

নরেন্দ্রনাথ তখন বেকার । সেদিন ভগ্ন হৃদয়ে অবসন্ন দেহে গৃহে 
ফিরিতেছেন। শেষটায় রাস্তার পাশে বারান্দায় শুইয়া পড়িতে 
বাধ্য হন। চেতনা তখন বিলুপ্ত প্রায়। এই সময়ে জাগিয়া উঠে 
এক বিস্ময়কর অতীন্দিয় অন্থুভুতি। উত্তরকালে নিজেই তিনি 
ইহা৷ বিবৃত করিয়াছেন,_“সহসা৷ উপলব্ধি করিলাম, কোন্‌ এক 
দৈবশক্তি প্রভাবে একের পর অন্ত-_এইরূপে ভিতরের অনেকগুলি 
পর্দা যেন উত্তোলিত হইল । তখন শিবের সংসারে অশিব কেন, 
ঈশ্বরের কঠোর ন্তায়পরতা ও অপার করুণার সামপ্রস্ত কোথায় 
এই শ্রেণীর যে সকল বিষয় নির্ণয় করিতে না পারিয়া মন এতদিন 

নানা সন্দেহে আকুল হইয়াছিল, সেই সকল বিষয়ের স্থির মীমাংসা 
অন্তরের নিবিড়তম প্রদেশে দেখিতে পাইলাম | আনন্দে উৎফুল্ল 
হইয়া উঠিলাম। অনন্তর বাটা ফিরিবার কালে দেখিলাম, শরীরে 
বিন্দুমাত্র ক্লান্তি নাই, মন অমিত বল ও শান্তিতে পূর্ণ; এবং রজনী 
অবসান হইবার স্বল্পই বিলম্ব আছে ।” 
ইহার পর অন্তরে শুরু হয় এক নৃতনতর আলোড়ন । তীব্র 
বৈরাগ্যের ঝড় বহিতে থাকে | জীবনের ক্ষয়-ক্ষতি, নিন্দা-প্রশংসায় 
তাহার কি আসে যায়? জাগিয়া উঠে দৃঢ় প্রত্যয়,_সংসারের 
গণ্ডীতে আবদ্ধ হইয়া থাকার জন্য তাঁহার জন্ম হয় নাই। যুক্তির 
আত্বাদ তাহাকে গ্রহণ করিতেই হইবে | স্থির করিলেন, সংসার 
ত্যাগ করিয়া নিবেন সন্যাস জীবন | 
কয়েকদিন পরে রামকৃষ্ণ কলিকাতায় এক ভক্তগৃহে আসিয়াছেন। 
নরেনকে সেদিন এক রকম জোর করিয়াই তিনি দক্ষিণেশ্বরে নিয়া 
গেলেন। ঘরের মধ্যে বহু ভক্তের সমাগম। ঠাকুর ভাবাবিষ্ 
হইয়া বসিয়া আছেন। হঠাৎ নরেনের নিকটে আসিয়া একদৃষ্টিতে 
তাহার দিকে তাকাইয়া থাকেন। তারপর সজল চক্ষে গুন্গুন্‌ 
স্বরে গান ধরেন, 
কথা কহিতে ডরাই 
ন! কহিতেও ভরাই, 
(আমার ) মনে সন্দ হয় 
বুঝি তোমায় হারাই, হাঁ_রাই! 
এ প্রচ্ছন্ন ইঙ্গিতের মর্ম্ম বুঝিতে নরেনের দেরী হইল না। সর্বজ্ঞ 
ঠাকুর তাহার সন্যাস গ্রহণের সঙ্কল্পটি ধরিয়া ফেলিয়াছেন। আসন্ন 
বিচ্ছেদের ব্যথা তাঁহার এই গানের পদে লুকানো । 
“কনের মনের রুদ্ধ ভাবপ্রবাহ যেন মুহুর্তে অর্গলমুক্ত হইয়া 
গেল। ঠাকুরের মত তাহার চোখ দুটিও অশ্রু ছলছল । 
ভয়ের এই রহস্তময় আচরণে বিস্মিত হইয়! সবাই নীরবে 

বসিয়া আছেন। ঠাকুর সহাস্তে তাহাদের দিকে তাঁকাইয়া বলিলেন, 
“আমাদের ভেতর একটা ব্যাপার হয়ে গেল ৷” 

সেই রাত্রে দক্ষিণেশ্বরে নরেনকে ডাকিয়া রামকৃষ্ণ গোপনে 
বলিলেন, “ওরে আমি জানি, তুই মায়ের কাজের জন্যই এসেছিস্‌। 
সংসারে থাকা তোর হবে না। কিন্তু আমি যতদিন আছি, আমার 
জন্য থাক্‌ |” কথা কয়টি নরেক্দ্রনাথের জীবনে যেন আলোক-সক্কেত | 
সরাসরি মর্মমূলে গিয়া এগুলি বিদ্ধ হইল। আর ইহার সঙ্গে 
সঙ্গে মনে পড়িল ঠাকুরের ছলছল ছুটি আয়ত নয়ন আর অন্তরের 
প্রেম-প্রবাহ। এ প্রবাহ নরেন্দ্রনাথের মত এরাবতকেও ভাসাইয়া 
নিবার পক্ষে যথেষ্ট । 

বাড়ীর মামলা ক্রমে আরো জটিল হয়। জ্ঞাতির। উৎখাতের 
মামলায় তাহাকে কাবু করিতে চাহিতেছে। পুস্তক প্রকাশক ও 
এটার অফিসে চূড়ান্ত পরিশ্রম করিয়া এই সময়ে কিছু কিছু 
উপাজ্জন করেন বটে, কিন্তু তাহাতে মা ও ভাই-বোনদের অন্ন- 
সংস্থান হয় না। তদুপরি মোকদ্দমার ব্যয়। অর্থাভাব ক্রমে চরমে 
- উঠিল। 

আত্ম-পরিজনের অন্নকষ্ট আর সহ হয় না। নরেন একদিন 
ঘর হইতে ছুটিয়া বাহির হইলেন | স্থির করিলেন, যে ঠাকুরের 
উপর জীবনের সমস্ত ভার চাপাইয়! তিনি বসিয়া আছেন, আজ 
মা ও ভাই-বোনের অন্নসংস্থানের জন্য তাহারই কৃপা ভিক্ষা মাগিয়া 
নিবেন। সর্ব্ব অন্তর খুজিয়া দেখিলেন, শ্রীরামকৃষ্ণই যে তাহার 
জীবনের একমাত্র সম্বল । এঁহিক পারত্রিক যাহ! কিছু চাহিবার, 
তাহার নিকট ছাঁড়া আর কাহার কাছে চাহিবেন? আধ্যাত্মিক ও 
সাংসারিক দুই জীবনেরই বোঝা আজ তিনি ঠাকুরের পদে সমর্পণ 
করিতে পারিলে বাঁচেন। আত্মবিশ্বাস তাহার চিরতরে ধুলিসাৎ 
হইয়া গিয়াছে । 

তখনি দক্ষিণেশ্বরে গিয়া ঠাকুরকে চাপিয়া৷ ধরিলেন। -কহিলেন, 

“মশায়, সংসারের ভাবনা আর আমি ভাববো না । আপনি মাকে 
বলে যা হয় একটা ব্যবস্থা করুন।৮ 

“ওরে, আমি যে ওসব কথা বলতে পারি না। তুই নিজে মাকে 
জানাস্‌ না কেন? মাকে যে মানিস না, তাই এত বিপদ হচ্ছে। 
কাঁলীঘরে গিয়ে মায়ের কাছে আজ তুই যা চাইবি, মা তোকে তাই 
দেবেন। মা যে আমার চিন্য়ী, ব্রহ্মশক্তি। ইচ্ছেমাত্র সবকিছু 
করতে পারেন। তুই যা না তার কাছে।” 

গভীর রাত। নরেন ধীর পদে ভবতারিণীর মন্দিরে গিয়া 

বসেন। নিবিড় ভাবের ঘোরে তিনি আবিষ্ট। সেদিনকার অনুভুতি 
সম্বন্ধে বিবেকানন্দ পরে বলিয়াছেন, “যাইতে যাইতে একটা গাঢ় 
নেশায় সমাচ্ছন্ন হইয়া! পড়িলাম, পা টলিতে লাগিল। মাকে 
সত্য সত্য দেখিতে ও তাহার শ্রীযুখের বাণী শুনিতে পাইব_এইরূপ 
স্থির বিশ্বাসে মন অন্ত সকল বিষয় ভুলিয়া! অত্যন্ত একাগ্র ও তন্ময় 
হইয়া এ কথাই ভাবিতে লাগিল। মন্দিরে উপস্থিত হইয়া 
দেখিলাম, সত্য সত্যই মা চিন্ময়ী, সত্য সত্যই তিনি জীবিতা এবং 
অসীম প্রেম ও সৌন্দর্য্যের প্রশ্রবণরূপিণী। ভক্তি ও প্রেমে হৃদয় 
উচ্ছুসিত হইল, বিহ্বল হইয়া বারংবার প্রণাম করিতে করিতে বলিতে 
লাগিলাম, “মা বিবেক দাও, বৈরাগ্য দাও, জ্ঞান দাও, ভক্তি দাও, 
যাতে তোমার অবাধ দর্শন নিত্য লাভ করি, এইরূপ করে দাও |” 
শান্তিতে প্রাণ আগ্লুত হইল, জগৎ সংসার নিঃশেষে অন্তহিত হইয়া 
একমাত্র মা-ই হৃদয় পূর্ণ করিয়! রহিলেন |” 

পাষাণ প্রতিমায় ঘটিয়াছে চিম্ময়ী জগজ্জননীর দিব্য আবির্ভাব । 
শরেনের সমগ্র সত্তার মূলে জাগিয়াছে প্রচণ্ড আলোড়ন । অন্নবস্ত্রের 
“গণ্য সমস্া তিনি একেবারে বিস্মৃত হইয়াছেন, তাই মায়ের কাছে 
তাহা জানাইতে পারেন নাই। ঠাকুরের নির্দেশে তিন তিন বার 


LE গিয়া বসিলেন। কিন্তু সে প্রশ্ন আর উঠাইতে পারিলেন 
te 

বার বারই ভাবেন, কোন্‌ লজ্জায় এই তুচ্ছ কথা জগজ্জননী 
আছ্যাশক্তিকে তিনি জানাইতে যাইবেন? ঠাকুরের মূল্যবান কথাটি 
অমনি তাহার মনে পড়িয়া যায়। ভক্তদের প্রায়ই তিনি বলিতেন, 
“রাজার প্রসন্নত। লাভ করে তার কাছে তুচ্ছ লাউ-কুমড়ো চাওয়া 
সে যে নির্ববোধের কাজ রে |” 

মায়ের কাছে সেদিন শুধু জ্ঞানভক্তি প্রার্থনা করিয়াই নরেন্দ্রনাথ 
- ফিরিয়া আসিলেন। 

সহসা এই ঘটনার অর্থ তাহার নিকট পরিষ্কার হইয়া উঠিল। 
বুঝিলেন, ইহা ঠাকুরেরই এক রহস্যময় লীলা । নতুবা যে সমস্তার 
কথা বলিতে তিনি ব্যাকুল হইয়া দক্ষিণেশ্বরে আসিয়াছেন, মুখ 
ফুটিয়া তাহ! বলিতে এমন ভুল বার বার হইবে কেন? 

বাড়ীর অন্নকষ্ট নিবারণের জন্য এবার তাই ঠাকুরকেই ধরিয়া 
বসিলেন। উপায়ান্তর অভাবে রামকৃষ্ণকেই সেদিন বলিতে হয়, 
“আচ্ছা, যা মোটা ভাত-কাপড়ের কষ্ট কখনো! হবে না ।” 

সব কিছু ভালমন্দ ঠাকুরের পায়ে নরেন ইতিপূর্বের বিলাইয়া 
দিয়াছেন। কিন্তু মা ভাই-বোনের কর্তব্যের বোঝাকেও সেখানে 
নামানোর কথা তো কখনো ভাবেন নাই? রামকৃষ্ণ আজ যেন 
নিজেই কৃপা করিয়া এ বোঝা কাঁড়িয়া নিলেন। দায়িত্ববোধ ও 
আত্ম-প্রত্যয়ের সঙ্গে জড়িত থাকে একটা! সু্ম অহংবোধ। তাও 
ঠাকুর নরেনের জীবন হইতে বুঝি যুছিয়া ফেলিতে চাহিলেন। 

চিন্ময়ী জননীর অপরূপ দর্শন! এ দর্শন নরেনের অন্তরে সেদিন 
অবিরাম আনন্দের প্রজ্রবণ বহাইয়া দেয়। ঠাকুরকে ধরিয়া তখনই 
জগজ্জননীর এক স্ততি-গান শিখিয়া নেন। আনন্দাবেশে সারা 
রাত তাহার ঘুম হয় না, গানের কলি কেবলই কণ্ঠে গুঞ্জরণ করিয়া 
ফিরিতে থাকে 

তোরে জানি মা ও দীনদয়াময়ী, 
(আমার ) মা ত্বংহি তারা। 

তুমি ত্রিগুণধরা পরাৎপর। 
তোরে জানি মা ও দীনদয়াময়ী 
তুমি হুর্গমেতে ছুঃখহরা ।৮ 
নরেন ব্র্গময়ীকে দেখিয়াছেন, ত্রন্গের সাকার রূপ মানিয়া 
নিয়াছেন, তাই রামকৃক্চের আজ আনন্দের অবধি নাই। বালকের 
মত তিনি হাস্তমুখর। সবাইকে ডাকিয়া বার বার বলিতেছেন, 
জানো, “নরেন মাকে মেনেছে! বেশ হয়েছেন! ?” 


পরদিন নরেন কলিকাতায় ফিরিবেন। প্রণাম করিতেই ঠাকুর 
ভাবাবিষ্ট। ছোট ছেলেটির মত নরেনের কোলে উঠিয়া বসেন, 
ভাবজড়িত কণ্ঠে কহেন, “দেখছি কি-_এটা (নিজের দেহ ) আমি, 
আবার ওটাও ( নরেনের দেহ) আমি | সত্য বলছি, কিছুই তফাৎ 
বুঝতে পারছি না। যেমন গঙ্গার জলে একটা লাঠি ফেলায় দুটো 
ভাগ দেখাচ্ছে__-সত্য সত্য কিছু ভাগাভাগি নেই, একটাই রয়েছে । 
_-তা, মা ছাড়া আর কি আছে বল, কেমন ?” 

অর্ধবাহা অবস্থায় ঠাকুর এবার তামাক খাইতে শুরু করিলেন। 
তারপর কল্‌কেটি নরেনের মুখের সামনে নিয়া কহিতে লাগিলেন, 
“খা, আমার হাতেই খা।” নরেন সসঙ্কোচে মুখ ফিরাইয়া নেন, 
কিন্তু ছাড়া পাইবার উপায় নাই। ঠাকুরের হস্তে তাহাকে এই 
তামাক খাইতেই হইল। 

কিন্তু কল্‌কেটি ঠাকুর যেই নিজ মুখে লাগাইতে যাইবেন নরেন 
শিহরিয়৷ উঠিলেন, হাত চাপিয়া ধরিলেন। খাবারের অগ্রভাগ 
কাহাকেও দেওয়া হইলে ঠাকুর উচ্ছিষ্ট জ্ঞানে তাহ! গ্রহণ করিতেন 
না। এখন যেন সবই বিপরীত ৷ 


ঠাকুর দ্ধ হইয়া কহিলেন, “দূর শালা ! তোর বড় ভেদ বুদ্ধি । 
তুই আর আমি কি আলাদা ৫ 

ঠাকুরের এই আচরণ গুরু ও শিয্যের একাত্মকত! ও অভেদত্ব 
যেমন বুঝা ইতে চাহিতেছে, তেমনি সামনে তুলিয়া ধরিতেছে অদ্বৈত- 
অনুভূতির আদর্শ | 

আর একদিনের কথা । রামকৃষ্ণ সেদিন নিভৃতে নরেনকে 

দক্ষিণেশ্বরের পঞ্চবটীতে ডাকিয়া নিয়া যান, তারপর স্সেহ-পূর্ণ স্বরে 
কহেন, “দ্যাখ, তপন্তার ফলে আমার ভেতর অনেক কাল হল 
অণিমাদি বিভূতি সব এসে গেছে।- কিন্তু আমি তা দিয়ে কি 
করবে।? যার পরনের কাপড় ঠিক থাকে না, এসব সে কি করে 
কাজে লাগাবে? কিন্তু মা তো বলেছেন, তোকে তার অনেক কাজ 
করতে হবে। তোর ভেতরে শক্তি সঞ্চার করে ওগুলো এবার 
দিয়ে দি, তুই কাজে লাগাতে পারবি। কি বলিস?” 

ঈশ্বর লাভের দৃঢ় সঙ্কল্প তখন নরেনের হৃদয়ে জাগিয়া উঠিয়াছে। 
যোগ বিভূতির এঁশ্বর্য্য প্রলোভন তাহাকে টলাইতে পারিবে কেন? 
উত্তর দিলেন, “কিন্তু মশায়, এসব তে আমার ঈশ্বর দর্শনে সাহায্য 
করবে না! তবে এতে আমার কি লাভ ? আগে ভগবৎদর্শনরূপ 
আসল কাঁজটি হয়ে যাক্‌, তারপর এর কথা ভাব! যাবে। 

প্রিয় ভক্তের এই নিস্পৃহতায় ঠাকুরের চোখে-মুখে সেদিন ফুটিয়া! 
উঠে অপার প্রসন্নতার দীপ্তি। 


তক্তজন পরিৰৃত রামকৃষ্ণ একদিন স্বীয় কক্ষে বসিয়া ধর্মকথা 
কহিতেছেন! 'স্বজীবে দয়া" কথাটি বলিতে বলিতেই তিনি 
সমাধিস্থ হইয়া পড়িলেন। তারপর বাহাজ্ঞান ফিরিয়া আসিলে 
আবেশজড়িত কণ্ঠে বলিতে লাগিলেন, “জীবে দয়া-জীবে দয়া? 
দূর শালা ! কীটাণুকীট তুই_জীবে দয়া কি করবি? দয়া করবার 
তুই কে? না, না, জীবে দয়া নয়-শিবজ্ঞানে সেবা!” 

নরেন সকলের সঙ্গে বসিয়া ঠাকুরের অমৃতবাণী শ্রবণ করিতে 

ছিলেন। এক মুহূর্তে তাহার অন্তর্লোক হইতে একটা পর্দা যেন 
উঠিয়া গেল। ঠাকুরের প্রজ্ঞানঘন বাণীতে আত্মপ্রকাশ করিল সেবা- 
ধন্মের মহিমা । 


বিবেকানন্দ উত্তরকালে মুমুক্ষু গুরুত্রাতাদের কহিয়াছিলেন, 
“কি অদ্ভুত আলোকই সেদিন ঠাকুরের কথায় দেখিতে পাইলাম ! 
শুনক, কঠোর ও নির্মম বলিয়া প্রসিদ্ধ বেদান্ত জ্ঞানকে ভক্তির সহিত 


সম্মিলিত করিয়া কি সহজ, সরস ও মধুর আলোকই তিনি প্রদর্শন . 


করিলেন। অদ্বৈত জ্ঞান লাভ করিতে হইলে, সংসার ও লোকসঙ্গ 
সর্র্বতোভাবে বর্জন করিয়া বনে যাইতে হইবে এবং ভক্তি ভালবাসা 
প্রভৃতি কোমল ভাবসমূহকে হৃদয় হইতে সবলে উৎপাটিত করিয়া 
চিরকালের মত দূরে নিক্ষেপ করিতে হইবে_এই কথাই এতকাল 
শুনিয়া আসিয়াছি। কিন্তু ঠাকুর আজ যাহা ভাবাবেশে বলিলেন, 
তাহাতে বুঝা গেল-_বনের বেদান্তকে ঘরে আনা যায়, সংসারের 
সকল কাজে উহাকে অবলম্বন করিতে পারা যায়। মানব যাহা 
করিতেছে, সে সকলই করুক তাহাতে ক্ষতি নাই, কেবল প্রাণের 
সহিত এই কথা সর্বাগ্রে বিশ্বাস ও ধারণা করিলেই হইল--ঈশ্বরই 
জীব ও জগংরূপে তাহার সম্মুখে প্রকাশিত রহিয়াছেন। জীবনের 
প্রতি মুহুর্তে সে যাহাদিগের সম্পর্কে আসিতেছে, যাহাদিগকে 
ভালবামিতেছে, যাহাদিগকে শ্রদ্ধা, সম্মান অথবা দয়! করিতেছে, 
তাহারা সকলেই তাহার অংশ-তিনি। সংসারের সকল ব্যক্তিকে 
যদি সে এরূপে শিবজ্ঞান করিতে পারে, তাহ৷ হইলে আপনাকে বড় 
ভাবিয়া তাহাদিগের প্রতি রাগ, দ্বেষ, দম্ভ অথবা দয়া করিবার তাহার 
অবসর কোথায়? এরূপে “শিবজ্ঞানে জীবের সেবা’ করিতে করিতে 
চিত্তশুদ্ধ হইয়া সে স্বল্লকালের মধ্যে আপনাকেও চিদানন্দময় ঈশ্বরের 
সস, শুদ্বুদধ মুক্ত স্বভাব বলিয়া ধারণা করিতে পারিবে । 


“ঠাকুরের এ কথায় ভক্তিপথেরও বিশেষ আলোক দেখিতে, 


পাওয়া যায়। সর্ববভূতে ঈশ্বরকে যতদিন না দেখিতে পাওয়া যায়, 


স্বামী বিবেকানন্দ ২৩৭ 


ততদিন যথার্থ ভক্তি বা পরাভক্তি লাভ সাধকের পক্ষে সুদূরপরাহত 
থাকে । শিব বা নারায়ণ-জ্ঞানে জীবের সেবা করিলে ঈশ্বরকে 
সকলের ভিতর দর্শনপুরর্বক যথার্থ তক্তিলাভে ভক্তসাধক স্বল্পকীলেই 
কৃতকাৰ্য্য হইবে, একথা বলা বাহুল্য । কন্ম বা রাজযোগ অবলম্বনে 
যে সকল সাধক অগ্রসর হইতেছে তাহারাও এ কথায় বিশেষ 
আলোক পাইবে। কারণ, কর্ম না করিয়া দেহী যখন একদণ্ডও 
থাকিতে পারে না, তখন “শিবজ্ঞানে জীবসেবা+-রূপ কর্মানুষ্ঠানই যে 
কর্তব্য এবং উহা! করিলেই তাহারা আশু লক্ষ্যে পৌছাইবে, একথা! 
আর বলিতে হইবে না। যাহা হউক ভগবান যদি কখনো দিন দেন 
তো আজ যাহা শুনিলাম, এই অদ্ভূত সত্য সংসারে সর্বত্র প্রচার 
করিব,_ পণ্ডিত মূর্খ, ধনী দরিদ্র, ব্রাহ্মণ, চণ্ডাল সকলকে শুনাইয়া 
মোহিত করিব ।”৯ 

ঠাকুরের কথাগুলি নরেনের জীবনে সেদিন উপস্থিত হয় নৃতন 
দিগর্শনরূপে। উত্তরকালে এই দিগদর্শন তিনি কাজে লাগাইয়া 


ছিলেন। 

ভক্ত শিষ্যদের ঠাকুর প্রধানতঃ ভক্তি-শাস্ত্র পড়িতে বলিতেন। 
কিন্ত নরেনের জন্য অন্য ব্যবস্থা । জানিতেন, নরেন উত্তরকাঁলে 
চিহ্নিত হইবেন এক বিশ্বখ্যাত আচার্ধ্যরূপে, বিশ্বজনীন অদ্বৈতবাদের 
ব্যাখ্যাতা রূপে । তাই অদ্বৈতভাবের উদ্দীপক শাস্ত্রাদি যখন নরেন 
পড়িতে বসিতেন, ঠাকুর বরং আনন্দিতই হইতেন। নরেনকে এ 
সময়ে প্রায়ই উপনিষদ, ত্রহ্মস্থত্র যোগবাশিষ্ঠ প্রভৃতি গভীরভাবে 


অধ্যয়ন করিতে দেখা যাইত। 
সহজাত জ্ঞান-বৈরাগ্যের অধিকারী ছিলেন নরেন, কিন্তু তাহার 


সত্তার গভীরে লুকানো ছিল প্রেমভক্তির এক বিপুল উৎস। ঠাকুর 
তাই বলিতেন, “এ রকম চোখ কি শুদ্ধজ্ঞানীর কখনো থাকে রে? 


১ স্বামী সারদানন্দ £ লীলা প্রসঙ্গ, ৫ম খণ্ড 


২৩৮ ভারতের সাধক 


জ্ঞানের সঙ্গে ভক্তির ভাবও যে তোর ভেতরে বয়ে যাচ্ছে।” বাহিরে 
জ্ঞানমাাঁ হইলে কি হয়, ঠাকুর যখন কীর্তনানন্দে মাতিতেন, দেখা 
যাইত--নরেনও সকলের সঙ্গে হাত ধরাধরি করিয়া ভাবাবেগে নৃত্য 
শুরু করিয়া দিয়াছেন | 

রামকৃষ্ণ জামিতেন, নরেন নিত্যসিদ্ধ, সুক্তপুরুষ, সবর্ব মায়ামোহের 
উদ্ধে সে অবস্থিত। তাই কেবলি তাহার ভয় হইত--মায়ার প্রভাব 
নরেনের উপর কিছুটা না থাকিলে এশী নির্দিষ্ট কর্ম তো সে সম্পন্ন 
করিতে পারিবে না। নিজের স্বরূপ চিনিতে পারিয়া যে কোন মুহূর্তে 
দেহটি ছাড়িয়া দিবে, চলিয়! যাইবে স্বস্থানে। সজল নয়নে ঠাকুর 
তাই জগজ্জননীর কাছে প্রার্থনা জানান, “মাগো, ওর ভেতর তুই 


একটুখানি মায়া প্রবেশ করিয়ে দে, নতুবা কোন কাজই তো করতে 
পারবে না।” 


১৮৮3 খৃষ্টাব্দে নরেন ও অন্যান্ত ভক্তদের জীবনে আসে চরম 
ছ্দদেব। ঠাকুর গ্রীরামকৃষ্ণের গলায় দুরারোগ্য ক্যান্সার রোগের 
আক্রমণ ঘটে। চিকিৎসার জন্য তাহাকে কিছুদিন কলিকাতায় 
রাখা হয়, তারপর নিয়া যাওয়া হয় কাশীগুরের বাগানে | 

ঠাকুরের সেবা গুশ্রযা ও সান্লিধ্যকে কেন্দ্র করিয়াই এই সময়ে 
ভক্তমণ্লীর পরম প্রস্তুতিটি গড়িয়া উঠিতে থাকে । তরুণ সাধকদল 
নরেনের.নেতৃত্ে ঠাকুরের সেবায় একাণ্তভাবে আত্মনিয়োগ করেন। 
আর গুরুর অধ্যাত্ম-শক্তি ধীরে ধীরে তাহাদের ভিতরে প্রবিষ্ট 

খাকে।  বীজাকারে রামকৃষ্ণ মণ্ডলীর সুচনা এইখানে | 

যুবক ভক্তেরা পালাক্রমে ঠাকুরের সেবা করেন আর অবসর 

অপ, ধ্যান ও কীর্তনে নিবিষ্ট হইয়া থাকেন | নরেন 
এই সময়ে ঈশ্বর জাতের অ্ট একান্ত ব্যাকুল। পরমহংসদেবের 
পঞ্চবটাতলে প্রায়ই তিনি সাধন করিতেন | 


স্বামী বিবেকানন্দ হু 


বিন্ববৃক্ষতলে রাতের পর রাত খুনি জ্বালানো থাকিত। আর নরেন 
উহার সম্মুখে নয়ন নিমীলিত করিয়া থাকিতেন গভীর ধ্যানে নিমগ্ন। 
এ সময়ে ধ্যান করিতে করিতে তিনি প্রায়ই দর্শন করিতেন একটা 
ত্রিকোণাকৃতি জ্যোতি । ঠাকুরকে এই দর্শন সম্পর্কে প্রশ্ন করিলে 
সংক্ষেপে উত্তর দেন, “ওরে, ওটা ব্রহ্মযোনী |” 

এক একদিন নরেনের ধুনির ধারে অতীন্দ্রিয় রাজ্যের. অপুর্ব 
দর্শন সব ঘটিতে থাকে । চিন্ময়লোকের দেবদেবীরা অনেকে সেখানে 
আবির্ভূত হন| এই সময়কার সাধনকালে সাধক নরেনের প্রাণে 
বিরাঁজিত ছিল অপূর্ব শান্তি ও স্থৈর্য্য | শক্তির প্রকীশও মাঝে মাঝে 
দেখা যাইত। 

একদিন কালী তপস্বী (স্বামী অভেদানন্দ) ও তিনি পাশাপাশি 
বসিয়া ধ্যান করিতেছেন। হঠাৎ নরেনের ইচ্ছা হইল, কাঁলীকে 
তিনি স্পর্শ করিবেন। এ ইচ্ছা কাধ্যে পরিণত করার সঙ্গে সঙ্গে 
ঘটিল এক চাঞ্চল্যকর কাণ্ড। স্পর্শ কর! মাত্রই গুরুভ্রাতার দেহে 
বৈদ্যুতিক তেজের মত এক শক্তি সঞ্চারিত হইয়া গেল, বাহাজ্ঞান 
হারাইয়! দিব্য চেতনায় তিনি আচ্ছন্ন হইয়া পড়িলেন। 

সদা সজাগ দৃষ্টি রামকৃষ্ণ তৎক্ষণাৎ নরেন্দ্রনাথকে ডাকাইলেন। 
তাহাকে সতর্ক করার জন্য সহাস্তে কহিলেন”_“কি কচ্ছিস্‌ রে! 
এ যে দেখছি, ন! জমাতেই খরচ ?” 

কাণীপুরে ও দক্ষিণেশ্বরের পঞ্চবটীতে নরেনের সাধন চলিয়াছে। 
ধীরে ধীরে তিনি ধ্যানলোকের গভীর স্তরে ডুবিয়া যাইতেছেন। 
এক এক দিন বিচিত্র অনুভূতি ও অপ্রাকৃত দর্শনাদিও হইতেছে। 
ধ্যানাবস্থার পর একদিন দেখিলেন, তাহারই এক অবিকল প্রতিমূত্তি 
চিন্ময় দেহে সম্মুখে আবিভূর্তি। এই অগ্রাকৃত মৃত্তি প্রায়ই বহুক্ষণ 
ধরিয়া তাহার সম্মুখে অবস্থান করিত। তাহারই হাবভাব ও কথা- 
বার্তা অন্থুকরণ করিয়া যাইত। রামকৃষ্ণ ইহ! শুনিলেন। নরেনকে 
আশ্বস্ত করিয়া বলিলেন, “এতো ধ্যানের উচ্চাবস্থার লক্ষণ রে!” 


২৪০ ভারতের সাধক 


এই সময়ে একদিন নরেনের মন গৌতম বুদ্ধের তপস্তাক্ষেত্র, 
বুদ্ধগয়া দর্শনের জন্য ব্যাকুল হইয়া উঠে । স্থির করেন, সেখানে গিয়া 
কয়েকদিন সাধনা করিবেন। গুরুভাই তারক ও কালী সহ তিনি 
হঠাৎ একদিন দক্ষিণেশ্বর ত্যাগ করিলেন, কাহাকেও কিছু বলিয়াও 
গেলেন না। ব্যস্ত হইয়া সকলে ঠাকুরকে এ সংবাদ জানাইলেন। 
শ্মিতহাস্তে তিনি উত্তর দিলেন, “তোর! ভাবিস নি, নরেন কোথাও 
যাবে না, তাকে এখানে আসতেই হবে ।- এদিক. ওদিক এখন 
যাচ্ছে বটে, কিন্তু এখানে যে রস পেয়েছে সে রস ছেড়ে যাবে 
কোথায় ?” 

বুদ্ধগয়ার পবিত্র পরিবেশে ধ্যান করার সময় নরেন এক দিব্য 
অনুভূতি লাভ করেন। কিন্তু তৎসত্বেও মন সেখানে টি'কে নাই। 
অল্প কিছুদিন পরেই পরমহংসদেবের জন্য ব্যাকুল হইয়া! নবীন 
সাধকেরা দক্ষিণেশ্বরে ফিরিয়া আসেন | 


ঠাকুরের ভক্ত বুড়োগোপাঁল নানা তীর্থ দর্শন করিয়া কাশীপুরে 
প্রত্যাবর্তন করিয়াছেন। তাহার অভিলাষ, এই উপলক্ষে সাধুদিগকে 
ভোজন করান ও কিছু দান করেন। রামকৃষ্ণের কাছে এ ইচ্ছা 
ব্যক্ত করিলে বলিয়া উঠিলেন, “কোথায় আর সাধু খুঁজে খুঁজে 
বেড়াবি, বল্‌তো? এই সব ছেলেদের খাইয়ে দে। তাতেই তোর 
কাজ হবে।” এ 

নির্দেশ মত ব্যবস্থাদি করা হইল। প্রত্যেক তরুণ ভক্তকে এই 
উপলক্ষে ঠাকুর নিজ হাতে একটি করিয়া গৈরিক বন্ত, বহিবর্বাস, 
মালা ও কমণ্ডলু দান করিলেন। আনুষ্ঠানিক কৃত্যে ঠাকুর সেদিন 
যান নাই, কিন্তু এই গৈরিক দানের মধ্য দিয়া প্রচ্ছন্নভাবে সুচনা 
করিলেন তাহার গৈরিকধারী সাধক-বাহিনীর | 

সমাধির গভীরে ডুব দিবার জন্য নরেন এবার ব্যাকুল হইয়া 

উঠিয়াছেন। নিবিবকল্প সমাধির জন্য বার বার ঠাকুরকে এসময়ে 
তিনি ধরিয়া বসেন, উত্ত্যক্ত করিতে থাকেন। 

পরমহংসদেব একদিন আশ্বাস দিলেন, “ওরে আমি ভাল হয়ে 
উঠলে, তুই যা চাইবি তাই দেব ৷” 

নরেন্দ্রনাথ তখন পরম প্রাপ্তির আগ্রহে অধীর চঞ্চল। অবুঝ 
বালকের মত বলিয়া বসেন, “কিন্ত, আপনি যদি আর ভাল না হন, 
তবে আমার দশা কি হবে ?” 

অস্ফুটন্বরে ঠাকুর মন্তব্য করেন, “শালা বলে কি?” 

দেহী বা বিদেহী যে কোন অবস্থায়ই থাকুন, ঠাকুর তাহার 
আশ্বাসবাণীকে রূপায়িত করিবেন, এই সহজ প্রত্যয় থাকাই তো 
নরেনের পক্ষে স্বাভাবিক ! নরেনের কথায় ইহার ব্যতিক্রম দেখা 
গেল৷ ঠাকুর বুঝিলেন, শিশ্যের ব্যগ্রতা সীমা ছাড়াইয়া৷ যাইতে 
বসিয়াছে। বীর প্রশান্তকণ্ঠে জিজ্ঞাসা করিলেন, “আচ্ছা, ঠিক করে 
বল দেখি তুই কি চাস্‌?” 

নরেন্দ্রনাথ এবার সোৎসাহে বলিয়। উঠিলেন, “আমার ইচ্ছা হয়, 
শুকদেবের মত একেবারে পাচ ছয় দিন সমাধিতে ডুবে থাকি । 
তারপর শুধু শরীর রক্ষার জন্য খানিকটা নীচে নেমে এসে আবার 
সমাধিতে চলে যাই ৷” 

রামকৃষ্ণ এইবার উত্তেজিত হইয়া উঠিয়৷ বসেন। তিরস্কারের 
সুরে নরেনকে বলেন, “ছি! ছি! তুই এত বড় আধার তোর 
মুখে এই কথা? আমি তেবেছিলুম, বটগাছের মত হবি, তোর 
ছায়ায় হাজার হাজার লোক আশ্রয় পাবে, তা না হয়ে তুই কিন! 
নিজের মুক্তি চাস্‌! এতো তুচ্ছ কথা, অতি হীন কথা রে! নানা 
অত ছোট নজর করিস্নি। আমি বাপু সব ভালবাসি__মাছ 
খাবো তো ভাজাও খাবো, সিদ্ধও খাবো, ঝোল অন্বলও খাবো । 
তাকে সমাধি অবস্থায় নিগুণভাবে উপলব্ধি করি, আবার নানা 
মূর্তির ভেতর এহিক সম্বন্ধের বোধেও ভোগ করি। একঘেয়ে 


১৬ 

ভাল লাগে না--তুইও তাই কর। একাধারে জ্ঞানী আর ভক্ত 
দুই-ই হ।” 

কিন্তু এই তিরস্কারের কয়েক দিন পরে পুরস্কারের ব্যবস্থাও 
ঠাকুর করিয়াছিলেন । নরেন এক রাত্রিতে কাশীপুরের নিভৃত কক্ষে 
বলিয়া ধ্যানমগ্ন। সঙ্গে অপর এক বয়স্ক ভক্তও সাধন নিরত-_ 
ইহাকে নরেন গোপালদা৷ বলিয়া ডাকেন । নিবিড় ধ্যানে আবিষ্ট 
নরেন হঠাৎ এক সময় চীৎকার করিয়া বলিতে থাকেন, “গোপালদা, 
ও গোপালদ।! আমার শরীর কোথায় গেল ?” 

গোপালদা বার বার তাহার অঙ্গে করাঘাত করিতেছেন, কিন্তু 
দেহে চেতনার কোন লক্ষণই নাই। ক্রমে অন্ত গুরুভ্াতারাও 
সেখানে উপস্থিত হইলেন । 

এই সংবাদটি শুনার পর পরমহংসদেবের সংক্ষিপ্ত মন্তব্য হইল, 
“বেশ হয়েছে, থাক্‌ খানিকক্ষণ এরকম হয়ে । ওরই জন্য যে আমায় 
জ্বালাতন করে তুলেছিল ।” 


গভীর রাত্রে বাহজ্ঞান ফিরিয়া আসে, নরেন ধীরপদে ঠাকুরের 
শষ্যাপাশে গিয়া উপস্থিত হন। ঠাকুর বলেন, «কেমন, মা তো 
আজ তোকে সব দেখিয়ে দিলেন । চাবি কিন্ত আমার হাতে রইল। 
এখন তোকে কাজ করতে হবে__যখন আমার এই কাজ শেষ 
হয়ে যাবে তখন আবার চাবি খুলবো।৮ 


নরেন নিনিমেষে দিব্যলোকের এই এঁন্দ্রজালিকের দিকে চাহিয়া 
রহিলেন। তারপর অসীম শ্রদ্ধায় শক্তিধর গুরুর চরণে নিবেদন 
করিলেন তাহার প্রণতি ও আত্মসমর্পণ ৷ 

উত্তরকালে বিবেকানন্দ বলিয়াছিলেন, “সেদিন দেহাদি বুদ্ধি 
একেবারে তিরোহিত হয়েছিল। প্রায় লয় হয়ে গিয়েছিলুম আর 


কি! একটু ‘অহং’ ছিল, তাই সেই সমাধি থেকে ফিরেছিলুম ৷ 
এরূপ সমাধিকালেই ‘আমি’ আর ত্রন্মের ভেদ চলে যায়--সব এক 

হয়ে যায়। যেন মহাসমুদ্রে জল, জল ছাড়া আর কিছুই নেই | ভাব 
আর ভাষা সব ফুরিয়ে যায়|” 

সমাধি হইতে ব্যুখানের পর সেদিন নরেনের মনে হইতেছিল-_ 
যেন মস্তক ব্যতীত তাহার দেহের আর সমস্ত কিছুরই অস্তিত্ব অবলুপ্ত 
হইয়া গিয়াছে। 

তারপরই অর্ধবাহা অবস্থা আসার সঙ্গে সঙ্গে পার্শ্বে উপবিষ্ট 
গোপালদাকে ব্যাকুল কণ্ঠে ডাকিয়া উঠিয়াছিলেন । 

আর একদিনের কথা। গিরিশ ঘোষের সহিত নরেন এক 
ৃক্ষতলে ধ্যানে বসিয়াছেন। মশার দংশনে গিরিশচন্দ্র তো অতিষ্ঠ | 
খানিক বাদেই তিনি আসন ত্যাগ করিলেন। ততক্ষণে নরেন্দ্রনাথ 
ধ্যানের গভীরে ডুবিয়া গিয়াছেন। শরীরে এত মশা বসিয়াছে যে 
মনে হয়, দেহখানি কালো কম্বলে আবৃত। গিরিশ উচ্চ স্বরে 
নরেনকে ডাকিতে থাকেন, কিন্তু তাহার দেহে চেতনার কোনই লক্ষণ 
নাই। অবশেষে আসন ধরিয়া তাহাকে টানিয়া ফেলা হইল ৷ দেখা 
গেল, দেহ একেবারে বাহৃজ্ঞানহীন_স্ৃতবৎ কঠিন। বহুক্ষণ পরে 
সেদিন নরেনের জ্ঞান সঞ্চার হয়। 


সাধন ভজন ও ধ্যানের মধ্য দিয়া নরেন গুরুরুপার বহুতর 
নিদর্শন পাইতেছেন। দিব্য আনন্দে হইতেছেন ভরপুর | এই সঙ্গে 
মনে জাগিতেছে প্রবল আশঙ্কা । পরম কারুণিক শ্রীরামকৃষ্ণ যে 
আর বেশীদিন এই মরদেহে থাঁকিবেন না, এই দুশ্চিন্তা এবার 
তাহাকে পাইয়া বসে। 

একদিন মনে এক দৃঢ় সঙ্কল্প করিলেন। কালরোগের কবল 
হইতে ভ্্রীরামকুষ্ণকে উদ্ধার করিতে পারে এমন এক এশী শক্তির 
আবাহন তিনি করিতে চান। সেদিন সন্ধ্যার পর হইতে সমস্ত 
রাত্রি তিনি উন্মাদের মত 'রাম’ নাম উচ্চারণ করিতে করিতে 

বাগানের চারিদিক প্রদক্ষিণ করিতে থাকেন। তাহার বাহাজ্ঞান 
তখন তিরোহিতপ্রায়। 

উন্মত্ত অধীর নরেনের “রাম রাম’ শব্দ ক্রমশঃ উচ্চতর হইতেছে। 
গভীর রাতে ঠাকুরের কানে পশিল এই নামের ধ্বনি । তাহার 
আদেশে অদ্ববাহা অবস্থায় নরেনকে ধরিয়া আনা হইল । স্সেহমধুর 
কণ্ঠে পরমহংসদেব কহিলেন, “ওরে, কেন তুই এসব করে এত কষ্ট 
পাচ্ছিস? তোর মত এমন উন্মত্ত যে আমি বারো বছর ছিলাম! 
এক রাত্তিরে তুই আর কতটা করবি, বাপু ?” 

ঠাকুরের দিব্য সানিধ্য ও প্রশান্ত মুখচ্ছবি নরেনের হৃদয়ে 
সাত্বনার ন্নেহ-প্রলেপ বুলাইয়া দেয়, তিনি শান্ত হন । 

দেহত্যাগের কিছুদিন পুর্ব হইতে প্রতি সন্ধ্যায় রামকৃষ্ণ 
নরেনের সহিত নিভৃতে সাক্ষাৎ করিতেন। গুরু-শিষ্যের এই 
মিলন ছিল বড় রহস্তময়। অপর ভক্তগণ তখন ঠাকুরের নির্দেশে 
কক্ষ হইতে বাহির হইয়া যাইতেন, আর রুদ্ধদ্বার কক্ষে ঠাকুর ও 
নরেন্্রনাথ দুই তিন ঘণ্টা কাল নিমজ্জিত থাকিতেন অধ্যাত্ম-চেতনার 
গভীরে । 

শেষের দিনটি আসন্ন | ঠাকুর সেদিন নরেনকে আহ্বান করিয়া 
সুখে বসাইয়াছেন। নিষ্পলক দৃষ্টিটি নরেনের দিকে স্থির নিবদ্ধ। 
ধীরে ধীরে ঠাকুর সমাধিস্থ হইয়া পড়িলেন। নরেনের সত্তার গভীরে 
চলিয়াছে অবিরাম মন্থন ৷ উপলদ্ধি করিতেছেন-_শ্রীরামকৃষ্ণের 
শরীর হইতে তড়িৎ কম্পনের মত একটা সুক্ষ তেজ-রশ্মি তাহার 
দেহের ভিতরে সঞ্চালিত হইতেছে । 

নরেন ক্রমে বাহাজ্ঞানশুন্য হইয়া পড়েন। চৈতন্য লাভের পর 
তিনি দেখেন, নীরবে উপবিষ্ট ঠাকুরের চোখে অশ্রুধারা। 


“একি রহস্ত, কিছুই যে আমি বুঝতে পারছিনে | প্রশ্ন করেন 
নরেন্দ্রনাথ । 


ঠাকুর ধীর কঠে কহেন, “ওরে, আজ বথাসর্বরন্থ তোকে দিয়ে 

ফকির হলুম। তুই এই শক্তিতে জগতের অনেক কাজ করবি । 
কাজ শেষ হলে তারপর ফিরে যাবি ।৮ 

নরেনের ছুই চোখও অশ্রু ছলছল হইয়া উঠিয়াছে। জীবন- 
প্রভুর দিকে তাকাইয়া অসহায় বালকের মত তিনি কীদিতে 
লাগিলেন । 

ঠাকুরের মরলীলা সংবরণের দুইদিন পূর্ব্বেকার কথা । ঠাকুর 
সেদিন বাগ্রভাবে নরেনকে নিজের কক্ষে আহ্বান করিলেন। 
কহিলেন, “গ্যাখ, নরেন, তোর হাতে আমি এদের সবাইকে দিয়ে 
যাচ্ছি। তুই সবার চাইতে বুদ্ধিমান, শক্তিধর । এদের ভালবাসা 
দিয়ে বেঁধে রাখবি। যাতে এরা ঘরে ফিরে না গিয়ে সীধনভজন 
নিয়ে পড়ে থাকে, তার ব্যবস্থা কিন্ত তোকেই কত্তে হবে ।” 

নরেন্দ্রনাথ নত মস্তকে স্তব্ধ হইয়া ঠাকুরের নিকটে বসিয়া 
আছেন। বুঝিলেন, ঠাকুরের দেহত্যাগের দিনটি প্রায় সমাগত। যে . 
এশী কর্মের আভাস ঠাকুর মাঝে মাঝে তাহাকে দিতেন, আজ কি 
তাহাই করিলেন স্পষ্টতর? অনেক কিছুর দায়িত্বভার কি তাহাকে 
দিয়া গেলেন? নরেনের মনে পড়ে, কিছুদিন আগেকার কথা। 
ঠাকুরের সামনে বসিয়া ডাঃ মহেন্দ্রলাল সরকার নরেনের প্রশংসা 
করিতেছিলেন | ইহার উত্তরে শ্রীরামকৃষ্ণ সোৎসাহে বলিয়া উঠেন, 
“ওগো, কথায় বলে অদ্বৈতের হুঙ্কারেই গৌর নদীয়ায় এসেছিলেন 
সেই রকম নরেনের জন্যেই তো সব গো । ওর জন্যই এবার 
আমার আসা ৷” 

ঠাকুর শুইয়া আছেন। দর্শনার্থী ও ভক্তেরা মাঝে মাঝে তাহার 
কক্ষে আসা-যাওয়া করিতেছে । হঠাৎ ঠাকুরের কি খেয়াল হইল, 
এক টুকরা কাগজ চাহিয়া নিয়া ধীরে ধীরে লিখিলেন_-“নরেন 
লোকশিক্ষা দিবে ।” 

আধ্যাত্মিক মণ্ডলীর নায়করূপে প্রিয়তম শি্যকে তিনি নিবর্বাচন 
করিয়া রাখিয়া গেলেন, ভক্তদের মধ্যে এ তথ্যটিই কি তিনি সেদিন 

জানাইয়া দিলেন ? কিন্ত নরেনের অন্তরের সম্মতি ইহাতে মিলিতেছে 
কই? তিনি বলিয়৷ উঠেন, “আমি কিন্তু ওসব পারবো না” 

দৃঢ়কণ্ঠে রামকৃষ্ণের আদেশ উচ্চারিত হইল, “তোকে কত্তেই হবে, 
তোর ঘাড় করবে!” 

১৮৮৬ খৃষ্টাব্দের ১৬ই আগস্ট । ঠাকুরের মহাপ্রয়াণের দিন। 
ভক্তদল চরম মুহুূর্তটির কথা চিন্ত। করিয়া মুহামান |. এই সঙ্কটে নরেন 
বিবাদখিন্ন হৃদয়ে চুপচাপ বসিয়া আছেন। হঠাৎ মাথায় বিদ্যুৎ- 
ঝলকের মত খেলিয়া গেল একটা বড় প্রশ্ন । ঠাকুর তাহার ভগবৎ- 
সত্তা সম্বন্ধে নানা ধরণের ইঙ্গিত এযাবৎ জানাইয়াছেন। কিন্ত 
মরলীলা অবসানের পূর্ব মুহূর্তে তাহার প্রকৃত স্বরূপটি কি স্পষ্টরূপে 
জানাইয়। যাইবেন না? এই ভক্তদল ধাহার সহিত নিবিড় যোগস্থত্রে 
আবদ্ধ, শেষের দিনে সেই দেবমানবের পরিচয় তাহারই শ্রীমুখে 
ধ্বনিত হইয়া উঠুক, ইহাই নরেনের অন্তরের আকুল প্রার্থনা । 

সর্বজ্ঞ সদৃগুরু সমস্তই বুঝিয়াছেন। রোগযন্ত্রণা বিস্মৃত হইয়া 
তিনি নরেনের দিকে মুখ ফিরাইলেন। অনুচ্চ, তীক্ষ কে কহিলেন, 
“ওরে এখনও তোর জ্ঞান হলে! না? সত্যি সত্যি বলছি, যে রাম 
যে কৃষ্ণ, সে-ই ইদানীং এ শরীরে রামকৃষ্*_তবে তোর বেদান্তের 
দিক দিয়ে নয়!” 

নরেন তে বিস্ময়ে একেবারে হতবাক্‌। ভাবাবেগে তাহার নয়ন 
ছুটি অশ্রুসজল হইয়া আসিল। 

ঠাকুর রামকৃষ্ণের মুখোচ্চারিত এই কথ কয়টিই উত্তরকালের 
মহান আচার্য্য, স্বামী বিবেকানন্দকে জোগায় দিব্য প্রেরণা, উদ্ুদ্ধ 
করে তাহাকে বিশ্বব্যাপী কর্ম্মসাধনায় । 


ঠাকুর চলিয়। গিয়াছেন। শিশ্যদের তাপিত হৃদয় তখন শুধু মরু 
প্রান্তরের মত খাঁখা করিতেছে । জীবনের পরমাশ্রয় দুরে সরিয়! 

গিয়াছে; আশা, আনন্দ ও উৎসাহের লেশমাত্র কাহারো জীবনে 


অবশিষ্ট নাই। 
নরেন ও তাহার এক গুরুভাই সেদিন শোকাকুল হৃদয়ে 


কাশীপুরের বাগানে থুরিয়৷ বেড়াইতেছেন। হৃদয়ে তাহাদের প্রচণ্ড 
শূন্যতা । ভাবিতেছেন, ঠাকুর মরদেহ ত্যাগ করিয়া তাহাদের এ 
কোন্‌ নিরালম্ব অবস্থায় রাখিয়া গেলেন? এমন সময় অদূরে ভাসিয়া 
উঠে এক অভাবনীয় দৃশ্য ? নরেন দেখেন, গুরুদেবের দিব্যদেহ 
অদূরে দণ্ডায়মান । সব্বশরীর তাহার অব্যক্ত আনন্দে শিহরিয়া 
উঠে। তবে কি মহাপ্রয়াণের পরেও ঠাকুর তাহার ভক্তদের উপর 
পূর্ববৎ কৃপাদৃষ্টি রাখিতেছেন ! চিন্ময় দেহে আবির্ভূত হইয়| দিতেছেন 
পরম আশ্বাস! 

হৃদয়ের চাঞ্চল্য দমন করিয়া নরেন মৌন হইয়া আছেন | মনে 
আশঙ্কাও কম নাই। ওই অলৌকিক দর্শন তাহার নিজের দুর্ব্বল 
মনের ভ্রান্তি নয় তো? 

সবর্ব সন্দেহের নিরসন করিয়া সঙ্গীয় গুরুভাই এবার চীৎকার 
করিয়া উঠেন, “নরেন, এ দ্যাখো, এ ছ্াখো |” 

জ্যোতিৰ্ম্ময় দেহে ঠাকুরের এই আবির্ভাব! অধ্যাত্ম-সম্তানদের 
এ আবির্ভাবের মধ্য দিয়! বুঝাইয়া দিলেন__শিষ্তেরা যেমন আছেন, 
তেমনি আছেন তাহাদের সদ্গুরু। আনন্দে অধীর হইয়া উচ্চকণ্ঠে 
তীহারা অপর গুরুভাইদের ডাকিতে লাগিলেন । ঠাকুরের অলৌকিক 
মূৰতি ততক্ষণে অস্তহিত হইয়া গিয়াছে! 


শ্রীরামকৃষ্ণের তিরোধানের পর কাশীপুরের বাগান ছাড়িয়া 
দেওয়া হইয়াছে । কিন্ত এবার তরুণ সন্যাসীদের মাথা গুজিবার 
ঠাই হইবে কোথায় ? 

ঠাকুরের পরমভক্ত সুরেন মিত্র এ দুঃসময়ে আগাইয়া৷ আসেন। 

কহেন, “একটা বাড়ী ভাড়া করে একত্রে থাকো, ঠাকুরের স্মৃতি বুকে 
নিয়ে সাধনভজন করো৷। এর মাসিক ভাড়া আমি চালিয়ে যাবো ৷” 
নরেন প্রভৃতি যুবক-ভক্তেরা হাঁফ ছাড়িয়া বাচেন। 

বরাহনগরে গঙ্গার ধারে যৎসামান্য ভাড়ায় একটি বাড়ী নেওয়া 
হয়। জঙ্গলাকীর্ণ বাড়ীটি পুরাতন এবং দীর্ঘদিন মনু্য পরিত্যক্ত | 
ইহাই বরাহনগরের মঠ | 

এইবার নরেন্দ্রনাথের নেতৃত্বের পালা। ভক্তদের কেহ কেহ 
তখন পরীক্ষার পড়া তৈরীর জন্য স্বগৃহে বাস করিতেছিলেন। নরেন 
এক একদিন ঝড়ের মত তাহাদের উপর নিপতিত হন, তেজোদৃপ্ত 
কণ্ঠে বলেন, “তোরা এই অমূল্য জীবনটা কি একজামিন দিয়েই 
কাটাবি, ঠিক করেছিস? এই কি ঠাকুরের উপদেশ পালন করা ? 
এ জন্যই তিনি জগতে এসে এত কষ্ট করে গেলেন? তোরা সন্ন্যাসী, 
ত্যাগমন্ত্রে দীক্ষিত__তবু একজামিন পাস করে সংসারের উন্নতি কামন। 
করিস? ত্যাগ আর ভোগ-বাসনা কি এক সঙ্গে থাকতে পারে? 
ধিক্‌ ধিক্‌ তোদের ! শিগগীর ও সব ছেড়ে-ছু'ড়ে দিয়ে মঠে চল্‌” 

নরেনের সাহস, প্রেরণা ও বৈরাগ্যের আহ্বান তরুণদলকে 
প্রভাবিত করে। একে একে তাহারা মঠে যোগ দিতে থাকেন। 
ইতস্ততঃ বিক্ষিপ্ত এই ভক্তদল নিয়া যে নবগঠিত সঙ্ঘ আত্মপ্রকাশ 
করিল, নরেন হইলেন তাহার অধিনায়ক । 

এই গুরুভ্রাতাগণ অতি সহজেই নরেনের হাতে আত্মসমর্পণ 
করিতে পারিয়াছিল। কারণ, তাহারা মনেপ্রাণে বিশ্বাস করিত-_ 
নরেন ঠাকুরেরই প্রতিনিধি, তাঁহার নেতৃত্ব মানিয়া চলা, তাঁহাকে 
আল্গগত্য দেওয়া মানেই ঠাকুরের সন্তষ্টি বিধান কর!। 

ঈশ্বর দর্শনের জন্য ব্যাকুল ভক্তদল এবার ঘর ছাড়িয়া বাহির 
হইয়াছেন। একান্ত নিষ্ঠায়, ছুশ্চর সাধন-পথ অতিক্রম করিতে 


তাহারা কৃতসঙ্কল্প । এই পথের কোন বাধা কোন ছুঃখদহনই তাহার! 
আমল দিতে চায় না । 

বিবেকানন্দ উত্তরকালে বলিতেন, “বরাহনগরে এমন কত দিন 
গিয়েছে যে খাবার কিছুই নেই, ভাত জোটে তো নুন জোটে ন1। 
দিন কয়েক হয়তো নুন-ভাত চললো, কিন্তু কাহারও গ্রাহ্য নাই। 
জপ-ধ্যানের প্রবল তোড়ে তখন আমরা ভাসছি। কখন কখন 
শুধু তেলাকুচো৷ পাতাসিদ্ধ ও নুন-ভাত_এই মাসাবধি চলছে। 
আহা, সেসব কি দিনই গেছে! সে দিনের কঠোরতা দেখলে ভূত 
পালিয়ে যেত।” 

কৌগীন-সম্বল এই ভক্তদের একযোগে ঘরের বাহিরে যাইবারও 
উপায় ছিল না। দেওয়ালে একখানা মাত্র কাপড় টাঙানো থাকিত, 
যে যখন মঠবাড়ীর বাহিরে যাইত, এই কাপড়খানিই থাকিত তাহার 
কোমরে জড়ানো | 

এই চরম ছুরবস্থার মধ্যেই কিন্তু তাহাদের ধন্মালোচনার বা 
দর্শনের কুটতর্কের বিরাম ছিল না। কঠোর সাধনায় রাত্রির পর 
রাত্রি অতিবাহিত হইয়! যাইত। তপস্তার অগ্থিতে প্রদীপ্ত এক এক 
জনের চক্ষু হইতে যেন অগ্নি বধিত হইত। মঠে দেখা করিতে 
গিয়। ঈশ্বরোন্াদ এই তরুণদল ও তাহাদের দলপতিকে দেখিয়া 
সকলের বিস্ময়ের সীমা থাকিত না। 

এই সময়ে এক একদিন রামকৃষ্ণের স্মৃতিতে উদ্দীপিত হইয়া . 
নরেন কহিতেন, “সত্যের প্রচার কার্যে অনেকেই ব্যস্ত হয় 
কিন্ত তারা না জেনেই তা করে। আমি সেটা জেনে-_-তারপর 


করবো” 


ইহার অব্যবহিত পরেই নরেনের জীবনে দেখ। যায় এক নূতন 
অধ্যায়ের সুত্রপাত। সারা ভারত পৰ্য্যটন ও তীর্থ পরিক্রমার তীব্র 
আকাজ্ঞা তাহাকে পাইয়া বসে। পরিধানে গৈরিকবাস, হস্তে দণ্ড 
কমণ্ডলু দিব্যকান্তি সন্যাসী সেদিন মঠের বাহির হইয়া পড়েন। 


২৫০ ভারতের সাধক 


কখনে। “নারায়ণ হরি’ বলিয়া গৃহস্থদের দ্বারে ভিক্ষার জন্য দাড়ান, 
কখনো বা করেন আকাশবৃত্তি। অভিজ্ঞতা ও অন্থৃভুতির বৈচিত্র্য 
এই পরিব্রাজন ভরপুর হইয়া উঠে। 

সে-বার নরেন্দ্রনাথ বৃন্দাবনের পথে চলিয়াছেন। ক্ষুংপিপাস! ও 
পরিশ্রমে দেহ অবসন্ন। পথপার্শ্বে বসিয়া এক দরিদ্র, নীচ জাতীয় 
ব্যক্তি ধূমপান করিতেছে । নরেন তাহার নিকট কলিকাটি চাহিলে 
সে ব্যস্তসমস্ত হইয়া বলিল, “মহারাজ, ময় ভাজী হু'।৮ 

উত্তর শুনিয়। সন্্যাসীবর নিরস্ত হন, কিন্তু কিছুদূর গিয়াই ভাবিতে 
থাকেন, ‘নাঃ এতো ঠিক নয়। ঠাকুরের এত আশীবর্বাদ, অদ্বৈত- 
বাদের এত বিচার-বিশ্লেষণ-_ইহার পরও দেখছি আমার ভেদজ্ঞান 
তিরোহিত হয় নি? জাতিভেদের সংস্কার যে মনের অন্তস্তলে 
আজও তেমনি উদগ্র হয়ে আছে। তৎক্ষণাৎ তিনি ফিরিয়া 
সাসেন। সেই মেথরের হাত হইতে কলিকাটি টানিয়া নিয়া ধূমপান 
করেন। তারপর তাহার হৃদয় শান্ত হয়। 
 স্বামীজী বৃন্দাবনে আসিয়াছেন। রাধাকুণ্ডের তীরে কৌগীনটি 
রাখিয়া উলঙ্গ হইয়া তিনি স্নানে নামিলেন। জল হইতে উঠিয়া 
দেখেন, একটি বানর এটি টানিয়া নিয়া দুরে পলাইয়া গেল। বহু 
চেষ্টার পর ইহা পুনরুদ্ধার করা গেল বটে, কিন্তু তখন কৌগীনটি 
একেবারে ছিন্নভিন্ন । লজ্জা নিবারণের কোনই উপায় নাই| বড় 
অভিমান জাগে এবার স্বামীজীর মনে । কুণ্ডেশ্বরী রাঁধা-রাণীর 
নিকট সঙ্কল্প জানান, লোকালয়ে আর না আসিয়া বনাঞ্চলেই 


তিনি বাস করিবেন। দেখা যাক্‌ তাহার জন্য কোন সুব্যবস্থা 
হয় কিনা। 


“খেন __এক ব্যক্তি তাহাকে পিছন দিক হইতে ভাকিতেছে, ছুটিয়। 
গছে দ্ুতবেগে । উলঙ্গ স্বামীজীও ধাবিত হইয়াছেন সম্মুখের 
দিকে । কিছুক্ষণ পরে কোনক্রমে নিকটস্থ হইয়া হাপাইতে হাঁপাইতে 


স্বামী বিবেকানন্দ ২৫১. 


লোকটি নিবেদন করিল, “মহারাজ, এই বনের পাশেই আমার ঘর 
কূপ! করে আপনি সেখানে পদার্পণ করুন, আপনাকে নববস্ত্র ও 
ভোজ্য নিবেদন করে আমর কৃতার্থ হই ৷” 

বলা বাহুল্য স্বামীজী সানন্দে স্বীকৃত হইলেন, ভোজন ও নববন্ত্র 
পরিধানের পর বাহির হইলেন লোকালয়ে । “* 

আর একবার গাজীপুরের অপর পারে তিনি এক স্টেশনে বসিয়া 
আছেন। পথশ্রমে ও ক্ষুধাতৃষ্তায় বড় কাতর, দেহভার আর যেন 
বহিতে পারিতেছেন না। নিকটস্থ বৃক্ষছায়ায় বসিয়া এক শেঠজী 
সোৎসাহে প্রচুর পুরী-কচুরী-হালুয়া উদরস্থ করিতেছে । ভোজন 
শেষে লোকটি বিদ্রপ শুরু করে, সংসার-ত্যাগী মহারাজ কপর্দকহীন, 
আর তাহার মত সংসারীর! খাইয়া-দাইয়া কেমন পরম সুখে 
দিনযাপন করিতেছে । 

হঠাৎ কিন্ত এক বিস্ময়কর কাণ্ড ঘটিল। এক ব্যক্তি ্রস্তব্যস্তে 
পুটলীতে বাধিয়া কিছু মিষ্ট্রব্য ও এক কুঁজো জল নিয়া স্বামীজীর 
সন্মুখে উপস্থিত। সম্রদ্ধভাবে খা্যাদি নিবেদন করিয়া সে তৎক্ষণাৎ 
তামাক সাজিতে বসিয়৷ যায়। স্বামীজীর প্রশ্নের উত্তরে জানায়, 
নিকটেই তাহার একটি খাবারের দোকান রহিয়াছে- জাতিতে 
সে হালুইকর। আজই প্রত্যুষে সে দেখে এক বিচিত্র স্বপ্ন 
এক সন্্যাসীবাবা তাহাকে কহিতেছেন_স্টেশনের একপ্রান্তে 
এক সাধু অনাহারে রহিয়াছেন' অবিলম্বে সে যেন তাহার সেবা 
নির্ব্বাহ করে । প্রথমবারের ্বপ্ন-দর্শনকে হালুইকর তেমন গুরুত্ব 
দেয় নাই। তারপর শয্যায় শুইয়া আরও দুইবার সে একই 
রকসের ব্বপ্নাদেশ পায়। তাই এমন ব্যস্তসমত্ত হইয়া ছুটিয়া 
আসিয়াছে। ৩৫ 

স্বামীজীর ছুই চোখ অশ্রুসজল হইয়া উঠে । পরমাশ্রয়দাতা 
ঠাকুরের কৃপার ধারা মরজগতের পরপার হইতেও তাহার জন্য 
এমনিভাবে বহিয়৷ আসিতেছে! 


২৫২ ভারতের সাধক 


গাজীপুরে উপনীত হইয়া স্বামীজী পওহারীবাবার সারিধ্যে 
আসেন । সিদ্ধপুরুষ বলিয়া এ অঞ্চলে তাহার খুব প্রসিদ্ধি। তা ছাড়া, 
পওহারীবাবার গুহায় শ্রীরামকৃষ্ণের একখানি ছবি টাঙ্গানো রহিয়াছে 
দেখিয়া তিনি এই সাধুর প্রতি আকৃষ্ট হইলেন । 
স্বামীজী এই সময়ে অজীর্ণ ও কোমরের বাতরোগে ভূগিতে 
ছিলেন। ভাবিলেন, পও্হারীবাবার নিকট হঠযোগ ও রাঁজযোগের ' 
শিক্ষা কিছুটা গ্রহণ করিলে ক্ষতি কি? এই মহাত্মার কাছে দীক্ষা 
নিবেন বলিয়াও তিনি স্থির করিলেন। পওহারীবাধা সন্মতি জ্ঞাপন 
করিলেন এবং অনুষ্ঠানের দিনক্ষণও স্থির হইয়া গেল । 
দীক্ষা পূর্ববদিন রাত্রে কিন্ত এক বিচিত্র ব্যাপার ঘটে। স্বামী 
বিবেকানন্দের অধ্যাত্মজীবনে এ ঘটনাটির গুরুত্ব অপরিসীম । 
স্বামীজী শয্যায় শয়ন করিয়া আছেন। অকস্মাৎ লক্ষ্য করিলেন, , 
তাহার কক্ষটি দিব্যলোকের শুভ্র জ্যো তিতে উদ্ভাসিত হইয়া উঠিয়াছে। 
আর উহার মধ্যে ফুটিয়া উঠিয়াছে শ্রীরামকৃষ্ণের মূত্তি। ঠাকুরের 
কারুণ্যভর! নয়ন দুইটি স্বামীজীর দিকে নিবদ্ধ, অপরিমেয় স্সেহ 
মমতা উহা হইতে ঝরিয়া পড়িতেছে। 
গুরুদেবের এই অলৌকিক আবির্ভাব তাহার সমগ্র সত্তার 
মূলে জাগাইয়া তোলে প্রচণ্ড আলোড়ন। আত্মগ্রানির আগুনে 
হৃদয় জলিতে থাকে । এ তিনি কি করিতে যাইতেছেন ? ঠাকুরের 
প্রতি যে অচলা ভক্তি, যে আত্মসমর্পণ এতকাল ছিল তাহা কি লোপ 
পাইয়াছে? তিনি কি গুরুদেবের অবিশ্বাসী শিষ্য? উত্তেজনায় 
তাহার শরীর কম্পিত ও ঘর্মাক্ত হইয়! উঠে। তারপর স্বামীজী 
উচ্চ স্বরে স্বগতোক্তি করিয়। উঠেন, “না, না, কখনোই তা হবে না। 
শ্রীরামকৃষ্ণ ব্যতীত আর কেউ এ হৃদয়ে ঠাই পাবে না। প্রভু, এ 
দাস যে চিরদিন তোমারই চরণে বিক্রীত। জয় রামকৃষ্ণ !” 
ইহার পরেও কয়েকদিন ধরিয়া ঠাকুরের দর্শন তিনি প্রাপ্ত হন। 
সবিল্ময়ে ভাবিতে থাকেন, সত্যিই তো, বিদেহী রামকৃষ্ণের সদাজাগ্রত 


স্বামী বিবেকানন্দ ২৫৩" 


চক্ষু দুইটি আজিও তাহার প্রিয় শিত্কের সতর্ক প্রহরায় নিযুক্ত ! 
স্বামীজী শিহরিয়৷ উঠেন, ঠাকুরের করুণার স্বরূপ উপলব্ধি করিয়া 
ছুই নয়নে ঝরিতে থাকে পুলকাক্র। 

ইহার পর নৈনিতাঁলের নিকটে, হিমালয় ক্রোড়ে স্বামীজীর 
এক দূর্লভ অধ্যাত্ম-অন্তু ভূতি লাভ হয়। সঙ্গী গঙ্গাধর মহারাজকে 
ডাকিয়া সেদিন তিনি আনন্দোচ্ছল হৃদয়ে বলিয়াছিলেন, “গঙ্গাধর, 
আজ এই অশ্বখরৃক্ষের তলে আমার জীবনের এক অমূল্য ক্ষণ 
উপস্থিত হয়েছিল । এর ফলে আমার জীবনের একট! প্রধান 
সমৃস্তার সমাধান হয়ে গিয়েছে 1” 

তখনকার দিনলিপিতে স্বামীজী তাহার নিগৃঢ় সাধন-অনুভূতির 
কথা লিখিয়াছিলেন_-আমি আজ ক্ষুদ্র দেহপিণ্ড আর বিরাট মহা- 
সষ্টির একাত্মকত। অনুভব করেছি। বিশ্বের যা কিছু সব এই ক্ষুদ্র 
দেহমধ্যেই রয়েছে । উপলব্ধি করলাম, প্রতি পরমাণুর মধ্যেই বিশ্ব- 
সংসার রয়েছে বিরাজমান । | 

হৃধিকেশের বিখ্যাত সাধু ধনরাজ-গিরির আশ্রমে স্বামীজী 
কিছুদিন ছিলেন । কয়েকজন গুরুভ্রাতাও এই সময় তাহার সঙ্গে 
থাকিতেন। হিমালয়ে বসিয়া কঠোর তপস্তায় কিছুদিন কাটাইবেন 
বলিয়। স্বামীজী মনে মনে স্থির করিয়াছেন । কিন্তু কৌথ। হইতে 
এক আকস্মিক দু্দ্দেব আসিয়। উপস্থিত হয়, তিনি এক দুশ্চিকিৎস্ত 
ধরণের জ্বরে আক্রান্ত হন। একদিন অবস্থা নিতান্ত সঙ্কটাপন্ন হইয়া 
পড়ে। দেখা যায়, সর্বশরীর হিম হইয়াছে, নাড়ীর গতি স্তব্ধপ্রীয় ৷ 
অন্তিমকাল উপস্থিত জানিয়! গুরুভ্রাতারা শোকে মৃহামান, কেহ 
কেহ ইষ্টনামও স্মরণ করিতেছেন । 

হঠাৎ তাহার কুটিরদ্বারে আসিয়া দাড়ান জটা-জুটমণ্ডিত এক 
বৃদ্ধ সাধু। তরুণ সন্্যাসীদের এই সঙ্কটের কথা শুনিয়! তাহার হৃদয় 
বিগলিত হয়। গৃহমধ্যে ঢুকিয়া মৃতকল্প স্বামীজীকে তিনি কিছুটা। 
মধু ও পিপুল চূৰ্ণ খাওয়াইয়া দিলেন । অতি সাধারণ একটি ওষুধ, 

কিন্তু তাহার ক্রিয়া যেন অমোঘ মন্ত্রৌষধির মত। রোগী ধীরে ধীরে 
চক্ষু মেলিয়া চাহিলেন। ইতিমধ্যে বৃদ্ধ সাধুটি পাহাডিয়া পথে 
নামিয়া কোথায় অদৃশ্য হইয়! গিয়াছেন। 

সুস্থ হইয়া উঠিয়৷ স্বামীজী গুরুভাইদের কাছে ডাকিলেন, কহিলেন, 
“বাহ্বজ্ঞানহীন অবস্থায় পড়ে থাকবার সময় কি দেখেছিলাম জানিস? 
দেখলাম, আমি যেন জগতে বিধাতার এক বৃহৎ কাজের ভার নিয়ে 
এসেছি। সে এশী কাজ যতদিন শেষ না হবে, আমার যেন বিশ্রাম 
নেই- শান্তি নেই৷” 

এখন হইতে গুরুভাইরা স্বামীজীর জীবনে এক উল্লেখযোগ্য 
পরিবর্তন লক্ষ্য করেন। তাহার কর্মজীবনে আসে নৃতনতর উৎসাহ, 
প্রাণচাঞ্চল্য ও উদ্দীপনা, আর অধ্যাত্মজীবন হইয়া উঠে আত্মবিশ্বাসে 
ভরপুর | 

স্বামীজী ও তার গুরুভাইরা স্পষ্টতই বুঝিতে পারিলেন, মৃত্যুর 
দ্বারে গিয়াও নরেন এক অদৃশ্য কল্যাণময় শক্তির ইঙ্গিতে ফিরিয়া! 
আমিলেন। এবৃদ্ধ সন্যাসী ছিলেন সেই অদৃশ্ নিয়স্তা-শক্তিরই 


দূত। স্বামীভীর জীবনে এ ঘটনাটির মধ্য দিয়া এক নূতন পরিবর্তন 
টিয়া গেল । 


ইহার পর হইতে স্বামীজী একাকী সমগ্র ভারত পরিব্রাজন 
করিতে থাকেন। ১৮৯১ খৃষ্টাব্দ হইতে শুরু করিয়া কয়েক বৎসর 
তিনি গুরুভ্রাতাদের হইতে নিজেকে বিচ্ছিন্ন করিয়া নেন, নিঃসঙ্গ 
জীবন যাপন করিতে থাকেন। এই সময়ে তাহাকে বলিতে শুনা 
যাইত, “গুরুভাইদের মায়াও মায়া-- বরং তা আরও প্রবল। এ 
মায়ার পাকে পড়লে সাধনার পথে বিদ্ব ঘটে | আমি আর কোন 
মায়ার বেড়া-ই রাখতে চাইনে |? 


ত্যাগী দণতীসন্যাসীর বেশে স্যামীজী ভারতবর্ষের দিকৃদগন্তে 

ঘুরিয়া বেড়ান । এ দেশের অগণিত পল্লী ও জনপদে--ভাঙ্গী, 
দোসাদ ও দিনমজুরের গৃহ হইতে নৃপতির রাজপ্রাসাদে, ভারত- 
আত্মার সন্ধানে তাহার এই অভিযান! ভারতের মৃত্তিকার বুকে 
কান পাতিয়া শুনিলেন তীর হৃদ্‌স্পন্দন, ভারতের লক্ষ লক্ষ মানুষের 
চোখে মুখে রূপায়িত দেখিলেন পরমাত্মার ছায়া । অদ্বৈতবাদী 
সন্ন্যাসীর মুক্তির সঙ্গীতে আসিল নূতন স্পন্দন, নূতন গতিবেগ । 
এই ভারত পরিক্রমা স্বামীজীর অধ্যাত্মজীবনের এক বড় প্রস্তুতি । 
বেদান্তবাদের নব প্রচারক, জন্যাসী-সৈনিক বিবেকানন্দের যোদ্ধ- 
জীবনের পাথেয় এই সময়েই সঞ্চিত হইয়া উঠে। 
আলোয়ার, থেতড়ি, পোরবন্দর, রামনাঁদ প্রভৃতি রাজাদের শ্রদ্ধা 
ও আনুগত্য তিনি এই সময়ে প্রাপ্ত হন। এই নিস্পৃহ, তেজন্ী 
সন্্যাসীর পদপ্রান্তে এই রাজন্যদের শির সেদিন লুটাইয়া পড়ে! 
স্বামীজী সে সময়ে খেতড়ির মহারাজের সন্মানীয় অতিথি । 
একদিন মহারাজার জয়পুরস্থিত রাজ-উদ্ভানে বসিয়া নানা ধর্মকথা 
হইতেছে । এমন সময় এক স্ুক্ঠী বাঈজীকে আহ্বান করিয়া আনা 
হইল, রাঁজ-অতিথির সন্মুখে সে ভজন সঙ্গীত গাহিবে। 
স্বামীজী কিন্ত এই রমণীকে দেখিয়াই স্থান ত্যাগের জন্য উঠিয়। 
দাড়ান । তরুণী সঙ্গীত-ব্যবসায়িনীর সম্মুখে বসিয়৷ গান শুনিতে 
তাহার সংস্কারে বাধিল। খেতড়ির নৃপতি সানুনয়ে বলেন, “্যামীজী, 
এ কিন্তু চমৎকার ভজন গায়, এর গান শুনে অনেকেই মুগ্ধ হয়েছেন । 
আপনি দয়া করে একটু শুঙ্গন 
এ নারীর কণ্ঠে বৈফব-সাধক সুরদাসের প্রার্থনা বন্ধৃত হইয়৷ 
উঠ 
প্রভু মেরা অওগুণ চিত না ধরো, 
সমদরশী হ্যায় নাম তুমহারো। 
এক লোহা পুজামে রহত হ্যায় । 

এক রহে ব্যাধ ঘর পর 
পরশকে মন দ্বিধা নাহি হোয় 
দুহু এক কাঞ্চন করো। 
স্র-যুচ্ছনা বার বার ঘুরিয়া ফিরিয়া একই তন্তুকে উদ্ঘাটিত 
করিতে চাহিতেছে আর বলিতেছে__“অজ্ঞানোসে ভেদ হ্যায়, জ্ঞানী 
কাহে ভেদ করে৷!” 
স্বামীজী উচ্চকিত হইয়া উঠেন! মুহূর্তে চক্ষুর সন্মুখ হইতে একটি 
পর্দা সরিয়া যায়। সংস্কার হয় বিদুরিত। সত্যিই তো! সমদর্শী 
তিনি কায়মনোবাক্যে হইতে পারেন নাই। ভেদবুদ্ধি ও সংস্কারের 
মূল অন্তস্তল হইতে উৎপাটিত আজিও হয় নাই। সর্ববভূতে রন্মানু- 
ভুতির জন্য, পরম উপলব্ধির জন্য, তপস্তা শুরু করিয়াছেন। কিন্তু 
সে তপস্তার মূলেই যে আপন ভেদবুদ্ধি দিয়! কৃঠারাঘাত হানিয়া 
বসিয়াছেন। এই বাঈজীর ভজন গানের মধ্য দিয়া তাই কি ঠাকুর 
তাহার জীবনে অভেদজ্ঞানের সাড়া নূতন করিয়া আজ জাগাইয়া 
তুলিলেন? 
তখনি গায়িকা নারীর কাছে অগ্রসর হইয়া কহিলেন, “মা, আমি 
তোমার নিকট ঘোর অপরাধ করেছি। তোমাকে ঘৃণা করে আমি 
এন্থান ত্যাগ করতে চেয়েছিলাম | কিন্তু তোমার এই গানের মধ্য 
দিয়ে তুমি আমার চৈতন্যকে জাগ্রত করেছো 1” 
দেশীয় রাঁজ-রাজড়া ও অমাত্য যখনই যিনি স্বামীজীর দর্শনে 
. আসিতেন, তিনি তাহার সম্মুখে নিজের নবাবিষ্কৃত ভারতকেই তুলিয়া 
ধরিতেন। 


ও নিপীড়িত আত্মার হাহাকারে ভরা । 
. ভারতের আত্মিক পরিচয়ের মধ্য দিয়াই দেশাত্মবোধ ও আত্ম- 

মর্য্যাদাকে জাগাইয়া তুলিতে হইবে, ঝষিদের শিক্ষাদীক্ষার পুনঃপ্রবর্তন 
করিতে হইবে, দেশীয় রাজসভাগুলির নিকট ইহাই ছিল তাহার 
বক্তব্যের নির্য্যাস । আরো কহিতেন, “ধৰ্ম্ম ভারতের বর্তমান দুর্দশার 
কারণ নয়, ধর্ম্মের অভাবই দায়ী এই দুর্দশার জন্য | ধর্মের শক্তি 
তখনই বাড়ে যখন তা মানুষের কর্মজীবনে হয় রপায়িত |” 

দেশীয় রাজাদের অনেকে তাহাকে শ্রদ্ধাভক্তি দেখাইয়াছেন কেহ 
কেহ গুরুজ্ঞানে পদসেবাও করিয়াছেন। কিন্তু কখনো এই রাজসেবার 
আকর্ষণ বা মোহে তিনি পড়েন নাই। এই তেজন্বী অপ্রতিগ্রাহী 
রাজ-সন্াসীর পদে রাজাদের শির বার বার লুষ্টিত হইয়াছে, 
স্বামীজীর অকুতোভয়ত! ও বৈরাগ্য তাহাদের বিস্মিত করিয়াছে। 

একবার মহীশুররাজ স্বামীজীকে একটি উপহার গ্রহণের জন্য 
গীড়াগীড়ি করিতে থাকেন । সন্যাসীকে মূল্যবান দ্রব্য গ্রহণ করিতে 
নাই বলিয়। স্বামীজী এড়াইতে চান, কিন্তু মহারাজও ছাড়িবেন না| 
অগত্যা স্বামীজী সকলকে বিস্মিত করিয়া সামান্য একটি হু'কা চাহিয়া 
বসিলেন। অর্ত থাকিল-_-উহাতে কোন ধাতুর সংঅব থাকিবে না। 
মহারাজ অবিলম্বে দেশীয় শিল্পীদের কারুকার্য্যে খচিত একটি সুদৃশ্ঠ 
হুক তাহাকে উপহার দিলেন। মাদ্রাজে পৌছিবার পরই কিন্ত 
এই হু কার সদ্গতি হইয়া গেল। এক ভদ্রলোকের বাড়ীতে স্বামীজী 
আশ্রয় নিয়াছেন। লক্ষ্য করিলেন, তাঁহার পাচক ব্রাহ্মণ এই 
ভুকাটির দিকে বার বার লুন্ধ দৃষ্টিতে তাকাইতেছে। স্বামীজী এই 
হুঁকাটি তৎক্ষণাৎ তাহাকে দিয়া দিলেন। মহারাজের উপহারের 
মূল্য তাহার নিকট যেন এক কানাকড়িও নয়। 


গুজরাটের পোরবন্দর রাজসভায় স্বামীজী উপস্থিত হইয়াছেন । 
শঙ্কর পাঙ্রাং সেখানকার এক প্রখ্যাত পণ্ডিত। তিনি তখন বেদের 
অনুবাদ করিতেছিলেন | স্বামীজী নয় মাস কাল সেখানে থাকিয়া 


১৭ 


২৫৮ ভারতের সাধক 


তাহার কাজের সহায়তা করেন এবং বেদ এবং পতগ্রলির মহাভান্ 
এই সময়েই পাঙুরাং-এর সাহায্যে তিনি আয়ত্ত করিয়া নেন। 

নবীন সন্াসীর অপূর্ব শক্তির পরিচয় পাইয়া পণ্ডিতশিরোমণি 
পাতুরাং বলিয়াছিলেন, “ম্বামীজী, আমার মতে আপনার মনীষা ও 
প্রতিভার উপযুক্ত মর্ধ্যাদা শুধু পাশ্চাত্য দেশেই হতে পারে । আপনি 
সেখানে আমাদের সনাতন সভ্যতার তত্ব ব্যাখ্যা করুন। পাশ্চাত্য 
ও প্রাচ্য উভয় দেশেরই কল্যাণ হবে ।৮ 

পাশ্চাত্য দেশ পর্যটনের চিন্তা বীজাকারে স্বামীজীর অন্তরে এই 
সময় হইতেই প্রবেশ করে | 

ঠাকুর রামকৃষ্ণের বাণী__জীবরূগী শিবের সেবা--বার বার তাহার 
মনে পড়ে | ভাবেন, মাতৃভূমি ভারতের কোটি কোটি নিরন্ন শিক্ষা- 
দীক্ষাহীন মানুষকে অন্ন জোগাইতে হইবে- আধ্যাত্মিক চেতনায় 
তাহাদিগকে স্বপ্রতিষ্ঠ করিতে হইবে। কিন্তু তার আগে প্রয়োজন 
জনগণের দারিদ্র্য ও তামসিকতা৷ দূর করা । 

কিন্ত সে উদ্দেশ্য সফল করিবার উপকরণ কই? মনে তাঁই 
দৃঢ় প্রতীতি জন্মিল__পাশ্চাত্যদেশে যাওয়া ছাড়া আর উপায় নাই৷ 
ভোগসবববস্,, উদ্ভ্রান্ত জড়বাদের কেন্দ্র তিনি ভারতের অধ্যাত্মবাণী 


যাহা দ্বারা এ দেশ হইবে সমৃদ্ধতর । 


এশী নির্দিষ্ট ব্রতের জন্য শ্রীরামকৃষ্ণ তাহাকে চিহ্নিত করিয়া 
গিয়াছিলেন। তাহারই উদ্ভোগপবর্ব যেন এই সময়ে অন্থুষ্ঠিত হইতে 
দেখিতেছি। এই সময়ে গুরুভাই অভেদানন্দজীর সহিত বোশ্বাইতে 
স্বামীজীর সাক্ষাৎ হয়। স্বামীজীর অন্তরলোকের প্রস্তুতির কথাটি 
স্বামী অভেদানন্দ বর্ণনা করিয়াছেন__“এই সময়ে স্বামীজীর হৃদয়টি 
যেন অগ্নিকৃণ্ডের মত হইয়াছিল । আর কোন চিন্তা নাই। কেবল 
কি করিয়া ভারতের প্রাচীন আধ্যাত্মিকতার পুনঃপ্রতিষ্ঠা করা যায়__ 
অহনিশ তাহাই ভাবিতেন 1--্বামীজীকে তখন দেখিলে মনে হইত 


| 
| 


স্বামী বিবেকানন্দ ২৫৯ 


যেন একটা প্রচণ্ড বঞ্ধাবাত ! আমাকে তিনি একদিন বলিয়াছিলেন-- 
দ্যাথ্‌ কালী, আমার ভেতর এমন একটা! শক্তি জমেছে যে, ভয় হয় 
পাছে ফেটে যাই |” 

এই সময়ে মাদ্রাজে স্বামীজীর প্রকাণ্ড এক ভক্তদল জুটিয়া গেল । 
ইহাদের উৎসাহে ও নিজ অন্তরের প্রেরণায় তিনি পাশ্চাত্য দেশে 
ধন্মপ্রচারে যাওয়ার সিদ্ধান্ত স্থির করিলেন | সিকাগোতে বিশ্বধন্ম- 
সম্মেলন অনুষ্ঠিত হইবে । সেখানে তাহাকে প্রেরণের জন্য সকলেই- 
অত্যন্ত ব্য 

স্বামীজীর ভক্ত আলাসিঙ্গা পেরুমল প্রভৃতির চেষ্টায় জনসাধারণ 
হইতে টাদাও কিছু উঠিল। মাদ্রাজী শিষ্যদের কাছে স্বামীজী 
নিজের অভিপ্রায় স্পষ্টভাবেই ব্যক্ত করিলেন,_-“এখন হিন্দুধর্ম্মকে 
জগতবাসীর কাছে প্রচার করার সময় এসে গিয়েছে। খধিদের 
এই মহান ধর্মাকে আর সঙ্কীর্ণ বেষ্টনীর মধ্যে আবদ্ধ করে রাখলে 
চলবে না, জগত্ময় একে ছড়িয়ে দিতে হবে। সনাতন ধর্মের প্রাচীন 
দুর্গ জীর্ণ হয়েছে, শুধু বৈদেশিক আক্রমণ থেকে তাকে কোন রকমে 
রক্ষা করে জড়ের মত বসে থাকলে চলবে না| এর পুনঃসংস্কার করে 
জগতের সমক্ষে বার হতে হবে, পূর্ণ উদ্ভমের সঙ্গে চারদিকে প্রচার 
করতে হবে এর মহিমা ৷” 

আমেরিকায় যাওয়ার জন্য টাদা তোলা হয়। কিন্তু স্বামীজী 
পতিত হন মহা সমস্তায়। অন্তরে প্রশ্ন জাগে, কেন তিনি বিদেশে 
যাইতে উদ্যত হইয়াছেন ? দেশের কাজে? ধর্মের কাজে? না নিজের 
প্রচ্ছন্ন অহংবোধ তাহাকে এদিকে ঠেলিয়া নিতেছে ? 

ভগবানের নিগৃঢ় উদ্দেশ্য যদি কিছু থাকিয়া থাকে, তাহা জানিবার 
উপায় কই? এযাবৎ কোন স্পষ্ট নির্দেশ তো তিনি পান নাই। 
এক্ষেত্রে বিদেশ গমনের পরিকল্পনা স্থগিত রাখাই সমীচীন। ভক্ত ও 
বন্ধুবান্ধবদের এ সিদ্ধান্ত তখনি জানাইয়া দিলেন। সংগৃহীত টাদার 
অর্থ দরিদ্রের মধ্যে বিতরণ করিয়া দেওয়া হইল। 


২৬০ ভারতের সাধক 


কিন্তু মাদ্রাজের ভক্ত শিয্যের! দমিবার পাত্র নন। কিছুদিন পরেই 
তাহাদের উদ্যম ও হৈ-চৈ আবার শুরু হয়। তাহাদের উৎসাহের 
স্রোতে পড়িয়। স্বামীজীও আবার ভাবিতে বমেন। ঠাকুর সশরীরে 
নাই, তাহার নির্দেশ পাইবার আশ! আর কোথায়? কিন্ত গ্রীমা তো 
রহিয়াছেন। তিনি তো তাহারই অংশন্বরূপিণী | মায়ের অন্থুমতি 
চাহিয়া পাঠাইলেই তো সব সমস্যার সমাধান হয়? স্থির করিলেন, 
তাহার নির্দেশ চাহিয়া এখনি পত্র দিবেন। ইতিমধ্যে সেদিন এক 
অলৌকিক কাণ্ড ঘটিয়া গেল। 

স্বামীজী রাত্রে শয়ন করিয়া আছেন, ঘুম আসিতেছে না। 

এমন সময়ে হঠাৎ এক অতীন্রিয় দৃশ্য উদ্ঘাটিত হয় তাহার নয়ন 
সমক্ষে। দেখেন, শ্রীরামকৃষ্ণের জ্যোতিঘন দিব্যমূত্তি ভারত সাগরের . 
তীর হইতে দেশান্তর অভিমুখে যাত্রা করিয়াছে । সোজাস্থজি সমুদ্রের 
উপর দিয়া ঠাকুর অপর পারে চলিয়াছেন, সঙ্গে সঙ্গে স্বামীজীকেও 
আদেশ দিতেছেন তাহাকে অনুসরণ করার জন্য । বিস্মিত স্বামীজী 
শয্যায় উঠিয়া বসিলেন! তবে কি এটাই ঠাকুরের অভিপ্রেত? 
ঠাকুরের অস্ফুট ধ্বনি তখনও তাহার কানে বাজিয়া চলিয়াছে- 
“আয়, আয়।” তবে দ্বিধা-দন্দবের অবকাশ আর কোথায় ? 

অবিলম্বে স্বামীজী সারদা দেবীকেও একখান। পত্র লিখিলেন। 
তখন আর মতামত চাওয়। নয়, ঠাকুরের নির্দেশে সঙ্কল্প তিনি স্থিরই 
করিয়াছেন। এবার মাতা ঠাকুরাণীর আশীর্ব্বাদট তাহার চাই। 

লিখিলেন, “মাগো, মহাবীর যেমন রামনাম স্মরণ করিয়া সমুদ্রের 
উপর দিয়! লক্ষ প্রদান করিয়াছিলেন, আমিও তেমনি গ্ৰীত্রীঠাকুরের 
নাম লইয়! সমুদ্রের পরপারে চলিলাম ৷” 

নরেন অনেকদিন হয় একলা নান স্থান ঘুরিতেছেন, সারদামণি 
বেশ কিছুদিন তাহার সংবাদ পান নাই। পত্র পাইয়া তাহার আনন্দের 
আর সীমা রহিল না। নরেন তাহার দৃষ্টিতে শুধু ঠাকুরের প্রধান 
শিল্াই নয়-_এই শি্তের মাধ্যমে ঠাকুর একটা বড় এঁশীকাজ সম্পন্ন 


নী ২৬১ 


করিবেন ইহাও সারদা দেবী মনে প্রাণে জানেন | ঠাকুরের মরদেহ 
ত্যাগ করার পর অলৌকিক অনুভূতির মধ্য দিয়া এ তত্বটি তাহার 
কাছে পরিস্ফুট হইয়া উঠিয়াছিল । একদিন স্বচক্ষে দেখিয়াছিলেন__ 
ঠাকুরের জ্যোতিৰ্ম্ময় সুক্ম দেহ ধীরে ধীরে নরেনের দেহে প্রবেশ 
. করিতেছে । ঠাকুর একদিন নরেনের দেহের মাধ্যমেই তাহার মহা- 
লীলার বিস্তার সাধন করিবেন, এ বিশ্বাস এখনো তাহার আছে। 
আজ সেই নরেন ঠাকুরের কর্ম্মযজ্ঞের ঝত্বিক রূপে পাশ্চাত্যদেশে 
যাইতে অনুমতি চাহিতেছে । আর এই সম্বন্ধে প্রত্যাদেশও যে 
ইতিমধ্যে শ্রীমা প্রাপ্ত হইয়াছেন ! তিনিও ধ্যানবেশে দেখিয়াছেন”৮_ 
সমুদ্রে তরঙ্গের উপর দিয়া ঠাকুর অগ্রসরমান, আর নরেন্দ্র তাহার 
অনুগামী ৷ নরেনকে তাহার নিজের এই অলৌকিক দর্শনের কথা 
জানাইয়া তিনিও তখনই পত্র দিলেন। জানাইলেন অন্তরের পরিপূর্ণ 
আশীবর্বাদ। 

স্বামীজী তীহার ভক্ত শিষ্যদের আহ্বান করিলেন, সানন্দে 
কহিলেন, “আমেরিকায় যেতে এবার আমি সম্পূর্ণরূপে প্রস্তুত। 
মার আশীর্বাদ আমি পেয়ে গেছি!” 

মাদ্রাজের ভক্তদের উৎসাহ এবং স্বামীজীর শিষ্য খেতড়ি-রাঁজের 
অর্থানুকুল্যে স্বামীজীর যাত্রার বন্দোবস্ত সম্পূর্ণ হইল ৷? 

১৮৯৩ সালের ৩৩শে মে তারিখ । বোম্বাই হইতে জাহাজে 
তিনি জন্মভূমি ত্যাগ করিলেন । পরিধাঁনে রডীন রেশমী আংরাখা ও 
উদ্জীষ। পরিচয়ের জন্য থাকিল নূতন একটি নাম-স্বামী বিবেকানন্দ | 

প্রীরামকৃষ্ণের দেহান্তের পর শিষ্যেরা আটপুরে বিরজা হোম করিয়া 
সন্যাস নেন। এই সময়ে নরেন্দ্রনাথের নাম হয় -বিবিদিষানন্দ | 
হিমালয়ে ও ভারতের অন্যান্য অঞ্চলে পরিত্রাজন কালে স্বামীজী 
মহারাজ নানা সময়ে নানা নাম গ্রহণ করিতেন । এবার বিদেশে 


২৯ 7৭ 
১ বেণীশঙ্কর শর্মা £ স্বামী বিবেকানন্দ__জীবনেন বিশ্বৃত অধ্যায় 


২৬২ ভারতের সাধক 


যাওয়ার প্রাক্কালে কি নাম নিবেন ভাবিতেছিলেন । প্রিয় শিষ্য খেতড়ি- 
রাজ বলিলেন, “ম্বামীজী আপনি জগতের বিবেক উন্মেষ করার 
জন্য তৈরী হচ্ছেন__আপনার এবারকার নাম হোক, বিবেকানন্দ 1৮১ 


সিকাগোতে তখন বিশ্ব-মেলার অবিবেশন বসিয়াছে। এইখানেই 
বিশ্ব-ধর্মনভা বসিবার কথা । সেখানে পৌছিয়া খবরাখবর করার 
পর তে স্বামীজীর চক্ষুস্থির। প্রতিনিধি নির্বাচনের শেষ তারিখ 
গত হইয়াছে। তাছাড়া, তখন জুলাই মাস-_সেপ্টেম্বরের আগে 
ধর্মসতার অধিবেশনও বসিবে না। তিনি নিজে বা তাহার উৎসাহী 
ভক্তেরা কেহই আগে হইতে এ বিষয়ে সংবাদ সংগ্রহ করার প্রয়োজন. 
বোধ করেন নাই। আগামী কয়েক মাসের ব্যয় নিৰ্ব্বাহ কি করিয়। 
হইবে তাহাই এক বড় সমস্তা । 

আমেরিকায় পদার্পণ করিবার সময় তাহার নিকট মাত্র ১৭৯ 
পাউণ্ড অবশিষ্ট ছিল। সামান্য পুজি, আর দেশটিও ব্যরবহুল। অর্থ 
যা কিছু ছিল তাড়াতাড়ি ফুরাইয়া আসিতেছে । সম্মুখে মাকিন 
দেশের নিদারুণ শীত । পর্ধ্যাপ্ত শীতবস্ত্রও তিনি সঙ্গে আনেন নাই। 
এই দেশ ভারত নয়, জড়বাদী ডলার পূজারীদের দেশ । এখানে 
সম্যাসীর ভিক্ষা মিলে না__স্বামীজী বিষম বিপদে পড়িলেন। 

কিন্ত এ অবস্থায় হাল ছাড়িবার পাত্রও তিনি নহেন। খরচ 
কমানোর জন্য কিছুদিন সিকাগো ছাড়িয়া বোস্টন শহরে গিয়া 
বাস করিতে থাকেন। এই সময়েই আকস্মিকভাবে হার্ভার্ড বিশ্ব- 
বিদ্যালয়ের গ্রীক ভাষার অধ্যাপক মিঃ রাইটের সহিত তাহার পরিচয় 
ইয়। স্বামীজীর লোকোত্তর প্রতিভা 'ও বিদ্যাবত্তা দর্শনে অধ্যাপক 
তে বিমুগ্ধ । সোৎসাহে তখনি তাহাকে ধর্মসভায় গ্রহণ করিতে 
তিনি উদ্ভোগী হইলেন ৷ 


১ রম্য রলযা__লাইফ অব বিবেকানন্দ 


স্বামী বিবেকানন্দ ২৬৩ 


হিন্দুধর্মের প্রতিনিধিত্ব করার কোন নিদর্শনপত্র স্বামীজীর কাছে 
নাই, একথা রাইট সাহেবকে তিনি জানাইলেন | স্বিজ্ঞ অধ্যাপক 
তৎক্ষণাৎ উত্তর দিলেন, “ন্বামীজী, আপনার কাছে এই নিদর্শন 
চাওয়া, আর সত্যকে তার কিরণ দেবার অধিকার সম্বন্ধে প্রশ্ন করা৷ 
__একই কথা ৷” 

ধর্মসভার প্রতিনিধি যে সংস্থা নিব্বাচন করেন তার সভাপতি 
ছিলেন নিঃ রাইটের বন্ধু। স্বামীজীর পরিচয়পত্রে তিনি সেই 
বন্ধুকে লিখিলেন, “ইনি এমনি একজন মনীষী যে, আমাদের বিশ্ব- 
বিদ্ঠালয়গুলির সব ক'টি বিজ্ঞ অধ্যাপকের বিদ্যা একত্র করলেও তা 
এ'র পাণ্ডিত্যের সমতুল হয় ন ৷” 

_ স্বামীজীর অর্থাভাব রহিয়াছে বুঝিতে পারিয়া সহৃদয় অধ্যাপক 
তাহাকে সিকাগো স্টেশনের একখানি টিকেট আর মেলা অভ্যর্থনা 
কমিটির নামে একটি পরিচয়পত্র দিয়া রওনা করিয়া দেন। 

কিন্তু স্বামীজীর পরীক্ষার যেন আর শেষ নাই। সিকাগো 
শহরে পৌছিয়। দেখেন, মেলা স্থানের ঠিকানাটি তিনি হারাইয়া 
ফেলিয়াছেন। শীতের রাত্রি ঘনাইয়া আসিয়াছে, এ অপরিচিত 
স্থানে আশ্রয় পাইবারও কোন সম্ভাবনা নাই। 

ধনী লোকের দরজায় গেলেই পরিচারকের! তাহাকে নিগ্রো 
তাবিয়া দ্বার রুদ্ধ করিতেছে । রাত্রির জন্য মাথা গুজিবার একটা 
স্থানও মিলিতেছে না । অনন্োপায় হইয়া সে রাত্রির মত স্টেশনের 
এক খালি প্যাকিং বাক্সের ভিতরে আশ্রয় নিতে হয়। পরদিন 
প্রভাতে ক্ষুধার্ত হইয়া ছুই এক স্থানে ভিক্ষার চেষ্টা করেন। কিন্ত 
সে দেশে ভিক্ষা দিবার রীতি নাই। শ্রান্ত ক্লান্ত মলিন বেশধারী 
এই বিদেশীকে বহু ধনী গৃহস্থই তাড়াইয়া দেয়। এক বৰ্ষায়সী 
মহিলা ঘরের জানালা দিয়া দেখিতে পান নিরাশ্রয় বিদেশী তরুণ 
অর্থের জন্য ঘোরাঘুরি করিতেছেন, কিন্তু কোথাও কিছু মিলিতেছে 
না। মনে তাহার জাগিয়া উঠিল সহানুভূতি । তখনি নীচে নামিয়া 


২৬৪ ভারতের সাধক 


আসিয়া স্বামীজীকে দোর খুলিয়া দিলেন__দিলেন আহার ও আশ্রয় | 
এই মহিলার নাম মিসেস হেইল্‌। 

. স্বামীজী সুস্থ হইলে এই সন্দয়া মছিল। তাহাকে ধৰ্্মমেলায় 
পৌছাইয়া দিলেন। পরম কারুণিক ঠাকুরের কৃপাদৃষ্টি তাহার 


উপর সতত নিবদ্ধ রহিয়াছে, অনেকবারের মত এবারও স্বামীজী 
এই ঘটনায় তাহ৷ উপলব্ধি করিলেন I 


১৮৯৩ সালের ১১ই সেপ্টেম্বর । সিকাগোর আর্ট ইনষ্টিটিউটের 
প্রাসাদোপম ভবনে সাড়ম্বরে বিশ্বধর্শ্ম মহাসম্মেলন আরম্ভ হইয়াছে । 
কাডিন্যাল গিবন্সকে কেন্দ্র করিয়া সার! পৃথিবীর ধর্ম্মপ্রতিনিধির! 
উপস্থিত। শ্রোতাদের মধ্যে রহিয়াছেন ইউরোপ আমেরিকার বহু 
মনীষী, অধ্যাপক ও শ্রেষ্ঠ নাগরিক । 

তরুণ সন্সযাসা স্বামী বিবেকানন্দ মঞ্চোপরি উপবিষ্ট । গৈরিক 
রঙে রঞ্জিত রেশমী আংরাখা ও উষ্ণীষে ভূষিত এই হিন্দু প্রতিনিধির 
আকর্ষণ যেন সবাইকে ছাড়াইয়া গিয়াছে । সুন্দর সুঠাম দেহ, 
চোখে মুখে প্রতিভার দীপ্তি । আভিজাত্য ও আত্মপ্রত্যয়ে ভর! 
এই সন্যাসী যেন এক স্বতন্ত্র পুরুষ । দৃপ্তভল্গী ও তেজ দেখিয়া মনে 
হয়, আদর্শবাদ ও ধর্মের ক্ষেত্রে ইনি যেন এক দুধ ক্লান্তিহীন 
যোদ্ধা--চিহ্িত অধিনায়ক ৷ 

স্বামীজীকে তাহার জীবনে এমন গুরুগন্তীর, এমন গুরুত্বপূর্ণ 
বক্তৃত। মঞ্চে কখনও দাড়াইতে হয় নাই। পাশ্চাত্য সমাজের শ্রেষ্ঠ 
দাশলিক ও ধন্ম-নেতাগণ ইহাতে ভাষণ দ্রিতেছেন। নিজ নিজ 
সশ্প্রদায়ের মতবাদ তাহার! অপুর্ব পাণ্ডিত্য ও বাগ্মিতার সহিত 

স্বামী বিবেকানন্দকেও তাহার ধর্ম্মের তত্ব, 
18 বৃহত্তম ধর্মের তত্ব জানাইতে হইবে এবং 
তে হইবে। অন্যান্য প্রতিনিধিদের মত পূর্ব 


স্বামী বিবেকানন্দ ২৬৫ 


হইতে কোন কিছু লিখিয়া বা তৈরী হইয়াও তিনি আসেন নাই | 
পৃথিবীর শ্রেষ্ঠ ধন্মীধিবেশনের সভামঞ্চে বসিয়া এই ত্রিশ বৎসর 
বয়স্ক দুঃসাহসী যুবকের হৃদয় আজ যেন হঠাৎ কীপিয়া উঠিল। 

এবার স্বামী বিবেকানন্দের ভাষণের পালা । সভাপতি আহ্বান 
জানাইলেন তাহাকে । স্বামীজী কিন্তু এড়াইয়া গেলেন, কহিলেন, 
ইহার পরে তিনি বক্তৃতা করিবেন। কিছুক্ষণ পরে আবার তাহার 
ডাক পড়ে, ঘণ্টা বাজাইয়া তাহাকে ডাকা হয়। কিন্তু এবারও 
বিবেকানন্দ উত্তর দিলেন_-এখন নয়। সভাপতি আর তাহাকে 
এড়াইতে দিতে রাজী নন। দৃঢ়ন্বরে বলিয়া বসিলেন, ইহাই এই 
প্রতিনিধির বক্তৃতা প্রদানের শেষ সুযোগ । কি আর করা যায়, 
স্বামীজীকে এইবার উঠিয়া দাড়াইতে হয়। 

ইষ্টনাম গ্রহণ করিয়া সমবেত নরনারীকে তিনি আহ্বান 
জানাইলেন, “আমেরিকাবাসী ভগ্নি ও ভ্রাতৃবৃন্দ !” মুহুর্ত মধ্যে যেন 
এক ইন্দ্রজাল ঘটিয়া যায়। এই আহ্বানের আন্তরিকতা অভিভূত 
করিয়া ফেলে সভার প্রতিনিধি ও দর্শকদের | যুবক সন্ন্যাসী 
অভিনন্দন আর শ্রোতাদের করতালি ধ্বনি যেন থামিতে চাহে না। 
_ শত শত লোক উঠিয়া দ্বাড়াইয়া জানায় বিপুল সম্বন্ধনা। 

ক্ষণকাল মধ্যেই স্বামীজীর আত্মবিস্মৃতি কাটিয়া গেল। বুঝিলেন, 
এই অভিনন্দন ও এই স্বীকৃতি শ্রীরামকৃষ্ণেরুই ইচ্ছায়। জগজ্জননী 
আগ্ভাশক্তির এ এক নিগৃঢ় লীলা । এ লীলারই ক্রীড়নক হিসাবে 
আজ তিনি এখানে দণ্ডায়মান | স্বভাবসিদ্ধ সাহস ও নেতৃত্ব ফিরিয়া 
পাইতে স্বামীজীর বিলম্ব হইল না। অতঃপর হৃদয়ের অনর্গল উৎস 
হইতে বহিতে থাকে তাহার চাঞ্চল্যকর ভাষণ। 

অমোঘ শক্তিমভায় মণ্ডিত হইয়া স্বামীজী সেদিন ধর্ম-সভার 
চিত্ত জয় করিলেন। সমগ্র পৃথিবীর ধর্ম্মপ্রচারক ও দাশনিকদের 
সমক্ষে ইহা যেন এক চাঞ্চল্যকর বিস্ফোরণ! শ্রোতাদের মধ্যে 
মার্কিন সমাজের বুদ্ধিজীবীর সংখ্যাই অধিক! ইহাদেরই স্বীকৃতির 

মধ্য দিয়া মাকিন দেশের সম্মুখে সেদিন ফুটিয়া উঠিল বিবেকানন্দের 
ভাস্বর মূত্তি। বেদান্তধুত সনাতন হিন্দুধৰ্শ্মের সংবাহকরূপে পাশ্চাত্য 
দেশের প্রাণ-কেন্দ্রে ঘটিল তাহার অদ্যুদয়। এক বিরাট সম্ভাবনা 
স্থচিত হইল ইহার মাধ্যমে । 

সামকৃষ্ণ-বিবেকানন্দের লীলা-জীবনে সেদিনকার এই ঘটনাটি 
ছিল বড়ই তাৎপর্যপূর্ণ । 
এক রাজহংস। ধ্যানময় প্রশান্ত মহাকারণে তাহার সত্তা সদ 
ভাসমান । আর বিবেকানন্দ সেই রাজহংসেরই পক্ষ-বিধুনন ৷ ধৰ্ম্ম- 


উন_-গতি-চঞ্চলতা। কি এই পক্ষ 


সনাতন ধৰ্ম্মের সমন্বয়কারী রূপটি উদ্ঘাটন করিয়া তিনি আরও 
বলেন, “যে ধৰ্ম্ম সমগ্র জগৎকে পর 


মতসহিষ্ণুত এবং সকল মতের 
সর্বজনীন স্বীকৃতি শিক্ষা দিয়েছে, আমি 


সেই ধর্শতুক্ত বলে গৌরব 
ই খাকি। আমরা কেবল সর্বজনীন পরমতসহিষুতায়ই বিশ্বাসী 
নই, আমরা সকল ধর্মকেই সত্য বলে বিশ্বাস করি। 
পৃথিবীর সব্বদেশের উৎগীড়িত 


এইস োমানরা ইহুদীদের পবিত্র দেবালয়গুলো ধ্বং রঃ 
সেই বৎসর ইতাবশিষ্ট ইস্রাইল বংশীয়দের 


রা আমরাই দক্ষিণ ভারতবর্ষে 
> রমনা লা লাইফ অব বিবেকানন্দ । 

স্থান দিয়েছিলাম । যে ধৰ্ম্ম জরথুষ্টপদ্থী মহান পারসীক জাতির 
অবশিষ্টাংশকে আশ্রয় দিয়েছে, অদ্যাবধি লালন-পালন করছে, আমি 
সেই ধর্মভুক্ত বলে গৌরব বোধ করছি ।” 

ধর্মম-মহাসভার বিরাট কক্ষ প্রতিধ্বনিত করিয়া স্বামীজীর 
উদাত্তকণ্ডে নির্গত হইল সেই পবিত্র প্লোক। অগণিত ভারতবাসী 
শৈশবকাল হইতে যাহা আবৃত্তি করে__ 

রুচীনাং বৈচিত্র্যাদৃজুকুটিল 
নানাপথ জুষাং। 
নৃণামেকে। গম্যস্তমসি 
পয়সামর্ণৰ ইব ॥ 

নদ-নদী সকল যেমন নান! ধারায় নান! পথে সাগর অভিমুখে 
বহিয়! যায়, তেমনি রুচির বৈচিত্র্যহেতৃ, সরল ও কুটিল নান! পথগামী 
মানব-ধারার, হে প্রভো, তুমিই একমাত্র গন্তব্যস্থল | 

গীতা-প্রচারিত মহান সত্যের কথাও তিনি শুনাইলেন । 
পুরুষোত্তম বলিয়া গিয়াছেন”_যে আমাকে যেভাবে উপাসনা করে, 
আমি তাহার নিকট সেই ভাবেই প্রকাশিত হই। হে পার্থ, মনুষ্যগণ 
সব্বতোভাবে আমার নির্দিষ্ট পথেই চলিয়া থাকে । 

ভারতধর্মের মূল স্ুরটি ব্যাখ্যা করার পর ধন্মসভার সম্মুখে 
অপূর্ব আশার বাণীও তিনি ধ্বনিত করিলেন-_“সাম্প্রদায়িকতা, 
গৌঁড়ামী ও ধন্মান্ধতার মৃত্যুকাল আসন্ন। আমি সর্ব্বাস্তঃকরণে 
ভরসা করি, এই মহাসমিতির উদ্বোধনে আজ প্রভাতে যে ঘণ্টাধ্বনি 
বেজে উঠলো তা ধর্মোন্মস্ততার মৃত্যুবার্তী জগতে ঘোষণা করুক । 
একই চরম লক্ষ্যে মানব জাতি আজ এগিয়ে চলেছে, এবার তাঁর 
ভেতরকার পারস্পরিক সন্দেহ ও অবিশ্বাস দূর হোক, তরবারি বা 
লেখনীর দ্বার! পরগীড়নের দুর্ম্মতির ঘটুক অবসান 1” 

মনীষী রম্যা রল'ার ভাষায়- সম্মেলনের অপর বক্তারাঁও 
প্রত্যেকেই ভগবানের কথাই বলিয়াছিলেন_ কিন্তু সে ভগবান, 

ছিলেন তাহাদের স্ব-সম্প্রদায়ের ভগবান । কিন্ত বিবেকানন্দ__-একা 
বিবেকানন্দ সকলের ভগবানের কথা বলিলেন, সকলের ভগবানকে 
বিশ্বসত্তায় মিলাইয়। দিলেন। ইহা ছিল রামকৃষ্ণেরেউ উষ্ণ নিশ্বাস, 
যাহা সমস্ত বাধাবিদ্ব অতিক্রম করিয়া আজ তাহার শ্রেষ্ঠ শিয্ের 
মাধ্যমে উদ্গত হইল । আর বিশ্বধর্ম্ম সম্মেলন এই তরুণ সন্যাসীকে 
জ্ঞাপন করিল তাহার স্বতোৎসারিত অভিনন্দন ৷ 

ইহার পর স্বামীজীকে প্রায় দশ বারটি বক্তৃতা এই সম্মেলনে 
দিতে হয়। মুক্তি, প্রেরণা এবং আদর্শবাদিতার শক্তিতে তাহা 
অমোঘরূপে আত্মপ্রকাশ করে । সম্মেলনের সদস্যদের ডিঙাইয়া 
তাহার প্রচারিত শাশ্বত সত্যের মহাবার্তা অবিলম্বে জনচিত্ত 
আলোড়িত করিয়া তুলে। বিশ্বধন্ম মহাসভার প্রখ্যাত মনীষী ও 
জনসাধারণ, একযোগে উভয়ের চিত্ত স্বামী বিবেকানন্দ অবলীলায় 


অধিকার করিয়৷ বসেন । এই বিবেকানন্দ কিন্ত তাহারই শিষ্য যিনি . 


ব্যবহারিক শিক্ষার কোন ধারই ধারিতেন না, নিজনাম দস্তখত 
করিতে গিয়া লিখিতেন 'রামকে্ট। স্বামীজীর সব্বকর্মের প্রচ্ছন্ন 
নিয়ামক সেই শ্রীরামকৃষ্ণ ৷ শ্রীরামকৃষ্ণেরেই তিনি যেন এক ক্ষুদ্ৰ 
জাহদণ্ড। জাছুদণ্ধারী ঠাকুর সেদিন বুঝি বা সবার অলক্ষ্যে 
মিটি মিটি হাসিতে ছিলেন। 

মাকিন সংবাদপত্রগুলি স্বীকার করিয়া নেয়, স্বামী বিবেকানন্দ 
নি:সন্দেহে ধর্্মমেলার শ্রেষ্ঠ ব্যক্তিত্ব। নিউইয়র্ক হেরাল্ড এই সময়ে 
লিখে, “ইহার বক্তৃতা শুনিবার পর মনে হইবে, ভারতবর্ষের ন্যায় 
জ্ঞানৈশ্বধ্যমণ্ডিত দেশে আমাদের দেশের ধর্ম্মপ্রচারক প্রেরণ করা! 
নির্বদ্ধিতার কাজ 1৮১ 

মাকিন দেশের মনীবী, সমাজনেতা। ও ধনকুবেরগণ স্বামীজীর 
প্রজ্ঞা পাণ্ডিত্য ও ব্যক্তিত্বে একেবারে মুগ্ধ হইয়া গেলেন। তাহার এই 


৯. উঃ আত, সি, মজুমদার £ বিবেকানন্দ ইন্‌ আমেরিক1। 

জনপ্রিয়তাকে ধর্মসন্মেলনের সভাপতিও তাঁহার কাজে লাগাঁইতে 
ছাড়িতেন না। নীরস তনত্বালোচনার আসরে যখন শ্রোতাদের 
ধৈ্যন্যুতি ঘটিতে থাকিত তিনি তখন ঘোষণা করিতেন, অধিবেশনের 
শেষের দিকে স্বামী বিবেকানন্দ তাহার ভাষণ দিবেন! জনমগ্ডলী 
অমনি আগ্রহী হইয়া! উঠিত, স্বামীজীর বক্তৃতা শোনার আকর্ষণে 
ধৈর্য্য ধরিয়া ঘণ্টার পর ঘণ্টা অপেক্ষা করিত ৷ 

স্বামীজীর ভক্ত ও অনুরাগী পাশ্চাত্য দেশীয় চরিতকারের। লিখিয়া 
গিয়াছেন, “সিকাগোর বিরাট ধর্ম্ম-মহাসভায় স্বামীজী যে মহাসত্য 
প্রচার করেন, যে বিস্ময়কর আশার বাণী শ্রবণ করান, গ্রীষ্টের পর 
আর কোন প্রাচ্যবাসীর মুখ থেকে পাশ্চাত্য দেশ তেমন কথা শ্রবণ 
করে নাই। তার ভাবরাশি চিরদিন পাশ্চাত্যের ধন্মোন্নতি ও ধর্ম 
বিস্তারের সহায়করূপে গণ্য হবে, গৃহীত হবে জগতের ভবিষ্যৎ 
অধ্যাত্মজ্ঞানের প্রধান অবলম্বনরূপে |” 

শুধু মাত্র কয়েকটি প্রাণস্পর্শী বক্তৃতা এবং ব্যক্তিত্বের বলে জন- 
মানসের এমন দিথিজয় পৃথিবীতে খুব কমই দেখ! গিয়াছে। 

এই অপ্রত্যাশিত সন্মান ও খ্যাতির প্লাবন স্বামীজীর অন্তরে 
সেদিন কিরূপ প্রতিক্রিয়ার স্থষ্টি করে? প্রসিদ্ধ সংবাদপত্রগুলির 
স্তম্ভে স্তম্ভে তখন তরুণ হিন্দু সন্যাসীর বিজয়গাথা | এই জয়গৌরৰ 
কিন্তু স্বামীজীর হৃদয়কে ভিতরে ভিতরে ভারাক্রান্ত করিয়া তোলে । 
ভাবিতে থাকেন, খ্যাতির একি বিড়ম্বনা আজ শুরু হইয়াছে তাহার 
জীবনে? ত্যাগী এবং একাস্তচারী সন্যাসী জীবনে মুক্ত বিহঙ্গের মত 
তিনি ছিলেন স্বাধীন, স্বতন্ত্র। সে জীবন কি আর ফিরিয়া পাইবেন 
না? তপস্তাময় জীবন, ঈশ্বরধূত জীবন-_তাহারও ঘটিতেছে অবসান। 
আশঙ্কা আসে অন্তরে ! আমেরিকায় আসিয়া এ যাবৎ পদে পদে 
দারিদ্র্য ও প্রত্যাখ্যানের সহিত তাহাকে যুঝিতে হইয়াছে--এইবাঁর 
বুঝি এঁশৰ্য্যের প্রাচ্ধ্য তাহাকে গ্রাস করিতে চায়। 
_-১. ইন্টার্ন এও ওয়েস্টার্ন ডিসাইপল্দ £ স্বামী বিবেকানন্দ 


-২৭০ ভারতের সাধক 


স্বামীজী রাতারাতি সমগ্র মাঞ্কিন দেশে প্রসিদ্ধ হইয়া উঠিয়াছেন। 
কোটিপতি গুণগ্রাহিগণ তাহার যে কোন আজ্ঞা নিমেষে পাঁলন 
‘করিতে সমুৎস্থক। এক রাত্রে এক ধনীর প্রাসাদে তিনি আতিথ্য 
গ্রহণ করিয়াছেন। চারিদিকে বিলাসের প্রাচুধ্য | রসনাতৃপ্তিকর 
ভোজ্যত্রব্যের অবধি নাই। ভোজন ও আপ্যায়ন শেষে সুকোমল 
শয্যায় শয়ন করিলেন। কিন্তু ঘুম আসিল না। এই বিলাস বৈভবের 
পরিবেশে তাহার ছুঃখিনী জন্মভূমির স্মৃতি বৃশ্চিকের মত দংশন করিয়া 
উঠিল। নিরন্ন শিক্ষা-দীক্ষাহীন কোটি কোটি দেশবাসীর দুঃখে তিনি 
মুহামান হইলেন। সমস্ত রাত্রি ভূতলে শয়ন করিয়া রহিলেন, 
নিদ্রা আসিল না| 

স্বামী বিবেকানন্দের ব্যক্তিত্ব ও বাগ্সিতা তখন সন্মোহনের কাজ 
করিতেছে । এই সময়ে এক গুণগ্রাহিনী ধনাঢ্য তরুণী স্বামীজীকে 
নিবেদন করিতে চায় তাহার বিভ্ত-বিবয় ও রূপযৌবন। প্রশান্ত কে 
তিনি উত্তর দেন, “আমার কাছে এমনতর প্রস্তাব করতে নেই । 
আমি যে সন্ন্যাসী! নিখিল বিশ্বের সমস্ত নারীই যে আমার-_মা1” 


আমেরিকার বক্তৃতা প্রতিষ্ঠানগুলির মধ্য দিয় স্বামীজী যেন 
ঝটিকাবেগে বিভিন্ন অঞ্চলে নিপতিত হইতে থাকেন। বেদান্ত ও 
মানবধন্মের শাশ্বতরূপ ফুটিয়া উঠে তাহার শক্তিদৃপ্ত ভাষণে । সংবাঁদ- 
পত্রে তাহাকে অভিহিত করা হয় 'সাইক্রোনিক হিন্দু’ নামে | 

গৌতম বুদ্ধের আড়াই হাজার বৎসর পরে ভারত বহির্দেশে এই 
তাহার প্রথম প্রচারক ও বাণীবাহককে প্রেরণ করিয়াছে। প্রতীচ্য 
সভ্যতার অগ্রদূত মাক্কিনদেশে তাহার সেই বাণী এবার কান পাতিয়া 
শুনিল। 

পৃথিবীর প্রাচীনতম সত্যতা স্বামী বিবেকানন্দের মাধ্যমে তাহার 
সত্যাবিফারের অপূর্ব উপহার লইয়া আজ পশ্চিমের দ্বারে উপস্থিত ! 


স্বামী বিবেকানন্দ ২৭১ 


আর সেই বিবেকানন্দ হইতেছেন শ্রীরামকৃষ্ণের সন্তান__প্রীরাম- 
কৃষ্ণেরই অধ্যাত্মসত্তার তিনি প্রাণময় প্রকাশ । এই শক্তিধর দূতকে 
সহসা ফিরাইয়া দিবার উপায় কই ? 
প্রতীচ্য সভ্যতার মর্ম্মকেন্দ্র, আমেরিকা তাই বিবেকাঁনন্দকে 
গ্রহণ করিল। শুধু তাহার বাগ্সিতার মধ্য দিয়া নয়_ব্যক্তিত্ব, 
সত্যনিষ্ঠা ও ত্যাগ্বৃত জীবনের প্রতি ্রদ্ধান্ধিত হইয়াই তাহাকে গ্রহণ 
করিল । 
ইহার জন্য কিছুটা প্রাথমিক প্রস্তুতিও মাকিন দেশের ছিল, 
একথা অস্বীকার করিবার যো নাই। বিবেকানন্দ উনবিংশ শতকের 
শেষ দশকে আমেরিকায় উপস্থিত হন। মাকিন বুদ্ধিজীবীদের মধ্যে 
তখন যে মানসিকতা বর্তমান, তাহ তাহার ধন্ম-প্রচারের পক্ষে 
কিছুটা অন্কুলই ছিল। মনীষী এমার্সন এবং থোরো ইতিপূর্বে 
তাহাদের রচনায় ভারতীয় ব্রহ্মবাদ ও অতীন্দ্রিয় অনুভূতির সমর্থন 
জানাইয়া গিয়াছেন। ক্রিশ্চিয়ান সায়েন্স-এর সমর্থকেরা ও কবি 
হুইটম্যানের আধ্যাক্মিকতাও যেন এজন্য কিছুটা ভূমি প্রস্তুত করিয়া 
রাখিয়াছিল । 
কবি হুইটম্যানের কবিতায় বুঝি ভারতদূত বিবেকানন্দেরই 
আসন্ন পদধবনির ইঙ্গিত ফুটিয়া উঠিয়াছিল £ 
হে মোর নগরী. 
এঁ ছাখো, আমাদেরই দ্বারে 
আস্ছে এ আদি-মাতা । 
ভাষার প্রথম কাকলী 
শোন! গিয়েছিলো তার নীড়ে, 
আর, সমস্ত কাব্যের ছিল সে উৎস-মুখ 
সুপ্রাচীন তার বংশধারা--'--- 
এ শোন, আসছে সে, 
_ ত্রন্মের সম্ভতি !” 


২৭২ ভারতের সাধক 


আবার অপর দিকে দেখি, মাফিন সমাজে সাধারণ মানুষ ভোগ- 
সর্বস্ব জীবনের পিছনে ছুটিয়। হইতেছে দিশাহারা, মানসিক ভারসাম্য 
সে হারাইয়। বসিয়াছে। এই উদ্ভ্রান্ত, শ্রান্ত ক্লান্ত মানুষদের সামনে 
স্বামীজী তুলিয়া ধরিলেন আত্মিক জীবনের আদর্শ, প্রচার করিলেন 
ভারত-আত্মার শাশ্বত বাণী। রামকৃষ্ণের প্রত্যক্ষ অধ্যাত্ম-শক্তির 
স্পন্দনে তাহা প্রাণবন্ত, বিবেকানন্দের নিজের প্রত্যক্ষ দর্শন ও 
অন্থুভুতির প্রত্যয়ে তাহ! প্রোজ্জল-_মন্ত্রচৈতন্যময় ! 

স্বামীজী তখন প্রচারের উৎসাহে মন্ত। প্রতি সপ্তাহে বার 
চৌন্দটি করিয়া বক্তৃতা তাহাকে দিতে হয়। এক এক দিন শরীর ও 


মন ক্লান্তিতে নিস্তেজ হইয়। পড়ে । নূতন বক্তব্যও অনেক সময়: 


যেন খুঁজিয়া পান না। ভয় হয়, তবে কি তাহার জ্ঞানের পুঁজি 
নিঃশেষিত? আবার এই সংশয় ও নৈরাধ্যের মুহুর্তে হঠাৎ হৃদয়ে 
জাগিয়া উঠে অলৌকিক অনুস্তি, প্রত্যয় ও প্রাণের আবেগে উচ্ছল 
হইয়া উঠেন। এক এক দিন রাত্রে তত্দ্রাবেশে শুনিতে পান পরবর্তা 
দিনের ভাষণটি কে যেন তাহার কানের কাছে পরিষ্কাররূপে বলিয়া 


যাইতেছে । পরের দিনের বক্তৃতায় এই অলৌকক ভাষণের স্মৃতিই 
তাহাকে সাহায্য করিত। 


বিবেকানন্দের চতুর্দিকে এবার আরো ভীড় জমিয়া উঠে । এ ভীড় 


মুক্ত অধ্যাত্মপন্থী, সংশয়বাদী, আর অজস্র হুজুগ-প্রিয় নরনারীর | 
সত্যান্থ্রাগী তেজদৃপ্ত সন্নাসীর নিকট রবাহুত জন-সংঘট্ট ভাল 
লাগে না| জনসভায় দাড়াইয়া প্রশ্ন করেন, ‘খৃষ্টান বলে তোমরা 
পরিচয় দাও, কিন্তু খৃষ্টের আত্মার কি সম্মান তোমরা দিয়েছো? যীশু 
আবার যদি আসেন তার শয়নের জন্য একখণ্ড প্রস্তরও কি আজ 
ভার জুটবে ? 

তীব্র কষাঘাতে পাদ্ৰীদল ক্ষেপিয়৷ যায়। শ্রোতাদের কাহারো 


কাহারো চৈতন্য সত্য সত্যই জাগিয়া উঠে, স্বামীজীর কাছে তাহারা 
করে আত্মসমর্পন । 


৬০ উপ. ২০ ৯ 


টা ০ যা” ৮৮”. 


স্বামী বিবেকানন্দ ২৭৩ 


স্বাধীনচেতা! স্বামীজী কিছুদিনের ভিতর বক্তৃতা-প্রতিষ্ঠানদের 
কবল হইতে নিজেকে মুক্ত করিয়া নিলেন। ইহার ফলে প্রচুর 
আধিক ক্ষতি হইল, কিন্তু তিনি তাহাতে দৃক্পাঁত করিলেন ন! ধনী 
বন্ধুরা তাহার কাজের জন্য এই সময়ে অজস্র অর্থ দিতে চাঁন, কিন্তু 
সর্ত__তীাহাদের অনুমোদিত সমাজ ছাড়া স্বামীজী অপর স্থানে 
মিশিতে পারিবেন না। ক্রুদ্ধ হইয়া তিনি বলিলেন, “শিব! শিব! 
কখনো দেখেছে! কি, পৃথিবীর কোনও বিরাট কাজ ধনীর! করতে 
সক্ষম হয়েছে? হৃদয় আর মস্তিফই স্থষ্টি করে__টাঁকাঁর থলির সে 
ক্ষমতা নেই।” 

গঠনমূলক কাজ এখন হইতে শুরু হয়। স্থির করেন, সত্যিকার 
মুক্তিকামী নরনারী ধাহারা, ঘনিষ্ঠ সান্নিধ্যে থাকিয়! তাহাদের মধ্যে 
বিতরণ করিবেন তত্ব উপদেশ । কয়েকজন দরিদ্র ভক্তের আঘিক 
সহায়তা নিয়া কাজ আরম্ভ হয়।১ নিউইয়র্কের এক সাধারণ অঞ্চলে 
গুটিকয়েক ঘর ভাড়া নেওয়া হয়। আসবাবপত্র-হীন কক্ষে পাশ্চাত্য 
ভক্তগণ পা! মুড়িয়া ঘণ্টার পর ঘণ্টা বসিয়া থাকেন। স্থান সম্কুলান 
না হওয়ায় বহু লোক সিঁড়িতে বসিয়াও শোনেন তাহার ভাষণ ও 
ব্যাখ্যা। কিছুদিন পরে, বেদান্ত শিক্ষার এই প্রতিষ্ঠানটি প্রশস্ততর 
ভবনে স্থানান্তরিত হয় 

এই সময়ে ধীরে ধীরে স্বামীজীর চারিদিকে আসিয়া জুটেন 
একদল বিশ্বস্ত ভক্ত ও কন্মী। ইহাদের মধ্যে উল্লেখযোগ্য-_ম্যাভাম 
মেরী লুইস (স্বামী অভয়ানন্দ ), ডাঃ স্তাগুস্বার্গ (স্বামী কৃপানন্দ ), 
মিসেস ওলি বুল, মিস ওয়ান্ডো, গুডউইন, মিঃ লিগেট, মিস মেরী 
ফিলিপ, মিসেস আর্থার স্মিথ, মিসেস গুডইয়ার, প্রভৃতি ৷ 

ইহাদের উপলক্ষ করিয়! স্বামীজী যে ভাষণ দেন তাহা হইতে 
সম্কলিত হয় তাহার রাজযোগ, জ্ঞানযোগ ও ভক্তিযোগ | এই গ্রন্থ 
কয়টি প্রকাশের পর পাশ্চাত্য সমাজে আলোড়ন পড়িয়া যায়। 


১. মেরী লুই বার্কঃ স্বামী বিবেকানন্দ ইন্‌ আমেরিকা! 


১৮ 

শিষ্য ও শিশ্যাদের শুধু প্রেরণা দিয়াই তিনি ক্ষান্ত হইতেন না। 
আধ্যাত্মিক সাধনের পথে ইহাদের তিনি সতর্কভাঁবে পরিচালিত 
করিতেন! এই সময়ে বিবেকানন্দের জীবনে এঁশী শক্তির নানা 
প্রকাশ ঘটিতে দেখা যায়। সিস্টার ক্রিষ্টিনের স্মৃতিকথায় ইহার 
কিছু কিছু উল্লেখ রহিয়াছে। স্বামীজীর বিশ্বস্ত শিষ্য ও লিপিকার 
গুডউইন সম্পর্কিত এক ঘটনাতে ইহার প্রমাণ মিলে । একদিন 
গুডউইন জড়বাদের সমর্থন করিয়া স্বামীজীর সহিত তুমুল তর্ক 
জুড়িয়া দিয়াছেন । কিছুতেই বিতণ্ডার অবসান হইতেছে না| হঠাৎ 
স্বামীজীর মনশ্চক্ষে গুডউইনের অতীত জীবনের চিত্রগুলি একের 
পর এক ভাসিয়। উঠিতে থাকে । স্বামীজী সেই ঘটনাবলীর উল্লেখ 
করিয়া দৃঢ়স্বরে গুডউইনকে বলেন, “তুমি তো এই ধরণের জীবনই 
যাপন করে এসেছো? তোমার বুদ্ধিতে আর কত ধরবে, বল ?”, 

অতীন্দিয় শক্তির সাক্ষাৎ পরিচয়ে প্রচণ্ড ধারা খাঁইলেন 
গুডউইন | জড়বাদ সমর্থন করিয়া যে গলাবাজী করিতেছিলেন, 
তখনি তাহা নীরব হইয়া পড়িল । 

নিউইয়র্কে স্বামীজী তাহার স্থায়ী সংগঠন “বেদান্ত সমিতি’ স্থাপন 
করিলেন। বিশ্বস্ত কয়েকটি শিষ্য-শিষ্যার উপর কর্্মভার ন্যস্ত করিয়া 
অতঃপর তিনি প্রচার কার্য্যের জন্য উপনীত হন ইংল্যাণ্ডে। ইংল্যাণ্ড 
সতর্ক ও রক্ষণশীল দেশ। কিন্তু এখানেও স্বামীজীর ব্যক্তিত্ব যথেষ্ট 
আলোড়নের স্থষ্টি করে। বহু ইংরেজ সাধক স্বামীজীর উপদেশ 
নিয়া অধ্যাত্মপথে অগ্রসর হন | 

স্বনামখ্যাত রাজনীতিক নেতা ও মনীষী বিপিনচন্দ্র পাল ১৮৯৬ 
সালের ফেব্রুয়ারী মাসে ইংল্যাণ্ডে অবস্থান করিতেছিলেন। তাহার 
এক চিঠিতে সেখানকার সমাজে বিবেকানন্দের কর্ল্মসাফল্যের পরিচয় 
রহিয়াছে। তিনি লিখিয়াছেন, “আমি ইতিপূর্বে “দি ডেড পুলপিট” 
শাসক প্রবন্ধ থেকে “বিবেকানন্দ-ইজম' সম্বন্ধে যে অংশটি উদ্ধত 
১ সিষ্টার ক্রি্িন আন্পাবলিশড রেমিনিসেন্স এ 

করেছি, তা থেকেই আপনি অবগত হয়েছেন যে, বিবেকানন্দের 
প্রচারিত মতবাদের প্রসারহেতু বহুশত ব্যক্তি প্রকাশ্যভাবে খৃষ্টান 
চার্চের বন্ধন ছিন্ন করেছেন ।:--এছাড়া, আমি বহু শিক্ষিত ইংরেজ 
তদ্রলোককে দেখেছি যাঁরা ভারতকে শ্রদ্ধা করতে শিখেছেন এবং 
ভারতীয় ধন্মমত_ ও আধ্যাত্মিক তত্ব শ্রবণ করবার জন্য সততই 
আগ্রহ প্রকাশ করে থাকেন |” 

ইংল্যাণ্ডে অধ্যাপক ম্যাক্সমূলর এবং জার্মানীতে দার্শনিক পল 
ডয়সনের সহিত স্বামীজীর গভীর সৌহার্দ্য স্থাপিত হয়। কিন্তু 
স্বামীজীর ইউরোপ ভ্রমণের শ্রেষ্ঠ ফল হইতেছে তাহার একদল 
একনিষ্ঠ ভক্তের আত্ম-নিবেদন। মিস মুলার, মিস নোবল ( ভগ্নি 
নিবেদিতা ) মিঃ স্টার্ডি ও সেভিয়ার দম্পতি ইহাদের অন্ততম। এই 
শিশ্ত-শিষ্যাগণ স্বামীজী ও ভারতবর্ষের জন্য নিজ নিজ জীবন উৎসর্গ 
করিয়! ধন্য হন | 

আমেরিকার রামকৃষ্ণ মিশন ও শিক্ষাকেন্দ্রের কাজ তখন দিন 
দিন বাড়িতেছে। প্রধান ভক্তেরা গুরুর পতাকা একান্ত নিষ্ঠায় 
বহন করিয়া চলিয়াছেন। কিন্তু বিবেকানন্দের সম্মুখে যেন নূতনতর 
জীবনের দৃশ্যপট খুলিয়া যাইতেছে । ভারতবর্ষের ছঃখ-দারিদ্র্য 
মোঁচনের জন্য, বিদেশ হইতে সাহায্য সংগ্রহের জন্য আমেরিকায় 
তাহার আগমন। কিন্তু উদ্দেশ্য তাহার তো সফল হয় নাই। দেশে 
তাই ফিরিতে তিনি এবার ইচ্ছক। ভারতে বসিয়াই যে ভারতকে 
আজ বাঁচাইতে হইবে! রোগীর সঞ্জীবনী শক্তি রহিয়াছে তাহার 
অন্তঃশঞ্চারী প্রাণধারায়, সেই শক্তি দিয়াই তাহাকে উজ্জীবিত 
করিতে হইবে | বিবেকানন্দ এবার ভারত-ভূমির দিকেই দৃষ্টি 
ফিরাইলেন। কিন্তু সেই ন্বভাব-যোদ্ধার অন্তর্পোকে আজ যেন 
নৃতনতর, নিগুঢ়তর জীবনের আস্বাদ ! 

১৮৯৬ সালের ৬ই জুলাই তারিখে স্বামীজী তাহার ভক্ত মিঃ 
ফ্রান্সিস লেগেটকে এক পত্র লিখেন। তাহার জীবনধারার গুরুত্বপূর্ণ 

পরিবর্তনের ইঙ্গিত ইহাতে ফুটিয়া উঠিয়াছে।__ “প্রেমময় ভগবান 
লীলাময়; আমি তাহার লীলার জঙ্গী। তাহার এই জগতের না 
আছে যুক্তি, না আছে ছন্দ। আর কোন্‌ যুক্তিই বা তাহাকে 
বাঁধিতে পারে? তিনি লীলা ময়, তাহার খেলার আগাগোড়াই হাসি- 
কান্নার খেলা । কি মজা, কি আনন্দ ! -.এই পৃথিবীর খেলার মাঠে 
স্কুলের ছেলেমেয়েদের যেন তিনি ছাড়িয়া দিয়াছেন । কাহাকে 
প্রশংসা করিবে, কাহাকে তিরস্কার করিবে ?.. তাহাদের না আছে 
মাথা, না আছে বুদ্ধি। তিনি আমাদের মাথায় একটু বুদ্ধি ঢুকাইয়া 
দিয়া আমাদিগকে লইয়! তামাসা করিতেছেন । এবার কিন্ত আর 
তামাস! চলিবে ন11..'ছুেই একটা জিনিষ আমি এবার শিখিয়াছি। 
জ্ঞান ও যুক্তি তর্কের উপরে আছে, ‘অনুভূতি, ‘প্রেম’, আর “প্রেমময়” । 
সেই প্রেমে রসে পাত্র পূর্ণ করিতে পারিলে আমরা আনন্দে ভরপুর 
হইব, পাগল হইব ৷” 


বিবেকানন্দ নিজ দেশে ফিরিয়া আসিলেন। “এবার কেন্দ্র 
ভারতবর্ষ।” পাশ্চাত্যের শিক্ষিতমহলে চাঞ্চল্য স্থপ্টি করার পর বীর 
সন্ন্যাসী ভারতের নিস্তরঙ্গ জীবনে তুলিলেন এক প্রচণ্ড আলোড়ন । 
সপ্তিমগ্ন জাতির উপর পড়িল বটিকার আঘাত। আত্মবিস্মৃত, 
পরনির্ভর ভারতবর্ষের সম্মুখে সেদিনকার স্বামী বিবেকানন্দ যেন এক 
পরম বিস্ময়! এই দেশেরই মধ্যে সেদিন এমন এক বিরাট পুরুষ 
অদ্ুখিত হইয়াছেন, ধাহার কণ্ঠ-নির্ঘোষ সমগ্র পাশ্চাত্য দেশকে 
কাপাইয়া তুলিয়াছে, ধাহার চরণ-ধুলি নিবার জন্য আধুনিক সভ্যতা- 
গব্বী মানুষের দল ভীড় করিয়া দাড়াইতেছে। জয়গৌরবদীপ্ত এই 
সন্্যাসীর ললাটে রহিয়াছে ভারতবর্ষেরই আত্মপরিচয়ের তিলক চিহ্ন । 
শারতেরই অধ্যাত্মচেতনার মহিমায় তাহা সমুজ্জল| ত্যাগী সন্ন্যাসী 


বার সন্যাসী বিবেকানন্দের জীবনে জীবন লাভ করিয়া সমগ্র দেশ 
সেদিন জাগিয়। উঠিল । 


স্বামী বিবেকানন্দ ২৭৭ 


এন্দ্রজালিক রামকৃষ্ণের জাছুদণ্ড দেশে ও বিদেশে নূতন নূতন 
দৃশ্যপট উন্মোচন করিয়া চলিয়াছে। 

অগণিত দেশবাসী বিবেকানন্দের সম্বদ্ধনায় সেদিন উন্মত্ত | স্কুল 
কলেজের ছাত্র আর দেশীয় রাজ-রাজড়া সবাই হাত মিলাইয়াছে, 
একযোগে টানিতেছে তাহার শোভাযাত্রার গাড়ী। সে এক অপূর্ব 
দৃশ্য । ধনী-নির্ধন রাজা প্রজা সকলেরই মধ্যে দেখা দিয়াছে স্বতসুর্ত 
আনন্দ উচ্ছাস। এই সন্যাসী প্রতিনিধির জয়-গৌরবের পট- 
ভূমিকায় ভারতবাসী তাহার নিজের রূপ, নিজের পরিচয়, যেন 
নূতন করিয়া দেখিয়া নিতে চাহিতেছে। জাতীয় উল্লাস ও গর্বে 
যে বিস্ফোরণ সেদিন ঘটিয়া গেল, তাহার মধ্য দিয়া আমাদের নব- 
জাগৃতির ইতিহাসে দেখা দিল এক নূতন পদক্ষেপ । 

এই রাজোচিত সন্মান ও জন্বদ্ধনার উত্তরে বিবেকানন্দ কহিলেন, 
“এ জন্বদ্ধনা আমার নয়, আমার মধ্য দিয়া দেশবাসী আজ সম্বদ্ধনা 
জানাইয়াছে ভারতের সন্যাস-ধর্ম্মকে, ত্যাগপুত জীবনকে, আর 
নিজের অধ্যাত্মশক্তিকে । 

রুগ্র-ক্লান্ত দেহে তিনি স্বদেশে ফিরিয়াঁছেন--দীর্ঘ অবকাশ ও 
বিশ্রাম এবার তাহার প্রয়োজন। কিন্তু যোদ্ধা সন্ন্যাসীর সত্যকার 
অবসর কোথায়? জীর্ণ অপটু দেহ নিয়াই কন্মআোতে তাহাকে 
ঝাপাইয়।৷ পড়িতে হইল। তাহার দেশই যে তাহার এশীব্রত 
উদ্দযাপনের প্রধান ক্ষেত্র। 

স্বামীজী চাহিয়াছিলেন, আমেরিকায় গিয়া ভারতের অধ্যাত্ম- 
সম্পদ সেখানে বিলাইবেন, পাশ্চাত্যের ভোগ সর্বস্ব জীবনের সম্মুখে 
তুলিয়া ধরিবেন আত্মিক জীবনের বার্তী। আর ইহার পরিবর্তে 
ব্যবহারিক জীবনে দক্ষ, বিত্তবান মাফিন সমাজ হইতে এদেশের জন্য 
আনিবেন আঘিক উন্নয়নের চাবিকাঠি । নিরন্ন মৃতকল্প জনগণকে 
বাচাইয়া তুলিবেন অন্নবপ্্ ও প্রাণ-প্রাচুর্য্য দিয়া। সে উদ্দেশ্য তাহার 
ব্যর্থ হইয়াছে বটে, কিন্তু প্রকাণ্ড জয়-গৌরব নিয়া তিনি দেশে 

ফিরিয়াছেন। পাশ্চাত্যদেশে অধ্যাত্ম-ভারতের জয়পতাকা তিনি 
প্রোথিত করিয়া আঙিয়াছেন। ফলে জাতির লাভ হইয়াছে দুইটি 
বিরাট বন্ত। একটি, নিদ্রিত ভারতের জাগরণ__অপরটি, ধর্মম- 
মহাসভার বিজয় ও পাশ্চাত্য ভ্রমণের মধ্য দিয়া আধুনিক ভারতের 
জনসমাজে বিবেকানন্দের নেতৃত্ব প্রতিষ্ঠা। পাশ্চাত্যের জয়মাল্য 
লাভের ফলে দেশের জনমানসের অধিকার অবলীলায় তাহার 
করায়ত্ত হইয়াছে। জাতির আশা ও আকাজ্ষা আজ তাহাতেই 
কেন্দ্রীভূত হইতে চাহিতেছে। আর এই কেন্দ্রস্থল হইতেই স্বামীজী 
তাহার অধ্যাত্বশক্তির উষ্ণ ধারাস্রোত সমগ্র সমাজ দেহে সঞ্চালিত 
করিলেন। 

দেশকে জাগাইয়। তুলিতে, তাহার প্রাণশক্তির উদ্বোধন করিতে 
যে প্রয়াস এতদিন করিয়া আসিয়াছেন, তাহা কি এবার সার্থক 
হইবে? মহান হিমগিরির তুষার ভূপ এবার তবে কি গলিয়া ঝরিয়া 
পড়িবে? 

দেশবাসী উৎকর্ণ হইয়া বিবেকানন্দের বাণী শুনিল। এ বাণী 
ভারতাত্মার বাণী, রামকৃষ্ণের অধ্যাত্ব-সন্তানের বাণী--পাশ্চাত্যের 
র্মযুদ্ধের অভিজ্ঞতায় ইহ! সমৃদ্ধ। ভারতবর্ষের প্রতি ধুলি-কণার 
প্রতি শ্রদ্ধায় ইহা ভরপুর, আধ্যাত্মিক ভারতের চেতনায় ইহা 
মহিমময়। আধুনিক ভারত এমন শক্তি-দৃপ্ত এমন উদ্দীপনাময় 
ভাষণ আর কখনও শুনে নাই। 

স্বামীজী আহ্বান জানাইলেন, “হে আমার ভারত! জাগ্রত 
হও! কোথায় তোমার জীবনী শক্তি? সে শক্তি যে তোমারই 
আত্মায়।”...প্রত্যেক ব্যক্তির মতই প্রত্যেক জাতির জীবনেও একটি 
করিয়া মূল সুর বর্তমান থাকে | ইহাই তাহার প্রধান ও কেন্দ্রীয় 
সর, ইহাকে কেন্দ্র করিয়াই গড়িয়া উঠে তাহার মহান জীবনের 
একতান। ভারতবর্ষের এই মূল সুর রহিয়াছে তাহার অধ্যাত্র- 
সত্তায়। ইহাকেই ধারণ করিয়া জাতির পুনরুজ্জীবন সাধনের নির্দেশ 

তিনি দিলেন। কহিলেন, “তোমার ধর্মের প্রাণশক্তির মধ্য দিয়েই 
সমাজ সংস্কার আর রাজনীতির কথ প্রচার করতে হবে। প্রত্যেক 
মানুষকে তার নিজের পথটি বেছে নিতে হয়, তেমনি প্রত্যেক 
জাতিও তার নিজের পথ গ্রহণ করে । আমরা ভারতবাসী, আমাদের 
পথ অনেক আগেই বেছে নিয়েছি। সে পথ হলো৷-_অবিনশ্বর 
আত্মার প্রতি বিশ্বাস।৮ 

ভাষণ শুনিয়া মনে হয় জাতির চৈতন্য উদ্বোধনের জন্য স্বামী 
বিবেকানন্দ ডুব দিয়াছেন, প্রাচীন ভারতের আত্মার গভীরে । 
সেখান হইতে প্রাণরস আকর্ষণ করিয়া আনিয়া নব জাগ্রত ভারত- 
বাসীর মানসক্ষেত্রে ভারতধন্মের বীজ বপন করিয়! চলিয়াছেন। 

ভারতের এই আধ্যাত্মিক চেতনার বিকাশ শুধু তাহার নিজের 
জাগরণের জন্য, নিজের ঝদ্ধি সিদ্ধির জন্য নয়। সারা পাশ্চাত্য 
জগৎও রহিয়াছে ইহারই প্রতীক্ষায়। এই চেতনাকে উদ্ধদ্ধ করিয়া 
স্বামীজী ডাক দিলেন, “তোমার হাতে যে শক্তি আছে ত ব্যবহার 
কর। সে শক্তি এত বিরাট যে, যদি তুমি শুধু তাহা মনে-প্রাণে 
উপলব্ধি কর ও নিজেকে তার যোগ্য করে তোল, তবে তুমি বিশ্বের 
আমূল পরিবর্তন সাধন করতে পারবে । কারণ, ভারতবর্ষ হচ্ছে__ 
বিশ্বজগতের মানস-গজ11” 

এদেশের সমাজজীবনে তখন সংস্কার আন্দোলন প্রবল বেগে 
চলিতেছে । কিন্ত এ আন্দোলন ছিল পাশ্চাত্য শিক্ষা-দীক্ষা হইতে 
উদ্ভূত। স্বামীজী মনেপ্রাণে বুঝিয়াছিলেন, এ সংস্কার আন্দোলন 
জাতির মর্ম্মমূলে প্রবেশ করিতে পারে নাই। ভারতের এঁতিহাসিক 
ধারা এবং সনাতন ধর্মের বিশেষত্ব ও স্বাতন্ত্য সংস্কারকামীরা বুঝিতে 
পারেন নাই। তাই ইহাদের সহিত পার্থক্য জানাইয়া নিজ আদর্শ 
তিনি ঘোষণা করিলেন-_-“সমাজকে ভেঙে-চুরে সংস্কারকের! উন্নয়নের 
যে পথ দেখালেন তা সাফল্যের পথ নয়। এই সংস্কারকদের আমি 
বলতে চাই, তাদের চাইতে আমি আরও বড় সংস্কারক । তার! 

এক-আধটুকু সংস্কার চান আর সেস্থলে আমি চাই আমূল সংস্কার । 
আমাদের পার্থক্য সংস্কারের কর্ম্ম-পদ্ধতিতে। তাদের প্রণালী ভেঙে- 
ইরে ফেলা__আমার প্রণালী সংগঠন । আমি সংস্কারে বিশ্বাসী নই, 
আমি স্বাভাবিক এবং মূলগত উন্নতিতে বিশ্বাসী 1৮ 
এই ধ্বংসমূলক সংস্কার আর যুক্তিহীন রক্ষণশীলতা_এই দুইটি 
হইতেই বিবেকানন্দ নিজেকে পৃথক করিয়া নিলেন। বেদান্তের তত্ত্বকে 
সমাজের সর্বস্তরে ছড়াইয়া দিয়া এক অখণ্ড অধ্যাত্মসমাজ তিনি 
গড়িয়া তুলিতে চান। তামসিক জড়বুদ্ধি ও সামাজিক ভেদ-বৈষম্য 
এই দেশে এক চরম বিপধ্যয় আনিয়াছে। ইহার বিরুদ্ধে স্বামীজী 
ঘোষণা করিলেন বৈদান্তিক অভেদ-তত্ব। সর্ব্বজীবের অভ্যন্তরে 
অন্গস্থ্যত রহিয়াছেন শিব । এই শিবের পূজায় জানাইলেন আহ্বান 
-িনি তোমার অন্তরে বাহিরে, তুমি যাহার স্থুলদেহ ও যিনি 
'সব্বত পাণিপাদৌ, শুধু সেই বিরাট আত্মার পূজা কর।” জাতি 
সংগঠনের জন্য চাই বৈরাগ্যবান তেজস্বী কন্ম্দল। এ জন্যও তিনি 
সেদিন জানান তাহার উদাত্ত আহ্বান । 
শ্রীরামকৃষ্ণের সাধন-তত্বে শক্তি, ভক্তি ও জ্ঞান এই তিনেরই 
সমন্বয় রহিয়াছে। সবর্ব মত ও পথকেও ঠাকুর মিলাইয়| নিয়াছেন। 
কিন্ত স্বামীজীর মধ্যে যেন তাহার কিছুট। ব্যতিক্রম দেখা যাইতেছে । 
বিবেকানন্দ তাহার পরম প্রিয় অধ্যাত্ম-সন্তান। অদৈতবাদের প্রতি 
তাহার আত্যন্তিক নিষ্ঠা যেন একদেশদধিতার পরিচয় দিতেছে । 
ঠাকুরের সমন্বয়ের বাণীর যুলকথা কি তাহার শ্রেষ্ঠ শিত্ত ভুলিয়া 
বসিয়াছেন ? ) 
স্বামীজীর ‘বেদান্তের আদর্শ’ নামক বক্তৃতায় এ প্রশ্নেরই উত্তর 
সেদিন পাওয়া গেল £ «আমি অভিযোগ শুনেছি যে, আমি অদ্বৈত- 
বাদের কথা খুব বেশী করে বলি আর দ্বৈতবাদের কথা খুব কম বলি। 
হ্যা, আমি খুব ভাল করেই জানি, দ্বৈতবাদের মধ্যে কি অপরিমেয় 
ভাব রসের উন্মাদনা, কি অসীম আনন্দোচ্ছাস রয়েছে। সমস্তই 

আমি জানি। কিন্তু এখন আমাদের কীাদবার সময় নয়-_ এখন 
কোমল হবার সময়ও নয়। এই কোমলতা এদেশে যুগ যুগ যাবৎ 
বর্তমান-আর আমরা যেন তুলার মতই নরম হয়ে গিয়েছি। আজ 
আমাদের দেশ যা চায়, তা হলো লৌহের পেশী, ইস্পাতের স্নায়ু, 
বিপুল ইচ্ছাশক্তি, যা অপ্রতিরোধ্য, যা অমোঘ | এতে যদি সমুদ্রের 
অতল গভীরে নামতে হয়, মৃত্যুর মুখোমুখি দাড়াতে হয়, তাতেও 
ক্ষতি নেই। তাই আজ আমাদের একান্ত প্রয়োজন দৃঢ়তা । এ 
দেশকে গড়ে তুলবার জন্য, শক্তিশালী ও সুপ্রতিষ্ঠিত করবার জন্য, 
আবশ্যক অদ্বৈতবাদের আদর্শকে উপলব্ধি করা__এঁক্যের আদর্শকে 
উপলব্ধি করা, আয়ত্ত করা । আমাদের চাই বিশ্বাস, বিশ্বাস__প্রবল 
আত্মবিশ্বাস ।” 

১৮৯৭ সালের ১লা মে স্বামীজী বলরামবাবুর ভবনে শ্রীরামকৃষ্ণের 
গৃহী ও সাধু ভক্তদের এক সভা আহ্বান করিলেন! সকলের 
অন্ুমোদনক্রামে স্থাপন করা হইল ‘রামকৃষ্ণ মিশন’ | বিবেকানন্দ 
হইলেন ইহার মূল সভাপতি আর স্বামী ভ্রহ্মানন্দ কলিকাতা কেন্দ্রের 
সভাপতি । 

মিশন প্রতিষ্ঠিত হইল বটে, কিন্তু গুরুভাইদের অনেকে প্রথমটায় 
স্বামীজীর আদর্শ ও কর্ম্মস্থচী সোৎসাহে গ্রহণ করিতে পারিতেছেন না । 
কাহারও কাহারও মনে নান দ্বিধা ছন্ব আসে, প্রশ্ন জাগে__“জীব- 
সেবা, লোকশিক্ষা, সভা-সমিতি এসব কি শ্রীরামকৃষ্ণের অভিপ্রেত 
ছিল? নিজের কথাবার্তায়, উপদেশে, আচরণে ঠাকুর কি ঈশ্বর 
উপলব্ধির উপরই সর্বদা জোর দিতেন না? স্বামীজীর পথে চলতে 
গিয়ে ঠাকুরের পথ থেকে কি তারা দূরে সরে যাচ্ছেন না? 

শ্রীরামকৃষ্ণের উপদেশের নূতন ভাষ্য করিতেছেন বিবেকানন্দ | 
কেউ কেউ এ ভাষ্যের বিরুদ্ধে মত প্রকাশ করিলেন। 

স্বামীজী উত্তেজনায় ফাটিয়া পড়িলেন। কহিলেন, “অনস্তভাবময় 
ঠাকুরকে তোরা বুঝি তোদের বুদ্ধির গণ্ডিতে বদ্ধ করে রাখতে চাস? 

তা হবে না। আমি এ গণ্ডি ভেঙ্গে তার ভাব সারা পৃথিবীময় ছড়িয়ে 
দিয়ে যাব। আমাকে তিনি কখনও তার পুজা প্রচার করতে বলেন 
নি। ধ্যান ধারণা আর ধর্মের যে সব উচু তত্ব আমাদের শিখিয়ে 
গেছেন, সেগুলি উপলব্ধি করে জগৎকে শিক্ষা দিতে হবে । মনে 
করিসনি, আমি আর একটা নূতন দল স্থাপন করতে বসেছি। প্রভুর 
পদতলে আশ্রয় পেয়ে আমরা সবাই ধন্য হয়েছি । এবার ত্রিজগতের 
লোকের কাছে তার ভাব বিতরণ করতে হবে । একাজের জন্যই যে 
আমাদের জন্ম !” 
ইহার পর স্বামীজী দৃঢ় কণে যাহ! বলিলেন, তাহা আত্মপ্রত্যয়ের 
শক্তিতে উদ্বুদ্ধ, আর ঠাকুরের সাক্ষাৎ প্রেরণায় সমুজ্জল। বলিলেন, 
্ািখ,» প্রভুর দয়ার বহু নিদর্শন আমি এ জীবনে পেয়েছি। বেশ 
অস্ুভব করেছি, তিনি আমার পেছনে দীড়িয়ে এসব কাজ করিয়ে 
নিচ্ছেন। যখন খেতে না পেয়ে আমি গাছতলায় পড়ে থাঁকতুম, 
যখন কৌগীন বাধবার কাপড় পরাস্ত ছিল না, যখন এক পয়সাও 
সম্বল নেই অথচ পৃথিবীটা ঘুরবে! মনে করেছি, তখনও দেখেছি তীর 
দয়ায় যেখানে আমি গিয়েছি, সেখানেই সাহায্য পেয়েছি। আবার 
যখন বিবেকানন্দকে দেখবার জন্য সিকাগোর রাস্তায় মেয়ে মদ্ধর 
গাদি লেগে যেত তখনও তারই দয়ায় তত মানসম্ভ্রম_যার শতাংশের 
একাংশ পেলেও সাধারণ লোক একেবারে ক্ষেপে যায়__ অনায়াসে 
হজম করেছি। প্রভুর ইচ্ছায় যেখানে গেছি, বিজয় লাভ করেছি। 
এখন চাই এই দেশের জন্য কিছু করতে । তোরা সন্দেহ ছেড়ে আমার 
কাজে সাহায্য কর্‌, দেখবি তার ইচ্ছায় সকলেরই কল্যাণ হবে।” 
আর একদিনের বাদানুবাদেও স্বামীজী গজ্জিয়া উঠিয়া ধ্যান ভজন- 
পরায়ণ, ঈশ্বর দর্শনের জন্য ব্যাকুল গুরুভাইদের বলেন, “মনে করেছিস্‌ 
এতেই তোদের যুক্তি আসছে হাতের মুঠোয়? আর শেষের দিনে 
রামকৃষঠাকুর এসে তোদের হাতে ধরে একেবারে গোলোকে টেনে 
নিয়ে যাবেন ! আর জ্ঞানের চর্চা, লোকশিক্ষা এবং আর্ত অনাথের 


স্বামী বিবেকানন্দ ২৮৩, 


সেবা, এ সব মায়া__কেননা পরমহংসদেব ওসব করেননি । আর 
কাকে কাকে নাকি বলেছিলেন, “আগে ভগবান লাভ কর্‌_-তাঁরপর 
আর সব। পরের উপকার করতে যাওয়া অনধিকার চর্চা”__যেন 
ভগবান লাভ করা মুখের কথা। ভগবান একটা খেল্ন! কিনা যে, 
খুঁজলেই মুঠোর মধ্যে এসে পড়বে!” 

বিবেকানন্দ মনেপ্রাণে বিশ্বাস করেন, ঠাকুর শ্রীরামকৃষ্ণ এশী 
কর্মের মহানায়ক । ঠাকুরের করুণাঘন রূপটিই তাহার অন্তরে চির- 
ভাস্বর হইয়া রহিয়াছে। তাই তাহার শ্রীমুখের বাণী_শিবজ্ঞান 
জীবের সেবা-_ স্মরণ রাখিয়াই ব্যাকুল হইয়াছেন সেবাধর্ম্ম অনুসরণের 
জন্য, কর্মযোগের একটা ভিত্তিভূমির জন্য। করুণাঘন ঠাকুরের 
জীব-প্রেমের ভিত্তিতে স্বামীজী তাহার সেবাধর্ম্ের নব ব্যাখ্যা 
কর্্মযোগান্ুষ্ঠানের নব পরিকল্পনা স্থির করিলেন । 

গুরুভাতারা বিশ্বাস করিতেন,* ঠাকুর তাহার প্রিয়তম সন্তান 
স্বামীজীর মধ্য দিয়াই তাহার লীলা প্রকটিত করিতেছেন। অপার 
ক্সেহ ভালবাসায় ও নেতৃত্ব শক্তিতে স্বামীজীও তাহাদের বাঁধিয়া 
রাখিয়াছেন। কিন্তু তবুও সন্দেহের যে ছায়াপাত মাঝে মাঝে হয়, 
আজ তাহা দূরীভূত হইল । 

ইহার পর দেখা যায়_দৃশ্তপট একেবারে বদলাইয়! গিয়াছে। 
যে রামকষ্খনন্দ ঠাকুরের পূজা ও ভোগরাগ ছাড়িয়া বার বৎসরের 
মধ্যে একদিনও মঠের বাহিরে যান নাই, তিনি মাদ্রাজে প্রচার- 
কাৰ্য্যে বাহির হইলেন। অখণ্ডানন্দ মুর্শিদাবাদের ছুতিক্ষ ত্রাণকার্ধ্যে 
আত্মনিয়োগ করিলেন। সারদানন্দ এবং অভেদানন্দ ইতিপুব্রে 
প্রচারের উদ্দেশে ভারতের বাহিরে চলিয়া গিয়াছেন। লোকহিতে 
ব্রতী ‘মিশনের’ প্রকৃত ভিত্তি এইবার ধীরে ধীরে গড়িয়া! উঠিল। 

আমেরিকা হইতে স্বামীজী যে অর্থ সংগ্রহ করিয়া আনেন, মঠ 
নিন্দমাণের উদ্দেশ্যে তাহাদ্বারা পঁয়তাল্লিশ বিঘা জমি ক্রয় করা হয়। 
অথচ এই মঠ ও সেবা-সংস্থার এই ভিৎটিকে গোড়াতেই তিনি 

কিন্ত প্রয়োজনবোধে উড়াইয়া দিতে চাহিয়াছিলেন। কলিকাতায় 
তখন প্লেগের মহামারী শুরু হইয়াছে জনগণ আতঙ্কে অস্থির । মঠের 
কর্ম্মীদের স্বামীজী সেবাকার্ধ্ে উদ্বুদ্ধ করিতেছেন, এমন সময়ে 
একজন প্রশ্ন তোলেন, প্রচুর অর্থ ছাড়া এ কাজ সম্ভব নয়। কিন্ত 
সে অর্থ কোথা হইতে পাওয়া যাইবে ? 
মহাবৈরাগী বিবেকানন্দ তৎক্ষণাৎ উত্তর দিলেন, “প্রয়োজন হলে 
এখনি মঠের সবটা জমি বিক্রি করে দেবো, কাজ চালিয়ে যাবো । 
আমরা ফকির, মুষ্টিভিক্ষা করে আর গাছতলায় শুয়ে দিন কাটাতে 
পারি। যদি জায়গা জমি বিক্রয় করলে হাজার হাজার লোকের 
প্রাণ বাচাতে পারি, তবেই তে! এসব সার্থক | নইলে কিসের এই 
জায়গা, কিসের জমি ?” সারা জীবনের আদর্শকে নিঃশেষে অবলুপ্ত 
করার এমন সাহস ও মনোবৃত্তি কয়জনের আছে? ভাগ্যক্রমে 
সেখাত্রতীদের কর্ণ উদ্যাপনে এই চরম ব্যবস্থার প্রয়োজন দেখা 
‘দেয় নাই । 
সেদিন বিবেকানন্দ এক ভক্তকে বেদান্ত পড়াইতেছেন। এমন 
সময় গিরিশ ঘোষ সেখানে আসিয়া উপস্থিত। স্বামীজী তাহাকে 
উদ্দেশ করিয়া রহস্তচ্ছলে কহিলেন, “জি-সি, তুমি তে| এসব কিছুই 
পড়লে না, শুধু কেষ্টে| বিষ্ট নিয়েই দিন কাটালে !” 
গিরিশচন্দ্র উত্তর দিলেন_-“ম্বামীজী, ওসবে তোমারই বেশী 
পয়োজন। কারণ, তোমাকে দিয়েই ঠাকুর লোকশিক্ষা দিতে 
চেয়েছিলেন ৷” 
তারপর গিরিশচন্দ্র কৌশলে এক বিচিত্র দৃষ্যের অবতারণা 
হইল ৷ গিরিশ মুচকি হাসিয়া ধীরে ধীরে বলিতে আরম্ভ করিলেন, 
ই ই নরেন, তুমি তো বেদবেদাস্ত ঢের পড়েছ, কিন্তু তাতে অগণিত 
টা ১ আর্তনাদ, আর পাপাচারগুলো! নিবারিত হয় 
দারা বাহ যান নাট্যকার তার অনবগ্ত ভাষায় দুঃখ 
র এক ছঃসহ, বীভৎস চিত্র আঁকা শুরু 


ক ২ কলা 

করিলেন। স্বামীজীর হৃদয় ততক্ষণে বেদনায় বিক্ষোভে অধীর হইয়া 
উঠিয়াছে। নয়নের উদ্‌গত অশ্রু গোপনের জন্য তিনি দ্রুতপদে 
কক্ষ হইতে বাহির হইয়া যান! গিরিশ তখন উপস্থিত ভক্তটিকে 
যে কথাটি বলিলেন, বিবেকানন্দের অধ্যাত্ম-জীবনের তাহা এক 
চমৎকার ভায্যস্বরপ । বলিলেন, “দেখলি তো তোর গুরুর হৃদয়টা! 
এই যে পরের দুঃখে এমন অশ্রমোচন, এই যে মহাপ্রাণতা--এই 
জন্যই আমি তাকে বড় বলে মানি, তার বিছ্যবুদ্ধির জন্য নয়! ছুঃখ- 
দুর্দশার কথা যেই শোনা, অমনি বেদ-বেদান্ত ফেলে উঠে যাওয়া । 
সমস্ত বিদ্যে-বুদ্ধি যেন পরপ্রেমে গলে গেল । তোদের স্বামীজী যেমন 
জ্ঞানী ও পণ্ডিত, তেমনি ঈশ্বরভক্ত ও লোকসেবক |” 

১৮৯৮ সালের জুলাই মাস। উত্তর ভারতের বিভিন্ন স্থানে 
ভ্রমণ করার পর ন্বামীজী অমরনাথ দর্শনে রওন! হইলেন । সঙ্গে 
রহিয়াছেন ন্নেহধন্তা শিষ্যা নিবেদিতা । বৃটেন-কন্যা মিস্‌ মার্গারেট 
নোবল একদিন স্বামীজীর আত্মিক প্রেরণায় উদ্ধদ্ধ হন এবং 
স্বামীজীকে গুরুরূপে বরণ করেন। তারপর গুরুর মাতৃভূমি ভারতের 
সেবায় নিজেকে করেন নিবেদন। নাম হয় তার নিবেদিতা | এ 
সময়ে স্বামীজীর শিক্ষা ও প্রেরণায় সাধিকা নিবেদিতার আত্ম- 
নিবেদনের সার্থকতম রূপটি যেন মূর্ত হইয়া উঠিতেছে। স্বামী 
বিবেকানন্দের মানস-কন্তারূপে ঘটিতেছে তাহার আত্মপ্রকাশ । 

নিবেদিতার আগে কোন পাশ্চাত্য রমণী হিন্দুধর্ম্মের সন্াসাশ্রম 
গ্রহণ করে নাই৷ এদিক দিয়া তিনি অনন্যা । এই পাশ্চাত্য-শিষ্যার 
জীবনে যেটুকুও বা ভাবালুতার স্পর্শ বর্তমান ছিল স্বামীজীর কঠোর 
নিয়ন্ত্রণ ও সাধন-নির্দেশ তাহা নিফকরুণভাবে মুছিয়া দিয়াছিল। 

স্বামীজী চাহিয়াছিলেন, নিবেদিতা হিন্দু নারীদের শিক্ষায় ব্রতী 
হোক্‌, কায়মনোবাক্যে শুদ্ধাচারিণী হিন্দু নারীরূপে গড়িয়া উঠুক। 
এ বিষয়ে স্পষ্ট নির্দেশও দিয়াছিলেন “তোমার এখন চিন্তায়, ভাবে, 
অভ্যাসে ও প্রয়োজনে সম্পুর্ণ হিন্দু হইতে হইবে । তোমার জীবনকে 


তম ভারতের সাধক 


এখন ভিতরে বাইরে নৈষ্ঠিক ত্রাহ্মণ-ত্রহ্মচারিণীর আদর্শে গঠিত 
করিতে হইবে । যদি তোমার খুব প্রবল আগ্রহ থাকে তবে উপায় 
ঠিক জুটিয়৷ যাইবেই। কিন্তু তোমার অতীত জীবনটাকে ভুলিতে 
হইবে--এমন কি তার স্মৃতিটুকু পর্য্যন্ত তুমি রাখিতে পারিবে না ।” 
নিবেদিত! ছিলেন স্বামীজীর চরণে উৎসগীত পাশ্চাত্যের শ্রেষ্ঠ অর্থ্য | 
গুরু তাহার এই শিষ্যাকে ভারতীয় ধর্ম্ম ও সমাজের সেবায় এক 
যোগিনীরূপে গড়িয়া তুলিয়াছিলেন। 

অমরনাথে যাওয়ার কালে দেখা যায় স্বামীজীর এক অন্ভুত 
রূপান্তর । অদ্বৈতবাদের পতাকাবাহী সেই যোদ্ধা সন্যাসী আর 
নাই। এখন তিনি এক তীর্থচারী ভক্ত সাধক, প্রভু অমরনাথের 
নিষ্ঠাবান উপাসক । শ্রীরামকৃষ্ণের ভক্তি-আগ্নুত সন্তাখানি যেন 
তাহাতে এবার সঞ্চারিত হইয়াছে। গুরুদেবের এই নতুন মৃত্তি ও 
দিব্য কমিনীয়তা দর্শনে সেদিন শিষ্যা নিবেদিতার বিস্ময়ের অন্ত 
ছিল না। 

স্নানান্তে অমরনাথের তুষার-লিঙ্গের সন্মুখে স্বামীজী সাষ্টাজে 
প্রণত হইলেন। গুহামধ্যে শত শত ভক্তের কণ্ঠে উদ্গীত হইতেছে 
স্তবগান। এই স্তবগানের অন্ুরণন চলিয়াছে আগ্রহাকুল দর্শনার্থীদের 
হৃদয়ে। শিব বিগ্রহের দর্শনে ভাগ্যবান সাধকের! লাভ করিতেছেন 
দিব্য অনুভূতি | 

প্রভু অমরনাথের দিব্য দর্শন পাইলেন স্বামীজী, ধ্যানাবিষ্ট দেহ 
হারাইয়৷ ফেলিল বাহাজ্ঞান। বহুক্ষণ পরে চেতনা ফিরিয়! আসিলে 
দেখা গেল, চোখ মুখ স্বর্গীয় আনন্দের ছটায় উদ্ভানিত। 

সঙ্গীরা বার বার প্রশ্ন করেন, অতীন্দিয় লোকের কোন্‌ দর্শন 
কোন্‌ অভিজ্ঞত। স্বামীজীর হইয়াছে । কিন্তু উত্তরে তিনি কোন 
কিছুই সেখানে প্রকাশ করিলেন না । 

উত্তরকালে ঘনিষ্ঠ মহলে স্বামীজী এই প্রসঙ্গে বলিতেন_ স্বয়ং 


মুরনাখ ইহাকে বগা, করিয়া. এই সময়ে দর্শন দেন এবং প্রভু 


স্বামী বিবেকানন্দ ইট 


তাহাকে ইচ্ছামৃত্যুর বরও প্রদান করেন। সমাধিমগ্ন মহাযোগী 
শঙ্কর চিরদিনই বিবেকানন্দের উপাস্ত। তাহার দিব্য দর্শন সেদিন 
স্বামীজীর সর্ব্বসত্তায় আনন্দময় অনুভূতির তরঙ্গ তুলিয়া দেয়। 
অন্তর্লোকে ‘শিব শিব’ ধ্বনি নিরন্তর ধারায় স্পন্দিত হইতে থাকে ।৯ 

অমরনাঁথ হইতে নামিয়া আসিয়া বিবেকানন্দ আবার এক 
নৃতনতর ভাবময় রাজ্যে প্রবেশ করিলেন। আগ্ভাশক্তির ধ্যানে 
দেহ-মন প্রাণ তখন তন্ময় হইয়া উঠিয়াছে। তিনি দেখিতেছেন, 
চারিদিকে জগজ্জননী মহামায়ার লীলা প্রকটিত, আর স্বামীজী যেন 
ভীহারই অঞ্চের এক ক্ষুদ্র শিশুটি হইয়। রহিয়াছেন। মুখে নিরন্তর 
রামপ্রসাদী সুরের গুন্গুনানি, আর অন্তরে স্বগীয় আনন্দের উচ্ছাস। 

শিল্তাদের একদিন কহিলেন, “যে দিকে ফিরছি, কেবলই মায়ের 
বরাভয় মূর্তি দেখছি। তিনি যেন আমায় ছোট ছেলের মত করে, 
নিজের হাতে ধরে নিয়ে, বেড়িয়ে বেড়াচ্ছেন ৷” 

মাতৃসাধকের অন্তরে তখন ভক্তির প্রবল প্রস্রবণ বহিতেছে। 
কাশ্মীরের ডাল-হ্থদের উপর হাউসবোটে অবস্থান করিতেছেন 
মুসলমান মাঝির কন্যাটিও তাহার চোখে যেন আগ্াশক্তির এক 
কল্যাণময়ী প্রকাশ । জননী উমা জ্ঞানে যখন এই বালিকা মুসলমান 
কুমারীটিকে তিনি অর্চনা করিতে বসিতেন, ভক্ত ও দর্শনার্থীদের 
নয়ন অশ্রুসজল হইয়। উঠিত। 

ধ্যান-তন্ময়তার মধ্য দিয়া ক্রমে বিবেকানন্দের হৃদয়ে জাগিয়া 
উঠ ব্রন্মময়ী মহাকালীর উপলব্ধি জননী মহাকালী” নামক 
কাব্য-বন্দনাটি এই সময়ে তাঁহার লেখনী হইতে নিঃস্থত হয়। 
ভাবাবিষ্ট অবস্থায় ইহা রচনা করিবার পরই স্বামীজীর বাহ চেতন! 


দীর্ঘ সময়ের জন্য বিলুপ্ত হইয়া যায়। 
অদ্বৈতবাদী, বেদান্তকেশরী স্বামীজীর অন্তর এখন মাতৃধ্যানে 


1 পা 78 ৯৯১ 
পিজ্টার নিবেদিতা £ দ্য মাস্টার আযাজ আই স’ হিম্‌। 


২৮৮ ভারতের সাধক 

ভরপুর। আগ্াশক্তির প্রলয়ঙ্করী মূর্তির উপাসনা যেন তাহাকে 
পাইয়া বসিয়াছে। এই সময়ে প্রায়ই বলিতেন, “ভীমার উপাসনা 
দ্বারাই যে ভয় থেকে পরিত্রাণ পাওয়া যায়, অনন্ত জীবন লাভ করা 
যায়। মৃত্যুকে চিন্তা কর-_-লোলরসনা কালীকে ধান কর। মা-ই 
স্বয়ং ত্রন্না। তার আঘাত, অভিশাপ যে আশীর্ব্বাদ। হৃদয়টিকে 
্শ্নান করে ফেল। তবেই না মার দেখা পাবে!” 


'নাটুক তাহাতে শ্যামা” কবিতায় স্বামীজীর অন্তর্লোকে উদ্ভাসিত 
এই সংহাররপিণী তি ফুটিয়। উঠিয়াছে £_ 


সত্য তুমি মৃত্যুরপা কালী, 
সুখ বনমালী- তোমার ছায়া ৷ 
'করালিনী কর কণচ্ছেদ, 

হোক মায় ভেদ__ 

সুখ স্বপ্নে দেহ দয়া ॥ 


স্বামীজী সেদিন কাশ্মীরের ক্ষীরভবানী দেবী-বিগ্রহ দর্শন করিতে 
আসিয়াছেন। কি এক দৈবী মায়ায় এই প্রাচীন বিগ্রহের প্রতি 
তিনি খুব আকৃষ্ট হইয়া পড়েন। কয়েকদিন মায়ের মন্দিরে বসিয়া 
নিবিষ্ট হন পুজা ও ধ্যান-জপে। 

একমনে সেদিন মন্দিরে বসিয়া! জপ করিতেছেন। এক সময়ে 
দৃষ্টি নিবদ্ধ হইল ভগ্ন দেউলের উপর। বিধন্ম্মর আক্রমণ ও 
অত্যাচারে স্থানে স্থানে ইহ! বিধ্বস্ত হইয়াছে । এক অব্যক্ত ব্যথায় 
সাধকের অন্তর বার বার গুমরিয়!। উঠে। মনে খেলিয়া যায় চিন্তার 
ঝলক, “মায়ের ভক্তের! মন্দির ও বিগ্রহের এই অত্যাচার অবমাননা 
কি করিয়া সহ করেছে? আমি সে সময়ে উপস্থিত থাকলে 


কিছুতেই এটা ঘটতে দিতুম না, নিজের প্রাণ আহুতি দিয়ে করতুম 
মায়ের মন্দির রক্ষা ।” 


স্বামী বিবেকানন্দ ২৮৯ 


সহসা শোনা যায় এক অলৌকিক কণ্ঠস্বর !_“ওরে, আমার 
মন্দির ভেঙ্গেছে, তোর তাতে কি? তুই কি আমায় সব্বত্র রক্ষা 
করিস, না আমিই তোকে রক্ষা করি? আমার ইচ্ছার কি এখানে 
সাত-তলা৷ স্ব্ণথচিত মন্দির এখনি গড়ে উঠতে পারে না ?” 


বিবেকানন্দ চমকিয়া উঠিলেন। এই দৈববাণীর আঘাত তাহার 
অন্তর-সত্তায় তুলিল প্রচণ্ড আলোড়ন । সত্যই তো। আদ্যাশক্তি, 
জগজ্জননী যিনি, সর্ধ্বশক্তির উৎস যিনি, তাঁহার শক্তিকে . এমন 
সীমিত বলিয়া তিনি ভাবিবেন কেন? কেন তাঁহার এই ধুষ্টতা ? 
মায়ের নিরাপত্তা বিধান তিনিই করিবেন, কেনই বা তাহার এই 
অংহবোধ ? মায়ের সংসার মা-ই তো চালাইয়া থাকেন । পরাশক্তি 
তিনি--তীাহার শক্তিতে বিশ্বব্ৰহ্মাণ্ড বিধৃত। গ্রহ-তার1 দল তাহারই 
প্রেমের সুত্রে গাথা । তাহারই জ্ঞানে সব্ববস্থষ্টি চৈতন্যময়, স্পন্দিত । 
বিশ্বব্ৰহ্মাণ্ডের এক কোণে, ক্ষুদ্র অঙ্গনে ক্রীড়ারত শিশু, এই 
বিবেকানন্দের শক্তি সত্যই কতটুক? 


ক্মীরভবানী মন্দিরের অলৌকিক অভিজ্ঞতা স্বামীজীর জীবনে 
এক নূতন অধ্যায়ের সুচনা করিয়া দেয় | শ্রীনগরে যখন ফিরিলেন, 
সঙ্গীরা তাহার চোখে মুখে দিব্য জ্যোঁতির আভা দেখিয়! চমকিয়! 
উঠিলেন। 

দেবী ভবানীর প্রসাদীফুল সকলের মাথায় ঠেকাইয়া» ভাব গদ্গদ 
স্বরে, বিবেকানন্দ বলিলেন, “ওরে, এখন আর ‘হরি ওঁ নয়। এখন 
আমার শুধু--'মা আর “মা'। মাষে নিজে আমায় বৃহত্তম সত্যটি 
বুঝিয়ে দিলেন, তীর সংসার তিনি নিজেই দেখছেন, আমার কেন 
একে রক্ষা করবার এমন স্পর্ধা ? তবে স্বদেশের ভাবনা ভাববারই 
বা আমার কি দরকার? ্রন্মময়ী মায়ের কোলে আমি যে একটি 
ক্ষুদ্র সন্তান মাত্র i 

তারপর বিন্রয়াবিষ্ট শিষ্যদের লক্ষ্য করিয়া কহিলেন, “আর যা 


১৯ 


২৯০ ভারতের সাধক 
কিছু বলবার ব্যাপার আছে--তা৷ প্রকাশ করতে পারছিনে। বলার 
আদেশ নেই ৮ 

সকল মায়িক আবরণের উর্দ্ধে নিজের অধ্যাত্ব-সত্তাকে প্রসারিত 
করিয়া দিতে বিবেকানন্দ এবার প্রয়াসী হইয়াছেন । ব্যবহারিক 
জীবনের চারিদিকে বহুতর কর্মের তন্ত জড়ানো । ক্ষীর-ভবানীর 
কল্যাণ-বাণী আজ সেগুলি শিথিল করিয়া দিল । 

অন্তরের অন্তস্তলে স্বামীজী উপলব্ধি করিতে চাহিতেছেন, আর 
তিনি কোন ধৰ্ম্মান্দোলনের তরষ্টা। হেন, জননেতা নহেন, তিনি এখন 


ৃ সর্ব মায়ামোহ-ছিনন সন্যাসী-_জগজ্জননীর কোলে উপবিষ্ট তিনি 
এক বৈরাগী বালক ! 


ধ্যানতন্ময় স্বামীজী এই সময়ে প্রায়ই একলা থাকিতে পছন্দ 
করিতেন। ভাবাবেশে মাঝে মাঝে কোথায় কোন্‌ সুদূরে যেন অধৃশ্ঠ 
হইয়া যাইতেন | 

একদিন সঙ্গীরা বিস্মিত হইয়া দেখেন, কোথা হইতে মস্তক মুণ্ডন 
করিয়া এক দীন সন্যাসীর বেশে তিনি আসিয়া উপস্থিত । মুখে 
স্বরচিত-_-“জননী মহাকালীর" শ্লোকগাথা ৷ মায়ের প্রলয়ঙ্করী শক্তির 
বর্ণনা দিতে গিয়া বলিয়া উঠিলেন, “দ্যাখ, এর প্রত্যেকটা কথা সত্য! 
আর আমি তা কাজেও প্রমাণ করেছি। দ্যাখ, আমি মৃত্যুকে বরণ 
করেছি।” 

মায়ার নুস্মতম আবরণ তিনি দূর করিয়াছেন, সবর্ব বন্ধন-জাঁল 
করিয়াছেন ছিন্ন এই কি তাঁর মৃত্যুবরণ? 


বেলুড়ে সেদিন মঠ স্থাপনের উৎসব দিবস । গঙ্গান্নান করার পর 
স্বামীজী ঠাকুরের ভন্মাস্থিপূর্ণ তাত্র আধারটি শিরে বহন করিয়া 
চলিলেন। নূতন মঠে করা হইল ইহার প্রতিষ্ঠ।। 


এই সময়ে তিনি এক সন্যাসীকে বলিয়াছিলেন, “ঠাকুর আমায় 


স্বামী বিবেকানন্দ ২৯১ 


বলেছিলেন, তুই কাধে করে আমায় যেখানে নিয়ে যাবি, আমি 
সেখানেই যাবো, সেখানেই থাকবো-_সে গাছতলাই কি আর কুঁড়ে 
ঘরই কি? সেজন্যেই আজ আমি নিজেই এই আত্মারামের কৌটা 
মাথায় বয়ে নিয়ে এলাম ।৮ 

মঠের ব্রহ্মচারী শিশ্যদের অন্তরে সন্যাস জীবনের ত্যাগপূত 
মহিমা স্বামীজী সর্বদা কীর্তন করিতেন | জীবসেবার মূল তত্বটিও 
তাহাদের অন্তরে প্রবেশ করাইয়া দিতেন । তাহার তেজোগর্ভ 
বাণীতে তরুণ শিষ্যদের মধ্যে জ্বলিয়া উঠিত ত্যাগ ও আত্মবিশ্বাসের 
অগ্নিশিখা । 

উৎকর্ণ হইয়া তাহার! শুনিত স্বামী বিবেকানন্দের অভয় বাণী, 
«ওরে, ভয় পাস্নে। জগতের ইতিহাস হচ্ছে কতকগুলো আত্ম- 
শক্তিতে বিশ্বাসবান লোকের ইতিহাস। প্রকৃত বিশ্বাসই ভেতরকার 
দৈবীশক্তিকে জাগ্রত করে তোলে ।"--মনে রাখিস, গুটিকয়েক 
শক্তিমান লোক জগৎ টলমল করে ফেলতে পারে!” 

স্বামীজীর দৃষ্টিতে তাহার গুরুর নামাঙ্কিত মঠ ও মিশন ছিল 
জীবসেবা ও ঈশ্বরোপলব্ধির পবিভ্রভূমি। ইহাদের স্বাতন্ত্র বৈশিষ্ট্য 
ও গৌরবকে কোন মতেই ক্ষুণ্ন হইতে দিতেন না। এ বিষয়ে একদিন 
মৃপ্তভঙ্গীতে তিনি তাহার মতবাদ ঘোষণা করিয়াছিলেন__গ্যাখো, 
মঠের ব্যাপারে কিন্তু গৃহস্থদের কোনই কর্তৃত্ব চলবে না। সন্যাসীরাও 
টাকাওয়ালা লোকের সঙ্গে ব্যক্তিগত সম্পর্ক রাখবে না। গরীবদের 
সাথেই তাদের কারবার । গরীবদেরই যত্ব করবে, ভালবাসবে ও 
যথাসাধ্য সেবা করবে। এ দেশের অধিকাংশ মঠ ও সন্যাসী 
সম্প্রদায় বড় মানুষের দাসত্ব করেছে _-তাদের দয়ার উপর নির্ভর 
করেছে, তাই তো তার! উচ্ছন্ন গেছে। প্রকৃত সন্যাসী তাদের 
ব্রিসীমায় যাবে না। কাম-কাঞ্চনের দাস যারা, তারা কি করে 
কাম-কাঞ্চনত্যাগীর প্রকৃত শিষ্য, প্রকৃত বান্ধব হতে পারে ?” 

তরুণ ব্রন্মচারীদের সন্ন্যাস নিষ্ঠার প্রতি বিবেকানন্দের দৃষ্টি ছিল 


২৯২ ভারতের সাধক 


সদা জাগ্রত, শাসন ছিল অতি কঠোর | তিনি বলিতেন, “একথাটা। 
যেন ভুলো না। যখন দেখবে সন্যাস-আদর্শ থেকে পিছিয়ে পড়ছ, এ 
কঠোর জীবনের পক্ষে তুমি অনুপযুক্ত, তখন গার্হস্থ্য আশ্রমে প্রবেশ 
করা বরং ভাল, কিন্তু সন্নযাসাশ্রম কলুষিত কর! অন্ুচিত। সকালে 
উঠবে, ধ্যানজপ করবে, আর খুব তপস্তা লাগাবে। স্বাস্থ্য আর 
" সময়মত খাওয়া-দাওয়ার উপর নজর রাখবে । আর কথাবার্তা 
কইবে শুধু ধর্ম সন্বন্ধে। সাধনাবস্থায় এমন কি খবরের কাগজ পড়া 
বা গৃহস্থদের সঙ্গে মেশাও সমীচীন নয় 1৮ 

সাধনার্থী তরুণ ব্রন্মচারীদের জন্য এমন কঠোর বিধিনিয়মই 
এ সময়ে তিনি প্রবর্তন করিয়া যান। 

সে-বার কাশ্মীরের তীর্থদর্শন হইতে ফিরিয়া আসিয়া স্বামীজী 

দেখেন একটি তরুণ ব্রহ্মচারী মা-সারদামণির- আশ্রমে কাজকর্ম্ম 
দেখাশুনা করিতেছে। ব্রন্গচারীটি সৎ এবং গুদ্ধসত্ব, কিন্ত স্বামীজী 
কাহারো কথায় নিবৃত্ত হইবার পাত্র নন। তৎক্ষণাৎ গঞ্জিয়া উঠিয়া 
তিরস্কার করিতে লাগিলেন । শ্রীমায়ের আশ্রমে নারী ভক্তগণ বাস 
করিতেন, শ্রীমাকে দর্শনের জন্যও মহিলাদের সমাগম ছিল । ব্রহ্মচারী 
ভক্তদের পক্ষে এই নারী সান্লিধ্যকে স্বামীজী ক্ষতিকারক মনে 
করিতেন। এমনই ছিল তরুণ সাধকদের সম্পর্কে তাহার ব্রন্মাচর্য্যের 
নৈষ্ঠিক বিধান। এই ভর্থসনার পর অবিলম্বে মায়ের আশ্রমের কাজে 
একজন প্রবীণ সন্যাসীকেই নিযুক্ত করা হয়। 

“শিববোধে জীবের সেবায় মঠের কর্ম্মীদের বিবেকানন্দ সদাই 
অন্থুপ্রাণিত করিতেন। ভাবময় উদাত্ত কে কহিতেন,__“ওরে, সর্বব- 
জীবের সমষ্টি যে ভগবান, একমাত্র সেই ভগবানেই আমি বিশ্বাস 
করি। সকল জাতির যারা ছু, দরিদ্র ও নিপীড়িত তারাই যে 
আমার ভগবান । এই ভগবানের জন্য আমি বারে বারে জন্মাতে 
চাই? এজন্য জন্ম জন্ম দুঃখ পেলেও আমার খেদ নেই |” 

যুগ যুগ ধরিয়া এদেশের নরম মৃত্তিকায় ভাবালু ও কোমল 

মানুষের জন্ম হইয়াছে । কঠোর সংযম, নিষ্ঠা ও শক্তির অভাবে 
অনেক কিছু মহতী প্রচেষ্টা বিফল হইয়া গিয়াছে। তাই নবীন 
সন্্যাসীদের উদ্দেশ করিয়া স্বামীজী তাহার সতর্ক বাণী বার বার 
উচ্চারণ করিয়া গিয়াছেন। 

আজীবন বিবেকানন্দ স্বপ্ন দেখিয়াছেন; সে স্বপ্ন সফল করার জন্য 
করিয়াছেন জীবনপণ। তিনি চাহিয়াছেন, আত্মত্যাগী সর্ব্বস্ব-পণকারী 
শত শত তরুণ সন্ন্যাসী তাহাকে করিবে অঙ্গুসরণ। ভারতের আত্মিক 
উজ্জীবনে, তাহার ধ্যানের ভারত গঠনে তাঁহার! করিবে জীবনপাত। 
সে স্বপ্ন তাহার সফল হয় নাই, ধ্যানকল্পন! রূপায়িত হয় নাই । কিন্ত 
বিবেকানন্দের অভ্যুদয় কি ব্যর্থ হইয়াছে? তাহা তো হয় নাই। 
তাহার বিপুল অধ্যাত্মশক্তি ও কর্মব্রতের মধ্য দিয়া৷ ভারতাত্মা সেদিন 
জাগিয়া উঠে ধর্ম ও সমাজে উঠে নৃতনতর প্রাণ-স্পন্দন। আর 
সমাজের সংস্কার ও ধ্বংসের পরিবর্তে জাগিয়া উঠে স্ুষ্টিধন্মী চৃষ্টিভঙ্গী। 
সনাতন অধ্যাত্ম-জীবনের উৎস হইতে প্রাণশক্তি আহরণে জাতি 
প্রবৃত্ত হয়। এই জাগরণের পরোক্ষ ফলশ্রুতি বাংলার অগ্নিযুগের 
মুক্তিপ্রয়াস, তিলক ও গান্ধীজীর মুক্তি-সংগ্রাম । স্বামী বিবেকানন্দের 
আন্দোলনের ফলে ভারতের অন্তনিছিত এঁক্যের বোধও সবার 
অলক্ষ্যে জাতীয় জীবনে আত্ম প্রকাশ করিতে থাকে । 

প্রীরামকৃষ্ণের অন্যতম শ্রেষ্ঠ শিষ্য নাগমশাই একদিন বেলুড় মঠে 
বিবেকানন্দকে দর্শন করিতে আসিয়াছেন। নাগমশাই ছিলেন ভক্তি 
ও দৈন্যের মূর্ত বিগ্রহ ৷ এই সাধক সম্বন্ধে স্বামীজী বলিতেন, “দ্যাখো, 
সারা পৃথিবীটা ঘুরে এলাম কিন্তু নাগমশীইর মত মহাপুরুষ চোখে 
পড়লে! না” 

বিবেকানন্দ ও নাগমহাশয়ের এই সাক্ষাতের পটভূমিকায় স্বামীজীর 
অধ্যাত্ব-পরিচয়টি ভক্ত ও দর্শনার্থীদের কাছে সেদিন স্পষ্টতর 


হইয়া উঠে। 
: নাগমশাই স্বামীজীর চরণ বন্দনার উদ্দেশ্যে সাষ্টাজে ভুলুষ্ঠিত 


২৯৪ ৬ ভারতের সাধক 


হইলেন। “ও কি করছেন, ও কি করছেন,”--বলিয়! স্বামীজী তখন 
উঠিয়। দাড়াইয়াছেন। নাগমহাশয় করজোড়ে বলিয়া উঠেন, “আমি 
যে দিব্যচক্ষে দেখছি__-আজ সাক্ষাৎ শিবের দর্শন পেলাম। আপনার 
দর্শনে আমার ভবক্ষুধা একেবারে দূর হয়ে গেল। জয় ঠাকুর 
রামকৃষ্ণ! জয় ঠাকুর রামকৃষ্ণ !” 

বেদান্ত পাঠ নিরত ব্রহ্মচারী ও সন্ন্যাসীদের স্বামাজী আহ্বান 
করিলেন। মুক্তপুরুষ নাগমশাই ঠাকুরের কথা আজ ইহাদের কিছ 
শুনাইবেন, ইহাই তাহার অভিলাষ । কিন্তু অহং-বোধ বিরহিত সাধু 
নাগমশাইকে দিয়! এসব বলানে। স্থকঠিন। তিনি বলিয়া উঠিলেন, 
“আমি আর কি বৌলবো, আমি আর কি বোলবো ? আমি এখানে 
শুধু দেখতে এসেছি ঠাকুরের লীলার সহায়ক মহাবীরজীকে দেখতে 
এসেছি। জয় রামকৃষ্ণ!” 

কিছুক্ষণ ভাবাবিষ্ট থাকার পর নাগমহাশয় আবার কহিলেন, 
“আপনাকে কে বুঝবে? দিব্যদৃষ্টি না খুললে তো চেনবার যো নেই। 
একমাত্র ঠাকুরই চিনেছিলেন ; আর সকলে, তার কথায় বিশ্বাস করে 
মাত্র, কিছুই বোঝে না৷” 

সিহবিক্রম,ভুবনবিজয়ী যোদ্ধা সন্যাসী মুহূর্ত মধ্যে তাহার মহিমার 

উন্নত শিখর হইতে নামিয়। আসেন । বালকের সরলতা ফুটিয়া উঠে 
চোখে মুখে । বিনয় নত বচনে প্রবীণ গুরুভাইকে বলেন, “নাগমশাই, 
কি যে কর্ছি, কি না কর্ছি--কিছুই বুঝতে পারছিনে। এক এক 
সময়ে এক এক দিকে মহা ঝোঁক আসে, আর সেই মত কাজ করে 
যাই। এতে ভাল কি মন্দ হচ্ছে__কিছুই বুঝতে পারছিনে ।৮ 

নাগমশাই উত্তরে কহিলেন, “মনে নেই ? ঠাকুর যে বলেছিলেন, 
চাবি দেওয়া রইল। তাই এখন বুঝতে দিচ্ছেন না। বুঝা মাত্রই যে 
লীলা ফুরিয়ে যাবে!” 

গুরুর চরণে নিবেদিত-প্রাণ নাগমশাই ছিলেন এক সিদ্ধপুরুষ । 
দৈন্য ও আত্মগোপনতার আড়ালে অবস্থিত এই মহাপুরুষকে 


He জিন 8.2. হারল. ০: 


স্বামী বিবেকানন্দ ২৯৫ 


বিবেকানন্দ ভালরূপেই চিনতেন। তাই স্বীয় আরন্ধ কার্য্যে তাহার 
আঁশীবর্বাদ সেদিন তিনি চাহিয়া নিলেন | 


১৮৯৯ সালের মধ্যভাগে স্বামীজীকে আর একবার আমেরিকা 
ও ইউরোপে যাইতে হয়। পাশ্চাত্য-বিজয়ের সে পূর্ব্বতন উৎসাহ 
উন্মাদনা এবার নাই। এবার শুধু কর্ম্মকেন্দ্রসমূহের তত্বাবধান ও 
সংগঠনের পালা | পাশ্চাত্যের দ্বারে আগের বার যে আশা পোষণ . 
করিয়া তিনি আসিয়াছিলেন, অনেক দিন হয় সে আশাকে বিসর্জন 
দিয়াছেন। প্রাচ্য ও পাশ্চাত্যের প্রকৃত স্বরূপ আজ তাহার নিকট 
উদ্ঘাটিত | ইহারই উল্লেখ করিয়া স্বামীজী একদিন বলিয়াছিলেন,__ 
“পাশ্চাত্যের জীবনযাত্রা যেন এক অট্রহাস্তের মত--কিন্তু তাহার 
তলায় রয়েছে মর্ন্মভেদী কান্না। এর পরিণতিও কান্নাতেই। হাসি, 
ঠাট্টা তামাসা যা কিছু সব রয়েছে উপরিভাগে, কিন্ত ভিতরটা! এর 
বড়ই করণ। আর ভারতে উপরেই যত বিষাদ, যত কান্না--ভিতরে 
আছে নিৰ্বিবকার এক পরম চেতনা, আর নিরবচ্ছিন্ন আনন্দ !” 

মহান কৰ্ম্মযোগী বিবেকানন্দের ত্রত উদ্যাপনের সময় যেন 
নিকটতর হইয়া আসিয়াছে । রামকৃষ্ণের জ্যা-যুক্ত তীর কি এবার 
তাহার গতিবেগের শেষ প্রান্তে আসিয়া পৌছিতেছে? স্বামীজীর 
ভক্ত শিষ্য মিস্‌ ম্যাকলিয়ডের নিকট লিখিত পত্রে তাহার তৎকালীন 
মানসিকতা কিছুটা বুঝা যায় তিনি লিখিতেছেন_-“আমি ভালই 
আছি। লড়াই'এ হার জিত দুই-ই হলো, পুঁটলী-পৌটলা 
বেঁধে সেই মহান 'মুভিদাতার প্রতীক্ষায় বসে আছি। অব্‌ শিব 
পার কর মেরে নাইয়া-হে শিব, আমার তরী এবার পারে নিয়ে 
যাও, প্রভু !'"'যতই যা হোক, আমি যে এখনও পূর্বের সেই বালক 
বই আর কেউ নই-যে বালক দক্ষিণেশ্বরের পঞ্চবটি তলায় 
প্রীরামকৃষ্ণের অমৃতবাণী অবাক হয়ে শুনতো, আর বিভোর হয়ে 


২৯৬ ভারতের সাধক 


যেতো । সেই তো' আমার সত্যিকারের স্বভাব ! কর্ম আর অপরের 
কল্যাণ, সেগুলো আমার বহিরাবরণ মাত্র। এবার আবার তার 
ডাক শুনতে পাচ্ছি, সেই চিরপরিচিত মধুর কণ্ঠস্বর_যা স্মরণ হলেই 
মন আনন্দে নেচে ওঠে বন্ধন সব খসে যাচ্ছে, মানুষের মমতা! 
উড়ে যাচ্ছে, কর্ম আজ বিন্বাদে ভর । জীবনের মোহ কেটেছে__ 
রয়েছে তার স্থলে কেবল আমার প্রভুর আহ্বান ধ্বনি। যাই প্রভু, 
যাই। এ তিনি বলছেন, মৃতের সৎকার মৃতের দলই করুকগে, 
. তুই ও সব ছু'ড়ে ফেলে দিয়ে আমার পিছু পিছু চলে আয় ।' যাই 
প্রভু যাই !” 

“হ্যা, এইবার আমি ঠিক চলেছি । সম্মুখে অনন্ত শান্তিময় 
নির্ববাণ সমুদ্র ! মায়ার এতটুকু তরঙ্গভঙ্গ তার শান্তি বিদ্িত করছে 
না!...লেই শিক্ষাদাতা, গুরু নেতা, আচার্য্য বিবেকানন্দ কিন্ত 
আজ আর নেই । পড়ে আছে শুধু পূর্বের সেই বালক, প্রভুর চির- 
শিষ্য, গুরু চরণাশ্রিত চির-ভৃত্য !--"এতদিন আমার কর্মের মধ্যে 
মান-যশের ভাব উদ্গত হত, ভালবাসার মধ্যে পাত্রাপাত্র বিচার 
আসতো, পবিত্রতার পশ্চাতে থাকতো কফলভোগের সুদ্ম আকাজ্জা । 
আমার নেতৃত্বের ভেতর প্রভুত্বের স্পৃহাও আসতো । এখন সে সব 
অন্তঠিত হয়েছে__-আমি উদাস প্রাণে ভেসে চলেছি । যাই মা, যাই । 
তোমার স্নেহ কোমল কোলে উঠে, তুমি যেখানে নিয়ে যেতে চাচ্ছো 
সেই চির-নীরব অরূপ অজ্ঞাত রাজ্যে। অভিনেতার ভাব সম্পূর্ণ 
বিসঙ্জন দিয়ে, কেবলমাত্র দ্ৰষ্টা বা সাক্ষীর মত সরে যেতে আমার 
আজ আর কোন দ্বিধা নেই |” 

বিশ্ববন্দিত পরাক্রমশালী আচার্য্ের, যোদ্ধা সন্যাসীবীর 
বিবেকানন্দের এ কোন্‌ দুর্জ্জেয় পথযাত্রার সঙ্কেত! রামকুষ্জের সেই 
প্রহেলিকাময় “চাবী” কি পরাশান্তির তোরণ-দ্বার আজ উন্মুক্ত 
করিতে চাহিতেছে ? 


স্বামীজী স্বদেশে বেলুড় মঠে এবার ফিরিয়া আসিলেন। কর্ম্মমুখর 


স্বামী বিবেকানন্দ ২৯৭ 


জীবনের গতি আজ স্বর্গীয় আনন্দেরও চির প্রশান্তির দ্বারে আসিয়া 
থমকিয়া দীডাইয়াছে। 

মঠের হাস, গরু, ছাগলছানা মটরু আজ তাহার খেলার সাথী, 
কুকুর ‘বাঘা’ তাহার বিশ্বস্ত অন্ুচর। এ যেন দিব্যসত্তায় মণ্ডিত এক 
মানব শিশু, অধ্যাত্ম-সিদ্ধির পরিপক্ষতার কলে ইহা পেলব, নিটোল 
ও রসমধুর ৷ ত্রহ্মচারীর দল ও গুরুভ্রাতার। তাহার আননের স্বর্গীয় 
আভা দেখিয়া অবাক হইয়া চাহিয়া থাকেন। 

ক্লান্ত দেহে রোগের প্রকোপ বাড়িয়াই চলিয়াছে। শেষের দিনটি 
সমাগত-_তরঙ্গায়িত ছুব্বার নদী এবার মহাসাগরে আত্মবিলুপ্তির 
জন্য প্রতীক্ষমান। স্বামীজী যেন তাহার পরম সত্তার সহিত মুখো- 
মুখি পরিচয় সাধন করিয়াছেন, প্রশাস্ত হৃদয়ে বসিয়া আছেন মহা- 
মিলনের প্রতীক্ষায় । সেবারত ভক্তের সাহায্যে পঞ্জিকার কি একট। 
বিশিষ্ট দিন তিনি দেখিয়া রাখিলেন। অপরাহে একদিন মঠের 
ময়দানে ধীরপদে বেড়াইতেছেন। সহসা থামিয়| যান, গম্ভীর স্বরে 
সঙ্গী ভক্তকে একটি বিশেষ স্থান অঙ্গুলি দিয়া দেখাইয়া বলেন, 
“তোরা এখানেই আমার দেহের সৎকার করিস্‌ ।” 


১৯০২ সালের ৪ঠা জুলাই। বিবেকানন্দের প্রতীক্ষিত দিবসটি 
আসিয়। গিয়াছে। এবার তাহার বিদায়ের পালা। ধ্যানমগ্ন মহাপুরুষ 
ধীরে ধীরে নিমজ্জিত হইলেন মহাসমাধিতে। 


মনীষী রম্যা রল'যা সেদিনকার এই মহাপ্রয়াণের মধ্যে 
দেখিয়াছেন এক নূতন সস্তাবনা, নূতন কল্যাণের ইঙ্গিত। অন্থুকরণীয় 
ভাষায় তিনি বলিয়াছেনঃ 

“বিবেকানন্দের নিকট জীবন ও সংগ্রাম ছিল একার্থ বাচক। 
তাহার জীবনের দিনগুলিও ছিল অতি সংক্ষি 


প্ত। রাম 
তাহার এই মহান শিশ্যের মৃত্যুর মধ্যে ব্যবধান ছিল মাও 
বসর। কিন্তু এই অল্প সময়ের ব্যবধানেই বিবেকানন্দ প্রজ্বলিত 


২৯৮ ভারতের স্থাধক 


করেন অগ্নিময় উদ্দীপন! । তারপর চল্লিশ ঘৎসরেরও কম বয়সে 
এই মহান যোদ্ধা চিতা-শধ্যা গ্রহণ করেন । 

“কিন্ত সে চিতাগ্রি আজিও নির্বাপিত হয় নাই। প্রাচীনকালের 
ফিনিক্স পক্ষীর মতই তাহার চিতাভন্ম হইতে নৃতন করিয়া উত্থিত 
হইয়াছে ভারতের বিবেক-_এ যেন কিন্বদত্তীর আর এক ইন্দ্রজালময় 
 পক্ষী। এ বিবেকময় বাদী উখিত হইয়াছে ভারতের শাশ্বত, সাধনময় 
জীবন হইতে, মন্ুষের আশা ও প্রত্যয় নিহিত রহিয়াছে ইহাতে । 
এই বাণীর কথা ভারতের প্রাচীন ধ্যানী ও দ্রষ্টার দল বৈদিক যুগ 
হইতে চিন্ত। করিয়া আসিয়াছেন। এই বাণীর নিহিতার্থ আজ 


ভারতবাসীকে উদ্ঘাটন করিতে হইবে, ছড়াইয়! দিতে হইবে অবশিষ্ট 
মানবজাতির মধ্যে ৷” 


১২৫ 


